
IZVOD IZ RECENZIJE 


... Prezentovani sadržaji su usklađeni sa važećim nastavnim planom i pro- 
gramom po kome se izučava nastavni predmet Bezbednost saobraćaja na Krimi- 
nalističko-policijskoj akademiji. U knjizi je prisutan sadržaj koji se odnosi na 
naučnu disciplinu bezbednost saobraćaja (opšti deo) i obim sadržaja koji se odno- 
si na policijske poslove bezbednosti saobraćaja (posebni deo predmeta). 

... Rukopis obuhvata vrlo raznovrsne sadržaje koji se odnose na pojam sa- 
obraćaja, značaj saobraćaja, razvoj saobraćaja, pojam i predmet saobraćajnog pra- 
va, razvoj naučne oblasti bezbednost saobraćaja, faktore bezbednosti saobraćaja, 
saobraćajne nezgode, uviđaj saobraćajnih nezgoda. Svi navedeni sadržaji dati su 
detaljno, uz naglašenu funkciju da pomognu izučavanje i shvatanje posebnog dela 
bezbednosti saobraćaja koji se odnosi na policijske poslove bezbednosti saobraća- 
ja. U posebnom delu su izloženi najvažniji poslovi bezbednosti saobraćaja koji se 
realizuju u MUP-u, odnosno u čijoj realizaciji učestvuje MUP. Prikazani su mesto 
i uloga poslova bezbednosti saobraćaja u poslovima javne bezbednosti, struktura 
poslova bezbednosti saobraćaja u nadležnosti OUP-a, poslovi neposredne kontro- 
le i interventog regulisanja saobraćaja, upravno-pravni poslovi bezbednosti sa- 
obraćaja, inspekcijsko-tehnički poslovi, preventivno-propagandni poslovi, odnosi 
saobraćajne policije i javnosti, patrolna i pozornička delatnost i sektorski rad u 
bezbednosti saobraćaja. 

Analiza sadržaja u tekstu pokazuje visoku naučno-stručnu vrednost, kako u 
celini, tako i u pojedinim delovima. Rukopis je zasnovan na najnovijim naučnim 
dostignućima u bezbednosti saobraćaja, ali tako da uvažava postojeće stanje raz- 
voja naše naučne misli i praktične aspekte bezbednosti saobraćaja u Srbiji. U knji- 
zi se koristi jasna naučna terminologija, kombinovana sa preciznim definicijama 
ključnih pojmova. Sve navedeno studenatima će olakšati razumevanje i učenje 
ovog gradiva. 

Opšti je utisak da je dostavljeni rukopis napisan vrlo stručno, sa mnoštvom 
novih informacija, podataka, činjenica i definicija. Knjiga daje mogućnost kreati- 
vnom pristupu u organizaciji nastave. 

Autor je u rukopisu vrlo uspešno izbalansirao potrebu za osnovnim znanji- 
ma iz saobraćajnih nauka (posebno iz bezbednosti saobraćaja), opšte nauke o bez- 

bednosti i drugih policijskih nauka, uključujući i praktične aspekte vršenja poslo- 
va bezbednosti saobraćaja u nadležnosti OUP-a. Pred nama je rukopis koji pred- 
stavlja odličnu osnovu za razumevanje bezbednosti saobraćaja i posebno policij- 
ske funkcije u bezbednosti saobraćaja. Iznoseći materiju, autor je na mnogim 
primerima pokazao da u punoj meri podržava savremeni koncept bezbednosti 
saobraćaja. U svemu navedenom čovek je najveći potencijal unapređenja bezbed- 
nosti saobraćaja ... 


Recenzent 

Prof. dr Milan Vujanić, dipl.inž. saob. 


PREDGOVOR PRVOM IZDANJU 

Udžbenik Bezbednost saobraćaja namenjen je, prvenstveno, studentima 
Kriminalističko-policijske akademije, saobraćajnih fakulteta, viših i visokih škola 
koje izučavaju nastavno-naučnu oblast bezbednost saobraćaja. 

Udžbenik bezbednost saobraćaja je vredna literatura nastavnicima i učenici- 
ma srednjih saobraćajnih škola i brojnim pojedincima koji obavljaju različite po- 
slove bezbednosti saobraćaja: starešinama policije, saobraćajnim inženjerima, sa- 
obraćajnim planerima na svim nivoima, radnicima osiguranja, onima koji upravlja- 
ju putnom mrežom, koji rade u obuci vozača, na tehničkim pregledima itd. 

Materija je podeljena u dve makroceline: opšta bezbednost saobraćaja i po- 
sebni deo koji prvenstveno opisuje policijske poslove bezbednosti saobraćaja. 

Prvi deo obuhvata najznačajnije sadržaje koji su neophodni za razumevanje 
materije bezbednosti saobraćaja, i to: pojam saobraćaja, značaj saobraćaja, razvoj 
saobraćaja, pojam i predmet saobraćajnog prava, razvoj naučne oblasti bezbed- 
nost saobraćaja, faktori bezbednosti saobraćaja, saobraćajne nezgode i uviđaj sao- 
braćajnih nezgoda. 

U drugom delu detaljnije su prikazani pojedini poslovi bezbednosti sobraća- 
ja koji su u nadležnosti organa unutrašnjih poslova, i to: mesto i uloga poslova 
bezbednosti saobraćaja u poslovima javne bezbednosti, struktura poslova bezbed- 
nosti saobraćaja u nadležnosti OUP-a, poslovi neposredne kontrole i interventog 
regulisanja saobraćaja, upravno-pravni poslovi bezbednosti saobraćaja, inspekci- 
jsko-tehnički poslovi, preventivno-propagandni poslovi, odnosi saobraćajne poli- 
cije i javnosti, patrolna i pozornička delatnost i sektorski rad u bezbednosti sa- 
obraćaja. 

Verujemo da će udžbenik opravdati svrhu, olakšati spremanje ispita, po- 
moći unapređenju znanja, stavova i ponašanja i da će doprineti donošenju i prime- 
ni novog Zakona o bezbednosti saobraćaja i pratećih propisa. Očekujemo sugesti- 
je za unapređenje sadržaja, pa će pisanje drugog izdanja biti olakšano. 

Pisanju ovog izdanja znatno su doprineli studenti koji su u okviru nastave, a 
posebno u okviru izrade seminarskih radova pomogli da se pojedine oblasti bolje 
sagledaju i objasne. Na tome sam im veoma zahvalan. 


Autor 


SKRAĆENICE 


ABS 

ADR 

AETR 

AIS 

AMSS 

AMSRS 

ANCAP 

APC 

ATP 

CARE 

CEMT 

CIBS 

CMR 

COV 

csc 

CTI 

CVR 

Č-V-P-O 

E 

ECE UN 
ECMT 

EE 

EEE 


- Anti blokirajući sistem (Antilock Brake System) 

- Evropski sporazum o Međunarodnom prevozu opasne robe 

- Evropski sporazum o radu posade na vozilima koja obavljaju 
Međunarodne drumske prevoze 

- Skraćena skala povreda (Abbreviated Injury Scale) 

- Auto moto savez Srbije 

- Auto moto savez Republike Srpske 

- Australijski program za procenu novih vozila (Australian New 
Car Assessment Programme) 

- Sporazum o minimalnim uslovima za izdavanje i za važnost 
vozačkih dozvola 

- Sporazum o međunarodnom prevozu lakokvarljivih prehram- 
benih proizvoda i specijalnim vozilima za njihov prevoz 

- Baza podataka za zemlje članice EU 

- Konferencija evropskih ministara transporta (Conference of 
Ministares of Transport) 

- Centar za istraživanja u bezbednosti saobraćaja 

- Konvencija o ugovoru za međunarodni prevoz robe drumom 

- Centar za obuku vozača 

- Međunarodna konvencija o bezbednosti kontejnera 

- Komitet za unutrašnji transport 

- Konvencija o ugovoru o međunarodnom drumskom prevozu 
putnika i prtljaga 

- čovek-vozilo-put-okruženje 

- Inženjerstvo (Engineering) 

- Evropska ekonomska komisija Ujedinjenih nacija 

- Konferencija evropskih ministara transporta (Europian Confe- 
rence of Ministry of Transport) 

- Inženjerstvo-Obrazovanje (Engineering - Education) 

- Inženjerstvo-Obrazovanje - Prinuda (Engineering - Education 
- Enforcement) 

EEEE 

EU 

EuroNCAP 

FIA 

FIM 

FISITA 

FTN 

GIS 

IAATM 

ICADUS 

ICD 

IDBRA 

IFSO 

IIS 

Ik 

INTERPOL 

IRF 

IRRD 

IRTAD 

IRU 

IS 

ISO 

ISS 

IVV 

JIS 

JNCAP 

KEMT 

KZ 

MUP 

NHTSA 

NN vozilo (lice) 



Inženjerstvo-Obrazovanje-Prinuda-Životna sredina (Enginee- 
ring - Education - Enforcement-Environment) 

Evropska unija (Europian Union) 

Evropski program za procenu novih vozila (Euro New Car As- 
sessment Programme) 

Međunarodna automobilska federacija 
Međunarodna motociklisticka federacija 
Međunarodna federacija inženjera i tehničara za motore i mo- 
torna vozila 

Fakultet tehničkih nauka 
Geografski informacioni sistem 

Međunarodno udruženje za nesreće i saobraćajnu medicinu 
Međunarodni komitet za alkohol, droge i saobraćajnu bezbed- 
nost 

Međunarodna klasifikacija bolesti (International Clasification 
of Diseases) 

Međunarodno udruženje za istraživanje ponašanja vozača 
Međunarodna organizacija šefova policije 
Skala oštećenja pri povredama (Injury Impairmant Scale) 
Indeks kontrole 

Međunarodna organizacija policije 

Međunarodna putna federacija (International Road Federation) 
Međunarodna dokumentacija o istraživanjima puteva (Interna- 
tional Road Research Documentation) 

Međunarodna baza podataka o saobraćaju i saobraćajnim nez- 
godama (International Road Traffic and Accident Data Base) 
Međunarodno udruženje za drumski prevoz (International 
Road Union) 

Informacioni sistem 

Međunarodna organizacija za standardizaciju (International 
Standard Organization) 

Ukupni rezultat ozbiljnosti povreda- (Injury Severity Score) 
Međunarodno udruženje za školovanje vozača i saobraćajno 
vaspitanje 

Jedinstven informacioni sistem 

Japanski program za procenu novih vozila (Japaniese New Car 
Assessment Programme) 

Konferencija evropskih ministara transporta 
Krivični zakonik (Krivični zakon) 

Ministarstvo unutrašnjih poslova 

Nacionalna administracija za bezbednost puteva u SAD (Na- 
tional Highway Traffic Safety Administration) 
nepoznato vozilo (lice) 


Skraćenice 


NRSC 

OECD 

OTA 

OUR 

OUP 

PGDS 

PR 

PRI 

PRU 

PSP 

PTT 

PUS 

QALY 

RP 

RPE 

RS 

SF 

SFRJ 

SN 

SN upitnik 

SPG 

SRJ 

SRS 

SRS 

SSSR 

SUP 

ŠSP 

тст 

TRRL 

UITP 

UK 

UKBS 

UN 

USNCAP 

USRS 

USP 

VIN 


- Nacionalni savet za bezbednost saobraćaja (National Road Sa- 
fety Council) 

- Organizacija za ekonomsku saradnju i razvoj (Organization for 
Economic Cooperation and Development) 

- Svetska turing i automobilska organizacija 

- Organizacija udruženog rada 

- Organ unutrašnjih poslova 

- Prosečan godišnji dnevni saobraćaj 

- Odnosi sa javnošću (Public Relations) 

- Međunarodna organizacija za preventive 

- Jedinica za odnose sa javnošću (Public Relation Unit) 

- Poznavanje saobraćajnih propisa 

- Pošta-Telefon-Telegraf 

- Po uputstvu SUP-a 

- Godine prilagođenog kvaliteta života (Quality Adjusted Life 
Years) 

- Privremena registracija 

- Izdavanje privremene registarske tablice 

- Republika Srbija 

- Saobraćajni fakultet 

- Savezna Federativna Republika Jugoslavija 

- Saobraćajna nezgoda 

- Obrazac za evidentiranje saobraćajnih nezgoda 

- Saobraćajne patrole građana 

- Savezna Republika Jugoslavija 

- Dodatni sistem za održavanje (Suplementary Restrain System) 

- Socijalistička Republika Srbija 

- Savez Sovjetskih Socijalističkih Republika 

- Sckrctarijat Unutrašnjih Poslova (Policijska uprava) 

- Školske saobraćajne patrole 

- Tehnika saobraćajnih konflikata ili konfliktna tehnika (Traffic 
Conflict Techniques) 

- Laboratorija za istaživanje puteva i transporta (Transport Road 
Research Laboratory) 

- Međunarodna unija za javni transport 

- Ujedinjeno Kraljevstvo (United Kingdom) 

- Unutrašnja kontrola bezbednosti saobraćaja 

- Ujedinjene nacije (United Nations) 

- Američki program za procenu novih vozila (US New Car As- 
sessment Programme) 

- Ustavni sud Republike Srbije 

- Uprava saobraćajne policije 

- Međunarodna oznaka vozila - šasije (Vehicle Identification 
Number) 

VRC 

WHO 

WP 

ZKP 

ZoBS 

ZoOBS 

ZoP 

ZUP 



- Centar za istraživanje vozila (Vehicle Research Center) 

- Svetska zdravstvena organizacija (World Health Organization) 

- Radni dokument (Working Paper) 

- Zakon (zakonik) o krivičnom postupku 

- Zakon o bezbednosti saobraćaja na putevima 

- Zakon o osnovama bezbednosti saobraćaja na putevima 

- Zakon o prekršajima 

- Zakon o upravnom postupku 


1 . UVOD 


1.1. Saobraćaj, štetne posledice saobraćaja, bezbednost 
saobraćaja 

1.2. Značaj saobraćaja za razvoj društva 

1.3. Najzančajnije specifičnosti (prednosti i nedostaci) 
pojedinih grana saobraćaja 

1.4. Razvoj teorijske misli o bezbednosti saobraćaja 
(pristupi rešavanju problema bezbednosti saobraćaja) 

1.5. Osnovni preduslovi za upravljanje u oblasti 
bezbednosti saobraćaja 

1.6. Postignuti rezultati i stanje bezbednosti saobraćaja 



1.1. SAOBRAĆAJ, ŠTETNE POSLEDICE SAOBRAĆAJA, 
BEZBEDNOST SAOBRAĆAJA 


Nastavni predmet bezbednost saobraćaja odnosi se na saobraćaj i saobraćaj- 
nu delatnost. Sta je to saobraćajna delatnost, šta je saobraćaj, šta znači saobraćati? 

Ma koliko navedena i druga slična pitanja izgledala nevažna, a odgovori 
jednostavni, neophodno je dati adekvatne odgovore na ova pitanja kako bismo 
korektno izlagali smisao i značaj bezbednosti saobraćaja. 

Saobraćajna delatnost je delatnost koja se sastoji u promeni mesta ljudi, 
stvari ili saopštenja. Saobraćajna delatnost je postala značajna za čoveka, sa po- 
javom prvih ljudskih naseobina (mlađe kameno doba). Naime, tada se pojavila po- 
treba da se svakodnevno promeni mesto značajne količine hrane, značajnog broja 
ljudi, odnosno saopštenja. Pojavila se potreba za saobraćanjem - za saobraćajnom 
delatnošću. Zato se pojava saobraćajne delatnosti vezuje za mlađe kameno doba- 
neolit . 1 Pronalazak vatre 2 je omogućio veću pokretljivost ljudi i nomadski život i 
u hladnijim predelima. Pojava zemljoradnje uvećala je potrebe za saobraćanjem. 
Uvećane su količine dobara koje je trebalo prevesti: pored proizvoda lova i saku- 
pljanja, sada se prevoze i proizvodi zemljoradnje. S druge strane, porasla su i ra- 
stojanja prevoza, jer su se ljudi nastanjivali na duže vreme oko mesta proizvodnje. 

Saobraćaj nije isto što i saobraćajna delatnost i može se definisati na različi- 
te načine. Za naše potrebe istaćićemo nekoliko definicija saobraćaja. 

Saobraćaj (1) je samostalna ljudska delatnost čiji je cilj promena polo- 
žaja ljudi, stvari ili saopštenja. Saobraćaj kao samostalna ljudska delatnost je 
nastao u okviru treće velike podele rada. Izdvojio se iz trgovine . 3 Danas se sve 
češće govori o transportnoj (saobraćajnoj) industriji (privredi), čime se skreće 
pažnja na ekonomski smisao saobraćaja. 


1 Mlađe kameno doba (neolit), od oko 10.000 do oko 3.000 godina pre naše ere. 

2 Mlađi paleolit, od oko 50.000 do oko 10.000 godina pre naše ere. 

3 U prvoj velikoj dmštvenoj podeli rada izdvojili su se zemljoradnja i stočarstvo. U drugoj velikoj podeli 
rada izdvojila se grupa ljudi koji su se prvenstveno bavili zanatstvom i od toga živeli. Konačno, u trećoj 
velikoj društvenoj podeli rada izdvojila se trgovina, tj. grupa ljudi koji su se bavili trgovinom i od toga 
živeli. Trgovina je obuhvatala kupovinu, saobraćaj i prodaju. Kasnije se iz trgovine izdvojio saobraćaj, 
tj. grupa ljudi koji su samo saobraćali i od toga živeli. 



1.UV0D 


Lipovac, P. Krsto 


Bezbednost saobraćaja 


Saobraćaj (2) je organizovano kretanje saobraćajnih jedinica sa- 
obraćajnim putevima. U ovoj definiciji sadržani su osnovni elementi saobraća- 
ja: saobraćajni put, saobraćajna sredstva i organizovanost (uređenost). Saobraćaj- 
na sredstva su sva sredstva kojima se odvija saobraćaj. U drumskom saobraćaju 
to su drumska prevozna sredstva - vozila, u železničkom saobraćaju to su loko- 
motive i železnička kola - vagoni, u vazdušnom saobraćaju to su avioni, letelice i 
baloni, a u vodnom saobraćaju to su brodovi, čamci i druga plovila. 

Saobraćajni put je deo prostora koji se, prvenstveno, koristi za kretanje sa- 
obraćajnih sredstava. To su magistralni, regionalni i lokalni putevi (drumski sa- 
obraćaj), glavne i sporedne pruge (železnički saobraćaj), međunarodni i domaći 
koridori (vazdušni saobraćaj), frekvencije (radio saobraćaj i telekomunikacije). 
Vazdušni put predstavlja deo vazdušnog prostora koji je određen po pravcu pru- 
žanja, po visini i po širini i u kome je bezbednost plovidbe obezbeđena radio - na- 
vigacionim uređajima. 

Međutim, za naše potrebe najznačajnija je sledeća definicija saobraćaja: 


Saobraćaj (3) je jedna od 4 egzistencijalne funkcije svakog životnog pro- 
stora (rad, stanovanje, rekreacija i saobraćaj), čiji je cilj povezivanje ostalih 
funkcija, UZ ŠTO MANJE NEGATIVNE EFEKTE. 


Dakle, saobraćaj je egzistencijalna funkcija. Bez saobraćaja nije moguće 
funkcionisanje i trajan opstanak životnog prostora. Saobraćaj nije sam sebi cilj. 
Smisao saobraćaja se odnosi na uspešno povezivanje ostalih funkcija. Konačno, u 
definiciji saobraćaja pominju se i određeni uslovi - ograničenja: uz što manje ne- 
gativnih efekata. Bezbednost saobraćaja se bavi negativnim efektima saobraćaja, 
tj. daje odgovor na pitanje: Kako saobraćati, uz što manje negativnih efekata? 
Bezbednost saobraćaja je nerazdvojni deo definicije saobraćaja. Pri tome, ne oče- 
kuje se potpuna sigurnost. Potpuna sigurnost u saobraćaju, na današnjem nivou 
razvoja, nije moguća. S druge strane, mora se saobraćati, jer je to egzistencijalna 
funkcija. Zato težimo uspostavljanju optimalne sigurnosti, uz održiv dalji razvoj 
saobraćaja. 

Saobraćaj je mnogo doprineo ukupnom razvoju civilizacije i predstavlja je- 
dan od važnih elemenata ovog razvoja. Međutim, štetne posledice saobraćaja pre- 
te da omalovaže i znatno umanje koristi od saobraćaja. 


Kao najznačajnije štetne posledice saobraćaja danas se ističu: 

- iscrpljivanje prirodnih resursa, 

- zagađivanje okoline bukom, izduvnim gasovima i otpadnim materijama, 

- nastradali u saobraćajnim nezgodama (lakše i teže povređeni i poginuli), 

- materijalne štete, gubici i troškovi saobraćajnih nezgoda i 

- socijalno zagađivanje međuljudskih odnosa izazvano saobraćajem, a 
posebno saobraćajnim nezgodama. 


Bezbednost saobraćaja je naučna disciplina koja se bavi izučavanjem 
štetnih posledica saobraćaja i metodama njihovog smanjivanja. Dakle, bez- 




1.2. Značaj saobraćaja za razvoj društva 


bednost saobraćaja daje odgovor na pitanje kako saobraćati uz što manje štetnih 
posledica. 

Mada se bezbednost saobraćaja bavi svim štetnim posledicama saobraćaja, 
mi ćemo se, za početak, ograničiti i detaljnije izučavati saobraćajne nezgode kao 
predmet bezbednosti saobraćaja. Ako se predmet bezbednosti saobraćaja svede 
na saobraćajne nezgode, onda možemo razlikovati dva pristupa, dva aspekta bez- 
bednosti saobraćaja: aktivna i pasivna bezbednost saobraćaja. 

Aktivna bezbednost saobraćaja odnosi se na sprečavanje nastanka sa- 
obraćajnih nezgoda, tj. smanjenje verovatnoće da se desi nezgoda. Merama ak- 
tivne bezbednosti saobraćaja postiže se smanjenje broja saobraćajnih nezgoda. 
Pasivna bezbednost saobraćaja se odnosi na smanjivanje štetnih posledica 
saobraćajnih nezgoda koje su se dogodile. Dakle, cilj pasivne bezbednosti sao- 
braćaja nije smanjenje broja nezgoda, već smanjenje šansi da posledice nezgode 
budu veće. Pasivna bezbednost saobraćaja dolazi do izražaja onda kada se dogodi 
saobraćajna nezgoda. Kombinovanim i sveobuhvatnim preduzimanjem mera ak- 
tivne i pasivne bezbednosti saobraćaja smanjuju se broj nezgoda i veličina njiho- 
vih posledica. 

1.2. ZNAČAJ SAOBRAĆAJA ZA RAZVOJ DRUŠTVA 

Saobraćaj je nastao kao potreba čoveka i u tesnoj vezi je sa nivoom razvoja 
ljudskih potreba (posebno zahteva za saobraćajem), odnosno sa razvojem društva. 
Nivo razvoja saobraćaja uvek je zavisio od nivoa tehnološkog i ukupnog razvoja 
društva i njemu se upodobljavao. Kada su dominirali zahtevi za kratkim prevozi- 
ma malih količina stvari i ljudi, u saobraćaju su dominirala saobraćajna sredstva 
koja su to omogućavala. Nastankom zahtevi za prevozom velikih količina stvari i 
ljudi, na velikim rastojanjima, pojavila su se i transportna sredstva koja su ovo 
omogućavala. Kada se pojavila potreba za efikasnim korišćenjem različitih grana 
i vidova saobraćaja, javlja se integralni (kombinovani) transport. 

S druge strane, nivo razvoja saobraćaja umnogome određuje trenutni 
nivo i omogućuje dalji razvoj društva. Ukoliko razvoj saobraćaja kasni za raz- 
vojem društva, onda nivo saobraćaja postaje smetnja daljem razvoju društva. 
Brojni su primeri koji ovo dokazuju. 

U prvobitnoj zajednici ljudi su imali potrebu da prevezu male količine tere- 
ta, na mala rastojanja. Ovakve zahteve mogao je da zadovolji primitivan sa- 
obraćaj koji je koristio ljudski rad i delimično snagu pripitomljenih životinja. Po- 
red nošenja tereta (od strane čoveka ili životinja), značajniji prevozi su realizova- 
ni vučenjem na račvastoj grani (koja klizi), splavovima i prvim čamcima (izdu- 
bljeno stablo) koji su išli nizvodno ili su bili vučeni i sl. Prvi suvozemni putevi 
bile su staze koje su utabale životinje. 

S razvojem robovlasništva, robovlasnici ukrupnjavaju svoje posede i jeftino 
kupuju robove. Javlja se potreba da se znatno veće količine tereta (sva proizvod- 
nja, sva oruđa i alati, svi robovi itd.), svakodnevno prevoze unutar poseda na ma- 

lim i srednjim rastojanjima (sa jednog na drugi kraj poseda ili od udaljenih njiva 
do skladišta ili mesta gde stanuju robovi, odnosno robovlasnik). Mada dominira 
naturalna proizvodnja, deo proizvoda namenjeni su razmeni. 4 Vezivanjem znača- 
jnog fizičkog rada za robove, omogućuje se intenzivnije bavljenje umnim radom. 
Razvijaju se pismenost, umetnost i nauka. Obrazuju se prve velike države. U 
okviru treće velike društvene podele rada izdvaja se trgovina. Formiranje organi- 
zovanih vojnih formacija i velike vojne aktivnosti stvaraju nove potrebe za sao- 
braćanjem: za brzim prebacivanjem vojnih jedinica (vojnika, naomžanja, hrane i 
dr. potreba) na velika rastojanja, ali i potrebu za sigurnim i brzim prenosom sa- 
opštenja i informacija. Ovakvi zahtevi su se mogli zadovoljiti razvojem i prime- 
nom novih prevoznih sredstava. Jedan od najvećih pronalazaka u istoriji - 
pronalazak točka, omogućio je konstrukciju taljiga (grana ili jednostavna 
drvena konstrukcija sa točkom koji se okreće). Naime, kada su ljudi shvatili da 
su otpori klizanju nekoliko desetina puta veći od otpora kotrljanju, oni su umesto 
jednostavnog i teškog vučenja grane, konstruisali točak koji se okreće i na njega 
stavili granu sa teretom. Osnovno prevozno sredstvo bili su tovarne životinje, a 
znatno kasnije i zaprega. Zbog povećanih zahteva za prevozom, a posebno zbog 
potreba vojske, grade se putevi sa tvrdom podlogom i putna mreža. 

Shvativši da su otpori kretanju u vodi znatno manji, ljudi su sve više koristi- 
li vodni prevoz: konstruisali su bolje splavove, konstruisali čamce i velike brodo- 
ve. S obzirom na to da su robovi bili dostupni i jeftini, veliki brodovi su pokretani 
ručno - snagom robova. Snaga vetra je korišćena za odmor robova i kretanje u 
smeru vetra. Mada su brodovi nekad bili i veoma veliki, njihova korisna nosivost 
je bila mala. Znatan deo brodskog prostora zauzimali su sami veslači i potrebna 
hrana i voda. Zbog nepoznavanja pučine i problema u orijentaciji, ovi brodovi su 
plovili rekama i u priobalnom moru. Međutim, ovo je bilo dovoljno i zadovolja- 
valo je tadašnje potrebe. 

U feudalizmu, 5 velikoposednici (zbog problema praćenja velikih poseda, ali 
i zbog problema saobraćaja) daju komade zemlje kmetovima koji na ovim malim 
posedima i žive. Zauzvrat kmetovi se odužuju svojim gospodarima tako što bes- 
platno rade na njihovim imanjima (kuluk) ili daju deo (od jedne desetine do jedne 
trećine svih prihoda) svojih proizvoda (naturalna renta). Zadržava se naturalni ka- 
rakter privrede, ali raste produktivnost rada (jer je kmet više zainteresovan za 
proizvodnju). Feudalci teže da se osamostaljuju. Tako se razbijaju i parčaju velike 
i snažne državne zajednice. Ovo dovodi do zatvaranja na svoje posede, sužavanja 
vidika i zastoja u razvoju nauke. Drumarine, carine i druge dažbine pretvarale su 
se u pravu pljačku trgovaca, tako da je trgovina u nekim regionima skoro zamrla. 
Usporen je razvoj umetnosti, kulture, nauke i drugih oblasti duhovnog stvaralaš- 
tva. 6 Smanjene su količine dobara koje se prevoze. 7 Na duža rastojanja se prevozi 
samo deo proizvodnje sa feuda (1/10 do 1/3) i deo proizvodnje na posedu feudal- 
ca (rezultat kuluka). 


4 Ljudi su upućeni da deo dobara (zemljoradnici i zanatlije) ili sva potrebna dobra (činovnici, vojnici, tr- 
govci, umetnici) kupuju na tržištu. 

5 Feudalno doba se u Evropi vezuje za period od kraja 10. do druge polovine 13. veka. 

6 Ovaj period se naziva mračni srednji vek. 

7 Najveći deo dobara koji se proizvede - troši se na feudu, a samo manji deo se prevozi do feudalca. 


1.2. Značaj saobraćaja za razvoj društva 


Manje količine dobara i manja rastojanja prevoza usporavaju razvoj prevo- 
znih sredstava, puteva i organizacije prevoza. Koriste se prevozna sredstva iz ra- 
nijeg perioda (taljige, zaprežno vozilo, splavovi i čamci). Novi putevi se ne grade, 
stari se ne održavaju - već propadaju. Veliki brodovi se ne grade, jer su robovi 
skupi, a nema ni potrebe za ovakvim prevozima. Saobraćajna delatnost ostaje u 
okviru zemljoradnje, zanatstva i trgovine. 

U vreme rađanja modernog sveta (15. do 18. vek) dešavaju se značajne pro- 
mene u društvu i privredi: uvodi se manufakturna proizvodnja, dešavaju se velika 
geografska otkrića i razvijaju gradovi i trgovina. Manufakturna proizvodnja pod- 
razumeva proizvodnju velikih količina istih proizvoda koji se ne mogu prodati u 
mestu proizvodnje niti u blizini i zahtevaju prevoz na velika rastojanja. Ovo zah- 
teva i prevoz velikih količina sirovina sa većih udaljenosti. Porast nepoljoprivred- 
nog (gradskog) stanovništva zahteva prevoz velikih količina hrane sa udaljenih 
područja. Velika geografska otkrića zahtevaju razmenu (prevoz) između vrlo uda- 
ljenih delova sveta. Povećavaju se količine dobara koja se prevoze, ali i rastojanja 
prevoza. Menja se i struktura prevoza: raste udeo prehrambcnih proizvoda (za 
gradsko stanovništvo), sirovina (pamuk, vuna i sl.) i novih proizvoda sa novoot- 
krivenih prostora (krompir, kafa, kukuruz, kakao itd.). Ovakvi zahtevi dovode do 
razvoja postojećih sredstava prevoza. Obnavljaju se suvozemni putevi. Otkriće 
kompasa 8 i ustava - prevodnica (15. vek) omogućuje prekookeansku plovidbu. 
Tokom 15. i 16. veka pojavljuju se prva saobraćajna preduzeća za prevoz vodama 
(osnivaju ih vlasnici brodova i čamaca), a zatim i za drumski saobraćaj (predu- 
zeća za prevoz pošte i putnika zaprežnim vozilima - diližansama). Počinje proces 
društvene podele rada u kome se iz trgovine izdvaja saobraćaj kao samostalna ob- 
last „proizvodnje”. Međutim, još uvek se pretežni deo saobraćajne delatnosti oba- 
vljao u okviru drugih oblasti proizvodnje (zemljoradnje, stočarstva i zanatstva) i 
trgovine. 

Serija tehničkih pronalazaka, otkriće novih mašina i njihova primena bili su 
uvod u industrijsku revoluciju i industrijsku proizvodnju, koja je stvorila nove 
zahteve za prevozima. Industrijska proizvodnja je masovna, serijska, specijalizo- 
vana i robna - namenjena tržištu. Zahteva koncentraciju radne snage, sirovina i 
proizvoda na jednom mestu. 

Industrijska proizvodnja postavlja, do tada neviđene zahteve za prevo- 
zom ljudi i stvari i prenosom saopštenja. Pojavljuje se potreba za raznovrsnim 
prevozima (čestim prevozima, prevozima na duga i kratka rastojanja, prevozima 
velikih i malih količina itd.), putovanjima ljudi, prenosom saopštenja itd. Istorij- 
ski pronalasci koji su omogućili industrijsku revoluciju, omogućuju i pravu 
revoluciju u razvoju saobraćaja. Parna mašina nalazi prvu primenu u konstruk- 
ciji parnih drumskih vozila, 9 parnih lokomotiva, 10 a zatim i parobroda. * 11 Oto mo- 


8 U Evropi se kompas široko primenjuje u 14. veku. 

9 Francuz Kinjo je 1769. projektovao prvo parno vozilo za vuču topova. Između 1833. i 1836. u Londonu 
je organizovan javni gradski prevoz omnibusima na parni pogon koji su imali 14 i 22 sedišta. 

10 Englez RičardTrevitikje 1804. konstruisao prvu parnu lokomotivu. Međutim, zbog neuspeha njegovog 
eksperimenta, prvim konstruktorom se smatra Džordž Stivenson koji je 1814. konstruisao prvu upotreb- 
ljivu parnu lokomotivu. 

11 Amerikanac Fulton je 1807. konstruisao prvi parni parobrod koji je saobračao na reci Hadson. 

tori nalaze prvu primenu u konstrukciji motora za pokretanje prevoznih sredstava 
u drumskom, a zatim i u ostalim vidovima saobraćaja. Nemac Karl Benc 
konstruše j>rvi automobil sa unutrašnjim sagorevanjem, a zatim to radi i Gotlib 
Dajmler (Stutgart). Između 1885. i 1893. Benc je proizveo 69 automobila. 12 Dan- 
lop je izumio pneumatike i od 1890. stavljaju se na točkove. Amerikanac Henri 
Ford 1896. konstruiše četvorotočkaša sa kojim prelazi 1.500 km, a zatim i legen- 
darni model T koji se (od 1908 do 1928) proizvodi u velikoj seriji od 15 miliona 
komada. 13 Tako je motorizovana Amerika. Ovaj rekord je potukla legendarna 
„buba” - „folksvagen”, tek 197 1 . U Srbiji se prvi automobil, marke Niseldorf, po- 
javio 3. aprila 1903. 14 

Električna struja i električni motor odmah nalazi primenu u pokretanju 
drumskih vozila, a zatim i lokomotiva. Konačno, i nuklearna energija nalazi pri- 
menu u saobraćaju (za pogon velikih i brzih brodova i sl.). U skladu sa ekonom- 
skim potrebama otkrivaju se i primenjuju: cevni transport (naftovodi, vodovodi 
itd.), železnička pruga i saobraćaj, telegraf 15 i telefon, radio i televizija, razvija se 
integralni transport, prenos informacija i telekomunikacije itd. Razvijeni sa- 
obraćaj omogućuje do tada neviđene migracije stanovništva u udaljene kontinen- 
te, 16 što dodatno podstiče razvoj trgovine i saobraćaja (veze sa zemljom porekla). 
Vojne potrebe osvajanja i čuvanja reda u dalekim kolonijama postavili su posebno 
visoke zahteve pred saobraćaj (s druge strane saobraćaj je omogućio efikasne voj- 
ne operacije), koncentracija stanovništva u gradovima zahtevala je razvoj javnog 
gradskog putničkog prevoza (s druge strane saobraćaj je omogućio razvoj grado- 
va) itd. U ovom periodu najveći deo saobraćajne proizvodnje obavlja se u okviru 
saobraćajnih preduzeća. 


Na osnovu ovog kratkog istorijskog osvrta na razvoj društva i razvoj sa- 
obraćaja, može se uočiti opšta zakonitost - međuzavisnost: društveni razvoj 
određuje zahteve za saobraćajem i podstiče stalni razvoj saobraćaja (jer sa- 
obraćaj nije sebi cilj, već ima cilj da zadovolji određene društvene potrebe). S 
druge strane, saobraćaj koristi sva dostignuća u razvoju društva za svoj dalji 
razvoj. 


Konačno, uspešan razvoj saobraćaja omogućuje i pospešuje dalji razvoj 
društva. Ukoliko bi razvoj saobraćaja kasnio, bio bi onemogućen ili sputavan dalji 
razvoj društva. Optimalan razvoj omogućuje se samo usklađenim razvojem sa- 


12 Grupa autora, Automobilizam u Srbiji 1903 - 1933. knjiga I, Saobraćajni fakultet, Beograd, 1993. 

13 Ford je 1912. metodom masovne proizvodnje, sklapao automobil za samo 93 minuta. 

14 Poručnik kraljeve garde, Boško Radulović, kupio je automobil u Beču, a fabrički šofer je ostao četrdeset 
i pet dana da bi obučio prvog srpskog šofera Sretena Kostića. Kostić je kasnije bio šofer kralja Petra Ka- 
rađorđevića Prvog i osnivač „Soferskog srpskog udruženja”. 

15 Nemci Gaus i Weber su 1833. otkrili električni telegraf, ali se Amerikanac Morze smatra pronalazačem 
telegrafa, jer je 1837. unapredio ovaj izum i omogućio njegovu praktičnu upotrebu. 

16 Tokom 19. veka, posle Napoleonovih ratova, Evropu je napustilo oko 55 miliona ljuđi (krenuli su ka 
Americi, Australiji, Africi, N. Zelandu itd.). Ovo je omogućeno razvojem novih, brzih i sigurnih bro- 
dova i drugih prevoznih sredstava. Ali ovo je izazvalo i bolje povezivanje i saradnju između dalekih kra- 
jeva. 

obraćaja, privrede i društva u celini. Ovo važi kako za pojedine države ili njihove 
regione, tako i za civilizaciju u celini. Danas najrazvijenije države imaju i najra- 
zvijeniji saobraćajni sistem i obratno. 

1.3. NAJZNAČAJNIJE SPECIFIČNOSTI (PREDNOSTI I 
NEDOSTACI) POJEDINIH GRANA SAOBRAĆAJA 

Saobraćajni sistem se može podeliti na podsisteme, vidove i grane sa- 
obraćaja. Vidovi saobraćaja su kopneni (suvozemni), vodni i vazdušni. Vidovi sa- 
obraćaja se dele na grane. U kopneni saobraćaj spadaju drumski, železnički i cev- 
ni saobraćaj. U vodni saobraćaj spadaju saobraćaj morima i okeanima i saobraćaj 
rekama, jezerima i kanalima. U vazdušni saobraćaj spadaju saobraćaj u 
vazdušnom prostoru i saobraćaj u kosmičkom prostoru. 

Stari koncept saobraćaja pojedinačno je razmatrao i favorizovao pojedine 
grane saobraćaja. Savremeni koncept polazi od činjenice da je saobraćajni si- 
stem jedinstven, a pojedine grane saobraćaja su njegovi podsistemi. Svaka 
grana saobraćaja ima svoje prednosti i nedostatke, te prema tome i zauzima svoje 
mesto u jedinstvenom (integralnom) saobraćajnom sistemu. Razvijati saobraćajni 
sistem znači koordinirano razvijati sve grane saobraćaja, tako da ukupni efekti 
budu optimalni. 

1.3.1. Drumski saobraćaj 

Istorijat drumskog saobraćaja 

Najstarija drumska prevozna sredstva bili su račvasta grana i grana ispod 
koje su poturene oblice. Oko 3.250 godine pre naše ere, u Mesopotamiji, počela 
je upotreba točka i konstruisane su taljige (drvena konstrukcija sa osovinom na 
kojoj je točak) i prva kolica sa točkovima. Zaprežno vozilo, jahaća i tovarna živo- 
tinja bili su dominantni u drumskom saobraćaju do sredine 20. veka. 17 Posle par- 
nog drumskog vozila koje je konstruisao Francuz Kinjo, razvijene su parne koči- 
je, a zatim i parni omnibus. 18 Pronalazak diferencijala (1828) ubrzao je razvoj 
parnog drumskog vozila. Mada je vozilo na električni pogon konstruisao David- 
son 1842. prvi pravi automobil na električni pogon konstruisao je Truve 1881. 
(kretao se brzinom 12 km/h). Mada su električna vozila brzo postigla zadovolja- 
vajuće brzine, ostao je nerešen problem najvećeg radijusa kretanja i velike mase 
akumulatora. Zato se pravim početkom razvoja današnjih drumskih vozila smatra 
četvorotaktni motor kojeg je konstruisao Nemac Nicholaus Otto (OTO motori). 
Dajmler je 1885. konstruisao prvi motocikl sa dizel motorom, a sledeće godine i 


17 Jelinović, Z., Ekonomika saobraćaja, 1972, broj motornih vozila u SFRJ je premašio broj zaprežnih vo- 
zila tek sedamdesetih godina 20. veka. 

18 U Londonu se od 1833. do 1836. odvijao redovni prevoz omnibusima na parni pogon. 

svoj prvi automobil na četiri točka. Karl Benc istovremeno konstruiše svoj prvi 
automobil (1885). Pronalazak pneumatika (Danlop, 1888) i njegovo usavršavanje 
(Mišelin, 1895) omogućili su dalji razvoj automobila. Francuz Arman Pežo je 
prvi konstruisao motor sa rasporedom cilindara u obliku slova V i umnogome 
usavršio šasiju, a Luj Reno usavršava menjač i koristi kardansko vratilo. Ford us- 
postavlja serijsku proizvodnju automobila. U razvoju kamiona veća pažnja je pos- 
većivana snazi motora, a manje brzini i udobnosti. Ove razlike se danas smanjuju. 
Autobusi su prvo uvedeni u gradskom, a zatim i u vangradskom prevozu. Od 
1899. uvedeni su autobusi sa benzinskim motorom (umesto konjske vuče). U Pa- 
rizu je 1900. puštena prva trolejbuska linija. U periodu od 1950. do 1970. trolej- 
buske linije su masovno zamenjivane autobuskim. Posle naftne krize trolejbusi se 
ponovo vraćaju u upotrebu. Pored poskupljenja goriva, ovome su doprineli i eko- 
loški razlozi. 

Prvi putevi u drumskom saobraćaju su bile utabane staze. U antičkom vre- 
menu grade se putevi sa tvrdom podlogom. Rimska država je posebno mnogo 
pažnje posvećivala gradnji kvalitetnih puteva. Znatno kasnije je započeta izgrad- 
nja klasične kaldrme koja se postavljala direktno na zemlju. Skotski inženjer 
Džon Mak Adam je pronašao (početkom 19. veka) makadam koji se i danas 
sreće. Od 1837. u SAD se grade drveni putevi (popločani krupnim drvenim koc- 
kama). Ulice u centru Beograda su bile popločane drvenim kockama sve do 
1950. Početkom 20. veka kolovoz se pravi od sitne kamene kocke (zalivene bitu- 
menom), a zatim i od asfalta i betona. 


Specifičnosti drumskog saobraćaja 

Drumska vozila se kreću hrapavim površinama, a njihovi točkovi su hrapa- 
vi. Veliki koeficijent prianjanja izaziva i velike otpore trenja (oko 27 puta veće 
nego u vodnom saobraćaju i 3,4 puta veće nego u šinskom saobraćaju). S druge 
strane, vozne jedinice se kreću nezavisno. Iz ovih osobina proističe niz prednosti 
i nedostataka drumskog saobraćaja: 

+ drumski saobraćaj je pravi transport ,,od vrata do vrata”. Najčešće 
Ne zahteva presedanje, već, u kombinaciji sa pešačenjem, zadovoljava 
Potrebe za putovanjem; 

+ drumski saobraćaj je vrlo elastičan prevoz u pogledu puteva (vrlo razuđe- 
na mreža drumskih puteva), u pogledu vozila (vrlo raznovrsna vozila u 
drumskom saobraćaju) i u pogledu korisnika (praktično svaki čovek može 
biti korisnik kao vozač, biciklista, gonič stoke, pešak itd.); 

+ drumski saobraćaj je prilagodljiv korisniku u pogledu količine prevoza, 
vremena polaska, mesta polaska, putanje, mesta dopreme, brzine kretanja 
itd.; 

+ automobil najbolje prati i zadovoljava potrebe individualnog prevoza: 19 
korisnik je i prevoznik, automobil je uvek u blizini i na raspolaganju, jed- 


19 Grupa autora, Automobilizam u Srbiji 1903 - 1933, knjiga I, Saobraćajni fakultet, Beograd, 1993. 

nostavan je prevoz manjih i srednjih prtljaga, zavidan nivo udobnosti, 
obezbeđuje određeni nivo intimnosti i privatnosti, to je simbol uspešnosti 
(prestiža), zadovoljava sujetu, povećava pristupačnosti i mobilnost, te 
skraćuje ukupno vreme putovanja (od vrata do vrata) itd.; 

+ jednostavno se kombinuje sa svim drugim granama saobraćaja; 

+ pogodan je za neplanirane prevoze, jer je jednostavna organizacija poje- 
dinačnih prevoza; 

- drumski prevoz je skuplji od šinskog i vodnog, jer troši više goriva i zah- 
teva angažovanje više ljudi (posada); 

- drumski saobraćaj više zagađuje okolinu i traži više površina (za parkira- 
nje i za kretanje, za odlaganje); 

- drumski prevoz je sporiji od šinskog, jer su manje brzine kretanja, 20 češća 
zadržavanja, a putanje su duže; 

-klima i vremenske prilike znatno utiču na odvijanje i bezbednost drum- 
skog saobraćaja; 

- veoma je složena organizacija drumskog saobraćaja, pa i poslova bezbed- 
nosti drumskog saobraćaja; 

- konfiguracija terena značajno utiče na troškove, prohodnost i bezbednost 
drumskog saobraćaja; 

- dmmski saobraćaj je najopasniji saobraćaj (najmanje bezbedan). 


Buduće mesto i uloga drumskog prevoza u saobraćajnom sistemu 

S obzirom na prednosti i nedostatke, drumski saobraćaj će biti značajan 
podsistem saobraćajnog sistema koji će na sebe preuzeti: 

- kapilarne - disperzivne prevoze (prevoze malih količina tereta i malo put- 
nika, na mala rastojanja, pojedinačnim putanjama i u različita vremena), 

- iznenadne i neplanirane prevoze i 

- integralni transport. 

1.3.2. Sinski (železnički) saobraćaj 

Istorijat šinskog saobraćaja 

Stari Egipćani su kao šine koristili žlebove u kamenu. Prva rudarska kolica 
- preteča železničkog vagona pojavila su se u Alzasu 1550. i kretala su se drve- 
nim šinama. U Engleskoj je 1820. izgrađeno oko 400 km gvozdene pruge. Prva 
tramvajska pruga izgrađena je u Njujorku 1832. Prva šinska vozila su se gradila 
po uzoru na drumska vozila. Kasnije je uočeno da je otpor kotrljanju po šinama 
znatno manji nego otpor kotrljanju po drumu. Onda su se počela proizvoditi veća 
vozila i spajati u kompozicije. Tako je 1825. Stivensonova parna lokomotiva 
vukla kompoziciju od 12 teretnih i 22 putnička vagona sa 90 t robe i 450 put- 
nika. U Engleskoj je 1830. počeo organizovani železnički prevoz koji je koristio 


20 Maksimalna dozvoljena brzina na Evropskim putevima ne prelazi 130 km/h. Najmanje brzine na klasič- 
nim prugama su 100 km/hat, a na brzim prugama 160 ili 250 km/h. 

isključivo parne lokomotive. Nemac Simens je 1879. konstruisao prvu električnu 
lokomotivu. U Londonu je 1863. otvorena prva linija metroa, sa parnom vučom. 
U periodu od 1890. do 1900. električne metroe dobijaju Budimpešta, London, Pa- 
riz i Berlin. U Svajcarskoj je elektrificirana prva pruga 1897. Na pruzi Tokio - 
Osaka (515 km) 1964. ostvarene su brzine od 250 km/h, 1981. u Francuskoj su 
ostvarene brzine od 380 km/h, a 2007. brzina od 450 km/h. Danas se na klasič- 
nim prugama ostvaruju brzine preko 100 km/h, na savremenim prugama 
preko 160 km/h, a na brzim prugama preko 250 km/h. 


Specifičnosti šinskog saobraćaja 

Pri kretanju glatkih metalnih točkova po metalnim šinama javljaju se mali 
otpori trenja kotrljanja (znatno manji od otpora pri kretanju drumom). Upravlja- 
nje se vrši šinama preko svih točkova. Ovo omogućuje obrazovanje velikih kom- 
pozicija vagona koje vuče jedno vučno vozilo - lokomotiva. Veoma je skupa in- 
frastruktura za šinski prevoz. Cena prevoza malo zavisi od količine robe, pa su 
skupi prevozi praznih vagona. S druge strane, loš je odnos korisne količine prevo- 
za (tereta) i ukupne količine (teret sa vagonima i lokomotivom). 

Na osnovu ovih osnovnih osobina šinskog prevoza mogu se izvesti njegove 
važne specifičnosti (prednosti i nedostaci): 

+ šinski prevoz je brz prevoz zato što su putevi kraći (blage krivine), a brzi- 
ne kretanja vozila veće nego na drumu, 

+ manje zagađuje okolinu od drumskog saobraćaja (jer je elektrificiran i 
automatizovan), 

+ jedinična cena prevoza (din/toni ili din/putniku) je niska, a posebno pri 
jednovremenom prevozu velikih količina tereta i velikog broja putnika na 
veća rastojanja, 21 

+ prilično je otporan na vremenske nepogode i klimatske uslove, 

+ šinski prevoz je pouzdan i bezbedan, 22 

+ prosta je organizacija šinskog saobraćaja i velike mogućnosti konteneri- 
zacije, automatizacije i usavršavanja, 

+ jednostavna je organizacija poslova bezbednosti saobraćaja u šinskom 
prevozu, 23 

- šinski prevoz je krut prevoz - nije elastičan u pogledu puteva (vozi se 
samo prugama), sredstava (šinama se kreću samo standardizovane loko- 


21 Primera radi, ako hoćemo da odjednom prevezemo sa jednog na drugo mesto 1.000 t robe, potrebno je 
50 vagona, jedna lokomotiva, jedan mašinovođa i još 5 ljuđi. Za isti prevoz drumom trebalo bi 100 - 
200 teretnih vozila i oko 200 vozača. Za prevoz automobilima trebalo bi oko 2.000 automobila i isto 
toliko vozača. 

22 Sansa da putnik u drumskom saobraćaju pogine je oko 30 puta veća nego u šinskom prevozu. Postoji 
prostor da se bezbednost železnice dalje povećava. 

23 Najveći deo poslova poverava se preduzećima i dr. subjektima koji vrše transport ili se staraju o infra- 
strukturi. Nadzor vrše organi za saobraćaj. Uloga policije je mala i svodi se na obezbeđenje javnog reda 
i mira u stanicama i u vozovima (pratnja vozova). 

motive i vagoni koji su vlasništvo države ili velikih preduzeća), niti kori- 
snika (vozno osoblje su samo profesionalci), 

- nije prilagodljiv pojedinačnim potrebama korisnika, već se pojedinačni 
korisnici prilagođavaju šinskom prevozu (vreme polaska, putevi, mesta 
stajanja, ulazak/izlazak putnika itd.), 

- zaustavljanja u stanicama uvećavaju troškove prevoza i znatno smanjuju 
brzine putovanja, 

- skupi su prevozi malih količina na mala rastojanja, 

- skup je prevoz praznog vozila, 

- nije prevoz od vrata do vrata, već se mora kombinovati sa drumskim sa- 
obraćajem, 

- uspostavljanje šinskog prevoza i održavanje infrastrukture su skupi, pa se 
mogu opravdati samo masovnim prevozima. 


Buduće mesto i uloga šinskog prevoza u saobraćajnom sistemu 

Navedene prednosti i nedostaci šinskog prevoza, određuju i njegovo bu- 
duće mesto u saobraćajnom sistemu. Sinski prevoz je predodređen za brze, 
udobne, koncentrovane (masovne) prevoze robe i putnika na velika rastojanja. 
Sinski prevoz nije predviđen za male količine tereta i putnika, niti za disper- 
zovane (rasute) prevoze, nije prilagođen zahtevima pojedinačno malih prevo- 
za, niti prevozu od vrata do vrata. Zato će se sve više kombinovati sa drum- 
skim saobraćajem koji će preuzimati disperzovane prevoze na kratka rastoja- 
nja i neplanirane prevoze. Savremene brze pruge su posebno skupe u izgradnji 
i održavanju i mogu se opravdati samo na magistralnim pravcima sa stanicama 
na velikim rastojanjima. Zbog brzine i pouzdanosti šinski prevoz će biti sve 
značajniji za privredu. 24 Brze pruge će ubrzati svetsku međunarodnu podelu 
rada, ali će i procesi podele rada ubrzati dalji razvoj železnice i ojačati ovakve 
pozicije šinskog prevoza u saobraćajnom sistemu. 


1.3.3. Vodni saobraćaj 

Istorijat vodnog saobraćaja 

Gledajući stabla kako plivaju vodom i ptice ili životinje na stablima, praisto- 
rijski čovek je ovu ideju iskoristio i napravio splav i prvu lađu. Dubeći stablo snizio 
je težište i obezbedio stabilnost. Zatim je počeo da vesla rukama, granom, pa pra- 
vim veslima. Tako smo dobili čamce sa veslima, a zatim i veće brodove koji su ve- 
kovima vladali morima i rekama. Egipćani su pre 6.000 godina znali za jedro, a 


24 Danas su razvijeni i realizovani koncepti noćnog skoka. Naime, u Nemačkoj će svaki teret koji bude 
predat železnici večeras, biti u toku noći prevežen do odredišta. Sličan koncept primenjen je u SAD i 
Japanu, a najavljuje se njegovo proširenje i na celu EU. 

brodarstvo u antičkim državama je omogućavalo trgovinu i velike vojne pohode. 
Jedrenjaci su i dugo posle Fultonovog parobroda (1807) uspešno konkurisali pa- 
robrodima, tako da su se parne mašine ugrađivale kao pomoćno sredstvo - dodatak 
jedrenjacima. Trebalo je skoro 100 godina da se parobrodi oslobode jedrenjaka. 
Prvi parobrod sa propelerom zaplovio je 1836. Engleski inženjer brodogradnje 
Brunel je 1838. konstruisao prvi savremeni čelični parobrod (sa mostovskom kon- 
strukcijom i duplim dnom) koji je preplovio Atlantik za 13 dana i 3 sata. Čelični 
brodovi prevazilaze ograničenja u veličini i nosivosti 25 i konačno potiskuju jedre- 
njake. Od 1903. primenjuju se dizel motori na brodovima, posle Drugog svetskog 
rata i brodovi na nuklearni pogon. Dakle, uporedo sa razvojem brodova povećavali 
su se njihova veličina, nosivost, snaga, brzina i bezbednost. 

Vodni putevi su prvo bile samo prirodne saobraćajnice: mora, jezera i reke. 
Već u starom Egiptu, Kini i Mesopotamiji grade se kanali - veštački plovni putevi 
kako bi se obezbedio kontinuitet vodnog saobraćaja. Kasnije su, sa dominacijom 
velikih brodova, ovi kanali napušteni ili su povećavani. Građeni su i novi kanali. 
Ludvigov kanal Rajna - Majna - Dunav otvoren je 1846. Međutim, zbog ogra- 
ničenja za velike brodove i konkurencije železnice, kanal je uoči drugog svetskog 
rata napušten. Novi, veći kanal je pušten u saobraćaj 1992. i omogućuje plovidbu 
brodova do 1.350 t nosivosti. Suecki kanal, dužine 160 km, otvoren je 1869. i 
skraćuje put do Indije za oko 10.000 km. Panamski kanal je pušten u saobraćaj 
1914. i skraćuje put od istočne do zapadne obale Amerike za oko 15.000 km. 


Specifičnosti voclnog saobraćaja 

Mali su otpori trenja između vode i broda, čak i kada cela površina uronje- 
nog dela broda dodiruje vodu. Veći brodovi više uranjaju u vodu i stabilniji su, 
bez posebnog povećavanja otpora trenja. Praktično, skoro da nema ograničenja za 
veličinu brodova. 26 Veliki su otpori sredine pri kretanju broda kroz vodu i oni ra- 
stu proporcionalno kvadratu brzine. 

Iz ovih osnovnih zakonitosti - osobina, proizlaze prednosti i nedostaci vod- 
nog saobraćaja: 

+ vodni saobraćaj obezbeđuje najjeftiniji prevoz pri malim brzinama; 27 

+ vodni saobraćaj je pogodan za vrlo masovne prevoze, jer se tada smanjuju 
jedinični troškovi prevoza; 

+ mali su troškovi uspostavljanja saobraćaja i ne zavise od dužine plovnog 
puta (obično se svode na troškove izgradnje luka i pristaništa); 

+ vodni saobraćaj je pogodan za primenu mehanizacije i kontejnera; 


25 Dok su drveni brodovi dostizali 90 m dužinu i oko 5.000 t nosivost, čelični brodovi skoro da nemaju 
ova ograničenja i veći su i do stotinu puta. 

26 Veliki kamioni imaju nosivost 30 - 40 1, veliki avioni 30 - 50 1, veliki vagoni oko 80 1, velike železničke 
kompozicije oko 2.000 1, veliki brodovi za rečni saobraćaj su od 1 .000 1, standardni brodovi nose 20.000 1, 
a najveći i do 500.000 1. 

27 Zaprevoz jedne neto tone tereta treba angažovati 0,16 kW u pomorskom saobraćaju, 1,7 kW u šinskom 
prevozu, 4,5 kW u drumskom prevozu ili 320 kW u vazdušnom saobraćaju. 

+ vodni saobraćaj je pogodan za kombinaciju sa ostalim vidovima sa- 
obraćaja (integralni transport); 

+ pri povoljnim vremenskim prilikama vodni saobraćaj je bezbedan; 

- vodni saobraćaj je spor , 28 jer otpori rastu sa kvadratom brzine; 

- vodni saobraćaj je ograničen na prirodne plovne puteve (mora, reke, jeze- 
ra) i skupe veštačke kanale; 

- klima i vremenske prilike znatno utiču na odvijanje vodnog saobraćaja 
(led, magla, vetrovi, oluje, vodostaj itd.); 

- vodni saobraćaj nije pravi transport od vrata do vrata, već se najčešće 
mora kombinovati sa železničkim i drumskim saobraćajem; 

- skupi su prevozi malih količina na mala rastojanja. 


Buduće mesto i uloga vodnog prevoza u saobraćajnom sistemu 

Uvažavajući prednosti i nedostatke vodnog saobraćaja, može se definisati 
njegovo buduće mesto i uloga u saobraćajnom sistemu: 

- Povezivanje ostrva i vodom razdvojenih regiona na kratkim rastojanji- 
ma, 

- Povezivanje kada je cena važnija od brzine , 29 a vodni putevi postoje, 

- Prevoz ogromnih količina jeftine i nekvarljive robe (peska, nafte, rude i 
sl.), 

- Prevoz sirovina koje dozrevaju ili se dorađuju u toku prevoza, 

- Rekreativni prevoz i sl. 


Vodni saobraćaj nije pogodan za prevoz putnika, osim u slučajevima: 

- kada ne postoje drugi vidovi prevoza; 

- ako je vodni put znatno kraći (pa i brži) od kopnenog puta; 

- kada se prevoze putnici sa automobilima i prtljagom; 

- turističkih putovanja čiji je cilj boravak (uživanje) na brodu i sl. 


1.3.4. Vazdušni saobraćaj 

Istorijat vazdušnog saobraćaja 

Vekovna želja čoveka da leti opevana je u mitu o Dedalu i Ikaru koji opisuje 
kako je Ikar poleteo sa krilima od ptičjeg perja i voska. Kada se vosak istopio kri- 
la su se raspala i Ikar poginuo. Međutim, Leonardo da Vinči je dao prve naučne 
radove u oblasti aeronautike. On je proučavao oblik i način kretanja ptičjih krila, 
a zatim dao prve skice vazduhoplova. Princip letenja letelica težih od vazduha ot- 


28 Najsavremeniji brodovi se kreću brzinama 15 do 25 čvorova, odnosno 28 do 46 km/h. Mada se mogu 
povećavati brzine broda, to nije racionalno - preskupo je. Zato vodni saobraćaj nije podesan za velike 
brzine. 

29 Za prevoze kod kojih je važna brzina, koristiće se vazdušni saobraćaj. 

krio je Englez Džordž Kejli (1809). Međutim, praktična primena ovih principa se 
desila znatno kasnije. Prve jedrilice bez sopstvenog pogona konstruisane su 
početkom 19. veka. Vršeni su brojni eksperimenti da se letelice pokreću ljudskom 
snagom, parnom mašinom i benzinskim motorom. Konačno, 17. decembra 
1903. u Severnoj Karolini (SAD), brača Vilbur i Orvel Rajt su napravili prva 
četiri leta u trajanju 12-15 sekundi, ostvarivši brzinu 9-11 km/h. 

U međuvremenu su bolji rezultati postignuti sa letelicama lakšim od vazdu- 
ha. Braća Mongolfije su konstruisali prvi balon sa zagrejanim vazduhom (1783) 
koji je za 25 minuta preleteo 8 km. Dve godine kasnije (1785) sličan balon je pre- 
leteo kanal Lamanš. Vazdušne lađe - dirižabli su konstruisani 1884. godine, ali ih 
je posebno razvio nemački grof Cepelin. 

Posle uspeha braće Rajt razvoj letelica je bio izvestan: rasli su snaga moto- 
ra, brzine, 30 visine i dometi. Prvi let preko Atlantika ostvaren je 1927 (Relacija 
Njujork - Pariz od 5.836 m, savladana je za 33,5 sata). Prvi mlazni avion konstru- 
isan je u Nemačkoj, krajem drugog svetskog rata. Mada je Leonardo napravio 
prvu skicu helikoptera davne 1488. helikopter je poleteo tek 1907. a serijska pro- 
izvodnja počela tek u toku drugog svetskog rata (za potrebe američke vojske). 
Vojne potrebe, a posebno ratovi su dali najveći podstrek razvoju vazduhoplov- 
stva. Znatno kasnije je došlo do prve primene u privredi i za civilne potrebe. Ju- 
goslavija je uključena u evropsku vazduhoplovnu mrežu 1923. 

Specifičnosti vazdušnog saobraćaja 

Vazduhoplovi se kreću kroz najređu sredinu - vazduh, pa su otpori kretanju 
najmanji. Vazduhoplov je izložen sili gravitacije koju mora da savlada silom poti- 
ska i snagom svojih motora, a ne oslanjajući se o podlogu. S obzirom na to da je 
vazduhoplov odvojen od podloge, kretanje ne zavisi od konfiguracije i kvaliteta 
terena. Zato su vazdušni putevi kraći od svih drugih. Od pravih trasa se odstupa 
izuzetno zbog bezbednosti leta ili zabrane preletanja (gradova i sl.). Konačno vaz- 
duhoplovi koriste prirodne puteve koje ne treba posebno graditi, niti održavati. 

Iz ovih osnovnih osobina proističu najvažnije prednosti i nedostaci 
vazdušnog saobraćaja: 

+ najkraće vreme prevoza, a posebno na dužim relacijama omogućuju veli- 
ke brzine (jer su mali otpori kretanju) i kraći putevi; 

+ mali su troškovi uspostavljanja vazdušnog saobraćaja (posebno na dužim 
relacijama) i ne zavise od konfiguracije, prohodnosti terena, niti od duži- 
ne relacije; 

+ letovi većih i težih aviona su rentabilni samo pri većim brzinama; 

+ avionski saobraćaj je jedan od najbezbednijih grana saobraćaja; 31 

- troškovi održavanja u vazduhu srazmerni su masi vozila i vremenu prove- 
denom u vazduhu (zato nije pogodan za spore prevoze teških tereta); 


30 Pred Prvi svetski rat ostvarene su brzine 100 km/h, pred Drugi svetski rat 400 km/h, a krajem 20. veka 
preko 1.000 km/h. 

31 Na primer, u SAD je 1952. na milijardu putničkih kilometara pređenih avionom poginulo 2,5 putnika, a 
na istu kilometražu putničkim automobilom poginulo je 16,25 putnika (oko 6,5 puta više). U međuvre- 
menu je tehnika napredovala i sigurnost letenja povećana. 

- vreme putovanja je duže na kraćim relacijama (jer se vremenu kretanja do- 
daje i oko 1-2 sata potrebnih za dolazak do aerodroma i pripremu za let; 

- loš odnos bruto/neto mase, tako da prevoz mase vazduhoplova uvećava 
jedinične troškove prevoza po toni neto mase; 

-klima i loše vremenske prilike (magla, padavine, vetrovi, oluje) znatno 
utiču na pouzdanost (letovi se otkazuju) i bezbednost leta; 

- vazdušni saobraćaj nije pravi transport od vrata do vrata, već se mora 
kombinovati s drugim vidovima prevoza, a posebno sa drumskim sa- 
obraćajem. 

Buduće mesto i uloga vazdušnog prevoza u saobraćajnom sistemu 


Vazdušni saobraćaj ima veoma važno mesto u saobraćajnom sistemu, a 
posebno služi za: 

- prevoz na vrlo velika rastojanja; 

- prevoz skupih roba i bogatih putnika (čije velike zarade, kroz uštedu u 
vremenu, opravdavaju velike troškove prevoza); 

- prevoz lako kvarljivih roba (kod kojih je brzina prevoza prioritet); 

- povezivanje udaljenih ostrva i planeta; 

- povezivanje nerazvijenih oblasti teške konfiguracije terena. 

U daljem razvoju saobraćaja trebalo bi imati navedene specifičnosti pojedi- 
nih grana, a posebno razlike u potrošnji energije (Tabela 1.1), zagađivanje životne 
sredine, brzinu prevoza, prilagođenost korisniku, bezbednost saobraćaja itd. 


Tabela 1.1. Relativni odnosi specifične potrošnje energije po vidovima transporta (kao re- 
per je uzeta potrošnja kod železnice - električne vuče) 32 



Transprot 

Potrošnja po jednom 
putnik kilometru 

Potrošnja po jednoj 
neto tona kilometru 

1 . 

Železnica - električna vuča 

1,0 

1,0 

2. 

Autobusi 

3,5 

12,9 

3. 

Železnica - dizel vuča 

4,5 

3,5 

4. 

Putnički automobil 

10,8 

22,9 

5. 

Vazdušni saobraćaj 

27,8 

- 

6. 

Pomorski saobraćaj 

- 

1,3 

7. 

Rečni saobraćaj 

- 

3,7 


Dakle, svaka grana saobraćaja ima svoje specifičnosti 3 (prednosti i ne- 
dostatke) koje definišu njeno mesto u saobraćajnom sistemu. Nadalje će se sa- 
obraćajni sistem posmatrati kao jedna celina, a savremena tehničko-tehnološka 


32 Novaković, S. i Božić, V., Ekonomika saobraćaja, Ekonomski fakultet, Beograd, 1994, str. 349. 

33 Zbog nedostatka prostora, ovde nisu detaljnije obrazlagani cevni transport, niti prenos saopštenja. 

rešenja će sve više olakšavati kombinovanje različitih grana saobraćaja u svakom 
pojedinačnom transportu (integralni transport). Koncept integralnog transporta 
podrazumeva integraciju transporta i proizvodnje, kao i integraciju različi- 
tih grana saobraćaja u svakom pojedinačnom transportu kako bi se najbolje 
iskoristile prednosti pojedinih grana, a prevazišli nedostaci. U tom smislu je 
napravljen istorijski iskorak šezdesetih godina 20. veka kada su prihvaćeni stan- 
dardi u proizvodnji paleta i kontejnera. Tako je omogućena jednostavna, jeftina i 
brza promena prevoznih sredstava i prelazak sa jedne na drugu granu saobraćaja. 
Tako se na svakoj deonici puta koristi optimalno sredstvo (vid, grana) prevoza, a 
ceo prevoz postaje jeftiniji, brži i bezbedniji. 


1.3.5. Savremene koncepcije saobraćajne politike Evrope 

Evropska unija, pa i druge evropske države sve više koordiniraju svoje sa- 
obraćajne politike, tako da se mogu definisati osnovni elementi saobraćajne poli- 
tike koji su opšteprihvaćeni u Evropi. 

Opšti cilj globalne saobraćajne politike je razvoj saobraćajnog sistema, a ne 
pojedinih vidova i grana saobraćaja. Države obezbeđuju društveno racionalnu ko- 
ordinaciju i usmeravanje prevoza, a prevoz se realizuje na principu slobodnog iz- 
bora saobraćajnog sredstva od strane korisnika. 34 

Zemlje EU, ali i druge evropske zemlje usklađuju svoje saobraćajne politi- 
ke, a posebno u pogledu razvoja i unapređenja evropskog saobraćajnog sistema 
(izgradnja magistralnih mreža puteva, pruga, cevovoda, kanala, vazdušnih kori- 
dora). Koordinirano se biraju optimalni magistralni pravci, 35 obezbeđuje se zajed- 
ničko finansiranje, dinamičko planiranje izgradnje itd. Ovo bi trebalo da obezbedi 
što racionalnije tokove roba i putnika na nivou Evrope, da podrži međunarodnu 
robnu razmenu, razvoj turizma, privrede, nauke itd. 

Saobraćaj je postao oblast u kojoj se najbrže ide na međunarodne, a 
posebno evropske integracije (jedinstvene tarife, jedinstveni marketing, je- 
dinstveni menadžment, jedinstvena razvojna politika, jedinstveni standardi 
za saobraćajne puteve i saobraćajna sredstva, jedinstvena mreža EURO 
CITY vozova visokog kvaliteta itd.). 

U tom smislu je prihvaćena politika i strategija razvoja saobraćaja u EU 36 
kojom se predviđa i smanjenje broja poginulih u saobraćaju sa 40.000 na 20.000 u 
periodu od 2001. do 2010. 

Države i drugi subjekti (železničke uprave i preduzeća) posvećuju posebnu 
pažnju bržoj modernizaciji železničkog saobraćaja kao osnove saobraćajnog sis- 
tema. U tom smislu se razvijaju koncepti železnice za velike brzine. Usvojeni su 
zajednički evropski kriterijumi koji predviđaju da se velike brzine postižu izgrad- 
njom novih pruga (za brzine preko 250 km/h) ili rekonstrukcijom postojećih (za 
brzine do 250 km/h). 


34 Novaković, S. i Božić, V., Ekonomika saobraćaja , Ekonomski fakultet. Beograd, 1994, str. 329. 

35 Evropska ekonomska komisija za Evropu je usvojila plan magistralne železničke mreže koji obuhvata 
41.000 km pruga. Usvojen je i plan evropskih drumskih koridora itd. 

36 White Paper, European Transport Policvfor 2010, Time to Decide, European Commission, 2001. 

1.4. RAZVOJ TEORIJSKE MISLI O BEZBEDNOSTI 
SAOBRAĆAJA (PRISTUPI REŠAVANJU PROBLEMA 
BEZBEDNOSTI SAOBRAĆAJA) 

Društvo nije uvek imalo iste probleme bezbednosti saobraćaja (po vrsti i 
obimu). Ovi problemi nisu imali isti značaj, nisu bili na isti način tretirani, niti su 
na isti način rešavani. Razvijene države su ranije imale problem, ranije su shvatile 
prirodu i težinu problema bezbednosti saobraćaja, te ranije pristupile njegovom 
rešavanju. Covečanstvo je prošlo nekoliko faza u rešavanju problema bezbedno- 
sti saobraćaja. Mada se ove faze mogu različito definisati, za naše potrebe, izdvo- 
jićemo četiri osnovne faze razvoja teorijske misli i prakse bezbednosti saobraćaja. 


1.4.1. Saobraćajne nezgode su retki i pojedinačni slučajevi 
(šta se to događa?) 

U prvoj fazi (trajala do 1925. / 1935) 37 automobil je korišćen po analogiji 
sa konjskom zapregom, a saobraćajne nezgode evidentirane i praćene kao vr- 
sta krivičnog događaja. Čak ni u pravilima saobraćaja nisu pravljene značajnije 
razlike. Ovo je razumljivo, s obzirom na brojnost i tehničke mogućnosti tadašnjih 
automobila. Brzine su bile ograničene na 6 - 10 km/h (u naseljima i za teretna vo- 
zila) ili oko 10 do 20 km/h (putnički automobili na otvorenim putevima). S obzi- 
rom na ručnu proizvodnju automobila, on je bio veoma skup i tretiran kao izuzetna 
retkost i kuriozitet. Stepen motorizacije bio je ispod 25 motornih vozila na 1.000 
stanovnika. Osobe koje koriste vozilo imale su tretman imućnih vlasnika vozila, 
što ih je svrstavalo u vrlo visoku klasu građana. Problemi bezbednosti saobraćaja 
su smatrani prolaznim „ро sebi” i vezanim za fazu neprilagođavanja ljudi vozilima 
i obratno. Istraživanja saobraćajnih nezgoda svodila su se na pojedinačne istrage 
organa gonjenja (policija i sudstvo) i odnosila su se, pre svega, na pitanje ,,STA?” 
(Sta se to dogodilo?). Pojedinačni (separatni) napori za sprečavanje nezgoda teme- 
ljili su se na metodu pokušaja i pogrešaka. Bazama podataka o saobraćajnim ne- 
zgodama nije posvećivana nikakva pažnja (nisu postojale). Samo najteže nezgode 
su se evidentirale kao vrsta krivičnog događaja (evidentiralo se samo STA se do- 
godilo). U teorijama saobraćajnih nezgoda prihvaćena je teorija slučaja, 38 koja je 
kasnije korigovana teorijom zaraze. 39 Nesavršena vozila nisu izazivala veće pro- 
bleme bezbednosti saobraćaja u današnjem smislu. Sva pažnja je usmeravana na 
probleme koji su se odnosili na pouzdanost u radu i potrebu za čestim stajanjima, 
popravkama, probleme uključivanja motora itd. Ovo se, s pravom, smatralo ličnim 
problemom korisnika vozila. Tipične kontramere koje se vezuju za prvu fazu, od- 
nosile su se na uspostavljanje tehničkih zahteva u vezi vozila i na kontrolu ispu- 


37 Razvijene zemlje su ranije ulazile u sve faze i brže menjale stavove o bezbednosti saobraćaja. 

38 Saobraćajne nezgode se događaju slučajno i verovatnoća da neko ima određen broj saobraćajnih ne- 
zgoda u posmatranom periodu je ista za sve vozače i određuje se prema Puasonovom zakonu raspodele. 

39 Ova teorija prihvata teoriju slučaja za prvu nezgodu. Dakle, prva nezgoda je slučajna. Kad neko ima 
prvu nezgodu, to menja njegovu verovatnoću da učestvuje u sledećoj - on je ..zaražen”! 

njavanja ovih zahteva. Dominira doktrina jednog „Е” (Engineering), a uspostavlja 
se i doktrina dva „Е” (Engineering - Education). 


Dakle, u prvoj fazi, problem bezbednosti saobraćaja je minimiziran i ve- 
zivao se za interese pojedinaca. Prvenstveno su isticane neposredne i lako 
merljive posledice saobraćajnih nezgoda (nastradala lica i materijalna šteta). 
Ovo je i bilo prihvatljivo, jer je broj nezgoda bio vrlo mali, čak i u svetskim 
okvirima. Naime, prva evidentirana saobraćajna nezgoda sa poginulim licima 
dogodila se u Engleskoj (Glazgov, 1834). 40 Druga saobraćajna nezgoda sa 
smrtnim ishodom dogodila se 62 godine kasnije (London, 1896). 41 Na treću 
nezgodu sa smrtnim ishodom, čovečanstvo je čekalo samo dve godine (SAD, 
1898). 42 

Prva faza je, za većinu razvijenih, trajala do tridesetih godina 20. veka. U 
ovoj fazi niti se dovoljno ceni značaj saobraćaja, niti se posebno ističu problemi 
bezbednosti saobraćaja. Rezultat takvog pristupa bio je stalni porast broja sa- 
obraćajnih nezgoda i njihovih posledica. Naglo su rasli svi apsolutni 43 i relativni 
pokazatelji (ne)bezbednosti saobraćaja. 44 Ovo je prihvaćeno kao zakonitost - 
nužna posledica razvoja saobraćaja. 


1.4.2. Nebezbednost saobraćaja je društveni problem 
(zašto se to događa?) 

Drugu fazu (od 1925/30 do 1965/70) karakteriše masovna proizvodnja i 
nagli porast broja motornih vozila u svetu (od 25 do 250 motornih vozila na 
1.000 stanovnika), a posebno u razvijenim zemljama. Ovu fazu karakteriše i 
vrlo buran razvoj svih grana saobraćaja, izgradnja vrlo skupih i kvalitetnih pute- 
va. Automobili su predmet divljenja okoline. Ograničenja brzine od oko 20 km/h 
(koja su obuzdavala rast broja saobraćajnih nezgoda) sve više su zaostajala za 
tehničkim mogućnostima vozila i postajala su neodrživa. Ovo dovodi do pravog 
buma (porasta) broja saobraćajnih nezgoda u svetu, a posebno u razvijenim zem- 
ljama. Osnovna ideja saobraćajnog projektovanja svodi se na prilagođavanje čo- 
veka da upravlja svim saobraćajnim situacijama. Dakle, u prvoj fazi su savladani 
problemi upravljanja vozilom (vozila su na višem tehničkom nivou i jednostavna 
su za upravljanje) i sada se pažnja posvećuje kontroli i rešavanju saobraćajnih si- 
tuacija. Postavljeni su temelji doktrine ,,tri E” (Engineering - Education - Enfor- 
cement). Prihvaćeno je da će se saobraćajnim situacijama moći uspešno upravljati 


40 Tada je u jednom autobusu kod Glazgova eksplodirao parni kotao i poginulo je 5 Ijuđi. 

41 U ovoj nezgodi poginuo je prvi pešak. Istragom je utvrđeno da se jedan neoprezni vozač kretao preve- 
likom brzinom od čak 12 km/h. 

42 U ovoj nezgodi prvi put je poginuo vozač. 

43 Misli se na broj saobraćajnih nezgoda i broj nastradalih, kao najznačajnije apsolutne pokazatelje bez- 
bednosti saobraćaja. 

44 Posebno se misli na relativni broj nezgoda i broj nastradalih u odnosu na broj stanovnika i broj registro- 
vanih vozila. 

(saobraćaj će biti bezbedan), ako vozila i putevi budu dobro projektovani (Engi- 
neering), ako ljudi budu dobro obučeni (Education) i ako policija natera sve kori- 
snike puta da poštuju pravila saobraćaja (Enforcement). U tom smislu počinje se 
pridavati velika pažnja projektovanju vozila i puta, osposobljavanju vozača 45 i 
kontroli saobraćaja. U rešavanje problema, pored pravnika, uključuju se inženjeri 
(projektanti puta i vozila) i psiholozi (oblikovanje - prilagođavanje ličnosti). 


Sve više se problem bezbednosti saobraćaja priznaje kao značajan društ- 
veni problem (a ne samo problem pojedinca), ali se mogućnosti rešavanja i 
dalje vezuju za pojedinca (tumači se nedostatkom veština ili nepoštovanjem 
pravnih i moralnih normi). Uspostavljaju se prve nacionalne baze podataka o 
saobraćajnim nezgodama. Sve više pažnje se posvećuje stručnoj analizi sa- 
obraćajne nezgode, otkrivanju njenih uzroka i odgovoru na pitanje ,,ZAS- 
TO?”. Ovu fazu karakterišu koordinirani napori da se smanje stradanja u sa- 
obraćaju, ali na dobrovoljnoj osnovi. Do izražaja dolazi teorija sklonosti. 46 
Velika pažnja se posvećuje otkrivanju i zaštiti od vozača koji su skloni sa- 
obraćajnim nezgodama (recidivistima). Dakle, u ovoj fazi sve više se ističe 
značaj saobraćaja za razvoj društva, ali se ne shvata ozbiljnost negativnih efe- 
kata u saobraćaju, pa se nedovoljno ceni značaj bezbednosti saobraćaja. 

Dalje se razvijaju teorija i praksa, ali nezavisno i izolovano. Rezultat ukup- 
nih napora bilo je ublažavanje porasta broja saobraćajnih nezgoda, ali i nagli po- 
rast broja nastradalih u njima (zbog većih brzina). Apsolutni pokazatelji bezbed- 
nosti saobraćaja (broj nezgoda, broj nastradalih u nezgodama itd.) rastu progre- 
sivno (brže od linearnog rasta), dok relativni pokazatelji (broj nezgoda na 100 hi- 
ljada stanovnika, broj nastradalih na sto milion vozilo kilometara itd.) rastu 
degresivno (sporije od linearnog rasta). Dakle, prvi put je započeto ublažavanje 
rasta pokazatelja bezbednosti saobraćaja. 


1.4.3. Prvi pokušaji upravljanja i obuzdavanja rasta saobraćajnih 
nezgoda (kako se to događa?) 


U trećoj fazi, koja započinje šezdesetih godina 47 (od 1965/70. do 1980/ 
85) nastavlja se razvoj saobraćajnih potreba, porast broja vozila (od 250 do 
500 motornih vozila na 1.000 stanovnika) i dalji razvoj saobraćaja. 


45 U Prvoj međunarodnoj Konvenciji o putovanjima automobilima (Pariz, 1909) predviđaju se i osnovni 
uslovi za upravljanje automobilima. Prvi vozači u Srbiji su morali da provedu 6 meseci u automobilskim 
garažama da bi izašli na vozački ispit. 

46 Prema teoriji sklonosti, postoje grupe ljudi koji su, zbog svojih psihofizičkih osobina, skloni svim vr- 
stama incidenata, pa i saobračajnim nezgodama. Oni se mogu otkriti i pre nego što učestvuju u prvoj 
saobraćajnoj nezgodi. 

47 SAD kao saobraćajno najrazvijenija država prve su ušle u ovu fazu. Zatim slede razvijene zemlje Za- 
padne Evrope, Japan i druge. 

Sve ozbiljnije se pokušava (i uspeva) upravljati saobraćajem na putevima. 
Kao osnovna ideja upravljanja određuje se smanjivanje - eliminisanje rizika iz 
saobraćajnog sistema. U rešavanje saobraćajnih problema (pored projektanta pu- 
ta, projektanta vozila i psihologa), sve više se uključuju saobraćajni inženjeri, 
stručnjaci saobraćajne medicine i primenjene statistike i matematike. Stetne po- 
sledice saobraćaja, narasle su do te mere da su postale jedan od centralnih proble- 
ma razvoja saobraćaja (pa i ukupnog društvenog razvoja). Sve više pažnje po- 
svećuje se zagađivanju životne sredine (bukom, izduvnim gasovima i drugim ot- 
padnim materijama). Međutim, ovaj period karakteriše fenomenološki pristup 
izučavanju štetnih pojava u saobraćaju. Naime, pojave se samo opisuju i definišu 
kao problem. Izučavaju se samo „spolja vidljiva obeležja pojava”. 

Korisnicima vozila se priznaje aktivna uloga u sistemu (vozač). Shvatajući 
veliki raskorak između prirode čoveka i tehničkih karakteristika vozila, sve više se 
nameće potreba obazrivog i strpljivog korišćenja vozila. Kao uzrok nebezbednosti 
u saobraćaju prihvataju se problemi i nesavršenost sistema čovek-vozilo-okruže- 
nje. U istraživanjima se nameće cost/benefit analiza s ciljem odgovora na pitanje 
„КАКО sprečiti nezgode?”. Programirane akcije i napori polako dobijaju zaokru- 
ženu formu i postaju sastavni deo saobraćajne politike. Kao tipične kontramere po- 
javljuju se kombinovani modeli i šeme za smanjivanje rizika u saobraćaju. 


Započinje sistemski pristup u rešavanju problema bezbednosti sa- 
obraćaja. Obazrivo se uvode zaštitne mere u saobraćaju, kao na primer: ogra- 
ničenja brzina, sigurnosni pojasevi, kacige, razdvajanje motornog od ostalog 
saobraćaja, standardi u pogledu bezbednosti vozila, zakonsko ograničavanje 
upotrebe alkohola za vozače itd. Nove mere su obično restriktivne i/ili skupe, 
što nailazi na otpor kod korisnika. Aktiviraju se pojedinačne institucije i za- 
dužuju za praćenje pojedinih segmenata bezbednosti saobraćaja. 


Usaglašavaju se definicije osnovnih pojmova (saobraćajna nezgoda, poginu- 
li u saobraćajnim nezgodama itd.) i nacionalne evidencije saobraćajnih nezgoda. 
Prvi rezultati postižu se u multidisciplinarnom istraživanju i analizi uzroka sa- 
obraćajnih nezgoda. Posebna pažnja se posvećuje ljudskom faktoru. Otkriva se da 
su češće združene greške vozača i drugih učesnika, nego njihove pojedinačne greš- 
ke. Nekoliko teorija pokušava da opiše uticaj ponašanja čoveka na bezbednost sa- 
obraćaja, a posebno ulogu ljudskog faktora u nastanku saobraćajnih nezgoda. 

Na osnovu empirijskih istraživanja, teorijskih formulacija i modela koji ko- 
riste statističke analize, stručno se dolazi do najefikasnijih mera i modela zaštite. 
Ovako se stručnjacima daju dobri argumenti za uvođenje novih i menjanje posto- 
jećih pravila saobraćaja . 48 Ovo povezivanje teorije i prakse je dovelo do toga da 


48 Na primer, trebalo je oko 15 godina istraživačkog rada da bi započelo uvođenje obaveze da se u vozila 
ugrađuju sigurnosni pojasevi itd. 



1.4. Razvoj teorijske misli o bezbednosti saobraćaja 


su primenjene mere sve više utemeljene na teoriji i istraživanjima. Međutim, 
naučna znanja su se, najčešće, vezivala za pojedinačne mere i probleme. 

Mada su ovakvi napori dali dobre početne rezultate, vrlo brzo se ispostavilo 
da njihov efekat nije trajan i beležen je dalji rast štetnih posledica, a posebno porast 
broja saobraćajnih nezgoda. Dakle, u ovoj fazi se posebno ceni značaj saobraćaja, 
a sve više se prihvata i značaj bezbednosti saobraćaja. Međutim, nije sazrela svest 
o mogućnosti upravljanja u ovoj oblasti. 49 Nastavlja se rast apsolutnih pokazatelja 
bezbednosti saobraćaja (broj nezgoda, broj nastradalih itd.), ali se smanjuju rela- 
tivni pokazatelji (broj nezgoda na milion vozila, broj nastradalih na 100 milion vo- 
zilo kilometara itd.). Obuzdavanje relativnih pokazatelja (uz obavezan porast ap- 
solutnih pokazatelja) 50 je prihvaćeno kao zakonitost i cilj kome se težilo. 51 


1.4.4. Zaštitni sistem omogućuje kontinuirano smanjivanje broja i 
posledica saobraćajnih nezgoda (sistem upravljanja) 

U četvrtoj fazi (od 1980/85) i dalje raste broj vozila (preko 500 motornih 
vozila na 1.000 stanovnika). Saobraćaj i saobraćajni problemi postaju domi- 
nantni i prisutni u svim planovima, u saobraćajnoj i ukupnoj razvojnoj poli- 
tici društva. Stručnjaci najraznovrsnijih profila (pored inženjera, lekara i psiho- 
loga, sve češće su prisutni stručnjaci primenjene tehnologije, sistemske analize, 
sociologije, teorije komunikacija itd.) razvijaju teorije i modele bezbednosti sao- 
braćaja. Kao konačni cilj definiše se upravljanje ukupnim transportnim sistemom, 
tako da se ne ometa njegov razvoj, a da se poboljša bezbednost saobraćaja. Uzima 
se u obzir rizik u saobraćaju, regulisanje saobraćaja i transportni sistem u celini. 
Posledice saobraćajne nezgode se analiziraju integralno. Pored materijalnih po- 
sledica (štete, gubici i troškovi), sve više se uvažavaju nematerijalne posledice sa- 
obraćajnih nezgoda (bol, patnja, socijalno zagađivanje životne sredine itd. ). Oso- 
be koje upravljaju vozilom tretiraju se kao korisnici puta, a automobil kao potreba 
savremenog čoveka. Izloženost riziku se povezuje sa nebezbednošću u saobraća- 
ju. Baze podataka se prikupljaju sistematski i višedimenzionalno, sa naglašenom 
potrebom za ujednačavanjem definicija i baza. Uspostavljaju se međunarodne 


49 U teoriji se razvijaju modeli za prognozu broja saobraćajnih nezgoda i njihovih posledica koji polaze od 
pretpostavke da apsolutni broj nezgoda i njihovih posledica neminovno raste. Stručnjaci, pa i veliki deo 
populacije prihvataju matematičke modele o zakonitosti rasta broja nezgoda i njihovih posledica, sa raz- 
vojem saobraćaja, sa porastom broja stanovnika, sa porastom broja registrovanih vozila itd. 

50 Dragač, R., Bezbednost saobraćaja. 2 deo, Saobraćajni fakultet, Beograd, 1983, str. 3. 

51 Na primer, engleski naučnici su uočili (i prihvatili kao nužnost) da broj nezgoda sa smrtnim ishodom 
raste po sledećoj zakonitosti: 

D=0,0003P(N/P), 1/3 

gde su: 

D - broj nezgoda sa smrtnim ishodom, 

P - broj stanovnika i 

N - broj registrovanih automobila 

Ovo se izučavalo, dokazivalo i ovakvom trendu se težilo. 

baze podataka o saobraćaju i saobraćajnim nezgodama: IRTAD (baza podataka za 
zemlje OECD), CARE (baza podataka za zemlje članice EU) itd. Poslovi bezbed- 
nosti saobraćaja su maksimalno decentralizovani i dolazi do izražaja lokalno 
upravljanje. Kontramere se preduzimaju na mreži, uz vođenje računa o ceni i 
ukupnim transportnim troškovima (vremenski gubici, problemi u protočnosti sa- 
obraćaja, poremećaji na saobraćajnoj mreži i sl.). 

Tvorci saobraćajne politike shvataju da saobraćajne nezgode prete da oma- 
lovaže sve koristi koje društvo ima od saobraćaja. Ljudski, materijalni, vremenski 
i drugi gubici u saobraćaju mobilišu na izgradnju i učvršćivanje stabilnih sistema 
zaštite. 52 


Procenjuje se da su saobraćajne nezgode do 1990. godine odnele oko 30 
miliona života. 53 U toku 2002. u sudarima na putu poginulo je 1,18 miliona lju- 
di, oko 20 do 50 miliona je bilo povređeno, milioni su bili hospitalizovani da- 
nima, nedeljama ili mesecima, a oko 5 miliona je doživotno onesposobljeno. 54 


U toku 1990. godine saobraćajne nezgode su se popele na deveto mesto na 
svetskoj listi uzročnika smrtnosti (prema izgubljenim godinama života). Proce- 
njuje se da će se do 2020. popeti na treće mesto. 55 


Problemi bezbednosti saobraćaja nameću se kao prioritet u ukupnoj sa- 
obraćajnoj politici (pa i šire). Prihvaćeno je da se problemi bezbednosti sa- 
obraćaja mogu i preduprediti, a ne samo naknadno opisivati i tumačiti. Bez- 
bednost saobraćaja ušla je, na velika vrata, u sve saobraćajne, ali i u urbanis- 
tičke, ekonomske i druge planove. Uspostavljaju se povoljniji ukupni odnosi 
između pojedinih grana saobraćaja (koje država nizom mera nameće i održa- 
va), bezbednost saobraćaja postaje značajna stavka u državnim troškovima 
(države trajno i povoljno rešavaju finansiranje bezbednosti saobraćaja), osni- 
vaju se nacionalne, pa i multinacionalne naučno-istraživačke ustanove. Oku- 
plja se, do tada neviđen, naučni i stručni potencijal koji se profesionalno bavi 
problemima bezbednosti saobraćaja. Ove ustanove, na osnovu neprekidnog i 
sveobuhvatnog praćenja stanja bezbednosti saobraćaja u državi i u svetu pla- 
niraju i predlažu veoma široke mere koje imaju cilj podizanje nivoa bezbed- 
nosti saobraćaja. 


52 Prema procenama MIT (Massachusetts Institute for Technology) i IIASA (International Institute for Ap- 
plied Systems Analysis), danas ljudi na putovanja troše od 60 do 90 minuta dnevno i ovaj *trošak* se 
ne razlikuje bitno u afričkim selima i evropskim gradovima. 

53 Ovi podaci su promovisani u Svetskom izveštaju o katastrofama ( World Disasters Report, International 
Federation of Red Cross and Red Crescent Societies, New Delhi, 1998). 

54 Road safety is no accident (Brošura povodom svetskog dana zdravlja posvećenog stradanjima u sa- 
obraćaju, 7. april 2004), WHO, 2004. 

55 World Disasters Report, International Federation of Red Cross and Crescent Societies, Oxford Univer- 
sity Press Inc., New York, 1998. 




1.4. Razvoj teorijske misli o bezbednosti saobraćaja 


Kao rezultat ovog novog pristupa rešavanju problema bezbednosti sa- 
obraćaja postižu se neverovatni rezultati, koji se svode na dalji razvoj saobraćaja, 
uz neprekidno smanjivanje broja i posledica saobraćajnih nezgoda (čak i apsolut- 
nih vrednosti). 56 U ovoj fazi sve više se ističe i socijalno zagađivanje međuljud- 
skih odnosa kao značajna posledica saobraćajnih nezgoda i ukupnog saobraćaja. 57 

Na teritoriji SR Nemačke, u periodu od 1972. do 1993. za 100% povećan je 
broj registrovanih motornih vozila (sa 16 na 32 miliona), a za 90% povećan je 
broj pređenih kilometara (sa 220 na 410 milijardi kilometara). Istovremeno je 
broj teško povređenih u saobraćajnim nezgodama smanjen za oko 47 % (sa oko 
92,4 na 48,6 hiljada teško povređenih u saobraćajnim nezgodama), a broj poginu- 
lih je smanjen za oko 57 % (sa oko 9,5 na 4,1 hiljadu). Slične rezultate postigle su 
i druge razvijene zemlje Zapada. 


Godišnji broj poginulih lica u saobraćajnim nezgodama, 



- nacionalni podaci. 

Slika 1.1. Godišnji broj poginulih na putevima Evropske unije, u odnosu na strateški plan. 


Ova istraživanja i rezultati koji su postignuti nameću potrebu da se iz teme- 
lja promeni stav o problemima bezbednosti saobraćaja. Umesto ranijeg prihvata- 
nja problema, njegovog opisivanja i tretiranja kao više zakonitosti (ВоЦје dava- 
nje), prihvaćen je stav da se bezbednošću saobraćaja može upravljati. 


56 Dugo je, u teoriji, bio opšteprihvaćen stav da razvoj saobraćaja dovodi do povećavanja intenziteta sa- 
obraćajnih tokova, a time i do porasta broja saobraćajnih nezgoda i svih njihovih posledica. U ovoj fazi 
menja se izneti stav i praktično pokazuje da je moguće razvijati saobraćaj, uz smanjivanje broja sa- 
obraćajnih nezgoda i svih negativnih posledica (u apsolutnim iznosima). 

57 Danas neki autori ovo ističu kao najznačajniju štetnu posledicu saobraćaja. 

Dakle, bezbednost saobraćaja nije Bogom data i od nas nezavisna pojava. 
BEZBEDNOST SAOBRAĆAJA JE DRUŠTVENI FENOMEN KOJIM SE 
MOŽE UPRAVLJATI! 


1.5. OSNOVNI PREDUSLOVI ZA UPRAVLJANJE U 
OBLASTI BEZBEDNOSTI SAOBRAĆAJA 

Da bi se nekim sistemom uspešno upravljalo, neophodno je: 

- poznavati postojeće stanje, 

- definisati željeno stanje i 

- odabrati upravljačke mere kojima će se postojeće stanje približiti željenom. 

U oblasti bezbednosti saobraćaja može se slično definisati pojam upravlja- 

nja. Dakle, da bi se upravljalo stanjem bezbednosti saobraćaja, neophodno je do- 
bro poznavati postojeće stanje, realno definisati željeno stanje i preduzimati mere 
da se postojeće stanje približi željenom. 

Pri definisanju postojećeg stanja neophodno je uočiti i osnovne tendencije u 
razvoju pojave, kako bi se mogli sagledavati ciljevi i efekti upravljanja. Dakle, pos- 
tojeće stanje podrazumeva i prognozu razvoja pojave na osnovu postojećeg stanja 
(na primer, prognozu broja saobraćajnih nezgoda i njihovih posledica, pod pretpo- 
stavkom da se nastavi postojeći trend, tj. ako se ne preduzimaju nikakve mere). U 
svetu su razvijeni i precizno definisani postupci istrage saobraćajnih nezgoda i 
praćenja postojećeg stanja. Danas je u toku usklađivanje ovih postupaka na nivou 
Evrope, pa i šire. Veoma je važno da sve zemlje svoj postupak prilagode postupku 
koji se primenjuje u zemljama Evropske unije, kako bi se rezultati mogli upoređi- 
vati i korektnije definisati željeno stanje. Ovo može podrazumevati redefinisanje 
osnovnih pojmova (pojam saobraćajne nezgode, pojam nastradalih, pojam materi- 
jalne štete i dr.), redefinisanje metodologije evidentiranja saobraćajnih nezgoda, re- 
definisanje i striktno poštovanje procedure uviđaja i razjašnjavanja saobraćajnih 
nezgoda i slično. Pozitivni efekti ovih mera neće se brzo uočiti, a napori za njihovo 
preduzimanje su veliki. Međutim, usaglašavanje na nivou Evrope je preduslov za 
korišćenje proverenih metodologija upravljanja bezbednošću saobraćaja. 

Pri definisanju željenog stanja trebalo bi definisati vizije i ciljeve upravlja- 
nja. Vizije se definišu bez vremenskih rokova i bez konkretnih vrednosti (na pri- 
mer, vizija su bezbedni putevi, tehnički ispravna i bezbedna vozila itd.). Ciljevi su 
precizniji, vremenski ograničeni i obično definisani određenim vrednostima (na 
primer, da se u narednih 5 godina smanji broj poginulih za 40%, da se u narednih 
10 godina smanji broj nezgoda sa nastradalim za 50% i sl.). Željeno stanje u bez- 
bednosti saobraćaja trebalo bi definisati za period od bar 5 godina, a u zavisnosti 



1.5. Osnovni preduslovi za upravljanje u oblasti bezbednosti saobraćaja 


od postojećeg stanja, od dosadašnjih rezultata u upravljanju, od opštih prilika u 
zemlji i raspoloženja da se ulaže u ovu oblast. Pri tome bi trebalo imati u vidu de- 
finisane ciljeve 58 i odgovarajuće efekte koji su postignuti u prvim fazama upra- 
vljanja, u razvijenim zemljama. Veoma je važno da se željeno stanje definiše što 
realnije, tako da se njegovom realizacijom opravdaju uložena sredstva i stekne sa- 
mopouzdanje svih subjekata bezbednosti saobraćaja i društva u celini. 

Do optimalnih upravljačkih mera možemo doći na osnovu sagledavanja i 
sveobuhvatne analize strategija i programa bezbednosti saobraćaja u razvijenim 
zemljama, kao i efekata njihove primene u nekim zemljama u razvoju i na osnovu 
sopstvenih istraživanja i iskustava. 

Prvi korak koji bi trebalo preduzeti u bezbednosti saobraćaja bio bi stručno 
osmišljavanje i usvajanje strategije i programa bezbednosti saobraćaja. Pri tome bi 
trebalo imati u vidu preporuke UN, iskustva razvijenih i naše specifičnosti. Prime- 
ra radi, nacionalni program podizanja nivoa bezbednosti saobraćaja koji je razvijen 
u TRRL (London), a koji su UN prihvatile kao preporuku, obuhvata sledeće faze: 


- analiza postojećeg stanja i definisanje prirode i veličine problema, 

- formiranje radne grupe za istraživanje i ocenu problema, 

- definisanje uloge i izvora finansiranja nacionalnog tela za bezbednost 
saobraćaja - NRSC (National Road Safety Council), 

- razvoj zakonodavstva u ovoj oblasti (pravno utemeljenje NRSC), 

- osnivanje NRSC i obezbeđenje tehničke, finansijske i svake druge 
podrške, 

- osnivanje drugih koordinacionih tela, 

- osmišljavanje programa hitnih, kratkoročnih mera, 

- poboljšavanje prikupljanja baze podataka i 

- primena prioritetnih mera i razvoj petogodišnjeg Programa. 


Vlada bi trebalo da, odmah, formira stručni tim koji će, u što kraćem periodu, 
sagledati stanje bezbednosti saobraćaja, pripremiti nacionalnu politiku i strategiju 
bezbednosti saobraćaja. Strategiju bezbednosti saobraćaja (za period od 5 do 10 
godina) bi trebalo da usvoji Parlament i zaduži Vladu za sprovođenje. Vlada bi, u 
skladu sa usvojenom strategijom, donela konkretan Nacionalni izvršni (akcioni) 
plan bezbednosti saobraćaja za period 1 do 2 godine i krenula sa njegovom reali- 
zacijom. Svi subjekti bezbednosti saobraćaja bi donosili svoje programe i planove 
koji bi obuhvatali konkretizaciju mera i zadataka što im je postavila Vlada. 


58 Na primer, cilj strategije u Australiji je da do 2001 . smanji ugroženost stanovništva na 10 poginulih na 
100 hiljada stanovnika godišnje; cilj Kanade je da u 2001. imaju najbezbednije puteve u svetu; cilj Ni- 
zozemske je da u 2000, imaju 25% manje nastradalih nego u 1985, a zatim da zadrže pozitivan trend i 
u 2010, ostvare 50% manje poginulih i 40 % manje povređenih nego 1985, cilj Svedskejedaneprekidno 
smanjuju broj nastradalih, tako da u 2000. bude manje od 400 poginulih i 37 hiljada povređenih u sa- 
obraćajnim nezgodama. 

1.6. POSTIGNUTI REZULTATI I STANJE 
BEZBEDNOSTI SAOBRAĆAJA 

Као rezultat promene u shvatanju mogućnosti upravljanja i redefinisanja ci- 
ljeva upravljanja, ostvareni su značajni pozitivni, praktični rezultati. Ovi pozitivni 
rezultati prvenstveno se vezuju za najrazvijenije zemlje. S druge strane, praksa 
zemalja koje nisu shvatile ovaj zaokret i dalje je zaostajala. 

Zahvaljujući neprekidnim (i sve obimnijim) istraživanjima u oblasti bez- 
bednosti saobraćaja, kao i doslednom sprovođenju strategija bezbednosti sa- 
obraćaja, razvijene zemlje su uspele da promene trend u razvoju broja saobraćaj- 
nih nezgoda i njihovih posledica. Posle trenda neprekidnog porasta broja nezgo- 
da, od 1960. beleže se prva značajnija smanjenja broja nezgoda i nastradalih u nji- 
ma. 59 S druge strane, nerazvijeni i zemlje u razvoju prolaze kroz prve faze u 
rešavanju problema bezbednosti saobraćaja. Smrtnost u saobraćajnim nezgodama 
seli se „па jug”, ka zemljama u razvoju, a zatim i ka nerazvijenim. Krajem 20. 
veka u saobraćajnim nezgodama na „jugu planete” ginulo je preko 70% svih po- 
ginulih u nezgodama, uz tendenciju daljeg porasta ovog procenta. Dok je u Etio- 
piji zabeleženo 192 poginula na 10.000 vozila, u Japanu i Australiji ova stopa 
iznosi samo 1,9. Prema procenama londonske TRRL (Transport Road Research 
Laboratory, 1990), zemlje u razvoju na saobraćajne nezgode trošile su oko 53 mi- 
lijarde dolara (godišnje), uz tendenciju brzog rasta. 

Struktura nastradalih na „severu” i na „jugu” bitno se razlikuje. U zemljama 
u razvoju oko 15% svih poginulih u saobraćajnim nezgodama su deca, a u razvije- 
nim zemljama ovaj procenat je oko 6%. Preko 90% poginule dece u saobraćaju 
poginulo je u nerazvijenim i zemljama u razvoju. 

1.6.1. Osnovna obeležja bezbednosti saobraćaja 
u odabranim zemljama 

Na osnovu zvaničnih izveštaja koje objavljuju Ujedinjene nacije, 60 kao i na- 
conalnih izveštaja 61 mogu se pratiti efekti mera koje se preduzimaju u ovoj obla- 
sti. U Tabeli 1.2. dat je pregled broja saobraćajnih nezgoda sa nastradalim u oda- 
branim zemljama, a u Tabeli 1.3. prikazani su brojevi nastradalih u saobraćajnim 
nezgodama. Na dijagramu 1 prikazan je broj evidentiranih saobraćajnih nezgoda 
sa nastradalim u nekoliko država. 


59 Na primer, u Japanu je, prvi put posle neprekidnog porasta, u periodu od 1970. do 1980. smanjen broj 
saobraćajnih nezgoda za 34% (sa 718 na 476 hiljada saobraćajnih nezgoda) dok je broj poginulih sma- 
njen za 48% (sa 17 na 9 hiljada), a broj povređenih smanjen za oko 39 % (sa 981 na 600 hiljada povre- 
đenih). Istovremeno je povećan broj motornih vozila u Japanu za oko 110%, povećan broj vozača za 
oko 65 %, povećan broj pređenih krlometara za oko 50 % itd. U Danskoj je, posle neprekidnog rasta 
broja saobraćajnih nezgoda do 1965. u periodu od 1970. do 1995. zabeleženo smanjenje broja saobraćaj- 
nih nezgoda za oko 58 % (sa 20 na 8,5 hiljada saobraćajnih nezgoda godišnje). Slično je i s drugim raz- 
vijenim zemljama. 

60 Statistics ofRoad Accidents in Europe and North America, Ženeva, 1995. 

61 Na primer: Wliite Paper on Transportation Safety in Japan, kojeg objavljuje IATSS (International As- 
socation of Traffic and Safety Sciences). 


1.6. Postignuti rezultati i stanje bezbednosti saobraćaja 


Jednostavnom analizom ovih pokazatelja može se zaključiti da su razvijene 
zemlje, na svojim primerima, pokazale da se trend porasta broja saobraćajnih ne- 
zgoda i njihovih posledica ne mora prihvatiti kao nužnost. Naprotiv, dobro os- 
mišljenim sveobuhvatnim programima ovakav trend se može radikalno menjati. 

Tabela 1.2. Ukupan broj nezgoda sa nastradalim licima u odabranim razvijenim zemljama 
u periodu od 1955. do 2005. 


Država 

1955. 

1960. 

1965. 

1970. 

1975. 

1980. 

1985. 

1990. 

1995. 

2000. 

2004. 

2005. 

Austrija 



44970 

51631 

49132 

46214 

46275 

46338 

38.956 

42.126 

42.657 


Belgija 

39144 

60200 

73255 

76968 

60376 

60758 

54826 

62446 

50.744 

49.065 

43.565 


Kanada 





154874 

184302 

183423 

182294 



151321 

151 975 

Danska 


17163 

19932 

19782 

15929 

12334 

11502 

9155 

8.373 

7.340 

6.207 


Finska 



12221 

11439 

10337 

6790 

7759 

10175 

7.812 

6.633 

6.767 


Francuska 

140232 

141309 

210754 

228050 

251192 

241049 

191096 

162573 

132.949 

121.223 

85.390 


Nemačka 

278944 

335509 

316361 

377610 

337732 

379235 

327745 

340043 

388003 

382949 

339 310 


Grčka 



14093 

18289 

15895 

18233 

21537 

19609 

22798 

23001 

15514 


Italija 


156520 

166093 

173132 

168383 

163770 

157786 

161782 

182.761 

229.034 

224.553 


Holandija 


43472 

54896 

58883 

52365 

49396 

42348 

44892 

42.641 

37.946 

31.635 


Norveška 

4128 

5105 

6561 

9266 

8784 

7848 

8975 

8801 



8194 

7 865 

Portugalija 


12537 

16538 

22662 


54119 

58206 

45110 

48.339 

44.159 

38.930 


Spanija 



48817 

57968 

62123 

67803 

81234 

101507 

83 586 

101 729 

98243 


Svedska 


17223 

18144 

16636 

16047 

15231 

15929 

16975 

15.626 

15.770 

18.029 


Svajcarska 

22396 

26984 

23729 

28651 

24072 

25649 

24302 

23834 



22891 

21706 

Turska 

5920 

5423 

9569 

12644 

46643 

36960 

63473 

115295 





V. Britanija 

217000 

271787 

299229 

267457 

246286 

257282 

251424 

265600 

237.336 

242.117 

213.043 


Jugoslavija 

2905 

9669 

20220 

35948 

39137 

47762 

41642 

47567 





Srbija 






14579 

13165 

15604 

10528 

12749 

13373 

12752 

SAD 

911350 

931100 

1190240 

1344970 

1239152 

2074257 

2241000 




1900000 

1855000 

Tabela 1.3. Ukupan broj poginulih u saobraćajnim nezgodama u odabranim razvijenim 
zemljama, u periodu od 1955. do 2005. 


Država 

1955. 

1960. 

1965. 

1970. 

1975. 

1980. 

1985. 

1990. 

1995. 

2000. 

2005. 

Austrija 

1485 

1918 

1829 

2238 

2203 

1742 

1361 

1391 

1 210 

976 

768 

Belgija 

828 

1097 

1392 

1544 

2346 

2396 

1801 

1976 

1449 

1470 

1089 

Kanada 





6061 

5461 

4364 

3960 



2925 

Danska 

605 

735 

1010 

1208 

827 

690 

772 

634 

582 

498 

331 

Finska 

498 

765 

1049 

1055 

910 

551 

541 

649 

441 

396 

379 

Francuska 

8058 

8295 

12150 

15034 

12996 

12384 

10447 

10289 

8 892 

8 079 

5318 

Nemačka 

12480 

14406 

15753 

19193 

14870 

13041 

8400 

7906 

9 454 

7 503 

5400 

Grčka 



760 

931 

1060 

1225 

1704 

1737 

2412 

2 037 

1658 

Italija 

5752 

8197 

8990 

10208 

9511 

8537 

7130 

6621 

7 020 

6 649 

5625 

Holandija 

1552 

1926 

2479 

3181 

2321 

1997 

1438 

1376 

1334 

1082 

987 

Norveška 

213 

310 

423 

560 

539 

362 

402 

332 



224 

Portugalija 

520 

641 

920 

1417 

2676 

2262 

1875 

2321 

2711 

1877 

1247 

Spanija 

1501 

1706 

2802 

4197 

4487 

5017 

4903 

6948 

5749 

5777 

4442 

Svedska 

902 

1036 

1313 

1307 

1172 

848 

808 

772 

572 

591 

440 

Svajcarska 

992 

1269 

1304 

1694 

1243 

1209 

908 

954 



409 

Turska 

1247 

1552 

2564 

3978 

6054 

4100 

5477 

6317 




V. Britanija 

5226 

6970 

7952 

7499 

6366 

6239 

5342 

5402 

3 765 

3 580 

3336 

Jugoslavija 

556 

1044 

1737 

3684 

4241 

5042 

4142 

4992 




Srbija 






1648 

1448 

1790 

999 

1048 

841 

SAD 

36688 

36399 

47089 

52627 

44525 

51091 

43825 

* 



43443 


Ovakve promene trenda u apsolutnom broju saobraćajnih nezgoda i njiho- 
vih posledica, znače da se iz temelja menja stav o mogućnostima upravljanja sta- 
njem bezbednosti saobraćaja. Naime, sedamdesetih godina (dok se ovakvi - novi 
trendovi nisu ustalili), bilo je opšteprihvaćeno da apsolutni pokazatelji bezbedno- 
sti saobraćaja (broj saobraćajnih nezgoda i njihovih posledica) moraju da rastu, 
kao posledica rasta saobraćajnih potreba i stepena motorizacije. Kao osnovno 
dostignuće upravljanja prihvatani su pozitivni trendovi u promeni relativnih po- 
kazatelja (broj nezgoda i veličina njihovih posledica u odnosu na broj registrova- 

nih vozila ili u odnosu na pređenu kilometražu). Pozitivna iskustva razvijenih ze- 
malja u toku sedamdesetih, a posebno u toku osamdesetih i devedesetih godina, 
značajno menjaju hipotezu o mogućnosti upravljanja stanjem bezbednosti sa- 
obraćaja i na drukčiji način (znatno oštrije) definišu ciljeve ovog upravljanja. 


SMRTNOST LJUDI PO UZROCIMA I GODINAMA STAROSTI 



STAROST 

Saobraćajne nezgode х Kanser (rak) — *— Srce Mozak 


Slika 1.2. Uzroci smrti stanovništva u zavisnosti od starosti (izvor: Swedish Natio- 
nal Road Administration). 

Sa Slike 1.2. može se zaključiti da su saobraćajne nezgode najčešći uzrok 
smrti ljudi do 35 godine života, odnosno da u saobraćajnim nezgodama ginu mla- 
di. Imajući ovo na umu, saobraćajne nezgode su najznačajniji uzrok smrtnosti lju- 
di. 


1.6.2. Suštinska razlika između razvijenih i nerazvijenih zemalja u 
oblasti bezbednosti saobraćaja 

S obzirom na to da nisu svi odmah shvatili suštinu novog pogleda na upra- 
vljanje stanjem bezbednosti saobraćaja, u prethodnih tridesetak godina došlo je 
do veoma značajne diferencijacije u svetu. Dostignuti nivo bezbednosti saobraća- 
ja je važan kriterijum za ovu diferencijaciju. Međutim još značajniji kriterijum za 
diferencijaciju je pogled na mogućnosti upravljanja u ovoj oblasti, odnosno ostva- 
rena tendencija u prethodnom periodu. U najboljoj poziciji su one države koje 
su sedamdesetih godina uspele da ostvare prve trajne rezultate i uspostave 
pozitivne trendove u razvoju ove oblasti. Danas je nivo bezbednosti sa- 

obraćaja u ovim državama znatno viši, uz nepromenjen trend razvoja sa- 
obraćaja. S druge strane, njihova velika prednost je uspostavljen stabilan i 
sveobuhvatan sistem društvene organizacije koji garantuje zadržavanje po- 
zitivnih trendova u razvoju bezbednosti saobraćaja. 


Danas se razlikuju tri grupe država sa aspekta stanja bezbednosti saobraćaja: 

- države koje nisu prihvatile da se može upravljati bezbednošću saobraćaja, 
niti su započele upravljanje, 

- države koje, u načelu, prihvataju da se može upravljati stanjem bezbednosti 

saobraćaja, ali nisu realizovale sistem upravljanja i 

- države koje su prihvatile mogućnost upravljanja i realizovale ovo upravljanje. 


U prvu grupu država spadaju nerazvijene države i neke zemlje u razvoju. 
Ove države nemaju razvijenu teorijsku misao o bezbednosti saobraćaja, ne razvi- 
jaju teoriju, niti teorijske modele i procedure. S obzirom na to da nisu, ni prihvati- 
le da je moguće upravljati bezbednošću saobraćaja, ove države i ne pokušavaju 
graditi sistem zaštite. Neke nerazvijene zemlje, čak i ne evidentiraju saobraćajne 
nezgode kao posebne događaje. Ujedinjene nacije mnogo rade na tome da privole 
vlade ovih država da prihvate preporuku definicije saobraćajne nezgode (i drugih 
pojmova) i da počnu evidentirati i pratiti makar i najteže saobraćajne nezgode. Ta- 
kođe se ulažu napori da se uspostavljanjem sistema praćenja stvore prvi preduslo- 
vi za upravljanje u skoroj budućnosti. Rezultat ovakvog stanja je katastrofalno 
stanje bezbednosti saobraćaja u ovim zemljama, koje se nekontrolisano pogorša- 
va sa naglim porastom stepena motorizacije. 



Slika 1.3. Turska spada u prvu grupu država koje, do sada, nisu uspele ni da zapo- 
čnu upravljanje bezbednošću saobraćaja. Dijagram prikazuje broj registrovanih saobraća- 
jnih nezgoda sa nastradalim, Turska, od 1960, do 1993 (izvor: Statistics of Roacl Accidents 
in Europe and North America, Ženeva, 1995). 


U drugu grupu spada većina zemalja u razvoju, kao i tzv. zemlje u tranziciji. 
U ovim državama razvija se teorijska misao ili se prenosi iz razvijenih zemalja. U 
načelu je prihvaćeno da se može upravljati bezbednošću saobraćaja. Prihvaćene 



1.6. Postignuti rezultati i stanje bezbednosti saobraćaja 


su određene (vrlo šarolike) definicije saobraćajnih nezgoda i drugih pojmova i ovi 
se evidentiraju i prate. Međutim, nije suštinski shvaćen značaj evidencija, ove 
nisu dostupne stručnoj javnosti, nedovoljno se koriste i često su predmet 
nestručnog i pristrasnog tumačenja. Zaštitni mehanizam bezbednosti saobraćaja 
ili nije ni formiran ili nije započeo da funkcioniše kao sistem. Ove države nemaju 
nacionalna tela za bezbednost saobraćaja ili ova tela nisu na odgovarajući način 
formirana i nemaju mogućnost stvarnog upravljanja stanjem. Ne postoje ozbiljni- 
je naučne institucije koje bi se bavile razvojem teorije i modela, odnosno njiho- 
vom implementacijom. Zato je stanje u bezbednosti saobraćaja u ovim državama 
vrlo promenljivo i ne može se reći da one uspešno upravljaju ovim stanjem. Sva- 
ko poboljšanje stanja u jednom periodu je slučajno, stručno neprotumačeno i ne 
garantuje stalnost. Po pravilu „uspešan period” smenjuje manje uspešan (što se 
tumači nekim spoljnjim faktorima i višom silom) ili vrlo neuspešan period. Ipak, 
u dužem vremenskom intervalu beleže se negativni trendovi: porast broja i posle- 
dica saobraćajnih nezgoda. 



Slika 1.4. SFRJ je spadala u dmgu gmpu država koje, u načelu, prihvataju da se 
može upravljati i pokušavaju da upravljaju bezbednošću saobraćaja. Međutim, ove države 
nisu razvile zaokružen zaštitni sistem, pa se broj nezgoda i njihovih posledica koleba, ali 
sa tendencijom rasta. Ove zemlje, do sada, nisu uspele da trajno i kvalitetno upravljaju 
bezbednošću saobraćaja. Dijagram prikazuje broj registrovanih saobraćajnih nezgoda sa 
nastradalim, SFRJ, od 1960, do 1990 (izvor: Statistics of Road Accidents in Europe and 
North America, Ženeva, 1995). 


Konačno, u treću grupu spadaju države koje su prihvatile da se može upra- 
vljati bezbednošću saobraćaja, da se može smanjivati, čak i apsolutni broj sa- 
obraćajnih nezgoda, broj nastradalih i druge štetne posledice. Vrlo snažni naučni 
instituti i ustanove okupljaju veliki broj naučnika iz različitih oblasti i usmeravaju 
njihov rad na razvoj teorije i modela bezbednosti saobraćaja. Danas se ove usta- 
nove osnivaju i kao multinacionalne ili ujedinjeno i kordinirano deluju u regioni- 
ma i na kontinentima. Zbog njihove snage i vitalnosti, ove ustanove neprekidno, 
nepristrasno i vrlo sveobuhvatno prate stanje bezbednosti saobraćaja, stručno 

vode neprekidne projekte u najrazličitijim oblastima bezbednosti saobraćaja, sve 
više se bave implementacijom razultata istraživanja i njihovim praćenjem. Nacio- 
nalna tela za bezbednost saobraćaja formirana na svim nivoima imaju najznačaj- 
niju ulogu u upravljanju stanjem bezbednosti saobraćaja. Ova tela imaju politički 
ugled (obično ih vode premijeri ili resorni ministri), stručni autoritet (okupljaju i 
finansiraju sve naučne potencijale u državi i okruženju) i stabilnu finansijsku moć 
i nezavisnost od trenutne izvršne vlasti (ogromna sredstva od kazni, taksi goriva i 
sl. slivaju se u fondove bezbednosti saobraćaja). Ove države redovno donose, na 
naučnim osnovama zasnovane, strategije i programe bezbednosti saobraćaja, vrlo 
striktno ih sprovode i neprekidno preispituju i optimizuju. Stabilan zaštitni meha- 
nizam obuhvata najšire strukture i subjekte društva. Iz godine u godinu objektiv- 
no se prati, preispituje, usavršava i popravlja rad svih subjekata bezbednosti sa- 
obraćaja. Krajnji rezultat ovakvog, ispravnog pogleda na mogućnost upravljanja 
bezbednošću saobraćaja jesu dugotrajni pozitivni rezultati i trendovi u smanjenju 
broja saobraćajnih nezgoda i njihovih posledica, kao i potvrđene mogućnosti 
stručne prognoze i pouzdanih analiza ,,STA AKO”. 


Broj saobraćajnih nezgoda sa nastradalim licima u Francuskoj 



Slika 1.5. Francuska je dobar primer države koja je uspela da, u dužem vremen- 
skom periodu, upravlja bezbednošću saobraćaja. Tako je od 1975. do 1993. broj nezgoda 
sa nastradalim neprekidno smanjivan sa 251 na 137 hiljada godišnje. Dijagram prikazuje 
broj saobraćajnih nezgoda sa nastradalim, Francuska, od 1960. do 1993 (izvor: Statistics 
ofRoacl Accidents in Europe and North America, Zeneva, 1995). 


Naša zemlja je bliža drugoj nego trećoj grupi država. Kod nas skoro da ne 
postoje naučne ustanove koje se sistematski bave izučavanjem problema bezbed- 
nosti saobraćaja. Nacionalna tela za bezbednost saobraćaja (saveti za bezbednost 
saobraćaja) nikad nisu bila shvaćena, niti realizovana na suštinski korektan način, 
nemaju stručni, politički, niti finansijski autoritet. Zaštitni mehanizam nije zaži- 
veo kao sistem. Država nema prihvaćenu politiku, niti strategiju bezbednosti sa- 
obraćaja. Zato nema prihvaćene ni programe koji bi sistematizovali aktivnosti 
svih subjekata u ovoj oblasti. Pojedini, vrlo važni subjekti pokušavaju svojim ra- 

dom preuzeti šire nadležnosti (na primer, policija) i nadoknaditi pasivnost ostalih, 
što ne može trajno doprineti razvoju ove problematike. 


19932 19782 



Slika 1.6. Danska je dobar primer države koja je uspela da, u dužem vremenskom 
periodu, upravlja bezbednošću saobraćaja. Tako je od 1970. do 1993. broj nezgoda sa na- 
stradalim neprekidno smanjivan sa 20 na 8,5 hiljada godišnje. Dijagram prikazuje broj sa- 
obraćajnih nezgoda sa nastradalim, Danska, od 1960. do 1993 (izvor: Statistics of Roacl 
Accidents in Europe and North America, Zeneva, 1995). 


1.6.3. Cena upravljanja bezbednošću saobraćaja 

Osmišljavanje strategije bezbednosti saobraćaja i uspostavljanje prvih pro- 
grama je skupo i premašuje sva ranija pojedinačna ulaganja. Neizvesnost rezulta- 
ta bila je faktor koji je posebno opterećivao one koji su se prvi odlučili za ovakva 
ulaganja. Međutim, ogroman broj nastradalih i iznos godišnjih materijalnih troš- 
kova, šteta i gubitaka obavezivali su da se nešto radikalnije preduzme. Danas, 
kada su u svetu već testirani programi bezbednosti saobraćaja i dali zadovoljava- 
juće rezultate, mnogo je lakše opredeliti se za ulaganja u ovoj oblasti. Naime, 
ukoliko krcnc putem kojim idu razvijeni, izvesne su ogromne uštede koje će samo 
za nekoliko godina isplatiti sva ulaganja u sistem upravljanja. Primera radi u 
Francuskoj je, zahvaljujući dosledno sprovođenim programima bezbednosti sa- 
obraćaja, zaustavljen porast godišnjeg broja saobraćajnih nezgoda sa nastradalim, 
a zatim je ovaj broj smanjen za oko 125 hiljada (godišnje) u odnosu na vrednost 
pre 30 godina. 

Izvori fmansiranja su jedna od važnih povoljnosti koja ide naruku rea- 
lizaciji programa bezbednosti saobraćaja. Naime, saobraćaj može sam fina- 
nsirati rešavanje saobraćajnih problema. Koncept po kome nebezbedni učes- 
nici u saobraćaju finansiraju bezbednost saobraćaja human je, pošten i podržan od 
strane društvene zajednice. U svetu su posebno značajni sledeći izvori: 

- kazne i sve takse koje su u vezi sa nebezbednim ponašanjem su osnovni i 
najstabilniji izvor finansiranja bezbednosti saobraćaja, 

- cena pogonskog goriva je znatno opterećena potrebama saobraćaja 62 i 
tako se posebno finansiraju troškovi izgradnje i održavanja puteva, 

- snažna automobilska industrija finansira rešavanje problema u oblasti 
bezbednosti vozila, ali i šire, 

- države iz posebnih fondova (koji su obično stvarani u oblasti saobraćaja i 
u vezi saobraćaja) finansiraju i usmeravaju poslove bezbednosti saobraća- 

ја. 

Iz navedenih izvora mogu se vrlo brzo formirati snažni fondovi koji će ga- 
rantovati neprekidnu brigu, stvaranje, praćenje i razvoj zaštitnog mehanizma bez- 
bednosti saobraćaja. 

62 U nekim slučajevima prodajna cena goriva znatno premašuje osnovnu cenu koštanja. Najrazvijenije ze- 
mlje iz cene goriva izdvajaju 30-35% u izgradnju i održavanje puteva, a posebno u unapređenje bezbed- 
nosti puteva. 

2.1. РОЈАМ SAOBRAĆAJNOG PRAVA 


Saobraćajno pravo se može definisati na različite načine, u zavisnosti od 
ciljeva i potreba. Za naše potrebe izložićemo tri definicije saobraćajnog prava. 

1. Saobraćajno pravo predstavlja oblast pravnih nauka koja izučava 
optimalno regulisanje saobraćaja u društvu. Ova definicija naglašava naučni 
aspekt saobraćajnog prava (naučna oblast), njegove šire okvire i pripadnost (ob- 
last pravnih nauka), kao i predmet kojim se bavi (saobraćaj). 

2. Saobraćajno pravo predstavlja pravnu oblast (granu prava) koja re- 
guliše saobraćajne aktivnosti u društvu. Ovo je konkretnija definicija i naglaša- 
va praktičnu vrednost saobraćajnog prava. Sa druge strane, ova definicija sugeriše 
da nisu jasne granice saobraćajnog prava, te da se ono prepliće sa mnogim drugim 
oblastima. Pravni odnosi u saobraćaju se proučavaju i u drugim granama prava: u 
privrednom pravu, u međunarodnom pravu, u upravnom pravu, u građanskom 
pravu, u obligacionom pravu itd. Saobraćaj i regulisanje saobraćaja su zajednički 
imenilac za sve segmente ove oblasti. 

3. Saobraćajno pravo predstavlja skup pravnih normi kojima se regu- 
lišu odnosi između subjekata u saobraćaju. Ovo je najkonkretnija, praktična 
definicija saobraćajnog prava. Za praksu je značajno zaokružiti skup svih pravnih 
normi (izvora) koji usaglašeno i u celini uređuju odnose između subjekata u sa- 
obraćaju. Ovo je značajno i za policiju, a naročito za saobraćajnu policiju, koja će 
se starati o doslednom sprovođenju ovih normi. Prva pisana pravila saobraćaja 
nastala su iz običaja i navika koje su vremenom izgradili učesnici u saobraćaju . 1 

Saobraćajno pravo ima sličnosti sa klasičnim granama prava, ali ima i 
značajnih specifičnosti. Saobraćajno pravo je izvedeno iz klasičnih grana prava 
(upravno, privredno, međunarodno...), zadržava obeležja grana prava iz kojih je 
izvedeno i uvažava opšta pravna načela (sadržaj pravne norme, primat međuna- 
rodnih izvora prava, ustavnost, zakonitost itd.) Međutim, saobraćajno pravo ima i 
značajne specifičnosti. Saobraćaj je visoko normirana oblast društvenog života 


1 Prva pisana pravila saobraćaja spominju se još u Hamurabijevom zakoniku, koji je donet oko 2000. go- 
dine p.n.e,. a posebno je bila živa i izražena zakonodavna aktivnost za vreme Rimske države od 761. go- 
dine p.n.e do 565. godine n.e (Julije Cezar je 50. godine p.n.e uveo jednosmerni saobraćaj u Rimu, ...) 

(na međunarodnom i na unutrašnjem planu), veoma je razvijena međunarodna sa- 
radnja, prvo nastaju norme međunarodnog izvora prava, a zatim se preuzimaju i 
dalje razrađuju u unutrašnjim izvorima, naglašen je primat normi međunarodnog 
prava. Konačno, saobraćajno pravo ima i svoj specifičan predmet (saobraćajna 
aktivnost). 

2.2. MEĐUNARODNE ORGANIZACIJE I UDRUŽENJA 

U ovoj oblasti deluje veliki broj međunarodnih i nacionalnih strukovnih or- 
ganizacija i udruženja. Međunarodne organizacije mogu biti vladine i nevladi- 
ne. Vladine međunarodne organizacije okupljaju predstavnike država ili vla- 
da. Nevladine organizacije okupljaju predstavnike privrednika, agencija i 
drugih nevladinih organizacija. Neke međunarodne organizacije okupljaju jed- 
novremeno predstavnike država ili vlada i predstavnike nevladinih organizacija, a 
u zavisnosti od toga kakav tretman je koja država dala tom udruženju (mešovite 
organizacije). 

Konferencija evropskih ministara transporta (CEMT) je najznačajnija vla- 
dina međunarodna organizacija u oblasti svih vidova saobraćaja. Osnovan je 
1947. u Ženevi i okuplja predstavnike većine evropskih država/vlada, kao i pred- 
stavnike SAD, Kanade, Japana i Australije. Koordinira istraživanja u oblasti sa- 
obraćaja, prati normativno regulisanje ove oblasti i aktuelne probleme, a zatim 
putem preporuka, rezolucija, izveštaja radnih grupa i dr. dokumenata utiče na po- 
litike država i vlada u ovoj oblasti. 

Međunarodna organizacija za preventivu (PRI) je jedna od najznačajnijih 
mešovitih organizacija koja radi na unapređenju preventive u saobraćaju na pute- 
vima. Danas okuplja predstavnike 47 država Evrope, Azije, Afrike i Amerike. 
Daje doprinos naučno-istraživačkom radu, primeni rezultata u praksi i širenju ide- 
ja bezbednosti saobraćaja širom sveta, a naročito u nerazvijenim zemljama i ze- 
mljama u razvoju. U nizu važnih dokumenata, posebno mesto zauzima Međuna- 
rodna strategija bezbednosti saobraćaja na putevima koju je usvojio PRI i predlo- 
žio državama da rade na implementaciji. 2 Ova strategija, ali i drugi dokumenti 
PRI predstavljaju odličan vodič za sve koji se bave bezbednošću saobraćaja, ali se 
u primeni uvek moraju uzimati u obzir nacionalni, regionalni i lokalni faktori. 

Evropska ekonomska komisija Ujedinjenih nacija (ECE UN) je regionalna 
organizacija UN i radi na realizaciji ciljeva UN u različitim oblastima, pa i u obla- 
sti bezbednosti saobraćaja. Komitet za unutrašnji transport (CTI) je organ ECE 
UN (osnovan u Ženevi, 1947) koji priprema međunarodne konvencije, sporazu- 
me, standarde, rezolucije, 3 preporuke i druge dokumente UN, predlaže i podržava 
najznačajnije međunarodne projekte u saobraćaju (na primer, projekat E-puteva). 
Putem preporuka vladama i nevladinim organizacijama radi na unapređivanju 


2 Intemational Road Safetv Strategv, PRI, Paris, 2000. 

3 Komitet je, do sada, pripremio preko 500 rezolucija. 

drumskog, vodnog i železničkog saobraćaja. Komitet ima tri potkomiteta za tri 
grane saobraćaja. Za pojedine projekte postoje stalne i povremene radne grupe. 
Tako, na primer, sedam radnih grupa stalno proučava probleme drumskog sa- 
obraćaja: grupa za pravna pitanja, za režim u međunarodnom drumskom prevozu, 
za sprečavanje saobraćajnih nezgoda, za glavne međunarodne puteve, za međuna- 
rodni prevoz putnika, za konstrukciju vozila i za fiskalna pitanja. 

Međunarodna organizacija za standardizaciju (ISO) je vladina međunarod- 
na organizacija koja stalno usaglašava i donosi međunarodne standarde u različi- 
tim oblastima, pa i u oblasti saobraćaja (standardi za vozila, puteve, prevoznike, 
kontejnere, palete itd.). Ovi standardi su obavezujući, tj. poštovanje ISO standar- 
da često je uslov za učešće u međunarodnom saobraćaju. 

OECD (Organisation for Economic Co-operation and Development) je or- 
ganizacija z.a ekonomsku saradnju i razvoj. Okuplja predstavnike 30 država, a te- 
sno sarađuje sa 70 drugih država. Bavi se različitim pitanjima ekonomskog razvo- 
ja, podstiče i inicira najznačajnije istraživačke projekte, podržava različite baze 
podataka, 4 međunarodnu razmenu znanja i podataka itd. Posebne grupe i komisije 
obrađuju teme u vezi saobraćaja i bezbednosti saobraćaja. 5 

Savet Evrope je jedna od najstarijih institucija koja okuplja predstavnike 
preko 45 država. 6 Savet Evrope raspravlja teme iz različitih oblasti društvenog ži- 
vota, pa i u vezi saobraćaja, odnosno bezbednosti saobraćaja. 

Skupština EU je veoma značajna institucija koja okuplja predstavnike drža- 
va - članica EU. S obzirom na to da EU, pored SAD, postaje lider u istraživanji- 
ma u bezbednosti saobraćaja, tako preuzima i primat u normativnom uređenju ove 
oblasti. Najznačajniji normativni akti koje donose nacionalni parlamenti inicirani 
su iz Skupštine EU. 

Međunarodno udruženje za drumski prevoz (IRU) je nevladina organizacija 
koja okuplja predstavnike najznačajnijih drumskih transportera i njihovih udruže- 
nja. Koordinira saradnju između prevoznika i štiti interese prevoznika - svojih 
članova. Veoma je aktivno u pripremi i donošenju propisa koji uređuju prevoz. 

Pored navedenih organizacija postoji i veliki broj drugih koje aktivno rade u 
pojedinim segmentima saobraćaja i daju doprinos daljem razvoju saobraćaja, pa i 
bezbednosti saobraćaja. Među njima su: Svetska turing i automobilska organiza- 
cija (OTA), Međunarodna organizacija policije (INTERPOL), Međunarodna or- 
ganizacija šefova policije (IFSO), Svetska zdravstvena organizacija (WHO), Me- 
đunarodna federacija inženjera i tehničara za motore i motorna vozila (FISITA), 
Međunarodno udruženje za nesreće i saobraćajnu medicinu (IAATM), Međuna- 
rodni komitet za alkohol, droge i saobraćajnu bezbednost (ICADUS), Međuna- 
rodno udruženje za istraživanje ponašanja vozača (IDBRA), Međunarodno udru- 
ženje za školovanje vozača i saobraćajno vaspitanje (IVV) Međunarodna putna 


4 IRRD - International Road Research Documentation - predstavlja najznačajniju bazu podataka o istraži- 
vanjima u saobraćaju, a IRTAD (International Road Trajfic and Accident Database) najznačajniju 
međunarodnu bazu podataka o saobraćaju i saobraćajnim nezgodama. Obe baze podržava OECD. 

5 Grupe i komisije za saobraćaj, za bezbednost pojedinih grana saobraćaja, za integralni transport itd. 

6 Srbija je primljena u Savet Evrope kao naslednica državne zajednice SCG. 

federacija (IRF), Međunarodna automobilska federacija (FIA), Međunarodna mo- 
tociklistička federacija (FIM), Međunarodna unija za javni transport (UITP), 

Velika je korist od delovanja navedenih i drugih međunarodnih organizaci- 
ja. S jedne strane, saobraćaj, a posebno bezbednost saobraćaja, ne poznaje grani- 
ce, pa je očigledan interes svih da unaprede saobraćaj u svojoj zemlji, ali i u okru- 
ženju. S druge strane, saobraćajna pravila se uspostavljaju na osnovu veoma du- 
gotrajnih i skupih istraživanja i naučnih dostignuća u oblasti saobraćaja. Usposta- 
vljanje i izmena saobraćajnih pravila je mnogo skupo i predstavlja privilegiju 
najbogatijih. Danas se najveće i najbogatije države udružuju kako bi zajednički fi- 
nansirale projekte bezbednosti saobraćaja. Rezultate ovih makroistraživanja i sa- 
gledavanja pojedinih iskustava kasnije koriste svi, u čemu posebnu ulogu imaju 
međunarodne organizacije. Posebni zadaci ovih međunarodnih organizacija su: 

- usaglašavanje i pripremanje svih međunarodnih izvora prava (konvencija, 
sporazuma, protokola, rezolucija itd.), 

- unapređivanje i stalno usaglašavanje minimalnih uslova koje bi trebalo da 
ispunjavaju putevi, 

- usaglašavanje i stalno podizanje kriterijuma i tehničkih normativa koje 
moraju da ispunjavaju vozila, 

- definisanje usaglašenih uslova za obuku kandidata i polaganje vozačkih 
ispita, 

- ujednačavanje sistema kazni za saobraćajne prekršaje, a posebno uslova 
za oduzimanje ili suspenziju vozačkih dozvola, 

- organizovanje i koordinacija naučnoistraživačkog rada u oblasti bezbed- 
nosti saobraćaja, 

- unapređenje međunarodnog prevoza i prevoza opasanih materija itd. 

Trebalo bi napomenuti da postoji veoma mali prostor za suverenitet u 

oblasti saobraćaja i da se on vremenom sve više sužava. Delovanje međuna- 
rodnih organizacija je sve značajnije: obuhvata sve više oblasti i uređuje ih 
sve detaljnije, a s ciljem opšteg napretka i napretka svake zemlje pojedinač- 
no. Zato je, danas, veoma značajno biti aktivan u ovim organizacijama, pratiti nji- 
hov rad, aktivno učestvovati u radu i stalno unapređivati nacionalno zakonodav- 
stvo u ovoj oblasti i saobraćaj uopšte. 

Na primer, prva pravila saobraćaja su se pojavila u 17. veku, u Rusiji. Druga 
zemlja koja je uspostavila svoja pravila saobraćaja bila je SAD (1896). Zatim je 
Rusija, početkom 20. veka inovirala i izmenila svoja pravila. 7 Vrlo brzo je shva- 
ćeno da nema smisla uspostavljati posebna nacionalna pravila. Zato je 1909. u Pa- 
rizu održana međunarodna konferencija na kojoj je usvojena prva Međunarodna 
konvencija o putovanju automobilima. Ovom konvencijom prvi put su usaglašena 


7 Intersantno je naglasiti da je ograničenje brzine bilo jedno od prvih uvedenih pravila. Rusija je najpre 
ograničila brzinu na 13 km/hat. SAD su ograničile brzinu na 12 milja/h, a zatim je Rusija svoje ogra- 
ničenje podigla na 20 km/hat. Dakle, i u tom periodu slabog međunarodnog saobraćaja, primetna je pot- 
reba usaglašavanja pravila. 

pravila saobraćaja i usvojeni simbolni sistem saobraćajnih znakova koji i danas 
postoji. Srbija je bila potpisnica ove konvencije, mada u to vreme nije imala raz- 
vijen motorni saobraćaj. 

2.3. IZVORI SAOBRAĆAJNOG PRAVA 

Izvori saobraćajnog prava se mogu podeliti na međunarodne i unutrašnje iz- 
vore. Sa druge strane, saobraćajno pravo prati obeležja grana saobraćaja, pa se 
deli na: drumsko saobraćajno pravo, železničko saobraćajno pravo, pomorsko 
pravo, PTT pravo i vazduhoplovno pravo. Za naše potrebe najznačajnije je drum- 
sko saobraćajno pravo. 

2.3.1. Međunarodni izvori saobraćajnog prava 

Međunarodni izvori saobraćajnog prava su: međunarodne konvencije (više 
nego kod drugih grana prava), međunarodni protokoli, bilateralni i multilateralni 
sporazumi, rezolucije, direktive i preporuke, međunarodni standardi, sporazumi 
transportera, ujednačeni uslovi rada, jednoznačno tumačenje poslovnih klauzula itd. 
Kada se jednom prihvate, međunarodni izvori saobraćajnog prava postaju deo unut- 
rašnjeg prava. Ukoliko se neki unutrašnji izvor saobraćajnog prava razlikuje 
od međunarodnog izvora, primenjivaće se odredbe međunarodnog izvora. 


Međunarodni izvori saobraćajnog prava sve više jednoobrazno regulišu 
saobraćaj, a posebno bezbednost saobraćaja. Polaze od naučnih dostignuća, 
rezultata istraživanja, postojeće prakse, nivoa tehničko-tehnološkog razvoja 
saobraćaja i razvoja međunarodnih odnosa. Sve manje vode računa o razlika- 
ma između država. Međunarodni izvori su veoma često potpuni: obuhvataju 
sve osim organizacije, nadležnosti i sankcija. 


Obično se usaglašavaju i usvajaju međunarodne konvencije i sporazumi na 
osnovu iskustava i najrazvijenije prakse, a zatim se sa njima usaglašavaju nacio- 
nalna zakonodavstva. Tako se sve više smanjuju razlike između nacionalnih za- 
konodavstava i obezbeđuje stalno unapređivanje i razvoj normativnog regulisanja 
saobraćaja. Međunarodni izvori predstavljaju osnovu za unutrašnje izvore sa- 
obraćajnog prava, određuju opšte uslove poslovanja, ali ne određuju subjekte-no- 
sioce obaveza, niti sankcije. 

2.3.2. Unutrašnji izvori saobraćajnog prava 

Unutrašnji izvori saobraćajnog prava su: ustav koji definiše državno uređe- 
nje i okvire normativnog regulisanja saobraćaja, zakoni koji regulišu poslovne 
odnose u saobraćaju, zakoni koji regulišu organizaciju saobraćaja, zakoni koji re- 
gulišu bezbednost saobraćaja, serija pravilnika, odluka i uredbi i sl. podzakonskih 
akata na nivou države, normativni akti organa lokalne samouprave (gradske - 

opštinske odluke, uredbe i sl. akti), akti preduzeća, organa i organizacija (a poseb- 
no onih koji obavljaju saobraćajne poslove u širem smislu). 

Unutrašnji izvori saobraćajnog prava, prate i u potpunosti uvažavaju među- 
narodne izvore koje je država ratifikovala. 


2.3.3. Međunarodni izvori drumskog saobraćajnog prava 

Najvažniji formalni međunarodni izvori drumskog saobraćajnog prava su 
međunarodni ugovori (međunarodne konvencije, ugovori, sporazumi, protokoli, 
uzanse, doktrina, precedenti i slično) koje je zaključila naša zemlja ili je istima 
naknadno pristupila i koje su ratifikovane (prihvaćene u zakonskoj proceduri od 
strane nadležnog zakonodavnog organa naše zemlje). U drumskom saobraćaju se 
u manjoj meri nego u drugim granama, primenjuju drugi izvori (međunarodni 
običaji, opšta pravna načela, sudske odluke i učenje najpoznatijih stručnjaka me- 
đunarodnog prava). 

Klasični međunarodni izvori drumskog saobraćajnog prava nastali su počet- 
kom prošlog veka, pre nego što su se u nekim zemljama pojavili i automobili. To 
nije bio razlog da te zemlje, gde je spadala i Srbija, ne pristupe međunarodnim 
konvencijama tog vremena, a zatim ubrzo posle toga donesu i svoje unutrašnje 
propise. 

Istorijski gledano, najvažniji međunarodni izvori drumkog saobraćajnog 
prava bili su: 

— Međunarodna konvencija o putovanju automobilom (Pariz, 11. oktobar 
1909), 

— Međunarodna konvencija o slobodi tranzita (Barcelona, 1921), 

- Međunarodna konvencija o automobilskom saobraćaju (Pariz, 1926), 

- Međunarodna konvencija o saobraćaju po drumovima i putevima (Pariz, 
1926), 

- Konvencija o interameričkom regulisanju automobilskog saobraćaja 
(Vašington, 15. decembra 1943), 

- Međunarodna konvencija o drumskom saobraćaju i Protokol o drumskoj 
signalizaciji (Ženeva, 1949). 

Usled naraslih potreba savremenog drumskog saobraćaja, ubrzo se pristupi- 
lo zaključivanju novih međunarodnih ugovora, koji se i danas primenjuju. Sve bi 
smo ih, za naše potrebe, mogli grupisati na one koji se odnose na puteve, vozače, 
automobile i one koje regulišu ekonomske odnose u međunarodnom drumskom 
saobraćaju (ugovori o prevozu). 

Najvažniji izvori koji se odnose na puteve su: 

- Deklaracija o izgradnji velikih puteva za međunarodni saobraćaj (Žene- 
va, 16. septembar 1950); 8 


8 „Službeni list FNRJ”, Dodatak, br. 12/60. 

Konvencija o saobraćaju na putevima (Beč, 8. novembra 1968), 9 koja kao 
najvažnije odredbe, sadrži: definicije saobraćajnih termina; pravila koja se 
primenjuju u saobraćaju na putevima (saobraćajna signalizacija, preticanje, 
mimoilaženje, brzina vozila, manevrisanje vozilima, saobraćaj na putu i na 
raskrsnici, zaustavljanje, odredbe o pešacima i vozačima, zvučna i svetlosna 
upozorenja, osvetljenje vozila); uslove koje treba da ispune automobili i pri- 
kolice da bi bile prihvaćene u međunarodnom saobraćaju (idetifikacija i is- 
pravnost vozila); odredbe o vozačima automobila (važnost vozačkih isprava) 
i uslove koje treba da ispune bicikli i mopedi da bi bili prihvaćeni u međuna- 
rodnom saobraćaju; 

- Evropski sporazum o dopuni konvencije o saobraćaju na putevima otvore- 
ne za potpisivanje 8. novembra 1968. u Beču (Ženeva, 1. maj 1971. godi- 
ne - stupio na snagu 7. juna 1979); 10 

- Protokol o drumskoj signalizacijij 1 

— Evropski sporazum o putnim oznakama (Ženeva, 13. decembar 1957, stu- 
pio na snagu 10. avgusta 1960); 12 

- Međunarodna konvencija o putnoj signalizaciji (Beč, 1968); 

— Dopunski sporazum o putnim oznakama (1973) itd. 

U vezi sa vozačima i posadama vozila, zaključeni su: 

- Evropski sporazum o radu posade na vozilima koja obavlja međunarodne 
drumske prevoze - AETR (Ženeva, 1. jul 1970, stupio na snagu 5. januara 
1976); 13 

- Evropska konvencija o međunarodnim posledicama oduzimanja prava na 
vožnju motornog vozila ; 14 

- Sporazum o minimalnim uslovima za izdavanje i za važnost vozačkih do- 
zvola - APC. 15 

U odnosu na motorna vozila, najvažniji je Sporazum o prihvatanju jednoo- 
braznih uslova za homologaciju i uzjamno priznavanje homologacije opreme i de- 
lova motornih vozila (Ženeva, 20. mart 1958) 16 itd. 


9 Konvencija je stupila na snagu 21. maja 1977. ratifkovana i objavljena („Službeni list SFRJ" - Međuna- 
rodni ugovori br. 6/78). Konvenciji je do kraja 1999. pristupilo 58 država. Stupanjem na snagu ove kon- 
vencije prestale su da važe u odnosima između strana ugovornica: Međunarodna konvencija o automo- 
bilskom saobraćaju i Međunarodna konvencija o drumskom saobraćaju (Pariz, 1926), zatim Konvencija 
o interameričkom regulisanju automobilskog saobraćaja (Vašington. 15. decembra 1943) i Konvencija o 
drumskom saobraćaju (Ženeva, 19. septembar 1949, kojuje Jugoslavijabilaratifikovala 1957 („Službeni 
list FNRJ” - dodatak, br. 13/57). 

10 „Službeni list SFRJ" - Međunarodni ugovori, br. 8/77. 

11 „Službeni list FNRJ" - Dodatak, br. 13/57. 

12 „Službeni list FNRJ” - Dodatak, br. 8/59. 

13 „Službeni list SFRJ", br. 30/74. 

14 „Službeni list SFRJ" - Međunarodni ugovori, br. 4/91. 

15 „Službeni list SFRJ” - Međunarodni ugovori, br. 3/78. 

16 „Službeni list FNRJ” - Dodatak, br. 5/62. 

Međunarodni prevoz putnika i robe je pravno uređen međunarodnim izvo- 

rima: 

- Konvencija o ugovoru o međunarodnom drumskom prevozu putnika i prtlja- 
ga - CVR (1. mart 1973); 

- Konvencija o ugovoru za međunarodni prevoz robe drumom - CMR (19. 
maj 1955); 

- Evropski sporazum o međunarodnom prevozu opasne robe — ADR (30. 
septembar 1957); 

- Sporazum o međunarodnom prevozu lakokvarljivih prehrambenih proiz- 
voda i specijalnim vozilima za njihov prevoz - ATP (1. septembar 1970); 

- Sporazum o specijalnim vozilima pokvarljivih namirnica i njihovoj upo- 
trebi za međunarodni prevoz nekih od tih namirnica (15. januar 1962); 

- Međunarodna konvencija o bezbednosti kontejnera — CSC (2. decembar 
1972) itd. 


Danas Evropska Unija igra posebnu ulogu u međunarodnom regulisanju 
mnogih oblasti društvenog života, pa i saobraćaja. Uticaj institucija EU pre- 
mašuje granice EU. Ovo se može objasniti velikom ekonomskom snagom ze- 
malja članica EU, velikim međunarodnim uticajem EU, koncentracijom i do- 
brom organizacijom naučno-istraživačkog rada u svim oblastima (pa i u obla- 
sti bezbednosti saobraćaja), velikom i dobro organizovanom aktivnošću orga- 
na EU u ovoj oblasti, težnjom evropskih zemalja ka sve čvršćoj integraciji 
itd. EU inicira, finansira i koordinira najznačajnija istraživanja u saobraćaju (i 
bezbednosti saobraćaja) i rezultate ovih istraživanja primenjuje u svojim 
pravnim normama i u praksi. 


Sve više autora prihvata da se krajem prošlog veka formirala posebna grana 
prava - pravo EU. Dokumenti međunaronih organizacija sve se manje razlikuju 
od dokumenata EU. Zato nije slučajno što većina evropskih zemalja (ali i šire) 
prate dokumente EU i svoje nacionalne izvore prava usaglašavaju, mada formal- 
no nisu članica EU. Ovo je posebno značajno za male i ekonomski slabe države, 
kakvaje naša. 


2.3.4. Unutrašnji izvori drumskog saobraćajnog prava 

Unutrašnji izvori drumskog saobraćajnog prava su brojni i prema organima 
koji su ih doneli mogu se podeliti na: 

- zakone, pravilnike, uredbe, odluke i standarde nacionalnog značaja; 

- akte organa lokalne samouprave i 

- akti preduzeća, organa i organizacija koji se bave drumskim saobraćajem. 
Posmatrano kroz bližu istoriju, najznačajniji naši nacionalni (unutrašnji) 

propisi su: 

- Zakon o javnim suvozemnim putevima (1910); 

- Uredba po kojoj će se izrađivati norme po kojima će se graditi pojedine 
vrste puteva (1912); 

— Naredba o javnom saobraćaju u Beogradu (1914); 

- Naredba uprave grada Beograda o javnom saobraćaju (1924); 

- Uredba o zaštiti javnih puteva i bezbednosti saobraćaja na njima (1929); 

- Uredba o saobraćaju na javnim putevima (1950); 

- Osnovni zakon o bezbednosti saobraćaja na putevima ( 1 965 ); 

- Zakon o osnovama bezbednosti saobraćaja na putevima (1974); 

- Republički / pokrajinski zakoni o bezbednosti saobraćaja na putevima 
koji su doneti na osnovu proširene nadležnosti ovih društveno-političkih 
zajednica posle donošenja Ustava SFRJ od 1974. itd. 

U vezi s aktuelnim (važećim) unutrašnjim pravnim izvorima u oblasti drum- 
skog saobraćaja, razlikujemo: materijalno-pravne odredbe propisa (koje ure- 
đuju način odvijanja saobraćajne aktivnosti) i formalno-pravne odredbe 
(kojima se uređuju nadležnosti organa za sprovođenje). 

Materijalno-pravni propisi u oblasti drumskog saobraćaja su oni propisi ko- 
jima je ova oblast uređena, odnosno kojima su propisana pravila ponašanja učes- 
nika u saobraćaju na putevima, koja imaju za cilj njegovo bezbedno odvijanje. Ti 
propisi (izvori) su: 

- Zakon o osnovama bezbednosti saobraćaja na putevima ( SFRJ ); 17 

- Zakon o bezbednosti saobraćaja na putevima (Republike Srhije ); 1 8 

- Zakon o međunarodnom prevozu u drumskom saobraćaju ; 19 

- Zakon o prevozu u drumskom saobraćaju (Republike Srbije); 20 

- Zakon o putevima (Republike Srbije ). 2 1 

- Zakon o ugovorima o prevozu u drumskom saobraćaju. 22 

Pored Zakona, a u skladu sa ovlašćenjima iz istih, donet je i veliki broj pod- 
zakonskih opštih akata (pravilnika, odluka, uputstava, obrazaca i slično) kojima 
se detaljnije uređuje način sprovođenja pojedinih odredbi zakona. 

Predmet regulisanja posebnih zakona u drumskom saobraćaju su: bezbed- 
nost saobraćaja, javni putevi i obavljanje prevoženja. 

Najznačajniji nadležni organi i institucije u oblasti bezbednosti drum- 
skog saobraćaja su: republički organ nadležan za poslove saobraćaja, repub- 
lički organ nadležan za unutrašnje poslove, lokalni organi vlasti i organi 
unutrašnje kontrole u preduzećima. 

Složena organizacija bezbednosti saobraćaja i mnoštvo subjekata zahteva i 
visok stepen koordinacije i saradnje, ali i složene poslove nadzora nad sprovođe- 
njem propisa. 


17 „Službeni list SFRJ”, br. 50/88, 63/88, 80/89, 29/90, 11/91 i „Službeni list SRJ”, br. 34/92, 13/93, 24/ 
94, 41/94 i 28/96. 

18 „Službeni glasnik SRS”, br. 53/82, 15/84, 5/86, 21/90 i „Službeni glasnik Republike Srbije”, br. 28/91, 
53/93, 67/93 i 48/94. 

19 „Službeni list SRJ”, br. 60/98 i 5/99. 

20 „Službeni glasnik Republike Srbije”, br. 46/95. 

21 „Službeni glasnik Republike Srbije”, br. 46/91, 52/91, 53/93, 67/93, 48/94 i 42/98. 

22 „Službeni list SRJ”, br. 26/95. 

Nadležnosti organa unutrašnjih poslova, utvrđene su Zakonom o ministar- 
stvima , 23 Zakonom o unutrašnjim poslovima i Zakonom o bezbednosti saobraćaja 
na putevima. 

2.4. PREDMET SAOBRAĆAJNOG PRAVA 

Као predmet saobraćajnog prava mogu se definisati: 

- poslovni odnosi u saobraćaju 

- organizacija saobraćaja i 

- bezbednost saobraćaja. 

Poslovni odnosi u saobraćaju se odnose na poslove prevoza ljudi i prtljaga i 
poslove prevoza stvari. Saobraćajno pravo detaljno uređuje odnose između svih 
učesnika prevoza, a posebno prava i obaveze prevoznika, pošiljaoca, putnika i 
primaoca. 

Organizacija saobraćaja podrazumeva uređivanje organizacije saobraćajne 
aktivnosti, a naročito vrlo složenih nadležnosti i ovlašćenja u saobraćaju. Za nas 
je posebno značajno uređivanje nadležnosti, odgovornosti i ovlašćenja policije u 
bezbednosti saobraćaja, kao i uređivanje odnosa policije i drugih subjekata. 

Bezbednost saobraćaja predstavlja najkompleksniji predmet saobraćajnog 
prava. Podrazumeva optimalno uređenje saobraćajne aktivnosti tako da se obez- 
bedi odvijanje saobraćaja uz minimalne štetne posledice. 

Navedena tri predmeta saobraćajnog prava jako je teško razdvajati, jer su 
međusobno isprepletani. Na primer, bezbednost saobraćaja će umnogome zavisiti 
od načina kako smo uredili poslovne odnose u saobraćaju i organizaciju saobraća- 
ја itd. 


2.5. SUBJEKTI SAOBRAĆAJNOG PRAVA 

Као najznačajniji subjekti saobraćajnog prava mogu se istaći: 

- prevoznici - čije je karakteristično obeležje da obavljaju prevoženje u 
svojstvu preduzeća (za prevoz) ili kao građani uz naknadu, 

- korisnici prevoza - u toj ulozi javljaju se građani, preduzeća, organi i dr. 
(putnici, pošiljaoci, primaoci), 

- saobraćajno osoblje (vozač, kondukter, stjuardese...) - čije su dužnosti i 
prava regulisani saobraćajnim upravnim pravom osobenim za pojedine 
grane saobraćaja, 

- treća lica - koja stupaju u pravne odnose povodom vršenja saobraćaja, 
kao fizička i pravna lica, mada nemaju direktnog udela u obavljanju sa- 
obraćaja (oštećeni u saobraćajnoj nezgodi koji nisu učestvovali u sa- 
obraćaju i sl.), 

- subjekti koji vrše usluge u oblasti saobraćaja koje nisu prevoženje u 
osnovnom smislu - nisu saobraćajno osoblje, niti vrše prevoz, već oba- 


23 „Službeni glasnik Republike Srbije”, br. 7/91; 8/91; 44/91 i 87/92. 

vljaju poslove saobraćaja u širem smislu (poslovi špedicije, zastupništva, 
agencijski poslovi itd.), 

- organi i organizacije ovlašćeni da upravljaju infrastrukturom - ovlašćeni 
zakonom da upravljaju infrastrukturom - najčešće putevima (npr. direkci- 
ja, javna preduzeća ili privredna društva...), 

- preduzeća, privredna društva organizacije i organi sa određenim javnim 
ovlašćenjima u saobraćaju (preduzeća za tehnički pregled, auto-škole, 
osiguranja, preduzeća za održavanje puteva, zdravstvene ustanove i sl.), 

- državni organi - koji imaju zakonska ovlašćenja u vezi odvijanja saobraća- 
ja, kontrole i upravljanja saobraćajem, izdavanja isprava za saobraćaj, re- 
gistracija vozila itd. (na primer, policija, organi za saobraćaj itd.). 

Dakle, brojni subjekti saobraćajnog prava vrše određene poslove i zaduženi 
su za pojedine aspekte odvijanja saobraćaja. Samo odgovorno i stručno obavlja- 
nje posla od strane svakog subjekta i koordinacija njihovog delovanja mogu 
stvoriti uslove za bezbedno odvijanje saobraćaja. Mada je uloga policije u or- 
ganizaciji poslova bezbednosti saobraćaja vrlo velika, ona nije dovoljna, niti 
može zameniti aktivnosti drugih subjekata. 

2.6. POSLOVI PREVOZA U DRUMSKOM SAOBRAĆAJU 

Uopšte o prevozu u drumskom saobraćaju. Pružanje usluga u okviru sa- 
obraćajne aktivnosti može da se posmatra u odnosu na saobraćajne poslove u 
užem (prevoženje ljudi i roba - tovara i prenos saopštenja) i širem smislu (prateći 
poslovi - špedicije, skladištenje, zastupništvo, predstavnički i agencijski poslovi, 
poslovi osiguranja i slično). 

Pružanje usluga prevoza je posao zaključen između davaoca usluge (prevo- 
znika), koji je u obavezi da izvrši prevoz i korisnika usluge, koji plaća određenu na- 
knadu za izvršenu uslugu. Prevoznik je dužan da izvrši prevoz u skladu sa načelima 
dobrog privrednika, obavezama iz saobraćajnog prava, uzansama i drugo . 24 Ugo- 
vori o saobraćajnim poslovima su slični sa drugim građansko - pravnim ugovori- 
ma, uz određene osobenosti koje su svojstvene saobraćaju kao privrednoj grani. 

Obaveze u prevozu se uređuju: 

- zakonom ; 25 

- posebnim ugovorima stranaka i 

- poslovnim običajima. 

Prevoz u drumskom saobraćaju se obavlja na osnovu Zakona o prevozu i Za- 
kona o ugovorima o prevozu u drumskom saobraćaju. Ovim zakonima uređeni su 
obligacioni i drugi odnosi u oblasti prevoza putnika i stvari u drumskom saobraćaju. 

Ukoliko se odnosi između ugovornih strana uređuju i posebnim ugovorom, 
onda taj ugovor mora biti u skladu sa Zakonom. Ukoliko neka odredba nije u 
skladu sa Zakonom - primenjivaće se zakon. Zakonom je posebno predviđeno da 
se prevozilac ugovorima ne može: 


24 Pantazijević, S., Bezbednost saobraćaja, VŠUP. 1994. str. 213. 

25 Videti Zakon o ugovorima o prevozu u drumskom saobraćaju (17). 

- osloboditi (deiimično ili potpuno) odgovornosti koju Zakon propisuje; 

- osloboditi tereta dokazivanja koji je predviđen zakonom (prebacivati teret 
dokazivanja sa prevozioca) i 

- predvideti ograničenja odgovornosti prevozioca koja bi bila povoljnija od 
onih koja Zakon predviđa. 

Ova ograničenja su veoma značajna, jer naglašavaju kvalifikovanu odgo- 
vornost prevozioca za svaki prevoz i sprečavaju da on ucenjuje ili prevari korisni- 
ke usluge koji su zainteresovani za uslugu prevoza i pristali bi da, trenutno, ne 
vode računa o mogućim štetnim posledicama. 

U prevozu u drumskom saobraćaju koriste se pojedini izrazi i pojmovi i to: 

- prevozilac - lice koje na osnovu ugovora prevozi lica i stvari u drumskom 
saobraćaju; 

- korisnik prevoza - lice koje na osnovu ugovora sa prevoziocem, stiče od- 
ređena prava ili preuzima određene obaveze u vezi prevoza; 

- putnik - lice koje na osnovu ugovora ima pravo da koristi prevoz; 

- naručilac prevoza - lice koje, u svoje ime, a za račun drugog lica, zak- 
ljučuje sa prevoziocem ugovor o prevozu lica; 

- pošiljalac - lice koje, na osnovu ugovora, predaje stvari na prevoz; 

- primalac je lice ovlašćeno da u mestu opredeljenja, primi stvar predatu na 
prevoz; 

- prtljag - stvari koje putnik ima pravo da nosi sa sobom (u prevozu putni- 
ka), na osnovu ugovora o prevozu lica ili po opštim uslovima o prevozu 
putnika; 

- ručni prtljag - stvari koje se mogu uneti u putnički prostor vozila, a koje 
putnik sam čuva; 

- vozilo - svako vozilo koje se koristi u izvršenju ugovora, uključujući i pri- 
kolicu, koja je sastavni deo vozila. 

Pored navedenih pojmova i izraza, Zakon predviđa pojmove: imalac prava, 
mesto polaska, mesto ugovora, mesto opredeljenja, mesto utovara, mesto istovara 
itd. 

2.6.1. Prevoz putnika i prtljaga 

Zaključivanje ugovora, osnovni sadržaji ugovora 

Ugovor o prevozu putnika u drumskom saobraćaju je konsesualan, odnosno 
zaključen je kada se obe strane sporazumeju o prevozu, relaciji i naknadi za pre- 
voz. Forma ugovora je različita, zavisno od toga da li je u pitanju linijski ili vanli- 
nijski prevoz. 

U linijskom prevozu ugovor se smatra zaključenim kupovinom karte, a 
izuzetno i samim ulaskom u vozilo. U slobodnom prevozu ugovorne strane se 
dogovaraju o prevozu, relaciji, ceni i drugim elementima i o tome sklapaju 
poseban ugovor o prevozu. 

Ugovor o prevozu može da bude zaključen između prevozioca i putnika ili 
između prevozioca i naručioca prevoza (kod vanlinijskog prevoza). Putnik se po- 
javljuje kao korisnik prevoza, sa određenim pravima i obavezama koji su utvrđeni 
ugovorom ili zakonom. 

Vozna karta je dokaz o zaključenju ugovora u linijskom prevozu. Vozna 
karta može da bude izdata na ime ili na donosioca. Ukoliko je izdata na ime ne 
može se prenositi na druga lica bez saglasnosti prevozioca. U vanlinijskom prevo- 
zu putnika, obično se zaključuje formalni ugovor i on sadrži elemente koji su de- 
lovi svakog ugovora. Predmet ugovora je prevoz putnika uz naknadu. 

Prava i obaveze prevozioca i putnika 

Obaveza je prevozioca da ugovorne obaveze izvrši relacijom, u vreme i na 
način kako je ugovoreno. Pri tome je obavezan da obezbedi uslove udobnosti i hi- 
gijene, primereno vrsti i dužini putovanja. 

Prevozilac je dužan da preveze prtljag, i to: ručni prtljag (u putničkom pro- 
storu) bez posebne nadoknade, a prtljag (u prostoru za prtljag) uz nadoknadu. Za 
primljeni prtljag prevozilac je dužan da izda prtljažnu kartu. Ukoliko putnik iz 
bilo kog razloga ne preuzme prtljag, prevozilac je dužan da ga čuva ili poveri 
trećem licu na čuvanje (o trošku putnika). 

Putnik je obavezan da plati naknadu za prevoz - prevozninu (voznu kartu i 
prtljažnu kartu). On ne sme da narušava javni red i mir u toku prevoza, a posebno 
ne sme da ometa prevozioca u izvršenju obaveza prema drugim putnicima, niti da 
ometa druge putnike. 

Prevozilac ima pravo da odbije prevoz putnika bez obaveze vraćanja 
prevoznine u slučajevima kada je putnik očigledno nesposoban za prevoz 
(zbog bolesti) ili ako ometa izvršenje obaveza prema drugim putnicima - 
ometa prevoz (nasilničko ponašanje, teško pijanstvo i sl.). Ukoliko putnik bo- 
luje od zarazne bolesti, prevozilac može odbiti da ga prevozi, zbog zaštite drugih 
putnika. Međutim, prevozilac može ugovoriti prevoz ovih putnika, tako što obez- 
bedi posebne uslove zaštite, uz posebnu nadoknadu. 

Putnik ima pravo da odustane od prevoza. Ukoliko ovo blagovremeno naja- 
vi prevoziocu (2 sata pre početka putovanja), on ima pravo na povraćaj prevozni- 
ne. Prevozilac će, u ovom slučaju, zadržati samo administrativne i dr. troškove 
(do 10%). Međutim, ukoliko prevoz kasni, pa putnik zato odustane od prevoza, 
onda će mu se vratiti celokupan iznos prevoznine (bez mogućnosti zadržavanja 
troškova). 

U slučaju prekida putovanja, putnik ima prvo da zahteva nastavak putova- 
nja drugim saobraćajnim sredstvom, povratak u mesto polaska ili povraćaj dela 
prevoznine. 

Pored uobičajenih uslova prevoza, moguće je ugovoriti i posebne uslove. U 
slučaju neispunjenja uobičajenih uslova prevoza primenjuje se zakon, a u odnosu 
na posebne uslove primenjuje se ugovor i zakon. 

Štetni događaji - odgovornost i naknada štete u prevozu putnika i prtljaga 

Stetni događaji koji mogu nastati u prevozu putnika su: 

- štete usled smrti, oštećenja zdravlja ili povrede putnika koji su nastali u 
toku prevoza, dok se putnik nalazio u vozilu, ulazio ili izlazio iz vozila; 

- štete usled zakašnjenja ili prekida putovanja i 

- štete nastale usled oštećenja ili gubitka prtljaga i drugih stvari koje su uz 
potvrdu predate na prevoz. 

Postoji ugovorna i vanugovorna odgovornost za pričinjenu štetu. Teret do- 
kazivanja odgovornosti, u skladu sa zakonom, pada na prevozioca. Čak i ako bi 
se, ugovorom, teret odgovornosti prebacio sa prevozioca na putnika, takva odred- 
ba ne bi proizvodila pravno dejstvo. 

Za pričinjenu štetu prevozilac odgovara po zakonu i po odredbama ugovora 
koje su u skladu sa zakonom. Njegova odgovornost je objektivna i kvalifikovana. 
Ukoliko dokaže da štetu nije prouzrokovao namerno ili krajnjom nepažnjom, na- 
knada štete se plaća u zakonom propisanim iznosima. U suprotnom, naknada 
može biti i veća, zavisno od stepena krivice prevozioca. 

Prevozilac može da se oslobodi od obaveze naknade štete samo ako do- 
kaže da je ista pričinjena radnjom putnika ili usled više sile (radnjom koja se 
nije mogla izbeći ili otkloniti). 

Na primer, u SRJ su za štete nastale u toku prevoza bili utvrđeni iznosi do 
kojih prevozilac može da odgovara: 

- za smrt putnika, do 61.000 nemačkih maraka, po putniku; 

- za telesno oštećenje, do 182.000 nemačkih maraka, po putniku; 

- za zakašnjenje ili prekid putovanja putnika, do dvostrukog iznosa prevo- 
znine; 

- za gubitak ili oštećenje prtljaga, do 365 nemačkih maraka po jednom prt- 
ljagu, odnosno 1.460 maraka po putniku i 

- za gubitak ili oštećenje ručnog prtljaga, do 730 nemačkih maraka. 

Moguće je, na zahtev putnika, da se u prtljažnu kartu unese i veći iznos od 

Zakonom predviđenog. Međutim, u tom slučaju prevozilac može promeniti cenu 
karte. 

Ukoliko putnik dokaže da je prevozilac izazvao štetu namerno ili krajnjom 
nepažnjom, onda sud može odrediti i iznose naknada za štete veće od zakonom 
ograničenih. U tom slučaju, teret dokazivanja je na putniku. 

Konačno, ako prevozilac dokaže da je šteta nastala višom silom ili greškom 
putnika, on se može osloboditi od odgovornosti i naknade štete. Ovaj put je teret 
dokazivanja na prevoziocu. 

Dakle, zakonodavac je predvideo tri različita slučaja odgovornosti pre- 
vozioca: 

-po pravilu se primenjuje princip ograničene odgovornosti (prevozilac 
nadoknađuje iznose do zakonom određenih ograničenja), 

- u slučajevima namere ili krajnje nepažnje (dokazuje putnik), prevozilac 
nadoknađuje stvarne iznose šteta koji mogu biti i veći od zakonom pro- 
pisanih ograničenja i 

- u slučaju dejstva više sile ili greške putnika (prevozilac dokazuje da nije 
imao mogućnosti da štetu spreči ili smanji) prevozilac se može potpuno 
osloboditi odgovornosti. 

Zašto su predviđena ova tri slučaja naknada štete. Prebacujući odgovornost 
na prevozioca, zakonodavac štiti putnika i bezbednost saobraćaja. Naime, prevo- 
zilac se smatra kvalifikovanim za poslove prevoza. Prevozilac ima najviše mo- 
gućnosti da utiče na bezbednost prevoza. Zato se smatra da je on uvek kriv (kriv 
je i kad nije kriv), osim kada on dokaže suprotno. Ovako je onaj ko najviše utiče 
na prevoz i najviše zainteresovan da taj prevoz bude bezbedan. Sa druge strane, 
uobičajeno se primenjuje (podrazumeva se) princip ograničene odgovornosti - za- 
konodavac je ograničio iznose šteta. Tako se štiti prevozilac - sprečava se uništa- 
vanje prevozioca zbog jedne velike štete koja mu se desila. Konačno, zakonoda- 
vac predviđa ekstremne slučajeve kada se odstupa od podrazumevane odgovorno- 
sti. Prvo, u slučaju da prevozilac krajnjom nepažnjom ili namerno izazove štetu 
(na primer, on prisvoji ili dozvoli da nestane prtljag), onda se ne može pozivati na 
princip ograničene odgovornosti. U ovom slučaju sud može odrediti i naknade 
veće od, zakonom predviđenih, ograničenja (do stvarnih iznosa šteta koje je doka- 
zao putnik). Sa druge strane, ukoliko putnik svojom greškom izazove štetu ili šte- 
ta nastane dejstvom više sile, pa prevozilac dokaže da to nije mogao predvideti, 
niti sprečiti, onda se prevozilac može delimično ili čak potpuno osloboditi odgo- 
vornosti. Tako je obuhvaćena i odgovornost putnika i ovaj stimulisan da pomogne 
bezbednom prevozu, a isključeni slučajevi u kojima bi putnik ili prevozilac bili 
zainteresovani za stvaranje štete. 

Zakonom su određeni i rokovi za podnošenje zahteva za naknadu štete. Ro- 
kovi teku od dana saznanja. Primera radi, u SRJ (Srbiji) su propisani sledeći roko- 
vi: 

6 meseci za smrt ili telesno oštećenje; 

30 dana za gubitak ili oštećenje prtljaga; 

15 dana za zakašnjenje ili prekid putovanja. 

Za ručni prtljag prevozilac obično ne odgovara, ukoliko putnik ne dokaže 
da je šteta nastala krivicom prevozioca. 


2.6.2. Prevoz robe 

Formalni i neformalni ugovori 

Ugovor o prevozu stvari zaključuje se između pošiljaoca i prevozioca. Ovaj 
ugovor je najčešće neformalan. To znači da se ne sačinjava ugovor u posebnoj 
(pismenoj) formi. Najčešće se, na osnovu usmenog ugovora pošiljaoca i prevozio- 
ca, izdaje samo potvrda ili drugi dokument koji prati robu u prevozu (zaključnica, 
otpremnica i slično). 

Međutim, zakon je definisao i slučajeve kada se mora ili može zaključiti po- 
seban, formalni ugovor o prevozu stvari - tovarni list. Tovarni list je formalni 
ugovor o prevozu stvari koji se izdaje pri prijemu stvari na prevoz. To je dokaz 
da je sklopljen ugovor o prevozu i da je stvar primljena na prevoz. Zaključenje for- 
malnog ugovora je u interesu prevozioca, kako bi se, u slučaju štetnog događaja 
lakše regulisala naknada štete, a posebno kako bi dokazivao propuste pošiljaoca. 

Na ugovore o prevozu u drumskom sobraćaju, pored opštih pravila obliga- 
cionog prava, važe i posebna, utvrđena Zakonom o ugovorima o prevozu u drum- 
skom saobraćaju . 26 

Prevoz robe i ostalih stvari ili tovara vrši se uz naknadu. Po pravilu, pošilja- 
lac raspolaže robom u toku prevoza, što znači da ima sva prava nad robom (da traži 
vraćanje robe, da promeni krajnju destinaciju, da promeni relaciju, da promeni pri- 
maoca, da robu proda itd.). U slučaju izdavanja prenosivog tovarnog lista pravo 
raspolaganja robom u prevozu se može drukčije urediti, o čemu će kasnije biti reči. 


Obaveze prevozioca i pošiljaoca, vršenje utovara i istovara robe 

Obaveza prevozioca je da, ugovorenim ili najpovoljnijim putem, preveze i 
preda primaocu robu koju je primio na prevoz. Obaveza pošiljaoca je da prevozi- 
ocu saopšti specifična svojstva stvari koja su značajna za prevoz (a prevozilac ne 
mora da ih poznaje) i da plati prevozninu. 

Utovar i istovar robe u linijskom prevozu vrši prevozilac. U ostalim slučaje- 
vima u principu utovar vrši pošiljalac, a istovar primalac, ukoliko ugovorom nije 
drukčije predviđeno. Vreme trajanja utovara i istovara je od značaja kod računan- 
ja vremena eventualnog zakašnjenja. Kada pošiljalac utovara robu, onda je dužan 
da se pridržava uputstava prevozioca u pogledu načina utovara, smeštaja tereta u 
vozilo i dr. 

Pojam i sadrzaj tovarnog lista 

Tovarni list je isprava o zaključenom ugovoru o prevozu i dokaz da su stvari 
primljene na prevoz u drumskom saobraćaju. Dakle, izdavanjem tovarnog lista, 
prevozilac potvrđuje da je ugovor zaključen i da je robu primio na prevoz. Tovar- 
ni list se zaključuje u svim granama saobraćaja, osim u pomorskom, gde se za- 
ključuje teretnica. 

Tovarni list se zaključuje u tri primerka: prvi primerak za prevozioca, drugi 
za pošiljaoca i treći prati robu do primaoca. Forma tovarnog lista nije posebno 
propisana, ali se uglavnom koriste formulari koje je preporučila Međunarodna or- 
ganizacija drumskih vozara (IRU). 

Tovarni list sadrži tri grupe podataka: podatke koje popunjava prevo- 
zilac, podatke koje popunjava pošiljac robe i dopunske podatke. 


26 Videti „Službeni list SRJ”, br. 26/95. 

1. Prevozilac bi trebalo da popunjava sledeće podatke: 

- mesto i datum sastavljanja, 

- podaci o pošiljaocu, 

- podaci o prevoziocu, 

- podaci o vozilu. 

2. Pošiljalac popunjava podatke koji se odnose na: 

- mesto i datum utovara, 

- podaci o primaocu, 

- odaci o stvarima (opis, količina, troškovi, uputstvo o rukovanju, uput- 
stvo o carinjenju), 

- pisak isprava koje se prilažu. 

3. Dopunski podaci su: 

- zabrana pretovara, 

- roškovi koje preuzima pošiljalac, 

- pouzeće, posebna vrednost stvari, 

- uputstvo o osiguranju, 

- rok prevoza, 

- način utvrđivanja količine. 


Zakon predviđa kada se izdaje tovarni list, i to: 

- u međunarodnom saobraćaju; 

- kod prevoza opasnih i drugih stvari za koje je posebnim propisom 
predviđeno da se mogu prevoziti samo pod posebnim uslovima; 

-kod prevoza stvari sa specifičnim svojstvima, kada pošiljalac daje 
posebno uputstvo o čuvanju i rukovanju stvarima, jer neka posebna 
svojstva stvari nisu bila poznata prevoziocu ili on nije bio dužan da 
zna za njih i 

- uvek kada to zahteva prevozilac ili pošiljalac. 


Prenosivi tovarni list 

Prenosivi tovarni list je vrsta tovarnog lista kojim pošiljalac (indosant- pre- 
nosilac), posebnom izjavom (indosamentom), prenosi na drugo lice (indosataru) 
zakonom određena prava raspolaganja stvarima. Dakle, zakon je predvideo koja 
prava raspolaganja stvarima u prevozu se mogu prenositi. Prenosiv je samo onaj 
tovarni list koji kao takav utvrde sporazumno pošiljalac i prevozilac. Njime, 
pošiljalac sebi uskraćuje pravo da u toku prevoza menja delove glavne obaveze 
(relacija, primalac i dr.). U tom slučaju, robom u prevozu ne raspolaže pošiljac, 
već onaj ko donese prenosivi tovarni list. Zato prenosivi tovarni list ima karakter 
hartije od vrednosti. 

Na prvom primerku tovarnog lista se nalazi klauzula da se radi o prenosi- 
vom tovarnom listu, a na ostala dva primerka, napomena da je izdat prenosivi to- 
varni list. Prenosivi tovarni list se izdaje na ime ili na donosioca. Cesto se izdaje 

prenosivi tovarni list na prevozioca, čime se deo svojinskih prava nad stvarima 
prenosi na prevozioca. Tako se obezbeđuje lakša manipulacija sa stvarima, a po- 
sebno u slučaju nepredviđenih problema u prevozu (dugo čekanje na carini, ne- 
prohodnost prvobitno ugovorenog puta, kvarenje robe, bolest životinja koje se 
prevoze i sl.). 


Štetni događaji - odgovornost i naknada štete u prevozu robe 

U prevozu stvari mogu nastati sledeći štetni događaji: 

- gubitak stvari, 

- delimično ili potpuno oštećenje stvari i 

- zakašnjenje u prevozu. 

Slično kao u prevozu putnika, iznosi nadoknada za štete u prevozu stvari su 
ograničeni zakonom. U slučaju da je šteta nastala kao posledica namere ili kraj- 
njeg nemara i nepažnje prevozioca (što dokazuje pošiljalac), prevozilac se ne 
može pozivati na zakonom ograničene iznose. Prevozilac može izbeći odgovor- 
nost samo ako dokaže da je šteta nastala kao posledica svojstva stvari koja mu 
nisu bila poznata (pošiljalac ga nije upoznao sa specifičnim svojstvima) ili zbog 
više sile koju nije mogao predvideti, niti izbeći. Dakle, ukoliko pošiljalac u tovar- 
ni list ne unese podatke o specifičnim svojstvima stvari ili unese netačne podatke 
o stvarima koje se prevoze, sam snosi odgovornost u slučaju da ovo izazove štetni 
događaj. O ovome odlučuje sud, a teret dokazivanja je na prevoziocu. 

Za štete nastale u toku prevoza stvari, zakonom su utvrđeni iznosi do kojih 
prevozilac može da odgovara. Primera radi, u SRJ su utvrđeni sledeći limiti: 

- za gubitak ili oštećenje stvari, do 18 nemačkih maraka po bruto kilogramu; 

- za slučaj zakašnjenja u prevozu stvari, do 1/3 prevoznine. 

Rokovi za podnošenje zahteva za naknadu štete su 60 dana za štetu u prevo- 
zu stvari (30 dana za zakašnjenje). 

3.1. NAUKA I SAOBRAĆAJNA NAUKA 

Da bi se uspešno izučavala bezbednost saobraćaja, neophodno je što korekt- 
nije definisati ovu naučnu oblast, odrediti njen predmet, metode i praktične ciljeve. 

Nauka je jedinstven funkcionalan sistem objektivnih ljudskih saznanja . 1 To 
je sistematizovan skup znanja o objektivnoj stvarnosti do koga se došlo primenom 
priznatih naučnih metoda istraživanja, do određenog istorijskog trenutka. Nauka 
je skup svih znanja o određenoj temi. Nauka se stalno unapređuje i razvija. Do- 
prinos nauci daju naučni radnici, ali i svi drugi koji uopštavaju svoja i tuđa isku- 
stva. 

Sa porastom ljudskih znanja, javila se potreba za grananjem nauke. Znanja 
se mogu različito sistematizovati u naučne oblasti i naučne discipline. Danas je 
najčešća podela na prirodne, tehničke i društvene nauke. Pri tome ovo grananje bi 
trebalo shvatiti uslovno. Naime, ove nauke više ne predstavljaju celovit funkcio- 
nalan skup svih znanja, nisu potpuno posebne, niti nezavisne jedna od druge. Pre 
se može reći da je sistematizovanje znanja u pojedine nauke samo uslovno. Svaka 
nauka predstavlja samo deo sistematizovanih znanja, a ne celovit sistem. Svaka 
nauka koristi dostignuća ostalih nauka i svoje rezultate ugrađuje u sveukupni fond 
znanja. Metode razvijene u jednoj naučnoj oblasti koriste se za rešavanje proble- 
ma u drugim naučnim oblastima. Ova međuzavisnost i preklapanje pojedinih 
naučnih oblasti i naučnih disciplina su sve izraženiji. Uslovno izdvajanje nauka je 
rezultat potrebe da se odredi osnovni predmet istraživanja i metode koje se pretež- 
no koriste, a ne da se izoluje jedan deo znanja, predmet istraživanja ili metode 
svojstvene jednoj nauci. 

Prirodne nauke čine deo opšteg sistema nauka koji se bavi proučavanjem 
prirodnih zakona i pojava. Tehničke nauke su deo istog sistema koji se bavi 
proučavanjem tehničkih aspekata proizvodnog procesa. Konačno , društvene nau- 
ke su deo istog sistema nauka koji se bavi proučavanjem odnosa u ljudskom 
društvu. 

Danas postaju sve značajnije dve osobine nauke: specijalizacija i inter- 
disciplinarnost. Specijalizacija podrazumeva da se nauka sve više grana i 



1 Adamović, M., Uvod u saobraćaj 1, Saobraćajni fakultet, Beograd, 1999, str. 3. 

specijalizuje. Interdisciplinarnost podrazumeva da se pojave i procesi mora- 
ju proučavati svestrano: sa prirodnog, tehničkog i društvenog stanovišta. 

Ova dva procesa se mogu analizirati na mnogim primerima, pa i na primeru 
saobraćajne nauke. Saobraćajna nauka je nastala u procesu preraspodele predmeta 
izučavanja starijih naučnih oblasti i disciplina. Nastala je kao potreba da se speci- 
jalizuju znanja koja se odnose na veoma važan predmet nauke (saobraćaj), ali i 
kao rezultat interdisciplinarnog pristupa izučavanju ove pojave. Razvoj sa- 
obračaja, porast opštih znanja, a posebno porast znanja koja se odnose na 
saobračaj uslovio je izdvajanje posebne - saobračajne nauke. Ona je nastala 
izdvajanjem, spajanjem i međusobnim prožimanjem delova prirodnih, tehničkih i 
društvenih nauka. Posebno obuhvata delove nauka koji se odnose na prirodne za- 
kone kretanja tela kroz različite sredine (delovi prirodnih nauka), tehničko-teh- 
nološke uslove prevoza, tehnologija i organizacija prevoza (tehničke nauke), 
društvene okvire, uslove i posledice saobraćajne aktivnosti (društvene nauke). 

Saobračajna nauka (nauka o saobračaju) predstavlja podsistem opšteg 
sistema nauka koji sistematizuje i dalje razvija sva znanja o saobraćaju i u 
vezi sa saobraćajem. Mada je saobraćajna nauka veoma mlada , 2 ona je veoma 
razgranata i dalje se grana i razvija. Danas se u okviru saobraćajne nauke izdvaja- 
ju naučne discipline: tehnologija transporta, planiranje saobraćaja, projektovanje 
saobraćaja, organizacija prevoza, ekonomika saobraćaja, eksploatacija i održava- 
nje saobraćajnih sredstava, upravljanje saobraćajnim procesima, saobraćajna logi- 
stika, saobraćajna istorija, saobraćajna geografija, saobraćajno pravo, saobraćajna 
psihologija, saobraćajna pedagogija, regulisanje saobraćaja, teorija saobraćajnih 
tokova, javni gradski prevoz, bezbednost saobraćaja itd. Teško je reći da li sa- 
obraćajna nauka pripada prirodnim, društvenim ili tehničkim naukama. Dok se 
neke discipline saobraćajne nauke mogu svrstati u tehničke nauke, druge se svrs- 
tavaju u društvene, treće u prirodne. Međutim, većina naučnih disciplina sa- 
obraćajne nauke se ne može svrstati ni u jednu grupu, već obuhvata segmente dve 
ili sve tri grupe nauka. Takva je i bezbednost saobraćaja. 


3.2. BEZBEDNOST SAOBRAĆAJA KAO 
NAUČNA DISCIPLINA 

Bezbednost saobraćaja je naučna disciplina koja izučava međuzavi- 
snost između saobraćajnog i drugih procesa u društvu, sa jedne i štetnih po- 
sledica saobraćaja, s druge strane. Izučava i pokušava otkriti zakonitosti na- 
stanka štetnih posledica saobraćaja, s ciljem optimizacije saobraćajnog pro- 
cesa i smanjivanja štetnih posledica Bezbednost saobraćaja pripada saobraćaj- 
noj nauci. 


2 U pravom smislu reči, saobraćajna nauka je nastala tek posle Drugog svetskog rata. 


3.3. Predmet i ciljevi bezbednosti saobraćaja 


Bezbednost saobraćaja nije nezavisna, niti izolovana naučna disciplina, ni u 
pogledu predmeta izučavanja, ni u pogledu metoda istraživanja. Ona se uveliko 
oslanja na dostignuća i znanja prirodnih, tehničkih i društvenih nauka. Bezbed- 
nost saobraćaja je posebno povezana sa drugim naučnim disciplinama koje pripa- 
daju saobraćajnoj nauci. Ona uveliko koristi dostignuća ostalih naučnih disciplina 
saobraćajne nauke: organizacije saobraćaja, integralnog transporta, saobraćajne 
logistike, regulisanja saobraćaja, saobraćajne psihologije, saobraćajnog prava itd. 
Sa druge strane, dostignuća bezbednosti saobraćaja integrišu se i uveliko koriste u 
navedenim naučnim disciplinama. Otuda i česte konfuzije da li bezbednost sa- 
obraćaja pripada regulisanju saobraćaja, organizaciji saobraćaja ili nekoj drugoj 
disciplini, ili ove discipline pripadaju bezbednosti saobraćaja. Shvatanje ove me- 
đusobne međuzavisnosti omogućava da se pravilno sistematizuju bezbednost sa- 
obraćaja, ali i druge discipline saobraćajne nauke. Bezbednost saobraćaja, kao 
retko koja druga naučna disciplina, integriše i koristi znanja iz različitih nauka i 
naučnih disciplina. Znanja prirodnih nauka, a posebno znanja iz matematike, sta- 
tistike, znanja u vezi kretanja i zaustavljanja, procesa sudara itd. čine osnove 
naučne discipline bezbednost saobraćaja. Znanja i dostignuća u vezi saobraćajnog 
procesa, principi rada različitih motora, organizacija i eksploatacija saobraćaja, 
mehanizacija i automatizacija saobraćajnih procesa, tehničkog regulisanja sa- 
obraćaja se uvažavaju u bezbednosti saobraćaja, kao i znanja u vezi društvenog 
razvoja, psihologije ličnosti, menadžmenta i upravljanja, ekologije itd. 

3.3. PREDMET I CILJEVI BEZBEDNOSTI SAOBRAĆAJA 
3.3.1. Predmet bezbednosti saobraćaja 

U širem smislu, predmet bezbednosti saobraćaja su sve štetne posledice 
saobraćaja. Tu spadaju saobraćajne nezgode sa svim lako merljivim posledica- 
ma, zauzimanje životnog prostora, iscrpljivanje prirodnih resursa i zagađivanje 
okoline (bukom, izduvnim gasovima i otpadnim materijalima koji potiču iz sa- 
obraćaja), negativni psihološki uticaji saobraćaja na pojedinca, negativni socijalni 
uticaji saobraćaja, socijalno zagađivanje sredine itd. 

U užem smislu, predmet bezbednosti saobraćaja vezuje se samo za sa- 
obraćajne nezgode ili još preciznije za lako merljive posledice saobraćajnih 
nezgoda. Naime, saobraćajne nezgode su, na današnjem nivou razvoja, najznača- 
jniji negativni efekat saobraćaja i ima smisla posebno ih istraživati. Do danas su 
najviše istraživani lako merljivi efekti saobraćajnih nezgoda. Ipak, neekonomske 
posledice saobraćajnih nezgoda sve više zaokupljaju pažnju stručne, ali i najšire 
javnosti. Sa druge strane, čovek je pre svih drugih negativnih efekata, počeo 
ozbiljno izučavati saobraćajne nezgode. U međuvremenu su narasli i ostali nega- 
tivni efekti i, vremenom, postaju sve značajniji. 

3.3.2. Ciljevi bezbednosti saobraćaja 

Opšti cilj bezbednosti saobraćaja je smanjivanje svih štetnih efekata uz 
neometano odvijanje saobraćaja. Ako se suzi predmet bezbednosti saobraća- 
ja, onda se i cilj može suziti na smanjivanje broja i sveukupnih posledica sa- 
obraćajnih nezgoda. Međutim, ovo se postiže na dva načina: smanjivanjem bro- 
ja saobraćajnih nezgoda i smanjivanjem posledica saobraćajnih nezgoda koje su 
se već dogodile. U tom smislu se razlikuju ciljevi aktivne i ciljevi pasivne bezbed- 
nosti saobraćaja. 

Aktivna bezbednost saobraćaja ima opšti cilj da sprečava saobraćajne ne- 
zgode, odnosno da smanjuje verovatnoću (šansu) nastanka saobraćajne nezgode. 
Smanjivanjem šansi nastanka svake nezgode pojedinačno, doprinosi se i smanji- 
vanju broja saobraćajnih nezgoda. Na primer, dobrom obukom učesnika u sa- 
obraćaju (posebno vozača i pešaka), dobrim održavanjem vozila i puta može se 
smanjiti šansa da se neka nezgoda dogodi. Tako se smanjuje broj saobraćajnih ne- 
zgoda. 

Pasivna bezbednost saobraćaja ima opšti cilj smanjivanje posledica sa- 
obraćajnih nezgoda koje su se dogodile. Naime, kada se, ipak, desi saobraćajna 
nezgoda, ima smisla baviti se pitanjem kako se mogu smanjiti posledice te nezgo- 
de, odnosno kako smanjiti broj nastradalih, smanjiti težinu stradanja i smanjiti 
materijalnu štetu u toj nezgodi. Na primer, kvalitetna obuka ljudi u ukazivanju 
prve pomoći, konstrukcija i upotreba sistema zaštite na vozilu (sigurnosni pojase- 
vi, vazdušni jastuci, nasloni za glavu itd.), koncept samoobjašnjavajućih (obeležja 
puta definišu i objašnjavaju očekivanja u projektovanju, održavanju i eksploataci- 
ji puteva), i opraštajućih puteva (sa blagim kosinama nasipa, sa niskim rastinjem 
oko puta, sa posebnim trakama za prihvat vozila koja silaze sa puta itd.) smanjuju 
se posledice saobraćajnih nezgoda koje su se dogodile. Trebalo bi uočiti da ciljevi 
aktivne bezbednosti saobraćaja su prisutni dok se nezgoda ne desi, a pasivna bez- 
bednost saobraćaja dolazi do izražaja tek kada se nezgode desi. Međutim, uvek se 
moraju imati u vidu oba aspekta bezbednosti saobraćaja. 


3.3.3. Aktivna i pasivna bezbednost saobraćaja 

Uslovno je moguće razlikovati aktivnu i pasivnu bezbednost saobraćaja. 
Aktivna bezbednost saobraćaja je deo naučne discipline bezbednosti sa- 
obraćaja koji ima cilj da sprečava (prevenciju) ili smanjuje broj (redukciju) 
saobraćajnih nezgoda. Dakle, skup mera i aktivnosti kojima se doprinosi sma- 
njivanju verovatnoće da se desi saobraćajna nezgoda pripada aktivnoj bezbedno- 
sti saobraćaja. 

Pasivna bezbednost saobraćaja ima cilj da smanji broj i težinu posledi- 
ca saobraćajnih nezgoda koje su se, već, dogodile. Mada neki elementi pretež- 
no doprinose aktivnoj (ispravnost vozila, stanje puta, obučenost i psihofizička 
sposobnost vozača itd.), a neki pretežno doprinose pasivnoj bezbednosti sa- 
obraćaja (konstrukcija i oprema vozila, oprema puta i uređenje prostora oko puta. 


3.4. Naučne metode i metodologija 


obuka građana u urgentnoj medicini itd.), korektno je istaći da većina elemenata 
utiče i na aktivnu i na pasivnu bezbednost saobraćaja. Ovi uticaji mogu biti veo- 
ma kompleksni i njihovo merenje je, po pravilu, veoma skupo, a nekad podrazu- 
meva i metode pokušaja i pogreški. Neki uticaji se otkrivaju tek posle nekoliko 
godina praćenja i istraživanja. Veoma retko neki element vozila, čoveka, puta ili 
okoline u istom smeru deluje na sve faktore bezbednosti saobraćaja. Češći su 
slučajevi različitih, pa čak i suprotnih uticaja: 

- različiti - suprotni uticaji na aktivnu bezbednost saobraćaja, u različitim 
situacijama 3 (na primer, upotreba svetala danju smanjuje broj čeonih su- 
dara, ali povećava broj obaranja pešaka), 

- različiti - suprotni uticaji na pasivnu bezbednost saobraćaja (vazdušni ja- 
stuci smanjuju povrede i smrtnost kod snažnih čeonih sudara-pri upotrebi 
sigurnosnih pojaseva, ali mogu povećati posledice ili, čak izazvati smrt 
suvozača, kod nekih manjih sudara - ako ovaj sedi nepravilno i ne koristi 
pojaseve), 

- pozitivni uticaji na aktivnu, a negativni uticaji na pasivnu bezbednost sa- 
obraćaja (na primer, unutrašnje ogledalo u vozilu smanjuje verovatnoću 
nastanka nekih saobraćajnih nezgoda, ali može povrediti lica u vozilu, pri 
sudaru) i 

- negativni uticaji na aktivnu, a pozitivni na pasivnu bezbednost saobraćaja 
(1. primer: upotreba mobilnih telefona u toku vožnje povećava verovat- 
noću nezgode, ali posedovanje mobilnog telefona omogućuje brzo oba- 
veštavanje i efikasno zbrinjavanje i spašavanje povređenih, 2. primer: 
vazdušni jastuci negativno utiču na aktivnu bezbednost, jer se mogu nepo- 
trebno aktivirati pri prelasku preko udarne rupe ili pri slabim sudarima, ali 
pozitivno utiču na pasivnu bezbednost jer, u proseku, smanjuju smrtnost i 
težinu povreda kod snažnih sudara). 

3.4. NAUČNE METODE I METODOLOGIJA 

S obzirom na prethodno izloženo, jasno je da bezbednost saobraćaja koristi 
vrlo raznovrsne naučne metode koje su svojstvene prirodnim, tehničkim i društ- 
venim naukama. Ipak, mogu se izdvojiti neke metode koje su najčešće ili su naj- 
značajnije u bezbednosti saobraćaja. Tu su metod apstrakcije, metod analize, me- 
tod sinteze, induktivni i deduktivni metod, metod eksperimenta i metod posmatra- 
nja. 

Metod (grčki methodos ili lat. methodus - put i način istraživanja) je postu- 
pak kojim se postiže unapred postavljen cilj. 4 Metod je smišljeno i plansko postu- 
panje radi postizanja nekog cilja. Naučni metod se može definisati kao sveu- 


3 U ovom slučaju se mere svi efekti i odlučuju dominantni uticaji. 

4 Vujaklija, M., Leksikon stranih reči i izraza, Prosveta, Beograd, 1980, str. 559. 

kupnost naučnih i tehničkih postupaka kojima se stiču ili sistematizuju nova 
znanja o nekom predmetu istraživanja . 5 U užem smislu to je misaoni ili prak- 
tični postupak koji omogućuje da se dođe do znanja o predmetu istraživanja. 
Predmet nauke se potpuno izdvaja tek njenim metodom, tj. načinom na koji ona 
predmet saznaje . 6 Mogu se razlikovati opšte i posebne naučne metode. Opšte 
naučne metode istovetne su u svim naukama . 7 Na primer, opšte logičke metode 
su: analiza, sinteza, apstrakcija, generalizacija, indukcija, dedukcija, itd. Najčešći 
posebni naučni metodi u bezbednosti saobraćaja su: statistički metod, metod eks- 
perimenta, metod posmatranja, metod anketa i intervjua, metod poređenja (kom- 
paracije) i metod analogije . 8 

Svaki metod koji se koristi u bezbednosti saobraćaja ima svoje predno- 
sti i nedostatke . 9 Samo dobrom kombinacijom metoda dolaze do izražaja 
prednosti i nedostaci svakog od metoda. Tako se povećava pouzdanost ukupnih 
rezultata istraživanja. Pri tome se paralelno koriste kako opšte, tako i posebne 
naučne metode. Kombinovana primena odgovarajućih naučnih metoda treba da 
garantuje što jednostavnije (optimalno) postizanje cilja istraživanja, pravilno po- 
stavljanje i testiranje naučnih hipoteza i siguran put do spoznaje. 

Metodologija (grčki methodos - put, logia - nauka, znanje) je deo logike 
koji se bavi proučavanjem naučnih metoda. Metodologija definiše i opisuje meto- 
de spoznaje, izučava njihovu zasnovanost, efikasnost, prednosti i nedostatke, 
vrednosti i oblasti primene. Metodologija treba da pomogne u izboru metoda is- 
traživanja. Izborom optimalnog metoda istraživanja olakšava se istraživanje. Do- 
sledna primena opštih i posebnih naučnih metoda omogućava i olakšava nam da 
koristimo tuđe rezultate, ali i drugima da koriste rezultate naših istraživanja. Me- 
todologija bi trebalo da garantuje pouzdanost izlaznih rezultata itd. Nekad se do 
istih rezultata moglo doći i drukčije, nesistematskim radom, bez primene metodo- 
logije i metoda. Međutim, to ne bi bilo pouzdano, moglo bi biti slučajno i ne bi 
imalo naučnu težinu. Koristiti ovako dobijene rezultate u daljem radu, bilo bi veo- 
ma opasno u naučnom smislu. Zato su važni metod i metodologija. 


Opšti cilj primene naučnih metoda je saznanje. U okviru ovog cilja se 
mogu razlikovati bar tri posebna cilja: 

- opisati pojavu (deskripcija), 

- klasifikovati (kategorizacija i tipologija) i 

- protumačiti i utvrditi zakonitosti: uzročno - posledične odnose i veze u 
okviru predmeta istraživanja. 


5 Ignjatović, Đ.. Kriminologija, Nomos, Beograd, 1998, str. 58. 

6 Lukić, R., Uvod u sociologiju, citirao Pečujlić, M., Metodologija društvenih nauka, Savremena admi- 
nistracija, Beograd, 1981, str. 88. 

7 Sušnjić, Đ., Metodologija, Čigoja štampa, Beograd, 1999, str. 126. 

8 Inić, M., Bezbednost drumskog saobraćaja, FTN, Novi Sad, 1997, str. 13. 

9 Vujanić, M. i Lipovac, K., Metodologija istraživanja i rešavanja problema bezbednosti dece u sao- 
braćaju, Naučno-stručni skup: Bezbednost dece u saobraćaju, Beograd, 2000, Zbornik radova, str. 3. 



3.5. Metode bezbednosti saobraćaja 


Danas postoje dva oprečna stava o potrebi i značaju metodologije: 

- prvi da je metod nepotreban, već se treba osloniti na inteligenciju i slo- 
bodno mišljenje , 10 jer svaki je čovek svoj metodolog 

- drugi stav da je metod neophodan za savremeni naučni rad, jer jedino me- 
tod garantuje optimalan put do spoznaje. 

Mada i prvi pristup ima vrlo uvažene zagovornike, ipak preovlađuju prista- 
lice drugog stava. Zato ćemo, u nastavku, izložiti najvažnije posebne naučne me- 
tode koje se koriste u bezbednosti saobraćaja. 

3.5. METODE BEZBEDNOSTI SAOBRAĆAJA 


3.5.1. Metod merenja 

Merenjima se upoređuje nepoznata i poznata jednorodna veličina. Pri- 
mera radi, merenje dužine se vrši tako što se nepoznata dužina poredi sa pozna- 
tom dužinom - etalonom (metar, pantljika, lenjir). U nedostatku opšteprihvaćene 
veličine (etalona, standarda) koriste se relativna poređenja nepoznatih veličina. 
Na primer, ne znamo dužinu deonice puta, ali se poređenjem utvrđuje da li je ma- 
nja od dužine druge deonice. 

U bezbednosti saobraćaja, primenjuje se metod merenja. Mere se različite 
veličine. Kao jednostavna merenja u bezbednosti saobraćaja možemo navesti: 
merenja koja se svode na brojanja (broj nezgoda, saobraćajni protok, broj nastra- 
dalih u nezgodama itd.) ili prava merenja (količina pojedinih otrova u izduvnim 
gasovima ili vazduhu, brzine kretanja vozila, širine puta, radijusi krivina itd.). 

Međutim, posebnu pažnju zaslužuje merenje nivoa bezbednosti saobraćaja. 
Danas se koriste različiti metodi merenja bezbednosti saobraćaja, ali nema opšte- 
prihvaćenog metoda merenja. Pri tome se koriste direktni i indirektni, apsolutni i 
relativni pokazatelji bezbednosti saobraćaja. Pokazatelji se koriguju i ponderišu u 
zavisnosti od konkretnih uslova i ciljeva istraživanja itd. Zbog nedostatka opšte- 
prihvaćenih etalona - mera često se merenje vrši tako što se upoređuju nepoznate 
veličine sa repernim veličinama. Izbor reperne vrednosti je jedno od osetljivih 
pitanja koje se mora rešiti pre ili u toku istraživanja. 


3.5.2. Statistički metod 

Statistički metod je nezaobilazan metod u istraživanjima bezbednosti sa- 
obraćaja i podrazumeva obradu uzoraka. Saobraćajne nezgode, a posebno kon- 
flikti u saobraćaju su pogodne za primenu statističkog metoda zbog svoje masov- 
nosti (statistika se oslanja na zakone velikih brojeva) i numeričkih obeležja koji- 
ma se mogu opisivati (broj nastradalih, broj nezgoda itd.). Primena statističkog 


ll! Mils. R., Sociološka imaginacija, Beograd, 1964, str. 139. 

metoda, a posebno tačnost zaključaka, zavise od načina formiranja uzorka i 
njegovog kvaliteta. Posebno su korisni slučajni i stratifikovani uzorci. Zaključci 
su bolji ako su uzorci veći i bolje predstavljaju celinu (reprezentativni uzorci). Za 
potrebe istraživanja bezbednosti saobraćaja, u našim uslovima, mogu se koristiti 
različite baze podataka. 

Jedinstven informacioni sistem (JIS) MUPa je baza podataka o svim 
evidentiranim saobraćajnim nezgodama kod kojih je vršen uviđaj. Neposred- 
no posle saobraćajne nezgode, policija popunjava statistički upitnik o saobraća- 
jnoj nezgodi (policijski izveštaj) koji obuhvata unapred određene podatke o mestu 
nezgode, o putu, o vremenu, o vozilima, o licima i o samoj nezgodi. Ranije su se 
podaci vodili samo ručno. Posle uvođenja računara (osamdesetih godina 20-tog 
veka), ovi podaci se unose u jedinstvenu automatsku bazu podataka o saobraćaj- 
nim nezgodama. U prvom periodu bile su obuhvaćene samo nezgode sa obeležji- 
ma krivičnog dela, a danas se, u Srbiji, evidentiraju i druge nezgode kod kojih je 
vršen uviđaj. 11 Ove baze podataka obuhvataju ona obeležja saobraćajnih nezgoda 
koja su evidentirana u SN - upitniku. Uzorci su vrlo pouzdani za analizu spoljnjih 
obeležja saobraćajne nezgode koja su se mogla pouzdano evidentirati neposredno 
posle nezgode (fenomenološka analiza). Međutim, ovi uzorci nisu kvalitetni za 
detaljniju analizu okolnosti nastanka nezgode, za preciznu analizu mesta kontak- 
ta, brzina učesnika u nezgodi, za analizu propusta itd (etiološke i druge analize). 

Dnevni policijski izveštaji obuhvataju osnovne podatke i opis događaja 
za sve saobraćajne nezgode koje su prijavljene MUP-u. Ove baze pomažu da 
se shvati događaj, da se odredi tip nezgode, da se precizno odredi mesto i vreme 
nezgode itd. Ovako se evidentiraju sve nezgode koje su bile prijavljene policiji, 
bez obzira da li je vršen uviđaj. Ovako formiran uzorak nezgoda dopunjuje 
osnovni uzorak iz JlSa. Policijski izveštaji bi trebalo da se dostavljaju organima 
nadležnim za puteve (radi tačne lokacije nezgode), ali i centralnom statističkom 
birou (radi formiranja jedinstvene baze podataka). Policijski izveštaji nisu sveo- 
buhvatni, niti pouzdani u svim sadržajima. 

Izveštaji iz zdravstvenih ustanova pružaju kvalitetnije podatke o po- 
vredama učesnika u saobraćajnim nezgodama. Međutim, ove evidencije nisu 
organizovane, niti uvezane u jedinstveni informacioni sistem. Zato nije zaživelo 
stvarno korišćenje bolničkih izveštaja u operativne svrhe analize stanja bezbedno- 
sti saobraćaja. U budućnosti bi trebalo unaprediti i automatizovati ovaj sistem iz- 
veštavanja i usaglasiti ga sa međunarodnim standardima. Sa druge strane, trebalo 
bi ga uvezati sa policijskim izveštavanjima. 

Evidencije osiguranja pružaju dobre podatke o lakšim saobraćajnim 
nezgodama koje su raspravljala osiguranja (kada nije vršen uviđaj, niti po- 
kretan sudski postupak). Međutim, ove evidencije nisu standardizovane, niti 
uvezane u jedinstvenu bazu podataka. 12 Zato se slabo koriste. 


11 Na primer, u Srbiji se od 1. 1. 1996. ovako evidentiraju sve nezgode kod kojih je vršen uviđaj. 

12 Osiguranja samo godišnje izveštavaju o ukupnoj šteti koju su isplatila. Niz važnih podataka obično 
smatraju poslovnom tajnom, ako ih uopšte i vode. 


3.5. Metode bezbednosti saobraćaja 


Ekspertize saobraćajnih nezgoda pružaju najdetaljnije podatke o sa- 
obraćajnoj nezgodi, a posebno o načinu nastanka opasne situacije, brzinama, 
mehanizmu sudara, propustima učesnika nezgode i mogućnostima izbegava- 
nja nezgoda. Za potrebe istraživanja saobraćajnih nezgoda formiraju se posebni 
uzorci koji dopunjuju prve dve baze podataka. Ove baze podataka nisu standardi- 
zovane, automatizovane, niti uvezane. 

Rešeni sudski spisi predstavljaju posebnu bazu podataka na osnovu koje se 
formiraju specifični uzorci. Ovi uzorci su vrlo pogodni za analizu opšteprih- 
vaćenih (pravosnažnih) stavova o propustima, o sankcijama, o posledicama i 
drugim linijim obeležjima nezgoda. Međutim, ni ove baze nisu automatizova- 
ne, pa se nedovoljno koriste. 

Danas su i na međunarodnom planu uspostavljene kvalitetne baze podataka. 
Pored baza koje se formiraju na osnovu sabiranja i korekcija nacionalnih baza po- 
dataka, važno je napomenuti da postoje i posebne baze podataka o saobraćaju i 
saobraćajnim nezgodama. O značaju ovih baza govori i podatak da ih podržavaju 
OECD, UN, EU, CEMT i druge institucije. Najznačajnija međunarodna baza po- 
dataka koja obuhvata osnovne pokazatelje bezbednosti saobraćaja je IRTAD (In- 
ternational Road Traffic and Accident Database). 

Obradom navedenih uzoraka omogućuje se shvatanje i analiza pojave, uo- 
čavanje veličine problema, analiza prostorne i vremenske raspodele nezgoda, tipi- 
zacija saobraćajnih nezgoda, analiza propusta koji dovode do ovih nezgoda, anali- 
za mogućnosti izbegavanja ovih nezgoda itd. Posebno je značajno da se ovako ot- 
krivaju zakonitosti nastanka nezgode i omogućuje naučno definisanje mera u cilju 
smanjivanja broja i posledica nezgoda. 

Statistički metod se koristi i pri primeni ostalih metoda. Na primer, primena 
metoda ankete podrazumeva da anketni upitnici formiraju uzorke koji se statistič- 
ki obrađuju. 

3.5.3. Metod ankete 


Anketa (lat. inlguastia, fr. enqueta) je naučni metod koji se sastoji u ispi- 
tivanju okolnosti pojedinačnih slučajeva. Pri tome se koriste sledeće tehnike: 
upitnik, intervju, skale procene i testovi. 


Upitnik je sistem pitanja čija je valjanost za konkretno istraživanje ranije ut- 
vrđena. Pitanja u upitnicima mogu biti otvorenog (ispitanici daju slobodan odgo- 
vor), zatvorenog (ispitanici biraju jedan od ponuđenih odgovora) ili poluotvore- 
nog tipa (ispitanici biraju među ponuđenim odgovorima ili daju slobodan odgo- 
vor, ako im ni jedan ponuđeni ne odgovara). Ako se na pitanja odgovara pismeno 
to su upitnici, a ako se pitanja postavljaju i odgovori daju usmeno to su intervjui. 
Skale procene podrazumevaju da se ispitanicima zada da ocene neku pojavu (na 
primer, na skali od 1 do 5). 

Ma koliko statistički metod omogućavao objektivno sagledavanje pojave, 
ostaju nepoznati subjektivni uzroci stradanja u saobraćaju, razlozi za učestalost 
propusta, stavovi o najvažnijim okolnostima stradanja itd. Na osnovu objektivne 
statističke metode nije moguće ni projektovati optimalne kontramere, Metod an- 
keta omogućuje da sagledamo stavove odabranih delova populacije, a posebno: 

- stavove nastradalih o okolnostima njihovog stradanja, o merama koje bi 
oni (rado) prihvatili i o kontramerama koje ne bi prihvatali, 

- stavove pojedinih kategorija ljudi o propustima i odgovornosti pojedinih 
subjekata (dece, vozača, roditelja, nastavnika, vaspitača, policije itd.), o 
kontramerama koje preduzimaju, o kontramerama koje predlažu itd., 

- stavove vozača i drugih učesnika u saobraćaju (učesnika nezgoda, vozača 
koji često voze u opasnim zonama, koji pripadaju rizičnim grupama, peša- 
ci i ostali) o shvatanju problema, o tome koje su to opasne situacije, ko 
pravi propuste i kako ih prevazići itd., 

- stavove stručnjaka najrazličitijih profila (veštaci i drugi saobraćajni 
stručnjaci, projektanti režima saobraćaja, stručnjaci za planiranje, policaj- 
ci koji vrše uviđaje ili analiziraju i prate saobraćajne nezgode, sudije, tuži- 
oci i drugi pravnici, predstavnici odgovornih subjekata itd.) o problemima 
bezbednosti saobraćaja i kontramerama koje bi trebalo preduzeti. 


Da bi naučni metod ankete dao pravi efekat neophodno je da budu realno 
definisana očekivanja od ankete, da se odaberu i obuče anketari i odabere po- 
pulacija koja će biti anketirana. Veoma je korisno pre prihvatanja anketnog 
upitnika napraviti pilot (kratko) anketiranje kako bi se doradio upitnik i preci- 
znije definisala očekivanja. 


3.5.4. Metod naučnog posmatranja 
(proučavanje ponašanja i interakcija) 

Ma koliko bili značajni objektivni uslovi stradanja u saobraćaju, subjektivni 
stavovi raznih subjekata, ponašanje učesnika u saobraćaju, analiza saobraćajnih 
situacija i analiza saobraćajnih nezgoda, mogu se ispravno vršiti samo na osnovu 
posmatranja. Naučno posmatranje posebno doprinosi procenjivanju bezbed- 
nosti u slučajevima kada nema dovoljno drugih informacija. Naučno posma- 
tranje mora biti dobro osmišljeno i unapred isplanirano, sistematski i svrsishodno 
sprovedeno. Pre posmatranja značajno je odrediti vreme, mesto i način posmatra- 
nja. Za vreme posmatanja posmatrač sistematski i po unapred utvrđenom planu 
registruje precizno definisane podatke i formira dokumentaciju. Ova dokumenta- 
cija će poslužiti kao osnova za kasnije faze istraživanja (prikupljanje, sređivanje i 
obrada podataka i njihovo naučno tumačenje). Posmatranje bi trebalo realizovati 
na mestima povećane ugroženosti, u vreme stradanja i na način koji ne utiče na 
ponašanje posmatranih grupa. 

Posmatranje može da traje dugo, da se organizuje periodično, da se vrši ne- 
posredno ili uz pomoć savremenih sredstava i opreme. Unapred treba znati i real- 
no sagledati sva ograničenja ovog metoda. Sa posmatranjem se mogu kombinova- 
ti i ankete, a posmatranje je posebno značajno u mikroistraživanjima. 

Najčešće se primenjuju sledeće vrste proučavanja ponašanja : 13 

Dubinske studije konflikata ( In-depth conflikt studies) su naučna posma- 
tranja usmerena na konflikte u saobraćaju. Mogu obuhvatati i razgovore sa učes- 
nicima konflikata. 

Studije interakcije ( Interactional studies) su naučna posmatranja usmere- 
na na interakcije između učesnika u saobraćaju međusobno ili između učesnika u 
saobraćaju i vozila, puta i okoline. Pozitivne interakcije doprinose bezbednosti sa- 
obraćaja i obratno. Ove studije podrazumevaju naučno posmatranje, ali i razgovo- 
re i ankete. 

Razgovori ( Interviews ) su deo temeljnih analiza i naučnog posmatranja. 
Obavljaju se u vezi nezgode, konflikta ili druge saobraćajne situacije. Cilj je sa- 
znati stavove i događaje koji su prethodili situaciji, kako bi se bolje razumeli fak- 
tori koji dovode do pojedinih situacija, stavovi i ponašanje pojedinih učesnika u 
saobraćaju. 

Analiza ponašanja ( Behavioural anahses) je veoma značajan metod koji 
ima cilj da na osnovu poznavanja ličnosti (znanja i stavova), okruženja i obeležja 
saobraćajne situacije otkrije i protumači različite šablone ponašanja ljudi, kako bi 
se projektovale što efikasnije kontramere. 


3.5.5. Metod eksperimenta 

Eksperiment je naučni metod koji se sastoji u pažljivom posmatranju pojava 
i procesa, pri čemu se kontrolisano menjaju uslovi i okolnosti. Eksperiment se 
unapred dobro planira, realizuje se po utvrđenoj proceduri, stručno se posmatra i 
prate važna obeležja, a zatim formira dokumentacija. Za razliku od naučnog po- 
smatranja gde posmatrač nikako ne utiče na razvoj pojave, kod eksperimen- 
ta se veštački - planirano deluje na stvaranje i promenu uslova. Metod ekspe- 
rimenta omogućuje da se na neposredan način dođe do uzročno-posledičnih odno- 
sa i veza. 

Mada se ranije sa sumnjom gledalo na mogućnosti metoda eksperimenta u 
bezbednosti saobraćaja, danas je to veoma značajan i često nezaobilazan naučni 
metod u izučavanju bezbednosti saobraćaja. 

Posebno mesto imaju eksperimenti sa vozilima. Danas se u razvijenim ze- 
mljama sa jakom automobilskom industrijom (prednjače SAD, EU, Japan i 
Australija) formiraju snažni naučni instituti za testiranje vozila. Osnovni cilj ovih 
obimnih i veoma skupih testova je da se otkrije šta može da pomogne, a šta ne, u 
prevenciji saobraćajnih nezgoda (aktivna bezbednost saobraćaja), kao i u smanje- 


13 Safety of Vulnerable Road Users, Scientific Expert Group on the Safety of Vulnerable Road Users 
(RS7), DSTI/DOT/RTR/RS7 (98) 1/FINAL, OECD, 1998, str. 113. 

nju broja i ozbiljnosti povreda u nezgodama koje se, ipak, dese (pasivna bezbed- 
nost). Testiranje vozila je doživelo pravu ekspanziju kada je 1992. u okviru Osi- 
guravajućeg instituta za bezbednost na putevima, 14 otvoren Centar za istraživanje 
vozila (VRC-Vehicle Research Center), u Virdžiniji. Danas VRC predstavlja sre- 
dište svih istraživanja u vezi vozila na nivou Amerike, ali i na svetskom nivou. 15 

Proučavanje rezultata kontrolisanih testova i realnih saobraćajnih nezgoda 
daje istraživačima, ali i javnosti, bolju predstavu o tome: 

- kako putnici u motornim vozilima bivaju povređeni u različitim saobraća- 
jnim nezgodama, 16 

- kako deluju pojedini sistemi zaštite i koji su njihovi efekti, 17 

- kako vozila povređuju pešake i druge učesnike u saobraćaju 18 i 

- kako i kolika šteta nastaje na vozilima pri manjim sudarima. 19 

Danas se u okviru metoda eksperimenta vrše testovi sudara dva automobila 
(čeoni punom površinom, čeoni delom površine, bočni i udari odpozadi), testovi 
udara automobila u nepokretnu prepreku (frontalni i bočni udar pri različitim brzi- 
nama vozila, celom površinom ili delom površine, udari u prepreke pri malim br- 
zinama od 5 do 20 milja/hat itd.), testovi prevrtanja vozila, testovi udara vozila u 
DUMY lutke (pešake) itd. 


Ove eksperimente prate sveobuhvatna snimanja i merenja, na osnovu ko- 
jih se realizuju opsežna istraživanja i formira značajna dokumentacija. Za 
razliku od ostalih istraživačkih centara, VRC je otvoren za televiziju i jav- 
nost, donosioce odluka, osiguranike, proizvođače automobila i ostale, a naj- 
značajniji rezultati se objavljuju na Internetu. 

Danas su najznačajniji sledeći programi za procenu bezbednosnih perfor- 
mansi vozila koji obuhvataju i odgovarajuće standarde u testovima (crash tests) sa 
vozilima: 

- Australijski program za procenu novih vozila (ANCAP) 20 obezbeđuje in- 
formacije o performansi vozila u testovima frontalnih i bočnih sudara, kao i oba- 
ranja pešaka. Postoji poseban australijski program za procenu starih vozila, a na 
osnovu praćenja njihovog učešća u saobraćajnim nezgodama, 

- Japanski program za procenu novih i polovnih vozila (JNCAP), 

- Američki program za procenu novih i polovnih vozila (USNCAP), 


14 Osiguravajući institut za bezbednost saobraćaja - VRC - Vehicle Research Center. 

15 Insurance Institut for Highway Safety Vehicle Research Center. 

16 Danas se najčešće realizuju čeoni sudari vozila i čeoni udari u prepreku (sa delimičnim i potpunim 
preklapanjem čeonih površina), bočni sudari i udari, prevrtanje vozila, udari otpozadi itd. 

17 Na osnovu ovih testova usavršavaju se sigurnosni pojasevi, vazdušni jastuci, nasloni za glavu itd. 

18 Realizuju se eksperimenti sa posebnim lutkama koje imitiraju pešake u sudarima. 

I9 Poslednjih godina u SAD su započeti i eksperimenti udara u prepreku pri malim brzinama. Naime,. osi- 
guranja veoma često plaćaju štete koje su nastale pri malim brzinama. Zato su vrlo zainteresovani da se 
proizvode takva vozila koja će kod sudara pri malim brzinama imati što manju štetu. Posle objavljivanja 
nekih rezultata, proizvođači su bili prinuđeni da značajno promene konstrukciju branika i drugih eleme- 
nata, te da štete pri sudarnim brzinama od 5 milja/hat smanje sa 8.000 $ na nekoliko desetina dolara. 

20 Uprava za bezbednost drumskog saobraćaja u Novom Zelandu je član ANCAP, od 2000. 

- Evropski program za procenu novih i polovnih vozila (EuroNCAP). 

Na osnovu testova iz navedenih programa i standarda koji ih prate, sva- 
kom vozilu koje je podvrgnuto testovima dodeljuje se određen broj zvezdica. 
Zbir zvezdica definiše bezbednost vozila. Ovakvi testovi se publikuju u poseb- 
nim publikacijama i na Internetu. 21 Moćna osiguranja su zainteresovana da se ku- 
puju što bezbednija vozila (jer će isplaćivati manje iznose šteta) i sve češće su or- 
ganizatori i pokrovitelji objektivnih testova. Zainteresovani kupci, pri izboru vozi- 
la, sve više uvažavaju rezultate ovih testova i prema bezbednosnim svojstvima se 
odlučuju za kupovinu vozila. Na osnovu javne promocije rezultata navedenih 
testova proizvođači su naterani da stalno unapređuju bezbednosna svojstva 
vozila kako bi održali što bolju poziciju na tržištu. Na primer, kada je EuroN- 
CAP testirao prve porodične automobile (1997), samo je jedan automobil dobio 
četiri zvezdice. U toku 2002. četiri zvezdice su postale norma koju ispunjava veći- 
na vozila testiranih u EuroNCAP-u. 22 S druge strane, u ovim testovima proiz- 
vođači istražuju efekte svojih inženjerskih mera i saznaju kako dalje razvijati vo- 
zila. Tako je zatvoren ciklus koji stalno unapređuje bezbednosna svojstva vozila. 

3.5.6. Metod komparacije - upoređivanja 

S obzirom na probleme objektivnog merenja stanja bezbednosti sa- 
obraćaja, u istraživanjima je nezaobilazan metod poređenja - komparacije. 
Upoređuju se pokazatelji bezbednosti saobraćaja, ugroženost, stavovi i po- 
našanje pojedinih kategorija stanovništva itd. Upoređivanja se vrše između 
država (danas su nezaobilazna upoređivanja sa EU i zemljama OECD), iz- 
među pojedinih regiona, između pojedinih opština i konačno, između pojedi- 
nih mikrolokacija. 

Posebno je značajan metod komparacije kod ispitivanja efekata pojedinih 
sistema zaštite, kod izbora vozila, vozača itd. Metod komparacije može, delimič- 
no, dopuniti metod eksperimenta i druge metode čija je primena ograničena. 

Analiza pre i posle je poseban primer primene metoda komparacije. Ovde 
se upoređuje stanje na istom prostoru pre i posle preduzimanja nekih kontramera, 
u cilju sagledavanja efekata. Ovaj metod bi trebalo redovno primenjivati posle 
primene kontramera, a rezultate objavljivati, kako bi rastao fond znanja o mo- 
gućnostima unapređivanja bezbednosti saobraćaja. Posebno je značajno objektiv- 
no istraživati promašaje kako se u budućnosti ne bi pravile iste greške. 


3.5.7. Case Study metoda 

Ma koliko bilo značajno analizirati reprezentativne uzorke, analizu odabra- 
nih primera nije moguće zameniti drugim metodama. Na priumer, kada se izvrši 


21 Na primer, na adresi www.highwaysafety.org mogu se naći rezultati USNCAP testova. 

22 Status Report, Vol. 37, No. 2, 2002.Arlington, SAD, str. 4. 

tipizacija saobraćajnih nezgoda ili konflikata u saobraćaju, neophodno je iz- 
vršiti studiju odabranih primera (CASE STUDY). Pri tome se posebno anali- 
zira: ko je i kako stvorio opasnu situaciju, ko je i kako mogao izbeći sa- 
obraćajnu nezgodu i ko je i kako doprineo veličini posledica. Osnovni smisao 
je da se precizno definišu problemi, kako bi se mogli rešavati. Veoma je značajno 
u istraživačke timove uključivati eksperte sa bogatim iskustvom u razmatranju i 
razjašnjavanju saobraćajnih nezgoda. 


3.5.8. Ekspertska metoda 

Kod istraživanja u bezbednosti saobraćaja, veliku pomoć mogu pružiti eks- 
perti, a posebno pri izboru optimalnih kontramera. Među ekspertima bi se morali 
naći posebno oni koji obrađuju i analiziraju saobraćajne nezgode (stručnjaci iz 
policije, sudije, tužioci i sudski veštaci), koji projektuju saobraćajnice, objekte ve- 
like atrakcije i režim saobraćaja. Na osnovu profesije, iskustva i drugih obelež- 
ja eksperata trebalo bi vršiti ponderisanje njihovih odgovora. Eksperti mogu 
pomoći u izboru optimalnih kontramera, a posebno ako se prethodno upoznaju 
sa rezultatima istraživanja. Tada će njihovi stavovi biti kvalitetniji. 


Svaka od nabrojanih i drugih naučnih metoda ima velike prednosti i 
značajne nedostatke - ograničenja. O tome se mora voditi računa pri planira- 
nju istraživanja, odabiru metoda i definisanju očekivanja. Odabrane naučne 
metode bi trebalo sistematski i planski primenjivati kako bi do izražaja došle 
prednosti ovih metoda, a prevazišli se i nadoknadili svi nedostaci. 


3.5.9. Mesto i uloga javnosti 

Naučnim istraživanjima otkrivaju se određane zakonitosti i na osnovu toga 
projektuju određene kontramere. Da bi predložene kontramere bile prihvaće- 
ne, neophodno je u proces njihovog projektovanja uključiti najširu javnost. 
To se može postići konkursima, anketama, tribinama, javnim raspravama pre i 
posle sprovedenih kontramera, otvorenim radio i TV emisijama, učestvovanjem 
istraživača na sastancima u lokalnoj sredini, razgovorima itd. 


Tri su osnovna cilja koje treba postići: 

- saznati nove ideje iz najšire javnosti, 

- dobiti kvalitetnu kritiku predloženih rešenja od najšire javnosti i 

- pridobiti najširu javnost da prihvati nova rešenja. 


Poseban značaj imaju donosioci odluka (politička javnost, institucionalni i 
vaninstitucionalni centri moći). Neophodno je u ceo proces uključiti i političku 
javnost kako bismo istakli značaj bezbednosti saobraćaja, promovisali ideje i kon- 

tramere, stvorili povoljan ambijent za njihovo sprovođenje i dalji rad u bezbedno- 
sti saobraćaja. Na ovu javnost se može delovati direktno i indirektno (delovanjem 
na glasače - najširu javnost). 

3.6. TEORIJE SAOBRAĆAJNIH NEZGODA 

Do danas su razvijene brojne teorije saobraćajnih nezgoda. Cilj većine teo- 
rija je da otkriju zakonitosti nastanka saobraćajnih nezgoda, odnosno zakonitosti 
učešća pojedinih kategorija učesnika u saobraćaju (posebno vozača) u saobraćaj- 
nim nezgodama. Međutim, u obilju različitih teorija posebno mesto zauzimaju: 

- teorija slučaja, 

- teorija zaraze, 

- teorija sklonosti i 

- spell teorija. 

3.6.1. Teorija slučaja 

Prva naučna teorija koja je pokušala dati zakonitost broja nezgoda koje će 
imati pojedini vozači zasnivala se na statistici, odnosno na Puasonovoj raspodeli 
verovatnoća. Puasonova raspodela verovatnoća odnosi se na retke događaje. 23 
Ova teorija polazi od važne pretpostavke da svi vozači imaju jednaku šansu 
da imaju jednak broj nezgoda, odnosno da su im iste šanse da učestvuju u 
nezgodama. S obzirom na to da su saobraćajne nezgode retke (sa aspekta poje- 
dinca za koga određujemo verovatnoću da ima n-nezgoda), broj nezgoda ima Pu- 
asonovu raspodelu verovatnoća. Dakle, verovatnoća da neki vozač, u posmatra- 
nom periodu (pri određenoj kilometraži i intenzitetu vožnje) učestvuje (ili izazo- 
ve) n-nezgoda ima Pusaonovu raspodelu i određuje se po obrascu: 

1» 

P [N = n]= — -e , za...n = 0, 1, 2, 3 ... 

n\ 

Pri tome su: 

N - Naziv slučajne promenljive - broj saobraćajnih nezgoda koje ima po- 
smatrani vozač u posmatranom periodu, 

n - konkretna vrednost slučajne promenljive (može da uzima vrednosti: 0, 
1, 2, 3, ...) i 

1 - intenzitet saobraćajnih nezgoda (srednji broj nezgoda za sve vozače, u 
posmatranom periodu). 

Ova matematička teorija se oslanja na dostignuća u matematici i teoriji 
verovatnoće. Ma koliko ona imala značaj u istorijskom smislu, njeni dometi su 


23 Puasonova raspodela verovatnoća je granični slučaj binomne raspodele kada verovatnoća događaja teži 
nuli, tj. ako su događaji retki. 

bili mali. Naime, ovom teorijom se nisu mogle objasniti neke pojave, a posebno 
činjenica da određene grupe vozača imaju znatno veći deo nezgoda nego druge. 
Naime, u jednom preduzeću za prevoz, na malu grupu vozača (20-30%) otpada 
najveći broj saobraćajnih nezgoda (i preko 80%). Sa druge strane, postoji grupa 
vozača koja u celom svom radnom veku nema niti jedne nezgode. Ovo je redovno 
u preduzećima za prevoz, ali se slična pojava može uočiti i u ukupnoj populaciji 
vozača. Ova činjenica je osporila polaznu pretpostavku teorije slučaja - da svi vo- 
zači imaju istu šansu da učestvuju u nezgodi. Zato teorija slučaja nije našla znača- 
jnije uporište i opravdanje u praksi i brzo je prevaziđena. 


3.6.2. Teorija zaraze 

Da bi protumačili bitne razlike u broju nezgoda između pojedinih vozača, 
naučnici su unapredili teoriju slučaja, tako što su uveli teoriju zaraze. Prema ovoj 
teoriji, samo prva nezgoda je slučajna i svi imaju jednaku šansu da učestvuju 
u prvoj nezgodi. Posle prve nezgode menja se odnos pojedinca prema saob- 
raćaju. Neki vozači postaju obazriviji i teško mogu imati drugu nezgodu (opada 
im šansa da imaju drugu nezgodu), a neki (češće) postaju opterećeni prvom nezgo- 
dom i u sličnim situacijama neadekvatno reaguju, pa raste njihova šansa da imaju 
naredne nezgode. Ova kategorija vozača se, posle prve nezgode, zarazi saob- 
raćajnim nezgodama. Zato se ova teorija i zove teorija zaraze. 

Prvi rezultati primene teorije zaraze bili su ohrabrujući, jer je ova teorija 
protumačila bitne razlike između učešća pojedinih grupa vozača u saobraćajnim 
nezgodama. Međutim, u nastavku se pokazalo da i ova teroija ne može protu- 
mačiti neke važne pojave. Sa druge strane, ova teorija je podrazumevala da su na 
početku svi vozači isti - imaju istu šansu da učestvuju u nezgodi. Tek kada neki 
vozač učestvuje u nezgodi ova teorija ga ističe i posebno proučava. Ovo nije bilo 
prihvatljivo za praksu. 


3.6.3. Teorija sklonosti 

Praktični zahtevi u vezi teorija saobraćajnih nezgoda kretali su se od zah- 
teva za objašnjenjem pojedinih pojava do uočavanja zakonitosti nastanka saob- 
raćajnih nezgoda. Posebno se zahtevalo da teorija ponudi odgovor o bezbednosti 
pojedinih lica - vozača pre nego što ovi učestvuju u nezgodama. Teorija sklonosti 
je prva naučna teorija koja je ponudila mogućnost da oceni bezbednost pojedinih 
vozača i pre nego što učestvuju u nezgodama. Ova teorija polazi od pretpostav- 
ke da su različiti ljudi različito skloni incidentima, a u zavisnosti od njihovih 
psihofizičkih karakteristika. S druge strane, pretpostavilo se da lice koje je 
sklono jednoj vrsti incidenta - sklono je i ostalim incidentima, pa i 
saobraćajnim nezgodama. U tom smislu, ova teorija tvrdi da lica koja su sklona 
različitim incidentima - sklona su i saobraćajnim nezgodama. Na osnovu ove 
analogije, ova sklonost se može meriti i saopštiti i pre prve saobraćajne nezgode. 


3.7. Merenje nivoa bezbednosti saobraćaja 


Teorija sklonosti je protumačila značajne praktične probleme i prvi put po- 
nudila mogućnost da meri sklonost pojedinih lica ka saobraćajnim nezgodama, a 
na osnovu njihovog psihofizičkog sklopa i drugih incidenata koje su imali u 
svome iskustvu. Na primer, na osnovu analize psihofizičkih osobina ličnosti ili na 
osnovu analize dosadašnjih iskustava (nezavisno od saobraćaja), moguće je odre- 
diti sklonost vozača ka saobraćajnim nezgodama i izdvojiti ekstremno sklone, 
srednje sklone i one koji nisu skloni incidentima, pa ni saobraćajnim nezgodama. 
U skladu sa ovom teorijom elimisani su mnogi profesionalni vozači iz saobraćaja 
kao nebezbedni (veoma skloni saobraćajnim nezgoadama), a da nisu ni imali sa- 
obraćajnu nezgodu. 

Ipak, ova teorija je beležila i brojne promašaje u tumačenju pojedinih poja- 
va. Na primer, dešavalo se da vozač koji je proglašen ekstremno sklonim 
nezgodama u dužem periodu (posle pređene veće kilometraže) nije imao ni jednu 
nezgodu i obratno. Zato se pristupilo usavršavanju i korigovanju ove teorije. 


3.6.4. Spell teorija 

Spell teorija polazi od pretpostavke da ličnosti koje su sklone jednom 
incidentu - sklone su i ostalim, pa su sklone i saobraćajnim nezgodama. Me- 
đutim, ova teorija, pored psihofizićkih osobina lićnosti, uzima u obzir objektivne 
okolnosti u kojima se nalazi lice. Ova teorija polazi od toga da određeno lice 
može biti veoma sklono incidentima (i saobraćajnim nezgodama) u jednim, a 
veoma bezbedno u drugim okolnostima. Na primer, jedno lice je veoma sklono 
incidentima noću, drugo lice rano ujutro, a treće u sumrak, po kiši itd. U ovim 
objektivnim okolnostima lice je sklono i saobraćajnim nezgodama. Dakle, ova 
teorija, spaja i uvažava subjektivne karakteristike ličnosti i objektivne karakte- 
ristike situacije u kojoj lice vozi (učestvuje u saobraćaju). 

Trebalo bi imati na umu da je ovo samo uprošćeni prikaz četiri teorije ili 
četiri pristupa tumačenju pojave saobraćajnih nezgoda. Danas su razvijene ili se 
razvijaju brojne teorije saobraćajnih nezgoda, ali najveći broj vodi poreklo od na- 
vedene četiri teorije. 

3.7. MERENJE NIVOA BEZBEDNOSTI SAOBRAĆAJA 

Merenje se može definisati kao upoređivanje nepoznate i poznate veličine 
iste vrste . 24 Kvalitetno merenje značajnih veličina je uslov za razvoj neke naučne 
oblasti. Pri tome su se prvo pojavljivale kakve-takve mere i metode merenja, a za- 
tim su one usavršavane i optimizirane. Sa razvojem nauke i tehnike, merenja pos- 
taju sve preciznija, što omogućuje dalji razvoj. Jednostavno i precizno merenje ni- 


24 Merenje - procenjivanje neke velićine prema njenom odnosu sa nekom veličinom iste vrste, uzetom kao 
jedinica i referenca ( Nova Larusova enciklopedija, JRJ, Zemun, 1998). 

voa bezbednosti saobraćaja je važan preduslov za razvoj ove naučne discipline, 
ali i za uspeh praktičnih mera i akcija u ovoj oblasti. Merenja u bezbednosti 
saobraćaja nisu razvijena, niti su uspostavljeni opšteprihvaćeni standardi i etaloni 
merenja . 25 Sa druge strane, merenja i kada nisu sasvim precizna, omogućavaju 
sagledavanje i ocenjivanje stanja. Zato je bolje primenjivati neprecizna mer- 
enja, nego nemati nikakva. 

Merenje nivoa bezbednosti saobraćaja bi trebalo da omogući: 

- opisivanje i ocenjivanje postojećeg stanja, 

- definisanje željenog stanja (vizija i ciljeva), 

- merenje efekata kontramera i 

- unapređivanje bezbednosti saobraćaja. 


Danas se, pri ocenjivanju nivoa bezbednosti saobraćaja, ocenjuju: 

- trenutno stanje bezbednosti saobraćaja i 

- uspostavljeni trend u bezbednosti saobraćaja. 

Pri tome je neophodno postojanje nekih repernih vrednosti i upoređivanje sa 
njima. Najznačajniji reperi su stvarni pokazatelji bezbednosti saobraćaja za 
odabrane zemlje. Mada se izbor repera može smatrati političkom odlukom, danas 
se, najčešće, poređenja vrše sa zemljama OECD . 26 

Ocena bezbednosti saobraćaja može se vršiti na osnovu direktnih i indirek- 
tnih pokazatelja (merila) i drugim metodama. 


3.7.1. Direktni pokazatelji bezbednosti saobraćaja 


Direktni pokazatelji se odnose na saobraćajne nezgode i njihove posle- 
dice, i to su: 

- apsolutni pokazatelji o saobraćajnim nezgodama (broj i struktura ne- 
zgoda), 

- apsolutni pokazatelji o posledicama saobraćajnih nezgoda (broj i struk- 
tura povređenih, veličina materijalne štete), 

- relativni pokazatelji o saobraćajnim nezgodama (broj nezgoda u odnosu 
na pređenu kolometražu, u odnosu na broj vozila i sl.), 

- relativni pokazatelji o posledicama saobraćajnih nezgoda (broj nastra- 
dalih u odnosu na broj stanovnika, u odnosu na pređenu kilometražu, u 
odnosu na broj vozila i sl.). 

Najznačajniji apsolutni pokazatelji o saobraćajnim nezgodama su: 

- ukupan broj saobraćajnih nezgoda. 


25 Page, Y., Statistički model za upoređivanje mortaliteta na putevima u zemljama OECD, Accident Ana- 
lysis and Prevention, Vol. 29, No 4, pp 371 - 385. 2001. 

26 Australijska uporedna statistika o bezbednosti na putevima širom sveta, Izveštaj iz 1995, Federalne kan- 
celarije za bezbednost saobraćaja na putevima Australije, Sidnej, 1995. 

- broj saobraćajnih nezgoda (samo) sa materijalnom štetom, 

- broj saobraćajnih nezgoda sa nastradalim licima, 

- broj saobraćajnih nezgoda sa lakim telesnim povredama, 

- broj saobraćajnih nezgoda sa teškim telesnim povredama, 

- broj saobraćajnih nezgoda sa poginulim licima i 

ponderisani broj saobraćajnih nezgoda. 27 

Ovo su pokazatelji koji se, prvenstveno odnose na aktivnu bezbednost sa- 
obraćaja, mada struktura nezgoda prema težini posledica govori i o pasivnoj 
bezbednosti. 

Najznačajniji problemi koji se odnose na primenu navedenih parametara 
odnose se na razlike u definicijama saobraćajnih nezgoda i njihovih posledica, ra- 
zlike u vrednosti i korektnosti njihovog evidentiranja. 

Definicije pojma saobraćajne nezgode još uvek se razlikuju od države 
do države. U Konvenciji o drumskom saobraćaju (Beč, 1968) definisani su sao- 
braćajna nezgoda, poginuli 28 i drugi važni pojmovi. Međunarodna baza podataka 
o saobraćaju i saobraćajnim nezgodama (IRTAD) 29 prihvatila je slične definicije. 
Neke države - članice OECD su prihvatile ove definicije i po njima evidentiraju 
nezgode i broj poginulih (Australija, Belgija, Kanada, Češka Republika, Danska, 
Finska, Mađarska, Island, Irska, Luksemburg, Nizozemska, Novi Zeland, 
Norveška, Svedska, Velika Britanija, SAD). Druge članice OECD nisu uskladile 
svoje evidencije sa pomenutim definicijama (Austrija, Nemačka, Francuska, 
Grčka, Italija, Japan, Portugal, Spanija, Svajcarska), pa se njihovi podaci o nez- 
godama i poginulim koriguju korekcionim faktorima da bi se mogli upoređivati sa 
drugim zemljama. Bivša SFRJ je prihvatila navedene definicije, tako da su naše 
evidencije usklađene sa navedenim međunarodnim bazama. 

Trebalo bi naglasiti da se obično koristi broj evidentiranih saobraćajnih ne- 
zgoda i njihovih posledica. Međutim, uvek postoji i značajna tamna brojka 
saobraćajnih nezgoda i tamna brojka njihovih posledica (koje su se desile, ali 
zbog raznih razloga nisu evidentirane) Mada je ova tamna brojka prisutna u 
svim zemljama, ona se bitno razlikuje od države do države. Znatan deo nezgoda 
se ne prijavljuje policiji, niti se prijavljuju sve povrede. 30 Prema istraživanjima 
OECD najmanje se prijavljuju nezgode u kojima nije učestvovalo ni jedno 
motorno vozilo, u kojima je žrtva bilo dete, u kojima su nastale lakše povrede ili 
samo materijalna šteta, koje su se dogodile na lokalnim putevima. 31 Sa najvećom 
pouzdanošću se evidentiraju smrtni slučajevi. Pouzdanost, sveobuhvatnost i laka 


27 Kada se sve saobraćajne nezgode, na osnovu veličine ukupnih posledica, svedu na nezgode sa materi- 
jalnom štetom, dobija se ponderisani broj saobraćajnih nezgoda. 

28 Pod poginulim licima u saobraćajnim nezgodama smatra se svaka osoba koja je poginula odmah ili u 
roku 30 dana, usled saobraćajne nezgode. 

29 IRTAD - International Road Traffic and Accident Database. 

30 Prema izveštaju KEMT, evidentira se oko 35 - 70 % nezgoda sa pešacima, oko 10-40 % nezgoda sa 
biciklistima i oko 50-75 % nezgoda sa automobilima (Past, Present and Future Road Safety Work in 
ECMT, CEMT/CS (2002)7/PROV). 

31 Safety of Vulnerable Road Users, Scientific Expert Group on the Safety of Vulnerable Road Users 
(RS7), DSTI/DOT/RTR/RS7 (98) 1/FINAL, OECD, 1998. 

pristupačnost podacima o broju poginulih u nezgodama su osnovni razlog zašto se 
broju poginulih daje neproporcionalno veliki značaj u analizama bezbednosti sa- 
obraćaja. 

Tamna brojka posebno zavisi od organizovanosti zaštitnog sistema 
bezbednosti saobraćaja i spremnosti države i drugih subjekata da adekvatno 
reaguju u vezi saobraćajne nezgode. Ukoliko subjekti bezbednosti saobraćaja 
ne reaguju ili reaguju neefikasno, onda učesnici nezgode neće biti zainteresovani 
da se evidentira nezgoda, niti njene posledice. Posebno je opasna situacija u kojoj 
su najznačajniji subjekti (učesnici nezgode, policija i drugi državni organi) zainte- 
resovani da ne evidentiraju nezgodu ili njene posledice. 32 Mada u tamnoj brojci 
saobraćajnih nezgoda dominiraju lakše nezgode, u nerazvijenim zemljama, pos- 
toje i nezgode sa najtežim posledicama koje se ne evidentiraju. Država bi trebalo 
da sistematski smanjuje broj nezgoda koje se ne evidentiraju, a posebno da iz ove 
tamne brojke eliminiše nezgode sa najtežim posledicama. Ovo je veoma važna 
pretpostavka za uspešno praćenje i ocenjivanje stanja, ali i za kvalitetno uprav- 
ljanje bezbednošću saobraćaja. 

Apsolutni pokazatelji o posledicama saobraćajnih nezgoda su: 

- veličina materijalne štete, 

- broj nastradalih, 

- broj lakše povređenih, 

- broj teže povređenih i 

- broj poginulih u saobraćajnim nezgodama. 

Navedeni pokazatelji odnose se i na aktivnu i na pasivnu bezbednost sao- 
braćaja. 

Veličina materijalne štete je teško uporediva između različitih država, ali i u 
različitim periodima jedne iste države. Posebna smetnja su inflacija, promena 
nacionalnih valuta i način evidentiranja materijalne štete. Obično se u bazama 
evidentira iznos materijalne štete koji se proceni na licu mesta, a koji je, najčešće, 
ograničen na procenjenu štetu na vozilu. S obzirom na to da je ovo površna 
procena na samom početku procesa, svi subjekti su često zainteresovani za 
smanjivanje iznosa (како bi smanjili odgovomost učesnika). Stvarni iznosi ukup- 
nih materijalnih posledica koji bi obuhvatili sve gubitke, štete i troškove (ošteće- 
nja na vozilu, na teretu, na putu, na objektima, vremenske i druge gubitke, sudske 
troškove, druge materijalne i nematerijalne štete) nigde se ne evidentiraju. 

Stepen težine povreda, najčešće naknadno, utvrđuje lekar. Na licu mesta se 
samo evidentiraju najznačajnije povrede i prve (laičke) procene njihove težine. U 
vezi svake nezgode odmah se evidentiraju poginuli, ali je ostavljena mogućnost 
da se u roku 30 dana dodaju novi podaci, tj. preinače povređeni u poginuli. 

Apsolutni pokazatelji se dobijaju jednostavno - neposrednim evidentira- 
njem i brojanjem. Ovi pokazatelji su nezamenljivi za fenomenološko opisivanje 


32 Na primer, u našoj zemlji se često ne evidentiraju nezgode sa materijalnom štetom, jer učesnici nisu 
zainteresovani da o njima obaveštavaju policiju, niti osiguranja, a zbog njihove neefikasnosti. S druge 
strane, značajan broj nezgoda sa velikom materijalnom štetom ili sa telesnim povredama se evidentira 
kao nezgode sa manjom materijalnom štetom, jer se tako pojednostavljuje procedura. 


3.7. Merenje nivoa bezbednosti saobraćaja 


obima problema, kako bi se skrenula pažnja javnosti na značaj bezbednosti saob- 
raćaja, kako bi se upoređivao ovaj sa drugim izvorima opasnosti itd. Međutim, za 
stvamo merenje i upoređivanje stanja bezbednosti saobraćaja korisniji su relativni 
pokazatelji. 

Relativni pokazatelji bezbednosti saobraćaja se dobijaju kao količnik 
nekog od nabrojanih apsolutnih pokazatelja (o broju nezgoda ili njihovih 
posledica) i neke druge značajne veličine (broj stanovnika, vroj vozača, broj 
vozila, broj pređenih kilometara, dužina deonice puta, broj tona kilometara, 
broj putnih kilometara itd.). Najčešće su korišćeni sledeći relativni pokazatelji 
bezbednosti saobraćaja: 

- broj saobraćajnih nezgoda (svih nezgoda, nezgoda sa nastradalim licima 
ili ponderisani broj nezgoda) na 10.000 registrovanih vozača, 

- broj saobraćajnih nezgoda na 100 km puta, 

- broj saobraćajnih nezgoda na 10.000 vozila, 

- broj saobraćajnih nezgoda na 100 milion pređenih kilometara, 

- broj nastradalih na 100.000 stanovnika, 

- broj nastradalih na 10.000 registrovanih vozila, 

- broj nastradalih na 100 milion pređenih kilometara, 

- broj poginulih na 100.000 stanovnika (javni rizik), 

- broj poginulih na 10.000 registrovanih vozila (saobraćajni rizik) i 

-broj poginulih na 100 milion pređenih kilometara (dinamički saobraćajni 

rizik). 

Danas se, pri ocenjivanju stanja bezbednosti saobraćaja na nekom prostoru 
(u državi, u regionu), najviše koriste poslednja tri pokazatelja, 33 pa će o njima biti 
više reči. Pri tome se ocenjuju trenutno stanje ovih parametara i uspostavljeni 
trend. 


Javni rizik - trenutno stanje 

Javni rizik predstavlja smrtnost (godišnji broj poginulih u saobraćaj- 
nim nezgodama) na 100.000 stanovnika i meri rizik svakog stanovnika da po- 
gine u saobraćajnoj nezgodi. Na primer, 1995. u Australiji su zabeležena 11,2 
poginulih u saobraćajnim nezgodama (smrtna slučaja) na 100.000 stanovnika. 34 
Prema ovom pokazatelju Australija se nalazila na devetom mestu od 23 analizira- 
ne zemlje članice OECD. Velika Britanija je imala najnižu stopu od 6,4 smrtna 
slučaja na 100.000 stanovnika. Portugal sa 28,8 smrtnih slučajeva na 100.000 
stanovnika je zabeležio najveću stopu među OECD nacijama. Srednja vrednost za 
OECD države iznosi 11,6 smrtnih slučajeva na 100.000 stanovnika. U Srbiji je 
2001. poginulo oko 17 ljudi na 100.000 stanovnika. 


33 Pcist, Present and Future Road Safety Work in ECMT, CEMT/CS (2002)7/PROV. str. 6. 

^Australijska uporedna statistika o bezbednosti na putevima širom sveta , Izveštaj iz 1995, Federalne kan- 
celarije za bezbednost saobraćaja na putevima Australije, Sidnej, 1995. 

Tabela 3.1. Broj poginulih u saobraćajnim 

nezgodama na 100.000 stanovnika 

Zemlja 

Ukupan broj 
stanovnika (milion) 

Ukupan broj 
poginulih 

Smrtnost na 100.000 
stanovnika 

Australija 

18.1 

2017 

11.2 

Austrija 

8 

1210 

15.0 

Belgija 

10.1 

1449 

14.3 

Kanada 

29.6 

3347 

11.3 

Češka Rep. 

10.3 

1588 

15.4 

Danska 

5.2 

582 

11.2 

Finska 

5.1 

441 

8.6 

Francuska 

58.0 

8891 

15.3 

Nemačka 

81.5 

9454 

11.6 

Grčka 

10.5 

- 

- 

Mađarska 

10.2 

1589 

15.6 

Island 

0.3 

24 

9.0 

Irska 

3.6 

437 

12.1 

Italija 

57.3 

7033 

12.3 

Japan 

125.6 

12870 

10.1 

Luksemburg 

0 

68 

- 

Holandija 

15.4 

1334 

8.6 

Novi Zeland 

3.6 

581 

16.2 

Norveška 

4.3 

305 

7.0 

Portugal 

9.4 

2710 

28.8 

Spanija 

39.2 

5751 

14.7 

Svedska 

0° 

00 

572 

6.5 

Svajcarska 

7.0 

692 

9.9 

UK 

58.6 

3765 

6.4 

SAD 

262.8 

41798 

15.9 

OECD 

prosek 


11.6 

Srbija, 2001. 

8,5 

1273 

17 

Broj poginulih u saobraćajnim nezgodama na 100.000 stanovnika je dobar 
pokazatelj smrtnosti stanovništva i posebno je značajan za upoređivanje različitih 
izvora opasnosti i uzroka smrtnosti (smrtnost zbog bolesti srca, zbog moždanog 
udara, zbog kancera, zbog nezgoda na radu itd.). Ovaj pokazatelj dobro skreće pa- 
žnju na značaj saobraćajnih nezgoda i stradanja u saobraćaju. Ova upoređivanja 
se mogu vršiti na istom prostoru. Međutim, različiti prostori se mogu upoređivati 
po ovom kriterijumu samo ako su njihovi stanovnici jednako izloženi saobraćaju. 
Ukoliko su bitne razlike u stepenu motorizacije 35 (broj registrovanih vozila na 
1000 stanovnika) i mobilnosti stanovništva (broj putovanja i pređena ki- 
lometraža), onda nije korektno upoređivati prostore samo po ovom kriterijumu. 
Tako, na primer, stepen motorizacije u Srbiji je manji nego u zemljama OECD. 
Stanovnici Srbije se manje voze (prelaze manje kilometraže) nego stanovnici 
zemalja OECD, pa je njihova izloženost saobraćaju i saobraćajnim nezgodama 
bitno manja, što dovodi do opadanja smrtnosti. 


Javni rizik - uspostavljeni trend 

Na osnovu pokazatelja smrtnosti, mogu se analizirati i trendovi u bezbed- 
nosti saobraćaja. Na primer, 1970. bila su 30,4 smrtna slučaja (poginula u sao- 
braćajnim nezgodama) na 100.000 stanovnika u Australiji, a 1995. došlo je do 
pada na 1 1 ,2. Srednja vrednost za države članice OECD-a takođe je opala sa 23,4 
(1970) na 11,6 u 1995. Australijski trend poboljšanja povoljniji je od srednje 
vrednosti OECD zemalja. 



Slika 3.1. Smrtnost na 100.000 stanovnika, OECD i Australija. 


35 Prema podacima KEMT, u toku 1998. stepen motorizacije je bio različit u SAD (757). Japanu (547), u 
Zapadnoj Evropi (prosek je 454). u zemljama centralne i istočne Evrope (195) i centralnim nezavisnim 
državama koje su nastale raspadom SSSR (97). 

Tabela 3.2. Smrtnost na 100.000 stanovnika 

- tendencr 

e 



Zemlja 

1970. 

1975. 

1980. 

1985. 

1990. 

1995. 

Australija 

30.4 

26.6 

22.3 

18.6 

13.7 

11.2 

Austrija 

34.5 

33.4 

28.5 

20.1 

20.3 

15.0 

Belgija 

31.8 

24.0 

24.3 

16.3 

19.9 

14.3 

Kanada 

23.8 

28.7 

22.7 

17.3 

14.9 

11.3 

Češka Rep. 

- 

- 

- 

- 

- 

15.4 

Danska 

24.6 

16.4 

13.5 

15.1 

12.4 

11.2 

Finska 

22.9 

19.4 

11.6 

11.1 

13.1 

8.6 

Francuska 

32.6 

27.3 

25.5 

20.7 

19.9 

15.3 

Nemačka 

27.7 

22.0 

19.3 

13.0 

14.0 

11.6 

Grčka 

12.2 

13.5 

14.6 

19.7 

19.8 

- 

Mađarska 

15.8 

16.0 

15.2 

16.5 

23.4 

15.6 

Island 

- 

- 

11.0 

10.0 

9.5 

9.0 

Irska 

18.3 

18.5 

16.6 

11.6 

13.7 

12.1 

Italija 

20.5 

18.6 

16.4 

13.5 

12.4 

12.3 

Japan 

21.0 

12.5 

9.7 

10.0 

11.8 

10.1 

Luksemburg 

- 

- 

27.0 

21.5 

18.5 

- 

Holandija 

24.6 

17.1 

14.2 

10.0 

9.2 

8.6 

Novi Zeland 

23.4 

20.3 

18.9 

22.7 

21.5 

16.2 

Norveška 

14.5 

13.5 

8.9 

9.7 

7.8 

7.0 

Portugal 

22.2 

39.5 

31.5 

25.2 

32.2 

28.8 

Spanija 

- 

16.6 

17.7 

16.6 

23.2 

14.7 

Švedska 

16.3 

14.3 

10.2 

9.7 

9.1 

6.5 

Švajcarska 

26.6 

19.0 

19.2 

13.7 

13.9 

9.9 

UK 

14.0 

11.9 

11.1 

9.4 

9.4 

5.4 

SAD 

25.8 

20.7 

22.5 

18.4 

17.9 

15.9 

OECD 

23.4 

18.8 

17.1 

15.1 

14.0 

11.6 

Srbija 


Saobraćajni rizik - trenutno stanje 

Ako se dva prostora (na primer, dve države) bitno razlikuju u stepenu moto- 
rizacije 36 onda nije korektno njihovo stanje bezbednosti saobraćaja upoređivati 
na osnovu pokazatelja javnog rizika. Zato se koriste drugi relativni pokazatelji 
bezbednosti saobraćaja, a posebno saobraćajni rizik. Saobraćajni rizik pred- 


36 Stepen motorizacije se može definisati kao broj registrovanih vozila na 1000 stanovnika. Izračunava se 
kao količnik između broja registrovanih motornih vozila i broja stanovnika. 

stavlja smrtnost (godišnji broj poginulih u saobraćajnim nezgodama) na 
10.000 registrovanih vozila. Saobraćajni rizik uzima u obzir nivo motorizacije. 
Na primer, 1995. Australija je zabeležila 1,8 smrtnih slučajeva na 10.000 registro- 
vanih vozila i zauzela peto mesto među 23 posmatrane države OECD. Svedska i 
Norveška su imale najniži (1,3 smrtna slučaja na 10.000 registrovana vozila), a 
Mađarska najveći saobraćajni rizik među OECD nacijama (6,0 smrtnih slučajeva 
na 10.000 registrovanih vozila). Srednja vrednost za OECD zemlje iznosila je 2,0 
smrtna slučaja na 10.000 registrovanih vozila. U toku 2001. u Srbiji je bilo oko 
8,1 poginulih na 10.000 registrovanih vozila. 


Tabelci3.3. Registrovana vozila, 1995. 


Zemlja 

Ukupan broj 

Ukupan broj reg. 

Smrtnost na 10.000 

poginulih 

vozila (milion) 

reg. vozila 

Australija 

2017 

11.0 

1.8 

Austrija 

1210 

4.4 

2.7 

Belgija 

1449 

5.1 

2.8 

Kanada 

3347 

17.8 

1.9 

Češka Rep. 

1588 

3.9 

4.1 

Danska 

592 

2.1 

2.7 

Finska 

441 

2.2 

2.0 

Francuska 

8891 

28.5 

3.1 

Nemačka 

9454 

47.5 

2.0 

Grčka 

- 

3.6 

- 

Mađarska 

1599 

2.7 

6.0 

Island 

24 

0.1 

1.8 

Irska 

437 

1.3 

3.5 

Italija 

7033 

35.2 

2.0 

Japan 

12670 

72.5 

1.8 

Luksemburg 

88 

0.3 

2.2 

Holandija 

1334 

6.6 

2.0 

Novi Zeland 

581 

2.4 

2.5 

Norveška 

305 

2.3 

1.3 

Portugal 

2710 

5.7 

4.8 

Spanija 

5751 

18.8 

3.1 

Švedska 

572 

4.4 

1.3 

Švajcarska 

692 

4.1 

1.7 

UK 

3785 

25.9 

1.5 

SAD 

41798 

- 

- 

OECD 



2,0 

Srbija 

Saobraćajni rizik - uspostavljeni trend 

Koliko god je važno tekuće stanje saobraćajnog rizika, još je značajnije ana- 
lizirati uspostavljeni trend. Pri tome bi trebalo imati na umu i upoređivati trendo- 
ve u posmatranom prostoru, sa trendovima u drugim referentnim prostorima. Na 
primer, pri oceni bezbednosti saobraćaja u nekoj zemlji mogu se upoređivati tren- 
dovi smrtnosti u toj zemlji sa trendovima smrtnosti u drugim zemljama. Obično 
se poredi sa zemljama OECD. 



Slika 3.3. Mada je Australija imala stalno manji saobraćajni rizik (smrtnost na 
10.000 registrovanih vozila) nego što je prosek za zemlje OECD, uspostavljeni trend je 
nepovoljniji. 

Na primer, u zemljama OECD (prosek) saobraćajni rizik se smanjio sa 10,5 
u 1970, na 2,0 u 1995. U Australiji se saobraćajni rizik smanjio sa 8,0 na 1,8 
(smrtnih slučajeva na 10.000 registrovanih vozila), u istom periodu. Dakle, Aust- 
ralija je, u ovom periodu, imala manji saobraćajni rizik, ali je imala lošiji trend 
smanjivanja (posebno u periodu od 1970. do 1980), nego što je prosek u zemlja- 
ma OECD. 


Tabela 3.4. Saobraćajni rizik (godišnji broj poginulih u saobraćajnim nezgodama u od- 
nosu na 10.000 registrovanih motornih vozila) u zemljama OECD i Srbiji 
(period, 1970- 1995). 


Zemlja 

1970. 

1975. 

1980. 

1985. 

1990. 

1995. 

Australija 

8.0 

5.8 

4.3 

3.2 

2.3 

1.8 

Austrija 

15.7 

11.6 

7.2 

4.8 

4.2 

2.7 

Belgija 

- 

7.5 

6.4 

4.5 

4.3 

2.8 

Kanada 

6.0 

5.3 

4.0 

3.0 

2.3 

1.9 

Češka Rep. 

- 

- 

- 

- 

- 

4.1 

Danska 

8.2 

5.0 

3.7 

4.1 

3.1 

2.7 

Finska 

11.6 

7.2 

4.0 

3.2 

2.9 

2.0 

Francuska 

11.8 

8.1 

6.3 

4.6 

4.2 

3.1 

Nemačka 

11.4 

7.2 

4.9 

2.9 

2.6 

2.0 

Grčka 

25.9 

16.5 

10.4 

9.6 

7.2 

- 

Mađarska 

18.3 

12.6 

9.0 

9.0 

11.2 

6.0 

Island 

- 

- 

2.8 

2.1 

1.7 

1.8 

Irska 

9.7 

8.6 

6.2 

4.5 

4.5 

3.5 

Italija 

- 

6.0 

4.7 

3.1 

2.3 

2.0 

Japan 

9.7 

4.3 

2.7 

2.4 

2.4 

1.8 

Luksemburg 

15.5 

11.7 

6.4 

4.0 

3.3 

2.2 

Holandija 

11.2 

6.1 

4.0 

2.6 

2.2 

2.0 

Novi Zeland 

- 

4.3 

3.5 

3.9 

3.3 

2.5 

Norveška 

- 

- 

2.4 

2.2 

1.5 

1.3 

Portugal 

23.4 

26.1 

15.2 

9.3 

7.7 

4.8 

Spanija 

- 

9.0 

6.4 

5.4 

5.8 

3.1 

Svedska 

4.9 

3.8 

2.5 

2.2 

1.8 

1.3 

Svajcarska 

9.9 

5.9 

4.5 

2.7 

2.5 

1.7 

UK 

5.3 

3.9 

3.4 

2.6 

2.2 

1.5 

SAD 

4.7 

3.2 

3.2 

2.7 

2.4 

- 

OECD 

10.5 

6.6 

4.4 

3.2 

2.8 

2.0 


Srbija 

Dinamički saobraćajni rizik - trenutno stanje 

Međutim, dva područja mogu imati sličan stepen motorizacije, ali da se ste- 
peni korišćenja vozila bitno razlikuju. Zato je, neophodno, pri ocenjivanju nivoa 
bezbednosti saobraćaja voditi računa i o mobilnosti stanovništva. 37 Ako se mo- 
bilnost bitno razlikuje, onda se nivo bezbednosti saobraćaja može ocenjivati po- 
moću dinamičkog saobraćajnog rizika. Dinamički saobraćajni rizik predstavlja 
broj poginulih lica na 100 miliona pređenih kilometara. Ovaj pokazatelj je 
najbolja mera rizika pogibije pri putovanju vozilom i najbolji pokazatelj bezbed- 
nosti saobraćaja. Dinamički saobraćajni rizik se koristi i za upoređivanje rizika 
putovanja različitim vidovima saobraćaja (Tabela 3.4). 


Tabela 3.5. Dinamički saobraćajni rizik za različite načine prevoza (PAST, PRESENT 
AND FUTURE ROAD SAFETY WORK IN ECMT, CEMT/CS (2002) 
7/PROV. /htr. 8./) 


Vid / grana saobraćaja 

Način drumskog saobraćaja 

Dinamički saobraćajni rizik 
(br. poginulih na 100 miliona 
putnik kilometara) 


Ukupno 

1,1 


Autobus 

0.08 

Drumski 

Automobil 

оЗ 

OO 

d 


Pešačenje 

7.5 


Bicikl 

6.3 


Motocikl 

16.0 

Železnički 


0.04 

Pomorski 


0.33 

Vazdušni 


0.08 


а. S obzirom na to da je rizik pogibije pri prevozu automobilom deset puta veći nego pri prevozu auto- 
busom, saobraćajnom strategijom treba promovisati putovanje autobusom, na račun putovanja automo- 
bilom. Ovo posebno vazj za velike gradove, kada automobil izaziva i druge probleme. 


Međutim, postoji niz problema skopčanih sa određivanjem i primenom 
dinamičkog saobraćajnog rizika. Osnovni problem se odnosi na određivanje pređe- 
ne kilometraže u posmatranom periodu. Pređena kilometraža se može meriti direkt- 
no (na osnovu korektno utvrđenih kilometraža u svakom vozilu prilikom redovnih 
tehničkih pregleda), izračunavati indirektno (na osnovu prodatih količina i proseč- 
nih potrošnji goriva), procenjivati na osnovu pilot istraživanja (utvrđivanja pređene 
kilometraže u reprezentativnih uzoraka vozila) itd. Veliki broj zemalja (među koji- 
ma je i naša) nema razrađenu metodologiju utvrđivanja pređene kilometraže, pa i ne 
koristi ovaj parametar. 

Ipak, s obzirom na to da ovaj parametar najbolje određuje stanje bezbednos- 
ti saobraćaja, on se sve više koristi. Na primer, u zemljama OECD (za 13 zemalja 


37 Mobilnost stanovništva se obično iskazuje kroz prosečan broj putovanja po stanovniku ili kroz pređeni 
put (kilometražu) u nekom periodu (u toku godine). 



3.7. Merenje nivoa bezbednosti saobraćaja 


su ovi podaci dostupni), u toku 1995. godišnje je bilo (u proseku) 1,3 poginula na 
100 milion vozilo kilometara. Pri tome je Velika Britanija imala najnižu stopu 
(0,9 poginula na 100 milion kilometara), Australija je bila peta sa 1,2 poginula na 
100 milion kilometara itd. 


Tabela 3.6. Dinamički saobraćajni rizik u zemljama OECD (za koje postoje podaci) - tre- 
nutno stanje 1995. 


Zemlja 

Ukupan broj 
poginulih 

Ukupno pređenih 
kilometara 
(100 miliona) 

Smrtnost na 100 
miliona pređenih 
kilometara 

Australija 

2017 

1665 

1.2 

Austrija 

1210 

651 

1.9 

Belgija 

1449 

801 

1.8 

Kanada 

3347 

- 

- 

Češka Rep. 

1588 

- 

- 

Danska 

582 

- 

- 

Finska 

441 

420 

1.1 

Francuska 

8891 

4967 

1.8 

Nemačka 

9454 

6022 

1.6 

Grčka 

- 

- 

- 

Mađarska 

1589 

- 

- 

Island 

24 

19 

1.3 

Irska 

437 

319 

1.4 

Italija 

7033 

- 

- 

Japan 

12670 

7199 

1.8 

Luksemburg 

68 

- 

- 

Holandija 

1334 

1112 

1.2 

Novi Zeland 

581 

- 

- 

Norveška 

305 

288 

1.1 

Portugal 

2710 

- 

- 

Spanija 

5751 

- 

- 

Svedska 

572 

- 

- 

Svajcarska 

692 

607 

1.1 

UK 

3765 

4429 

0.9 

SAD 

41780 

- 

- 

OECD 



1.3 

Srbija 


nema podataka 

-/- 

Slika 3.4. Dinamički saobraćajni rizik u zemljama OECD (za koje postoje podaci) - 
trenutno stanje 1995. 


Dinamički saobraćajni rizik- uspostavljeni trend 

Kao i kod ostalih parametara, veoma je značajno uočiti trend u dinamičkom 
saobraćajnom riziku. Na primer, srednja vrednost za OECD nacije je opala od 5,6 
(u 1970) na 1,3 (u 1995). U Australiji je ova smrtnost opala sa 4,4 na 1,2 u istom 
periodu. To je nešto lošije od trenda srednjih vrednosti za ostale zemlje OECD. 



Slika 3.5. Trend u dinamičkom saobraćajnom riziku (broju poginulih u saobraćaj- 
nim nezgodama na 100 milion vozilo kilometara) je jedan od najboljih opštih pokazatelja 
kretanja u bezbednosti saobraćaja. Posebno je korisno poređenje sa zemljama OECD. Na 
primer, Australija je imala nešto nepovoljniji trend od proseka za OECD. 

Tabela 3.7. Dinamički saobraćajni rizik (broj poginulih u saobraćajnim nezgodama na 
100 milion vozilo kilometara) je jedan od najboljih opštih pokazatelja bezbe- 
dnosti saobraćaja. U svim zemljama OECD ovaj parametar je stabilno opadao 
u periodu od 1970. do 1995. 


Zemlja 

1970. 

1975. 

1980. 

1985. 

1990. 

1995. 

Australija 

4.4 

3.6 

3.2 

2.1 

1.4 

1.2 

Austrija 

10.9 

8.3 

5.6 

3.8 

2.8 

1.9 

Belgija 

- 

- 

- 

3.4 

2.8 

1.8 

Kanada 

- 

- 

- 

- 

- 

- 

Češka Rep. 

- 

- 

- 

- 

- 

- 

Danska 

6.1 

3.1 

2.5 

2.6 

1.7 

- 

Finska 

- 

3.7 

2.1 

1.7 

1.6 

1.1 

Francuska 

9.0 

6.9 

4.4 

3.3 

2.8 

1.8 

Nemačka 

- 

- 

3.7 

2.4 

2.0 

1.6 

Grčka 

- 


- 

- 

- 


Mađarska 

- 

- 

- 

- 

- 

- 

Island 

- 

- 

2.1 

1.8 

1.4 

1.3 

Irska 

- 

- 

2.8 

- 

1.9 

1.4 

Italija 


- 


- 

- 

» 

lapan 

9.6 

4.9 

2.9 

2.8 

2.3 

1.8 

Luksemburg 


- 

- 

- 

- 

- 

Holandija 

- 

- 

2.7 

1.8 

1.4 

1.2 

Novi Zeland 

- 

- 

- 

- 

- 

- 

Norveška 

- 

- 

- 

1.7 

1.2 

1.1 

Portugal 

- 

- 

- 

- 

- 

- 

Spanija 

- 

- 

- 

- 

- 

- 

Svedska 

* 

* 

- 

- 

- 

- 

Svajcarska 

5.6 

3.5 

3.0 

1.9 

1.7 

1.1 

UK 

- 

- 

- 

- 

- 

0.9 

SAD 

3.0 

2.1 

2.1 

- 

1.3 

- 

OECD 

5.6 

3.6 

2.9 

2.2 

1.7 

1.3 

Srbija 

/ 

/ 

/ 

/ 

/ 

/ 

Procene nivoa bezbednosti u pojedinim slučajevima 

Pored gore objašnjena tri opšta parametra bezbednosti saobraćaja, za raz- 
ličite potrebe koriste se i drugi važni parametri. Koji će parametri biti korišćeni 
zavisi od problema koji se istražuje, od cilja istraživanja, ali i od raspoloživih 
podataka. 

Pri oceni bezbednosti saobraćaja u autotransportnim preduzećima, mogu 
se koristiti pokazatelji koji uvažavaju veličinu voznog parka, pređenu kilometražu 
i transportni rad. 38 Sa druge strane, ovde su, pored ukupnog broja poginulih u sa- 
obraćajnim nezgodama (u kojima su učestvovali autobusi i kamioni preduzeća), 
posebno značajni broj poginulih i povređenih putnika, broj saobraćajnih nezgoda, 
broj nezgoda koje su izazvali vozači preduzeća itd. Na primer, mogu se koristiti 
sledeći parametri: 

- broj poginulih putnika u odnosu na 100 milion putnik kilometara, 

- broj nastradalih (poginulih, lakše i teže povređanih) putnika u odnosu na 
100 milion putnik kilometara, 

- ukupan broj poginulih u odnosu na 100 milion vozilo kilometara, 

- broj saobraćajnih nezgoda u odnosu na 100 milion vozilo kilometara, 

-broj nezgoda koje su izazvali vozači preduzeća u odnosu na 100 milion 

vozilo kilometara, 

- veličina materijalne štete u odnosu na 100 milion tona kilometara itd. 

Pri proceni bezbednosti saobraćaja na određenoj deonici puta, trebalo bi 
voditi računa o dužini te deonice i o intenzitetu saobraćaja na deonici. 39 Zato se 
obično koriste sledeći parametri: 

- broj nezgoda na 100 km puta, 

- broj nezgoda na 100.000 vozila koja prođu putem, 

- broj nezgoda na 100 milion vozilo kilometara, 

- broj nastradalih (poginulih i povređenih) na 100 km puta, 

-broj nastradalih (poginulih i povređenih) na 100.000 vozila koja prođu 
putem, 

- broj nastradalih (poginulih i povređenih) na 100 milion vozilo kilometara. 

Kod broja nezgoda mogu se uzimati u obzir sve nezgode (najjednostavnije i 

najgrublje), nezgode sa nastradalim ili samo sa poginulim licima (bolji i značajni- 
ji pokazatelj koji se ujednačeno evidentira) ili ponderisani broj nezgoda (najbolji 
pokazatelj, ali još nije zaživeo). Kod broja nastradalih, mogu se uzimati u obzir 
svi nastradali koji su evidentirani (najveći uzorci, ali ažurnost i kvalitet evidenti- 
ranja se često razlikuje), poginuli i teže povređeni (ujednačenije i kvalitetnije evi- 
dentiranje) ili samo poginuli (najbolje evidentiranje, ali i najmanji uzorci). 


38 Transportni rad se može izražavati brojem putnik kilometara (u putničkom saobraćaju) ili brojem tona 
kilometara (u teretnom saobraćaju). 

39 Pod intenzitetom saobraćaja se najčešće podrazumeva PGDS (prosečan godišnji dnevni saobraćaj) iz- 
ražen u prosečnom broju vozila koja prođu putem u toku dana. 


3.7. Merenje nivoa bezbednosti saobraćaja 


Pri oceni bezbednosti saobraćaja pojedinih kategorija učesnika u sa- 
obraćaju (vozača, suvozača, putnika, biciklista, putnika u putničkim vozilima i 
putnika u autobusima, vozača putničkih vozila i biciklista, vozača muškaraca u 
odnosu na vozače žene, profesionalnih vozača i vozača amatera, vozača Forda u 
odnosu na vozače Mercedesa, vozača koji su obučavani u jednoj autoškoli u od- 
nosu na ostale itd.) mogu se koristiti pokazatelji koji uzimaju u obzir njihovu iz- 
loženost saobraćaju (pređena kilometraža), kao na primer: 

- broj nezgoda na 100.000 pređenih kilometara, 

- broj nezgoda koje su oni prouzrokovali, na 100.000 kilometara, 

- broj nastradalih u nezgodama u kojima su oni učestvovali, na 100.000 ki- 
lometara, 

- broj nastradalih u nezgodama koje su oni prouzrokovali, na 100.000 kilo- 
metara itd. 

Pri oceni bezbednosti pojedinih tački na putu (krivina, prevoj, most i dr. 
ugrožena mesta) trebalo bi koristiti parametre koji uzimaju u obzir intenzitet sa- 
obraćaja na tom mestu, kao na primer: 

- broj nezgoda na 100.000 vozila koja prođu putem, 

-broj nastradalih (poginulih i povređenih) na 100.000 vozila koja prođu 
putem itd. 

Pri oceni bezbednosti saobraćaja na raskrsnicama trebalo bi imati na umu 
geometriju raskrsnice i režim saobraćaja na raskrsnici - prilaznim kracima (mogu 
se upoređivati raskrsnice slične po geometriji i režimu saobraćaja). Trebalo bi bi- 
rati one parametre koji uzimaju u obzir intenzitet saobraćaja na svim prilazima 
raskrsnici, kao na primer: 

- broj nezgoda na 100.000 vozila koja uđu u raskrsnicu (iz svih pravaca), 

-broj nastradalih (poginulih i povređenih) na 100.000 vozila koja uđu u 

raskrsnicu (iz svih pravaca) itd. 


3.7.2. Indirektni pokazatelji bezbednosti saobraćaja 

Mada prethodno opisani direktni pokazatelji dobro opisuju stanje bezbed- 
nosti saobraćaja, ostaje važno praktično pitanje: da li se može ocenjivati bezbed- 
nost saobraćaja i pre događanja prve saobraćajne nezgode, odnosno bez poz- 
navanja podataka o nezgodama i njihovim posledicama. U tom smislu se raz- 
vijaju mnoge metode koje koriste indirektne parametre bezbednosti saobraćaja. 

Indirektni pokazatelji bezbednosti saobraćaja su: 

- broj i težina konflikata u saobraćaju (Traffic Conflict), 

- pokazatelji o potencijalnim saobraćajnim konfliktima, 40 


40 Na osnovu režima saobraćaja i saobraćajne slike utvrđuju se broj i vrste mogućih konflikata između 
učesnika u saobraćaju, te ocenjuje bezbednost saobraćaja. 

- nivo izloženosti saobraćaju (exposure to road traffic), 41 

-različita merila ponašanja (behavioural measures) koja ukazuju na nivo 
bezbednosti saobraćaja (prosečna brzina, stepen korišćenja pojaseva, broj 
pojedinih prekršaja i sl.), 

- merila standarda i kvaliteta puteva i vozila i dr. 

Broj i težina konflikata su najznačajniji indirektni pokazatelj za ocenu 
bezbednosti saobraćaja. Konflikt je situacija u kojoj se dva ili više učesnika u 
saobraćaju približavaju jedan drugom (u prostoru i vremenu), tako da je su- 
dar neizbežan, ako se njihovo kretanje ne promeni . 42 Razvijena je posebna 
tehnika saobraćajnih konflikata ili konfliktna tehnika (TCT - Trajfic Conflict 
Technigues ) koja se zasniva na pretpostavci da se interakcija između učesnika u 
saobraćaju može opisati kao kontinuum događaja, odnosno da postoji veza iz- 
među broja konflikata i broja nezgoda. Tehnika konflikata (TCT) je skup pro- 
cedura kojima se identifikuju, beleže i analiziraju konflikti u saobraćaju na stan- 
dardizovan način. Ovo zahteva posmatrače koji su obučeni da prepoznaju, pro- 
cene i pribeleže konflikte i njihove važne karakteristike. Snimanje se vrši dva do 
tri sata, u toku dva do pet dana. Situacije u saobraćaju (događaji) se mogu prika- 
zati kao nivoi na piramidi: na dnu piramide su bezopasne saobraćajne situacije 
(normalna vožnja), a na vrhu saobraćajne nezgode. Visina određuje opasnost do- 
gađaja, a širina njegovu učestalost. Mogu se definisati 5 nivoa na piramidi: 

1) neometani prolazi - bezbedne saobraćajne situacije, 

2) potencijalni konflikti - putanje učesnika se presecaju, ali postoji rano uo- 
čavanje i blago reagovanje, 

3) blagi konflikti - Učesnici idu prema sudaru, ali preduzimaju radnju izbe- 
gavanja. Blagovremeno reaguju i nema forsiranog kočenja, niti drugih naglih re- 
akcija. 

4) ozbiljan konflikt - Učesnici idu prema sudaru i kasno reaguju, pa se nez- 
goda jedva izbegla. Ove situacije zovemo i zamalo nezgoda. 

5) nezgoda - izbegavanje je zakasnilo i dešava se nezgoda sa posledicom. 

Danas su razvijene subjektivne (čovek posmatra i kvalifikuje konflikt) i 

objektivne (konflikt se snima kamerom i kasnije analizira i kvalifikuje) me- 
tode primene konfliktne tehnike. Savremene objektivne metode insistiraju na 
merenju opasnosti konflikta. S tim u vezi mere se vreme do sudara, vreme posle 
prekoračenja, brzine, rastojanja do tačke sudara itd. 

Analiza vrste i težine konflikata omogućuje da saznamo koje vrste konflika- 
ta se dešavaju, koji učesnici ih čine, šta izaziva nezgode itd. Na osnovu toga mogu 
se projektovati dobre kontramere i ispravljati greške pre nastupanja posledica. U 


41 Na osnovu izloženosti pojedinim vidovima saobraćaja i njihovoj prosečnoj opasnosti (riziku) ocenjuju 
se rizici u saobraćaju. 

42 Ova definicija je prihvaćena na prvoj međunarodnoj radionici o konfliktima u saobraćaju, Oslo, 1977. 
Izvor: Safety ofVulnerable Road Users, Scientific Expert Group on the Safety of Vulnerable Road Users 
(RS7), DSTI/DOT/RTR/RS7 (98) 1/FINAL, OECD, 1998, str. 106. 

Slika 3.6. Piramida - interakcija između učesnika u saobraćaju kao kontinuum do- 
gađaja od neometanih prolaza, preko konflikata različite opasnosti, do saobraćajnih nez- 
goda. 43 

relativno kratkom vremenu može se dobiti kvalitetna analiza stanja, kao i analiza 
efekata kontramera (pre i posle analiza). 

Konfliktna tehnika ima prednosti u odnosu na analizu direktnih parametara 
(saobraćajnih nezgoada). Dok analiza nezgoda omogućuje da shvatimo šta se 
desilo u i posle kritičnog momenta, konfliktna tehnika omogućuje da prouči- 
mo ceo proces koji se zamalo nije završio nezgodom Dok je uzorak nezgoda 
mali, uzorak konflikata je veliki (konflikti su 5.000 do 10.000 puta češći). Analiza 
nezgode se može vršiti tek kada su nastale posledice, a analiza konflikata i pre 
posledica. Konfliktna tehnika otkriva čak i male promene u riziku, što nije mo- 
guće na osnovu analize nezgoda. Dosadašnja iskustva pokazuju da je validnost 
konfliktne tehnike dobra. 44 Brojni su pozitivni primeri primene konfliktne tehni- 
ke: u proceni efikasnosti kružnih raskrsnica, u proceni kvaliteta lokacije pešačkih 
prelaza i autobuskih stajališta, u proceni različitih režima saobraćaja, u proceni 
efikasnosti različitih kontramera itd.). 


43 ( Safetv of Vulnerable Road Users, Scientific Expert Group on the Safety of Vulnerable Road Users 
(RS7f DSTI/DOT/RTR/RS7 (98) 1/FINAL, OECD, 1998, str. 106. 

44 Hauer, E. & Garder R., Research Into the Validity ofthe Traffic Conflict Technique. Accident Analysis 
and Prevention, Vol. 18, No 6. 1986, str. 471-481. 

3.7.3. Ostale metode ocenjivanja bezbednosti saobraćaja 

Bezbednost saobraćaja se može uspešno ocenjivati i na osnovu nekih meto- 
da koje ne podrazumevaju striktno kvantifikovanje određenih parametara. U ove 
metode spadaju: 

- ekspertska i druge slične metode stručne procene stepena opasnosti, 

- anketna i druge metode ocenjivanja subjektivnih stavova o opasnostima u 
saobraćaju itd. 

- kvalitetna analiza strukturalnih i organizacionih uslova (funkcionisanje 
zaštitnog sistema), 

- analiza saobraćajnih zakona i njihove primene, 

- analiza postojanja sistemskih saobraćajnih mera, 

- analiza svesti građana o problemima bezbednosti saobraćaja i mogućnos- 
tima upravljanja itd. 

3.8. ANALIZA BEZBEDNOSTI SAOBRAĆAJA 
NA PODRUČJU 

Analizirati stanje bezbednosti saobraćaja na nekom području ili na nekoj 
deonici puta je veoma značajan zadatak u bezbednosti saobraćaja. Naime, stalno 
analizirajući, upoređujući i ocenjujući stanje bezbednosti saobraćaja ocenju- 
ju se i dalje razvijaju mere i aktivnosti na unapređivanju bezbednosti sa- 
obraćaja i smanjivanju stradanja u saobraćaju. Na osnovu toga se mogu 
stručno projektovati i realizovati buduće aktivnosti. Stručne analize bi trebalo 
raditi permanentno, a izveštavati periodično u zavisnosti od problema (svake go- 
dine, svakih pet godina i sl.). Pri tome bi trebalo korektno odrediti domete sop- 
stvenih analiza i što češće analize poveravati nezavisnim stručnim institucijama i 
istaknutim pojedincima - naučnim radnicima i istraživačima. 

Da bi analize stanja bezbednosti saobraćaja dale očekivane efekte, neophod- 
no je da se definiše osnovni sadržaj i metod ovih analiza. To bi trebalo da garantu- 
je sveobuhvatnost, korektnost i objektivnost analize, ali i da analize učini uporedi- 
vim i korisnim pri kasnijim analizama. 

Analiza stanja bezbednosti saobraćaja na nekom području bi trebalo da 
obuhvati sledeće sadržaje: 

Uvod 

Na samom početku bi trebalo definisati prostor istraživanja, vreme, pred- 
met, metod, ciljeve i zadatke istraživanja. Korektno je saopštiti i najvažnija ogra- 
ničenja. 

Analiza karakteristika putne (ulične) mreže 

Put je veoma značajan faktor bezbednosti saobraćaja koji utiče na stanje 
bezbednosti, ali i na izbor mera koje će se preduzimati. Posebno su značajne ka- 
rakteristike koje utiču na protočnost i bezbednost saobraćaja (broj i širina sa- 


3.8. Analiza bezbednosti saobraćaja na području 


obraćajnih traka, uzdužni i poprečni nagibi puta, oštre i opasne horizontalne i ver- 
tikalne krivine puta, preglednost na putu, podužno i poprečno odvodnjavanje vo- 
de, postojanje i uređenost autobuskih stajališta na putu, širina i kvalitet bankine, 
berme ili trotoara, postojanje i geometrija raskrsnica, postojanje i širina razdelnih 
ostrva, vrsta i kvalitet kolovoznog zastora itd.)- 

Analiza režima (tehničkog regulisanja) saobraćaja i stanja signalizacije 

Uspostavljeni režim saobraćaja (namena saobraćajnih površina, skup ogra- 
ničenja i zabrana) bitno utiče na protočnost i bezbednost saobraćaja. Trebalo bi 
obratiti posebnu pažnju na ograničenja brzine, zabrane skretanja, zabrane parki- 
ranja i zaustavljanja, načine regulisanja prvenstva prolaza, postojanje i stanje sig- 
nalizacije itd.). 

Analiza karakteristika saobraćajnih tokova 

Bezbednost saobraćaja je jedno od obeležja saobraćaja. Mere koje će uticati 
na bezbednost saobraćaja moraju biti u skladu sa intenzitetima, struktorom, pros- 
tornom i vremenskom raspodelom saobraćajnih tokova. 

Analiza važnih elemenata okoline (ambijenta) 

Saobraćaj se odvija u društvenom, ekonomskom i političkom ambijentu 
koji utiče i na mogućnost sprovođenja i efikasnost pojedinih mera. Uređenost 
okoline puta (nasipi, useci, objekti na putu i oko puta, ambijent oko puta itd.), 
prolasci kroz naseljena mesta, važni objekti oko puta, normativni ambijent, orga- 
nizacija poslova saobraćaja, a posebno poslova bezbednosti saobraćaja, aktivnost 
pojedinih subjekata bezbednosti saobraćaja, ekonomski standard, stanje privrede, 
društveni ambijent itd. mogu presudno uticati na stanje bezbednosti saobraćaja. 

Opšta analiza broja i strukture saobraćajnih nezgoda 

Saobraćajne nezgode su najznačajniji pojavni oblik nebezbednosti u sa- 
obraćaju. Zato su saobraćajne nezgode najvažniji element predmeta istraživanja i 
treba im posvetiti posebnu pažnju. U ovom delu bi trebalo analizirati ukupan broj 
saobraćajnih nezgoda, broj nezgoda prema težini posledica (nezgode sa poginu- 
lim, sa povređenim i sa materijalnom štetom). Pri tome bi trebalo posmatrati do- 
voljno dug period (minimalno 5 godina) za uočavanje zakonitosti. Ako bi se pos- 
matrao neadekvatno dug period, to bi moglo da umnogome uopšti analizu i da 
neaktuelni problemi odvuku pažnju, što može ugroziti kvalitet predloženih mera. 

Opšta analiza broja i strukture nastradalih u saobraćajnim nezgodama 

Stradanja ljudi su najznačajnija posledica saobraćajnih nezgoda. Zato bi po- 
red broja, trebalo analizirati i strukturu nastradalih prema težini posledica (pogi- 
nuli, teško povređeni i lakše povređeni), prema kategoriji učešća u saobraćaju 
(vozači, suvozači, putnici, motociklisti, biciklisti, pešaci i dr.), prema polu, prema 
starosti, prema vozačkom iskustvu itd. 

Prostorna distribucija raspodela saobraćajnih nezgoda 

Odgovoriti na pitanje: Gde se događaju nezgode? je jedan od najvažnijih 
zadataka analize stanja bezbednosti saobraćaja. Trebalo bi svaku saobraćajnu nez- 
godu što preciznije spustiti na teren. Ovo se postiže vezivanjem nezgoda za kilo- 
metarski stub (stacionažu) na otvorenim putevima, odnosno za ulicu i kućni broj u 
naseljima. Kao rezultat ove topografske analize dobijaju 45 se karte saobraćajnih 
nezgoda, linijski grafikoni saobraćajnih nezgoda i situacioni planovi saobraćajnih 
nezgoda. Na ovim 46 prilozima se pregledno prikazuju mesto nezgode (na tom 
mestu se ucrtava odgovarajući simbol), vrsta nezgode (geometrijski oblik simbola 
određuje vrstu nezgode) i posledice nezgode (boja ili šrafura simbola određuje 
posledice). Karte 47 nezgoda su pogodne za makroanalizu na većim površinama 
(područje grada), a linijski grafikoni za prikaz prostorne raspodele nezgoda na de- 
onici puta (na saobraćajnom sektoru, na opasnoj deonici itd.). Na osnovu topo- 
grafske analize se izdvajaju, tzv. crne tačke koje predstavljaju mesta na putevima/ 
ulicama, raskrsnice, deonice puteva/ulica ili zone na kojima se češće događaju 
nezgode (na primer više od 5 nezgoda u toku godine). Za ova mesta povećane ug- 
roženosti saobraćaja crtaju se posebni situacioni planovi sa detaljnijim prikazom 
saobraćajnih nezgoda po lokacijama, vrstama, posledicama, načinom kretanja, 
učesnicima, vremenom događanja itd. 

Vremenska distribucija raspodele saobraćajnih nezgoda 

Odgovor na pitanje: Kada se dogodila nezgoda? je značajan za bolje shva- 
tanje uslova nastanka nezgode, ali i za planiranje aktivnosti na prevenciji budućih 
nezgoda. Značajne su godišnja raspodela (distribucija) nezgoda (radi uočavanja 
trenda razvoja pojave), mesečna raspodela (radi uočavanja sezonskih oscilacija i 
izrade godišnjih planova rada), dnevna raspodela po danima u toku godine ili po 
danima u toku sedmice (utiče na planiranje sedmičnih rasporeda rada) i časovna 
raspodela nezgoda u toku dana (utiče na planiranje rada u toku dana). 

Tipološka analiza saobraćajnih nezgoda 

Naša statistika razlikuje 13 vrsta saobraćajnih nezgoda: 48 

sudar iz suprotnih smerova, bočni sudar, sudar pri vožnji u istom smeru, su- 
dar pri uporednoj vožnji, udar u zaustavljeno ili parkirano vozilo, udar u objekat 
na putu, prevrtanje vozila na putu, sletanje vozila sa puta, sletanje sa kolovoza i 
udar u objekat, međusobni sudar drumskog i železničkog vozila, ispadanje, pa- 
danje iz vozila u pokretu, obaranje ili gaženje pešaka, obaranje ili gaženje stoke i 
ostale vrste nezgoda. 

U Srbiji bez pokrajina, najviše lica strada pri obaranju pešaka (22 - 30%), 
sletanju vozila sa puta (19-25%), sudaru iz suprotnih smerova (18 - 23 %), boč- 


45 Бабков, В.Ф Дорожние условин и безопасности движешш МСР, Москва, 1982, стр. 285. 

46 Вујанић, М. и др., Inženjerski priručnik iz drumskog i gradskog saobraćaja i transporta, Saobraćajni 
fakultet, Beograd, 1999. 

47 Mogu se izdvojiti i neke druge važne karakteristike nezgoda, u zavisnosti od ciljeva analize (vreme do- 
gađanja, uzrok nezgode i dr. okolnosti). 

48 Jedinstven informacioni sistem MUP-a R. Srbije, projekat saobraćajnih nezgoda. 

nim sudarima (11 - 16 %) i u sudarima pri vožnji u istom smeru (6 - 12%). U 
svim ostalim vrstama nezgoda strada 8 - 12 % svih nastradalih. 

Analiza najčešćih okolnosti nastanka saobraćajnih nezgoda i najznača- 
jnijih propusta 

Na osnovu analize pojedinačnih nezgoda mogu se uočiti najznačajnije 
okolnosti koje prate većinu saobraćajnih nezgoda na pojedinim lokacijama ili u 
pojedinim vremenima. Takođe bi trebalo uočiti i analizirati koji su to najčešći 
propusti koji doprinose nastanku ovih nezgoda. Mada je ova analiza veoma disku- 
tabilna (mi ne znamo precizne okolnosti niti propuste pre okončanja sudskih pos- 
tupaka, a često ni tada), ova analiza je veoma značajna za projektovanje kontra- 
mera za sprečavanje budućih nezgoda. Propuste bi trebalo vezati za pojedine 
učesnike u saobraćaju, ali i za druge subjekte bezbednosti saobraćaja. 

Uporedna analiza sa referentnim područjima 

Uvek bi trebalo raditi uporedne analize sa referentnim područjima. Kao re- 
ferentna područja trebalo bi koristiti prosečne vrednosti u našoj zemlji za područ- 
ja sličnih saobraćajnih i drugih karakteristika, ali i područja u zemljama OECD ili 
EU za koje su nam poznati podaci. 

Analiza dosadašnjih mera i aktivnosti 

U analiziranom periodu su realizovane aktivnosti različitih subjekata. Ove 
aktivnosti bi trebalo pedantno pratiti i evidentirati, a njihove efekte analizirati kako 
bi se moglo učiti za buduće planove. Veoma je značajno objektivno i stručno ana- 
lizirati najznačajnije dosadašnje mere i aktivnosti kako se ne bi ponavljale greške. 

Predlog budućih aktivnosti sa procenom troškova i očekivanih efekata 

Na osnovu sveukupne analize koja obuhvata većinu ili sve nabrojane ele- 
mente, trebalo bi stručno i sveobuhvatno predložiti sistem budućih mera i ak- 
tivnosti na unapređivanju bezbednosti saobraćaja. Za one koji donose odluke, bilo 
bi veoma korisno za pojedine predložene mere proceniti troškove i očekivane 
efekte. Cak i kada su ove procene sasvim grube, one su veoma korisne. U nared- 
nim analizama će se izoštravati kriterijumi i sve manje grešiti. 

4. OSNOVNI FAKTORI 
BEZBEDNOSTI DRUMSKOG 


SAOBRAĆAJA 


4.1. Čovek kao faktor bezbednosti saobraćaja 

4.2. Vozilo kao faktor bezbednosti saobraćaja 

4.3. Put kao faktor bezbednosti saobraćaja 

4.4. Okolina kao faktor bezbednosti saobraćaja 



HEDONOVA MATRICA 


Prema istraživanju koje je obuhvatilo 57 zemalja, saobraćajne nezgode su 
najčešći uzrok (26 - 77%) smrtnih slučajeva usled nenamernih povreda (Ahmed, 
N. & R. Andersson, 2002). 1 Obilje različitih uticaja doprinosi nastanku saobraćajnih 
nezgoda i njihovoj težini (veličini posledica). Brojni su pokušaji da se ovi uticaji ne- 
kako sitematizuju. Američki naučnik William Haddon 2 je pokušao da sistema- 
tizuje ove uticaje u matrici koja je po njemu i nazvana Hedonova matrica . 3 


Tabela 4.1. Osnovna Hedonova matrica sistematizuje uticaje tri faktora bezbednosti sa- 
obraćaja (čovek, vozilo, okruženje) pre, za vreme i posle saobraćajnih nezgoda. 


FAKTORI 

BEZBEDNOSTI 

SAOBRAĆAJA 

PRESN 
(Pre - Crash) 

ZA VREME SN 
(Crash) 

POSLE SN 
(Post - Crash) 

ČOVEK 

(Human) 

obuka, sposobnosti, 
stavovi, ponašanje, 
alkohol ... 

obuka, psihofizičke 
sposobnosti, 
upotreba pojasa. 

obuka u pružanju 
prve pomoći ... 

VOZILO 

(Vehicle) 

tehnička ispravnost, 
oprema vozila, 
pouzdanost ... 

opremljenost vozila, 
konstrukcija, masa, 
vazdušni jastuci ... 

zaštita od požara, 
konstrukcija ... 

OKRUŽENJE 

(Enviranment) 

propisi, porodica, klima, uređenost okoline 
noć, kiša, zaštitni sistem, puta, hortikultura, 
kvalitet i održavanje puta, barijere pored puta, 
samoobjašnjavajući kolovozni zastor, 

putevi ... opraštajući putevi ... 

oprema puta, brzo 
zbrinjavanje 
povređenih, 
zdravstvena zaštita, 
kvalitet uviđaja ... 


Mada je osnovna postavka Hedonove matrice dobra, vrlo brzo se pokazalo 
praktičnijim da se iz faktora okruženje izdvoji put kao poseban faktor. Tako je na- 
stala proširena Hedonova matrica. 


1 Ahmed, N. & Andersson R., Differences in Case-Specific Pattems of Unintentional Injury Mortalitv 
Among 15-44 Year Olds in Income-based Country Groups, Accident Analysis and Prevention, New 
York, Vol. 34, No 4, pp 541 - 551. 2002. 

2 William Haddon je osnivač epidemiologije i kontrole povreda. Bio je direktor NHTSA ( National High- 
way Traffic Safety Administration) i IIHS (Insurance Institute for Highway Safety). 

3 Haddon, W., Advances in the Epidemiology of Injuries as a Basis for Public Policy, Public Health Re- 
ports, 1980, 95(5), 411-421. 

Tabela 4.2. Proširena Hedonova matrica izdvaja put kao poseban faktor i sistematizuje 
uticaje četiri faktora bezbednosti saobraćaja (čovek, vozilo, put, okruženje) 
pre, za vreme i posle saobraćajnih nezgoda. 

FAKTORI 

BEZBEDNOSTI 

SAOBRAĆAIA 

PRE SN ZA VREME SN 

POSLE SN 

ČOVEK 

obuka, sposobnosti, obuka, psihofizičke 
stavovi, ponašanje ... sposobnosti 

obuka u pružanju 
prve pomoći .... 

VOZILO 

tehnička ispravnost, ^ 

opremlienost vozila, 
oprema vozila, t r . Ј л • • 

r ’ konstrukciia, masa ... 

pouzdanost ... J 

zaštita od požara, 
konstmkcija ... 

PUT 

kvalitet puta, 

održavanje puta, kolovozni zastot; 

samoobjašnjavajući opraštajući putevi 
putevi ... 

oprema puta, 
izjnenljiva 
signalizacija ... 

OKRUŽENJE 

propisi, porodica, barijere pored puta, 

klima, noć, kiša, uređenost okoline 

zaštitni sistem ... puta, hortikultura ... 

brzo zbrinjavanje 
povređenih, 
zdravstvena zaštia, 
kvalitet uviđaja ... 


S obzirom na uspostavljene definicije aktivne i pasivne bezbednosti sa- 
obraćaja, ima smisla korigovati Hedonovu matricu i analizirati uticaje svih fakto- 
ra na aktivnu i pasivnu bezbednost saobraćaja. 


Tabela 4.3. Korigovana Hedonova matrica sistematizuje uticaje četiri faktora bezbed- 
nosti saobraćaja (čovek, vozilo, put, okruženje) na aktivnu i pasivnu bezbed- 
nost saobraćaja. 


FAKTORI BEZBEDNOSTI 
SAOBRAĆAJA 

UTICAJNI ELEMENTI - UTICAJI 

AKTIVNA BEZBEDNOST 
SAOBRAĆAJA 

PASIVNA BEZBEDNOST 
SAOBRAĆAJA 

ČOVEK 

obuka, sposobnosti, stavovi, 
ponašanje ... 

obuka u pmžanju prve 
pomoći, psihofizičke 
sposobnosti .... 

VOZILO 

tehnička ispravnost, oprema 
vozila, pouzdanost ... 

opremljenost vozila, zaštita 
od požara, konstrukcija, 
masa ... 

PUT 

kvalitet, puta, održavanje 
puta, samoobjašnjavajući 
putevi ... 

kolovozni zastor, opraštajući 
putevi, oprema puta, 
izmenljiva signalizacija ... 

OKRUŽENJE 

propisi, porodica, klima, 
zaštitni sistem, kvalitet 
uviđaja... 

uređenost okoline puta, 
hortikultura, zdravstvena 
zaštita ... 




4.1. Covek kaofaktor bezbednosti saobraćaja 


4.1. ČOVEK KAO FAKTOR BEZBEDNOSTI SAOBRAĆAJA 

Čovekje najznačajniji faktor u konturi Č-V-P-O. Mnogo je elemenata čove- 
ka koji na različite načine utiču na aktivnu i pasivnu bezbednost saobraćaja. Među 
ovim elementima posebno se ističu sposobnosti, znanja, stavovi i ponašanje čo- 
veka. 4 Uticaj čoveka na bezbednost saobraćaja nije dovoljno istražen. Ipak, dosa- 
dašnja istraživanja su omogućila da se neki uticaji preciznije objasne, pa čak i iz- 
mere. U nastavku će biti izneti neki od najvažnijih elemenata čoveka i njihov uti- 
caj na aktivnu i pasivnu bezbednost saobraćaja: 

- pol, 

- starost, 

- sposobnosti 

- znanje-obuka 

- stavovi 

- iskustvo 

- ponašanje 

- vožnja pod uticajem 

- umor 

ostali elementi (standard, obrazovanje, socio-demografska obeležja, uticaji 
droga i lekova, bolest, ishrana, pušenje) 


4.1.1. Pol 

Muškarci i žene se razlikuju po mnogim obeležjima, što utiče i na razliku u 
njihovom riziku učešća u saobraćajnim nezgodama. Na osnovu analize oko 125 
hiljada saobraćajnih nezgoda u Srbiji, 5 zaključeno je da žene imaju manji rizik 
učešća u nezgodama. Naime, žene čine 3,3 % poginulih, oko 5,6 % teško i 6,7 
% lakše povređenih vozača učesnika u saobraćajnim nezgodama. Žene su manje 
izložene saobraćaju. Prema istraživanjima iz 2002. godine 6 među vozačima je 
bilo oko 22 % žena (10 do 15 % na otvorenim putevima i 30 do 40 % u naselji- 
ma). Ipak, čak i kada se ima u vidu smanjena izloženost, možemo zaključiti da 
žene imaju manji rizik učešča u nezgodama, a posebno manje učestvuju u 
najtežim nezgodama, tj. retko ginu. 

Žene, u proseku, bolje shvataju opasnosti i manje su sklone rizicima. Žene 
čine manje saobraćajnih prekršaja, a posebno ređe prekoračuju brzinu, prolaze na 
crveno, voze agresivno i voze pod uticajem alkohola. S druge strane, žene su ma- 
nje sklone traganju za uzbuđenjima u saobraćaju i rizičnim situacijama u sa- 


4 Resolution No 86 on ways of influencing human behaviour with a view to improving road safety, 
[CM(86)16], 

5 Lipovac, K., Saobraćajne nezgode u preticanju, Viša škola unutrašnjih poslova, Beograd, 1997. (39.str.). 

6 Lipovac. K., Bulić, Đ. i Vemić, D., Upotreba sigumosnih pojaseva u Republici Srbiji, VI simpozijum 
Prevencija saobraćajnih nezgoda na putevima 2002, Novi Sad, 2002 (Zbornik radova, 287 - 292). 

obraćaju (Rosenbloom, T. & Y. Wolf, 2002). 7 Izgleda da stavovi i ponašanje od- 
lučujuće doprinose smanjenju rizika kod žena, a ne neke razlike u sposobno- 
stima i znanjima. 

4.1.2. Starost učesnika u saobraćaju 

Različite starosne grupe imaju različita znanja, stavove, sposobnosti, po- 
našanja, različitu izloženost saobraćaju itd. Rizik učešća u saobraćajnim nezgoda- 
ma (broj nezgoda na milion pređenih kilometara) u zavisnosti od starosti vozača 
ima oblik slova ,,U”. Naime, mladi (do 25 godina) i stariji (preko 65 godina) ima- 
ju povećan rizik. Ova zavisnost je slična kod muškaraca i žena, ali postoje i dve 
razlike. Mladi muškarci imaju znatno veći rizik nego mlade žene, kako u apso- 
lutnim vrednostima, tako i u odnosu na vozače srednje starosti. Kod starijih vo- 
zača je obrnuto: starije žene imaju veći rizik o odnosu na starije muškarce. Ri- 
zik učešća u saobraćajnim nezgodama kod mladih vozača je 3-4 puta veći nego 
kod ostalih. Rizik 8 nezgode i smrtonosnih povreda raste i kod starijih vozača, tako 
da za vozače preko 80 g. on je oko 5 puta veći nego za vozače od 40 - 49. g (Be- 
dard, M. i dr. 2002). 9 

Na osnovu niza istraživanja u razvijenim zemljama, određeni su prosečni ri- 
zici od učešća u nezgodama sa nastradalim za pojedine starosne grupe (prosečan 
broj nezgoda za sve vozače uzet je kao 1,0). 

Tabela 4.4. Promena relativnog rizika učešća u saobraćajnim nezgodama prema godina- 
ma starosti. Izvor: Справочник no безопасности дорожного движенин, 
Обзор меропријатип no безопасности дорожного движенин, Инсти- 
тут за економику транспорта, Осло-Копенхаген, 1996. 


Zemlja 



Godine starosti 




19-20 

21-25 

26-39 

40-59 

60-69 

preko 70 

prosek 

Australija 

3,5 

1,8 

0,8 

0,7 

1,9 


1,0 

Kanada 

2,9 

1,7 

0,8 

0,6 

0,7 


1,0 

Danska 

5,7 

2,1 

0,7 

0,8 

1,2 

3,5 

1,0 

Francuska 

3,2 

2,0 

0,9 

0,7 

1,0 

1,4 

1,0 

V. Britanija 

3,5 

1,8 

0,8 

0,7 

1,0 

2,3 

1,0 

N. Zeland 

3,4 

1,4 

0,8 

0,6 

1,0 


1,0 

Norveška 

3,1 

1,6 

0,7 

0,8 

0,8 

3,3 

1,0 

Svedska 

3,1 

1,9 

0,8 

0,6 

1,3 

5,6 

1,0 

PROSEK 

3,5 

1,8 

0,8 

0,7 

U 

3,2 

1,0 


7 Rosenbloom, Т. & Y. Wolf., Sensation Seeking and Detection of Riskv Road Signals: a Development 
Perspective, Accident Analysis and Prevention, New York, Vol. 34, No 4, pp 569 - 580. 2002. 

8 Resolution No 37 on Driver traning [CM(78)17], CEMT. 1978. 

9 Bedard, M. i dr., The Independentcontribution ofDriver. Crash and Vehicle Characteristics to Driver Fa- 
talities, Accident Analysis and Prevention, New York, Vol. 34, No 6, pp 717 - 727 . 2002. 

Rizik od učešća vozača u saobraćajnim 



Struktura vozača prema starosti 



Slika 4.1. Starost bitno utiče na rizik učešća u saobraćajnim nezgodama. ,,U” kriva 
opisuje ovu zavisnost, ističući veliki rizik mladih i starih lica u odnosu na sredovečne (Be- 
dard, M. i dr.). S druge strane, u saobraćaju najviše ima sredovečnih vozača. 10 


Objašnjenje visokog rizika za mlade i stare ljude nemaju ničeg zajed- 
ničkog. Mladi ljudi su sposobniji, zdraviji, brže reaguju, bolje čuju itd. U osnovi 
njihovog rizika je njihovo neiskustvo, sklonost ka rizičnom ponašanju i početnič- 
ke greške. * 11 Mladi ljudi nisu dovoljno upoznati sa rizicima u saobraćaju, olako bi- 


ll! Pavlović, S., Terensko istraživanje strukture vozila i vozača u saobraćaju (seminarski rad), Viša škola 
unutrašnjih poslova, Zemun, 2002. 

11 Resolution No 46 on Measures to reduce the accident risk of young drivers, [CM(85)18], Cemt , 1985. 

raju rizična ponašanja (veće brzine, pijanstvo, nepoštovanje svetlosnih signala i 
saobraćajnih znakova, agresivna vožnja) i potcenjuju ove rizike. Ovo proizlazi iz 
stavova, opšteg modela ponašanja i nedovoljne obuke. Neki autori smatraju (Rot- 
he, 1994) da se ovo može prevazići povećavanjem prilika za edukaciju ili izgrad- 
njom centara koji adolescentima pružaju mogućnost da se „isprazne”. 12 

Stariji ljudi dobro poznaju rizike u saobraćaju, imaju veće iskustvo (život- 
no i saobraćajno), ali biološka starost umanjuje njihove psihofizičke sposobnosti: 
smanjena im je mogućnost da okreću glavu, 13 sporije reaguju, oslabljen im je vid 
(oštrina vida, stereovid, periferni vid) itd. Zato se oni teško snalaze u raskrsnica- 
ma i dr. složenim situacijama. Izgleda da shvatanje čoveka o slabljenju sposob- 
nosti kasni za stvarnim slabljenjem, što je u osnovi povećanog rizika starih 
učesnika u saobraćaju. Ovo posebno dolazi do izražaja u uslovima otežanog odvi- 
janja saobraćaja i kod složenih situcija. Na primer, stariji vozači imaju veći rizik 
da učestvuju u saobraćajnim nezgodama pri preticanju, 14 nego kod ostalih nezgo- 
da. Sposobnosti vozača slabe sa starošću, brže nego što to oni smatraju. S obzi- 
rom na složenost operacije preticanja, ovo značajnije utiče na bezbednost pretica- 
nja nego povećavanje njihovog iskustva. Zato raste rizik od nezgoda u preticanju 
sve do 57 godine. Izgleda da posle ove starosne granice, vozači postaju svesni 
smanjenih sposobnosti i zato su obazriviji u preticanju, što smanjuje udeo pretica- 
nja u ukupnom broju nezgoda kod najstarijih vozača. 15 

Slična zavisnost rizika od starosti uočena je i kod drugih kategorija učesnika 
u saobraćaju: pešaka, biciklista itd. (Evans, 1991). 

Uticaj starosti na pasivnu bezbednost saobraćaja nije tako detaljno istraži- 
van. Mlađi ljudi, zbog svojih sposobnosti i boljeg zdravstvenog stanja, u proseku 
će zadobiti manje povrede i češće preživati nego starija lica. Na primer, u boč- 
nim sudarima u SAD, stariji učesnici imaju tri puta veći rizik povređivanja od 
mlađih. 16 

4.1.3. Sposobnosti 

Sposobnost (engl. Capability) je, izvršna mogućnost da se neposredno izve- 
du telesne i mentalne aktivnosti (operacije) sa valjanim ishodom. 17 Razlikuju se 
opšte (govor, hodanje, opažanje itd.) i specijalne sposobnosti (upravljanje vozi- 


12 Rothe, J. P., Beyond Trajfic Safety, Transaction Publishers, New Brunswick and London, 1994, str. 4. 

13 Isler, R., Parsonson R. i Hansson G., Age Related Ejfects of Restricted Head Movements on the Usefiil 
Field ofView ofDrivers, Accident Analysis and Prevention, New York, Vol. 29, No 6, pp 793 - 801. 
1997. 

14 Lipovac, K., Saobraćajne nezgode u preticanju, (monografija), Viša škola unutrašnjih poslova, Beograd, 
1997 str. 41 i 42. 

15 Ako se uzme u obzir smanjena izloženost starijih vozača, onda je njihov rizik još izraženiji. 

16 Farmer, C., E. Braver i E. Mitter: Two-vehicle Side Impact Crashes: the Relationsliip of Vehicle and 
Crash Characteristics to Injurv Severity, Accident Analysis and Prevention, New York, Vol. 29. No 1, 
pp 399^106. 1997. 

17 Babić, M. i dr„ Medicinski leksikon, I.P Obeležja, Beograd, 1999, str. 952. 

lom itd.)- Sposobnosti mogu biti prirodne (urođene) ili stečene. 18 Za bezbednost 
saobraćaja su najznačajnije senzorne, psihomotorne i mentalne sposobnosti 
(Inić, M. 1997). 19 

U senzorne sposobnosti spadaju sposobnosti koje su u vezi sa čulima vida, 
sluha, mirisa i dodira. Preko 90% najznačajnijih informacija za učešće u sao- 
braćaju prima se čulom vida. Posebno su važni oštrina vida, vidno polje, periferni 
vid, adaptacija, dinamički vid itd. 

Čovek selektivno opaža, tj. bira šta će opaziti i na šta će reagovati. Opažanje 
je u direktnoj vezi sa očekivanjem i pažnjom. Naime, čovek dobro i lako opaža 
ono što očekuje 20 i ono što smatra opasnim (veliki rizik da će nastupiti posledi- 
ce). Ono što ne očekuje, čovek neće primetiti ili mu treba više vremena za pri- 
mećivanje. 

Slika (svetlost) prolazi kroz zenicu oka. Zenica se povećava noću i u uslovi- 
ma smanjene vidljivosti kako bi regulisala količinu propuštene svetlosti. Mrež- 
njača prekriva zadnji deo oka i sadrži ćelije koje pretvaraju svetlosne zrake u sig- 
nale koji se prenose preko očnog živca do mozga (svesti). Čovek vidi punom 
oštrinom samo ako slika padne na malu površinu mrežnjače, a to je samo 1-2 % 
onog što se nalazi u vidnom polju. Ostalo pokriva periferni vid. Oštrina vida je u 
vezi brzog i lakog prepoznavanja predmeta, slika i slova. U krajnjim delovima pe- 
rifernog vida oštrina vida je manja od 0,1 %. S druge strane, na mrežnjači postoji 
tzv. žuta mrlja na kojoj nema nikakvih očnih ćelija. Ako slika padne na žutu mr- 
lju, čovek je neće videti. 



Slika 4.2. Kada zažmurite na levo oko i usmerite pogled (desno oko) na krug, tada 
će se krug videti odlično, a znak iks će se opažati perifernim vidom. Ako crtež pribli- 
žavate licu, u jednom trenutku će znak iks nestati, jer je slika pala u žutu mrlju. 


18 Nova Larusova enciklopedija u tri toma, JRJ, Beograd, 1999, str. 1701. 

19 Inić, M., Bezbednost drumskog saobraćaja , Univerzitet u Novom Sadu, Fakultet tehničkih nauka, N. 
Sad, 1997, str. 284-295. 

20 Priručnik za vozačku dozvolu (korkortsboken), Nacionalni savez švedskih autoškola, Stokholm, 1994, 
str. 69. 

Normalno vidno polje je širine oko 170 do 190 stepeni horizontalno, 60 st- 
epeni iznad i 70 stepeni ispod linije vida. Treba imati u vidu da se širina vidnog 
polja smanjuje sa brzinom i biće: 100 stepeni pri brzini 30 km/h, 75 stepeni pri 
brzini 50 km/h, 40 stepeni pri brzini 100 km/h, a samo 30 stepeni pri brzini 140 
km/h („ efekat tunelskog vida”). Vidno polje se sužava i slabi periferni vid i pri 
malim koncentracijama alkohola u krvi. Deca i pri mirovanju imaju manji 
vidni ugao, tako da su njihove slike uže, o čemu se mora voditi računa pri nji- 
hovoj obuci. 

Veoma je važna koordinacija središnjeg i perifernog vida. Čovek perifernim 
vidom opaža, a središnjim prepoznaje. Predmeti se prvo uočavaju perifernim vi- 
dom, a zatim se usmerava pogled (po potrebi okreće glava) i predmet prepoznaje. 
Iskustvo pomaže da se više i bolje koristi periferni vid, kao i da se pretraživanje u 
vidnom polju vrši sistematičnije. Npr. neiskusni vozači često gledaju blizu vozila, 
pogled im duže zastaje na predmetima, a imaju lošu selekciju šta je važno, a šta nije. 



Slika 4.3. Vidno polje deteta je uže nego kod odrasle osobe. 


4.1.4. Znanja - obrazovanje i obuka 

Na bezbednost saobraćaja utiču obim i struktura znanja učesnika u sao- 
braćaju. Ranije se ovaj uticaj precenjivao. Izgleda da je za bezbedno učešće u 
saobraćaju potreban određeni minimum znanja, a posebno minimum poznavanja 

saobraćajnih propisa . 21 Istraživanje pokazuje malu razliku u učešću u nezgodama 
lica čije se znanje bitno razlikuje. Sve ukazuje da stavovi, veštine i iskustvo imaju 
veći uticaj na bezbednost saobraćaja nego nivo znanja. Međutim, naše is- 
traživanje znanja vozača koji su osuđeni zbog saobraćajnih nezgoda pokazalo je 
drastično nepoznavanje saobraćajnih propisa kod znatnog dela osuđenika . 22 
Izgleda da nedostatak minimuma znanja povećava rizik učešća u saobraćaj- 
nim nezgodama kod svih kategorija učesnika (vozača, biciklista, pešaka itd.). 

Smanenju rizika učešća u saobraćajnim nezgodama više doprinose kursevi 
za sprečavanje nezgoda (za vozače koji su učestvovali u saobraćajnim 
nezgodama), a posebno kursevi za smanjenje recidivizma 23 (za vozače recidivis- 
te), nego povećavanje osnovne obuke. Kod pešaka i drugih učesnika u saobraćaju 
najveći uticaj imaju česta i kratka učenja praćena praktičnim vežbama u 
saobraćaju, interdisciplinarno učenje i vežbanje (u okviru više nastavnih 
predmeta), aktuelne kampanje i studije primera. 

Poseban značaj ima obrazovanje i obuka vozača. Zbog velikog među- 
narodnog značaja i međuuticaja, obuka vozača se sve više unificira u Evropi 24 i u 
svetu. Postoje dva osnovna problema u vezi obuke vozača: prvo, ljudi se obu- 
čavaju da polože vozački ispit, a ne da voze bezbedno i drugo, preovlađuje stav da 
učenje vožnje prestaje nakon polaganja vozačkog ispita. Na primer, istraživanja u 
V. Britaniji su pokazala da vozači koji se obučavaju u defanzivnoj vožnji teže po- 
lažu ispit, ali ređe učestvuju u nezgodama, u odnosu na one koji se obučavaju tra- 
dicionalno . 25 

Dakle, struktura i nivo znanja utiču na aktivnu (rizik od nezgode), ali i na 
pasivnu bezbednost saobraćaja. Kvalitetnija obuka svih učesnika u saobraćaju, a 
posebno vozača smanjuje težinu nezgoda . 26 S druge strane, napredna obuka urge- 
ntne medicine i redovno trenažiranje profesionalaca koji stižu među prvima na 
lice mesta (profesionalni vozači, policajci, vatrogasci i medicinsko osoblje) mogu 
bitno smanjiti posledice nezgoda. 


4,1.5. Stavovi 

Stavovi više nego znanja utiču na bezbednost saobraćaja. U tom smislu 
su brojna zalaganja za izgradnju i ukorenjivanje ispravnih stavova o bezbednosti 


21 Inić, M., Bezbednost drumskog saobraćaja , Univerzitet u Novom Sadu, Fakultet tehničkih nauka, Novi 
Sad, 1997, str. 340. 

22 Skarin G., Karakteristike osuđenih lica za krivična dela iz bezbednosti saobraćaja (seminarski rad), 
Viša škola unutrašnjih poslova, Zemun, 2003. 

22 Knighet, J. i Tippetts S., Accident Prevention Versus Recidivism Prevention Courses for Repeat Trajfic 
Ojfenders, Accident Analysis and Prevention, New York, Vol. 29, No 1, pp 25 - 31. 1997. 

24 Direktive EU u vezi obuke i polaganja vozačkih ispita: Council Directive 91/439/EEC, 94/72/EEC, 96/ 
C 110/05 (proposal), 96/427/EC, 96/439/EEC (proposal), 96/47/EC, 97/C 31/04 (proposal), 9/97 , 97/C 
69/02, 97/26/EC, 97/26/CE, 2000/56/EC. 

25 Vanke, J., Techniquesfor influencing driving the driver's view, ecmt Expert Workshop on In-Car Techno- 
logy, Delft, 1996. 

26 Resolution No 45 on Measures to improve emergency assistance in road traffic, [CM(83)20], CEMT, 
1983. 

saobraćaja. Posebno su značajni stavovi o veličini rizika u saobraćaju, o mo- 
gućnosti upravljanja bezbednošću saobraćaja, o ličnoj i društvenoj odgovornosti 
za bezbednost saobraćaja, o značaju poštovanja propisa, o opasnostima pojedinih 
radnji u saobraćaju itd. Stavovi se izgrađuju i ukorenjuju od rođenja. Presudnu ul- 
ogu u tome ima porodica, dobri uzori i najranija iskustva. Međutim, veoma je 
važno sistematski i kontinuirano uticati na izgradnju pozitivnih stavova: u vrti- 
ćima i predškolskim ustanovama, u toku osnovne i srednje škole (nastava iz više 
nastavnih disciplina i vannastavne aktivnosti), radio i TV emisijama, kampanjama 
u bezbednosti saobraćaja itd. Značajno je da ovo delovanje što ranije počne, da 
bude kontinuirano i prilagođeno uzrastu, mentalitetu, vrsti i nivou obrazovanja i 
sl. U procesu izgradnje pozitivnih stavova o bezbednosti saobraćaja najteže je 
eleminisati negativne uticaje, tj. sprečiti izgradnju negativnih stavova o saobraća- 
ju i bezbednosti saobraćaja. 27 

4.1.6. Iskustvo 

Ukupno životno, a posebno iskustvo u saobraćaju značajno utiču na rizik 
saobraćajne nezgode. Ovo je prisutno kod svih kategorija učesnika u saobraćaju, 
ali je najviše istraženo kod vozača i pešaka. Vozačko iskustvo (vozački staž) se 
može izražavati na različite načine: brojem pređenih kilometara, brojem sati vož- 
nje, brojem godina intenzivne vožnje, obimom i vrstom vožnje u različitim uslo- 
vima itd. Međutim, najjednostavnije je prikupljati podatke o ukupnom (nomi- 
nalnom) vozačkom stažu, tj. o periodu od polaganja vozačkog ispita. Ovaj nomi- 
nalni vozački staž se sastoji od mrtvog i stvarnog vozačkog staža. Mrtvi voza- 
čki staž je period posedovanja vozačke dozvole u kome vozač ne vozi ili malo 
vozi. Stvarni vozački staž je period u kome vozač intenzivno i aktivno vozi. 

Prema obimnim istraživanjima koja su sprovedena u Srbiji, uočeno je da 
vozački staž odlučujuče doprinosi bezbednosti vozača. 28 Prema nominalnom 
vozačkom stažu, svi vozači su podeljeni u pet klasa: 

- neiskusni vozači (vozači početnici) sa vozačkim stažom do 5 godina, 

- nedovoljno iskusni vozači (od 6 do 10 godina nominalnog vozačkog staža), 

- iskusni vozači (od 11-15 godina nominalnog vozačkog staža), 

- zreli vozači (od 16-20 godina), 

- vrlo iskusni vozači (21 - 25 godina) i 

- stari vozači (preko 25 godina poseduju vozačku dozvolu). 

Uočeno je da oko 42 % vozača koji su učestvovali u saobraćajnim nezgoda- 
ma čine vozači početnici (do 5 godina vozačkog staža). 

Ako se ima u vidu smanjena izloženost vozača - početnika, tj. veliki mrtvi 
vozački staž u našim uslovima, zaključujemo da preko 50 % svih vozača učesni- 
ka u saobraćajnim nezgodama čine vozači početnici (sa manje od 5 godina no- 
minalnog vozačkog staža). 


27 O reklamama ... 

28 Lipovac, K. i đr., Obuka kandidata za vozače i polaganje vozačkih ispita u funkciji bezbednosti sa- 
obraćaja, (studija), Viša škola unutrašnjih poslova, Beograd, 1997. 

Slika 4.4. Procenat vozača koji su učestvovali u saobraćajnim nezgodama, a prema 
njihovom vozačkom stažu 29 i vozačko iskustvo vozača u saobraćaju na magistralnom pu- 


tu. 


зо 


Dakle, vozačko iskustvo smanjuje rizik učešća u saobraćajnim nezgodama. 
Međutim, iskustvo može da smanjuje i posledice saobraćajnih nezgoda. 


29 Isto. 

30 Pavlović, S., Terensko istraživanje strukture vozila i vozača u saobraćaju (seminarski rad), Viša škola 
unutrašnjih poslova, Zemun, 2002. 

4.1.7. Ponašanje 

Ponašanje učesnika u saobraćaju, a posebno poštovanje propisa, najbitnije 
utiču na bezbednost saobraćaja. Posebno su opasna sledeća ponašanja u sa- 
obraćaju: 

- značajno prekoračenje ograničenja brzine, 

- nepoštovanje svetlosnih signala (prolazak na crveno svetlo), 

- preticanje na mestima zabrana i u opasnim situacijama, 

- nepoštovanje prvenstva prolaza, 

- nedržanje bezbednog odstojanja između vozila, 

- nekorišćenje zaštitne opreme i 

- prelazak kolovoza van pešačkog prelaza. 

4. 1.7.1. Brzina vozila u saobraćaju 


Brzina utiče na vreme putovanja, troškove prevoza, zagađivanje vazduha, 
buku, izbor vida prevoza, klimu, rizik od nezgode, posledice nezgode, kvali- 
tet života, zdravlje itd. 


Na rizik od nezgode utiču: ograničenje brzine, prosečna brzina vozila, 
procenat vozila čija brzina je veća od ograničene, procenat sporih vozila i 
disperzija brzina . 31 Broj nezgoda se povećava za 10% (lakše nezgode) do 25% 
(nezgode sa poginulim), kada prosečna brzina poraste za 5 km/hat. Ovo poveća- 
nje je 25 - 50 %, ako brzina poraste za 10 km/hat. U suprotnom, ako se prosečna 
brzina na putu smanjuje, smanjuje se i broj nezgoda (Slika 4.5). 



Promena srednje brzine (km/h) 

Slika 4.5. Promena broja nezgoda sa promenom srednje brzine na putu. Svedski 
model kada je posmatrana srednja brzina bila 80 km/hat (Anderssen & Nilsson, 1997). 


31 MASTER ( Managing Speeds ofTrajfic on European Roads. Transport research, Fourth framevvork pro- 
gramme road transport, Transport DG - 106, Final Report, December 1998. 

Rizik od nezgode različito se menja u različitim uslovima. Ako u naselju 
poraste srednja brzina za 10%, broj nezgoda raste za oko 21%. Smanjenje sred- 
nje brzine za oko 1 km/hat dovodi do smanjenja broja nezgoda za oko 2-3% 
(oko 4% na gradskim arterijama i oko 2 % na ulicama gde se vozila kreću sporo). 

Velike prosečne brzina znači i velike sudarne brzine. Sa porastom sudarnih 
brzina rastu posledice nezgode, a posebno rizik smrtnosti. Velike sudarne brzine 
umanjuju koristi od sistema zaštite. Na primer, rizik povreda vezanog putnika 
je 3 puta veći pri sudarnoj brzini 50 km/h, nego pri brzini 30 km/h. Ove razli- 
ke su još značajnije, ako se ne koriste sigurnosni pojasevi. 

Nepoštovanje ograničenja brzine je vrlo pouzdan pokazatelj sklonosti ka sa- 
obraćajnim nezgodama. Naime, vozači koji voze prebrzo, prave i druge saobraća- 
jne prekršaje, a svaki treći vozač koji je kažnjen zbog prekoračenja brzine bio je 
učesnik saobraćajne nezgode. Procenat vozača koji ne poštuju ograničenje brzine 
(prekoračuju brzinu) značajno utiče na broj nezgoda. Ako se procenat vozača 
koji voze prebrzo udvostruči, broj nezgoda poraste za oko 10%. Ako njihova 
prosečna brzina poraste za 2 km/h, broj nezgoda poraste za preko 20%. 

Disperzija brzina (razlike između brzina vozila u saobraćaju) utiče na broj 
konflikata brzina na putu, pa i na broj nezgoda. Ukoliko su brzine ujednačene 
(male disperzije brzina) onda se događa i manji broj nezgoda. Ako disperzija brzi- 
ne raste, onda raste i broj konflikata brzina, raste broj potreba za preticanjem, ra- 
ste broj ometanja i negativnih međuuticaja, vozači se više zamaraju i nerviraju, 
češće su opasne situacije, pa i nezgode. Treba imati na umu da porastu broja ne- 
zgoda doprinose vozila koja se kreću brže, a posebno vozila koja se kreću sporije. 
Brza i spora vozila imaju i veći rizik učešća u nezgodama. 

Sa porastom sudarnih brzina povećava se težina nezgode, a posebno pri 
obaranju pešaka. Na primer, ako je brzina udara u pešaka 30 km/h, onda će po- 
ginuti oko 10% pešaka, pri brzini 40 km/h poginuće oko 20 %, pri 50 km/h gine 
oko 40% pešaka, a pri 60 km/hat gine oko 80%. Ako je pešak udaren vozilom 
koje se kreće brzinom 80 km/hat i više, njegove šanse da preživi su zanemarljive 
(Passanen, 1991). 


Uticaj sudame brzine na smrtnost različitih SN 



Slika 4.6. Rizik od smrti pešaka najviše zavisi od brzine vozila u trenutku sudara 
(Passanen, 1991). 

Nilsson je (1984) izveo matematički model 32 za određivanje uticaja poveća- 
vanja brzine na broj saobraćajnih nezgoda i njihove posledice (Tabela 4.5). 

Broj saobraćajnih nezgoda (у) 

Broj povređenih (z) 

Nezgode sa poginulim 

Poginuli 

Yl=(vi/v 0 ) 4 y 0 

z l=( v i/v 0 ) 4 y 0 +(vi/v 0 ) 8 (z 0 -y 0 ) 

Nezgode sa teško povređenim i oginulim 

Poginuli i teško povređeni 

yi=(Vv 0 ) 3 y 0 

z l=(vi/v 0 ) 3 y 0 +(Vi/v 0 ) 6 (z 0 -y 0 ) 

Sve saobraćajne nezgode sa povredama 

Svi povređeni (uključujući i smrtnosti) 

yi=( v i/v 0 ) 2 y 0 

Zi4vi/v 0 fyo< v i/v 0 f(z 0 -y 0 ) 



Primer 1. Ako je, pri početnoj srednjoj brzini od v0= 85km/h, bilo 100 
saobraćajnih nezgoda sa poginulim i 1 10 poginulih, onda bi, posle porasta br- 
zine na 90 km/h, trebalo očekivati oko: 


yj= (90/85)4 х 100 = 1,0594 х 100 = 125,7 
saobraćajnih nezgoda sa poginulim, tj. očkivalo bi se povećanje za 25,7 %. 
Pri tome bi trebalo očekivati oko: 
z 1= (90/85)4 х 100 + (90/85)8 х (1 10 - 100) = 

= 125,7+1,0598(1 10- 100)= 141, 5 

poginulih lica, tj. očekivalo bi se povećanje za 
(141,5-110)/! 10x100% = 28,6% 


Primer 2. Ako je, pri srednjoj brzini vO = 100 km/h bilo y0 = 1.000 ne- 
zgoda sa teškim povredama (uključujući i poginule), a broj teško povređenih i 
poginulih bio 1.500, onda će sa smanjivanjem brzine na vl =90 km/h, sma- 
njiti i broj ovih nezgoda i nastradalih. 

Novi očekivani broj nezgoda sa povredama biće oko: 
у | = (90/100)2 х 100 = 0,92 х 100 = 810 (smanjenje za oko 19%) 
a novi broj povređenih (uključujući i poginule) biće oko: 
z | = (90/100)2 х 100 + 0,94(1500-1000) = 

= 810 + 0,94(1500-1000) = 1138 (smanjenje za oko 24,1%) 


32 Road Safety Principles and Models: review of descriptive, predictive, risk and accident conseqvence 
models, OECD, 1997. 

Za kontrolu brzina pored tradicionalnih metoda (radar, tahograf i sl.), da- 
nas se sve više koriste automatizovane savremene metode koje koriste radar sa fo- 
toaparatom ili kamerom. Koriste se dva tipa uređaja. Jedan tip uređaja snima tre- 
nutne brzine vozila (koristeći radar ili detektore instalirane u kolovoz), a drugi 
tip uređaja snima prosečnu brzinu na posmatranoj (opasnoj) deonici puta. 

Danas se u oko 75 zemalja koriste uređaji za automatsku detekciju preko- 
račenja brzine (Status Report, juni 19, 1999; www.highwaysafety.org). Time se 
smanjuju broj vozila koja prekoračuju brzinu (za 40 do 80 %) 33 i veličina ovih 
prekoračenja. Velika Britanija (preko 5000 instaliranih radara sa kamerama na 
putevima) i Holandija (preko 6000 uređaja) prednjače u automatskoj kontroli 
brzina. U Francuskoj je krajem 2003. bilo instalirano 100 radara sa digitalnim ka- 
merama koji su potpuno automatizovani (od kontrole na putu, preko identifikacije 
vozila i vlasnika, do pisanja rešenja i plaćanja kazni). Do kraja 2005. planirano je 
da se uvede 1000 ovakvih uređaja. Na pojedinim kritičnim deonicama (posebno u 
tunelima) procenat vozača koji prekoračuju brzinu sveden je na 1%, posle uvo- 
đenja ovih kamera. Na deonici puta u San Etjenu broj broj nezgoda sa nastradalim 
je smanjen sa 90 na 5 posle uvođenja ovih uređaja. 34 

Dakle, veliki potencijal za uticaj na brzine leži u automatskoj kontroli brzi- 
na. Međutim, neophodno je rešiti nekoliko problema, a posebno problem dokazi- 
vanja prekršioca, tj. odgovornosti vlasnika vozila. Mada međunarodne strategije 
bezbednosti saobraćaja, EU, KEMT i većina razvijenih zemalja preporučuju 
uvođenje odgovornosti vlasnika vozila i njegovu obavezu da pomogne dokazi- 
vanje prekršioca, ovo još nije rešeno u našem zakonu. 35 


4. 1.7. 2. Prolazak na crveno svetlo 

Ukrštanje u nivou izaziva veći broj veoma opasnih konflikata u saobraćaju. 
Zato se uređenju prvenstva prolaza posvećuje posebna pažnja. Prvenstvo prolaza 
može biti uređeno kao prvenstvo onoga koji se kreće savremenim kolovozom (u 
odnosu na one koji dolaze zemljanim putem), znakom trougao, znakom STOP, 
semaforima ili znacima koje učesnicima u saobraćaju daju ovlašćena lica koja ne- 
posredno regulišu saobraćaj. 

Svetlosni signalni uređaji (semafori) se postavljaju u raskrsnicama kada to 
zahtevaju razlozi protočnosti (povećan broj vozila ili pešaka) ili bezbednosti sa- 
obraćaja (veći broj nezgoda). Semafori bi trebalo da omoguće bezbedno ukrštanje 
saobraćajnih tokova, tako što vremenski razdvajaju konfliktne tokove vozila i 
pešaka. Pri projektovanju plana tempiranja semafora sprečava se jednovremeno 


33 Status Report, Vol 37, No. 5. Мау 4, 2002. (' www.highwavsafetv.org '). 

34 SARKOZY, N., Ministre de l’Interieur, de la Securite Interieure et des Libertes Locales', Gilles de RO- 
BIEN, Ministre de l’Equipement, des Transports, du Logement, du Tourisme et de la Mer; RN 20 La 
Ville-du-Bois, 27 octobre 2003;Dossier de presse. 

35 Lipovac, K. i Nešić M., Automatsko praćenje i kontrola prekršaja u bezbednosti saobraćaja, Naučno- 
stručni skup: Propisi U bezbednosti saobraćaja, Postojeće stanje i problemi primene, Beograd, 2003 
(Zbornik radova, str. 101 - 113). 

kretanje konfliktnih tokova i obavezno ostavljaju zaštitna vremena. Tako se ga- 
rantuje bezbedno ukrštanje i ulivanje saobraćajnih tokova, sve dok svi učesnici 
poštuju znake na semaforima. Nepoštovanje svetlosnih saobraćajnih znakova 
je veoma opasno, jer narušava načelo poverenja između učesnika u sa- 
obraćaju. Naime, saobraćaj se odvija tako što svi učesnici očekuju od drugih da 
poštuju signalizaciju. Prolazak bilo koga učesnika (pešaka, a posebno vozila) na 
crveno je veoma opasan, jer stvara opasan konflikt sa drugim učesnicima, koji se 
teško izbegava. Ovo najbolje ilustruju podaci o nezgodama na raskrsnicama u 
Beogradu (Tabela 4.6). 


Tabela 4.6. Saobraćajne nezgode koje su se dogodile na raskrsnicama u Beogradu, u toku 
2001. godine (posmatrano je 692 raskrsnice na kojima su se događale nezgo- 
de) Izvor: Statistički podaci MUP-a 36 



Broj 

raskrsnica 

SN sa 
mat. 
štetom 

Broj 

nezgoda 

po 

raskrsnici 

SN sa 
nastradalim 

Broj 

nezgoda 

po 

raskrsnici 

Na semaforizovanim 
raskrsnicama 

210 

547 
(47 %) 

2,6 

122 
(77 %) 

0,58 

Na nesemaforizovanim 
raskrsnicama 

482 

610 

(53 %) 

1,3 

37 

(23%) 

0,08 

Ukupno 

692 

1.157 

(100%) 

1,7 

159 

(100 %) 

0,23 


U našim uslovima je masovno nepoštovanje svetlosnih signala, pa su ras- 
krsnice sa semaforima postale opasnije od nesemaforizovanih raskrsnica. Na se- 
maforizovanim raskrsnicama se češće događaju nezgode i ove nezgode su opasni- 
je. Tako na primer, u Beogradu se, na semaforizovanim raskrsnicama događa 
dva puta više nezgoda sa materijalnom štetom i oko 7 puta više nezgoda sa 
nastradalim licima, nego na nesemaforizovanim raskrsnicama. 

Ovome bi trebalo pridodati da se i veliki broj nezgoda sa pešacima događa 
na semaforizovanim pešačkim prelazima. U Beogradu se u periodu od 1997. do 
2002. godine oko 20 % svih nezgoda sa pešacima dogodilo na pešačkim prelazi- 
ma. Znatan broj ovih nezgoda dogodio se na semaforizovanim prelazima. Oko 
60% nezgoda na semaforizovanim prelazima 37 desio se pri prelasku ulice u vreme 
kada je za pešake bilo uključeno crveno svetlo. 38 

Dakle, velika ulaganja da se raskrsnice i pešački prelazi semaforizuju i sav- 
remeno regulišu (kako bi bili bezbedniji) daju suprotne efekte, zbog ponašanja 


36 Karalić, B.. Analiza bezbednosti saobraćaja na raskrsnicama u Beogradu (diplomski rad), Saobraćajni 
fakultet, Beograd, 2002, str. 71 . i 72. 

37 Obuhvaćene su nezgode kod kojih je utvrđeno stanje semafora. 

38 Vujanić, M., Lipovac, K. i dr., Bezbednost dece u saobraćaju u Beogradu (studija), Institut Saobraćajnog 
fakulteta, Beograd, 1999. 

učesnika u saobraćaju. Imajući ovo u vidu, možemo slobodno reći da je nepošto- 
vanje crvenog svetla jedno od najznačajnijih nebezbednih ponašanja u saobraća- 
ju. U tom smislu su razvijene efikasne metode otkrivanja i dokumentovanja ovih 
prekršaja, uz pomoć savremenih uređaja za automatsku detekciju i snimanje pro- 
lazaka na crveno svetlo. 39 

Istraživanja u SAD, Evropi i Australiji ukazuju da se automatskim uređaji- 
ma može smanjiti broj nezgoda na semaforizovanim raskrsnicama za 25 do 30 %. 
Naime, automatizovano otkrivanje prolazaka na crveno svetlo, zbog velikog 
kapaciteta, značajno uvećava specifičan objektivni rizik da će vozač koji ne poš- 
tuje semafor biti otkriven i kažnjen. Uz odgovarajući publicitet (kampanje) po- 
većava se i subjektivni rizik, što dovodi do promene ponašanja. Pri tome dolazi do 
povećanja broja udara u zadnji deo vozila, ali je ovo povećanje manje, a ove nez- 
gode su lakše u odnosu na bočne sudare. 


4. 1.7.3. Preticanje na mestima zabrana i u opasnim situacijama 

Preticanje na mestima gde je to zabranjeno i u uslovima kada to nije bezbe- 
dno je veoma opasno. U Srbiji se oko 7% nezgoda događa pri preticanju. 40 Ove 
nezgode su teže od ostalih (tabela 4.7). 


Tabela 4.7. Težina saobraćajnih nezgoda pri preticanju je veća nego težina ostalih nezgo- 
da. 41 



Broj poginulih 
na 100 SN 

Broj teško povređenih 
na 100 SN 

Broj lakše povređenih 
na 100 SN 

SN pri preticanju 

12,7 

52,6 

88,4 

Ostale SN 

10,6 

45,4 

77,7 

Sve SN 

10,7 

45,8 

78,4 


Detaljna analiza velikog uzorka nezgoda u preticanju u Srbiji, pokazala je 
da se oko 91% ovih nezgoda događa na preglednim deonicama, gde je dozvolje- 
no preticanje. Međutim, nezgode pri preticanju su posebno česte na putevima sa 
velikim disperzijama brzina (mnogo sporih vozila), neposredno posle dužih zab- 
rana 42 i posle deonica sa smanjenom preglednošću (na početku preglednih deo- 
nica sa dozvoljenim preticanjem). Ovo bi trebalo imati u vidu prilikom planiranja 
kontrole preticanja. Kontrola preticanja može se vršiti tradicionalno (neposredno 
opažanje policajaca na putu) ili uz pomoć savremenih uređaja sa kamerom. Ovi 
uređaji mogu biti stacionirani na odabranim mestima, postavljeni u vozilima ili u 


39 Status Report, Vol 37, No. 5, Мау 4. 2002 ( www.highwaysafety.org ). 

40 Lipovac, K., Saobraćajne nezgode u preticanju , Viša škola unutrašnjih poslova, Beograd, 1997, str. 22. 

41 Lipovac, K., Saobraćajne nezgode u preticanju. 1997, str. 34. 

42 Isto. 



4. 0SN0VNI FAKTORI BEZBEDNOSTI DRUMSKOG SAOBRAĆAJA 



Lipovac, P. Krsto 


Bezbednost saobraćaja 


helikopteru. Optimalni rezultati se postižu kombinovanim radom patrole na zem- 
lji i snimanjem iz vazduha (helikoptera). 


4. 1.7. 4. Nepoštovanje prvenstva prolaza 

Nezaustavljanje pri nailasku na znak „stop” i nepoštovanje prvenstva prola- 
za u raskrsnici je veoma značajan prekršaj koji dovodi do velikog broja saobraća- 
jnih nezgoda, uključujući i nezgode sa najtežim posledicama. Na primer, u Beo- 
gradu se oko 20% svih nezgoda događa zbog neustupanja prvenstva prolaza, a 
bočni sudari čine oko 16% nezgoda sa nastradalim licima. Danas 43 su pored tradi- 
cionalnih metoda, razvijene i savremene metode otkrivanja i dokumentovanja 
ovih prekršaja, a posebno nezaustavljanja kod znaka „stop”. 


4. 1.7. 5. Nedržanje bezbednog odstojanja između vozila 

Oko 7 % svih nezgoda u Srbiji čine sudari vozila koja se kreću u istom sme- 
ru. Vožnja isuviše blizu vozila ispred sebe je veoma opasna. Ovako se ometa vo- 
zač prednjeg vozila, ali i povećava rizik naletanja na vozilo otpozadi (ako prednje 
vozilo koči, a posebno ako forsirano koči). Ipak, ovakvi prekršaji su veoma česti. 
Na Francuskim putevima oko 25 % vozača drži malo odstojanje (manje od 2 se- 
kunde), a oko 6% vozača vozi na vrlo malom odstojanju od prednjeg vozila 
(manje od 1 sekund). U uslovima gustog saobraćaja ovi procenti rastu na 58%, 
odnosno 14,5%, što je veoma opasno. 44 Na evropskim autoputevima započela je 
automatska kontrola odstojanja između vozila i od nje se očekuju značajni efekti 
na bezbednost saobraćaja. 

Vozači-muškarci koji voze na malom rastojanju (zbijeno) imaju 2-3 puta 
više saobraćajnih prekršaja, nego vozači koji drže bezbedno odstojanje u vožnji. 
Korelacija je posebno izražena kod mladih muškaraca. Kod žena nije uočena ova 
korelacija. 45 


4.1.8. Vožnja pod uticajem 

Dva su najvažnija, negativna uticaja alkohola na čoveka. Dejstvom alkoho- 
la, pogoršavaju se fiziološke sposobnosti: slabi oštrina vida, produžava se vreme 
reakcije, slabi koordinacija i preciznost pokreta itd. S druge strane, pod dejstvom 


43 Karalić, B.. Analiza bezbednosti saobraćaja na raskrsnicama u Beogradu (diplomski rad), Saobraćajni 
fakultet, Beograd, 2002, str. 22. i 23. 

44 Sarkozy, N., Ministre de I 'lnterieur, de la Securite Interieure et des Libertes Locales', Gilles de ROBIEN, 
Ministre de l'Equipement, des Transports, du Logement, du Tourisme et de la Mer; RN 20 La Ville-du- 
Bois, 27 octobre 2003; Dossier de presse. 

45 Rajalin, S., S. Hassel i H. Summall., Close-following drivers on two-lane highways, Accident Analysis 
and Prevention, New York, Vol. 29, No 6, pp 723 - 729. 1997. 

alkohola slabi pažnja, povećava se samouverenost, slabi kritičnost i raste sklo- 
nost ka rizicima. Ova dva uticaja se pojačavaju. 

Uticaji alkohola zavise od koncentracije u krvi (mozgu). Već kod 0,2 pro- 
mila smanjuje se sposobnost da se noću proceni rastojanje. Sa 0,3 promila slabi 
procena rastojanja i danju, sužava se vidno polje i otežava prilagođavanje na svet- 
lo-tamu. Kod 0,5 promila znatnije slabe razumne kočnice, povećava se sp- 
remnost za rizik, usporavaju se reakcije, opada koncentracija i slabi pažnja. Kod 
koncentracije od 0,4 promila oko 40% vozača nije sposobno da upravlja vozilom, 
kod 0,6 promila nesposobnih je bilo oko 60%. Kod 0,8 promila preko 75% vo- 
zača je bilo nesposobno, a kod 1,0 promil nijedan vozač nije u stanju da udovolji 
zahtevima saobraćaja i vlada svojim vozilom. Zato su neke države ovu granicu 
proglasile apsolutnom nebezbednošću i predvidele obavezno hapšenje vozača u 
tim slučajevima. 46 

Za 10 do 15 minuta resorbuje se oko pola, za 20 min. oko 60 %, a posle 30 
minuta skoro 70% konzumiranog alkohola. 47 Posle 1-2 sata završava se resorpci- 
ja. Brzina eliminacije alkohola iz organizma zavisi od vrste pića, vrste i količine 
hrane, brzine pijenja itd. Svedski naučnik Widmark (1922.) je utvrdio da se alko- 
hol razgrađuje brzinom od 0,1 do 0,24 promila na sat. Količina alkohola u krvi 
menja se vremenom, tako što prvo raste (oko 60 - 70 minuta posle pijenja), a 
zatim opada (15 do 20 sati posle pijenja). Zato se radi utvrđivanja ranije koncent- 
racije alkohola (u vreme nezgode) dva puta vadi krv (u razmaku od 60 minuta) ili 
se vade krv i urin. 

Rizik od učešća u saobraćajnim nezgodama i rizik od smrtnog stradanja ras- 
tu sa porastom koncentracije alkohola u krvi. Vozači sa preko 1,5 promil alkohola 
u krvi imaju od 20 do 60 puta veći rizik 48 da učestvuju u nezgodi nego vozači do 
0,5 promila. 49 Među nezgodama sa pijanim vozačima ima 3,5 puta više nezgoda 
sa nastradalim, nego među ostalim nezgodama. 50 Alkohol povećava rizik sa- 
obraćajne nezgode više nego bilo koji drugi poznati faktor rizika. Ako bi se iz 
saobraćaja isključili svi vozači pod uticajem alkohola u SAD, broj poginulih u 
nezgodama bi se smanjio za 47 % (Evans, 1991). Istraživanje u Norveškoj (Glad, 
1985. i Assum 1989.) su pokazala da pijani vozači imaju 40 puta veći rizik nez- 
gode sa povređenim i oko 160 puta veći rizik nezgode sa poginulim. Alkohol 
je, po pravilu, povezan sa težim posledicama nezgoda (dva puta veću smrtnost), 
dok droge (bez alkohola) nisu. 51 Najčešći pijani vozači su muškarci, starosti do 


46 Alkohol am Steuerl NEIN DANKE! (Alkohol za volanom ? Ne hvalal), Publikacija nemačkog saveta za 
bezbednost saobraćaja, 1999. 

47 Isto. 

48 Različiti istraživači su došli do različitih odnosa, ali se ovi kreću između 20 i 60! 

49 Справочник no безотасности дорожного движенип, Обзор меропријатп no безопсаности 
дорожного движенил, Институт за економику транспорта, Осло-Копенхаген, 1996. 

50 Rosman, D., Ferrante А. & MaromY., А linkage study ofWestem Australian drink driving arrests and 
road crash records, Accident Analysis and Prevention, New York, Vol. 29, No 3, pp 211 - 220. 2001. 

51 Waller, P. i dr., Crash Characteristics and Injuries ofVictims Impaired Ву Alcohol Versus Illicit Drugs, 
Accident Analysis and Prevention, New York, Vol. 29, No 6, pp 817 - 827. 1997. 

30 godina, a oko 67 % ovih nezgoda su sletanja sa puta i druge nezgode sa jed- 
nim vozilom. Najčešće se ove nezgode dešavaju u dane vikenda fpreko 65%) i 
noću. Veliki broj ovih nezgoda se ne evidentira. 

Alkohol je povezan sa drugim faktorima rizika i oni se obično multiplicira- 
ju. Ako pijan vozač vozi noću, u uslovima smanjene vidljivosti, ako se radi o mla- 
dom i neiskusnom vozaču, ako je vozilo neispravno itd. rizici se mogu i višestru- 
ko povećati. S druge strane, postoje primeri vrlo iskusnih vozača koji su često vo- 
zili pijani, a nisu učestvovali u nezgodama. Naime, ako je pijan vozač svestan ri- 
zika, on može obazrivim ponašanjem, sporom i pažljivom vožnjom, delimično, da 
kompenzira negativan uticaj alkohola. Ova pojava se zove kompenzacija rizika 
u saobraćaju. 

U N. Zelandu je procenjeno da svaka 90-ta vožnja u pijanom stanju (preko 
0,8 promila) rezultira nezgodom, a samo jedna od 375 vožnji u pijanom stanju se 
otkrije i osudi (Miller, T. i Blevvden M., 2001). 52 

Danas se, sve češće primenjuju razne mere kako bi se smanjio broj pijanih 
vozača u saobraćaju. Ove mere idu od edukacije, zakonskih ograničenja, zabrane 
kupovine alkohola za mlade (u mnogim državama SAD lica mlađa od 18, 19, 20 
ili 21. godine ne mogu kupovati alkohol), čestih, slučajnih i dobro uočljivih kont- 
rola (highly visible, random breath testing activity), oštrih kazni, pa do tehničkih 
sredstava koja se ugrađuju u vozilo. Na primer, zaštitne alkohol-brave se 
ugrađuju u vozila čiji vlasnici su uhvaćeni u vožnji pod uticajem alkohola. Ovaj 
uređaj sprečava vozača da uključi vozilo pre testiranja na alkohol, kao i u slučaju 
ako je ovaj test pozitivan. Najveće smanjenje povratništva se postiže, 53 ako je ova 
ugradnja alternativa klasičnim kaznama (zatvor, zabrana upravljanja, elektronska 
prismotra i sl.). 

Međutim, alkohol povećava i rizik kod drugih učesnika u saobraćaju, a po- 
sebno kod pešaka. Pijani pešaci, 54 vozači traktora i biciklisti su takođe veoma ri- 
zične grupe. Najrizičnije grupe pešaka u Francuskoj su pešaci pod uticajem alko- 
hola (posebno noću), deca, stara lica i pešaci u zonama stajališta javnog prevo- 
za. 55 Među poginulim pijanim pešacima posebno se ističu mlađi muškarci. 56 Sva- 
ki četvrti poginuli pešak-muškarac u Svedskoj bio je pod uticajem alkohola. 
Srednja koncentracija kod pijanih pešaka bila je 1,6 promila (g/I). Posebno su ug- 
roženi pijani pešaci pedesetih godina, noću i tokom vikenda. 57 


52 Miller, T. i Blewden M., Troskovi nezgoda povezanih sa alkoholom: procena za Novi Zeland i mere koje 
se predla\u za međunarodno koriscenje, AAP, No 6, 2001 (783-791). 

53 Voas, R. i dr. : Evaluation ofprogram to motivate impaired driving ojfenders to install ignition interlocks, 
Accident Analysis and Prevention, New York, Vol. 34, No 4, pp 449 - 455. 2002. 

54 U Norveškoj, Francuskoj i dr. razvijenim zemljama oko jedne trećine poginulih pešaka bili su pijani. 

55 Fontaine, H. i Gourlet, Y., Fatal Pedastrian Accident in France: A Typological Analysis, Accident Ana- 
lysis and Prevention, New York, Vol. 29, No. 3, pp 303-312, 1997. 

56 Ostrom, M. i Eriksson A„ Fatality Pedestrian and Alcohol, Accident Analysis and Prevention, New 
York, Vol. 29, No 2, pp 173 - 180. 2001. 

57 Ostrom, M. i Erriksson A„ Smrtnost pešaka i alkohol, AAP, No 2, 2001 . 

Dok se stavovi menjaju prvenstveno edukacijom, ponašanje (pa i vožnja 
pod uticajem) se menja unapređivanjem znanja i stavova, ali i doslednom kazne- 
nom politikom. 


4.1.9. Umor 

Umor izaziva slabljenje fizioloških i psiholoških funkcija čoveka. Razdra- 
žljivost, tromost, bezvoljnost, smanjena koncentracija i usporenost (u opažanju, 
shvatanju, odlučivanju, reagovanju) su rani znaci umora koji već utiču na rizik 
nastanka saobraćajne nezgode. Pospanost, optičke iluzije, padanje glave, san i 
„gubljenje filma” su kasni i veoma opasni znaci umora. Ovo je posebno istraži- 
vano kod vozača. Upravljanje vozilom je veoma naporan posao koji zahteva stal- 
nu pažnju i koncentraciju, sa obiljem stresnih situacija. Umor dovodi do češćih 
grešaka u vožnji, slabi opažanje i procene, ometa precizne i koordinirane poki'cte, 
produžava vreme reagovanja itd. Posebno je opasno nagomilavanje umora. 
Mada se vozači posle duže vožnje prilagođavaju na umor, kratke pauze ne elemi- 
nišu posledice umora, što stvara veoma opasne situacije, a da vozači nisu svesni 
opasnosti. 


4.1.10. Nekorišćenje sistema zaštite 

Da bi se povećala pasivna bezbednost saobraćaja, projektovani su i stalno se 
usavršavaju različiti sistemi zaštite. Danas su najznačajniji sistemi zaštite tehnički 
usavršeni i predstavljaju standardnu opremu na vozilima. Međutim, vozači i drugi 
putnici nedovljno koriste ove sisteme. Zato danas ima smisla ovaj element više 
vezivati za čoveka, a manje za vozilo. 58 

Najznačajniji sistemi zaštite su: sigurnosni pojasevi, vazdušni jastuci, naslo- 
ni za glavu i zaštitne kacige za dvotočkaše. 


4.1.10.1. Upotreba sigurnosnih pojaseva 

Pravilna upotreba sigurnosnih pojaseva je jedna od najvažnijih mera u 
bezbednosti saobraćaja. To je mera politike bezbednosti saobraćaja u skoro svim 
državama sveta. Efekti upotrebe sigurnosnih pojaseva su oko 40% na prednjim 
sedištima (za oko 40% smanjuje broj poginulih prilikom sudara vozila). Na 
zadnjim sedištima ovi efekti su nedovoljno istraženi, ali su nešto manji. Efekti 
vazdušnih jastuka su oko 20% na prednjim sedištima, ali u kombinaciji sa sigur- 
nosnim pojasevima efekti rastu na preko 45% (Evans). 59 U najrazvijenijim drža- 


58 Za vozilo se može vezati postojanje sistema zaštite, njegova usavršenost i mogućnosti. Ali sama prip- 
rema, održavanje i korišćenje se moraju vezivati za čoveka, a ne za vozilo. 

59 Highway design and trajfic safety, Engineering handbook, Sidney, 1997. 

vama (Nemačka, Velika Britanija, Finska, Švedska, Australija, Kanada itd.) pro- 
cenat upotrebe sigurnosnih pojaseva na prednjim sedištima premašuje 90%. Do 
danas je učinjen i veliki napredak u upotrebi sigurnosnih pojaseva i na zadnjim 
sedištima. 

Upotreba sigurnosnih pojaseva može se povećati u preciznom definisanju 
obaveze upotrebe pojasa u zakonu, definisanjem neupotrebe pojasa kao primar- 
nog prekršaja (zbog kojeg se može zaustaviti vozilo i kazniti prekršioci), smanji- 
vanjem izuzetaka, kampanjama u policiji i doslednom primenom u policijskim i 
drugim vozilima javnih službi, širokim kampanjama i dobro vidljivom i publiko- 
vanom policijskom prinudom. 

Istraživanja pokazuju da podstrekivanje i nagrađivanje pozitivno utiču na 
stopu upotrebe sigurnosnog pojasa. Ovaj uticaj je veći, ako postoje dobri zakoni i 
ako se podstrekivanje vrši odmah. Trajanje intervencije, verovatnoća da se dobije 
nagrada i vrednost nagrade nisu uticali na kratkoroćne efekte. 60 


4.1.10.2. Kacige za motocikliste i bicikliste 

Na osnovu istraživanja u nekoliko zemalja, 61 upotreba biciklističkih kaciga 
smanjuje smrtne povrede za 27%. Pri tome su smanjene povreda glave za 40%, 
a povećane povrede vrata za 36% (što bi trebalo menjati boljom konstrukcijom 
lakših kaciga). 

Imajući navedene i druge rezultate u vidu, u većini evropskih zemalja zako- 
ni za nošenje zaštitnih kaciga stupili su na snagu 1970 - tih godina. I ostale zemlje 
širom sveta su učinile isto. Zakoni u tim zemljama se uglavnom odnose na sve vo- 
zače-motocikliste, mada u nekim zemljama postoje izuzeci za vozače mopeda. 
Neke države imaju ograničene zakone za nošenje zaštitnih kaciga koji se odnose 
samo na neke motocikliste, obično na one koji su mlađi od 18 godina. Konačno, 
neke zemlje uvode obavezno nošenje kaciga za bicikliste. 


4.1.10.3. Zaštita dece u vozilu 

Deca, a posebno ona mlađa od 12 godina i niža od 150 cm, su veoma ug- 
rožena na prednjim sedištima. Zato je najveći broj država zabranio da ova katego- 
rija putnika sedi napred. 

Sigurnosni pojasevi ne mogu uspešno zadržavati decu pri sudaru, a mogu ih 
i povrediti. Zato neke države (SAD, Kanda, Australija, Švedska i dr.), pri vožnji 
dece zahtevaju posebne sisteme za zadržavanje dece u vozilu (kolevka, posebna 
dečija sedišta, podmetači i sl.), a u zavisnosti od uzrasta deteta. U nekim zemlja- 
ma SAD pri iznošenju deteta iz porodilišta neophodno je dokazati posedovanje 
testirane kolevke za prevoz deteta. Cilj ovih sistema je da što uspešnije zadrže de- 


60 Hagenzieker, M., Bijleveld F. i Davidse: R„ Ejfects Oflncentive Programs to Stimulate Safety Belt USE: 
A Meta-analysis, Accident Analysis and Prevention, New York, Vol. 29, No 6, pp str. 759 - 777. 1997. 

61 Attewell, R„ Glase K„ & Fadden M„ Bicvcle helmet efficacy, a meta - analvsis, Accident Analysis and 
Prevention, New York, Vol. 29, No 4, pp 345 - 352. 2001. 

cu, bez dodatnih povreda. Stepen upotrebe ovih sistema je različit, ali u nekim 
državama je vrlo visok. 

4.1.11. Ostali elementi faktora čovek 


Danas je dokazano da nacionalni dohodak i voljnost plaćanja odlučujuće 
utiču na bezbednost saobraćaja. Viši standard pojedinca, ali i opšti standard 
(društva) pozitivno utiču na sve faktore bezbednosti saobraćaja. Voljnost 
plaćanja se odnosi na spremnost pojedinca i zajednice da ulažu u bezbednost 
saobraćaja. Voljnost plaćanja se povećava sa unapređenjem svesti o značaju 
problema bezbednosti saobraćaja i jačanjem svesti o mogućnosti da se upravlja 
bezbednošću saobraćaja. 


Pušenje i upotreba alkohola i droga u mlađim uzrastima su pouzdan pred- 
viđajući faktor za budući veći rizik od ozbiljnih prekršaja i saobraćajnih nezgoda 
(Shope, J. i dr.). 62 

Zelja za ispitivanjem nepoznatog, potreba za uzbuđenjima i avanturama 
dobro predviđaju riskantnu vožnju. 

Agresivni ljudi su agresivni vozači. Naime, fizička agresivnost ljudi je di- 
rektno povezana sa agresivnošću u vožnji (Lajunen, T. i D. Parker, 2001). 63 Agre- 
sivnost ljudi uvećava rizik od nezgode, a posebno kod vozača. Agresivnost (pso- 
vanje, vikanje, nepristojni gestovi, agresivno praćenje drugih vozila, sprečavanje 
prolaza drugim vozilima, drugi vidovi ometanja učesnika u saobraćaju) je poseb- 
no prisutna kod muškaraca, adolescenata i kod onih koji su u vozilu imali vatreno 
oružje (Miller, M. i dr, 2002). 64 Pogrešni stavovi i agresivno ponašanje koji imaju 
korene u periodu pre obuke vozača, ne mogu se bitno izmeniti samo obukom. 
Više efekata daje kombinacija primera koje daju odrasli, izgradnja društvene od- 
govornosti i rana edukacija o ličnoj odgovornosti u saobraćaju. S druge strane, ag- 
resivno ponašanje se može suzbijati doslednom primenom dobrih zakona i kazni, 
čak i u uslovima izgrađenih loših stavova. 


4.2. VOZILO KAO FAKTOR BEZBEDNOSTI 
SAOBRAĆAJA 

Aktivnoj i pasivnoj bezbednosti vozila doprinose brojni elementi vozila, a 
naročito: točak, uređaji za upravljanje, uređaji za kočenje, uređaji za spajanje 
vučnog i priključnog vozila, sedišta sa naslonima za glavu, sigurnosni pojas. 


62 Shope, J. i dr., Adolescent antecedents ofhigh — risk driving belmvior into young adulthood: substance 
use and parental influences , AAP, No 5, 2001 (649-658). 

63 Lajunen, T. i ParkerD., Are aggressive people aggressive drivers? A study of the relationship betvveen 
self - reported general aggressiveness. driver anger and aggressive driving, AAP, No 2, 2001 (243-255). 

64 Miller, M. i dr., Road Rage in Arizona: armed and dangerous, Accident Analysis and Prevention, New 
York, Vol. 34, No 6, pp 807 - 814. 2002. 

vazdušni jastuci, stanje tehničke ispravnosti vozila, masa vozila, dužina vozila, 
konstrukcija vozila, kompaktnost i obezbeđenost putničkog prostora, ostala opre- 
ma vozila (ABS, ARS i dr.), branik, karoserija, dizajn i uređenost unutrašnjosti 
vozila, dizajn i uređenost spoljašnjosti vozila, brave na vratima, vetrobransko i 
ostala stakla na vozilu, rezervoar za gorivo itd. 

Osnovni parametri pasivne bezbednosti vozila su masa i konstruktivne mo- 
gućnosti apsorpcije energije pri sudaru. Kod sudara vozila slične mase, osnovni 
parametar koji određuje rizik od povreda je dužina vozila (Wood, D.. 1997). 65 


4.2.1. Masa vozila 

Masa vozila presudno utiče na posledice saobraćajne nezgode. Kod sudara 
dva vozila vozač i putnici u lakšem vozilu imaju veći rizik od povreda i smrti. 
Evans (1994) je utvrdio da rizici od smrti direktno zavise od odnosa masa vozi- 
la: 66 


gde su Rj i R 2 rizici povređivanja ili smrti lica u prvom i drugom vozilu, rnj 
i m 2 mase ovih vozila, a 

k - koeficijent koji se određuje empirijski (k=2,2 - 2,6 kada se određuju ri- 
zici povreda i k=3,5 - 3,56 kada se određuju rizici od smrti). 


Primer 3. Neka su se sudarila vozila čije su mase mj=1.800 kg i m 2 =900 
kg i neka su njihove sudarne brzine bile jednake. 

Vozač i putnici u manjem vozilu će imati rizik od smrti oko: 

R 2 /Rj=(1. 800/900)3, 5 =11,3 

puta veći nego vozač i putnici u većem vozilu. 

Njihov rizik od povreda će biti oko: 

R 2 /Rj=( 1.800/900)2,2 =4,6 

puta veći nego za vozača i putnike u većem vozilu. 

Rizik od težih povreda će biti oko: 

R 2 /R | =( 1 .800/900)2,6 =6 

puta veći nego za vozača i putnike u većem vozilu. 


65 Wood, D., Safety and the car size effect: A Fundamental Explanation, Accident Analysis and Preven- 
tion, New York, Vol. 29, No. 2, 1997. (139-151). 

66 Evans, L., Driver Injurv and Fatality Risk In Two-car Crashes Versus Mass Ratio Inferred Using New- 
tonian Mechanics , Accident Analysis and Prevention, New York, Vol. 26, No. 5, 1997. str. 609-616. 

4.2.2. Konstrukcija vozila 

Savremena vozila se konstruišu tako da se što bezbednije apsorbuje velika 
količina energije pri sudaru. Duža vozila i vozila sa boljom konstrukcijom štite 
vozače i putnike od povreda, čak i pri snažnim sudarima. 

4.2.3. Oprema vozila 

Najznačajnija oprema vozila su: 

- sigurnosni pojasevi, 

- vazdušni jastuci, 

- nasloni za glavu, 

- ABS (Anti blokirajući sistem). 

Kao što su pokazala brojna ispitivanja i analize saobraćajnih nezgoda sigur- 
nosni pojas može da štiti samo do promene brzine od oko 25 km/h. 

Vazdušni jastuci i uređaji za zatezanje pojasa predstavljaju dalji korak u 
razvoju, kako bi se ublažilo dejstvo sila koje sigurnosni pojasevi više ne mogu op- 
timalno da pokriju i da bi se smanjio broj povreda prouzrokovanih sigurnosnim 
pojasom, pre svega pomoću harmoničnog delovanja i graničnika zatezanja. 

Sudar vozila se po pravilu odvija u vremenu od oko 100 ms. Ova vrednost 
odgovara npr. trajanju jednog jedinog treptaja oka. Aktiviranje vazdušnog jastuka 
odvija se u sledećim vremenskim intervalima: 

- 0 ms sudar, 

- 5 - 10 ms početak pomeranja položaja tela putnika usled inercije masa, 

- 40 - 50 ms vazdušni jastuk se otvara do svoje pune zapremine, 

- 60 ms glava i gornji deo tela putnika uranja u vazdušne jastuke, gas kojim 
je napunjen vazdušni jastuk izlazi kroz otvore, što stvara efekat priguši- 
vanja (pretvaranje energije), 

- 100 ms vozilo se zaustavlja, 

- 1 10-150 ms gornji deo tela putnika se vraća u prethodni položaj, vazdušni 
jastuk je potpuno ispražnjen. 

Aktiviranje vazdušnog jastuka za suvozača sledi oko 10 ms kasnije. Bočni 
vazdušni jastuci se za samo 10 ms od početka kolizije potpuno otvaraju, pošto 
kod bočnih kolizija postoji veoma kratka zona deformacije. 

Nasloni za glavu imaju zadatak da spreče nekontrolisano kretanje glave 
unazad i prelom vratnih pršljenova. Da bi se ovo postiglo nasloni bi trebalo da 
budu u visini glave, što čvršće pričvršćeni za sedište i što bliže glavi. 

Cilj klasičnog sistema za kočenje je da spreči okretanje točka, da blokira 
točak. Kada blokiraju upravljački točkovi nije moguće upravljati vozilom (vozilo 
će nastaviti da se kreće pravo, bez obzira na okretanje točka upravljača). S druge 
strane, ako tokovi naiđu na različite podloge (desni točkovi idu prljavim ili mo- 
krim kolovozom, a levi suvim i čistim), onda će se realizovati različite sile 
kočenja na levim i desnim točkovima (čak i ako su kočnice ispravne). Ovo po- 
većava rizik od zanošenja vozila i gubljenja stabilnosti pri kočenju. Da bi se omo- 

gućilo upravljanje vozilom koje forsirano koči i sprečilo njegovo zanošenje, 
uvedeni su različiti sistemi koji sprečavaju blokiranje točka pri kočenju (ABS - 
Anti blokirajući sistem). Ovi sistemi, preko senzora na točku, određuju trenutak 
kada prestane okretanje točka (trenutak blokiranja) i automatski koriguju (sman- 
juju) silu kočenja kako bi deblokirali točak, tj. obezbedili da se i dalje okreće. 
Ovako se sistem održava na granici proklizavanja, što, po pravilu, dovodi i do po- 
većavanja intenziteta usporenja. ABS nije uveden u upotrebu radi povećavanja 
usporenja, već da omogući upravljanje i smanji zanošenje pri forsiranom 
kočenju. ABS u redovnim slučajevima obezbeđuje i nešto veća usporenja. 
Istraživanje koje je organizovala NHTSA pokazala su da je put kočenja vozila sa 
ABS na šljunkovitoj podlozi bio čak za 27% veći nego kod vozila bez ABS. Na 
većini ostalih podloga ABS je skratio put kočenja od 10 do 30%. Ovo skraćenje je 
bilo veće kada je vozilo bilo opterećeno, na vlažnim podlogama i u krivinama. 67 

Nema dovoljno istraživanja koja bi objasnila uticaj ABS na aktivnu i pasiv- 
nu bezbednost saobraćaja. Jedno istraživanje (Farmer, C. i dr. 1997) je pokazalo 
da vozila sa ABS češće učestvuju u saobraćajnim nezgodama u kojima ginu 
vozač i putnici u tim vozilima 68 (posebno u nezgodama sa jednim vozilom), a 
posebno ako je vozač pod uticajem alkohola (Harless, 2002). 69 S druge strane, vo- 
zila sa ABS ređe učestvuju u nezgodama u kojima ginu drugi (vozači i putnici iz 
drugog vozila, pešaci, biciklisti), u poređenju sa istim vozilima bez ABS. Ovo se 
može tumačiti tehničkim prednostima ABS, ali i neprilagođenošću vozača i utica- 
jima ABS na ponašanje i subjektivni osećaj sigurnosti. Neadekvatno upravljanje 
vozilom sa ABS ograničava se na pijane vozače i vozače koji nemaju iskustva niti 
obuku u upravljanju ovim vozilima. Boljom obukom i prilagođavanjem vozača na 
ABS otklanjaju se negativni uticaji (Farmer, 2001), a povećavaju pozitivni. Mo- 
guće je da vozač, umesto da radi na kontrolisanju pokreta vozila, sprovodi ekst- 
remne pokrete upravljača tokom panične situacije. Ovo može rezultirati time da 
vozač, pokušavajući da izbegne saobraćajne nezgode u koje je uključen veći broj 
vozila, izaziva saobraćajnu nezgodu koja uključuje samo njegovo vozilo, jer, na 
primer, „sleti” s puta. S druge strane, povećanje broja saobraćajnih nezgoda sa 
jednim vozilom može biti uslovljeno i promenom ponašanja vozača (tj. kompen- 
zacija rizika) usled shvatanja i oslanjanja na koristi koje obezbeđuje ABS sistem 
(potcenjuje rizik velike brzine, potcenjuje krivine, precenjuje mogućnosti upravlj- 
anja zbog oslanjanja na ABS i sl.). 

Američka nacionalna agencija za bezbednost saobraćaja (NHTSA) je pok- 
renula opsežna istraživanja kako bi se bolje sagledali uticaji ABS na bezbednost 
saobraćaja. 70 


67 A Compreliensive Light Vehicle Antilock Brake System Test Track Performance Evaluation, NHTSA. 
2001 . 

68 Farmer, C. i dr., FatalCrashes of Passinger Vehicles Before and After Adding Antilock Braking System, 
Accident Analysis and Prevention, New York, Vol. 29, No 6, pp 745 - 757. 1997. 

69 Harless, D. & Hoffer, G.: The Antilock System Anomaly: A Drinking Driver Problem, Accident Ana- 
lysis and Prevention, New York, Vol. 34, No 3, pp 333 - 341. 2002. 

7|! An Overview ofthe National Highway Trajfic Safety Administration's Light Vehicle Antilock Brake Sys- 
tems Research Program, NHTSA, 2000. 

Tabela 4.8 . Nalazi studija iz 1998. godine o uticajima ABS na bezbednost u vezi s auto- 
mobilima 71 

Prema istraživanjima Hertz-a, Hiltona, i Johnson-a 

Tipovi saobraćajne nezgode 

c . • j Smrtonosne saobracaine 

Sve saobracaine nezgode , J 

J & nezgode 

Sudari u kojima učestvuje više vozila 

Suva i povoljna površina 
puteva 

-18* 

+5 

Vlažna i nepovoljna 
površina puteva 

-42* 

-40* 

Obaranje pešake 

Suva i povoljna površina 
puteva 

-10 

+10 

Vlažna i nepovoljna 
površina puteva 

-30* 

-38* 

Nezgode 

u kojima učestvuje samo jedno vozilo 


Prevrtanja 


+40 

Suva i povoljna površina 
puteva 

-17 

+51 

Vlažna i nepovoljna 
površina puteva 

+16 

-14 

Prednji udar u fiksirani 
objekat 


-12 

Suva i povoljna površina 
puteva 

-13 

-11 

Vlažna i nepovoljna 
površina puteva 

+2 

-16 

Bočni udar u fiksirani 
objekat 

+8 

+63 

Suva i povoljna površina 
puteva 

+7 

+61 

Vlažna i nepovoljna 
površina puteva 

+8 

+69 


71 An Overview ofthe National Highway Trajfic Safety Administration's Light Vehicle Antilock Brake Sys- 
tems Research Program, NHTSA, 2000. 

+ Pokazuje porast određenog tipa saobraćajnih nezgoda za vozila opremlje- 
na sa ABS 

- Pokazuje smanjenje određenog tipa saobraćajne nezgode za vozila op- 
remljena sa ABS 

4.3. PUT KAO FAKTOR BEZBEDNOSTI SAOBRAĆAJA 

4.3.1.Vrsta puta 


Sa gledišta bezbednosti saobraćaja, putevi se mogu klasifikovati u tri ka- 
tegorije: 

- brzi putevi (autoputeve i puteve rezervisane za saobraćaj motornih vozi- 
la), 

- ostali otvoreni (ruralne) putevi i 

- gradske ulice. 


Navedene tri kategorije puteva se razlikuju po režimu saobraćaja, strukturi 
učesnika u saobraćaju, brzini kretanja, tehničko-tehnološkim karakteristikama, 
strukturi i učestalosti konflikata u saobraćaju itd. Na osnovu istraživanja u najraz- 
vijenim zemljama određeni su rizici učešća u nezgodama na različitim putevima. 
Ako je prosečan rizik 1,00, onda su relativni rizici nastanka saobraćajnih nezgoda 
na pojedinim putevima dati u tabeli 4.9. 


Tabela 4. 9. Relativni rizik nezgoda na različitim putevima 72 


Zemlja 

IZVOR: 

istraživači, godina 

Brzi putevi 

Ruralni 

putevi 

Gradske 

ulice 

Prosek za 
sve puteve 

Danska 

(Elvik, 1991) 

0,18 

0,93 

1,32 

1,00 

Norveška 

(Elvik, 1991) 

0,31 

0,96 

1,63 

1,00 

Svedska 

(Elvik, 1991) 

0,44 

0,74 

1,38 

1,00 

Nemačka 

(Marburger i 
Stockner, 1989) 

0,18 

0,63 

2,07 

1,00 

Velika 

Britanija 

(UK Department 
ofTransport, 1989) 

0,16 

0,57 

1,66 

1,00 

SAD 

(US Department of 
Transportation, 
1989) 

0,31 

0,95 

1,35 

1,00 

PROSEK 


0,26 

0,80 

1,57 

1,00 


72 Спровочник no безопаспости дорожного движенин, Обзор меропррштии по безопасности 
дорожного движенил, Институт економики транспорта, Осло-Копенхаген, 1996. 

Dakle, autoputevi su najbezbedniji putevi. Na ostalim otvorenim putevima 
za mešoviti saobraćaj (ruralni putevi) rizik nezgode je tri, a na gradskim ulicama 
šest puta veći. 

4.3.2. Trasa puta 

Trasa puta veoma utiče na bezbednost saobraćaja, a posebno promene radi- 
jusi krivina i nagibi. U krivinama sa radijusom od 400 m rizik od nezgode je dva 
puta veći nego na pravoj deonici, a na krivinama sa 100 - 200 m, ovaj rizik je 4 
do 8 puta veći. 73 

Međutim, na rizik nezgode još značajnije utiču promene radijusa krivina i 
nagiba kolovoza. Ako se na putu smenjuju duge prave deonice i deonice sa ošt- 
rim krivinama ili se smenjuju ravne deonice sa strmim deonicama prosečan broj 
nezgoda raste, u odnosu na puteve sa ujednačenim uslovima vožnje. Nezgode se 
koncentrišu na deonicama sa znatno oštrijim krivinama u odnosu na prethodni 
pravac ili blagu krivinu, kao i na deonicama sa usponom posle dužih ravnih deo- 
nica. 

Negativan uticaj nagiba i oštrih radijusa utiče na bezbednost saobraćaja i na 
ostalim (pravim i ravnim) deonicama. Naime, nepovoljni radijusi i nagibi do- 
datno zamaraju vozače, doprinose napetosti, nestrpljivosti i agresivnosti, što dola- 
zi do izražaja i posle ovih deonica. Neki tipovi nezgoda (npr. nezgode pri preti- 
canju) se koncentrišu na pravcima posle serije oštrih krivina i na ravnim deonica- 
ma posle dužih uspona. 74 

4.3.3. Prosečan broj priključnih puteva (raskrsnica) 

Broj nezgoda raste sa porastom broja raskrsnica po kilometru puta. 
Ovo je logično, jer svaka raskrsnica predstavlja veći broj konflikata i opasnih si- 
tuacija koji se mogu realizovati u nezgodu. Rizik nezgode je veći u raskrsnicma 
sa više prilaza, sa intenzivnijim saobraćajem (a posebno sa više vozila iz spo- 
rednih puteva) i većim brzinama ispred raskrsnica. Brude (1986) je utvrdio da je 
rizik nezgode na raskrsnicama sa četiri prilaza dva puta veći, nego na sličnim ras- 
krsnicama sa tri prilaza. 

S druge strane, raskrsnice zamaraju vozače, stvaraju uslove za agresivnost i 
druge negativne pojave koje povećavaju rizik nezgode i između raskrsnica. 

4.3.4. Stanje kolovoza 

Na mokrom i prljavom kolovozu otežano je upravljanje i kočenje vozila. 
Posebno su opasne promena stanje kolovoza. Najviše nezgoda se događa u vreme 
prvih kiša posle dužeg suvog perioda. Posle dužeg perioda sa lošom podlogom. 


73 Isto. 

74 Lipovac, K., Prilog modelovanju procesa bezbednog preticanja (doktorska disertacija), Saobraćajni fa- 
kultet, Beograd, 1993, str. 21. 

vozači prilagođavaju svoje ponašanje i rizik nezgode opada. Zato se u zimskim 
mesecima događa manji broj nezgoda. S druge strane, vozači voze sporije, pa je i 
težina ovih nezgoda manja. 


4.3.5. Prepreke pored puta 

Pored puta se često nalaze različite prepreke (stablo drveta, betonski i drugi 
stubovi, čvrsti objekti, vegetacija i sl.) koji utiču na aktivnu i pasivnu bezbednost 
saobraćaja. Ako ometaju preglednost, ove prepreke mogu doprineti nastanku nez- 
gode. Česte prepreke zamaraju vozače i skreću im pažnju, pa tako mogu povećati 
rizik nastanka nezgode. 

S druge strane, prepreke utiču i na pasivnu bezbednost saobraćaja. Ako se 
radi o čvrstim preprekama (stabla drveta, stubovi, zidani objekti i sl.), pri silasku 
sa puta, vozila često udaraju u ove prepreke. Tako se povećava težina saobraćaj- 
nih nezgoda. Svaka četvrta nezgoda u Svedskoj predstavlja udar u prepreku, a 
50% ovih udara su udari u drvo pored puta. U Nemačkoj oko 43% smrtonosnih 
nezgoda sa učešćem jednog vozila (sletanje sa puta) događa se pri udaru vozila u 
drvo. 75 

Međutim, prepreke mogu imati i pozitivan uticaj na težinu nezgoda. Naime, 
danas se, kao mera za smanjivanje brzina na raskrsnicama i drugim opasnim mes- 
tima, analiziraju i postavljanje prepreka koje smanjuju preglednost. 76 Ovako se 
vozači primoravaju da smanje brzine u opasnim zonama. Mada ovo može poveća- 
ti broj lakših nezgoda, ovako se smanjuje broj nezgoda sa najtežim posledicama. 
Dakle, ove prepreke mogu negativno uticati na aktivnu bezbednost saobraćaja 
(raste ukupan broj nezgoda), ali pozitivno na pasivnu bezbednost (smanjuju se 
posledice nezgoda). Izgradnja prepreka koje smanjuju preglednost, mora biti ve- 
oma detaljno i stručno analizirana. Izgradnja prepreka ima smisla, ako su očekiva- 
ne dobiti veće od šteta. 

Ogden (1997). 77 je pokazao da asfaltiranje bankina pored otvorenih pute- 
va, smanjuje broj nezgoda i do 41%. Posebno su bila izražena smanjenja udara 
odpozadi i sletanja sa puta. 

Geometrijski dizajn puta i stanje površina za pešake (bankina, bermi i 
sl.) najviše utiču na rizik od saobraćajne nezgode na otvorenim putevima. 78 Iz- 
građenost i održavanje trotoara najviše utiču na rizik stradanja u naseljima. 

Na bezbednost saobraćaja utiču brojni elementi koji se ne odnose na čove- 
ka, niti na vozilo, niti na put. Ove elemente pripisujemo okolini. Najznačajnije 


75 OECD: Road Safetv Principles and Models: Review of Descriptive, Predictive, Risk and Accident Con- 
sequence Models, Pariz, 1997 (str.84). 

76 MASTER (Managing Speeds of Traffic on European Roads, Transport research, Fourth framework pro- 
gramme road transport, Transport DG - 106, Fitial Report, December 1998. 

77 Ogden, K., The Effects ofPaved Shoulders on Accident on Rural Highways, Accident Analysis and Pre- 
vention, New York, Vol. 29. No. 3. pp 353-362, 1997. 

78 Karlaftis, M. & Golias, I., Effects ofRural Geometrv and Traffic Volumes on Rural Roadway Accident 
Rates, Accident Analysis and Prevention, New York, Vol. 34, No 3, pp 357 - 365. 2002. 

uticaje na bezbednost saobraćaja imaju: standard (pojedinca i društva), državno 
uređenje, organizacija i kvalitet rada institucija bezbednosti saobraćaja, sistem 
obrazovanja i vaspitanja, zakoni i drugi propisi, doslednost kažnjavanja, rad poli- 
cije i sudstva, stanje zdravstvene zaštite, stavovi o bezbednosti saobraćaja, koor- 
dinacija i kooperacija svih subjekata bezbednosti saobraćaja, porodica, metrološ- 
ke prilike, saobraćajni i dr. uslovi, urbanističko planiranje prostora, itd. 


4.4. OKOLINA KAO FAKTOR BEZBEDNOSTI 
SAOBRAĆAJA 

NEPOVOLJNI VREMENSKI USLOVI 

U vreme padavina (grad, kiša ili sneg) raste rizik od nezgode. Skandinavska 
istraživanja (Frdstroem i Bjornskau, 1989) su pokazala da neočekivane snežne 
padavine, prvi jesenji sneg i padavine posle dužih perioda bez padavina značajno 
povećavaju rizik nezgoda, a posebno nezgoda sa nastradalim. Učesnici u sa- 
obraćaju se privikavaju na loše vremenske uslove i ovaj negativan uticaj slabi. 
Posebno opada rizik od nezgoda sa povređenim i poginulim. Naša istraživanja 
(Lipovac, K, 1993) su potvrdila ove stavove i pokazala da pojava grada najviše 
utiče na rizik nezgode, a posebno na rizik nezgoda mladih i neiskusnih vozača. 

Negativni uticaji roditelja: Blagi stavovi prema konzumiranju alkohola 
mladih, slab nadzor, i sl. povećavaju rizik od učešća u ozbiljnim saobraćajnim 
prekršajima i nezgodama (Shope, J. i dr.). 79 S druge strane, deca roditelja koji su 
češće činili prekrašje i sama često čine prekršaje i češće učestvuju u saobraćajnim 
nezgodama. 

DECA I RODITELJI 

Vozači čiji roditelji su imali tri ili više saobraćajnih prekršaja imaju 38% 
veću verovatnoću da načine prekršaj, nego ostali. Vozači čiji roditelji su imali tri 
ili više nezgoda imaju 22% veću verovatnoću da dožive bar jednu nezgodu. 80 


POLICIJA-Uticaj neposredne kontrole na smanjivanje brzine 

U Norveškoj je uočeno da je redovna 9-točasovna kontrola u toku 6 nedelja 
dovela do smanjenja prosečne brzine vožnje za 0,9 do 4,8 km/h, te da su efekti 
trajali najviše 8 nedelja. 81 Neposredna kontrola brzo deluje, ali su efekti ograniče- 
ni u vremenu i prostoru. 


79 Shope, J. i dr., Predznaci kod adolescenata koji ukazuju na visoko rizično ponašanje kod mlađih i odras- 
lih: korisćenje supstanci i roditeljski uticaji, AAP, No 5, 2001, str. 649-658. 

80 perguson, S. i dr., Odnos roditeljskih vozačkih dosijea sa vozačkim dosijeima njihove dece, Accident 
Analysis and Prevention, New York, Vol. 29, No 3, pp 229 - 234. 2001. 

81 Truls, V, Increased Police Enforcement: Ejfects on Speed, Accident Analysis and Prevention, New 
York, Vol. 29, No 3, pp 373 - 385. 1997. 

STANDARD-pojedinca 

U V. Britaniji je utvrđeno da je stopa poginulih u saobraćajnim nezgodama 
mnogo veća među stanovnicima siromašnih oblasati, nego u bogatim oblastima. 82 
Međutim, povećanje prihoda, u određanom opsegu, povezano je sa kratkoročnim 
smanjivanjem rizika, ali izaziva povećavanje dugoročno povećanje izloženosti 
(motorizacije i mobilnosti), pa može negativno da utiče na rizik nezgode (Scuff- 
ham,P. & J. Langley, 2002). 83 

SKRIVENE KAMERE 

Skrivene kamere koje prati odgovarajući publicitet (kampanje), imaju veće 
efekte na smanjivanje broja prekoračenja brzine, broja nezgoda i broja poginulih 
u odnosu na vidljive kamere (Keal, M., Povey, L. & Frith W., 2001. 84 i 2002). 85 
Ova smanjenja su značajna kako na konkretnoj deonici (lokalno), tako i na svim 
putevima (globalno). S druge strane, skrivene kamere dovode do četvorostrukog 
povećanja realizovanih kazni. 

ZAKON I RASNA PRIPADNOST 

Primena primarnih zakona o pojasevima povećava upotrebu sigurnosnih po- 
jaseva, u poređenju sa sekundarnim zakonima, 86 a posebno kod nekih rasa/etnič- 
kih grupa (npr. kod Amerikanaca afričkog porekla). 87 Prelazak na primarne zako- 
ne (Eby, D. i dr, 2002) 88 više je uticao na one grupe koje su manje koristile po- 
jaseve (mladi vozači, muškarci, putnici i Afroamerikanci). 

PRISUSTVO SAPUTNIKA 

Prisustvo saputnika smanjuje rizik od nezgode, a posebno noću (Vollrath, 
M. i dr. 2002). 89 Međutim, kod mladih vozača, rizik od nezgode raste, ako je sa- 
putnik mlađa osoba, tinejdžer, a posebno ako ova osoba nema vozačku dozvolu. 


82 Abdalla, I. i dr., An Investigation Into the Relationships Between Area Social Characteristics and Road 
Accident Casualties , Accident Analysis and Prevention, New York, Vol. 29. No 5, pp 583 - 593. 1997. 

83 Scufham, P. & Langley J., A Model ofTraffic Crashes in New Zealand. Accident Analysis and Preven- 
tion, New York, Vol. 34, No 5, pp 673 - 687. 2002. 

84 Keall, M., L.Povey & Frith W., Relativna efikasnost programa skrivenih kamera, nasuprot vidljivih ka- 
mera za smanjivanje brzine. Accident Analysis and Prevention, New York, Vol. 29, No 3, pp 277 - 
2284. 2001. 

85 Keal, M., L. Povey & Frith W., Further results from a trial comparing a hidden speed camera pro- 
gramme with visible camera operation. Accident Analysis and Prevention, New York, Vol. 34, No 6, pp 
773 - 777. 2002. 

86 Prema sekundarnim zakonima nekorišćenje sigurnosnog pojasa je prekršaj za koji se vozilo ne može 
zaustaviti. Međutim, ako se vozilo zaustavi zbog drugog prekršaja, onda je moguće naplatiti kaznu i za 
nekorišćenje pojasa. Suprotno tome, primarni zakoni dozvoljavaju policiji da zaustavi vozače zbog ne- 
korišćenja pojasa i da naplate kaznu. 

87 Wels, J, A.Williams & Farmer C., Seat belt use among african americans. hispanics and whites, Acci- 
dent Analysis and Prevention, New York, Vol. 34, No 4, pp 523 - 529. 2002. 

88 Eby, D., J.Vivoda & Fordyce T., The Ejfects ofStandard Enforcement on Michigan Safetv Belt Use, Ac- 
cident Analysis and Prevention, New York, Vol. 34, No 6, pp 815 - 823. 2002. 

89 Vollrath, M., T. Meilinger & Kriger P., How the Presence of Passengers Influences the Risk of Collision 
With Another Vehicle, Accident Analysis and Prevention, New York, Vol. 34, No 5, pp 649 - 654. 2002. 

5.1. PRIMENA ZAKONA I PROMENA PONAŠANJA 
U SAOBRAĆAJU 

Danas se procenjuje da u promeni ponašanja leži najveći potencijal uticaja 
na bezbednost saobraćaja (20 do 40% u EU). Propisi imaju veoma važnu ulogu u 
promeni ponašanja. Da bi se ovaj potencijal realizovao, neophodno je: da se do- 
nese dobar zakon i drugi propisi, da ljudi poštuju propise i da budu kažnjeni oni 
koji ih ne poštuju. 

Primena zakona ima različite kratkoročne i dugoročne ciljeve koji se reali- 
zuju u tri faze: 

1. faza: PROMENA PONAŠANJA ZBOG POLICIJE 

To su trenutni efekti na terenu - na mestu i u vreme kontrole saobraćaja. Na 
primer, vozači će poštovati crveno svetlo na semaforu (ili smanjivati brzinu) na 
datoj lokaciji u vreme kada shvate da postoji policijska kontrola. 

2. faza: PROMENA STAVOVA 

To su kratkoročni memorijski efekti koji se odnose na isto mesto ili na isti 
prekršaj, a traju i posle policijske kontrole. Na primer, posle dugotrajne kontrole 
prolaska na crveno svetlo (ili kontrole brzine) na određenom mestu, vozači će 
poštovati svetlosne signale (ili smanjivati brzinu) na tom mestu i u vreme kada 
nema policijske kontrole. Ovome posebno može da doprinese automatska kontro- 
le saobraćaja. 

3. faza: PROMENA MORALNIH - SOCIJALNIH NORMI 

To su dugoročni efekti stručno projektovanih kampanja i dosledne primene 
zakona, a oslanjaju se na shvatanje opasnosti od pojednih saobraćajnih prekršaja. 
Na primer, posle višegodišnje (ili višedecenijske) dosledne primene zakona u vezi 
prolaska na crveno (ili kontrole brzine) i sveobuhvatnih kampanja koje stručno 
objašnjavaju smisao prinude, većina vozača prihvata da je nemoralno prolaziti na 
crveno ili drastično prekoračivati brzinu. Tako se smanjuje broj onih koji čine taj 
prekršaj na bilo kojem mestu i u bilo koje vreme. Sa druge strane, javnost se pri- 
dobija da pomogne i podrži policiju u otkrivanju i rasvetljavanju ovih prekršaja. 

U Evropi je u toku proces usaglašavanja propisa u bezbednosti saobraćaja. 
Posebno se prate i usaglašavaju: 

- usvajanje zakona, 

- poštovanje zakona (naročito policijska praksa) i 

- efikasnost sudova. 

Pri usvajanju novih zakona i pri izmeni postojećih od država se očekuje da 
propisima podrže minimum usaglašenih stručnih stavova. U tom smislu, postoji 
veliki broj preporuka Ujedinjenih Nacija, Rezolucija i drugih dokumenata 
KEMT, Direktiva EU, dokumenata OECD itd. Postoje brojne međunarodne orga- 
nizacije, komisije i druga tela koji neprekidno prate ovaj proces i pomažu vlada- 
ma i dr. institucijama u kreiranju nacionalnih propisa. 

Proces usaglašavanja se ne završava praćenjem usvajanja zakona i drugih 
propisa. Danas se sve otvorenije izučava i preporučuje usaglašavanje policijske 
prakse. Očekuje se da se širom Evrope, a posebno u EU ostvari ujednačen nivo 
poštovanja zakona u oblasti bezbednosti saobraćaja. U tom smislu je usvojena 
Evropska strategija policijske prinude, a u reformama policijskih organizacija 
učestvuju međunarodni eksperti. 


5.1.1. Očekivana vrednost kazne i promena ponašanja 

Osnovni cilj primene propisa u saobraćaju je omogućavanje neometanog 
odvijanja saobraćaja uz stalno smanjivanje rizika nastanka saobraćajnih 
nezgoda. Ma koliko ovi ciljevi bili razumni i opšteprihvaćeni, teško ih je ostvari- 
vati u praksi. Naime, učesnici u saobraćaju marginalizuju značaj rizika u sa- 
obraćaju. Verovatnoća saobraćajnih nezgoda je mala sa gledišta pojedinca koji 
treba da promeni svoje ponašanje. On redovno precenjuje značaj svojih „odrica- 
nja” (smanjivanja brzine, poštovanja svetala na semaforu, odricanja od alkohola, 
prelaska ulice na pešačkom prelazu i sl.) u odnosu na „dobiti” u bezbednosti sa- 
obraćaja (statističko smanjivanje rizika nastanka nezgode). Rizik nastanka nezgo- 
de ne može bitno promeniti ponašanje ljudi u saobraćaju. 

S obzirom na to da je rizik nezgode minoran za pojedinca, preostalo je da 
primenom zakona korigujemo njegovo ponašanje u saobraćaju. Neophodno je da 
se poveća rizik zaustavljanja (R zaU st)> odnosno kontrolisanja zaustavljenih 
učesnika u saobraćaju (Rkont/zaust)- Ako su ove kontrole stručne, to će uvećati i ri- 
zik otkrivanja saobraćajnih prekršaja (R 0 tkr/kont)- Povećan rizik otkrivanja 
unapređuje ponašanje učesnika u saobraćaju. Kao rezultat ovakvog razmišljanja, 
u svetu se sve više prihvata metod planiranih, slučajnih kontrola vozača (npr. kon- 
trole alkoholisanosti vozača i sl.) i vozila (npr. kontrola teretnih vozila). 

Međutim, razni propusti u sankcionisanju omogućavaju da jedan znatan 
broj prekršilaca ne bude kažnjen za prekršaje koje su učinili. Ovo će zavisiti od 
zakonskih rešenja, od kvaliteta rada policije, sudova, ali i od mentaliteta, od društ- 
venog okruženja itd. Neophodno je stalno povećavati rizik kažnjavanja 
prekršilaca koji su otkriveni u prekršaju (Rkaž/otkr)- 

Konačno, rizik kažnjavanja (Rk az ) se dobija kao proizvod rizika (verovat- 
noće) zaustavljanja, kontrole, otkrivanja i kažnjavanja: 

R — R R . D тт 

AV kaž AV zaust ’ lv kont/zaust ' lv otkr/kont lv kaž/otkr 

Na ponašanje u saobraćaju utiče i veličina kazne za pojedine prekršaje (Vk). 
Očekivana kazna predstavlja srednju vrednost kazne (matematičko očekivanje 

kazne) koju „plaća” učesnik u saobraćaju za neki prekršaj i dobija se kao proizvod 
rizika (verovatnoće) kazne i vrednosti kazne: 


Ovako dobijena očekivana vrednost kazne utiče na ponašanje učesnika u 
saobraćaju. Što je veća očekivana vrednost kazne veća je i verovatnoća da 
učesnike u saobraćaju odvratimo od činjenja pojedinih prekršaja. 


Na primer, ako želimo da smanjimo vožnju pod uticajem alkohola, to se 
može postići povećavanjem: 

- broja zaustavljenih vozila u saobraćaju (R zaust ), 

- broja alkotestiranih vozača među onima koje smo zaustavili (Rk 0 nt/zaust)> 

- pouzdanosti alkotestiranja kvalitetom uređaja, obukom i savesnošću po- 
licajaca (Rotjtf/kont), 

- efikasnosti u procesu kažnjavanja, kako na licu mesta, u policijskoj or- 
ganizaciji i u sudovima (R ka? / ot k r ) i 

- kazni za vožnju u alkoholisanom stanju (V k ). 


Slično se mogu analizirati i drugi prekršaji, ali je značajno prihvatiti da svih 
pet elemenata utiče na očekivanu kaznu, a ova na promenu ponašanja. 

5.1.2. Opšti i specifični rizik kontrole 

Opšti rizik kontrole predstavlja rizik da će bilo koji učesnik u sa- 
obraćaju biti zaustavljen i kontrolisan. Može se izračunavati kao broj zausta- 
vljanja (kontrola) u odnosu na broj vozila, vozilo kilometara, vozača, pešaka i sl. 

Na primer, ako na nekom području ima 2 miliona vozača, a godišnje rea- 
lizujemo 70.000 alkotestova, onda je opšti rizik kontrole na alkohol: 

ORkont- a ik = 70.000/2.000.000 = 0,035 = 3,5%, 

odnosno oko 3,5 % vozača je alkotestirano u toku godine. 

Sa povećavanjem broja kontrolisanih učesnika u saobraćaju, povećava se 
obim rada saobraćajne policije, ometa se saobraćaj, opada rejting policije i to jav- 
nost sve teže prihvata. Opšti rizik ograničava društvena zajednica, a na osnovu 
javne prihvatljivosti i saobraćajnih zahteva. Ciljani opšti rizik kontrole se može 
definisati i strategijom bezbednosti saobraćaja, odnosno strategijom policijske 
prinude u saobraćaju. Policija ne bi trebalo da premaši ovako definisan opšti rizik 
zaustavljanja, jer, u protivnom, neće imati podršku javnosti. 

Specifičan rizik kontrole je rizik (verovatnoća) da će počinilac prekrša- 
ja biti zaustavljen i kontrolisan. Specifičan rizik kontrole se izračunava kao od- 

nos broja kontrolisanih i ukupnog broja prekršilaca. Slično se može definisati i 
specifičan rizik kažnjavanja (odnos broja kažnjenih i ukupnog broja pijanih vo- 
zača u saobraćaju). 


Na primer, ako je procenjen broj alkoholisanih vozača na nekom putu u 
vreme vikenda oko 500, broj zaustavljenih i kontrolisanih alkoholisanih vo- 
zača 80, a broj kažnjenih 60, onda je specifičan rizik kontrole za ove 
prekršioce, na tom putu, u vreme vikenda: 

SRkont-aik = 80/500 = 0,16 = 16 %, 

a specifičan rizik kažnjavanja alkoholisanih vozača bio bi: 

SRkaž-alk = 60/500 = °’ 12 = 12 % > 

Dakle, oko 16% alkoholisanih vozača je kontrolisano, ali je samo 12% i 
kažnjeno za ovaj prekršaj. 

Specifičan rizik (posebno specifičan rizik kažnjavanja) mnogo više utiče na 
ponašanje u saobraćaju, a nema društvenih ograničenja za njegovo povećavanje 
(može ići i do 100%). Zato je značajno stalno povećavati specifičan rizik, ali 
tako da se ne prekorači opšti rizik. To se može postići samo vrlo stručnim ra- 
dom saobraćajne policije. 

5.1.3. Objektivan i subjektivan rizik kontrole i kažnjavanja 

Krajem prošlog veka shvaćena je razlika između objektivnog i subjektivnog 
rizika kontrole i kažnjavanja. 

Objektivni rizik se definiše kao odnos (količnik) broja kontrolisanih (kaž- 
njenih) i broja učesnika (opšti rizik) ili broja prekršilaca (specifičan rizik). 

Međutim, ako učesnici u saobraćaju nisu upoznati sa rizikom kontrole i kaž- 
njavanja, oni neće promeniti ponašanje. Zato je neophodno što bolje informisati 
učesnike u saobraćaju. Tako se povećava njihov subjektivni rizik, tj. osećaj da 
će biti zaustavljeni, kontrolisani, otkriveni u prekršaju i kažnjeni. 

Pod subjektivnim rizikom podrazumevamo procenat onih učesnika u saobra- 
ćaju koji misle da će biti zaustavljeni, odnosno kažnjeni u prekršaju. Danas je opšte 
prihvaćeno da samo subjektivni rizik menja ponašanje u saobraćaju, a objek- 
tivni rizici samo služe da održe i povećaju subjektivne osećaje rizika kažnjavanja. 

Subjektivni osećaj rizika se može povećavati povećavanjem objektivnih ri- 
zika, dobro uočljivom prinudom na putevima, metodama automatske kontrole 
(npr. kontrola brzine ili poštovanja semafora), kampanjama u bezbednosti sa- 
obraćaja, informisanjem javnosti itd. 

5.1.4. Konačno, šta želimo i kako to postići 

Sistem mera i aktivnosti u bezbednosti saobraćaja treba da se kreće u sle- 
dećim okvirima: 

- smanjivati broj zaustavljanja i kontrola učesnika koji nisu u prekršaju 
(poštovati ograničen opšti rizik), 

- povećati broj zaustavljanja i kontrole prekršilaca (povećati specifičan rizik), 

-povećati verovatnoću otkrivanja prekršaja pri kontroli prekršioca (efika- 

snost i pouzdanost kontrole), 

- povećati verovatnoću da otkriveni prekršioci budu kažnjeni, 

- povećavati svest kod svih učesnika u saobraćaju, a posebno kod prekršio- 
ca da će prekršaj biti otkriven i sankcionisan (povećati subjektivan rizik), 

- predvideti kazne koje odgovaraju prekršaju (štetama i riziku koji izaziva) 
i prekršiocu, a koje će njega i druge učesnike u saobraćaju odvraćati od 
činjenja tog prekršaja. 

Najvažniji cilj sistema aktivnosti u saobraćaju mora biti povećavanje su- 
bjektivnog rizika zaustavljanja, kontrole, otkrivanja i kažnjavanja. Tako se uveća- 
va njihov subjektivni osećaj za veličinu kazne za prekršaj i tako najviše utiče na 
promenu ponašanja u saobraćaju. Međutim, nije korektno „lagati” učesnike u sa- 
obraćaju kako će za određeni prekršaj platiti veće kazne od zakonom predviđenih, 
jer se time ugrožava pravna sigurnost građana i podstiče korupcija u saobraćajnoj 
policiji. Ne mogu se postići dugotrajni efekti, ni ako se subjektivni rizik bitno raz- 
likuje od objektivnog, a posebno ako je specifični objektivni rizik znatno manji 
od specifičnog subjektivnog rizika. 


U planiranju rada policije i u neposrednom radu trebalo bi težiti da se 
povećavaju subjektivni i specifičan rizik, uz ograničen opšti i objektivan 
rizik. To se može postići izborom metoda rada, planiranjem slučajnih kontro- 
la, automatskom kontrolom prekršaja, kampanjama, dobro vidljivim i publi- 
kovanim radom policije i efikasnim sudstvom. 


5.2. DONOŠENJE I PRIMENA PROPISA 
U BEZBEDNOSTI SAOBRAĆAJA 

Velika je uloga zakona u unapređenju bezbednosti saobraćaja na putevima. 
Često se ova uloga pojednostavljuje i pod zakonom podrazumeva samo staranje o 
poštovanju zakona, a nekad i samo policijska prinuda u neposrednoj kontroli sa- 
obraćaja (otkrivanje i sankcionisanje prekršaja). Međutim, kada se pominje za- 
kon 1 (propisi), trebalo bi raspravljati o sledećim važnim poljima rada: 

1) formiranje polaznih stručnih stavova na kojima se temelje zakon i pro- 
pisi u bezbednosti saobraćaja, 

2) usaglašavanje i verifikacija stavova, načela i principa u široj stručnoj 
javnosti, 

3) oblikovanje jasnih stručnih stavova u zakone i druge propise, 


1 Lipovac, K., Jovanović, S. i Mladenović, D„ Proces donošenja zakona ... 

4) promovisanje stručnih stavova i zakonskih odredbi u političkoj i najši- 
roj javnosti, 

5) donošenje zakona i drugih propisa, 

6) realizacija najšire kampanje s ciljem unapređivanja stavova najšire 
javnosti da prihvati i podrži odredbe zakona, 

7) sprovođenje zakona u praksi i 

8) permanentno praćenje i unapređivanje propisa. 

Mada se policija, prvenstveno, stara o poštovanju zakona u saobraćaju, veo- 
ma je značajno da aktivno učestvuje i u drugim poljima rada. 


5.2.1. Formiranje stručnih stavova 

Formiranje stručnih stavova na kojima će se temeljiti budući zakon i drugi 
propisi u bezbednosti saobraćaja je jedna od temeljnih aktivnosti od koje zavisi 
kvalitet i uspešnost svih ostalih aktivnosti, a posebno uspešnost primene zakona. 
Stručni stavovi se crpe iz naučnih dostignuća i praktičnih iskustava u svetu i u 
našim uslovima. Naime, bezbednost saobraćaja je visoko standardizovana i nor- 
mirana oblast u međunarodnim razmerama. S druge strane, pogrešni stručni sta- 
vovi su se uvek plaćali povećanjem broja nezgoda i svih negativnih posledica. 
Kada se u bilo kom delu sveta pokaže da su određeni stavovi prevaziđeni, vrlo 
brzo se menjaju u svim drugim nacionalnim zakonodavstvima. Na primer, prva 
upotreba sigurnosnih pojaseva beleži se sedamdesetih godina. U narednih petnae- 
stak godina većina zemalja sveta je prihvatila ovo pravilo. Prve stepenovane vo- 
začke dozvole realizovane su u N. Zelandu 1987, a samo desetak godina kasnije 
ovaj sistem je zahvatio Englesku, Australiju, Kanadu i većinu zemalja SAD. Kada 
su stručnjaci u SAD utvrdili da ni veliki (USA size) vazdušni jastuci nisu dovolj- 
no dobar sistem zaštite, intenzivirali su kampanju povećanja upotrebe sigurnosnih 
pojaseva. Međutim, procenjuje se da je oko 5.000 ljudi ginulo svake godine zbog 
neupotrebe sigurnosnih pojaseva. Kada su shvatili da dete na prednjem sedištu 
može biti teško povređeno od vazdušnog jastuka, zabranili su da mlade i niske 
osobe sede napred, a proizvođače obavezali da na svakom vozilu stave i upozore- 
nje. Brojni eksperimenti i zablude (pogrešni stručni stavovi) su krvavo plaće- 
ni, a posebno u najrazvijenijim zemljama. Tako se učilo i danas se uči u bez- 
bednosti saobraćaja. Danas je period prihvatanja novih znanja znatno kraći i za 
pojedine sisteme zaštite i pravila saobraćaja kreće se od 1 do 5 godina. 

Da bi se u zakon ugradili napredni stručni stavovi i savremena dostignuća, 
neophodno je da se stalno prate svetska iskustva, razvoj teorije i prakse. Ovome 
veoma doprinose međunarodne organizacije. Danas se posebno ističe doprinos 
OECD, UN, CEMT, PRI, Saveta Evrope, EU i dr. Naša je zemlja mala i siromaš- 
na da bi sama pravila značajne iskorake u teoriji i praksi bezbednosti saobraćaja. 
Utoliko je važnije organizovano i kontinuirano pratiti svetska dostignuća i organi- 
zovati transfer znanja u oblasti bezbednosti saobraćaja. Tako se formira određe- 
na stručna elita u bezbednosti saobraćaja koja akumulira znanja i iskustva, prove- 
rava ih i promoviše u našim uslovima. Angažovanje ove elite u svim fazama pri- 

preme i praćenja sprovođenja zakona je garancija kvaliteta zakonskih rešenja i 
stalnog razvoja bezbednosti saobraćaja u skladu sa svetskim dostignućima. 


5.2.2. Usaglašavanje i verifikacija stavova, načela i principa u široj 
stručnoj javnosti 

Neophodno da se, u fazi formiranja stručnih osnova za pripremu ili izmenu 
zakona, uspostave što čvršći kontakti sa najširom stručnom javnošću. Ovim se 
promovišu i preispituju akumulirana stručna znanja i stavovi, kreiraju i koncent- 
rišu nova saznanja, a posebno naša iskustva u primeni zakona i sagledava sprem- 
nost za promene. Na naučno-stručnim skupovima se iznose i usaglašavaju stručni 
stavovi i angažuje šira stručna javnost da promoviše stručne stavove. Tako počin- 
je i priprema najšire javnosti da shvati, uvaži i prihvati neophodnost promena 
propisa. Konačno, sistematskim uobličavanjem i organizovanom proverom struč- 
nih stavova vrši se pritisak na političku javnost da podrži nova rešenja, ali joj se 
i pomaže da ova rešenja obrazloži i sprovede. Ovaj proces će biti olakšan, a uspeh 
izvesniji, ukoliko se maksimalno uvaže svetska dostignuća, usaglašeni stavovi u 
međunarodnim organizacijama, iskustva najrazvijenijih, naša praksa i ograničen- 
ja, kao i tendencije u bezbednosti saobraćaja. 

Ukoliko bi izostalo angažovanje najšire stručne javnosti u pripremi zakona, 
pretila bi opasnost da se u novi zakon uvrste stručno neprovereni stavovi i rešen- 
ja, da se previde neka važna rešenja koja omogućuju realizaciju u našim uslovi- 
ma, da se nedovoljno uvaži naša praksa i ograničenja itd. Ovakvi promašaji bi 
mogli da razaspu energiju stručnjaka (deo stručne javnosti ne podržava nova 
rešenja), te da u najširoj javnosti stvaraju ambijent da nova rešenja nisu stručna, 
da nisu sprovodljiva, te da im se treba odupirati. 



5.2.3. Oblikovanje jasnih stručnih stavova u zakone i druge propise 

Kada su usaglašeni stručni stavovi koji će biti osnova za novi zakon, neop- 
hodno je u timove eksperata za bezbednost saobraćaja uključiti stručnjake koji će 
pomoći u oblikovanju stručnih stavova u pravne norme. Jako je važno da eksperti 
koji poznaju pravni sistem zemlje, sistemske zakone i pravno okruženje, a poseb- 
no probleme primene propisa u našoj zemlji uvažavaju usaglašene stručne sta- 
vove i pravno okruženje. Pravne norme moraju da se temelje na stručnim 
stavovima, da budu u skladu sa ostalim propisima, te da omoguće efikasno 
sprovođenje u našim uslovima. Nije dobro ako zakonska rešenja ne prate savre- 
mena dostignuća u bezbednosti saobraćaja, ako nisu usaglašena sa međunarodnim 
ugovorima i propisima u našem okruženju (posebno je značajno voditi računa da 
propisi budu usaglašeni sa propisima EU), ako nisu usaglašena sa našim sistem- 
skim zakonima ili ako ne budu uspostavljeni mehanizmi koji garantuju efikasnu 
primenu u našoj praksi. 

5.2.4. Promovisanje stručnih stavova i zakonskih odredbi u političkoj 
i najširoj javnosti 

Dobra promocija stavova (kampanja) bi trebalo da garantuje da će najznača- 
jniji stručni stavovi biti ispoštovani u zakonu i drugim propisima. Mada je politič- 
ka javnost dala poverenje stručnim timovima da pripremaju predlog zakona, neo- 
phodno je da se nova rešenja promovišu i zadobije podrška najznačajnijeg dela 
političke javnosti. Ako značajan deo zakonodavnih tela ne podrži zakon, on 
neće biti izglasan. Tako bi se umanjio ili potpuno obezvredio rad stručnih timo- 
va. S druge strane, politička javnost mora da vodi računa o najširoj javnosti (o 
glasačima). Ako glasači ne prepoznaju svoj interes da se usvoji zakon, onda 
ga neće podržati. Ako političari donesu zakon suprotan volji najšire javnosti, to 
će ih koštati: izgubiće deo glasova na sledećim izborima. Zato je važno da se pro- 
mocija novih rešenja vrši paralelno u političkoj i najširoj javnosti. Kada najšira 
javnost podržava nova rešenja, ona može, čak, da stvara ambijent u kome se od 
političke javnosti očekuje donošenje i brza implementacija novih propisa. U su- 
protnom, ako se najšira javnost bude osećala ugroženom sa novim rešenjima, 
može se organizovati i sprečiti donošenje novih zakona ili usporiti i omesti njiho- 
vo sprovođenje. 


5.2.5. Donošenje zakona i drugih propisa 

Zakone donose zakonodavna tela. Ako je koordinirana priprema, onda bi 
različiti politički faktori trebalo da prepoznaju svoj interes da podrže napredna 
rešenja u novom zakonu i drugim propisima. Tada je jednostavno i donošenje no- 
vih propisa. U suprotnom, različite političke snage će pokušati da kritikom nekih 
novih rešenja dobiju političke poene, a u krajnjim slučajevima da bitne odredbe 
novog zakona izmene ili čak spreče njegovo donošenje. S druge strane, kada se 
usvoje, zakoni ostaju da žive nezavisno od toga kako su i zašto doneti. 


5.2.6. Realizacija kampanje s ciljem unapređivanja stavova 
najšire javnosti 

Najšira javnost treba da prihvati i podrži odredbe zakona. Zato je kam- 
panja veoma važna faza koju treba planirati i dobro organizovati. Ovde je važna 
uloga političke, a posebno stručne javnosti. U prethodnim fazama je bilo prostora 
za suprotstavljanje različitih stručnih i političkih stavova o novim rešenjima. Me- 
đutim, kada je zakon usvojen, trebalo bi skoncentrisati sve argumente da se ubedi 
najšira javnost da ga podrži, da je to najbolje rešenje, da je ono u skladu sa evrop- 
skim trendovima, da je ono interes građana, te da nema bolje alternative. Ako ovo 
podrazumeva drastično menjanje stavova najšire javnosti, neophodno je stalno 
pružati dobar izgovor za ove promene. Dakle, nije cilj da se javnost ponizi i ute- 
ra u red, već da se maksimalno ispoštuje, da se uvaže i opravdaju njeni raniji 
stavovi, a ponudi izgovor za promenu ovih stavova. Od toga kako će javnost pri- 

hvatiti nova rešenja u zakonu, zavisi kako će se donositi podzakonski akti, a po- 
sebno kako će se sprovoditi ovi propisi. Pri tome bi trebalo uvek voditi računa o 
stručnoj, političkoj i najširoj javnosti, odnosno o njihovim interesima koji nisu 
uvek isti. 


5.2.7. Sprovođenje zakona u praksi 

Pod sprovođenjem zakona treba podrazumevati nekoliko veoma značajnih 
aktivnosti: otkrivanje saobraćajnih prekršaja na licu mesta, dokumentovanje i ob- 
rada prekršaja, pokretanje odgovarajućeg postupka, sankcionisanje prekršaja i 
praćenje realizacije kazne (naplate novčanog iznosa kazne, poštovanje zabrane 
upravljanja vozilom itd.). 

Ovo je najznačajnija i najteža aktivnost u vezi realizacije zakona i podrazu- 
meva dugotrajan, dosledan i dobro koordiniran rad više subjekata, a posebno obli- 
kovanje i podršku policijskoj prinudi. Najbolja zakonska rešenja neće dati nika- 
kvih efekata, ako se ne budu sprovodila. Sa druge strane, korisnici puta i drugi 
građani na osnovu sprovođenja zakona ocenjuju valjanost tog zakona. 

Da bi se zakon sprovodio, neophodna je jasna podrška stručne, politič- 
ke i najšire javnosti. Ovo se obezbeđuje u prethodnim fazama. Politička javnost 
svojim primerom - moralnim odnosom prema zakonskim obavezama podržava ili 
ne podržava propise u bezbednosti saobraćaja. Bezbednost saobraćaja je oblast u 
kojoj politička javnost često ne pokazuje dovoljno spremnosti da svojim prime- 
rom podrži propise. Naprotiv, uspostavljen je loš ambijent u kome je normalno da 
se mogu kršiti propisi u bezbednosti saobraćaja od strane političke javnosti kojoj 
se odmah pridružuju i policajci i drugi povlašćeni slojevi stanovništva. Ovo nika- 
ko ne doprinosi sprovođenju zakona, a nekad i remeti odnose policije i javnosti, 
vlasti i građana itd. S druge strane, politička javnost uticajem na izvršnu vlast, a 
posebno na policiju, može da pomogne ili odmogne doslednom sprovođenju za- 
kona. Treba imati u vidu da politička javnost neće biti preterano zainteresovana 
za sprovođenje propisa, a posebno za primenu represije u predizbornom periodu. 
Da bi se obezbedila primena propisa, uključujući i primenu razumne prinude, 
neophodno je da policijsku prinudu uvek prate i podržavaju dobro osmišljene i 
stručno sprovedene kampanje usmerene prema ciljnim grupama iz najšire javno- 
sti. Tako se stvara ambijent da cilj policijske prinude nije samo prikupljanje nov- 
ca za državni budžet, već se policijska prinuda definiše kao deo širokih kam- 
panja bezbednosti saobraćaja, sa unapred poznatim i objavljenim ciljevima, sa 
poznatim metodama i stručno verifikovanim i javnosti predstavljenim rezultati- 
ma. 



5.2.8. Permanentno praćenje i unapređivanje propisa 


Praksa je najbolja provera ispravnosti pojedinih zakonskih rešenja. Pažljivo 
uvođenje i praćenje primene novih zakona i drugih propisa mora biti stručno vo- 

đeno i stalno proveravano od strane nezavisnih eksperata. Tako se obezbeđuju 
nepristrasni stručni stavovi o pojedinim zakonskim rešenjima i o zakonu u celini. 
Na osnovu stručnih i nezavisnih analiza, trebalo bi učvršćivati sva dobra rešenja, 
a biti spreman da se loša rešenja vrlo brzo unaprede ili promene. U ovoj fazi je ve- 
oma značajna uloga i doprinos policije koja svakodnevno primenjuje zakon i vrlo 
brzo uočava manjkavosti i nedostatke. S obzirom na to da su stručnjaci iz policije 
učestvovali u svim fazama pripreme i donošenja propisa, oni shvataju značaj i 
suštinu svih rešenja. Na osnovu prvih iskustava u primeni zakona, oni će biti 
spremni da uoče probleme i predlože preispitivanje nekih rešenja. 


5.3. EVROPSKI PROCESI U PRIMENI PROPISA 
U BEZBEDNOSTI SAOBRAĆAJA 

Evropska komisija za transport vrlo intenzivno prati stanje propisa i prime- 
ne propisa u bezbednosti saobraćaja u evropskim zemljama. U tom smislu je rea- 
lizovano opsežno istraživanje 2 3 koje je obuhvatilo evropski kontinent, a imalo je 
cilj da se analiziraju različiti zakonski sistemi u Evropi: usvajanje zakona, 
praćenje poštovanja zakona’ (policijska praksa) i efikasnost sudskih odluka 4 
(sudska praksa). Zaključeno je da, širom kontinenta, postoji veliki prostor za una- 
pređivanje svih karika u lancu usvajanja i sprovođenja zakona. Da bi evropski si- 
stem zakonskih mera bio efikasan i uspešan, neophodno je vršiti stalno usaglaša- 
vanje, a posebno standardizovati norme koje regulišu ponašanje vozača u bitnim 
sferama. Nije realno očekivati da uskoro svako pravilo bude identično u svim 
evropskim zemljama. Međutim, veoma je značajno da se propisi koji se odnose na 
određene ključne oblasti usaglase i obezbedi ista primena širom Evrope. 

Danas u Evropi postoji velika različitost sistema nacionalnih zakona i 
sistema primene ovih zakona. Ovo se tumači različitim istorijskim uslovima na- 
stanka normi i njihove primene, različitim tradicijama, razlikama u ekonomskom 
i društvenom razvoju itd. Ovo je doprinelo da su značajne razlike u zakonskim 
odredbama, a posebno u primeni zakona: u stopi otkrivanja nepoštovanja zakona, 
u brzini otkrivanja prekršaja, u posledicama za prekršioce, ali i u uticaju na po- 
našanje vozača i drugih učesnika u saobraćaju. 

Radni paket 5 (WP 5) je posebno analizirao primenu zakona u četiri ključne 
oblasti (alkohol, brzina, sigurnosni pojasevi i mladi vozači) i dao preporuke za 
unapređivanje propisa u navedenim oblastima. Istraživanja pokazuju da su zakoni 


2 Legal Measures and Enforcement, Gadget WP 5, Contract No RO-97-SC.2235, Project funded by Euro- 
pean Commission under the transport, RTD programme of the 4 th framework programme, April 1999. 

3 Review ofEnforcement Support Systems iti EU Countries, Working paper 4 (WP3), The „Escape” Project, 
Contract №: RO-98-RS.3047, Project funded by European Commission under the transport, RTD pro- 
gramme of the 4 th framework programme, Мау 2000. 

4 Legal and Administrative Measures to Support Police Enforcement ofTraffic Ritles, Deliverable 5, The 
"Escape” Project, Contract №: RO-98-RS.3047, Project funded by European Commission under the 
transport, RTD programme of the 4 th framework programme, June 2000. 

koji regulišu brzinu, upotrebu alkohola, korišćenje sigumosnih pojaseva i drugih 
sistema zaštite imali ključnu ulogu u smanjivanju broja saobraćajnih nezgoda u 
zemljama EU, u poslednje tri decenije. Sporo usvajanje i primena savremenih za- 
konskih rešenja umnogome je umanjilo pozitivne efekte . 5 

Međutim, stavovi prema bezbednosti saobraćaja nisu povoljni u najširoj, 
niti u političkoj javnosti Evrope, a posebno u manje razvijenim zemljama. Naime, 
velika većina vozača smatra da je njihov rizik od učešća u nezgodama praktično 
jednak nuli. Zato oni smatraju da norme koje regulišu ponašanje u saobraćaju 
ugrožavaju njihove interese i ometaju ih da zadovolje neke svoje potrebe. Autori- 
teti koji donose i sprovode zakon ne vide interes da se ozbiljno bave aktivnostim 
koje ne odgovaraju potrebama i željama korisnika puteva (glasača). Unapređiva- 
nje bezbednosti saobraćaja je često u konfliktu sa komercijalnim potrebama 
proizvođača vozila, putara, pa i šire javnosti. Troškovi nebezbednosti plaćaju se 
solidarno i prihvataju kao nužda (opšti porezi i takse), a unapređivanje bezbedno- 
sti vozila, puta i saobraćaja bi plaćali pojedini subjekti. 

Imajući navedeno u vidu, veoma je značajno posvetiti posebnu pažnju do- 
nošenju i primeni zakona. Saobraćajni zakoni i njihova primena određuju objekti- 
van rizik da se otkrije saobraćajni prekršaj. Zaprećena kazna, doslednost primene 
zakona informisanost i propaganda (kampanje) određuju subjektivan rizik, tj. vo- 
začevo shvatanje mogućnosti da će biti uhvaćen u kršenju propisa. Subjektivan ri- 
zik dominantno utiče na stavove i ponašanje vozača i drugih učesnika u saobraća- 
ju. Evropske zemlje nisu zadovoljne primenom zakona, jer stvara veoma nizak 
nivo detekcije saobraćajnih prekršaja i nizak subjektivan rizik. Mada je policija 
nosilac primene prinude, za primenu zakona su veoma značajni i drugi fak- 
tori: informisanost, publicitet i edukacija, stanje puteva i vozila, društveno- 
ekonomsko okruženje, zakoni i sudska praksa. 

5.4.1. Značaj definisanja ključnih oblasti 

Da bi se ostvarili što bolji efekti u unapređivanju bezbednosti saobraćaja, 
neophodno je stalno isticati prioritete delovanja. Dobro odabrani prioriteti obez- 
beđuju veću efikasnost pri manjem ulaganju, manje rasipanje energije, bolju 
podršku svih javnosti i bolje usmeravanje rada pojedinih subjekata, a posebno 
policije i dr. državnih organa. Pri određivanju prioriteta u bezbednosti saobraćaja, 
kao i pri sprovođenju zakona, trebalo bi polaziti od: definisanih prioriteta u Evro- 
pi, konkretnih problema bezbednosti saobraćaja u našoj zemlji (prioriteti treba da 
budu najznačajniji problemi bezbednosti saobraćaja) i od mogućnosti promovisa- 
nja i prihvatanja pojedinih mera. 


5 Procenjuje se da je sporo usvajanje i sprovođenje opštih brzinskih ograničenja, samo u Finskoj, koštalo 
oko 5.000 života. 

5.4.2. Ključne oblasti u EU 

Većina evropskih zemalja je, sedamdesetih godina prošlog veka, fokusirala 
rad na usaglašavanje i uvođenje opštih ograničenja brzine i na procedure spro- 
vođenja ovih ograničenja. Mada je uvođenje opštih ograničenja brzine bilo odgo- 
vor na krizu goriva, dalo je veoma dobre rezultate u upravljanju brzinama (sma- 
njene su prosečne brzine u Evropi, smanjen je nivo najvećih brzina, smanjene su 
varijacije brzina, posebno su smanjene brzine određenih kategorija vozila itd.) i 
odlučujuće doprinelo neprekidnom smanjivanju smrtnosti na putevima najrazvije- 
nijih zemalja. 

Konferencija Evropskih Ministara Transporta (KEMT) je 1996. godine 
usvojila preporuke/zaključke 6 u kojima se ponašanje vozača određuje kao glavna 
determinanta bezbednosti saobraćaja na putevima i preporučuje sprovođenje akci- 
ja prema vozilu, infrastrukturi i vozačima. U tom smislu KEMT je preporučila us- 
klađivanje opštih ograničenja brzine na evropskom nivou (50 km/h u naseljima i 
120 km/h na ostalim putevima). Pored aktivnosti u vezi puteva, informisanosti 
vozača, opreme u vozilu (na kontrolnoj tabli), obuke vozača, kampanja (podrška 
kampanjama bezbednosti saobraćaja, a izbegavanje reklama čije poruke nisu u 
skladu sa ciljevima bezbednosti saobraćaja), predviđene su i aktivnosti u pogledu 
zakona (usvajanja i sprovođenja). 

KEMT preporučuje državama: 

- da na putu sprovode adekvatan broj kontrola brzine kako bi se povećala 
svest vozača da mogu biti uočeni u prekršaju u bilo kom trenutku, 

- da se poveća efektivnost kontrole (usavršavanjem opreme, sprečavanjem 
prekršioca da izbegnu kaznu i zabranom korišćenja uređaja koji otkrivaju 
ili ometaju kontrolu brzine) 

- da se unaprede sankcije za prekoračenje brzina (da se kazne prilagode 
ozbiljnošću prekršaja, da se smanji vreme od prekršaja do primene kazne 
i da se uvede alternativno kažnjavanje (kursevi i seminari), 

- da se promovišu kursevi za obnovu znanja, za prevenciju saobraćajnih 
prekršaja i prevenciju saobraćajnih nezgoda, 

- da se razvije sudska saradnja između država na nivou Evrope u cilju efi- 
kasnog sprovođenja zakona u svim regionima. 

Treća konferencija o bezbednosti saobraćaja (Fouvez, 1998.) promovisala 
je postupke u vezi sa smanjivanjem brzine vožnje u Evropi. 7 Evropska Unija je 
realizovala i značajan projekat upravljanje brzinama, koji je brzine svrstao među 
najznačajnije teme bezbednosti saobraćaja. 8 Međunarodna organizacija za bez- 
bednost saobraćaja (PRI) je 2000. preporučila kodeks dobre prakse za nacionalne 


6 Recommendations/conclusions Adopted at the Council of Ministers, Budimpešta, 29/30. maj 1996. 

1 ECMT Actions on Speed Moderation, Third Road Safety Conference: Traffic Safety as a Premise of Road 
Modernising and Maintenance, Serock (Poland), 1998. 

8 Mastar - Managing Speeds ofTraffic on European Roads, Final Report, decembar 1998. 

strateške planove bezbednosti saobraćaja 9 u kome se kao prioritet ističu uticaji na 
brzine. 


EU je marta 2000. godine usvojila svoje prioritete u bezbednosti sa- 
obraćaja na putevima. 10 U ovom dokumentu je istaknuto osam prioriteta: (1) raz- 
voj EuroNCAP testova i informisanje potrošača na nivou EU, (2) projektovanje 
sigurnije prednje strane automobila zbog pešaka i biciklista, (3) upotreba si- 
gurnosnih pojaseva i dečijih sedišta, (4) uvođenje limitatora brzine, (5) sma- 
njivanje vožnje pod uticajem alkohola, (6) upotreba svetala u toku dana, (7) 
konstrukcija opraštajućih puteva i okoline i (8) menadžment crnim tačkama na 
putu. Za svaki od navedenih prioriteta predviđeni su: akcije, polje rada i glavne 
pretpostavke. Na osnovu toga procenjeni su: troškovi sprovođenja, potencijal 
smanjivanja smrtnosti i cena po izbegnutoj smrti. 

Konačno, EU je, kao prioritete u primeni zakona izdvojila: alkohol, brzi- 
nu, upotrebu sigurnosnih pojaseva i mlade vozače. * 11 



5.4.3. Ključne oblasti u našim uslovima 

U skladu sa evropskim tendencijama, a imajući u vidu stanje bezbednosti 
saobraćaja na našim putevima, kao ključne oblasti trebalo bi izdvojiti: brzinu, al- 
kohol, sigurnosne pojaseve (sisteme zaštite), mlade vozače i prolazak na crveno. 

a) Brzina 

Prva opšta brzinska ograničenja u Evropi koja su podstaknuta brigom o 
bezbednosti saobraćaja, potiču od 1900. 12 Nakon prvih pozitivnih rezultata, inte- 
res za industrijskim razvojem i povećanjem mobilnosti preovladao je nad brigom 
za bezbednost saobraćaja. Granice dozvoljenih brzina su rasle, a sprovođenje za- 
kona slabilo. Kriza goriva (1973) je aktuelizovala opšta ograničenja brzine, ali 
ne zbog bezbednosti saobraćaja, već zbog smanjivanja potrošnje goriva. Tada se 
izvode prvi eksperimenti sa automatskom kontrolom brzine. 

Danas se kao najznačajnije zakonske mere u oblasti brzine preporučuju: 

- uspostaviti evropska ograničenja brzine kretanja (posebno ograničenje u 
naselju na 50 km/h i ograničenje u zonama smirenog saobraćaja na 30 km/h), 

- podržati automatsku kontrolu brzine (sa najavom na opasnim mestima i 
bez najave na ostalim deonicama). 


9 National Strategic Road Safety Plans, Code of Good Practice, PRI, maj 2000. 

10 Priorities in EU Road Safety, Commission of theEuropean Communities, COM(2000) 125 final, Brisel, 
2000 . 

11 Legal Measures and Enforcement, Gadget WP 5, Contract No RO-97-SC.2235, Project funded by Euro- 
pean Commission under the transport, RTD programme of the 4 Љ framework programme, April 1999. 

12 U toku 1899. u Francuskoj je uvedeno ograničenje od 20 km/h (u naseljima) i 30 km/h (na otvorenim 
putevima), 1903. u Danskoj su uvedena ograničenja na 15 i 30 km/h 1912. u Norveškoj su uvedena ogra- 
ničenja na 15 i 25 km/h itd. 

- zahtevati obaveznu upotrebu limitera brzine kod određenih kategorija vo- 
zila (teretna vozila, autobusi i sl.), 

- ohrabriti upotrebu limitera brzine kod ostalih vozila, 

- podržati upotrebu limitera brzine kao alternativu za oštre kazne (kod vo- 
zača koji su uhvaćeni u bezobzirnoj - brzoj vožnji), 

- podržati opremanje infrastrukture i vozila savremenim uređajima za me- 
renje i limitiranje brzina (tahografi, pametne kartice, GIS, detektori brzine i sl.). 

- zaoštriti sankcije za prekoračenja brzine, a posebno predvideti fiksne ka- 
zne na licu mesta koje su bolje ujednačene sa Evropom, 13 promenljive novčane 
kazne koje izriče sudija za prekršaje, zabrane upravljanja vozilom (za recidiviste), 
pa do oduzimanja vozačke dozvole i kazne zatvora. 

-posebnu pažnju posvetiti bezobzirnoj vožnji velikom brzinom: preko- 
račenja veća od 30 i 50 km/h bi trebalo poistovetiti sa upotrebom smrtonosnog 
oruđa i predvideti vrlo oštre i efikasne sankcije (vrlo velike novčane kazne, oba- 
veznu privremenu zabranu upravljanja vozilom, obavezno pohađanje kurseva o 
bezbednosti saobraćaja, o prevenciji prekršaja i prevenciji saobraćajnih nezgoda, 

0 rizicima velikih brzina i sl., obaveznu kaznu zatvora za recidiviste, a izuzetno 
privremeno ili trajno oduzimanje vozačke dozvole) i 

-predvideti automatsku kontrolu brzine i odgovornost vlasnika vozila 
(obavezu da otkrije identitet vozača). 

b) Alkohol 

Alkohol je identifikovan kao najopasniji faktor povećanja rizika učešća u 
saobraćajnim nezgodama i faktor povećanja težine nezgoda. Posebno su opasni 
vozači sa većim količinama alkohola u krvi. 

Prema istraživanjima u skandinavskim zemljama, rizik učešća u nezgodi 
sa smrtnim ishodom je oko 160 puta veći za pijanog, nego za treznog vozača. 
Ovaj rizik je čak 550 puta veći kod vozača sa preko 1,5 promila alkohola u krvi. 14 
Evropa suočena sa ovakvim stanjem, bitno je izmenila svoj pogled na aktivnosti u 
bezbednosti saobraćaja, a posebno istakla značaj kampanja i efikasnih policijskih 
akcija. KEMT i EU su podržali ujednačavanje limita za vozače - amatere na 0,5 
promila alkohola u krvi, podržali slučajne kontrole u saobraćaju i zaoštravanje 
kazni, a posebno za teška pijanstva i za recidiviste. Predlaže se dalje pooštrava- 
nje kazni i uvođenje efikasnih policijskih procedura. Pri tome se sve više uvo- 
de različite procedure za lakša pijanstva npr. do 1,2 promila (velike novčane ka- 
zne, privremeno oduzimanje vozačke dozvole, uz mogućnost da završi putovanje) 

1 za teška pijanstva (obavezno hapšenje, oduzimanje vozačke dozvole, kazna za- 
tvora, lečenje, pohađanje kurseva itd.). 

U našem novom Zakonu bi trebalo predvideti različite mehanizme koji će 
smanjiti vožnje pod uticajem alkohola, a posebno: 


13 Danas se u Evropi, za iste prekršaje, kazne razlikuju i do deset puta. 

14 Road Trajfic Safety Handbook, Oslo - Kopenhagen, 1996. Спровочник no безопасности до- 
рожного движенин, Обзор меропринтин по безопасности дорожного движенил, Институт 
економики транспорта (превод на руски). 

- predvideti dugotrajne kampanje u vezi štetnosti alkohola za sve učesnike 
u saobraćaju, a posebno za vozače, 

- predvideti slučajne kontrole u saobraćaju i uskladiti obim kontrole sa do- 
brim primerima u svetu. 15 

- podržati efikasniju primenu zakona na licu mesta, isključivanje svih pija- 
nih vozača iz saobraćaja, a hapšenje teško pijanih vozača (npr. preko 1,2 promila 
alkohola u krvi), uz mogućnost privremenog oduzimanja ključeva i vozila, 

- pooštriti sankcije, a posebno predvideti velike novčane kazne, mogućnost 
hapšenja na licu mesta, kazne zatvora, privremenu zabranu upravljanja vozilom, 
zabranu upravljanja vozilom dok se vozač ne podvrgne posebnom lekarskom tret- 
manu, posebnim kursevima ili novom vozačkom ispitu, 

- ponovno vraćanje vozačke dozvole usloviti doobukom (korektivnom obu- 
kom), proverama zdravstvenog stanja (bolesti zavisnosti) i proverama stručnosti 
(ponovni ispit pred posebnom komisijom). 

v) Sigurnosni pojasevi 

Na današnjem nivou razvoja, sigurnosni pojasevi su najznačajniji sistem 
zaštite za vozača i putnike u vozilu. Još 1960. godine započete su kampanje i 
ugradnja sigurnosnih pojaseva u vozilima u Evropi. Dobrovoljna upotreba sigur- 
nosnih pojaseva, niti tretman sekundarnog prekršaja nisu doprineli značajnijoj 
upotrebi pojaseva. Tek kada su pojasevi postali obavezni, a neupotreba pojaseva 
promovisana kao primarni prekršaj, postignuti su značajniji efekti. 16 Dosledna 
policijska prinuda, praćena dugotrajnim i dobro organizovanim kampanja- 
ma najviše su doprineli značajnijoj upotrebi pojaseva u vozilima. Mada poli- 
cije upotrebu pojaseva na nivou 80 - 95 % na otvorenim putevima i 70 - 85 % u 
naseljima, smatraju zadovoljavajućom, ovo se u stručnim krugovima smatra izu- 
zetno velikom stopom nepoštovanja zakona. Procenjuje se da bi podizanjem upo- 
trebe pojaseva na 100 %, u EU bilo spašeno oko 7.000 života godišnje. 

Naša zemlja je dosta vremena izgubila, zbog neshvatanja značaja sigurno- 
snih pojaseva. Posebno negativan uticaj imala je policija i državni organi koji nisu 
podržavali uvođenje pojaseva, pod različitim izgovorima (mada je ova obaveza 
predviđena u Zakonu). Oni snose veliku odgovornost za makar 100 smrtnih sluča- 
jeva svake godine koji su mogli biti izbegnuti da smo dosledno sprovodili ade- 
kvatne mere i u prethodnom periodu obezbedili upotrebu sigurnosnih pojaseva u 
većem obimu. 



15 Na primer, u Finskoj se svake godine, u slučajnim kontrolama, testira oko 40 % svih vozača ( 1 ,2 miliona 
testova), u Francuskoj se testira oko 25 % vozača svake godine itd. Ovim i drugim merama, Finska je 
uspela da smanji procenat pijanih vozača u saobraćaju, na 0,2 %, za razliku od evropskog proseka oko 
3,0 %. 

16 Primarni prekršaj je onaj zbog kojeg policajac može da zaustavi vozilo i kazni vozača ili putnika. Zbog 
sekundarnog prekršaja vozila se ne zaustavljaju, ali ako se zaustave (zbog nečeg drugog) ovaj prekršaj 
može biti sankcionisan. U SAD je nevezivanje sigurnosnog pojasa bilo sekundarni prekršaj u većini 
država. To je dalo slabe efekte, pa je savezna federacija stimulisala sve države (1997) da ovaj prekršaj 
prebace u primarni. Većina država je narednih godina promenila zakon i nekorišćenje pojaseva progla- 
sila primarnim prekršajem. Tako su postignuti značajniji efekti (upotreba pojaseva je porasla na preko 
90% u nekim državama SAD). 

U Zakonu bi trebalo predvideti: 

- obaveznu ugradnju sigurnosnih pojaseva na svim sedištima u sve putničke 
automobile, kombi vozila, laka i srednja teretna vozila, kao i u nove autobuse, 

- obaveznu upotrebu sigurnosnih pojaseva u svim vozilima i na svim sediš- 
tima gde su ugrađeni, 

-posebno obavezati policiju i sve državne činovnike da upotrebljavaju si- 
gurnosne pojaseve, 

-podržati sprovođenje dugotrajnih kampanja upotrebe sigurnosnih pojase- 
va, a posebno kampanja koje će podržavati policijske aktivnosti, 

- prekršaj nekorišćenja pojaseva tretirati kao primarni prekršaj, 

-predvideti periodična snimanja i preispitivanja primene zakona u ovoj 

oblasti. 

g) Mladi vozači 

Mladi vozači (posebno muškarci do 24 godine starosti) imaju najviši rizik 
učešća u saobraćajnim nezgodama, a nezgode u kojima učestvuju su najteže. 
Mada mladi vozači u EU čine 3 do 5 % svih vozača u saobraćaju, njihov udeo 
među vozačima učesnicima u nezgodama prelazi 30 % . 

Da bi se unapredilo ponašanje novih, a posebno mladih vozača, u Zakonu bi 
trebalo predvideti: 

- oštrije sankcije za vozače - početnike, 

-korišćenje novih tehnologija u vozilima kojima upravljaju vozači počet- 
nici (limiteri brzina, alkohol-brave koje zahtevaju alkotestiranje pre uključivanja 
motora i sl.), 

- uvođenje stepenovanih vozačkih dozvola ili probnih vozačkih dozvola - 
uvođenje ograničenja za vozače - početnike (zabrana vožnje u noćnim satima, 
obavezno prisustvo iskusnog vozača, zabrana vožnje mladih putnika i sl.), 

- integrisane aktivnosti na unapređenju bezbednosti vozača početnika (usva- 
janje i primena zakona, edukacija, kampanje, proces dobijanja vozačke dozvole, 
uslovi osiguranja, selektivna kontrola i nadzor od strane roditelja i policije i sl.). 

d) Nepoštovanje svetlosnih signala - semafora (prolazak na crveno) 

Prve semaforizovane raskrsnice pojavile su se da olakšaju rad policajaca na 
opterećenim raskrsnicama (London 1868, Njujork 1918, Pariz 1923, Moskva 
1930 itd.). Brzo su uočene velike mogućnosti doprinosa bezbednosti saobraćaja. 
Sa uvođenjem pešačkih semafora (Mančester 1929) i semafora sa tri svetla 
(Mančester 1930) očekivalo se da semaforizovane raskrsnice budu sasvim bez- 
bedne (jer vremenski razdvajaju konfliktne tokove). Nepoštovanje crvenog svetla 
na semaforu je jedna od najopasnijih prekršaja u saobraćaju (drastično se naruša- 
va načelo poverenja). Zbog neefikasne primene zakona u ovoj oblasti, prolazak 
na crveno dovodi do vrlo velikog broja saobraćajnih nezgoda na ulicama. Ovo je 
aktuelni problem u svim zemljama, a posebno u onim koje nemaju dobro kordini- 
ran rad policije i sudova. Razvijene zemlje su razvile metode automatske kontrole 
prolazaka na crveno svetlo. Mada ova kontrola zahteva instaliranje i održavanje 

skupe opreme (posebnih kamera), ona je vrlo efikasna. Uticaj primene automat- 
ske kontrole nije vezan samo za konkretnu raskrsnicu, već su pozitivni uticaji 
i na poštovanje semafora na drugim raskrsnicama. U praksi se javljaju različiti 
problemi: identifikacija i nalaženje vozača, slaba podrška javnosti, nedovoljno 
prihvatanje na sudu, visoki troškovi nabavke i održavanja uređaja, troškovi otkri- 
vanja i dokumentovanja ovih prekršaja itd. Ove metode su primenjivane i u našim 
uslovima, ali su danas skoro izbačene iz naše prakse. Zato je kod nas veoma ote- 
žano otkrivanje i dokazivanje ovih prekršaja, što semaforizovane raskrsnice čini 
čak nebezbednijim u odnosu na ostale, u našim uslovima. 17 Zato je važno ovaj 
prekršaj svrstati među prioritete u primeni Zakona. 

Da bi se smanjio broj nepoštovanja semafora, neophodno je Zakonom: 

- podržati efikasan nadzor, otkrivanje i dokumentovanje ovih prekršaja, uk- 
ljučujući i video nadzor, automatsku kontrolu i primenu savremenih tehnologija u 
vozilu i na infrastrukturi, 

- urediti efikasan nadzor, tako da prekršioci finansiraju nabavku i održava- 
nje savremenih uređaja, kao i njihovu eksploataciju, 

- predvidi oštre sankcije za nepoštovanje svetlosnih signala na semaforu (vi- 
soke novčane kazne, oduzimanje vozačke dozvole do okončanja sudskog postupka, 
zabranu upravljanja, pa do kazne zatvora) i njihovo efikasno i brzo sprovođenje, 

-ponovno vraćanje vozačke dozvole usloviti doobukom - pohađanjem 
stručnih seminara i proverama zdravstvenog stanja. 


5.5. NORMATIVNO UREĐENJE BEZBEDNOSTI 
SAOBRAĆAJA U SRBIJI 


5.5.1. Istorijat 

Srbija je bila jedna od prvih dvadesetak zemalja koje su potpisale prvu me- 
đunarodnu Konvenciju o putovanjima automobilima (Pariz, 1903). Ovom 
Konvencijom usaglašena su pravila saobraćaja i prvi saobraćajni znakovi. Srbija 
je, na osnovu obaveza iz ove Konvencije, usvojila Zakon o javnim suvozemnim 
putevima (1910), Uredbu o izgradnji puteva (1910), a u Beogradu je doneta 
Naredba o javnom saobraćaju u Beogradu (1924). 

Na osnovu međunarodne Konvencije o automobilskom saobraćaju (Pa- 
riz, 1926) i međunarodne Konvencije o saobraćaju po drumovima i putevima 
(Pariz, 1926), Srbija je izmenila i unapredila svoje propise u bezbednosti sao- 
braćaja (1928). 

Posle Drugog svetskog rata, intenzivirana je međunarodna saradnja. U Že- 
nevi su usvojeni međunarodna Konvencija o drumskom saobraćaju i Protokol 


17 Na primer, u Beogradu se preko 75 % svih nezgoda u raskrsnicama događa na semaforizovanim raskrs- 
nicama. 

o drumskom saobraćaju (Ženeva, 1949). Na osnovu ovih konvencija, u Jugosla- 
viji (FNRJ) je usvojena Uredba o javnom saobraćaju na putevima (1950), a za- 
tim i Osnovni zakon o bezbednosti saobraćaja (1965). 

Konačno, u Ženevi je usvojena Konvencija o saobraćaju na putevima 18 i 
Konvencija o signalizaciji na putevima (Ženeva, 1968). Jugoslavija je ratifiko- 
vala ovu Konvenciju 1978. godine. U međuvremenu je donet novi Ustav SFRJ 
(1974). 

Tih sedamdesetih godina prošlog veka bila je dominantna politička volja da 
se savezna država decentralizuje i što veći broj važnih atributa državnosti i vlasti 
prenese na nivo republika i pokrajina. Ovakva politička volja je pretočena u od- 
redbe Ustava SFRJ (1974) i Ustava tadašnjih republika i pokrajina. 

U skladu sa ovakvim političkim opredeljenjem, u saveznom Ustavu SFRJ, 
iz 1974. određeno je i kako će se urediti oblast bezbednosti saobraćaja. Predviđe- 
no je da će se na saveznom nivou urediti bezbednost vazdušne plovidbe i 
OSNOVE bezbednosti saobraćaja na putevima, a da će republike i pokrajine 
urediti bezbednost saobraćaja na putevima. Polazeći od ovakvog opredeljenja, 
Skupština SFRJ je donela Zakon o osnovama bezbednosti saobraćaja na putevi- 
ma, a Savezno izvršno veće (savezna vlada) i drugi savezni organi doneli su pra- 
teće propise. Tako je savezna država normativno uredila OSNOVE bezbednosti 
saobraćaja na putevima. Osnove bezbednosti saobraćaja na putevima prvenstveno 
su obuhvatile sve preuzete međunarodne obaveze SFRJ u ovoj oblasti, kao i ma- 
teriju koja nije bila deljiva. Ipak, stručni zahtevi bezbednosti saobraćaja su uslovi- 
li da se na saveznom nivou neke važne oblasti urede veoma detaljno, pa čak i u 
potpunosti (pravila saobraćaja, saobraćajni znakovi i sl.). Zato se normativni akti 
na saveznom nivou smatraju najznačajnijim normativnim aktima u bezbednosti 
saobraćaja. Na saveznom nivou doneti su i drugi važni zakoni, kao na primer: Za- 
kon o prevozu opasnih materija, Zakon o prevozu u međunarodnom drumskom sa- 
obraćaju, Zakon o standardizaciji, Zakon o merilima i mernim jedinicama. 

Republike i pokrajine su, u skladu sa saveznim Zakonom, saveznim Usta- 
vom i svojim ustavima, upotpunile normativno uređenje bezbednosti saobraćaja 
na putevima. U tom smislu sve republičke i dve pokrajinske skupštine i drugi or- 
gani doneli su Zakone o bezbednosti saobraćaja na putevima i prateće propise. 
Takođe su donele i druge značajne zakone, kao na primer: Zakon o putevima, Za- 
kon o prevozu u drumskom saobraćaju, Zakon o saobraćajnoj inspekciji, Zakon o 
ugovorima o prevozu u drumskom saobraćaju itd. 

Republike i pokrajine su donele svoje zakone o bezbednosti saobraćaja na 
putevima kojima su uredile nadležnosti, ovlašćenja i druge detalje bezbednosti sa- 
obraćaja na putevima. Republika Srbija je u sklopu ustavnih promena iz 1990. 
stavila van snage Zakone o bezbednosti saobraćaja koje su donele pokrajine Voj- 
vodina i Kosovo i Metohija. Od 1993. na celoj teritoriji Republike Srbije prime- 
njuje se Zakon o bezbednosti saobraćaja na putevima RS. 


18 Convention on Road Traffic, usvojena je na Konferenciji Organizacije ujedinjenih nacija u Beču, 8. no- 
vembra 1968. a stupila na snagu 21. maja 1977, a Jugoslavija je ratifikovala 1978 („Službeni list SFRJ” 
- Međunarodni ugovori, br. 6/1978. 

Ustav SRJ iz 1992. godine je predvideo da se bezbednost saobraćaja u celini 
uredi na saveznom nivou. 19 Bez obzira na nekoliko ustavnih zakona koji su odre- 
đivali rokove za implementaciju, ovakvo rešenje nije nikada zaživelo u praksi. 

Prema Ustavnoj povelji, od 4.2.2003. uređivanje materije bezbednosti sao- 
braćaja na putevima u celini pripada republikama članicama Državne zajednice 
Srbije i Crne Gore. Posle otcepljenja, Crna Gora je donela svoj Zakon o bezbed- 
nosti saobraćaja, a u Srbiji se i dalje primenjuju Zakon o osnovama bezbednosti 
saobraćaja na putevima i Zakon o bezbednosti saobraćaja na putevima. 

Dakle, naša zemlja je, u posmatranom periodu, prošla kroz tri vrlo različite 
koncepcije uređivanja bezbednosti saobraćaja na putevima: 

-prema prvoj koncpeciji, OSNOVE bezbednosti saobraćaja na putevima 
uređivala je savezna država, a republike članice su uređivale bezbednost 
saobraćaja, 

- druga koncepcija je podrazumevala potpuno razvlašćivanje republika i 
prebacivanje svih nadležnosti na saveznu državu i 

- poslednja koncepcija ne prepoznaje nikakve nadležnosti Državne zajedni- 
ce u bezbednosti saobraćaja, već ovu oblast, u potpunosti, prepušta drža- 
vama Srbiji i Crnoj Gori. 

Međutim, do današnjih dana, u Srbiji nisu donošeni novi propisi, tako da 
sada važe zakoni i podzakonski akti, koji su doneti saglasno Ustavu SFRJ iz 1974. 
Ovi propisi su više puta menjani u nekim detaljima. Međutim, nikad nisu siste- 
matski preispitani i prilagođeni promenama u društvu i novom pravnom ambijen- 
tu. U međuvremenu su se desile veoma krupne društveno-ekonomske promene i 
stvoreno potpuno drukčije pravno okruženje. Ovo značajno utiče na sve segmente 
bezbednosti saobraćaja na putevima, što sve više otežava primenu propisa i uslož- 
njava stanje bezbednosti saobraćaja na putevima. 



5.5.2. Normativno uređenje bezbednosti 
saobraćaja - struktura propisa 

Danas je bezbednost saobraćaja uređena na četiri nivoa: 

- Na saveznoin nivou uređene su osnove bezbednosti saobraćaja na pu- 
tevima, a najznačajniji normativni akti su: Ustav SFRJ, Zakoni o ratifikaciji 
međunarodnih konvencija i sporazuma iz oblasti bezbednosti saobraćaja, Za- 
kon o osnovama bezbednosti saobraćaja na putevima , 20 Zakon o prevozu 
opasnih materija, Zakon o međunarodnom prevozu, Zakon o ugovorima o 
prevozu u drumskom saobraćaju 21 i dr. zakoni. Ove zakone prate brojni podza- 


19 ... SRJ, preko svojili organa, utvrđuje politiku, donosi i izvršava savezne zakone, druge propise i opšte 
akte, obezbeđuje ustavno-sudsku i sudsku zaštitu u oblastima, odnosno pitanjima: ... 5) bezbednosti u 
svim vrstama saobraćaja; ... (Ustav SRJ. član 77, stav 1, tačka 5). 

20 „Službeni list SFRJ”, br. 50/88. 63/88, 80/89, 29/90, 11/91, „Službeni list SRJ”, br. 34/92. Odluka SUS 
78/1-89 - „Službeni list SRJ”, br. 13/93-284, 41/94-573, 28/96-5. 

21 „Službeni list SRJ”, br. 26/1995. 

konski akti, među kojima su najznačajniji 12 pravilnika i jedna odluka za sprovo- 
đenje ZoOBS. 22 

- Republički propisi uređuju bezbednost saobraćaja, a najznačajniji nor- 
mativni akti su: Ustavi republika , Zakon o bezbednosti saobračaja na putevi- 
ma , 23 Zakon o policiji, Zakon o putevima, Zakon o prevozu u drumskom sa- 
obraćaju, Zakon o saobraćajnoj inspekciji i drugi značajni zakoni. Među pod- 
zakonskim aktima posebno su značajni 14 republičkih pravilnika i Odluka o ut- 
vrđivanju magistralnih puteva. 24 

- Na lokalnom nivou (opštine i gradovi) uređeni su režim i tehničko re- 
gulisanje saobraćaja na ulicama i lokalnim putevima, a najznačajniji norma- 
tivni akti su: odluka o utvrđivanju režima saobraćaja, odluka o kategorizaciji uli- 
ca, odluka o utvrđivanju lokalnih puteva, odluka o javnom gradskom (lokalnom) 
prevozu, odluke o održavanju ulica i lokalnih puteva, odluka o pariranju itd. 

- Na nivou preduzeća i ustanova uređena su pitanja bezbednosti sa- 
obraćaja iz njihovog delokruga rada, a najznačajniji normativni akti su: akt o 
osnivanju, statut preduzeća, akt o sistematizaciji radnih mesta, akt o nagrađivanju, 
interni akt o unutrašnjoj kontroli saobraćaja itd. 

Dakle, osnovu normativnog sistema materije bezbednosti saobraćaja na 
putevima u Republici Srbiji čine: Zakon o osnovama bezbednosti saobraćaja na 
putevima SFRJ i Zakon o bezbednosti saobraćaja na putevima SRS. Ovim zakoni- 
ma uređeni su osnovni instituti zaštite bezbednosti saobraćaja na putevima, pri 
čemu su uređena i određena pitanja koja su, kao obaveze, preuzeta zaključenim 
međunarodnim konvencijama i drugim međunarodnim aktima koje je naša zemlja 
potpisala. 

Materijalne odredbe Zakona o osnovama bezbednosti saobraćaja na pu- 
tevima (iz 1974), više puta su menjane i dopunjavane, a posebno 1988. kada je 
urađen prečišćen tekst Zakona. Zato se, u praksi, smatra da je danas na snazi Za- 
kon iz 1988. U kasnijem periodu su vršene izmene visine iznosa novčanih kazni i 
druge manje značajne izmene. Republički Zakon o bezbednosti saobraćaja na 
putevima donet je 1982. i, do danas, nije bitno menjan. 

S druge strane, u okruženju su se desile bitne promene: raspala se država 
SFRJ, uspostavljena je nova državna zajednica, a zatim Srbija definisana kao sa- 


22 1) Pravilnik o saobraćajnim znakovima na putevima, 2) Pravilnik o znacima koje učesnicima u sa- 
obraćaju na putevima daju ovlašćena lica, 3) Pravilnik o dimenzijama, ukupnim masama i osovinskom 
opterećenju vozila i osnovnim uslovima koje moraju da ispunjavaju uređaji i oprema na vozilima u sa- 
obraćaju na putevima, 4) Pravilnik o registraciji motornih i priključnih vozila, 5) Pravilnik o obrascu 
vozačke dozvole, 6) Pravilnik o zdravstvenim uslovima koje moraju ispunjavati vozači motornih vozila, 
7) Pravilnik o posebnom znaku za označavanje vozila kojim upravlja lice kome su oštećeni ekstremiteti 
bitni za upravljanje vozilom, 8) Pravilnik o načinu obeležavanja vozila kojim se prevoze deca, 9) Pra- 
vilnik o ukupnom trajanju vremena upravljanja vozilom, odmorima vozača i načinu rada udvojenih 
posada na vozilima, u obimu koji utiče na bezbednost upravljanja vozilom, 10) Pravilnik o osnovnim 
uslovima koje javni putevi izvan naselja i njihovi elementi moraju da ispunjavaju sa gledišta bezbednosti 
saobraćaja, 11) Pravilnik o evidenciji o javnim putevima i objektima na njima, kao o tehničkim poda- 
cima za te puteve, 12) Pravilnik o posebnim uslovima za upravljanje određenim kategorijama motornih 
vozila oružanih snaga SFRJ i Odluka o utvrđivanju magistralnih puteva. 

23 „Službeni glasnik SR Srbije”, br. 53/82, 15/84, 5/86, 21/90, 28/91, Odluka US RS IU broj 30/94 - 25/97- 
509. 

24 Ova odluka je objavljena u „Službenom listu SFRJ”, br. 39/84. 

mostalna država, promenjen je društveno-ekonomski sistem, umesto OUR uvede- 
na preduzeća, nestale su samoupravne intersne zajednice, transformisale su se 
društveno političke organizacije u političke partije, sistemski su izmenjeni meha- 
nizmi društvene kontrole, uvedene privatizacija i ravnopravan tretman svih vido- 
va svojine i sl. Ove i druge promene su imale uticaja na stanje sistema zaštite bez- 
bednosti saobraćaja na putevima, naročito u oblasti obuke vozača, tehničkih pre- 
gleda vozila, unutrašnju kontrolu bezbednosti saobraćaja itd. 

Na osnovu ovlašćenja iz ovih zakona doneti su mnogobrojni podzakonski 
akti na saveznom i republičkom nivou. 

U toku 2006. pripremljen je Nacrt novog Zakona o bezbednosti saobraćaja 
na putevima, ali do kraja 2007. ovaj zakon nije usvojen. 

Lokalna samouprava (gradovi i opštine) su, svojim odlukama, zaokružili si- 
stem pravnih normi u oblasti bezbednosti saobraćaja. Posebno su, na lokalnom ni- 
vou, uredili režim saobraćaja, tehničko regulisanje bezbednosti saobraćaja, održa- 
vanje ulica i lokalnih puteva i druge važne komunalne poslove (parkiranje, uređe- 
nje površina, reklame na ulicama i sl.). 

Preduzeća i ustanove su, u okviru svojih nadležnosti i u skladu sa svojim 
poslovnim i drugim interesima, uredili pojedine segmente bezbednosti saobraća- 
ja. Posebno su značajni normativni akti preduzeća koja se bave obukom vozača i 
polaganjem vozačkog ispita, prevozom, održavanjem puteva i tehničkim pregle- 
dima vozila. Mada većina njihovih internih akata tretira problematiku koja je od 
značaja za bezbednost saobraćaja, posebno mesto zauzima Pravilnik o unut- 
rašnjoj kontroli bezbednosti saobraćaja u ovim preduzećima. 


5.5.3. Struktura i sadržaj pravnih akata 

Strukturalo - sadržinski savezni i republički zakon uređuju sva bitna pitanja 
u vezi uslova i obaveza koje imaju pojedini subjekti i učesnici u saobraćaju na pu- 
tevima. Oba ova zakona su normativno definisala i uredila zaokružen sistem zaš- 
tite bezbednosti saobraćaja na putevima. Taj sistem se sastoji od sledećih instituta 
ili celina: 

-pravila saobraćaja i druge regulacione mere sa stanovišta bezbednosti i 
protočnosti i, s tim u vezi, prava i obaveze pojedinih subjekata; 

- osnovni uslovi za bezbedno i nesmetano učešće u saobraćaju u odnosu na 
put, vozača i vozilo i 

- mere i sankcije radi obezbeđivanja utvrđenog sistema zaštite bezbednosti 
saobraćaja na putevima. 

Ovo ie oblikovano u 1 1 poglavlja saveznog ZoOBS-a 25 i 12 poglavlja re- 
publičkog ZoBS-a. 26 


25 1. Osnovne odredbe, 2. Putevi, 3. Pravila saobraćaja, 4. Saobraćajni znakovi, 5. Dužnosti u slučaju sa- 
obraćajne nezgode, 6. Vozači, 7. Vozila, 8. Posebne mere bezbednosti, 9. Kaznene odredbe, 10. Ov- 
laščenja za donošenje propisa za izvršenje ovog zakona, 11. Prelazne i završne odredbe. 

26 1. Uvodne odredbe, 2. Saobraćaj, 3. Dužnosti u slučaju saobraćajne nezgode, 4. Vozači, 5. Vozila, 6. 
Saobraćajno-tehničke mere, 7. Posebne mere za bezbednost saobraćaja, 8. Unutrašnja kontrola, 9. Savet 
za bezbednost saobraćaja, 10. Finansiranje bezbednosti saobraćaja, 11. Kaznene odredbe, 12. Prelazne 
i završne odredbe. 

a) Struktura i sadržaj saveznog ZoOBS-a 

Na saveznom nivou su uređene osnove bezbednosti saobraćaja, odnosno 
sve osnovne odredbe u vezi bezbednosti saobraćaja. 

U prvom poglavlju (1. Osnovne odredbe) određen je predmet ovog Zako- 
na, opšte obaveze najvažnijih subjekata da se, u okviru svojih nadležnosti, staraju 
o bezbednosti saobraćaja, osnovni principi i načela bezbednosti saobraćaja i defi- 
nisani najvažniji pojmovi koji će biti korišćeni. 

U drugom poglavlju (2. Putevi) predviđeni su osnovni uslovi koje moraju 
ispunjavati putevi, a posebno autoputevi, putevi rezervisani za saobraćaj motornih 
vozila, magistralni i regionalni putevi. Predviđena je i obaveza da se poštuju zah- 
tevi bezbednosti saobraćaja u procesima: projektovanja, izgradnje, opremanja i 
održavanja. Predviđena je obaveza vođenja evidencija o javnim putevima i objek- 
tima na njima, kao i redovno brojanje saobraćaja na puteivma po jedinstvenoj me- 
todologiji. Posebno su detaljno određene obaveze u vezi staranja, finansiranja i 
održavanja puteva. U posebnom saveznom pravilniku detaljno su utvrđeni osnov- 
ni uslovi koje putevi moraju ispunjavati sa gledišta bezbednosti saobraćaja. U re- 
publičkom Zakonu o putevima ovo je do kraja konkretizovano, kao i nadležnosti u 
sporovođenju pojedinih odredaba. 

Treće poglavlje (3. Pravila saobraćaja) je jedan od najznačajnijih i najo- 
bimnijih delova ZoOBS-a (od 27. do 128 člana). Naime, pravila saobraćaja su pri- 
lično detaljno definisana na međunarodnom nivou, a naša zemlja je prihvatajući 
pojedine konvencije prihvatila i obavezu da ova pravila uredi svojim zakonom. 
Zato su pravila saobraćaja ušla u osnove bezbednosti saobraćaja. U ovom pogla- 
vlju su uređena pravila koja se odnose na: opšte odredbe (koje definišu opšte oba- 
veze i načela bezbednosti saobraćaja), radnje vozilom u saobraćaju, kretanje vozi- 
la po putu, brzinu, skretanje, prvenstvo prolaza, saobraćaj na raskrsnici, mimoila- 
ženje, preticanje i obilaženje, zvučne i svetlosne znake upozorenja, zaustavljanje i 
parkiranje, presecanje kolone pešaka, vučenje vozila, upotrebu svetala u sa- 
obraćaju, odstojanje između vozila, saobraćaj tramvaja i drugih vozila na šinama, 
saobraćaj bicikla, bicikla sa motorom i motocikla, saobraćaj zaprežnih vozila i 
kretanje stoke, kretanje pešaka, obaveza vozača prema pešacima, saobraćaj na 
prelazu puta preko železničke pruge, saobraćaj na auto-putu i putu rezervisanom 
za motorna vozila, saobraćaj u tunelu, vozila pod pratnjom, vozila sa pravom pr- 
venstva prolaza, i teret na vozilu. 

U četvrtom poglavlju (4. Saobraćajni znakovi) nabrojani su najvažniji sa- 
obraćajni znakovi i predviđeni osnovni uslovi koje oni moraju ispunjavati. Ovo je 
grupisano u sedam celina: opšte odredbe, Znakovi opasnosti, znakovi izričitih na- 
redbi i znakovi obaveštenja, svetlosni saobraćajni znakovi i svetlosne oznake, 
oznake na kolovozu, obeležavanje prelaza puta preko železničke pruge, obeleža- 
vanje radova i prepreka na putu i znaci koje daju ovlašćena lica. Izgled i značenje 
svakog saobraćajnog znaka pojedinačno predviđeni su u posebnom saveznom 
pravilniku, a na osnovu sistema saobraćajnih znakova koji je usaglašen na među- 
narodnom nivou. 

U petom poglavlju (5. Dužnosti u slučaju saobračajnih nezgoda) predviđ- 
ene su dužnosti pojedinih subjekata (učesnika nezgode, lica koja naiđu ili se za- 
teknu, vozača koji naiđu ili se zateknu, zdravstvenih ustanova, ovlašćenih lica i 
organizacije za održavanje puteva) u slučaju saobraćajne nezgode u kojoj je neko 
izgubio život ili je bio povređen ili je nastala veća materijalna šteta (nezgode sa 
obeležjima krivičnog dela). Treba istaći da su dužnosti u slučaju saobraćajnih ne- 
zgoda predviđene u Konvenciji o saobraćaju na putevima iz 1968. (čl. 31.), ali i u 
republičkom ZoBS-u. Osnovni ciljevi koji su se želeli postići detaljnim uređiva- 
njem ovih dužnosti su: da se spreče nova stradanja u saobraćaju, da se obezbedi 
spašavanje nastradalih i smanjivanje posledica nezgode, da se obezbedi kvalitetno 
fiksiranje zatečenog stanja radi analize konkretne nezgode (i zadovoljavanja poje- 
dinačnih interesa učesnika), da se obezbedi kvalitetno evidentiranje nezgode u ci- 
lju praćenja i shvatanja problematike bezbednosti saobraćaja, da se ometanje pro- 
točnosti svede na minimum i što pre normalizuje saobraćaj u zoni mesta nezgode. 

Sesto poglavlje (6. Vozači) normira osnovne uslove koji se odnose na vo- 
zače, a posebno uslove za upravljanje vozilima, osposobljavanje vozača motornih 
vozila, sticanje prava na upravljanje motornim vozilom, zdravstvene preglede vo- 
zača i trajanje upravljanja motornim vozilom. Treba istaći da su na saveznom ni- 
vou, prvenstveno, tretirani vozači motornih vozila, a da su republike uredile uslo- 
ve koji se odnose na vozače ostalih vozila (traktora, radnih mašina, motokultiva- 
tora i sl.) i detaljnije uredile osposobljavanje kandidata za vozače i polaganje vo- 
začkih ispita. 

U sedmom poglavlju ZoOBS-a (7. Vozila) predviđene su opšte odredbe 
(koje se odnose na vozila), registracija motornih i priključnih vozila i tehnički 
pregled motornih i priključnih vozila. Republike su uredile detalje registracije 
motornih i priključnih vozila, kao i registraciju ostalih vozila na motomi pogon. 

Osmi deo ZoOBS-a (8. Posebne mere bezbednosti) obuhvata posebne 
mere bezbednosti koje se odnose na vozača (provera trenutnog psihofizičkog sta- 
nja, primena tehničkih sredstava, stručni pregled, analiza krvi ili urina, upisivanje 
mere bezbednosti ili zaštitne mere u vozačku dozvolu, kontrolni zdravstveni pre- 
gled, privremeno isključivanje iz saobraćaja i rad sa recidivistima), na vozilo 
(kontrola vozila, upućivanje na vanredni tehnički pregled, isključivanje vozila iz 
saobraćaja, privremeno oduzimanje saobraćajne dozvole i skidanje registarskih 
tablica) i na red vožnje u linijskom saobraćaju (obustavljanje saobraćaja na liniji, 
ako red vožnje ne odgovara minimalnom vremenu vožnje). 

Deveto poglavlje ZoOBS-a (9. Kaznene odredbe) utvrdilo je novčane ka- 
zne, zaštitne mere zabrane upravljanja motornim vozilom i kazne zatvora u sluča- 
ju nepoštovanja pojedinih odredbi ZoOBS-a. 

U desetom poglavlju (10. Ovlašćenje za donošenje propisa za izvršenje 
ovog zakona) predviđena su ovlašćenja pojedinih saveznih funkcionera da done- 
su podzakonske akte i detaljnije urede način sprovođenja ZoOBS-a. 

U poslednjem delu ZoOBS-a (11. Prelazne i završne odredbe) predviđena 
je dinamika usaglašavanja postojećih normativnih akata, prestanak važenja nekih 
starih propisa i dinamika stupanja na snagu pojedinih odredbi ZoOBS-a. 

b) Struktura i sadržaj republičkog ZoBS-a 

Republike su detaljnije razradile pojedine odredbe iz saveznog ZoOBS-a i 
uredile niz pitanja koja nisu bila uređena na saveznom nivou. Posebno je značaj- 
no istaći da su rapublike, u skladu sa političkom voljom iz perioda donošenja ovih 
zakona, uredile ovlašćenja, nadležnosti, način sprovođenja zakona, kao i mnoga 
druga pitanja koja nisu bila ušla u osnove bezbednosti saobraćaja na putevima. 

Primera radi, Zakon o bezbednosti saobraćaja na putevima Srbije 27 ima 12 
poglavlja: 


1) uvodne odredbe, 

2) saobraćaj (uključivanje vozila u saobraćaj i promena načina i pravca 
kretanja, zaustavljanje i parkiranje, prevoz lica i tereta motornim i 
priključnim vozilima, prevoz lica traktorima i priključnim vozilima 
koje vuku traktori, saobraćaj traktora koji vuku zaprežno vozilo, sa- 
obraćaj radnih mašina i motokultivatora, saobraćaj bicikla, bicikla sa 
motorom i motocikla, saobraćaj zaprežnih vozila i kretanje stoke, kre- 
tanje pešaka, vučenje vozila, naizmenično propuštanje vozila, probne 
vožnje i sportske i druge priredbe na putu), 

3) dužnosti u slučaju saobraćajnih nezgoda, 

4) vozači (uslovi za upravljanje vozilima, osposobljavanje kandidata za 
vozače, vozački ispit, vozačka dozvola, dozvola za vozače traktora i 
potvrda o poznavanju saobraćajnih propisa), 

5) vozilo (ispitivanje vozila, registracija i tehnički pregledi), 

6) saobraćajno-tehničke mere, 

7) posebne mere za bezbednost saobraćaja, 

8) unutrašnja kontrola, 

9) savet za bezbednost saobraćaja, 

10) finansiranje bezbednosti saobraćaja, 

11) kaznene odredbe i 

12) prelazne i završne odredbe. 


Među podzakonskim aktima preovlađuju pravilnici, koje su doneli funkcio- 
neri koji rukovode ministarstvima nadležnim za saobraćaj, unutrašnje poslove, 
zdravlje, prosvetu i privredu. Nisu donošena odgovarajuća uputstva, kao teh- 
nološki pravni akti koji bi podržali i precizirali način sprovođenja pojedinih mera 
i instituta bezbednosti saobraćaja. Ovo je stvorilo brojne nejasnoće i neprecizno- 
sti u primeni pojedinih mera i ovlašćenja. Na primer, podzakonskim aktima nisu 
obuhvaćeni i razrađivani: postupak isključenja vozača ili vozila iz saobraćaja, pri- 
vremeno oduzimanje registarskih tablica, ispitivanje vozila, rad na unapređivanju 
vozača recidivista itd. Posebno se oseća nedostatak uputstava i drugih podzakon- 


27 „Službeni glasnik SR Srbije", br. 53/82, 15/84, 5/86, 21/90 i 26/91. 

skih akata koji se odnose na primenu mera i ovlašćenja od strane policije u kon- 
troli saobraćaja. 

Treba imati na umu da je veliki broj odredbi važećih propisa prevaziđen, 
nastalim društvenim promenama, unapređivanjem ostalih važnih propisa (stan- 
darda, propisa o metrološkim uslovima i sl.), razvojem automobilske industrije, 
inženjerskim dostignućima u oblasti izgradnje i održavanja puteva, razvojem bez- 
bednosti saobraćaja i drugih naučnih disciplina. 

6.1. FENOMENOLOGIJA SAOBRAĆAJNIH NEZGODA 


Najvažniji pojavni oblik nebezbednosti su saobraćajne nezgode. Zato je 
neophodno da im se posveti posebna pažnja. Razlikuju se dva pristupa izučavanju 
saobraćajnih nezgoda: fenomenološki i etiološki pristup. Treba imati u vidu da su 
ova dva pristupa izučavanju različiti, ali vrlo isprepletani i međusobno se dopu- 
njuju. 

Fenomenologija je nauka o pojavama. Fenomenologija saobraćajnih ne- 
zgoda izučava saobraćajne nezgode kao pojave (fenomen), bez dubljeg izuča- 
vanja uzroka, složenih međusobnih odnosa koji su doveli do saobraćajne ne- 
zgode. Fenomenologija posmatra saobraćajnu nezgodu kao „crnu kutiju”. Ne 
izučavaju se, niti se shvataju odnosi u sistemu čovek-vozilo-put-okruženje (Č-V- 
P-O) koji su doprineli stvaranju opasnosti, odnosno koji su izazvali nezgodu. Ne 
meri se karakter, niti doprinos pojedinih faktora u nastanku nezgode. Fenomeno- 
logija posmatra i analizira statistički uzorak saobraćajnih nezgoda koje su se do- 
godile u nekom prostoru i vremenu. Izučavaju se samo „spolja” vidljiva obeležja 
nezgode (koja se odmah vide i bez posebne stručne analize): broj i struktura ne- 
zgoda, tip nezgode (čeoni sudar, obaranje pešaka, udar u prepreku na putu, sila- 
zak sa puta itd.), vreme nezgode, mesto nezgode, meteorološki uslovi, lako vidlji- 
va obeležja lica - učesnika u nezgodi (pol, starost, svojstvo u saobraćaju, vrsta i 
lokacija povreda i sl.), obeležja vozila (vrsta, marka, tip, starost, registraciona 
oznaka i sl.) itd. 

Fenomenologija je veoma značajna za shvatanje problema i konkretnih iz- 
vora opasnosti, a posebno za definisanje broja i strukture nezgoda, prostorne ras- 
podele nezgoda, vremenske raspodele nezgoda, trenda u razvoju pojave, broja i 
strukture nastradalih. Oslanja se na statističke i druge jednostavne metode i zato 
je primerena policiji. 

Fenomenologija je vrlo konkretna i omogućava shvatanje i rešavanje kon- 
kretnih problema u saobraćaju, tj. otklanjanje izvora opasnosti. Na primer, na 
osnovu fenomenološkog saznanja da se na jednoj raskrsnici događaju nezgode pri 
skretanju ulevo, nalaže se zabrana levih skretanja ili uvođenje semafora sa raz- 
dvojenim fazama. Tako se eliminiše konkretan izvor opasnosti (konflikt vozila 
koja skreću levo i onih koja im dolaze u susret), na konkretnom mestu. Na osno- 

vu fenomenoloških saznanja da se na nekoj deonici puta, u ranim jutarnjim sati- 
ma, događa veći broj nezgoda - silaska sa puta i da su posledice ovih nezgoda vrlo 
teške, povećava se broj patrola na terenu i preduzima pojačana kontrola brzine u 
ranim jutarnjim satima. Tako se smanjuju izvori opasnosti (velike brzine), na kon- 
kretnom mestu i u dato vreme (rani jutarnji sati). 


6.2. ETIOLOGIJA SAOBRAĆAJNIH NEZGODA 

Etiologija je nauka o uzrocima. Etiologija saobraćajnih nezgoda izučava 
uzroke saobraćajnih nezgoda. Ona „otvara crnu kutiju” i proučava status sao- 
braćajne nezgode. Izučava odnose u sistemu C-V-P-0 koji su doveli do saobraća- 
jne nezgode. Cilj etiologije nije samo sprečavanje rizika u konkrctnom prostoru i 
vremenu, već shvatanje zakonitosti koja dovodi do rizika i smanjivanje rizika na- 
stanka nezgode u bilo kom sličnom prostoru i u bilo kom vremenu. Etiologija po- 
smatra nezgodu kao lanac događaja i pokušava odgovoriti na pitanje koji je u lan- 
cu događaja i koliko doprineo nastanku nezgode. Saobraćajna nezgoda se može 
definisati kao „događaj u seriji događaja koji obično proizvodi smrt, povredu ili 
imovinsku štetu ” (Baker, Rivers idr. ) . 


6.2.1. Serije događaja 

Istraživač mora biti dobro upoznat sa različitim događajima iz serije koja 
čini saobraćajnu nezgodu. 

Siika 6.1. Serija događaja na licu mesta 



6.2. Etiologija saobraćajnih nezgoda 


Serije dogciđaja mogu biti podeljene u dve kategorije : 

1. Serije događaja pre mesta nezgode. Događaji koji vode do pozicije iz 
koje je vozač mogao da percipira opasnost mogu se podeliti na događaje pre puto- 
vanja i događaje u toku putovanja (do tačke moguće percepcije opasnosti). 

1.1. Događaji pre putovanja. Generalno se ti događaji javljaju pre i uklju- 
čujući situacije koje su postojale pre nego što je putovanje započeto. Ovi događaji 
se odnose na učesnike u nezgodi, a posebno na vozača: sposobnosti vozača, obu- 
ka vozača, iskustvo vozača, psihomotorne karakteristike vozača, inteligencija, na- 
vike, zdravstveno stanje, starost, bolesti, povreda, invaliditet, zamor, posao, hobi, 
stil života, događaj koji izaziva emocionalnu uznemirenost, stres, depresiju ili 
preokupaciju, neispavanost, konzumacija alkohola ili droge, obaveze, kašnjenje, 
žurba itd. Međutim, neki događaji pre putovanja odnose se na vozilo: tehnička ne- 
ispravnost, zaprljanost vetrobranskih stakala, slab pritisak u pneumaticima, opre- 
mljenost vozila, kvalitet farova, opterećenost itd. 

1.2. Događaji u toku putovanja su događaji ili situacije koji se javljaju od 
početka putovanja pa sve do tačke moguće percepcije, uključuju faktore koji su u 
vezi sa vozačem (stajanje zbog odmora, jela ili pića, fiziološke potrebe, umor, po- 
spanost, bolest, dejstvo alkohola, droga ili lekova, odvraćanje pažnje na druge sa- 
držaje, interakcija sa drugim učesnicima saobraćaja itd.), vozilom (oslabio priti- 
sak u pneumaticima, kvarovi u toku vožnje, zamagljivanje prozora, neispravni 
brisači, nepodešena ogledala itd.), putem (mokar ili zaleđen kolovoz, udarne rupe, 
prljavštine, odron na putu itd.) ili okolinom (sunčano vreme, temperatura okoline, 
zaslepljivanje vozača, iznenadni grad, magla ili sneg, smanjena preglednost ili vi- 
dljivost itd.). 

2. Serije događaja na licu mesta uključuje sve događaje koji su se desili po- 
sle pozicije u kojoj je vozač mogao da percipira opasnost, i to: događaje od per- 
cepcije opasnosti do nezgode - prvog kontakta (kočenje, skretanje, uključivanje 
pokazivača pravca, uključivanje stop svetala i sl.), događaje u toku nezgode (kon- 
takt, prevrtanje, povrede, ispadanje putnika iz vozila, kretanje posle sudara, pa 
sve do krajnjih pozicija i stabilizacije situacije) i posle nezgode (odlazak sa lica 
mesta, ukazivanje pomoći, obaveštavanje, dolazak spasilačkih ekipa, lečenje, uvi- 
đaj, obezbeđenje lica mesta, normalizacija saobraćaja na putu, lečenje, suđenje 
itd.) 



Svaka saobraćajna jedinica (vozila ili pešaci) umešana u nezgodu ima 
svoje serije događaja. Sve serije događaja moraju biti istražene posebno. 
Samo tako se mogu sagledati sve okolnosti nastanka nezgode i shvatiti zako- 
nitosti koje dovode do pojedinih tipova nezgoda. 


Veoma je bitno da se tokom čitavog procesa stalno otkriva i sledi zajednička 
nit. Ova zajednička nit se pronalazi u obliku dominantnih tipova saobraćajnih ne- 
zgoda, zajedničkih događaja u seriji, hipoteza, uzroka saobraćajnih nezgoda i me- 
ra. 

6.2.2. Primeri etiološke analize nezgoda 

Saobraćajna nezgoda 1 


Milan se obično budi u 5,40. Tako uspeva da se spremi i stigne na voz u 
6,25. To jutro je prispao i propustio voz. Zato je odlučio da ode na posao 
automobilom. Uzeo je ključeve i utrčao u vozilo. Kiša je tek počinjala da pa- 
da. Tada je primetio da mu je nestalo tečnosti za pranje stakla. Brisači su umr- 
ljali staklo, ali već se razdanilo i prilično dobro se moglo videti. Mada obično 
koristi pojaseve, ovaj put nije imao vremena da ih veže. Na radiju je čuo da je 
gužva u saobraćaju na putu kojim je trebalo da prođe. Odlučio je da vozi dru- 
gim putem, za koji mu je pričao kolega sa posla. Prvi put je išao tim putem. 
Zazvonio je mobilni telefon. Supruga se požalila da je, opet, zaboravio za ro- 
đendan njihove kćerke. Pogrešno je procenio jednu oštru krivinu na putu. 
Površina puta je bila mokra. Izgubio je kontrolu i udario u banderu pored pu- 
ta. U bolnicu je primljen sa vrlo ozbiljnim povredama, opasnim po život. Pre- 
minuo je posle 14 dana. 


Saobraćajna nezgoda 2 


Nikola je bio na žurci na kojoj je popio veću količinu alkohola. Nakon žur- 
ke povezao je devojku i nekoliko prijatelja kući. Devojka ga je preklinjala da 
ne vozi pijan, a posebno zato što je noć. To ga je podstaklo da ih impresionira 
svojom vožnjom i pokaže da mu alkohol ne smeta. Rekao im je da nema nika- 
kvih problema pošto mu je vozilo novo, a ovaj put veoma dobro poznaje. Put 
je bio suv i nije bilo gužve. Nikola nije koristio pojas, a sprečio je i devojku da 
ga veže („Ра zar ti u mene sumnjaš”). Činilo mu se da potpuno kontroliše vo- 
zilo. Prijatelji su bili podeljeni: jedan se plašio, a ostali su bili pripiti i vrlo ras- 
položeni. U jednoj oštroj krivini Nikola je izgubio kontrolu nad vozilom. Vo- 
zilo je sletelo sa puta i udarilo u banderu pored puta. Nikola je poginuo na licu 
mesta, a njegova devojka je preminula u bolnici posle 22 dana. Dva putnika su 
zadobila teške telesne povrede, a najbolji Nikolin prijatelj je ostao trajno pa- 
ralizovan i vezan za invalidska kolica. 


Saobraćajna nezgoda 3 


Miladin je vodio bitku sa godinama. Njegov vid je iz dana u dan slabio. 
Posebno je imao poteškoća sa vidom u mraku i tokom kišnih dana. Noćna 
vožnja ga je sve više zamarala, pa je izbegavao da vozi noću. Kada je vozio 
noću, radio je to veoma pažljivo. Svojom sporom vožnjom sve češće je ome- 
tao i nervirao ostale vozače. Posle jedne večernje predstave vraćao se sa su- 
prugom kući. Vozio je vrlo sporo, jer je padala kiša. On uvek koristi pojaseve, 
a i njegovi saputnici. U susret je dolazilo mnogo vozila čiji farovi su ga zasle- 
pljivali i zamarali. Njihova kuća je bila veoma blizu. Iznenada, posle mimoi- 
laženja sa nekoliko vozila, ušao je u jednu oštru krivinu i sleteo sa puta. Uda- 
rio je u banderu pored puta. Niko nije zadobio ozbiljnije povrede. 





6.3. Dometi fenomenologije i etiologije saobraćajnih nezgoda 


Analizom ove tri nezgode može se uočiti da su one različite: 

- svaka saobraćajna nezgoda je rezultat jedinstvenog lanca događaja, 

- prisutni su različiti faktori koji doprinose događajima koji su doveli do sa- 
obraćajne nezgode i 

- teško je za bilo koju od ovih nezgoda definisati samo jedan uzrok. 

Međutim, postoje i sličnosti između ovih saobraćajnih nezgoda: 

- sve tri su nastale na istoj lokaciji - u oštroj krivini, 

- u svakom slučaju vozilo je udarilo u banderu pored puta, sa smrtonosnim 
posledicama u dva od tri slučaja, 

- u dva od tri slučaja vozač, ni putnici nisu koristili pojaseve, 

- u dva od tri slučaja brzina vožnje je bila suviše velika; 

- površina puta je bila mokra u dve od tri saobraćajne nezgode; 

- dve od tri saobraćajne nezgode su se desile noću. 

Svaka od navedenih nezgoda je analizirana. Shvaćene su okolnosti nastanka 
nezgoda, stručno definisani propusti koji su doveli do stvaranja opasnosti, propu- 
sti koji su sprečili da se izbegne nezgoda i propusti koji su uvećali težinu nezgo- 
de. Na osnovu ovakvih dubinskih analiza saobraćajnih nezgoda određuje se šta 
je zajedničko za grupe nezgoda i shvataju zakonitosti koje dovode do nastan- 
ka nezgode. Kada se shvate zakonitosti, priroda i način delovanja pojedinih uzro- 
ka, mogu se stručno planirati mere i aktivnosti koje će smanjiti rizike u saobraća- 
ju. Dakle, cilj etiologije saobraćajnih nezgoda vezuje se za otklanjanje opasnosti 
na jednom mestu (tako što će se otklanjati pojedini događaji koji su bili zajednički 
u seriji događaja), smanjivanje rizika nastanka pojedinih tipova nezgoda, odnosno 
smanjivanje opšteg rizika učešća u saobraćaju. 



6.3. DOMETI FEN OMEN OLOGI JE I ETIOLOGIJE 
SAOBRAĆAJNIH NEZGODA 

Za shvatanje prirode opasnosti u saobraćaju i za uspešno upravljanje bezbe- 
dnošću saobraćaja neophodno je uvažavati fenomenološki i etiološki pristup istra- 
živanju saobraćajnih nezgoda. Fenomenologija brže i lakše daje prve rezultate, 
ali ne garantuje da su predložene mere optimalne. Ne garantuje ni da će se 
predložene mere moći uopštavati i da će biti efikasne na drugoj lokaciji itd. Međ- 
utim, fenomenologija daje pravce daljeg rada i stvara dobru osnovu za etiološki 
pristup istraživanju. Etiologija pokušava da opasnosti objasni multidisciplinarno, 
koristeći više naučnih disciplina. Rezultati etiološkog pristupa su sporiji, ali 
pouzdaniji i mogu se uopštavati. 


6.4. POJAM SAOBRAĆAJNE NEZGODE 


Definicija nezgode ima naučno-teorijski i praktični značaj. U naučno-teorij- 
skom smislu značajno je definisati saobraćajnu nezgodu, jer se tako određuju 
predmet i dometi istraživanja u bezbednosti saobraćaja. U praktičnom smislu, de- 

finicija saobraćajne nezgode određuje koji događaji će se evidentirati, kako će se 
obrađivati, kakvu će odgovornost povlačiti itd. Neke države još uvek nemaju defi- 
niciju, pa i ne evidentiraju saobraćajne nezgode. Druge države evidentiraju samo 
nezgode sa najozbiljnijim posledicama itd. 


6.4.1. Preporuka UN za definiciju saobraćajnih nezgoda 

U pokušaju da sagledaju probleme stradanja u saobraćaju, UN su se, sredi- 
nom prošlog veka, susrele sa problemom evidentiranja nezgoda. Najveći broj ne- 
razvijenih država nije imao nikakvu definiciju saobraćajne nezgode, nisu ih evi- 
dentirali kao poseban događaj, nisu im poklanjali posebnu pažnju. Kao rezultat 
dobili su neverovatan porast broja nastradalih u saobraćaju. 

Komitet UN za unutrašnji transport dao je (1956) sledeću preporuku defini- 
cije saobraćajne nezgode: 


Saobraćajna nezgoda je nezgoda koja se dogodila na mestu otvorenom za 
javni saobraćaj ili koja je započeta na takvom mestu, u kojoj je jedno ili više 
lica poginulo ili povređeno i u kojoj je učestvovalo najmanje jedno vozilo u 
pokretu. 


Prema preporuci UN obeležja saobraćajne nezgode su: 

- mesto - mesto otvoreno za javni saobraćaj ili je započeta na takvom me- 
stu, 

- posledice - povređena ili poginula lica, 

- učesnici - vozilo (bilo koje) i 

- stanje učesnika nezgode - u pokretu. 

Treba uočiti da ova definicija ne obuhvata nezgode sa samo materijalnom 
štetom. To je razumljivo ako se ima u vidu vreme donošenja ove preporuke. 
Osnovni cilj je bio da se što veći broj država privoli da započne evidentirati ma- 
kar nezgode sa nastradalim licima. Zato je u preporuku ušlo ono što je bilo pri- 
hvatljivo za sve države. 

S druge strane, obuhvaćene su nezgode sa svim vozilima u pokretu (a ne 
samo sa motornim vozilima), što je bilo vrlo napredno. Napredno je bilo i oprede- 
ljenje da se obuhvate sve nezgode na mestu otvorenom za javni saobraćaj ili koje 
su započete na takvom mestu. Najveći deo država prihvatio je preporuku, a zna- 
tan broj ju je prevazišao i danas evidentira i nezgode sa materijalnom štetom. Po- 
stoje nerazvijene države koje nisu u potpunosti prihvatile ovu preporuku, nisu je 
uopšte uvrstile u domaće propise ili nisu prihvatile sva važna obeležja (suzile su 
pojam saobraćajne nezgode). Neke države su prihvatile preporuku u svojim pro- 
pisima, ali je nisu u praksi sprovele. Ipak, ova preporuka je bila prava prekretnica 
u evidentiranju saobraćajnih nezgoda u svetu i u shvatanju problema bezbednosti 
saobraćaja. 



6.4. Ројат saobraćajne nezgode 


6.4.2. Normativne definicije saobraćajne nezgode 

Danas se razlikuju dve grupe definicija nezgode: normativne i naučne defi- 
nicije. 

Normativne definicije su one koje su zapisane u zakonu, standardu ili dru- 
gim podzakonskim aktima. Normativne definicije su veoma značajne, jer određ- 
uju šta će se evidentirati, ko će i kako obrađivati ove događaje itd. Normativ- 
ne definicije određuju i procedure u vezi ovih događaja, a imaju i uticaj na struč- 
no tumačenje problema bezbednosti saobraćaja. 

Međutim, treba imati u vidu da su normativne definicije vezane za konkre- 
tan pravni akt koji se može menjati. Zato su ove definicije ograničene u vremenu 
(važe dok se ne promeni propis) i prostoru (važe samo u granicama države). 

Mada je intenzivan proces usaglašavanja svih važnih definicija, još uvek se 
definicije nezgode razlikuju od države do države. U nastavku su date neke nor- 
mativne defmicije saobraćajnih nezgoda: 

- To je događaj, pri kome je nenamerno izazvana povreda ili materijalna 
šteta koji se direktno ili indirektno mogu pripisati kretanju vozila ili njegovog te- 
reta (Nacionalni savet za bezbednost saobraćaja SAD). 

- To je činjenica koja se dogodila na putevima ili mestima otvorenim za jav- 
ni saobraćaj, u kojoj su učestvovali vozila ili životinje u kretanju ili mirovanju i 
koja je proizvela povrede (sa ili bez smrtnog ishoda) lica ili materijalnu štetu 
(Italija). 

- Saobraćajna nezgoda je nezgoda na javnom putu ili nekategorizovanom 
putu koji je dat na korišćenje za drumski saobraćaj, u kojoj je učestvovalo makar 
jedno vozilo koje se kretalo i ako je u njoj jedna ili više osoba poginulo, povređe- 
no, ili je izazvana materjalna šteta (Zakon o bezbednosti drumskog saobraćaja u 
Sloveniji). 

- To je iznenadni i nepredviđeni događaj koji menja stanje vozila i/i onoga 
što se nalazi u njemu (Jugoslovenski standard). 


- Saobraćajna nezgoda je nezgoda na putu u kojoj je učestvovalo najma- 
nje jedno vozilo u pokretu i u kojoj je jedno ili više lica poginulo ili povređe- 
no ili je izazvana metarijalna šteta. (Srbija, Zakon o osnovama bezbednosti 
saobraćaja na putevima, član 10, tačka 58). 


Treba uočiti da se obeležja saobraćajne nezgode razlikuju između država. 
Na primer, obeležja saobraćajne nezgode u Srbiji su: 

- mesto događaja („па putu ”),* 



1 Put je svaki javni put i nekategorisani put na kojima se vrši saobraćaj. 

Javni put je površina od opšteg značaja za saobraćaj koju svako može slobodno da koristi pod uslovima 
određenim zakonom i koju je nadležan organ proglasio za javni put, kao i ulice u naselju. 
Nekategorisani put je površina koja se koristi za saobraćaj po ma kom osnovu i koja je dostupna većem 
broju raznih korisnika (seoski, poljski i šumski putevi, putevi na nasipima za odbranu od poplava, pros- 
tori oko benzinskih pumpi, parkirališta i sl.). 

- učesnici („ vozila ”), 

- stanje učesnika („и pokretu”) i 

- posledice ( „jedno ili više lica poginulo ili povređeno ili je izazvana ma- 
terijalna šteta”). 

Prema definiciji u ZoOBS-u nisu obeležja saobraćajne nezgode: krivica, uz- 
rok nezgode, radnja izvršenja, izvršilac, iznenadnost, namera itd.. 

Naučnici Webser, Rivers i Baker se zalažu za sledeću definiciju: 

Saobraćajna nezgoda je „događaj u seriji događaja koji obično proizvodi 
smrt, povredu ili imovinsku štetu”. 

U toku je proces usaglašavanja normativnih definicija i razlike između dr- 
žava se vremenom smanjuju. Izgleda da sve normativne definicije (neke brže, a 
neke sporije) teže sledećoj definiciji: 


Saobraćajna nezgoda je događaj na putu ili drugom mestu otvorenom za 
saobraćaj ili koji je započet na takvom mestu, u kome je učestvovalo najma- 
nje jedno vozilo u pokretu i u kome je jedno ili više lica povređeno ili je na- 
stala materijalna šteta. (Naučna definicija saobraćajne nezgode). 


6.5. TEORIJE SAOBRAĆAJNIH NEZGODA 

Teorije nezgoda su rezultat nastojanja da se događanja nezgoda objasne kao 
objektivna zbivanja, po nekoj zakonitosti. Cilj teorija nezgoda je otkrivanje zako- 
nitost učešća u saobraćajnim nezgodama. Teoretičari ocenjuju teoriju nezgoda 
„zakasnelim” u odnosu na aktuelne probleme. 

Stavovi na koje nailazimo u literaturi su sledeći: 

- da se nezgode javljaju slučajno - Teorija slučaja 

- da se javljaju kao zaraze - Teorija zaraze 

- da su neki ljudi zbog svojih psihofizičkih i drugih svojstava ličnosti sklo- 
niji nezgodama od ostalih - Teorija sklonosti nezgodama 

- da svojstva ličnosti, uz nepovoljne faktore sredine dovode do nastanka ne- 
zgoda - Spell teorija itd. 


6.5.1. Teorija slučaja 

Ovo je prva naučna teorija i vezuje se za uspešan razvoj teorije verovatnoće 
i matematičke statistike. Kada je verifikovana Pusonova raspodela verovatnoća, 
uočeno je da ona dobro opisuje retke događaje. S obzirom na to da su nezgode 
retki događaji (za pojedinca), broj nezgoda ima Puasonovu raspodelu verovat- 
noća. Verovatnoća da neko ima n saobraćajnih nezgoda u nekom vremenu t (ili 
pri nekoj pređenoj kilometraži) izračunava se po obrascu: 


P(N(t)=n) = a n /n • e' a , 

gde su: 

P(N(t) = n) - verovatnoća da broj nezgoda u periodu t bude jednak n, 
a - intenzitet nezgoda, odnosno srednji rizik učešća u nezgodama u vreme t, 
e - osnova prirodnog logaritma. 

Zagovornici teorije slučaja su smatrali da svi ljudi imaju jednake šanse da 
učestvuju u nezgodama, pa i da imaju n nezgoda u nekom periodu t. Ovo se 
uklapalo u opšte rezultate istraživanja u matematici i teoriji verovatnoće. 


6.5.2. Teorija zaraze 

Međutim, prva praktična istraživanja su opovrgla teoriju slučaja. Naime, 
među vozačima postoje oni koji su posle kratkog perioda vožnje imali više nezgo- 
da, ali i oni koji ni posle dužih perioda nisu učestvovali u nezgodama. Dakle, ne- 
maju svi ljudi istu šansu da učestvuju u nezgodama. 

Teorija zaraze polazi od teorije slučaja i prihvata da svi ljudi imaju istu 
šansu da dožive prvu saobraćajnu nezgodu. Međutim, prva nezgoda menja 
njihov rizik ponovnog učestvovanja u nezgodama - dovodi do zaraze, tako da 
njihov rizik učešća u novim nezgodama raste. Dakle, prema teoriji zaraze, svi 
imaju istu šansu da učestvuju u jednoj nezgodi, ali onaj ko jednom učestvuje u ne- 
zgodi ima veći rizik da će učestvovati u narednim nezgodama nego oni vozači 
koji nisu imali nezgodu. 



6.5.3. Teorija sklonosti 

Teorija zaraze je pokušala da spoljašnjim uticajem (zarazom) protumači 
činjenicu da postoji grupa vozača koji imaju više nezgoda, nasuprot većoj grupi 
koja nije imala ni jednu nezgodu. Međutim, praktična istraživanja su bacila senku 
i na ovu teoriju. Vrlo brzo je uočeno da postoji velika grupa vozača koji su imali 
samo jednu nezgodu. Posle ove nezgode oni u dužem periodu vožnje nisu imali 
nezgoda - nisu se zarazili. Dakle, pogrešno je sav uticaj pripisivati okolini i spo- 
ljašnjem svetu - zarazi. Ljudi se različito ponašaju posle prve nezgode i šansa za 
učešće u novim nezgodama zavisi od njih samih. 

Teorija sklonosti je odbacila ideju da se nezgode događaju slučajno, pa i 
ideju o zarazi. Naučnici iz krugova psihologa su postavili hipotezu da svaki čovek 
ima neku sklonost ka nezgodama. Ova sklonost zavisi od ličnosti i može se od- 
rediti, ako znamo svojstva ličnosti. U nastavku je uočeno da su različiti ljudi 
različito skloni svim akcidentima, a u zavisnosti od njihovog psihofizičkog profi- 
la i obeležja. Konačno, onaj ko je sklon jednoj vrsti akcidenata, sklon je i sva- 
koj drugoj, pa i saobraćajnim nezgodama. Dakle, karakteristike ličnosti (koje se 
mogu odrediti) definišu sklonost ka akcidentima, pa i sklonost ka saobraćajnim 
nezgodama. 

Teorija sklonosti je dala prve značajne praktične rezultate. Na osnovu testi- 
ranja vozača, određena je njihova sklonost ka akcidentima, a na osnovu toga i 

sklonost ka nezgodama. Naučnici su uspeli da za svakog vozača, unapred, pre 
prve nezgode, odrede da li je i koliko sklon nezgodama. Tako su mogli stručno da 
odaberu najbezbednije ili odbace najnebezbednije vozače u grupi koju su testirali. 
Prevoznici su imali veliku korist od ovakvog pristupa. U našoj praksi su poznati 
primeri kada su psiholozi za nekog vozača ukazali da je sklon nezgodama, a po- 
slodavac to nije uvažio, pa su ti vozači u vrlo kratkom periodu učestvovali u dese- 
tak i više nezgoda. 

Može se pričati i o jednoj podteoriji teorije sklonosti, a to je teorija ožilja- 
ka. Prema teoriji ožiljaka, ožiljci su dobar pokazatelj sklonosti ličnosti ka akci- 
dentima. Kada stručnjak analizira svaki ožiljak (akcident) on može da definiše 
sklonost ka novim akcidentima kao svojstvo ličnosti. Na osnovu toga je moguće i 
dati stav o sklonosti ka nezgodama. 


6.5.4. Spell teorija 

U praksi su uočeni slučajevi kada je za nekog vozača utvrđena vrlo velika 
sklonost ka nezgodama, a oni, ni posle dužeg perioda, nisu učestvovali u nezgo- 
dama. Postojale su i grupe ljudi za koje je određena vrlo mala sklonost ka nezgo- 
dama, a oni su u kratkom periodu imali više nezgoda. Ovo nije mogla da objasni 
teorija sklonosti. 

Detaljnija sagledavanja ovog problema dovela su do Spell teorije. Prema 
spell teoriji, na rizik učešća u nezgodama utiče sklonost koja zavisi od psihofi- 
zičkih karakteristika ličnosti (subjektivni faktor), ali i od vremenskih, sa- 
obraćajnih i drugih okolnosti (objektivni faktor). Na primer, vozač određenih 
psihofizičkih osobina nije bezbedan u nočnim uslovima, ali je bezbedan u drugim 
uslovima; drugi vozač je sklon nezgodama u vreme kiše ili kada je mnogo vozila 
na putu itd. 

Ovakva teorija je pomogla da se objasne praktični primeri u kojima su neki 
vozači češće učestvovali u nezgodama i obratno. S druge strane, pomogla je vo- 
začima u preciznijem definisanju njihove sklonosti ka nezgodama u konkretnim 
uslovima, umesto ranijeg generalnog odbacivanja kao loših vozača (u svim uslo- 
vima). 


6.6. MODELI BEZBEDNOSTI SAOBRAĆAJA 

Danas je u zemljama OECD prisutno pet pristupa (modela) bezbednosti sa- 
obraćaja: 

1) Opisni (deskriptivni) modeli, 

2) Modeli predviđanja (Analitički makromodeli), 

3) Modeli faktora rizika (analitički mikromodeli), 

4) Modeli koji prikazuju posledice saobraćajne nezgode i 

5) Modeli koji se oslanjaju na praćenje indikatora bezbednosti saobraćaja. 


6.6. Modeli bezbednosti saobraćaja 


6.6.1. Opisni modeli 


Opisni modeli pokušavaju da opišu stanje i probleme bezbednosti sa- 
obraćaja pomoću tri dimenzije: izloženost, rizik od nezgode i posledice ne- 
zgode. Ako ove veličine nisu na raspolaganju, treba ih procenjivati, bez obzi- 
ra što se pri tom gubi na preciznosti. Vremenom (posle nekoliko procena), 
greške će se smanjivati. 

Osnovni izvori podataka o nezgodama i posledicama ovih nezgoda su poli- 
cijski, bolnički i izveštaji osiguravajućih kompanija. Svaki ima svoje prednosti i 
mane. Ni jedan nije potpun. Ovi izveštaji i podaci se međusobno dobro dopunja- 
vaju i trebalo bi ih kombinovati. Nepotpuno i nekvalitetno izveštavanje je najvi- 
dljivije kod materijalne štete, zatim kod nezgoda, kod povređenih i na kraju kod 
poginulih u nezgodama. 

Prvi zadatak u bezbednosti saobraćaja je opis trenutnog stanja i određivanje 
značaja problema. Obično se prati broj nezgoda, povređenih i poginulih lica u 
ovim nezgodama. Ipak, da bi mogli da shvatimo, poredimo i rangiramo probleme 
bezbednosti saobraćaja, neophodno je ustanoviti značaj i karakter aktivnosti koje 
stvaraju te probleme - a to je izloženost. 

Merenje izloženosti se vrši retko i nesistematično. Postoji nekoliko načina 
da se izmeri izloženost: Brojanje saobraćaja (protok vozila), pregled navike puto- 
vanja (na uzorku stanovnika ), merenje lokalne izloženosti (na uzorku mesta), i 
indirektne procene izloženosti (npr. potrošnja goriva). Izloženost se može određi- 
vati na različite načine: broj stanovnika, broj registrovanih vozila, broj vozila u 
saobraćaju ili broj drugih korisnika puta, broj pređenih vozilo kilometara, broj ča- 
sova provedenih u saobraćaju, broj putovanja, broj konflikata, indikatori bezbed- 
nosti saobraćaja itd. 

Broj i težina konflikata u saobraćaju je odlična mera izloženosti. Ovaj me- 
tod se zasniva na definisanju nezgoda ,,za đlaku”(konflikata). Težina konflikta se 
može određivati kao vreme do sudara (npr. manje od 0.5 sekundi je vrlo opasan - 
teški konflikt). Prednost ovog metoda je ta da se podaci mogu prikupiti veoma br- 
zo. Njena mana je da je valjanost manja od one za saobraćajne nezgode. Da bi se 
procenio broj nezgoda na osnovu registrovanih konflikata, koristi se odnos izme- 
đu broja konflikata i broja nezgoda, što znači da se konflikti mogu smatrati kao 
merenje izloženosti, baš kao i indirektna procena broja nezgoda. 

Indikatori bezbednosti u saobraćaju su drugi, čak indirektniji metod za 
opisivanje ili proučivanje stanja bezbednosti saobraćaja. Oni obično imaju veze 
sa ponašanjem korisnika drumskog saobraćaja. To mogu biti procenat upotrebe 
sigurnosnih pojaseva, procenat i veličina prekoračenja brzine, stopa vozača koji 
voze pod uticajem alkohola itd. Indikatori bezbednosti saobraćaja se lakše priku- 
pljaju nego podaci o konfliktu. Mana im je što im je valjanost slabija nego kod 
tehnike konflikta. 

Rizik je odnos između nezgoda i izloženosti. Mere nezgoda i izloženosti 
mogu se izraziti na mnogo različitih načina. Rizik je otuda termin koji se mora 

pažljivo koristiti, u skladu sa načinom merenja izloženosti, posebno u onim sluča- 
jevima kada se vrše poređenja. 

Dinamički rizik (broj pog. na 100 miliona km) objedinjuje rizik učešća u 
nezgodama (broj nezgoda na 100 milion kilometara) i posledice nezgoda (broj 
poginulih na 100 nezgoda). 

Na osnovu ovakvog pristupa, problem bezbednosti saobraćaja (npr. broj po- 
ginulih) može se izračunavati po sledećem obrascu: 

- Problem bezbednosti saobraćaja = (izloženost) х (dinamički rizik) 
-Problem bezbednosti saobraćaja = (izloženost) х (rizik učešće u s/n) х 
(posledice) 


Na primer, za Švedsku je približno: 
izloženost = 6 miliardi km/godišnje, 
rizik učešća u sn = 55 sn sa nastradalim / 100 milion km 
posledice - težina nezgoda = 2 pog/100 sn sa nastradalim 
dinamički rizik = (rizik učešća u sn) х (posledice) = (55 sn sa nastradalim / 
100 mil. km) х (2 pog/100 sn sa nastradalim) =1,1 pog/100 mil. km 


Očekivani broj poginulih u saobraćajnim nezgodama u toku godine bi bio 

oko: 

Broj poginulih / god. = 60.000.000.000 km/god * 1,1 pog/lOO.ooo.ooo km 
=660 pog/god. 



Slika 6.2. Problem bezbednosti u saobraćaju se može odrediti kao zapremina kva- 
dra, odnosno proizvod: (izloženost saobraćaju) х (rizik nezgode) х (težina nezgode). 




6.6. Modeli bezbednosti saobraćaja 


Ovakav pristup olakšava identifikaciju problema bezbednosti saobraćaja, 
ali i projektovanje kontramera. Pri projektovanju kontramera, uočavaju se tri pra- 
vca delovanja: 

1. Optimizirati izloženost saobraćaju: Ovo može da znači smanjivanje iz- 
loženosti, ali je značajnija preraspodela izloženosti u korist bezbednijih vidova 
putovanja. Na primer, preraspodela sa individualnog na javni prevoz, sa drum- 
skog na železnički saobraćaj, sa noćnog na dnevni saobraćaj, sa saobraćaja po 
lošim na saobraćaj u dobrim vremenskim uslovima, sa saobraćaja na sporednim 
putevima na saobraćaj na autoputevima itd. 

2. Smanjvati rizik nastanka saobraćajnih nezgoda: Ovo se može postići 
boljom obukom vozača, edukacijom dece, dugotrajnim i dobro osmišljenim kam- 
panjama, boljim zakonima, boljom primenom zakona, otklanjanjem nedostataka 
na putu i na vozilima, strategijom stepenovanih vozačkih dozvola, praćenjem no- 
vih vozača, sistemom kazni, programima unapređivanja ponašanja vozača, kurse- 
vima defanzivne vožnje itd. 

3. Smanjivati posledice nezgoda koje su se već dogodile: Ovo se može 
postići u samom sudaru (upotrebom sigurnonih pojaseva, zaštitnih kaciga, dečijih 
sedišta i druge zaštitne opreme, boljom konstrukcijom vozila, ugradnjom vazduš- 
nih jastuka i dr. opreme, uklanjanjem barijera pored puteva, niskim rastinjem po- 
red puta itd.), ali i pri zbrinjavanju i lečenju povređenih posle nezgode (dobra 
obuka za ukazivanje prve pomoći, efikasno transportovanje povređenih, efikasno 
obezbeđenje mesta nezgode, obezbeđenje kretanja spasilačkih ekipa, efikasna i 
stručna medicinska nega povređenih itd.). 

Međutim, da bi ovakav pristup dao željene rezultate trebalo bi rešiti veliki 
problem koji se tiče kvaliteta evidentiranja i izveštavanja. Naime, obično se evi- 
dentiraju nezgode i njihove posledice, ali su oskudni podaci o izloženosti. Dok se 
podaci o nezgodama i njihovim posledicama registruju u kontinuitetu i čuvaju, 
podaci o izloženosti se procenjuju ili nasumično određuju za neki dan u godini ili 
za neku deonicu puta i sl. 



6.6.2. Modeli predviđanja (analitički makromodeli) 


Postoji bar šest faktora koji nezavisno utiču na učestalost nezgoda: 

1) spoljašnji (npr. vremenske prilike), 

2) društveno-ekonomski (nezaposlenost), 

3) transportni (infrastruktura), 

4) prikupljanje podataka (tačnost izveštavanja o nezgodama), 

5) čista slučajnost i 

6) intervencija protivmerama. 


Za eliminisanje efekata prva četiri faktora moguće je koristiti mnogobrojne 
statističke metode i ekonometrijske modele. Pomoću ovih metoda često je mo- 
guće oceniti i efikasnost određene protivmere. Na njih se može gledati kao na za- 

menu za kontrolisane eksperimente, koje je često veoma teško, pa i nemoguće iz- 
vesti. Međutim, treba imati u vidu da poslednja dva faktora mogu veoma bitno 
uticati na pojavu i umanjiti kvalitet zaključaka. Posebno je značajna intervencija 
protivmerama. Za sada nema dovoljno iskustava da bi se uopštili zaključci o dej- 
stvu pojedinih protivmera. 

Saobraćajne nezgode su slučajni događaji i dešavaju se kao nenamerni re- 
zultat ljudskog ponašanja. Zato se nikada ne može predvideti gde, kada i ko će 
izazvati nezgodu. Međutim, za analizu većeg uzorka ima smisla koristiti statistiku 
i statističke modele. Posebno se koriste linearni regresioni model i modeli predvi- 
đanja koji se zasnivaju na linearnoj regresiji. Međutim, treba biti vrlo obazriv u 
smislu uopštavanja rezultata. Za ocenu parametara koriste se dva metoda: metod 
najmanjih kvadrata ili metod maksimalne verodostojnosti. 


Postoje dva načina za ocenu efikasnosti protivmera koje se koriste kod 
saobraćajne nezgode: 

- modeli predviđanja (poprečni presek/niz vremenskih intervala) i 

- ocene efikasnosti (proučavanje pre/posle). 


Oba modela imaju svoje prednosti i mane. Zato se najbolji rezultati dobijaju 
kombinovanom primenom oba modela. 


6.6.3. Modeli faktora rizika (analitički mikro modeli) 

Analitički makromodeli objašnjavaju kako se faktori nezgode mogu analizi- 
rati uz pomoć ekonometrijskih modela na opštem nivou. To bi se moglo okarakte- 
risati kao pristup ,,od vrha ka dnu”. Drugi način za analizu faktora rizika koji stoje 
iza jedne saobraćajne nezgode je kada se radi na individualnom nivou - tj. na ni- 
vou odnosa vozač - vozilo - put - okruženje kod jedne nezgode. Taj pristup bi se 
mogao nazvati ,,od dna ka vrhu”. Njegova svrha je da razume i predvidi po- 
našanje učesnika u saobraćaju, te da na osnovu tog ponašanja, u skladu sa 
stanjem vozila, puta i okruženja odredi rizik pojedinačnog učestvovanja u 
nezgodama. 

Za razvoj analitičkih mikromodela značajne su različite naučne discipline: 
psihologija, sociologija, ergonomija, medicina, biomehanika, fizika itd. Mogu se 
razlikovati modeli koji se odnose na ljudski faktor i tehnički modeli. Modeli 
ljudskog faktora su manje sofisticirani i teži za istraživanje, ali su mnogo važniji. 
Analitički mikromodeli nam omogućavaju da identifikujemo i kvantifikujemo 
faktore rizika. 

Prvi modeli faktora rizika daju vezu između učestvovanja u nezgodi i raz- 
ličitih ustaljenijih individualnih promenljivih kao što su: oštrina vida, vreme rea- 
govanja ili karakteristike ličnosti. Neki od ovih modela omogućavaju nam da raz- 
likujemo dobre od loših (nezgodama sklonih) vozača. Nekad ovi modeli sadrže 
veliki broj promenljivih, pa ih je teško interpretirati. 



6.6. Modeli bezbednosti saobraćaja 


Modeli akcije (delovanja) su glavna grupa modela ponašanja. Zasnivaju se 
na Razmunsenovom hijerarhijskom modelu koji pravi razliku između grešaka za- 
snovanih na znanju, ponašanju i veštini. 

Modeli rizičnog ponašanja fokusiraju se na to kako učesnici u drumskom 
saobraćaju procenjuju i kako tretiraju subjektivni rizik. Ovi modeli se koriste kada 
učesnik u saobraćaju ima problem u opažanju, prihvatanju ili kontrolisanju rizika. 

Na primer, model rizičnog ponašanja o kome se često diskutuje u istraži- 
vanju bezbednosti u saobraćaju je Vajldov model usklađenosti rizika. To je mo- 
del koji povezuje opažanje rizika sa prihvatanjem rizika. 

Vozilo (npr. njegova veličina, kočnice, stabilnost), put (geometrija puta, 
površina kolovoza, postojanje trotoara, uređenost raskrsnica) i sam saobraćaj 
(obim, raspodela brzina, gustina saobraćaja i sl.) mogu se smatrati kao situacioni 
stimulansi za vozačevo ponašanje. Modeli tehničkog rizika proučavaju ponašan- 
je učesnika u saobraćaju i rizike u specifičnim situacijama: 

- automobilski modeli bave se učešćem u nezgodi i vozačevim ponašan- 
jem kao funkcijom karakteristika jednog vozila, kao što su veličina, sta- 
bilnost, rad kočnica; 

- infrastrukturni modeli bave se vozačevim ponašanjem i rizikom od ne- 
zgode kao funkcijom karakteristika puta (geometrija, širina, površina, ras- 
krsnice, prepreke itd.). 

-modeli saobračaja bave se ponašanjem vozača i stopom nezgoda kao 
funkcijom karakteristika saobraćaja (obim, brzina i distribucija brzine, 
homogenost, distribucija praznina). 



6.6.4. Modeli koji prikazuju posledice saobraćajne nezgode 

Posledice koje nastaju posle saobraćajne nezgode mogu se različito predsta- 
viti. Precizno gledano, posledice nezgoda predstavljaju problem bezbednosti sa- 
obraćaja, a posebno materijalne posledice, povrede i pogibije lica. S druge stra- 
ne, najznačajnije posledice nezgoda su zdravstveni problem koji se može meriti 
preko ozbiljnosti posledica za svakog povređenog (npr. AIS 2 - skraćena skala 
povreda) ili preko vremena provedenog u bolnici ili na bolovanju. Posledice ne- 
zgoda su i ekonomski problem i mogu se kvantifikovati (svesti na jednu jedinicu 
- novac) kao štete, troškovi i gubici (medicinski troškovi, troškovi rehabilitacije, 
troškovi smanjene produktivnosti na radu, ljudski troškovi, materijalne štete, ad- 
ministrativni troškovi itd.). 


Postoje dva načina za proučavanje posledica saobraćajnih nezgoda: 

- korišćenjem statističkih metoda (na sveobuhvatnom nivou) i 

- proučavanjem datog slučaja, eksperimenata ili simulacija (na individu- 
alnom nivou). 


2 AIS - Abbreviated Injury Scale (skraćena skala povreda) je međunarodno priznata i vrlo rasprostranjena 
za merenje ozbiljnosti povreda. 

Mnogo je faktora koji utiču na posledice nezgode: 

- tip i starost učesnika u saobraćajnoj nezgodi (lica i vozila), 

- tip manevra vezanog za nezgodu (preticanje, obilaženje, vožnja unazad, 
skretanje itd.), 

- stepen prenosa koji određuje opseg stvarne brzine (u drugoj brzini nastaju 
materijalna šteta a nekad lakše povrede, ozbiljne povrede nastaju u trećoj, 
a najteže povrede i smrtni ishod u četvrtoj brzini), 

- masa motornog vozila (smrtni rizik u sudaru vozila čije su mase 900kg i 
1800kg je deset puta veći za vozača lakšeg vozila), 

- konzumiranje droge i alkohola i 

- ostali faktori kao što su kvalitet puta, stanje pored puta, starost, model i tip 
motornog vozila, korišćenje zaštitne opreme (pojaseva, kaciga i sl.). 


Posledice saobraćajnih nezgoda mogu se posmatrati kao: 

- problem saobraćaja i bezbednosti saobraćaja, 

- zdravstveni problem, 

- ekonomski problem itd. 


Sa gledišta bezbednosti saobraćaja trebalo bi pratiti pokazatelje: 

- ukupan broj saobraćajnih nezgoda, 

- broj evidentiranih saobraćajnih nezgoda, 

- broj nezgoda sa nastradalim (sa lakše, odnosno teže povređenim) licima i 

- broj nezgoda sa materijalnom štetom (bez povređenih lica). 

Kada posledice nezgoda analiziramo kao zdravstveni problem, treba uočiti 
da postoje različiti načini da se opiše nivo povreda: 3 

- međunarodna klasifikacija bolesti (ICD), 4 

- skraćena skala povreda (AIS), 

- zbir ozbiljnosti povrede (ISS), 5 

- skala oštećenja pri povredama (IIS), 6 

- godine promenjenog kvaliteta života (QALY) 7 itd. 

U ekonomskom sniislu , čine se pokušaji da se sve posledice nezgode svedu na: 

- troškove, 

- gubitke i 


3 Guria, J.C., The expected loss oflife qualityfrom traffic injuries requiring hospitalisation, Accident ana- 
lysis and prevention, Vol. 25, No 6, Nenj York,1993. p.765-772. 

4 ICD - Intemational Classification of Diseases (Međunarodna klasifikacija bolesti) pokazuje lokaciju i 
tip povrede, ali ne i ozbiljnost povrede. Na osnovu analize ICD moguće je za pojedine tipove nezgoda 
odrediti najugroženije delove tela i tipične vrste povreda. 

5 ISS - Injury Severity Score (ukupan rezultat ozbiljnosti povrede) se određuje u situacijama kada su pri- 
sutne višestruke povrede. 

6 IIS - Injurv Impairment Scale (skala oštećenja pri povredama) rangira oštećenja od 0 (kratkotrajna) do 6 
(trajno prekida neku funkciju organizma) 

7 QALY - Quality Adjusted Life Years (godine prilagođenog kvaliteta života) određuje posledice nezgode 
kao broj godina u kojima se menja kvalitet života nastradalog. 

- štete od saobraćajnih nezgoda (ekonomska kvantifikacija posledica ne- 
zgode). 

Mada se vrše napori u cilju usaglašavanja, danas metode procene socio-eko- 
nomskih troškova veoma variraju između različitih država. 8 Najznačajniji ele- 
menti koji se uzimaju u obzir su: medicinski troškovi lečenja, troškovi rehabilita- 
cije, gubici u proizvodnji (bolovanja i smanjivanje učinka) oštećenja imovine, ad- 
ministrativni troškovi, troškovi zastoja u saobraćaju i sl. 

Modeli posledica saobraćajnih nazgoda mere značaj pojedinih faktora 
koji utiču na veličinu posledica nezgoda. Posebno se ističu uticaji: 

- način učešća u saobraćaju (putnici u putničkom vozilu su ugroženiji oko 
10 do 20 puta nego putnici u autobusu ili tramvaju, pešaci su ugroženiji 
od putnika, a biciklisti su najugroženiji), 

- vrsta saobraćajne nezgode (čeoni sudari imaju najteže posledice, a zatim 
obaranje pešaka, nezgode u preticanju, obaranje bicikla i motocikla itd.), 

- vrsta puta (autoput, lokalni put) i stanje okruženja puta (barijere pored pu- 
ta, nasipi, useci i sl.), 

- brzine učesnika u nezgodi, 

- masa vozila, 

- starost povređenih lica itd. 


6.6.5. Modeli koji se oslanjaju na praćenje indikatora 
bezbednosti saobraćaja 

Danas se veoma velika pažnja posvećuje mogućnosti definisanja stanja i 
problema bezbednosti saobraćaja na osnovu praćenja određenih indikatora. 9 
Ovde se pod indikatorima bezbednosti saobraćaja podrazumeva svaka mera (indi- 
kator) koja je u vezi sa nastankom saobraćajne nezgode ili povrede. Postoji veliki 
broj indikatora bezbednosti saobraćaja. Nisu svi oni jednako značajni. Značaj in- 
dikatora se može oceniti na osnovu jačine veze sa dešavanjem saobraćajne 
nezgode ili povrede, odnosno da li u velikoj meri doprinose saobraćajnoj nezgodi 
i da li se na njih može uticati merama i programima bezbednosti saobraćaja. 

Broj saobraćajnih nezgoda i povreda nije najbolji pokazatelj nivoa bezbed- 
nosti saobraćaja: 

- broj nezgoda i nastradalih lica je posledica slučajnog kolebanja, što znači 
da kratkoročne promene zabeleženih brojeva ne reflektuju obavezno i 
promene u dugoročno očekivanom broju, 

- izveštavanje o saobraćajnim nezgodama i povredama u zvaničnoj statisti- 
ci nije kompletno. To znači da promene broja saobraćajnih nezoda mogu 
biti posledica promene spremnosti prijavljivanja saobraćajnih nezgoda 
policiji. 



I 


8 COST 313: Socio-Economic Cost OF Road Accidents , EC Transport Research, Commission of the Eu- 
ropean Communities, Directorate-General XIII. Luxembourg, 1994. 

9 European Transport Safetv Council, Transport Safetv Performance Indicators, Brussels 2001. 

-broj saobraćajnih nezgoda ne govori ništa o procesu i posledicama sa- 
obraćajnih nezgoda. Moguće je da uslovi budu veoma rizični, ali da ne 
dođe do saobraćajne nezgode; 

- nije moralno čekati da se dogodi dovoljan broj nezgoda, pa da tek tada 
shvatimo da postoji opasnost. 

Da bi se razvile efektivne mere za smanjenje broja saobraćajnih nezgoda i 
broja nastradalih lica, neophodno je razumeti proces koji dovodi do saobraćajnih 
nezgoda. Ovde od koristi mogu biti indikatori bezbednosti saobraćaja. 

EU se zalaže da sve države članice i kandidati prihvate i standardizuju 
praćenje indikatora bezbednosti saobraćaja, a posebno sakupljanje podataka i 
metod posmatranja (učestalost sakupljanja uzorka, veličina i vreme uzimanja 
uzorka, protokoli merenja i sl.). Države koje su ovo započele, lakše projektuju 
efektivne kontramere, imaju kvalitetnije i sadržajnije programe i imaju bolje po- 
kazatelje bezbednosti saobraćaja. Veoma je značajno da ove podatke sakupljaju 
nezavisna tela najmanje jednom godišnje, kao i da ih objavljuju. 



' Socio- \ 
ekonomski 
troškovi 


Konačni rezultati 
(poginuli, povređeni,...) 


Mere bezbednosti i programi 
bezbednosti saobraćaja 


Slika 6.3. Suštinski elementi sistema menadžmenta bezbednosti 


Svi indikatori bezbednosti saobraćaja mogu se svrstati u sledeće grupe: 

- indikatori koji se odnose na ponašanje učesnika u saobraćaju, 

- indikatori koji se odnose na puteve, 

- indikatori koji se odnose na vozila, 

- indikatori koji se odnose na zbrinjavanje povređenih u nezgodama. 

Tabela 6.1. Pokazatelji performansi bezbednosti na putevima za najbolju praksu (preporu- 
ka Evropskog saveta za bezbednost saobraćaja 10 

Kategorija 

Opis 

Indikator 

Detalji 

Ponašanje 

Brzina 

% iznad zakonskog 
ograničenja 

1) Reprezentativno praćenje brzina 
mora se sprovesti širom zemlje, i to 
korišćenjem stratifikovanog uzorka: 
različite klase vozila i kategorije 
puteva. Stvarne brzine se moraju 
uporediti sa postojećim ograničenjima 
brzina i ciljevima politike, ako je 
potrebno. Moraju se usaglasiti 
protokoli za sakupljanje podataka. 


Alkohol 

% iznad 
ograničenja 

2) Za praćenje vožnje pod dejstvom 
alkohola potrebna je metodologija 
pomoću koje policija sprovodi 
slučajna testiranja u stratifikovanom 
uzorku. Kako bi se omogućila 
međunarodna poređenja, moraju se 
uskladiti postojeći protokoli za 
sakupljanje podataka (učesnici u 
saobraćaju, kategorija puteva, periodi 
određivanja, itd.). Ponašanje u vezi sa 
vožnjom pod dejstvom alkohola se 
mora uporediti sa zakonima u vezi sa 
konzumiranjem alkohola, kao i sa 
ciljevima politike, ako je potrebno. 


Sigurnosni 

pojasevi 

% korisnika 
automobila 

3) Podaci o korišćenju sigurnosnog 
pojasa moraju se razlikovati, kada je 
reč o: vozačima, putnicima koji se 
nalaze na prednjim sedištima, 
putnicima koji se nalaze na zadnjim 
sedištima, dečjim zaštitnim sistemima. 
Opservacije moraju pružiti 
reprezentativnu sliku širom zemlje, 
kada je reč o različitim kategorijama 
puteva i različitim klasama vozila. 

Vozila 

Pasivna 

bezbednost 

EuroNCAP 

4) EuroNCAP testovi osobina vozila 
prilikom saobraćajnih nezgoda i 
kombinacija rangiranja pomoću 
zvezdica u EuroNCAP i sastav flote 
vozila u zemlji ukazuju na kvalitet 
pasivne bezbednosti u zernlji. 
Preporučuju se godišnja određivanja, 
kako bi se sakupili podaci na 
evropskom nivou. 




10 European Transport Safety Council, Transport Safety Performance Indicators, Brussels 2001. 

Kategorija 

Opis 

Indikator 

Detalji 

Put 

Kvalitet 

% puteva koji 

5) Mnoge zemlje imaju vodiče za 


projekta 

zadovoljavaju 

projekat puteva, kada je reč o 


puteva 

standarde projekta 

različitim kategorijama puteva. Ovaj 
pokazatelj ima za cilj ocenjivanje 
kvaliteta postojeće drumske mreže, u 
pogledu postojećih vodiča i standarda. 
Po definiciji, međunarodna poređenja 
nisu smislena, jer se vodiči i standardi 
razlikuju među zemljama. Od interesa 
je određivanje stvarnog kvaliteta 
bezbednosti i poređenje tog kvaliteta 
sa samo-uvedenim 'referencama'. 
Naravno, ovde se moraju uzeti u obzir 
različite kategorije puteva. 


Kvalitet 

% puteva koji se 

6) Prihvatanjem filozofije koja se 


drumske 

uklapaju u 

odnosi na ’funkcionalnu hijerarhiju 


mreže 

hijararhiju drumske 
mreže 

puteva', kao komponente politike 
bezbednosti puteva, mora se razviti 
pokazatelj performansi za određivanje 
kvaliteta bezbednosti drumske mreže. 
Preporučuje se razvoj ovakvog 
pokazatelja. 


Menadžment Vreme 
traume stizanja 


% koji zadovoljava 
ciljeve ili propise/ 
zakone 


Kvalitet 

medicinskog 

tretmana 


% koji zadovoljava 
ciljeve ili propise/ 
zakone 


7) Kombinacijom vremena pozivanja i 
vremena odgovora, dobija se vreme 
stizanja. Hitne službe, posebno 
kvalifikovani lekari, moraju stići na 
lice mesta u određenom (zakonski 
utvrđenom) vremenskom periodu. 
Mora se obaviti poređenje između 
ovog 'cilja' i stvarnog vremena 
stizanja, što ukazuje na performanse 
(usaglašavanje) sistema menadžmenta 
traumama. 

8) Kada su u pitanju saobraćajne 
nezgode u kojima postoji opasnost da 
će doći do smrtnosti (pravovremeno) 
visokokvalitetno medicinsko 
zbrinjavanje veoma je značajno, što 
zavisi od dostupnosti specijalizovanih 
trauma centara. Preporučuje se razvoj 
pokazatelja performansi za kvalitet 
medicinskog tretmana, kada su u 
pitanju teške povrede. Ovaj pokazatelj 
bi trebalo razviti, ne samo kada je u 
pitanju drumski transport, već i kada 
se radi o drugim načinima transporta i 
drugim vrstama saobraćajnih nezgoda. 

Danas se sve više koriste mere ponašanja: procenti korišćenja sigurnosnih 
pojaseva, zaštitnih kaciga, proporcija vozača koji voze pod dejstvom alkohola, 
koji prekoračuju dozvoljeno ograničenje brzine vožnje ili koji ne poštuju semafo- 
re (,, prolaze na crveno”). 

Tabela 6.2. Indikatori bezbednosti puteva u Švedskoj i napredak u njihovom realizovanju 
do kraja 1998 (Vagverket, 1999) 

Reforma politike 

Pokazatelj 

Cilj za 2000. godinu, 
u poređenju sa 
situacijom u 1994. 
godini 

Rezultati postignuti do 
1998. godine, u poređenju 
sa 1994. godinom 

Vrednovanje 
bezbednosti na 
putevima 

Procenat populacije 

koji drumske 

saobraćajne 

nezgode smatraju 

javnim 

zdravstvenim 

problemom 

+30% 

Nisu obavljena merenja 

Vožnja pod 

dejstvom 

alkohola 

Procenat onih iznad 
BAC zakonskog 
ograničenja 
prilikom policijskih 
provera 

-27% 

-40% 

Prebrza vožnja 

Procenat ukupnog 
broja pređenih 
kilometara vozila 
koja prekoračuju 
dozvoljenu brzinu 
vožnje 

-35% 

Nema promene 

Ostali prekršaji 

Procenat vozila koja 
se kreću na isuviše 
malorn rastojanju od 
drugog vozila 

-50% 

Nema promene 

Bezbednije 

okruženje 

urbanog 

saobraćaja 

Proporcija ulica 
koje ne 
zadovoljavaju 
bezbednosne 
standarde 

Smanjenje 

Nema promene 

Bezbednije 

okruženje 

ruralnog 

saobraćaja 

Proporcija ruralnih 
puteva koji ne 
zadovoljavaju 
bezbednosne 
standarde 

Smanjenje 

Nema promene 

Korišćenje 
zaštitnih uređaja 
u automobilima 

Procenat korisnika 
automobila koji 
koriste bezbednosne 
uređaje 

95% 

Nema promene 

Reforma politike 

Pokazatelj 

Cilj za 2000. godinu, 
u poređenju sa 
situacijom u 1994. 
godini 

Rezultati postignuti do 
1998. godine, u poređenju 
sa 1994. godinom 

Bezbedniji 

automobili 

Indeks ponašanja u 
slučaju saobraćajne 
nezgode 

+ 12% 

Nema promene 

Vidljivost u 
saobraćaju 

Procenat pešaka i 
biciklista koji 
koriste reflektivne 
uređaje 

60% 

Nisu obavljena merenja 

Korišćenje 
biciklističkih 
zaštitnih kaciga 

Procenat biciklista 
koji koriste zaštitne 
kacige 

80% 

18% je nosilo zaštitne 
kacige u 1998. godini 

Hitne medicinske 
službe 

Prosečno vreme 
reagovanja od 
alarmiranja do 
tretmana; znanje u 
vezi sa prvom 
pomoći 

Kraće vreme 
reagovanja; 
poboljšano znanje u 
vezi sa prvom 
pomoći 

Nema promene 


Praćenje indikatora bezbednosti saobraćaja omogućava da se shvate i 
precizno definišu problemi bezbednosti saobraćaja, ali i da se planiraju efek- 
tivne mere bezbednosti saobraćaja. Naime, odnos između postojećih i željenih 
vrednosti indikatora određuje šta bi trebalo predvideti u programima bezbednosti 
saobraćaja i koje mere treba preduzimati. 

6.7. PRAĆENJE SAOBRAĆAJNIH NEZGODA 

Saobraćajne nezgode sa ozbiljnijim posledicama se evidentiraju i prate. 
Najznačajnije evidencije o nezgodama vode: 

- policija: pobcajci popunjavaju poseban SN upitnik koji sadrži sve najz- 
načajnije podatke o saobraćajnoj nezgodi i njenim posledicama. Mada su policij- 
ske evidencije jedinstvene, najsveobuhvatnije i najpreciznije, treba imati u vidu 
sledeća ograničenja: policija evidentira nezgode o kojima je obaveštena, odnosno 
nezgode kod kojih je policija izlazila na lice mesta, policija evidentira nezgode 
odmah posle događaja, odnosno pre nego što se stručno analizira nezgoda i shvate 
sve okolnosti njenog nastanka, policija nije stručna za precizno određivanje uzro- 
ka, okolnosti, niti posledica nezgode (vrsta i stepen povreda, veličina materijalne 
štete i sl.). 

- zdravstvene ustanove: za svako lice koje je primljeno na lečenje eviden- 
tiraju se svi podaci koji mogu biti značajni za shvatanje povrede, za lečenje i ana- 
lizu uzroka smrti i sl. Mada se ovi podaci utvrđuju od strane stručnih lica (lekara) 
treba imati u vidu sledeća ograničenja: lekari se bave spašavanjem i evidentiraju 
prvenstveno podatke koji su značajni za lečenje i oporavak povređenih, ne postoji 

jedinstvena baza podataka, nisu uvedeni standardi evidentiranja tako da se zado- 
volje zahtevi bezbednosti saobraćaja itd. 

- osiguranja: za svaku nezgodu kod koje se pojavljuje zahtev za isplatom 
štete, osiguranja evidentiraju podatke koji su značajni za isplatu štete. Posebno su 
značajni podaci koji će poslužiti da se proceni osnov za isplatu i visina štete. Mada 
se ovi pokazatelji utvrđuju stručno, trebalo bi imati u vidu ograničenja: osiguranja 
evidentiraju nezgode i posledice za svoje potrebe, osiguranja imaju interes da pro- 
cenjuju u svoju korist, ove evidencije nisu usaglašene, niti standardizovane, nema 
jedinstvene baze podataka (već svako osiguranje vodi svoje evidencije). 

- sudstvo: u sudovima se vrlo stručno i sveobuhvatno analizira veliki broj 
nezgoda, a posebno nezgode sa nastradalim licima. O svakoj nezgodi se vodi sud- 
ski proces, koji prati odgovarajuća dokumentacija. Mada su ove evidencije naj- 
kvalitetnije, trebalo bi imati u vidu ograničenja: znatan broj nezgoda se ne anab- 
zira na sudovima, sud vodi računa da ne napravi grešku, a posebno da ne osudi 
nekoga ko nije kriv za nezgodu (zato se okolnosti nastanka nezgode često utvrđu- 
ju povoljnije za okrivljenog), ne postoje standardi evidentiranja u sudovima, ne 
postoji jedinstvena baza podataka, niti jednostavan pristup ovoj bazi. 

- putari: naša preduzeća za održavanje puteva, niti organi koji upravljaju 
putevima (direkcije za puteve i nadležni organi za saobraćaj) ne vode posebne 
evidencije o nezgodama, mada bi ove evidencije trebalo da pomognu u definisa- 
nju opasnih mesta na putevima i otklanjanju opasnosti. 

- nezavisna tela i komisije za nadzor (Traffic Safety Audit) treba da budu 
najvažniji redovni korisnik podataka o nezgodama kako bi nezavisno od putara, 
policije i drugih državnih organa vršili analizu i procenu bezbednosti puta. U 
našoj zemlji ovaj nadzor ne funkcioniše. 

Policija je obično prvi organ koji se redovno obaveštava o nezgodi, koji iz- 
lazi na lice mesta i evidentira najvažnije podatke o nezgodi. Pri tome se može raz- 
likovati nekoliko različitih izveštaja i evidencija: 

- hitni izveštaji o nezgodi koji podnose policajci koji prvi izađu na lice mesta, 

- evidencija obeležja nezgoda na statističkim upitnicima (SN upitnik) koji 
se unose u jedinstven informacioni sistem MUP-a , 

- evidencija nezgoda kod kojih saobraćajna policija vrši samo obezbeđenje 
lica mesta, a uviđaj vrše lokalno nadležni organi (izveštaj o saobraćajnoj 
nezgodi, odnosno izveštaj o obezbeđenju lica mesta), 

- dnevni izveštaji o krivičnim delima, 

- uviđajna dokumentacija o saobraćajnoj nezgodi itd. 

7.1. РОЈАМ I ZAKONSKI OSNOV VRŠENJA UVIĐAJA 
SAOBRAĆAJNIH NEZGODA 


Postoje različiti pristupi definisanju pojma uviđaja : 1 procesualističke defi- 
nicije uviđaja, kriminalističke definicije uviđaja i specifična definicija uviđaja 
kao sistema radnji. 


7.1.1. Procesualističke definicije uviđaja 

Ovo su najstarije i najčešće definicije uviđaja. One se temelje na Zakonu o 
krivičnom postupku i prepričavaju njegove odredbe. Prema ovom pristupu, uviđaj 
predstavlja istražnu, odnosno procesnu radnju koja se pređuzima u skladu sa 
ZKP i sastoji se u neposrednom čulnom opažanju kakvih činjenica važnih za 
razjašnjenje krivičnog dela, koje se registruju u zapisniku o uviđaju. 



7.1.2. Kriminalističke definicije uviđaja 

Kriminalisti smatraju da procesualističke definicije nisu obuhvatile suštinu 
uviđaja, a to su stručni poslovi na uviđaju. Uviđaj se ne iscrpljuje u neposrednom 
čulnom opažanju. Kriminalističke definicije su najčešće implicitne, ali ima i 
eksplicitnih definicija. Ove definicije prihvataju da je uviđaj procesna radnja, da 
se temelji na čulnom opažanju, da je u skladu sa ZKP i da je zapisnik o uviđaju je- 
dini važan dokument sa uviđaja. Međutim, ovi autori ističu da je uviđaj istovre- 
meno i kriminalistička radnja, ističu značaj misaone aktivnosti organa koji 
vrši uviđaj i navode da su stručni poslovi koji se vrše na uviđaju važan deo 


1 Škulić, M., Lipovac K., Žarković M., i Banović B., Prilog clefinisanju pojma uviđaja, Bezbednost 3, Beo- 
grad, 1996. str. 321-336. 

uviđaja. Dakle, kriminalističke definicije ističu da kriminalističke radnje pred- 
stavljaju suštinu i sadržaj uviđaja, a da ZKP određuje samo formu uviđaja. 


7,1.3. Uviđaj kao sistem radnji 

Uvažavajući dualnost uviđaja (procesni i kriminalistički segment) izdvoje- 
na je posebna sistemska definicija uviđaja koja najbolje određuje smisao i formu 
uviđaja saobraćajnih nezgoda. Prema ovom, savremenom pristupu, uviđaj sa- 
obraćajnih nezgoda je sistem radnji kojima se u skladu sa odredbama zako- 
na, opažaju, stručno obrađuju i u uviđajnoj dokumentaciji registruju i fiksi- 
raju predmeti, tragovi i druge okolnosti značajne za razjašnjenje saobraćaj- 
ne nezgode. 

Dakle, osnovna obeležja uviđaja su: 

- uviđaj je sistem radnji (a ne samo procesna, samo istražna, samo krimina- 
listička, samo saobraćajna itd.), 

- sprovodi se u skladu sa odredbama zakona (u skladu sa ZKP, Zakonom o 
prekršajima , 2 Zakonom o upravnom postupku, Zakonom o bezbednosti 
saobraćaja na putevima itd. ), 

- na uviđaju se opaža (to nije samo neposredno čulno opažanje, već može 
biti i posredno, uz pomoć različitih pomagala), 

- na uviđaju se stručno obrađuju (a ne samo opažaju) predmeti, tragovi 
(trag kočenja i sl.) i druge važne okolnosti (karakteristike puta, vremena, 
meteorološke prilike, alkoholisanost vozača i sl.), 

- registruje se i fiksira ono što je značajno (a ne sve), i to u uviđajnoj doku- 
mentaciji (a ne samo u zapisniku o uviđaju), 

- uviđaj se vezuje za saobraćajnu nezgodu, a ne za krivično delo (najveći 
broj nezgoda nisu krivična dela). 


7.1.4. Zakonski osnov za vršenje uviđaja 

Uviđaj saobraćajnih nezgoda vrši se neposredno posle nezgode, pre for- 
malnog pokretanja postupka, ali se može vršiti u toku istrage i na glavnom pretre- 
su. 

Formalno pravno, uviđaj saobraćajne nezgode sa obeležjima krivičnog dela 
je predviđen u Krivičnom Zakoniku, Zakoniku o krivičnom postupku , 3 
ZoOBS i u internim aktima MUPa. 

Krivični zakonik je definisao krivično delo kao ono delo koje je zakonom 
predviđeno kao krivično delo, koje je protivpravno i koje je skrivljeno . 4 Krivični 
zakonik je definisao sledeća krivična dela protiv bezbednosti javnog saobraćaja: 


2 Većina saobraćajnih nezgoda kod kojih se vrši uviđaj i nisu krivična dela, već su prekršaji. 

3 Član 238. ZKP. 

4 Krivično delo je ono delo koje je zakonom predviđeno kao krivično delo, koje je protivpravno i koje je 
skrivljeno (član 14. KZ). 

- ugrožavanje javnog saobraćaja , 5 

- ugrožavanje saobraćaja opasnom radnjom i opasnim sredstvom , 6 

- ugrožavanje bezbednosti vazdušnog saobraćaja, 

- ugrožavanje bezbednosti vazdušnog saobraćaja nasiljem, 

- otmica vazduhoplova, broda i drugog prevoznog sredstva, 

- piratstvo, 

- nesavesno vršenje nadzora nad javnim saobraćajem , 7 

- nepružanje pomoći licu povređenom u saobraćajnoj nezgodi , 8 

- teška dela protiv bezbednosti javnog saobraćaja . 9 


5 (1) Učesnik u saobraćaju na putevima koji se ne pridržava saobraćajnih propisa i time tako ugrozi javni 
saobraćaj da dovede u opasnost život ili telo ljudi ili imovinu većeg obima, pa usled toga kod drugog 
nastupi laka telesna povreda ili prouzrokuje imovinsku štetu koja prelazi iznos od dvesta hiljada dinara, 
kazniće se zatvorom do tri godine. 

(2) Ko se ne pridržava saobraćajnih propisa i time ugrozi železnički, brodski. tramvajski, trolejbuski, au- 
tobuski saobraćaj ili saobraćaj žičarom tako da dovede u opasnost život ili telo ljudi ili imovinu većeg 
obima, kazniće se zatvorom od šest meseci do pet godina. 

(3) Ako je delo iz st. 1. i 2. ovog člana učinjeno iz nehata, učinilac će se kazniti novčanom kaznom ili 
zatvorom do jedne godine. (član 289, KZ) 

б (1) Ko uništenjem, uklanjanjem ili težim oštećenjem saobraćajnih uređaja, sredstava, znakova ili uređaja 
za signalizaciju ili zaštitnih i odbojnih ograda koji služe bezbednosti javnog saobraćaja na putevima, da- 
vanjem pogrešnih znakova ili signala, postavljanjem prepreka na saobraćajnicama ili drugi sličan način 
tako ugrozi javni saobraćaj da time dovede u opasnost život ili telo ljudi ili imovinu većeg obima, kazniće 
se zatvorom do tri godine. 

(2) Ako je delo iz stava 1. ovog člana učinjeno iz nehata, učinilac će se kazniti novčanom kaznom ili zat- 
vorom do jedne godine. (član 290, KZ) 

7 (1) Službeno ili odgovorno lice kojem je poveren nadzor nad stanjem i održavanjem saobraćajnica i ob- 
jekata na njima, prevoznim sredstvima ili javnim saobraćajem ili nad ispunjavanjem propisanih uslova 
rada vozača, ili kojem je povereno rukovođenje vožnjom, koje nesavesnim vršenjem svoje dužnosti iza- 
zove opasnost za život ili telo ljudi ili za imovinu većeg obima, kazniće se zatvorom od šest meseci do 
pet godina. 

(2) Kaznom iz stava 1. ovog člana kazniće se i odgovomo lice koje izda nalog za vožnju ili dopusti 
vožnju, iako zna da vozač zbog umora, uticaja alkohola ili drugih razloga nije u stanju da bezbedno up- 
ravlja vozilom ili da vozilo nije ispravno i time izazove opasnost za život ili telo ljudi ili za imovinu većeg 
obima. 

(3) Ako je delo iz stava 1. ovog člana učinjeno iz nehata, učinilac će se kazniti zatvorom do tri godine. 

(član 295, KZ) 

8 (1) Vozač motornog vozila ili drugog prevoznog sredstva koji ostavi bez pomoći lice koje je tim prevoz- 
nim sredstvom povređeno ili čiju je povredu tim sredstvom prouzrokovao, kazniće se novčanom kaznom 
ili zatvorom do jedne godine. 

(2) Ako je usled nepružanja pomoći nastupila teška telesna povreda povređenog lica, 
učinilac će se kazniti zatvorom do tri godine. 

(3) Ako je usled nepružanja pomoći nastupila smrt povređenog lica, učinilac će se kazniti zatvorom od 
šest meseci do pet godina. (član 296, KZ) 

9 (1) Ako je usled dela iz čl. 289. st. 1. i 2, 290. st. 1. i 2, 291. stav 1. i 295. st. 1. i 2. ovog zakonika nastupila 
teška telesna povreda nekog lica ili imovinska šteta velikih razmera, učinilac će se kazniti zatvorom od 
jedne do osam godina. 

(2) Akojeusleddelaizčl. 289. st. 1. i 2, 290. st. 1. i 2, 291. stav 1. i 295. st. 1. i 2. ovog zakonika nastupila 
smrt jednog ili više lica, 

učinilac će se kazniti zatvorom od dve do dvanaest godina. 

(3) Ako je usled dela iz čl. 289. stav 3, 290. stav 3, 291. stav 2. i 295. stav 3. ovog zakonika nastupila 
teška telesna povreda nekog lica ili imovinska šteta velikih razmera, 

učinilac će se kazniti zatvorom do četiri godine. 

(4) Ako je usled dela iz čl. 289. stav 3, 290. stav 2, 291. stav 2. i 295. stav 3. ovog zakonika nastupila 
smrt jednog ili više lica, 

učinilac će se kazniti zatvorom od jedne do osam godina. 

(5) U slučajevima iz st. 1 . do 4. ovog člana izricanje mere bezbednosti zabrane upravljanja motornim vo- 
zilom obavezno je. (član 297, KZ) 

Dakle, prema K rivičnom zakoniku saobraćajna nezgoda će biti tretirana kao 
krivično delo, ako imovinska šteta prelazi iznos od 200.000 dinara (01. januar 
2006.) ili su nastale lake telesne povrede, teške telesne povrede ili smrt lica. 

Zakonik o krivičnom postupku (ZKP) * 1 2 3 * * * * * * 10 je predvideo da uviđaj preduzima 
sud kad je za utvrđivanje ili razjašnjenje kakve važne činjenice u postupku pot- 
rebno neposredno opažanje (član 110). 

Rekonstrukcija događaja se obavlja tako što će se ponoviti radnje ili situaci- 
je u uslovima pod kojima se prema izvedenim dokazima događaj odigrao. 

Organ koji obavlja uviđaj ili rekonstrukciju može zatražiti pomoć stručnog 
lica kriminalističko-tehničke, saobraćajne ili druge struke, koje će, po potrebi, 
preduzeti i pronalaženje, obezbeđivanje ili opisivanje tragova, izvršiti potrebna 
merenja i snimanja, sačiniti skice ili prikupiti druge podatke. 

Na uviđaj ili rekonstrukciju može se pozvati i veštak ako bi njegovo pri- 
sustvo bilo od koristi za davanje nalaza i mišljenja. 11 

U Zakonu o osnovama bezbednosti saobraćaja na putevima definisani su 
osnovni pojmovi 12 kao što su: vozilo, put, učesnik u saobraćaju, vozač, pešak, sa- 
obraćajna nezgoda itd. Sa druge strane, u posebnom poglavlju, ZoOBS je predvi- 
deo osnovne dužnosti u slučaju saobraćajnih nezgoda u kojima ima poginulih ili 
povređenih lica ili je nastala veća materijalna šteta. Dakle, savezni ZoOBS se od- 
nosi, prvenstveno, na nezgode sa obeležjima krivičnog dela prema Krivičnom za- 
koniku. ZoOBS je predvideo dužnosti pojedinaca (lice koje se zatekne ili naiđe na 
mesto saobraćajne nezgode, vozač koji se zatekne ili naiđe na mesto saobraćajne 
nezgode, učesnik u saobraćajnoj nezgodi, vozač koji je učestvovao u nezgodi, ov- 
lašćena lica, lekar) i institucija (nadležni organ koji je obavešten o nezgodi, nad- 


l0 Zakon o krivičnom postupku („Službeni list SRJ", br. 70/2001, 6S/2002, „Službeni glasnik RS”. br. 58/2004) 

п „... Član 110. 

Uviđaj preduzima sud kad je za utvrđivanje ili razjašnjenje kakve važne činjenice u postupku potrebno 
neposredno opažanie. 

Član 111. 

( 1 ) Radi proveravanja izvedenih dokaza ili utvrđivanja činjenica koje su od značaja za razjašnjene stvari, 
organ koji vodi postupak može odrediti rekonstrukciju događaja, koja se obavlja tako što će se ponoviti 
radnje ili situacije u uslovima pod kojima se prema izvedenim dokazima događaj odigrao. Ako su u is- 
kazima pojedinih svedoka ili okrivljenih radnje ili situacije različito prikazane, rekonstrukcija događaja 
će se, po pravilu, posebno izvršiti sa svakim od njih. 

(2) Rekonstrukcija se ne sme obaviti na način kojim se vređa javni red i moral ili se dovodi u opasnost 
život ili zdravlje ljudi. 

(3) Prilikom rekonstrukcije mogu se, po potrebi, ponovo izvesti pojedini dokazi. 

Član 112. 

(1) Organ koji obavlja uviđaj ili rekonstrukciju može zatražiti pomoć stručnog lica kriminalističko-teh- 

ničke, saobraćajne ili druge struke, koje će, po potrebi, preduzeti i pronalaženje, obezbeđivanje ili opi- 

sivanje tragova, izvršiti potrebna merenja i snimanja, sačinid skice ili prikupiti druge podatke. 

(2) Na uviđaj ili rekonstrukciju može se pozvati i veštak ako bi njegovo prisustvo bilo od koristi za da- 

vanje nalaza i mišljenja...” Zakon o krivičnom postupku („Službeni list SRJ”, br. 70/2001, 68/2002. 

„Službeni glasnik RS”, br. 58/2004). 

12 Zakon o osnovama bezbednosti saobraćaja na putevima, u članu 10. definiše značenje 58 izraza koji 

se koriste u ovom i drugim zakonima. 

ležni organ unutrašnjih poslova, zdravstveno preduzeće, organizacija za održa- 
vanje puteva ili druga ovlašćena organizacija ). 13 


13 V. DUŽNOSTI U SLUČAJU SAOBRAĆAJNE NEZGODE 

Član 152. 

Lice koje se zatekne ili naiđe na mesto saobraćajne nezgode u kojoj ima povređenih lica dužno je da 
ukaže pomoć licima povređenim u saobraćajnoj nezgodi. 

Clan 153. 

Učesnik u saobraćajnoj nezgodi u kojoj je neko izgubio život ili je bio povređen ili je nastala veća ma- 
terijalna šteta dužan je: 

1) da ostane na mestu saobraćajne nezgode, s tim što se može privremeno udaljiti samo radi pružanja 
pomoći licima povređenim u saobraćajnoj nezgodi ili ako mu je samom potrebna lekarska pomoć; 

2) da preduzme sve što je u njegovoj moći da se otklone nove opasnosti koje mogu da nastanu na mestu 
saobraćajne nezgode i da se omogući normalno odvijanje saobraćaja i da nastoji da se ne menja stanje 
na mestu nezgocte i da se sačuvaju postojeći tragovi, pod uslovom da preduzimanje tih mera ne ugrožava 
bezbednost saobraćaja; 

3) da o saobraćajnoj nezgodi obavesti najbliži nadležni organ i da se vrati na mesto saobraćajne nez- 
gode i sačeka dolazak sluzbenog lica koje vrši uviđaj. 

Nadležni organ koji je obavešten o saobraćajnoj nezgodi u kojoj je neko lice bilo povređeno dužan je da 

0 tome odmah obavesti najbliže zdravstveno preduzeće. 

Član 154. 

Vozač koji se zatekne ili naiđe na mesto saobraćajne nezgode dužan je da na zahtev ovlašćenog lica pre- 
veze lice povređeno u saobraćajnoj nezgodi do najbližeg zdravstvenog preduzeća. 

Vozač je dužan da postupi po ođredbi stava 1. ovog člana i pre dolaska ovlaščenog lica, osim ako se 
nezgoda dogodila na mestu na kome se može očekivati brzi dolazak vozila hitne pomoći ili ako vozač 
zaključi da se nestručnim i neodgovarajućim načinom prevoza stanje povređenog lica može pogoršati. 

Član 155. 

Ako je zdravstveno pređuzeće obavešteno o saobraćajnoj nezgodi ili je primilo na lečenje Iice povređeno 
u saobraćajnoj nezgodi, dužno je da o tome odmah obavesti nadležni organ unutrašnjih poslova. 

Ako lice povređeno u saobraćajnoj nezgodi umre od zadobijenih povreda ili ako postoji opravdana su- 
mnja da je kod vozača usled povrede došlo do smanjenja psihičke ili fizičke sposobnosti za upravljanje 
vozilom na motorni pogon ili tramvajem, zdravstveno preduzeće dužno je da o tome odmah obavesti 
nadležni organ unutrašnjih poslova. 

Član 156. 

Ovlašćena lica dužna su da izađu na mesto saobraćajne nezgode u kojoj ima poginulih ili povređenih 
lica ili je nastala veća materijalna šteta i da sačine zapisnik o uviđaju. 

Ako na mestu saobraćajne nezgode iz stava 1 . ovog člana nije prisutan vlasnik, odnosno korisnik drugog 
vozila koje je učestvovalo u saobraćajnoj nezgodi, prisutni vozač, učesnik u saobraćajnoj nezgodi, dužan 
je da odsutnom vlasniku, odnosno korisniku drugog vozila dostavi svoje ime i prezime i adresu stana.... 

Član 157. 

Lice koje je učestvovalo u saobraćajnoj nezgodi u kojoj ima poginulih ili povređenih lica iii je nastala 
veća materijalna šteta ne sme uzimati alkoholna pića, opojne droge i lekove na kojima je označeno da 
se ne smeju upotrebljavati pre i za vreme vožnje, dok se ne izvrši uviđaj. 

Ovlašćeno lice koje vrši uviđaj saobraćajne nezgode u kojoj ima povređenih lica ili je nastala samo veća 
materijalna šteta podvrgnuće neposredne učesnike nezgode ispitivanju pomoću odgovarajućih sredstava 

1 aparata ili će ih uputiti na strucni pregled radi proveravanja da li imaju alkohola u organizmu. Ako se 
tim ispitivanjem utvrdi da neposredni učesnici saobraćajne nezgode imaju alkohola u organizmu, ov- 
lašćeno lice koje vrši uviđaj odrediće da im se uzme krv ili krv i urin radi analize. 

Ako u saobraćajnoj nezgodi ima poginulih lica, ovlašćeno lice koje vrši uviđaj odrediće da se neposred- 
nim učesnicima nezgode uzmu krv i urin radi utvrđivanja da li su pod uticajem alkohola. 

U slučajevima iz st. 2. i 3. ovog člana lekar može odlučiti da se krv ili krv i urin ne uzimaju ako bi zbog 
toga nastupile štetne posledice po zdravlje učesnika u saobraćajnoj nezgodi. 

Član 158. 

Ovlašćeno lice koje vrši uviđaj dužno je da organizuje popis imovine koja na mestu događaja ostaje iza 
lica koje je u saobraćajnoj nezgodi poginulo Tli teže povređeno, da obavesti organizaciju koja uklanja 
vozila i stvari sa puta ili zainteresovano lice i pruži pomoć radi zaštite imovine ako na mestu događaja 
nema lica koje tu imovinu može preuzeti. 

Član 159. 

Vozač koji je vozilom učestvovao u saobraćajnoj nezgođi u kojoj ima poginulih ili povređenih lica, kao 
i drugo lice koje je neposredno učestvovalo u takvoj nezgodi imaju pravo da traže licne podatke i adresu 
od lica koja su bila prisutna kad se nezgoda dogodila. 

Uviđaj saobraćajnih nezgoda sa obeležjima prekršaja i postupanje pojedi- 
nih subjekata u ovim slučajevima, predviđen je u Zakonu o prekršajima , 14 
ZoOBS 15 i ZoBS 16 i u internim aktima MUP-a. 

Zakon o prekršajima je definisao uslove prekršajne odgovornosti, uslove za 
propisivanje i primenu prekršajnih sankcija, sistem sankcija, prekršajni postupak, postu- 
pak izvršenja rešenja o prekršaju i organizaciju i rad organa za prekršaje. ZoP je definisao 
prekršaj kao povredu javnog poretka utvrđenu zakonom ili drugim propisima za koje su 
propisane prekršajne kazne i zaštitne mere. ZoP je predvideo i kada će se vršiti uviđaj po- 
vodom učinjenih prekršaja. 17 

ZoOBS je odredio i dužnosti vozača učesnika u saobraćajnoj nezgodi u kojoj 
je nastala samo manja materijalna šteta kao i dužnosti OUP-a u ovim slučajevima . 1 8 

ZoBS je ponovio neke dužnosti u slučaju nezgoda sa obeležjimakrivičnog de- 
la, ali je detaljnije predvideo dužnosti u slučaju nezgoda sa obeležjem prekršaja . 19 


Član 160. 

Ako je vozilo zbog saobraćajne nezgode ili neispravnosti onesposobljeno za dalje kretanje na putu, vo- 
zač ili vlasnik, odnosno korisnik vozila dužan je da vozilo, teret, stvari ili drugi materijal rasut po putu 
odmah ukloni sa kolovoza. 

Ako vozač ili vlasnik, odnosno korisnik vozila nije u stanju da postupi prema stavu 1. ovog člana, ov- 
laščeno lice koje se zatekne na mestu nezgode ili neispravnosti vozila zatražiće od organizacije za održa- 
vanje puteva ili druge ovlašćene organizacije da na sigurno mesto ukloni vozilo, teret, stvari ili drugi 
rasuti materijal sa kolovoza. 

Organizacija za održavanje puteva ili druga ovlašćena organizacija dužna je da na zahtev ovlašćenog 
lica hitno preduzme sve potrebne mere za uklanjanje i čuvanje vozila sa teretom, stvari ili drugog rasutog 
materijala sa kolovoza i da osigura prohodnost puta. 

Ako organizacija za održavanje puteva ili druga ovlašćena organizacija ne postupi po odredbi stava 3. 
ovog člana, a zbog onesposobljenosti vozila ili prepreka na kolovozu stvorenih od tereta, stvari ili dru- 
gog materijala bude onemogućeno kretanje drugim učesnicima u saobraćaju, nađležni organ unutrašnjih 
poslova preduzeće druge odgovarajuće mere da se omogući normalno odvijanje saobraćaja... „ (Zakon 
o osnovama bezbednosti saobraćaja na putevima) 

4 Zakon o prekršajima, „Službeni glasnik SRS”, br. 44/89. 

1 4 Zakon o osnovama bezbednosti saobraćaja, „Službeni list SFRJ”, br. 50/88. 1 1/91 ... 

1 6 Zakon o bezbednosti saobraćaja na putevima, „Službeni glasnik SRS”,br. 53/82, 28/91 ... 

17 Ako je za utvrđivanje ili razjašnjavanje kakve važne činjenice potrebno lično i neposredno opažanje su- 
dije koji vodi prekršajni postupak, izvršiće se uviđaj. Uviđaj se može obaviti i uz sudelovanje veštaka. 
Sudija koji vodi prekršajni postupak, odrediće koja će se lica pozvati da prisustvuju uviđaju. (član 209, 
Zakona o prekršajima, „Službeni glasnik SRS", br. 44/89). 

18 " Član 156. 

... Ako vozač u saobraćajnoj nezgodi u kojoj je nastala samo manja materijalna šteta na drugom vozilu, 
zbog odsutnosti vozača drugog vozila, nije u mogućnosti da da lične podatke i podatke o osiguranju vo- 
zila, dužan je da o toj nezgodi obavesti nadležni organ unutrašnjih poslova i da tom organu da svoje lične 
podatke i podatke o oštećenom vozilu. 

Posle saobraćajne nezgode u kojoj je prouzrokovana samo manja materijalna šteta, vozači su dužni da 
odmah uklone vozila sa kolovoza i da razmene lične podatke i popune i potpišu Evropski izveštaj o sa- 
obraćajnoj nezgodi. 

Nadležni organ unutrašnjih poslova dužan je da izađe na mesto saobraćajne nezgode u kojoj je nastala 
manja materijalna šteta ako to zahteva jedan od učesnika saobraćajne nezgode.... (ZoOBS, član 156). 

19 III. DUŽNOSTI U SLUČAJU SAOBRAĆAJNE NEZGODE 

Član 71. 

Svaki učesnik u saobraćajnoj nezgodi u kojoj je bilo poginulih ili povređenih lica ili u kojoj je nastala 
veća materijalna šteta, dužan je da: 

1 . ostane na mestu saobraćajne nezgode i sačeka dolazak organa ovlašćenog za vršenje uviđaja, s tim što 
se može privremeno udaljiti samo radi pružanja pomoći licima povređenim u nezgodi ili ako rnu je sa- 
mom potrebna pomoć ili radi obaveštavanja nadležnih organa o nezgodi; 


7.2. Značaj uviđaja saobraćajnih nezgoda 


Zakon o policiji je pored ostalih pitanja organizacije i rada policije, uredio i 
osnovna ovlašćenja policije u vezi obezbeđenja i pregleda mesta događaja, pro- 
nalaženja i obezbeđenja tragova i predmeta, pronalaska učinioca, prikupljanja 
obaveštenja itd. 20 


7.2. ZNAČAJ UVIĐAJA SAOBRAĆAJNIH NEZGODA 


Uviđaj saobraćajne nezgode treba da omogući: 1) analizu konkretne sa- 
obraćajne nezgode u cilju zadovoljenja pojedinačnih interesa i 2) analizu 
stanja bezbednosti saobraćaja u cilju shvatanja postojećeg stanja i projekto- 
vanja optimalnih upravljačkih mera. 


2. preduzme sve što je u njegovoj moći da se otklone opasnosti od nastajanja nove saobraćajne nezgode 
na istom mestu, da se ne menja stanje na mestu nezgode, i da se čuvaju postojeći tragovi pod uslovom 
da se na taj način ne ugrožava bezbednost saobraćaja; 

3. o saobraćajnoj nezgodi odmah obavesti najbliži organ unutrašnjih poslova, a ako je bilo povređenih 
lica najbližu organizaciju udruženog rada u oblasti zdravstva. 

Ako učesnik iz stava 1. ovog člana, nije u mogućnosti da o saobraćajnoj nezgodi obavesti organ unut- 
rašnjih poslova, odnosno organizaciju udruženog rada u oblasti zdravstva, to je dužno da učini svako 
drugo lice koje se zatekne ili naiđe na mestu nezgode. 

Član 72. 

Organi unutrašnjih poslova dužni su da odmah po saznanju izađu na mesto saobraćajne nezgode u kojoj 
je bilo poginulih ili povređenih lica ili u kojoj je nastala veća materijalna šteta. 

Član 73. 

Organizacija udruženog rada u oblasti zdravstva kada primi na lečenje lice povređeno u saobraćajnoj 
nezgodi i u slučaju kada povređeno lice umre u zdravstvenoj organizaciji od zadobijenih povreda, dužna 
je da o tome odmah obavesti organ unutrašnjih poslova opštine na čijoj teritoriji je njeno sedište. 

Član 74. 

Neposredni učesnici u saobraćajnoj nezgodi u kojoj je nastala samo materijalna šteta manja od 10.000 
dinara, dužni su da: 

1 . odmah sa kolovoza uklone vozilo i druge predmete koji su usled saobraćajne nezgode ostali na kolo- 
vozu; 

2. jedan drugome pokažu isprave o identitetu, registraciji, osiguranju vozila i o pravu na upravljanje vo- 
zilom. 

Ako na mestu saobraćajne nezgode iz stava 1 . ovog člana nije prisutan vlasnik, odnosno korisnik drugog 
vozila koje je učestvovalo u saobraćajnoj nezgodi, prisutni vozač, učesnik u saobraćajnoj nezgodi, dužan 
je da odsutnom vlasniku, odnosno korisniku drugog vozila, dostavi svoje ime i prezime i adresu stana. 

Član 75. 

Zajednica osiguranja imovine i lica kod koje je korisnik, odnosno sopstvenik vozila osiguran od odgo- 
vornosti za štetu pričinjenu trećim licima, dužna je da opštinski organ za unutrašnje poslove nadležan 
po rnestu nastanka saobraćajne nezgode u kojoj je nastala samo manja materijalna šteta, obaveštava o 
broju saobraćajnih nezgoda i visini pričinjene materijalne štete. Zajednica osiguranja je dužna da izveš- 
taje iz stava 1. ovog člana, dostavlja najkasnije do 15. januara tekuće godine za proteklu godinu. ...”. 
Zakon o bezbeđnosti saobraćaja na putevima. 

20 „... Kad ovlašćeno službeno lice sazna za izvršenje krivičnog dela, prekršaja ili drugog događaja povo- 
dom kojeg je potrebno neposrednim opažanjem utvrditi ili razjasniti činjenice, ovlašćeno je da obezbedi 
mesto događaja do dolaska službenog lica odgovarajućeg organa, pregleda mesto događaja radi pro- 
nalaženja ili obezbeđenja tragova i predmeta koji mogu poslužiti kao dokaz, pronalasku učinioca, kao i 
prikupljanju obaveštenja u vezi sa krivičnim delom, prekršajem ili događajem...” (Zakon o policiji, 
član 65). 

Uviđaj saobraćajne nezgode je osnova sudskog procesa i treba da omogući 
efikasan sudski proces. Sa druge strane, uviđaj treba da omogući i pravilno evi- 
dentiranje, odnosno praćenje stanja bezbednosti saobraćaja. Ova dva aspekta su 
vrlo različiti. Naime, u sudskom procesu se utvrđuju okolnosti nastanka saobraća- 
jne nezgode s ciljem donošenja pravične presude ili rešenja o toj nezgodi. Poseb- 
no se vodi računa da se presuda temelji samo na činjenicama koje su nesumnjivo 
dokazane. Ipak, brojne važne činjenice u vezi uslova koji su prethodili nezgodi i u 
vezi same nezgode nikada se ne utvrde u sudskom procesu. A za analizu stanja 
bezbednosti saobraćaja i za projektovanje kontramera, bilo bi značajno znati i ove 
činjenice. 


7.2.1. Značaj uviđaja za analizu konkretne saobraćajne nezgode 

Kvalitetno vršenje uviđaja bi trebalo da obezbedi efikasan sudski proces u 
vezi saobraćajne nezgode. Cilj ovog procesa je precizno i pouzdano utvrđivanje 
svih važnih okolnosti nastanka nezgode, a posebno propusta koji su doprineli nas- 
tanku nezgode i njenih posledica: 

- propusta koji su u vezi sa stvaranjem opasne situacije, 

- propusta koji su u vezi sa mogućnošću izbegavanja nezgode i 

- propusta koji su u vezi sa veličinom posledica nezgode. 

O nezgodi odlučuje sud. Nezgoda se analizira tako što se analiziraju njene 
posledice. Da bi sud stekao uvid u posledice nezgode, neophodno je da stručna i 
objektivna (uviđajna) ekipa, (što pre) ode na lice mesta, da fiksira zatečeno stanje 
i sačini uviđajnu dokumentaciju koju će dostaviti sudu. Sud će, polazeći od uviđa- 
jne dokumentacije, analizirati nezgodu i utvrditi sve važne činjenice u vezi nas- 
tanka nezgode. 

Dakle, uviđaj je deo jedinstvenog sudskog procesa i samo tako ga treba tre- 
tirati. Svako izolovano posmatranje uviđaja, a posebno pojeftinjenje uviđaja (na 
račun kvaliteta fiksiranja lica mesta) dovodi do značajnog poskupljenja sudskog 
procesa , 21 čini sudski proces neefikasnim, a konačne stavove (rešenja i presude) 
nepreciznim, a nekad i pogrešnim. 

Treba imati u vidu da je učestvovanje u nezgodi značajan događaj u životu 
pojedinca, u životu njegove porodice, pa i šire zajednice. Saobraćajna nezgoda 
često menja živote ljudi i oni su veoma osetljivi na mogućnost utvrđivanja istine u 
vezi nezgode. Teško je učesnicima nezgode objasniti da rutina i nesavesnost rad- 
nika na uviđaju mogu dovesti do nekvalitetne dokumentacije, te da zbog toga ne 
mogu efikasno ostvariti svoja prava. Mada je najveća greška da neko ko nije kriv 
odgovara za nezgodu, greške se čine i kad ometemo utvrđivanje odgovornosti kri- 
vaca za nezgodu, pa krivce ne možemo adekvatno da kaznimo. 


21 U našoj praksi su česti primeri smanjivanja broja fotografija ili vršenja uviđaja bez fotografisanja. Ove 
uštede od nekoliko stotina dinara (desetak nemačkih maraka), često poskupljuju sudske postupke za ne- 
koliko desetina hiljada dinara (nekoliko stotina ili hiljada maraka). 


7.3. Specifičnosti uviđaja saobraćajnih nezgoda u odnosu na ostale uviđaje 


7.2.2. Značaj uviđaja za analizu stanja bezbednosti saobraćaja i 
upravljanje bezbednošću saobraćaja 

Do sada je u razvijenom svetu dosta pažnje posvećivano analizi i re- 
konstrukciji saobraćajne nezgode za potrebe sudskog procesa. U tom smislu su 
razvijene metode analize, ali i metode vršenja uviđaja. Danas se sve više ističe 
značaj upravljanja bezbednošću saobraćaja. Evropski savet za bezbednost sa- 
obraćaja podržava uvođenje nezavisne istrage saobraćajne nezgode, i to tako da 
se rezultati ove istrage ne bi smeli koristiti u sudske svrhe . 22 Procenjuje se da će 
samo tako da se sazna istina o saobraćajnoj nezgodi neophodna za shvatanje 
problema i projektovanje kontramera. 

Kvalitetni uviđaji saobraćajnih nezgoda, obezbeđuju shvatanje uzroka 
koji su doveli do nezgode. Stručna analiza svih nezgoda na nekom prostoru, 
omogućuje shvatanje problema i njegovo rešavanje. Ukoliko se problemi nazovu 
pravim imenom, imamo mogućnost i da ih rešimo. U suprotnom, možemo se 
iscrpljivati rešavajući probleme koji i ne postoje. Zato kažemo da je kvalitetan 
uviđaj osnovni preduslov za upravljanje bezbednošću saobraćaja. 

7.3. SPECIFIČNOSTI UVIĐAJA SAOBRAĆAJNIH 
NEZGODA U ODNOSU NA OSTALE UVIĐAJE 


Među brojnim oblicima kriminaliteta saobraćajne nezgode se izdvajaju po: 

- učestalosti, 

- obimu posledica, 

- specifičnosti izvršioca, 

- specifičnosću i kompleksnošću stručnih znanja neophodnih za kvalitet- 
nu analizu dela, 

- specifičnim ciljevima uviđaja i 

- specifičnim stručnim poslovima koji se obavljaju na uviđaju. 


U dosadašnjoj našoj praksi o ovim specifičnostima se nije vodilo dovoljno 
računa. Nedopustivo se vrše improvizacije i „pojeftinjenja” uviđaja, ne vodeći 
računa da se time ukupni sudski proces značajno poskupljuje. 

Ko i kako analizira saobraćajnu nezgodu? Saobraćajnu nezgodu anali- 
zira i razmatra sud, odnosno sudija. Pri tome najveću stručnu pomoć pruža mu, po 
pravilu, saobraćajno-tehnički veštak. Oni analiziraju nezgodu i odlučuju o krivici, 
a nisu videli kako se nezgoda dogodila, niti su bili na licu mesta neposredno posle 
nezgode (nisu videli posledice nezgode). Oni o posledicama nezgode mogu saz- 
nati posredno - preko očevidaca (učesnici u nezgodi i svedoci). Očevici nisu ob- 


22 Pieter van Vollenhoven, Indepedent Accident Invegastion: Every Citizen's Right, Society's Duty, 3rd Eu- 
ropean Transport Safety Lecture, European Transport Safety Council, 2001. 

jektivni , 23 niti su stručni . 24 Zato sud ne bi trebalo da se oslanja samo na njihove 
iskaze prilikom odlučivanja o nezgodi. 

Da bi se prevazišli problemi objektivnosti i stručnosti, na lice mesta sa- 
obraćajne nezgode sa značajnijim posledicama, po pravilu, izlazi uviđajna ekipa. 

Uviđajna ekipa ima osnovni zadatak da stručno, objektivno i sveobuhvatno 
„snimi” sve važne posledice saobraćajne nezgode, te da ih uspešno „prenese” oni- 
ma koji će odlučivati o nezgodi (sud), tako da oni steknu utisak „као da su bili na 
licu mesta”. Pri tome se do važnih informacija dolazi: 

- neposrednim, čulnim opažanjem, 

- stručnim znanjima i 

- izjavama (subjektivnim stavovima) svedoka. 

Koji je značaj uviđaja saobračajnih nezgoda? Svaki uviđaj se vrši u vezi 
sa nekom štetom. Osnovno pitanje koje se postavlja u vezi štete kod ostalih dela 
(KO?) je u vezi pouzdanog određivanja počinioca, kao i onih saučesnika koji su 
svojim činjenjem ili nečinjenjem mogli da spreče ili smanje posledice. Kad se ot- 
kriju ovi učesnici, najvećim delom je ostvaren cilj uviđaja. Međutim, kod sa- 
obraćajnih nezgoda osnovni cilj uviđaja se premešta sa pitanja ko? (kriminalis- 
tički značaj) na pitanje - kako? (saobraćajni značaj). Naime, u manje od 10% 
saobraćajnih nezgoda učesnici se udaljavaju sa lica mesta. Među njima veliki broj 
se udalji zbog straha i nesnalaženja, da bi se veoma brzo sami prijavili policiji. 
Kod saobraćajnih nezgoda najčešće je osnovno pitanje: Kako se i pod kojim us- 
lovima dogodila saobraćajna nezgoda? Čak i ako se radi o nepoznatom (NN) 
vozilu ili licu, posle njegovog otkrivanja obavezno se vraćamo i najviše bavimo 
pitanjem: Kako se dogodila saobraćajna nezgoda? Dakle, kod uviđaja sa- 
obraćajnih nezgoda, mnogo je izraženiji saobraćajni nego kriminalistički značaj 
uviđaja. 

Uviđaji saobraćajnih nezgoda su najčešći uviđaji koje vrše OUP-i. Posledi- 
ce saobraćajnih nezgoda (merene brojem poginulih, brojem povređenih ili ve- 
ličinom materijalne štete) prevazilaze posledice svih ostalih dela. 

Ko su učesnici saobraćajnih nezgoda? Dok su izvršioci ostalih krivičnih 
dela kriminalci, učesnici saobraćajnih nezgoda, po pravilu, nisu kriminalci, već 
pošteni građani, učesnici u saobraćaju. 

Kako se vrši saobraćajno-tehnička analiza nezgode? U osnovi analize 
saobraćajne nezgode su saobraćajno-tehnički proračuni, na osnovu tragova nez- 
gode (određivanje brzina učesnika nezgode, određivanje mesta sudara, određi- 
vanje međusobnog položaja i brzina neposredno pre sudara, određivanje položaja 
i brzina u trenucima reagovanja, prostorno-vremenska analiza, analiza postupanja 
po saobraćajnim znakovima, analiza mogućnosti izbegavanja sudara itd). Da bi 
ovi proračuni bili kvalitetni i pouzdani, lice mesta (a posebno tragovi i predmeti 
nezgode) mora se veoma kvalitetno fiksirati na uviđaju. Poseban značaj imaju 
merenja na licu mesta, crtanje skica i situacionih planova lica mesta saobraćajne 


23 Svedoci saobraćajne nezgode su zainteresovani za istinu samo u onoj meri u kojoj je ona u skladu sa 
njihovim interesima. U suprotnom, oni će, po pravilu, reći neistinu ili, bar, zaobići da kažu istinu. 

24 U praksi su česte iluzije boje vozila, pogrešne procene brzina, pogrešne procene rastojanja itd. 

nezgode. Ove radnje se kod uviđaja povodom nekih drugih dela (na primer, kod 
krađa, pronevera i sl.) uopšte ne vrše ili imaju mnogo manji značaj. 

Da bi se zadovoljili oštri zahtevi saobraćajno-tehničke analize nezgode, ne- 
kad je neophodno na licu mesta obaviti određene posebne radnje koje nisu 
značajne kod ostalih uviđaja: 

- izuzimanje tahografskih uložaka i tahografa, 

- izuzimanje sijalica, 

- vanredni tehnički pregled vozila, 

- zdravstveni pregled lica - učesnika nezgode, 

- merenje usporenja vozila ili koeficijenta prianjanja, 

- merenje konkretne vidljivosti, 

- merenje nagiba kolovoza (ili nagiba terena), 

- merenje konkretne preglednosti i sl. 

Sve su ovo veoma važne specifičnosti uviđaja saobraćajnih nezgoda o koji- 
ma bi se moralo voditi računa u praksi. Naime, ove i druge specifičnosti zahtevaju 
da radnici na uviđaju saobraćajnih nezgoda pored opštih znanja o uviđaju, steknu 
i niz specifičnih znanja o saobraćaju, o propisima u bezbednosti saobraćaja i o 
uviđaju saobraćajnih nezgoda. 

Nabrojane specifičnosti, a posebno brojnost i specifičnost postupanja na 
licu mesta, opravdavaju nastojanja da uviđaje saobraćajnih nezgoda vrše speci- 
jalizovane ekipe, posebno obučene i opremljene za ove poslove. U ovim ekipa- 
ma značajno mesto imaju saobraćajni policajci, specijalizovani za vršenje uviđaja 
saobraćajnih nezgoda . 25 


7.4. METODE FIKSIRANJA LICA MESTA 
SAOBRAĆAJNIH NEZGODA 


Fiksirati lice mesta saobraćajne nezgode znači trajno sačuvati važna obe- 
ležja tog lica mesta, a radi kasnije analize. Fiksiranje lica mesta saobraćajne 
nezgode je osnovni zadatak uviđajne ekipe. Kvalitetno fiksiranje lica mesta 
ima odlučujući uticaj na kvalitet i efikasnost sudskog procesa. 

Naime, onaj ko analizira nezgodu i o njoj odlučuje (sudija, veštaci i drugi) 
nije bio na licu mesta kada se nezgoda dogodila, niti je bio na uviđaju. Stavovi o 
nezgodi se donose prvenstveno na osnovu posledica te nezgode, odnosno na 
osnovu uviđajne dokumentacije u kojoj su fiksirane ove posledice i drugi elemen- 
ti zatečenog stanja. 


25 Dakle, reč je o stručnjacima koji poseduju niz opštih znanja i veština iz saobraćaja (dobro poznaju bez- 
bednost saobraćaja, propise u bezbednosti saobraćaja, primenu uređaja u operativnoj kontroli sa- 
obraćaja, funkcionisanje sklopova vozila i njihov uticaj na bezbednost saobraćaja, saobraćajnu psiholo- 
giju, uticaj elemenata puta na nastanak saobraćajnih nezgoda, uticaj psihofizičkog stanja lica na bezbe- 
dnost saobraćaja, opšte faktore bezbednosti saobraćaja, a posebno konkretne probleme bezbednosti sa- 
obraćaja na datom putu i sl.), a koji su završili posebnu obuku za vršenje uviđaja i obradu tragova 
saobraćajnih nezgoda (kriminalističko-tehnički kurs ili poseban kurs za vršenje uviđaja saobraćajnih 
nezgoda). 

Bezbednost saobraćaja 


Treba imati na umu da su uviđaj i analiza nezgode vremenski i prostorno 
razdvojeni. Naime, analiza nezgode će se vršiti naknadno (i po nekoliko godina 
posle nezgode) na drugom mestu - u sudu (i po nekoliko desetina kilometara od 
mesta nezgode). Uviđajna ekipa bi trebalo da što sveobuhvatno fiksira zatečeno 
stanje, tako da svi učesnici sudskog procesa imaju utisak kao da su bili na licu 
mesta. 

Ovde se javlja niz problema, među kojima se ističu problemi u vezi sa ko- 
ličinom informacija. Od uviđajne ekipe se očekuje da kvalitetno fiksira što veću 
količinu informacija. Sa druge strane, velika količina informacija opterećuje uvi- 
đaj. Od ekipe na uviđaju se očekuje da nađe pravu meru, tako da fiksira sve što je 
važno, ali da se ne bavi detaljima koji su nevažni i nepotrebno bi opterećivali uvi- 
đaj i uviđajnu dokumentaciju. 


Pri fiksiranju lica mesta saobraćajne nezgode koriste se sledeće metode: 

1) metod izuzimanja, 

2) metod fotografisanja i videosnimanja, 

3) grafički metod (skiciranje i crtanje u razmeri) i 

4) verbalni metod. 


Trebalo bi imati u vidu da se ove metode koriste u svakodnevnim komuni- 
kacijama između ljudi. U nameri da nekome prenesemo naša iskustva i događaje 
(na primer ,,bio sam na svadbi”), koristimo verbalni metod (nabrajanje podataka o 
događaju, o učesnicima i sl.). Ukoliko želimo da prenesemo izgled nekoga ili 
nečega koristimo se fotografijama, a ako želimo da prenesemo situacije (položaj, 
veličine i raspored predmeta i objekata) crtamo crteže. Konačno, ako želimo da 
verno i sveobuhvatno prikažemo sva obeležja nekog predmeta koristimo izuzima- 
nje (ponesemo parče torte ili bocu pića koje smo pili). 


7.5. ELEMENTI UVIĐAJNE DOKUMENTACIJE 
I NJIHOVE SPECIFIČNOSTI 


Primenom nabrojanih metoda fiksiranja na uviđaju, dobijamo različite 
elemente uviđajne dokumentacije, i to: 

1) zapisnik o uviđaju saobraćajnih nezgođa, 

2) fotodokumentaciju sa uviđaja, 

3) skicu lica mesta, 

4) situacioni plan lica mesta i 

5) ostale priloge. 26 


26 Lipovac, K., Specifičnosti elemenata uviđajne dokumentacije kod saobraćajnih nezgoda, savetovanje: 
„Kriminalističke znanosti - doprinos humanizaciji i efikasnosti suzbijanja kriminaliteta”, Zagreb, 
maj 1991. 




7.5. Elementi uviđajne dokumentacije i njihove specifičnosti 


7.5.1. Zapisnik o uviđaju 

Verbalni metod se bazira na mogućnostima da se rečima (verbalno) prikaže 
zatečeno stanje na licu mesta. Primenom ovog metoda dolazimo do zapisnika o 
uviđaju, službenih beleški, raznih izveštaja i sl. 

Zapisnik o uviđaju je procesno najznačajniji element uviđajne dokumenta- 
cije. Mada u tehničkom smislu ovo nije najpogodniji metod fiksiranja lica mesta, 
zapisnik ima najveću procesnu vrednost, jer se jedino pominje u zakonu . 27 Zapi- 
snik o uviđaju bi trebalo da ima tri dela: uvodni, opisni i završni. 

U uvodnom delu zapisnika trebalo bi navesti pravni osnov za vršenje uviđ- 
aja i najvažnije podatke o: nezgodi, organu i uviđajnoj ekipi, mestu i vremenu 
uviđaja (nezgode), načinu obezbeđenja lica mesta, meteorološkim prilikama, 
značajnim radnjama koje su realizovane pre početka uviđaja i sl. 

U opisnom delu bi trebalo što sveobuhvatnije opisati sve važne elemente 
zatečenog stanja na licu mesta, a posebno: opšti izgled lica mesta, nađena vozila, 
lica, leševe i druge predmete i tragove na licu mesta (opis, položaj, dimenzije i 
druga važna obeležja), podatke o putu i vremenu, podatke o vozilima - učesnici- 
ma nezgode, podatke o licima učesnicima nezgode (uključujući i podatke o putni- 
cima u vozilima), podatke o povredama učesnika u nezgodi, podatke o oštećenji- 
ma vozila i objekata, primenjene postupke fiksiranja (fotografisanje, skiciranje, 
izuzimanje, mulažiranje itd.), preduzete radnje na uviđaju itd. 

U završnom delu zapisnika o uviđaju unose se podaci o naloženim radnja- 
ma koje će uslediti posle uviđaja (vozilo upućeno na vanredni tehnički pregled, 
dat nalog za obdukciju leša i sl.), podaci o vremenu završetka uviđaja, ime, prezi- 
me i potpisi zapisničara i rukovodioca uviđaja. 

Verbalni metod ima niz prednosti, i to: 

- ovaj metod se najlakše primenjuje na licu mesta, 

- zapisnik ima najveću procesnu vrednost, jer se jedini pominje u Zakonu, 

-jednostavno prikazuje niz opštih podataka (o nezgodi, o učesnicima, o 

svedocima, o meteorološkim prilikama, o radnjama na uviđaju, o mestu i 
vremenu, o radnjama pre i posle uviđaja, o sastavu uviđajne ekipe itd.), 

- zapisnik o uviđaju razdvaja važno od nevažnog, 

- zapisnik o uviđaju povezuje sve elemente dokumentacije u jednu celinu 
itd. 

Najvažniji nedostaci verbalnog metoda su: 

- ovaj metod nije očigledan i mora biti potkrepljen ostalim dokazima, 

- verbalni metod je uvek subjektivan i mnogo zavisi od obučenosti i isku- 
stva lica na uviđaju, 

- ovim metodom se ne mogu jasno i pregledno prikazati svi elementi za- 
tečenog stanja, a posebno oštećenja vozila, raspored tragova i predmeta, 
izgled saobraćajne površine, geometriju raskrsnice, elemente krivina, 


27 Sastavljanje i sadržaj zapisnika o uviđaju određeni su u Zakonu o krivičnom postupku (za saobraćajne 
nezgode sa obeležjima krivičnih dela) i Zakonom o prekršajima (za nezgode sa obeležjima prekršaja). 

- verbalni prikazi nepregledno saopštavaju male količine informacija, te ih 
je nezgodno koristiti u delu shvatanja situacije, međusobnog položaja tra- 
gova, geometrije saobraćajnice i sl. 

Pri pisanju zapisnika o uviđaju, posebnu pažnju trebalo bi posvetiti opisiva- 
nju tragova i predmeta saobraćajne nezgode. Pri tome je potrebno evidentirati 
sva važna obeležja predmeta/traga, i to: 

- vrstu i izgled traga, 

- poreklo i način nastanka traga, 

- položaj traga, 

- bitne veličine i druga obeležja traga i 

- detaljan opis izgleda i položaja karakterističnih detalja na tragu. 

Zapisnik o uviđaju se radi kod svakog uviđaja saobraćajnih nezgoda. 


7.5.2. Fotodokumentacija 


Fotodokumentacija je uređeni skup unapred određenih grupa fotografija, 
koje sistematično prikazuju izgled najznačajnijih elemenata zatečenog stanja. 
Obično u fotodokumentaciju ulaze sledeće grupe fotografija: širi (opšti) iz- 
gled lica mesta, bliži izgled lica mesta, međusobni položaj predmeta i tragova 
nezgode, izgled predmeta i tragova nezgode, izgled vozila i objekata (poseb- 
no oštećenja na njima), izgled leševa (posebno spolja vidljivih povreda) i iz- 
gled detalja na tragovima i predmetima. 


Fotografisanje je, posle izuzimanja, najobjektivniji i najočigledniji metod 
fiksiranja tragova/predmeta nezgode. Pri tome se objektivnost odnosi na sadržaj 
fotografije, ali ne i na sadržaj fotodokumentacije. 

Fotografija je sveobuhvatna, tj. na njoj će se naći sve što je optički vidljivo 
ispred objektiva, bez obzira da li mi to smatramo važnim. 

Fotografija jednostavno saopštava ogromnu količinu informacija, a što je 
posebno važno pri fiksiranju oštećenja vozila, opšteg izgleda lica mesta, nepravil- 
nih tragova i predmeta i sl. 

Razmerna fotografija pruža mogućnost određivanja važnih dužina na licu 
mesta. Stereofotogrametrija i analitička fotogrametrija omogućavaju crtanje situ- 
acionih planova na osnovu fotografija i određivanje dimenzija sa fotografije. 

Međutim, fotografisanje ima i niz nedostataka. 

U odnosu na ostale metode fotografisanje je skupo i nepraktično (zahteva 
opremu, obučena lica i vreme). Međutim, imajući u vidu ukupne štete, gubitke i 
troškove u vezi nezgode, a posebno troškove sudskog procesa, ovo se ne može 
prihvatiti kao razlog za neprimenjivanje metoda fotografisanja. 

Sadržaj fotodokumentacije je subjektivan i zavisi od obučenosti i iskustva 
ekipe za uviđaj. Naime, subjektivno se bira šta će se snimiti i pod kojim uglom. 
Ovaj nedostatak se može prevazići samo dobrom obučenošću ekipa za uviđaj. 

Fotografija je opterećena nizom nevažnih detalja, pa se neki važni detalji 
ne mogu jasno uočiti. Ovaj nedostatak se prevazilazi markiranjem slabo vidljivih 
tragova i dobrim izborom ugla snimanja. 

Problem i opasnosti od fotomontaže postali su posebno značajni sa razvo- 
jem računara. Ovaj nedostatak se prevazilazi radom u službenim prostorijama i 
čuvanjem negativa. 

Zbog nabrojanih prednosti, fotografisanje je nezamenjiv metod fiksiranja i 
trebalo bi ga primenjivati pri svakom uviđaju, a nedostatke prevazići. Velika je 
zabluda da zapisnik može zameniti fotodokumentaciju. Niz vrlo važnih postupaka 
pri analizi nezgode ne može se korektno sprovesti bez fotografija. 

Danas se kod teških saobraćajnih nezgoda sve češće koriste video kamere. 
U tom smislu policija je u nekim mestima već tehnički opremljena i stručno ospo- 
sobljena. Ovo bi trebalo razlikovati od TV snimanja, čiji je cilj senzacija ili infor- 
misanje o događaju, a ne i pružanje dokaza za analizu događaja. Primena video 
kamera ne isključuje i fotografisanje na licu mesta. Poseban značaj imaju primena 
digitalne fotografije, digitalnih video kamera i multimedijskih uviđajnih doku- 
mentacija. 


7.5.3. Skica lica mesta 

Kao rezultat primene grafičkog metoda dobijaju se skice i situacioni planovi. 


a) SKICA je jednostavan, slobodoručni, grafički prikaz zatečenog stanja 
na licu mesta. U skicu se ucrtavaju svi važni elementi zatečenog stanja, a za- 
tim se kotira SVE ŠTA JE MERENO, i to onako KAKO JE MERENO. 


Skice se, po pravilu, izrađuju na licu mesta saobraćajne nezgode, u vreme 
uviđaja. Skica se crta kod svakog uviđaja saobraćajne nezgode i trebalo bi je uvek 
dostavljati sudu . 28 Skica ima velike prednosti u odnosu na ostale elemente uviđ- 
ajne dokumentacije: 

- jednostavno i brzo se crta, 

- razdvaja važno od nevažnog, 

- jednostavno prikazuje geometriju saobraćajne površine, 

- jednostavno prikazuje međusobni položaj tragova, predmeta i saobraćajne 
površine, 

-jednostavno i pregledno prikazuje izvorne rezultate svih merenja koja su 
vršena na licu mesta, 

- sa skice se vidi šta je mereno na licu mesta, 

- sa skice se vidi kako su određene veličine merene, 


28 Još uvek postoje slučajevi da se sudu dostavlja samo situacioni plan, a skica ostaje u MUP-u ili se čak 
smatra privatnom stvari policajca koji je crtao. Ova, pogrešna praksa često pravi probleme u analizi nez- 
gode, a ne može se objašnjavati ničim, osim nestručnim radom i javašlukom u radu. Ma koliko skica bila 
tehnički nekorektan i, često, loš crtež, ona je nezamenljiva i ima mnogo veću vrednost od situacionog 
plana. 

- jednostavno prikazuje različite alternative itd. 

Skica ima i niz nedostataka: 

- ne daje opšte podatke o saobraćajnoj nezgodi (ovo se prevazilazi zapisni- 
kom o uviđaju), 

- nije verna, jer se crta slobodoručno, pre merenja (ovo se prevazilazi do- 
brom obukom i iskustvom), 

- tehnički nivo skice je vrlo nizak, 

ne prikazuje izgled lica mesta, izgled oštećenja vozila, izgled kolovoza i sl. 
(ovo prevazilazi fotodokumentacija), 

- skica nekad nije univerzalna, tj. nije jasna širem krugu korisnika (ovo se 
prevazilazi dobrom obukom i izradom situacionih planova). 

Zbog svojih prednosti skicu bi trebalo uvek raditi i prilagati uz uviđajnu do- 
kumentaciju. 


7.5.4. Situacioni plan lica mesta 


b) SITUACIONI PLAN- je CRTEŽ U RAZMERI koji tehnički korekt- 
no, verno prikazuje zatečeno stanje na licu mesta. 

Ovi crteži se rade u prostorijama, uz pomoć pribora za crtanje, a na osnovu 
skica i beleški sa lica mesta. Na situacionom planu se kotiraju samo najvažnije 
mere, 29 i to onako kako će biti korišćene u analizi. 30 Dakle, na situacionom 
planu se kotiraju samo one mere koje će biti korišćene za analizu nezgode, ali ne i 
mere koje služe za crtanje crteža u razmeri (crtež je već nacrtan), niti mere koje 
omogućavaju rekonstrukciju nezgode . 31 Posebno se vodi računa da crtež bude 
pregledan i prihvatljiv tehnički neobrazovanim licima (sudijama, tužiocima, 
advokatima, strankama i sl.). Ovakav crtež ima velike prednosti, i to: 

- kvalitetno razdvaja važno od nevažnog, 

- crtež je kvalitetan i prilagođen korisnicima, 

- crtež je rasterećen od svih kota koje nisu neophodne , 32 

- zbog poštovanja razmere, crtež verno (proporcionalno) prikazuje zateče- 
no stanje, 

- najjednostavnije prikazuje geometriju saobraćajnice i međusobni raspored 
svih tragova i predmeta saobraćajne nezgode, 

- vrlo jednostavno saopštava ogromnu količinu informacija o saobraćajnoj 
situaciji, koje su važne za analizu nezgode. 


29 Тако se dodatno rasterećuju situacioni planovi, što sudovi posebno cene. Međutim, na osnovu ovih pla- 
nova ne može se utvrditi da li je neka dužina merena na licu mesta ili nije. Cinjenica da neka dužina nije 
kotirana na situacionom planu, ne znači da to nije mereno na licu mesta. 

30 Zato na osnovu situacionog plana ne možemo pouzdano utvrditi kako je vršeno merenje na licu mesta. 

31 Rekonstrukciju saobraćajne nezgode je lakše vršiti na osnovu kvalitetne skice lica mesta, jer skica sadrži 
izvome podatke o svim merama sa lica mesta. 

32 Odabrane su najvažnije mere i diskretno kotirane, tako da ne opterećuju crtež. 

- jednostavno prikazuje alternative i verzije događaja. 

Situacioni plan ima i niz nedostataka: 

- crtanje ovih crteža je sporo i složeno, pa se teško u praksi organizuje (pre- 
vazilazi se dobrom obukom, dobrom organizacijom, a nekad i kvalitetnim 
skicama koje zamenjuju planove), 

- ovi crteži se crtaju posredno, na osnovu skice i beleški (prevazilazi se 
obaveznim dostavljanjem i skica lica mesta), 

- na crtežu nije sve kotirano, pa se ne zna šta je na licu mesta mereno, niti 
kako je šta mereno (prevazilazi se skicom), 

- situacioni plan ne daje niz opštih podataka o nezgodi (prevazilazi se zapi- 
snikom o uviđaju), 

- situacioni plan ne prikazuje izgled (prevazilazi se fotodokumentacijom) 
itd. 

O značaju situacionog plana najbolje govori činjenica da se saobraćajno- 
tehničko veštačenje temelji i najviše oslanja na situacioni plan. 

S obzirom na prednosti i nedostatke može se odrediti i obim primene skica i 
situacionih planova: 

- skicu bi trebalo uvek crtati i dostavljati u uviđajnim dokumentacijama i 

- situacione planove bi trebalo crtati kod svih nezgoda sa obeležjima kri- 
vičnog dela, a po mogućnosti i kod ostalih nezgoda. 

Skice bi trebalo da budu posebno kvalitetne u slučajevima kada se ne crtaju 
situacioni planovi. 


7.5.5. Ostali prilozi (najčešće su to izuzeti predmeti) 


Izuzimanje predmeta saobraćajne nezgode podrazumeva da se ovi na licu 
mesta stručno obrade, izdvoje, spakuju i sačuvaju, tako da se mogu koristiti 
pri kasnijim veštačenjima i analizi nezgode. 

Izuzimanje je najočigledniji i najsveobuhvaatniji metod fiksiranja. Kada 
se izuzme neki predmet, time su, po pravilu, fiksirani svi tragovi na predmetu i 
obeležja tog predmeta, bez obzira da li ih smatramo važnim ili ne. Izuzimanje 
omogućava sve dalje analize izuzetog predmeta i svih tragova na njemu, što je i 
najvažnija prednost ovog metoda. 

Međutim, izuzimanje ima i velike nedostatke u odnosu na ostale metode: 

Primena ove metode nije praktična iz više razloga. 

Postupak na licu mesta je specifičan i mora da potvrdi očiglednost, tj. mora 
da dokaže da izuzeti predmet/trag potiče sa lica mesta . 33 Izuzimanje na licu mesta 
nekad zahteva posebnu stručnost i učešće stručnih lica u ekipi za uviđaj. 


33 Često se o ovome ne vodi računa, pa u sudskom procesu ceo metod pada u vodu, jer ne možemo da do- 
kažemo da je trag / predmet izuzet na licu mesta. 

Pakovanje i čuvanje je sledeći problem kod primene ove metode. Naime, iz- 
uzet predmet se, po pravilu, ne može spakovati u fasciklu A4 formata, kao ostali 
elementi dokumentacije, već se mora posebno pakovati i čuvati što je vrlo neprak- 
tično. Ovako zapakovan predmet/trag se nekad čuva na drugom mestu (odvojeno 
od ostale dokumentacije), pa je nepraktično njegovo korišćenje pri razmatranju i 
razjašnjavanju saobraćajne nezgode. 

Konačno, brojni tragovi i predmeti se ne mogu izuzeti, jer su fiksirani na 
kolovozu, na ostalim površinama i na nepomičnim objektima (tragovi kočenja, 
vožnje, klizanja, oštećenja objekata, oštećenja kolovoza i sl.). 

Nabrojane prednosti i nedostaci određuju obim primene ove metode. Izuzi- 
manje predmeta saobraćajne nezgode koristi se samo onda kada se ostalim meto- 
dama ne mogu sveobuhvatno fiksirati važni tragovi na tom predmetu, a očekuje 
se dalja analiza (veštačenje) traga - predmeta. U praksi se najčešće izuzimaju ta- 
hografski ulošci, otpali delovi sa vozila (komad migavca, komadi razbijenog sta- 
kla, ljuspice boje i sl.), delovi odeće i obuće pešaka, tragovi krvi, sklopovi vozila 
(farovi, pneumatik, spona, kočioni cilindar, tahograf i sl.) itd. 

Ne mogu se izuzeti svi važni tragovi. Nekad se reljefni tragovi mogu izliva- 
ti, tj. može se izlivati negativ traga i ovaj odlivak izuzimati umesto traga. Ovaj 
proces se zove mulažiranje traga. Mulažiranje (izlivanje) tragova primenjuje se 
izuzetno na reljefne tragove, a posebno na tragove obuće i tragove vožnje sa do- 
bro otisnutim (utisnutim) šarama obuće, odnosno pneumatika. Cilj mulažiranja je 
da se dobije negativ traga. Najčešće se pri mulažiranju koristi gipsana kaša. Pri 
tome se: 

- utvrdi potreba za mulažiranjem, 

- pronađe i detaljno analizira reljefni trag, 

- na tragu pronađe segment sa dobro izraženim karakterističnim detaljima 
(individualnim karakteristikama), 

- ovaj segment traga se dobro očisti od stranih materijala (grančice, grudvi- 
ce zemlje i sl.), 

- ako je trag plitak ovaj segment se ogradi limenom trakom ili sličnim pri- 
ručnim sredstvima visine 3-4 cm, 

- napravi se žitka gipsana kasa, 

- na trag se pažljivo (čašom ili kašikom) nalije prvi sloj gipsane kaše, 

- kad prvi sloj malo očvrsne stavlja se armatura (štapići, grančice, žica i sl.), 

- preko armature izliva se drugi, deblji sloj gipsane kaše, 

- površina mulaža se zaravna i na njoj napišu podaci o nezgodi, 

- posle stvrdnjavanja (10-15 min.) mulaž se digne i očisti mlazom vazduha 
ili vode i 

- konačno, mulaž se pakuje i čuva tako da se spreči lomljenje i uništavanje 
karakterističnih detalja na mulažu. 

Mulažiranje ima veliki značaj pri traganju za NN vozilom. Posebno se često 
mulažiraju tragovi vožnje. Naime, mulažom se praktično izuzima negativ traga, 
što predstavlja pozitiv šara pneumatika. Kasnije će veštak moći detaljno i upo- 
redo analizirati mulaž traga sa lica mesta i mulaž pneumatika osumnjičenog vozi- 


7 . 6 . Tehnička načela izrade uviđajne dokumentacije 


la ili sam pneumatik. Ova analiza obezbeđuje eliminaciju, a ako su na tragu nađe- 
ni i dobro mulažirani karakteristični detalji (individualne karakteristike), ovako se 
može vršiti i identifikacija vozila. 

Mulažiranje je vrlo očigledan metod fiksiranja i nekad se, po očiglednosti, 
može porediti sa izuzimanjem predmeta. Mulažiranje dolazi do izražaja, ako se 
trag ne može izuzeti (na primer, trag vožnje u snegu, u blatu, u rastopljenom asfal- 
tu, u pesku i sl.). Međutim, vrlo je važno na licu mesta dokazati da mulaž potiče 
sa lica mesta. Ovo se postiže fotografisanjem traga koji se mulažira, prisustvom 
svedoka, opisom u zapisniku o uviđaju i sl. Konačno, valja naglasiti da se mulaži- 
ranjem dokazuje da je vozilo prošlo putem, ali ne i da je učestvovalo u nezgodi. 
Zato se na licu mesta mora voditi računa i o drugim dokazima. 

7.6. TEHNIČKA NAČELA IZRADE 
UVIĐAJNE DOKUMENTACIJE 

Za naše potrebe mogu se izdvojiti tri osnovna načela koja bi trebalo pošto- 
vati pri izradi svake uviđajne dokumentacije, 34 i to: 

1) načelo OBJEKTIVNOSTI 

2) načelo USAGLAŠENOSTI 

3) načelo SVEOBUHVATNOSTI 


7.6.1. Načelo objektivnosti 


Prema ovom načelu osnovni sadržaj svih elemenata uviđajne dokumenta- 
cije su činjenice, odnosno objektivno utvrđene stvari. Misli se na ono što je ov- 
lašćeno lice utvrdilo opažanjem i/ili na osnovu nesumnjivih stručnih znanja. 
Sa druge strane, ako je značajno da se u uviđajnoj dokumentaciji registruje i 
nešto što nije objektivno (stavovi svedoka ili stavovi ovlašćenih lica), onda ovi 
subjektivni elementi moraju biti nedvosmisleno razdvojeni od činjenica. 


Dakle, ne mogu se na istom mestu navoditi stavovi ili iskazi svedoka i ut- 
vrđene činjenice. Ako se ipak, nađu zajedno to se mora jasno naglasiti i nedvo- 
smisleno razdvojiti. To je preduslov da sud, veštak i drugi stvore objektivnu pod- 
logu za analizu saobraćajne nezgode. 

Ovde bi trebalo napomenuti da su i subjektivni stavovi često od velike po- 
moći, ali se mora naglasiti čiji su to stavovi i razdvojiti ih od činjenica. Ukoliko se 
subjektivni stavovi ne razdvoje od činjenica, menja se njihov tretman, tj. dobijaju 
težinu činjenica, a nekad dovode u pitanje verodostojnost ostalih činjenica. 


34 Nažalost, u praksi su vrlo česti primeri nekorektne dokumentacije sa uviđaja koja ne zadovoljava ova 
osnovna načela. 

U praksi su vrlo česte greške u vezi sa načelom objektivnosti. Najčešća i 
najopasnija greška jeste unošenje i nerazdvajanje u zapisniku o uviđaju: 

- činjenica koje je ekipa čulnim opažanjem utvrdila 

- stavova koje su ekipi preneli svedoci i učesnici nezgode 

- stavova do kojih je ekipa došla zaključivanjem, a na osnovu svojih slučaj- 
nih (sumnjivih) znanja i saznanja na licu mesta . 35 

Da se u praksi ne bi pravile ovakve i slične greške mora se stalno imati u 
vidu da sadržaj uviđajne dokumentacije sud, veštak i dr. prihvataju kao činjenice, 
ukoliko nije drugačije naglašeno. 


7.6.2. Načelo usaglašenosti 

Ovo načelo se može rasčlaniti na pojedinačnu usaglašenost i međusobnu 
usaglašenost. Pojedinačna usaglašenos odnosi se na usaglašenost sadržaja poje- 
dinih delova uviđajne dokumentacije (na primer, suštinska i terminološka usa- 
glašenost svih sadržaja zapisnika o uviđaju). Prema načelu pojedinačne usaglaše- 
nosti u okviru pojedinih sadržaja dokumentacije (zapisnik, fotodokumentacija, si- 
tuacioni plan i dr.) ne sme biti kontradiktornih tvrdnji. 

Međusobna usaglašenost odnosi se na usaglašenost između delova uviđaj- 
ne dokumentacije (na primer, usaglašenost između skice i zapisnika). Načelo me- 
đusobne usaglašenosti podrazumeva suštinsku, ali i terminološku i svaku drugu 
usaglašenost (iste oznake tragova, ista orijentirna i fiksirna tačka, ista orijentirna 
prava itd.) različitih delova uviđajne dokumentacije. 

Jedan od najznačajnijih suštinskih elementa usaglašenosti jeste usaglašenost 
mera u različitim sadržajima (u zapisniku i u skici). U zapisniku o uviđaju obave- 
zno se unose sve važne mere na osnovu kojih fiksiramo lice mesta. Ove mere mo- 
raju biti usaglašene sa merama u skici, u situacionom planu ili na razmernoj foto- 
grafiji. Zato je vrlo praktično pri pisanju zapisnika kao podsetnik koristiti kotira- 
nu skicu i beleške sa lica mesta. 

Nepoštovanje načela usaglašenosti najčešće je izazvano nemarnošću, ne- 
znanjem ili nesavesnim radom. Ovo otežava ili onemogućuje korektnu analizu sa- 
obraćajne nezgode, a s druge strane skrnavi ugled službe koja vrši uviđaj. I pored 
toga u praksi ima bezbroj primera nepoštovanja ovog načela. 

Drugi bitan propust u praksi jeste odvojen rad članova ekipe i odvojeno (a 
ne zajedničko) pravljenje delova dokumentacije. Zato bi svakom uviđaju trebalo 
pristupiti savesno i stručno, što bi nam garantovalo pojedinačnu usaglašenost. 
Eventualne slučajne greške ili propuste morali bi otkloniti članovi uviđajne ekipe 
zajedno , 36 tako da konačna dokumentacija bude suštinski i terminološki usaglaše- 
na, a ne da se naknadno (na zahtev suda) „usaglašava” ili proizvoljno prihvata je- 
dan od dva suprotna stava i sl. 


35 Na primer, u zapisniku, skici i situacionom planu se određuju mesto sudara, način kretanja pre nezgode, 
uzročnik nezgode itd, a bez obrazloženja ovakvih stavova. 

36 Ovo podrazumeva i usaglašavanje koje je sastavni deo zajedničkog rada na uviđaju. 


7 . 7 . Praktična postupanja u razmatranju i razjašnjavanju saobraćajnih nezgoda 


7.6.3. Načelo sveobuhvatnosti 

Ovo načelo se može dovesti u vezu sa prethodna dva, a podrazumeva da se 
u uviđajnoj dokumentaciji mora naći sve ono što sudu ili veštaku može biti od 
značaja, a moglo se utvrditi na licu mesta saobraćajne nezgode. Razlikujemo po- 
jedinačnu sveobuhvatnost i sveobuhvatnost u celini. 

Pojedinačna sveobuhvatnost podrazumeva da svaki element uviđajne 
dokumentacije (pojedinačno) obuhvati sve ono što se od njega očekuje. Na 
primer, zapisnik neće biti pojedinačno sveobuhvatan, ako u njemu nema podataka 

0 učesnicima, jer se to očekuje od zapisnika. Sa druge strane, ako zapisnik ne pri- 
kazuje sva merenja sa lica mesta on može biti pojedinačno sveobuhvatan, jer se 
od zapisnika i ne očekuje da prikaže šta je i kako mereno (ovo će prikazati skica 
lica mesta). 

Sveobuhvatnost u celini podrazumeva da su primenjene sve metode fik- 
siranja (urađeni svi elementi uviđajne dokumentacije), te da se u dokumen- 
taciji nalazi sve što je značajno za analizu nezgode. Primera radi, ako u doku- 
mentaciji nema skice, nije zadovoljeno načelo sveobuhvatnosti u celini. Slično je 

1 ako u, makar jednom elementu dokumentacije, nema podataka o putu i vremenu, 
ako nema podataka o tome šta je i kako mereno, ako nije prikazan izgled lica me- 
sta itd. 

Zadovoljenje ovog načela zahteva stručnost i iskustvo članova uviđajne eki- 
pe. Nažalost, vrlo su retke uviđajne dokumentacije koje bi zadovoljile načelo sve- 
obuhvatnosti. Zato je, u praksi, vrlo otežana ili čak onemogućena precizna i pou- 
zdana analiza saobraćajne nezgode, a ne retko donose se i pogrešni stavovi. 

Načelo sveobuhvatnosti bi trebalo, u praksi, određivati sastav uviđajne eki- 
pe, trajanje uviđaja, broj potrebnih fotografija, obim i sadržaj zapisnika, razmeru i 
sadržaj situacionog plana, vrstu i broj ostalih priloga itd. Slobodno možemo reći: 
što je uviđajna dokumentacija tanja deblji su sudski spisi u vezi te saobraća- 
jne nezgode ili što uviđaj traje kraće duže traje sudski proces. 



7.7. PRAKTIČNA POSTUPANJA U RAZMATRANJU 
I RAZJAŠNJAVANJU SAOBRAĆAJNIH NEZGODA 

Ма koliko bilo nezahvalno opisivati vrlo raznovrsne slučajeve u praksi, 
mogu se grubo razlikovati tri slučaja. 

(1) Kod saobraćajnih nezgoda sa malom materijalnom štetom Zakon 
ne predviđa obavezu obaveštavanja OUP-a o saobraćajnoj nezgodi. U ovim 
situacijama učesnici nezgode se mogu sporazumeti, i to: 

- složiti oko uslova nastanka nezgode, oko krivice i iznosa štete i na osnovu 
toga jedan drugom isplatiti štetu 37 ili 


37 Najbolje bi bilo odmah naplatiti procenjenu štetu, jer onaj ko treba da plati štetu može kasnije da poriče 
krivicu (osnov za naplatu) i visinu štete. 

- složiti oko uslova nastanka nezgode i na osnovu toga popuniti i potpisati 
Evropski izveštaj o saobraćajnoj nezgodi koji će predati u osiguranje. 
Osiguranje je dužno da na osnovu saglasnosti učesnika i popunjenog 
Evropskog izveštaja o nezgodi 38 (ili drugog izveštaja) razmatra nezgodu, 
postupi po zahtevu oštećene stranke, proceni štetu i izvrši isplatu. Umesto 
Evropskog izveštaja mogu se koristiti i drugačiji formulari koje određuju 
osiguranja. Osiguranja će, u procesu razmatranja oštećenja na vozilima, 
analizirati da li oštećenja odgovaraju izjavama učesnika, da li postoji za- 
konski osnov za isplatu štete i koliki je iznos štete. 

Ako je obavešten o nezgodi, OUP-a evidentira podatke, odnosno obavešte- 
nja o nezgodi. Međutim, ako ovlašćeno lice izlazi na lice mesta i vrši uviđaj, onda 
bi trebalo da radi i uviđajnu dokumentaciju (piše zapisnik o uviđaju, crta skicu 
lica mesta i sl.). Nažalost, u našoj praksi se često zadovoljavamo pisanjem službe- 
nih beleški u ovakvim slučajevima. 

(2) Kod saobraćajnih nezgoda sa značajnom materijalnom štetom, kod ne- 
zgoda u kojima se učesnici nisu sporazumeli oko načina nastanka nezgode (krivi- 
ce), kao i u drugim slučajevima kad jedan od učesnika to traži, Zakon je predvi- 
deo da OUP vrši uviđaj. Tada se analizira prekršajna odgovornost učinioca 
nepropisne radnje. Ovlašćeno službeno lice izlazi na lice mesta, vrši uviđaj, prija- 
vljuje prekršaj i učinioca prekršaja organu unutrašnjih poslova. OUP-a (ili ošteće- 
na stranka) podnosi zahtev za pokretanje prekršajnog postupka. Ovakve nezgode 
raspravlja sudija za prekršaje, a na osnovu zahteva za pokretanje prekršajnog po- 
stupka. Zahtev prati delimična ili potpuna uviđajna dokumentacija. U ovim sluča- 
jevima se redovno radi skica lica mesta sa izvornim merama. Fotodokumentacija 
se, po pravilu, ne radi. Sa razvojem digitalne fotografije, sve češće se vrši i foto- 
grafisanje lica mesta koje obuhvata snimanje minimalnog broja fotografija. U ne- 
kim sredinama se na licu mesta fotografiše (klasičnim fotoaparatima) i razvijaju 
negativi, a fotografije da se rade naknadno, samo na zahtev suda ili neke strane u 
sporu. 

(3) Konačno, kod saobraćajnih nezgoda sa elementima krivičnog dela 
(gde ima poginulih, teško povređenih ili je prouzrokovana materijalna šteta 
veća od zakonom predviđenog iznosa) predviđena je krivična odgovornost 
učinioca krivičnog dela. Ovakve saobraćajne nezgode raspravlja sud (sudsko 
veće) u krivičnom postupku. Uviđaje vrši istražni sudija, a ekipa OUP-a mu pruža 
stručnu pomoć (obezbeđuje lica mesta, skicira, fotografiše, izrađuje situacioni 
plan lica mesta, analizira i obrađuje tragove itd.). U ovim situacijama bi trebalo 
obavezno izrađivati kompletnu uviđajnu dokumentaciju (zapisnik o uviđaju, ski- 
cu, fotodokumentaciju, situacioni plan i ostale priloge). Ukoliko se radi o nezgo- 


38 Kod nas je ukinuta praksa popunjavanja Evropskog izveštaja koji je predviđen međunarodnom konven- 
cijom o saobraćaju. Naime, osiguranja pod različitim izgovorima osporavaju sve izveštaje koje su pot- 
pisali učesnici nezgode i zahtevaju obavezan izlazak policije i sačinjavanje odgovarajuće dokumenta- 
cije. Ovako se nepotrebno ometa saobraćaj (jer učesnici obavezno čekaju policiju i često ne pomeraju 
vozila sa kolovoza), policiji nameću veće obaveze i usporava proces razjašnjavanja nezgode. 

dama sa nepoznatim učiniocima, u uviđaju redovno učestvuje i kriminalistički 
tehničar koji radi i izveštaj o kriminalističko-tehničkom pregledu lica mesta. 


7.8. PROBLEMI VRŠENJA UVIĐAJA SAOBRAĆAJNIH 
NEZGODA U NAŠIM USLOVIMA 


Na osnovu ovakvog pregleda jasno je da uviđaj saobraćajnih nezgoda ima 
niz karakteristika „klasičnog” uviđaja, ali i niz vrlo značajnih specifičnosti. Ove 
specifičnosti se ogledaju i u redovnosti primene svih metoda fiksiranja tragova, tj. 
kompletiranja uviđajne dokumentacije. Svaki od elemenata uviđajne dokumenta- 
cije ima važnih prednosti, zbog čega bi ga trebalo redovno primenjivati. Sa druge 
strane, svaki element dokumentacije ima i niz nedostataka i zato nije dovoljan za 
kvalitetno fiksiranje zatečenog stanja. Samo svi elementi dokumentacije zajedno 
obezbeđuju kvalitetno i sveobuhvatno fiksiranje zatečenog stanja, a posebno tra- 
gova i predmeta saobraćajne nezgode. 

Nažalost, u našoj praksi veoma su česti primeri nekorektnog i nekomplet- 
nog fiksiranja zatečenog stanja. Česti su primeri da se pojedine metode fiksiranja 
izostavljaju . 39 Na primer, neshvatljivo je da se u dokumentaciji ne dostavljaju ski- 
ce lica mesta , 40 kao jedini izvorni dokument iz koga bi se pregledno moglo videti 
šta je i kako mereno na licu mesta. Na bcu mesta se često ne primenjuje fotograf- 
ski metod, „zbog cene”. Najčešće se „ušteda” u ceni fotografija sa lica mesta 
višestruko plaća u sudskom procesu, a nisu retki slučajevi da se nezgoda, baš 
zbog ove „uštede”, ne može pouzdano i korektno analizirati. Posebno je neprihva- 
tljivo da ovo postane pravilo i da se podrazumeva da fotografije nisu potrebne. 
Naprotiv, fotografisanje je nezamenljiv metod fiksiranja zatečenog stanja i treba- 
lo bi ga uvek primenjivati. Izuzetno, zbog cene i nepraktičnosti postupka, može se 
prihvatiti da se, u tačno određenim situacijama, redovno rade negativi, a pozitivi 
samo po potrebi (na zahtev sudije za prekršaje). Treba imati na umu to da, ako se 
fotografisanje izostavlja, onda će ostali elementi dokumentacije (posebno zapi- 
snik) biti detaljniji, kako bi se nadoknadio ovaj nedostatak. Naime, radniku na 
uviđaju moraju biti jasne prednosti fotografije i načini da se nedostatak fotografi- 
ja delimično nadoknadi. 

Posebno se ne može pravdati nekorektno i nestručno primenjivanje pojedi- 
nih metoda fiksiranja tragova. Na primer, nisu retki slučajevi da se na licu mesta 
primeni metod izuzimanja, a da se ne obezbedi nikakav dokaz da predmet potiče 
sa lica mesta (što se kasnije vrlo lako obara u sudskom procesu). Takođe su česti 
slučajevi da se ekipa na uviđaju zadovolji fiksiranjem samo malog broja „važnih” 
tragova, što svakako smanjuje pouzdanost i kvalitet kasnijih analiza. 



39 Posebno je neprihvatljivo da se izostavljanje pojedinih elemenata dokumentacije prihvata kao pravilo. 

40 Ovo se ne može ničim pravdati (osim željom da se sakrije nekvalitet uviđaja), jer se skice uvek crtaju 
na licu mesta. 

Lipovac, P. Krsto 


Bezbednost saobraćaja 


Uviđaj saobraćajnih nezgoda je sastavni deo sudskog procesa i tako bi ga 
trebalo i tretirati. Cena uviđaja je samo jedan (mali) deo cene sudskog procesa. 

Uštede na uviđaju su prihvatljive, samo ako neće značajnije poskupiti sudski 
proces. 

8.1. РОЈАМ TRAGOVA SAOBRAĆAJNE NEZGODE 


Trasologija je nauka koja proučava tragove. Saobraćajna trasologija je 
deo trasologije koji se bavi proučavanjem tragova saobraćajnih nezgoda, i to: 
načinom nastanka, metodama istraživanja i obrade ovih tragova, te mogućnostima 
analize saobraćajnih nezgoda na osnovu tragova. 

Sta je to trag saobraćajne nezgode? 

Pod tragovima saobraćajnih nezgoda, u najopštijem smislu, podrazumevaju 
se sve promene - posledice te saobraćajne nezgode. Ovo je neprihvatljivo široka 
definicija, za potrebe jednog kursa o uviđajima. Naime, posledica nezgode je i 
promena raspoloženja učesnika i sl. 

Za naše potrebe je sasvim adekvatna uža definicija traga saobraćajne nezgode: 


Pod tragovima saobraćajne nezgode podrazumevamo sve posledice (pro- 
mene) saobraćajne nezgode koje se mogu registrovati - fiksirati. 


Dakle, u svakoj saobraćajnoj nezgodi, nastaju vrlo različite promene. Ove 
promene se odnose na vozilo (oštećenja, promena položaja i druge promene na 
vozilu), na put i putne objekte (promena položaja, objekta, oštećenja i druge pro- 
mene na objektima i putu i drugim površinama), na lica i životinje (povrede, pro- 
mene na odeći i obući, promene raspoloženja itd.), kao i na okruženje (promene 
međuljudskih odnosa, promena ponašanja, promene životnih ciljeva itd.). Sve 
nabrojane i druge promene nastale su kao posledica saobraćajne nezgode i zavise 
od okolnosti pod kojima se nezgoda dogodila. Ova zavisnost se koristi u istraži- 
vanju saobraćajnih nezgoda. Suština analize saobraćajne nezgode obično se svodi 
na otki'ivanje okolnosti pod kojima se dogodila nezgoda, a na osnovu nastalih 
promena (na osnovu analize tragova saobraćajne nezgode). 

Konačno, u našoj praksi je prisutna jedna, vrlo opasna greška: pod tragovi- 
ma saobraćajnih nezgoda nekad se podrazumevaju samo identifikacioni tragovi 
(posledice saobraćajne nezgode na osnovu kojih se mogu identifikovati lica ili vo- 
zila koji su učestvovali u nezgodi). Ovo je vrlo opasna greška koja dovodi do za- 
nemarivanja grupe vrlo važnih tragova saobraćajne nezgode na osnovu kojih se 
ne može vršiti nikakva identifikacija, ali su vrlo važni za analizu uslova nastanka 
nezgode (npr. tragovi kočenja, povrede, tragovi zanošenja, klizanja itd.). 

Tragovi saobraćajnih nezgoda se mogu proučavati sa više aspekata: proces i 
uslovi nastanka tragova, karakteristike tragova, obrada tragova na licu mesta, ana- 
liza tragova, veštačenje pojedinih tragova i slično. Za naše potrebe ograničićemo 
se samo na proučavanje tragova u funkciji njihove kvalitetne obrade. 

8.2. ZNAČAJ TRAGOVA SAOBRAĆAJNE NEZGODE 

Nezgodu analiziraju i o njoj odlučuju lica koja nisu bila na licu mesta ne- 
zgode, a niti su videla kako se nezgoda dogodila. Zaključke o tome kako se ne- 
zgoda dogodila donose na osnovu analize tragova - posledica te nezgode. Vrsta, 
oblik, položaj, intenzitet, izgled i druga svojstva tragova u direktnoj su vezi sa sa- 
obraćajnom nezgodom, tj. sa uslovima koji su prethodili saobraćajnoj nezgodi. 
Analiza saobraćajne nezgode (razmatranje i razjašnjavanje) svodi se na detaljnu 
analizu svih tragova i na stručno povezivanje karakteristika tragova sa uslovima 
pod kojima se dogodila nezgoda. Da bi se ovakve analize mogle korektno sprove- 
sti, neophodno je u uviđajnoj dokumentaciji stručno i sveobuhvatno fiksirati sve 
tragove zatečene na licu mesta, a koji su u vezi sa saobraćajnom nezgodom. 

Različiti tragovi, u različitim situacijama, imaju različit značaj. Značaj tra- 
ga je veći, ako se na osnovu tog traga može pouzdanije i više zaključiti o važ- 
nim elementima saobraćajne nezgode. Prema tome šta se na osnovu traga može 
zaključiti o nezgodi, razlikujemo kriminalistički ( kii m i nal i stičko— tehn ičk i ) i sa- 
obraćajni (saobraćajno-tehnički) značaj tragova. Između ova dva značaja ne 
može se povući jasna granica, već se oni međusobno prepliću. Ipak ćemo na 
ovom mestu, uslovno, razdvojiti i pojedinačno objasniti ova dva aspekta značaja 
tragova saobraćajne nezgode. 

8.2.1. Kriminalistički značaj tragova 


Kriminalistički značaj traga se odnosi na mogućnost da se na osnovu tog 
traga utvrdi šta se dogodilo i ko je u tome učestvovao. Dakle, ovaj aspekt 
značaja se odnosi na pitanja STA? i KO? 

Prvi korak na uviđaju odnosi se na utvrđivanje da li se radi o saobraćajnoj 
nezgodi ili nekom drugom delu (npr. ubistvu) koje se pokušava prikriti saobraća- 
jnom nezgodom. Tek kada se, na osnovu analize tragova, stručno i pouzdano utvr- 
di da se radi o saobraćajnoj nezgodi, možemo nastaviti sa vršenjem uviđaja. 

U slučajevima kada nije poznato koje vozilo ili lice je učestvovalo u nezgo- 
di, odnosno od kojeg vozila ili lica potiče neki trag, vrši se eliminacija i/ili identi- 
fikacija lica i vozila koja su učestvovala u nezgodi. 

O kriminalističkom značaju tragova moramo stalno razmišljati, jer uvek po- 
stoji mogućnost da nešto „očigledno” i „jasno” naknadno moramo dokazivati. Na 
primer, česti su slučajevi da pogine saputnik (lice iz vozila), a preživeli putnik tvr- 
di da je saputnik (pokojnik) vozio u vreme nezgode i slično. U tom slučaju imamo 

posla sa nepoznatim licem koje je upravljalo vozilom. Sa druge strane, nekad nije 
poznato od koga vozila potiče određeni trag. Ovo se redovno događa (nije pozna- 
to poreklo traga) u slučajevima pomeranja vozila posle nezgode. Međutim, krimi- 
nalistički značaj posebno dolazi do izražaja u slučajevima kada je lice ili vozilo 
napustilo lice mesta ili se pomerilo posle nezgode. U cilju otkrivanja nepoznatog 
vozila ili nepoznatog lica vrše se eliminacija i identifikacija. 

Eliminacija je proces u toku koga, primenom proverenih naučnih metoda, 
utvrđujemo da određeno vozilo/licc ili klasa vozila, odnosno lica nisu učestvovali 
u nezgodi. Ovaj proces je veoma važan i nezaobilazan u toku otkrivanja nepozna- 
tog vozila/lica. Eliminacija svih vozila/lica koja sigurno nisu učestvovala u ne- 
zgodi olakšava i usmerava dalje pretraživanje i dokazivanje . 1 

Identiflkacija je proces u toku kojeg primenom naučnih metoda utvrđuje- 
mo da je određeno vozilo/lice učestvovalo u saobraćajnoj nezgodi. Ovo se 
najčešće postiže kriminalističko-tehničkim veštačenjima, čiji je cilj da se, prime- 
nom proverenih naučno-tehničkih metoda, nedvosmisleno utvrdi da li tragovi i 
predmeti nađeni na licu mesta (sporni uzorak) potiču od osumnjičenih vozila/lica 
(nesporni uzorak ). 2 

Mehanoskopsko uklapanje je jedna od najjednostavnijih i najpouzdanijih 
metoda identifikacije kod saobraćajnih nezgoda. Identifikacija se vrši na osnovu 
uklapanja slučajno nastalih (neponovljivih) linija, površina i oblika na spornom i 
nespornom uzorku. 

Za mehanoskopska uklapanja posebno su pogodni: 

- veće ljuspe boje sa vozila, 

- komadi delova otpali sa vozila (komadi razbijenog migavca, komad ukra- 
sne lajsne, komad razbijene plastike sa pozicionih svetala i slično), 

- delovi odeće, obuće, vlakana i slično. 



8.2.2. Saobraćajni značaj tragova 


Saobraćajni značaj traga odnosi se na mogućnost da se na osnovu tog tra- 
ga utvrde bitne okolnosti pod kojima se dogodila saobraćajna nezgoda (brzi- 
ne učesnika, pravci kretanja, smerovi kretanja, mesto sudara, usporenja vozi- 
la, elementi prostorno-vremenske analize itd.). 


1 Na primer, ako su na licu mesta nađeni otpali delovi okvira fara vozila marke „Mercedes” onda ovi delovi 
ne potiču od ostalih tipova (marki) vozila. Na terenu će se u operativnoj kontroli zaustavljati i detaljnije 
proveravati vozila marke „Mercedes”. Ako su na licu mesta ostali tragovi kočenja širine 12,00 cm, onda 
oni ne potiču od vozila koja imaju široke pneumatike, niti od teretnih vozila, autobusa i drugih vozila čiji 
su točkovi znatno širi od 12 cm. Pretraga i operativna kontrola će se usmeriti ka vozilima čiji pneumatici 
su približno široki 12 cm. Ako su na licu mesta nađene ljuspice zelene boje, u daljem radu ćemo elimi- 
nisati vozila koja na sebi nemaju zelene boje, kao i zelena vozila koja nisu oštećena (nije im otpala boja). 

2 Pri tome su važna tri odvojena postupka: postupak na licu mesta koji bi trebalo nedvosmisleno da dokaže 
da sporni uzorak (predmet ili trag) potiču sa lica mesta, analiza i obrada osumnjičenog vozila/lica koji bi 
trebalo da pouzdano dokažu da nesporni uzorak potiče sa osumnjičenog vozila/lica i sam postupak veš- 
tačenja kojim se dokazuje da sporni i nesporni uzorak potiču od iste celine. 

Dakle, kriminalistički značaj tragova odnosi se na pitanje ŠTA? (šta se do- 
godilo: nezgoda ili klasično ubistvo koje se želi prikriti nezgodom) KO? (ko je 
učestvovao u saobraćajnoj nezgodi?), a saobraćajni značaj se odnosi na pitanje 
KAKO? (kako se dogodila saobraćajna nezgoda?). 

Ma kako, u nekim situacijama, bio izražen kriminalistički značaj, nikad se 
ne sme zaboravljati ni saobraćajni značaj tragova. Ovo je veoma značajna speci- 
fičnost uviđaja saobraćajnih nezgoda, o kojoj se nekad ne vodi dovoljno računa. 
Naime, nekad se na terenu (pri uviđaju saobraćajnih nezgoda sa NN učiniocem) 
potpuno posvetimo kriminalističkom značaju (kako bi se otkrio učinilac nezgo- 
de), a zanemarimo saobraćajni značaj. Kad otkrijemo učinioca, nemamo valjane 
elemente za saobraćajno-tehničku analizu nezgode. Naime, pogrešan je stav da se 
posao policije isključivo odnosi na traganje za nepoznatim počiniocem, te da se 
njegovim otkrivanjem završava uloga policije. Otkriti nepoznatog učesnika sa- 
obraćajne nezgode je tek prvi korak u sudskom procesu. Ma koliko on bio važan, 
moramo imati u vidu da smo tek omogućili vođenje sudskog procesa, ali za anali- 
zu nezgode i dokazivanje njegove odgovornosti presudan je saobraćajni značaj 
tragova. U supotnom, neće se moći korektno i pouzdano analizirati nezgoda, pa 
ovakvi predmeti ostaju nerešeni, a pravi krivci nekažnjeni. Ovo je jedna od naj- 
značajnijih specifičnosti uviđaja saobraćajnih nezgoda, ali i jedna od najčešćih 
grešaka na terenu. 


8.3. KLASIFIKACIJE TRAGOVA 
SAOBRAĆAJNIH NEZGODA 


Mada postoje brojni kriterijumi za podelu tragova, ovde ćemo navesti one 
podele koje su najznačajnije za kvalitetno vršenje uviđaja saobraćajnih nezgoda. 


8.3.1. Podela tragova prema vrsti 


Sve tragove saobraćajnih nezgoda prema vrsti možemo podeliti na: 

- povrede lica i životinja, 

- oštećenja vozila, objekata i predmeta i 

- ostali tragovi nezgoda. 


Povrede lica su svakako najznačajnije posledice nezgoda. U zavisnosti od 
prisustva i vrste povreda lica (lakše ili teške) vrši se klasifikacija saobraćajnih ne- 
zgoda, ali i određuje procedura njihove obrade (uviđaja) i sudskog procesa (kri- 
vično delo razmatra sudsko veće, a prekršaj razmatra sudija za prekršaje). Često i 
sastav uviđajne ekipe zavisi od toga da li je bilo povreda lica (sudija izlazi samo 
ako ima povređenih, samo ako ima teško povređenih lica ili ako ima poginulih). 
Ako je došlo do povređivanja lica ili ima poginulih, nezgoda ima obeležje kri- 
vičnog dela, tj. može da povlači krivičnu odgovornost. Ako nije bilo registrova- 

nih povreda, nezgoda se tretira kao prekršaj. Pored ovog procesnog značaja, po- 
vrede imaju i kriminalističko - tehnički i saobraćajno - tehnički značaj, o čemu će 
kasnije biti više reči. 

Oštećenja vozila, objekata i predmeta su sledeća značajna posledica nezgo- 
de. Oštećenja mogu biti posebno značajna za određivanje odgovornosti pojedinih 
učesnika nezgode, odnosno veličine stvarne štete prouzrokovane saobraćajnom 
nezgodom. Osiguravajući zavodi su posebno zainteresovani za kvalitetno doku- 
mentovanje ovih tragova. Međutim, oštećenja imaju i ogroman kriminalističko- 
tehnički i saobraćajno-tehnički značaj. 

Pored povreda i oštećenja u nezgodama nastaju i vrlo različiti tragovi koji 
se ne mogu podvesti pod ove dve grupe, a veoma su važni za analizu nezgode. 
Ovde se, pre svega, misli na tragove kretanja vozila, otpale materijale i delove, 
ostale tragove na saobraćajnim površinama i slično. 

8.3.2. Podela tragova prema veličini 


Tragovi se, prema veličini, dele na: 

- mikrotragove i 

- makrotragove. 

Makrotragovi su dovoljne veličine, tako da se mogu uočiti golim okom. 
Najčešće se na licu mesta saobraćajne nezgode zadovoljavamo obradom makro- 
tragova. 

Mikrotragovi su tragovi koji se zbog svoje veličine ne mogu uočiti golim 
okom. Zato se mesta na kojima očekujemo mikrotragove, u slučaju potrebe, pre- 
tražuju posebnim metodama i uz pomoć posebnih pomagala. 

U praksi se, nažalost, tragovi obrađuju samo kada su vidljivi, dok se o mi- 
krotragovima ne vodi dovoljno računa. Zato se niz vrlo jednostavnih situacija ne 
može korektno analizirati, niti rekonstruisati. Mikrotragovi imaju poseban značaj 
u slučaju: 

- kada se sumnja da se nezgodom pokušava skriti klasično ubistvo, 

- izmene makrotragova (fingiranih situacija), 

- saobraćajnih nezgoda sa nepoznatim učiniocima i 

- kad su iskazi svedoka protivrečni, a makrotragovima se ne može isključiti 
ni jedna verzija. 



8.3.3. Podela tragova prema fazi nezgode u kojoj su nastali 


Prema fazi u kojoj su tragovi nastali, tragovi saobraćajne nezgode se dele na: 

- tragove nastale pre saobraćajne nezgode, 

- tragove nastale u fazi nezgode i 

- tragove nastale posle nezgode. 

Pored toga što su pojedini tragovi karakteristični za određenu fazu nezgode, 
oni su najčešće vezani i za određenu lokaciju (ispred mesta sudara, u zoni mesta 
sudara i posle mesta sudara). U tom smislu ova podela olakšava traženje pojedi- 
nih tragova na licu mesta. 

8.3.4. Podela tragova prema mestu nalaženja 


Prema tome gde se tragovi nalaze, razlikujemo: 

- tragove na kolovozu, 

- tragove na površinama van kolovoza, 

- tragove na vozilima i objektima i 

- tragove na licima i leševima. 

Ova podela je značajna za određivanje redosleda pretraživanja na licu me- 
sta saobraćajne nezgode. Naime, postoje situacije kada je hitnost najvažnije obe- 
ležje uviđaja saobraćajne nezgode, pa je vrlo važno definisati redosled obrade tra- 
gova. Ovo omogućava brzo uspostavljanje određenih saobraćajnih tokova ili nji- 
hovu normalizaciju, bez ugrožavanja kvaliteta uviđaja (prvo se obrađuju tragovi 
na kolovozu ili delovima kolovoza, zatim spolja vidljivi tragovi na licima i leševi- 
ma, a tragovi na vozilima, na objektima i površinama izvan kolovoza mogu da se 
obrađuju i posle delimičnog ili potpunog uspostavljanja saobraćaja). 

8.3.5. Podela tragova prema situaciji u kojoj su nastali 


Za naše potrebe možda je najznačajnija podela tragova prema saobraćaj- 
noj situaciji na: 

- tipične i 

- netipične tragove saobraćajne nezgode. 

Tipični su svi tragovi koji su karakteristični za određeni tip saobraćajne 
nezgode. Članovi uviđajne ekipe, a posebno rukovodioci uviđaja, moraju biti struč- 
ni da za svaku nezgodu odrede tipične tragove. Kad rukovodilac uviđaja shvati o 
kakvoj se nezgodi radi, on bi morao tačno znati koje tragove i gde da traži. Da bi 
ovo bilo uspešno moraju se poznavati mehanizmi različitih tipova nezgoda. 

Na primer, kod obaranja pešaka, nastaju sledeći tipični tragovi: 

- tipični tragovi na vozilu: oštećenja prednjeg branika, oštećenja prednje 
čeone maske vozila, oštećenja prednjeg poklopca sa ili bez otpalih lj- 
uspica boje, oštećenja vetrobranskog stakla, a pri velikim brzinama i oš- 
tećenja krova vozila i delovi kose i krvi na čeonoj ivici krova, tragovi 
kočenja na obodu pneumatika itd., 

- tipični tragovi na kolovozu: tragovi kočenja iza točkova vozila, materijali 
i delovi otpali sa vozila posle mesta sudara, trag đona obuće pešaka na 
mestu sudara, predmeti i delovi odeće i obuće pešaka itd.. 

- tipični tragovi na odeći i obući pešaka: obrisi na đonu obuće koja je kon- 
taktirala sa podlogom u trenutku sudara, preneti materijali i delovi sa vo- 
zila na pantalone u zoni potkolenice, butne kosti i karlice, pocepane pan- 
talone u predelu potkolenice, preneti materijali sa vetrobranskog stakla na 
leđa (na kaput, džemper, majicu i sl.) itd., 

-tipični tragovi na telu pešaka: krvni podlivi ili prelomi kostiju u predelu 
potkolenice, u predelu butne kosti i karlice, krvni podlivi i serijski prelomi 
rebara, prelomi kostiju ruku, krvni podlivi i rane u vidu rascepa na glavi, 
prelomi lobanje itd. 

U situacijama kada sumnjamo ko je upravljao vozilom, značajno je obratiti 
pažnju na tipične tragove koji se mogu naći: 

- u vozilu, na mestu vozača: oštećenja volana u vidu deformacija, oštećenja 
i lomljenje unutrašnjeg ogledala, tragove krvi i tkiva na polomljenom og- 
ledalu, oštećenja i tragovi papilarnih linija na ručici menjača, oštećenja i 
tragovi papilarnih linija na kontrolnoj tabli, oštećenja kasete i delova 
ispred vozača, oštećenja, dlake i tragovi krvi na vetrobranskom staklu 
ispred vozača, oštećenja i tragovi vlakana odeće na pojasu vozača, 
tragove đona na podlozi - podmetačima ispod nogu vozača, tragovi đona 
obuće vozača na papučicama kočnice, „gasa” ili spojnice, obuća vozača 
između papučica itd., 

- na vozaču: krvni podliv u pravcu pružanja pojasa, kružni krvni podliv od 
volana, povrede glave i čela od ogledala, povrede lobanje od udara u vetr- 
obransko staklo, prelomi potkolenice i povrede stopala od papučica, 
prelomi kostiju šaka kojima je držao volan ili ručicu menjača, tragovi u 
vidu šara sa papučica na đonu obuće itd., 

- u vozilu, na mestu suvozača: oštećenja kasete i delova ispred suvozača, 
oštećenja isturenih delova vrata suvozača (ručica za otvaranje stakla, ruči- 
ca vrata, nasloni za ruke i sl. ), oštećenja vetrobranskog stakla ispred suvo- 
zača (češće nastaju nego kod vozača), oštećenja i tragovi vlakana na poja- 
su suvozača, tragovi đona na podlozi sipod nogu suvozača, tragovi krvi na 
mestu suvozača itd., 

- na suvozaču: povrede ruku, prelom i krvni podlivi potkolenica i 
nadkolenica, povrede glave od udara u ogledalo i u vetrobransko staklo, 
povrede skočnih zglobova nogu (uganuća i sl.), krvni podlivi i prelomi re- 
bara, krvni podlivi u pravcu pružanja pojasa itd., 

Trebalo bi napomenuti da se nalaženje i istraživanje opisanih tragova radi 
uporedo, tako da se stalno traže odgovarajući tragovi već nađenim tragovima 
(parovi tragova). 


Možemo razlikovati tri vrste tipičnih tragova: 

- pravi tipični tragovi, 

- lažni tipični tragovi i 

- tipični tragovi koji nedostaju. 

Pravi tipični tragovi su oni tragovi koji su tipični za datu saobraćajnu ne- 
zgodu i potiču od te nezgode. 

Lažni tipični tragovi su tragovi koji su karakteristični za određeni tip ne- 
zgode, ali nisu nastali u konkretnoj nezgodi. Ovi tragovi mogu nastati: 

- pre konkretne nezgode (u nekoj drugoj nezgodi ili saobraćajnoj situaciji) 
ili 

- posle konkretne nezgode (fingiranjem tragova i situacije). 

Lažni tipični tragovi mogu pogrešno usmeriti rad na uviđaju, a kasnije i u 
sudskom postupku. Da bi se ovo izbeglo neophodno je, na licu: 

- naći sve tragove, 

- tačno protumačiti sve tragove i 

- pravilno i potpuno obraditi sve bitne tragove (uključujući i lažne tragove). 

Posebno je važno kvalitetno obraditi i lažne tipične tragove, kako bi se kasnije 

(u sudskom postupku) moglo dokazati da oni ne potiču od konkretne nezgode). 

Tipični tragovi koji nedostaju su tipični tragovi za određenu verziju sa- 
obraćajne nezgode koje na licu mesta ne nalazimo, a koji bi morali ostati, ako je 
ova verzija tačna. Nenalaženje ovih tragova znači: da nismo detaljno pretražili 
lice mesta, da su ovi tragovi uništeni ili da data verzija nije tačna. Ovim tragovima 
se mora posvetiti značajna pažnja, kako bi se na licu mesta dokazalo i dokumen- 
tovalo da ih nema. 

Netipični su oni tragovi koje ne očekujemo za dati tip nezgode, a nalaze 
se na licu mesta. 


Tragovi mogu biti: 

- netipični po vrsti, 

- netipični po položaju i 

- netipični po intenzitetu. 

Postojanje ovih tragova često dovodi u sumnju izjave svedoka ili potvrđuje 
druge alternative. Makoliko se netipični tragovi ne uklapali u našu misaonu 
rekonstrukciju događaja, trebalo bi ih korektno obraditi na licu mesta. Često je 
analiza tipičnih i netipičnih tragova presudna za analizu nezgode. 


8.3.6. Podela tragova sa aspekta merenja 


Sa aspekta merenja, sve tragove nezgode možemo podeliti na: 

- tačkaste tragove, 

- koncentrisane tragove, 

- linijske tragove (pravolinijske, krivolinijske i kombinovane), 

- površinske tragove i 

- zapreminske tragove. 

Tačkasti tragovi su svi tragovi saobraćajne nezgode čije su dimenzije ne- 
važne za analizu nezgode i ne moraju da se mere na licu mesta. Najčešće su ovo 

mali tragovi, ali postoje i veliki tragovi (predmeti) saobraćajne nezgode čije su di- 
menzije nevažne, pa će se obrađivati kao tačkasti tragovi (npr. lokva tečnosti čije 
dimenzije nisu važne, torba koja je ispala pešaku, akumulator itd.). 

Koncentrisani tragovi su svi tragovi koji su koncentrisani na manjim 
površinama i čija je veličina bitna. 

Linijski tragovi su oni tragovi čija je jedna dimenzija (dužina) izražena 
(bitno veća) u odnosu na drugu (širinu). 

Površinski tragovi su tragovi saobraćajne nezgode rasuti na većoj površini 
čiji položaj, oblik i pravac pružanja su važni (najčešće pravac pružanja ovih tra- 
gova pomaže veštaku da utvrdi pravac kretanja vozila neposredno pre sudara). 

Zapreminski tragovi su tragovi koji imaju značajnu i treću dimenziju 
(dubinu ili visinu). 


8.4. OBRADA TRAGOVA SAOBRAĆAJNIH NEZGODA 


8.4.1. Pronalaženje tragova na licu mesta saobraćajne nezgode 

Gde se traže i koji tragovi saobraćajne nezgode? 

Pronalaženje tragova je, na prvi pogled, prvi korak u njihovoj obradi. Me- 
đutim, da bi se kvalitetno i efikasno pronašli svi važni tragovi saobraćajne 
nezgode, neophodno je shvatiti saobraćajnu situaciju, tj. napraviti korektnu 
misaonu rekonstrukciju saobraćajne nezgode. Pronalaženje tragova je u 
direktnoj vezi sa shvatanjem uslova i načina kako se dogodila saobraćajna 
nezgoda. Kada se shvati saobraćajna situacija, trebalo bi pouzdano odgovoriti na 
pitanje: „које tragove i gde da tražimo?”. Pretraživanje celog prostora bez jasnih 
očekivanja samo bi nepotrebno oduzelo vreme, a ne bi garantovalo otkrivanje 
svih važnih tragova. 

Ko traži tragove saobraćajne nezgode? 

Tragove saobraćajne nezgode pronalazi i obrađuje član uviđajne ekipe koji 
je nesumnjivo osposobljen za ovaj posao. To je najčešće kriminalistički tehničar 
ili saobraćajni policajac. Ostali članovi ekipe, a posebno rukovodilac uviđaja, 
pomažu tako što sugerišu na postojanje tragova i ukazuju na njihovu važnost za 
analizu nezgode. 

Na osnovu čega se traže tragovi? 

Tragovi se, prvenstveno, traže na osnovu misaone rekonstrukcije događaja, 
odnosno na osnovu shvatanja saobraćajne situacije. Kada stručno lice shvati šta se 
desilo, trebalo bi da tačno zna gde i koje tragove očekuje na licu mesta (tipični 
tragovi saobraćajne nezgode). Ovu misaonu rekonstrukciju bi trebalo na licu mes- 
ta, neprekidno usaglašavati i menjati u zavisnosti od toga da li postoje tipični 
tragovi za tu situaciju ili ih nema. Međutim, na neke značajne tragove mogu 
ukazati učesnici i svedoci nezgode. Oni to mogu učiniti direktno - pokazujući tra- 
gove ili indirektno - objašnjavajući kako se nezgoda dogodila. 

Koje tragove bi trebalo tražiti i obrađivati? Na licu mesta bi trebalo naći 
i analizirati sve tragove saobraćajne nezgode. Međntim, u uviđajnoj dokumenta- 
ciji se fiksiraju samo oni tragovi koji su značajni za analizu saobraćajne nezgode. 
Naime, na licu mesta se nalazi i po nekoliko stotina raznih tragova. Kada su 
rukovodilac uviđaja i stručnjak za obradu tragova odredili šta će biti značajno za 
sveobuhvatnu i pouzdanu analizu nezgode, oni se opredeljuju i za tragove kojima 
se dokumentuju najznačajniji elementi zatečenog stanja. Tako se zanemaruje 
veliki broj tragova koji ne pružaju nikakve nove informacije o nezgodi. Ne postoji 
drugo pravilo po kome se aproksimiraju jedni tragovi, a izdvajaju i obrađuju neki 
drugi. Nekad se jedan važan element - okolnost pouzdano i precizno doku- 
mentuje jednim ili sa više tragova. Neki drugi tragovi koji bi ovu okolnost takođe 
dokumentovali, ne daju ništa novo, niti su pouzdaniji. U takvim slučajevima ru- 
kovodilac uviđaja se može opredeliti da ove druge tragove zanemari i ne fiksira. 
U drugoj situaciji (ako nema pouzdanijih tragova), isti tragovi će biti vrlo zna- 
čajni i biće sveobuhvatno fiksirani. 

Kako bi trebalo obrađivati odabrane - značajne tragove? 

Za kvalitetnu obradu tragova, trebalo bi poznavati i pravilno ceniti njihov 
značaj. Tragove bi trebalo obraditi tako da se zadovolji njihov značaj. Naime, za 
svaki trag bi trebalo znati koje važne informacije pruža u procesu razmatranja i 
rasvetljavanja nezgode, te ga obraditi na način da se ove informacije i kvalitetno 
prenesu. Na primer, kod traga vožnje određuje se njegov položaj kako bi se 
utvrdila putanja vozila. Kod traga kočenja meri se i njegova dužina kako bi se 
izračunavale brzine kretanja vozila. Ako se radi o NN vozilu meri se i širina ovih 
tragova, kako bi se vršila eliminacija onih koji nisu ostavili takav trag. Ako su na 
tragu vožnje dobro uočljive šare, one se fotografišu razmerno u cilju eliminacije 
onih pneumatika čije se šare razlikuju. Konačno, ako se na reljefnom tragu vožnje 
nalaze i neki karakteristični detalji, trag se mulažira itd. 

Značaj izjava učesnika i očevidaca? 

Na licu mesta bi redovno trebalo uzeti izjave učesnika ili svedoka nezgode. 
Shvatajući izjave, rukovodilac uviđaja shvata saobraćajnu situaciju i mehanizam 
nastanka tragova. Ovo pomaže u određivanju tipičnih i netipičnih tragova saobra- 
ćajne nezgode. Pri tome rukovodilac uviđaja stalno uporedo analizira izjave i na- 
đene tragove na licu mesta. Trebalo bi posebno ceniti delove izjave koji nisu u skla- 
du sa tragovima i ovo kvalitetno fiksirati. 


8.4.2. Obezbeđenje tragova na licu mesta saobraćajne nezgode 

Šta se podrazumeva pod pojmom obezbeđenje tragova SN? 

Obezbeđenje tragova podrazumeva sprečavanje njihovog pomeranja, pro- 
mene ili uništavanja. Posebno je važno sprečiti one promene koje bi umanjile značaj 
traga ili bi mogle doprineti nekorektnim anahzama traga, pa i saobraćajne nezgode. 

Kakav je odnos između obezbeđenja tragova i obezbeđenja lica mesta? 

Obezbeđenje tragova je samo jedan element obezbeđenja lica mesta. Osno- 
vni sadržaji obezbeđenja lica mesta odnose se na sprečavanje novih saobraćajnih 

nezgoda, na obezbeđenje tragova i predmeta saobraćajne nezgode, na obezbe- 
đenje lica (učesnika i svedoka nezgode), na obezbeđenje vozila i tereta (od krađe, 
od požara i sl.) i na regulisanje (obezbeđenje) saobraćaja u zoni mesta nezgode. 

Kada počinje obezbeđenje tragova? 

Obezbeđenje tragova i predmeta saobraćajne nezgode počinje odmah posle 
saobraćajne nezgode. Naime, učesnici u nezgodi su dužni da obezbede lice mesta, 
a posebno da spreče nove saobraćajne nezgode i da obezbede tragove i predmete 
nezgode. Ova njihova obaveza je posebno istaknuta kod saobraćajnih nezgoda sa 
obeležjima krivičnog dela . 3 Po dolasku patrole policije na lice mesta, ona preu- 
zima poslove obezbeđenja lica mesta, pa i obezbeđenja tragova. Posle dolaska 
ekipe za vršenje uviđaja policijska patrola će izvestiti o obezbeđenju lica mesta i 
obezbeđenje i obradu tragova i predmeta saobraćajne nezgode preuzeće rukovodi- 
lac uviđaja. Posebno je važno naglasiti značaj obezbeđenja izuzetih predmeta sa 
lica mesta koji će biti naknadno analizirani. O ovome se takođe stara rukovodilac 
uviđaja i o tome izdaje precizna naređenja. 

Do kada traje obezbeđenje tragova? 

Obezbeđenje tragova i predmeta saobraćajne nezgoda traje dok se ne završi 
njihova obrada i analiza. Za neke tragove ovo znači do njihovog fotografisanja, za 
neke tragove do njihovog merenja i opisa u zapisnik o uviđaju. Međutim, za tra- 
gove koji će biti izuzeti zbog nekih dodatnih ispitivanja i analiza obezbeđenje se 
nastavlja do okončanja ovih analiza, o čemu se izjašnjava rukovodilac procesa. 

Postupak obezbeđenja tragova od strane radnika policije? 

Prvo bi trebalo sprečiti neslužbena lica (lica koja naiđu ili se zateknu na 
mestu nezgode, učesnici nezgode i sl.) da se nekontrolisano približe tragovima i 
predmetima nezgode. Ovo se može postići posebnim saobraćajnim znakovima 
(„uviđaj u toku”, „stop-policija” i sl.), kupama, rampama i drugim preprekama, 
razapinjanjem posebnih traka (sa jasnim porukama o prisustvu policije) koje 
ograničavaju zonu u kojoj se očekuju tragovi, parkiranjem službenog vozila itd. U 
nedostatku adekvatnih sredstava mogu se koristiti i priručna sredstva u vidu ka- 
napa, papira (sa natpisom) i drvenih kolaca. Posle ograničavanja lica mesta saob- 
raćajne nezgode, stručnjak za obradu tragova dobro će markirati sve značajne 
tragove kako bi ih članovi uviđajne ekipe lako videli i čuvali. U nekim slučajevi- 
ma, kada se vozila i neki predmeti moraju pomerati (zbog oslobađanja povređenih 
ili zbog uspostavljanja saobraćaja), njih bi trebalo markirati pre pomeranja. Ovo 
mogu vršiti pripadnici prve policijske patrole koja je izašla na lice mesta, a poseb- 
no pripadnici saobraćajne policije (koji su osposobljeni za obezbeđenje lica me- 
sta, kao i za obezbeđenje i obradu tragova). O ovome će biti detaljno obavešten 
rukovodilac uviđaja. 



3 Učesnik u saobraćajnoj nezgodi u kojoj je neko izgubio život ili je bio povređen ili je nastala veća mate- 
rijalna šteta dužan je: 1) da ostane namestu saobraćajne nezgode ... 2) da preduzme sve štoje u njegovoj 
moći da se otklone nove opasnosti koje mogu da nastanu na mestu saobraćajne nezgode i da se omogući 
normalno odvijanje saobraćaja i da nastoji da se ne menja stanje na mestu nezgode i da se sačuvaju pos- 
tojeći tragovi, pod uslovom da preduzimanje tih mera ne ugrožava bezbednost saobraćaja ... (član 148. 
Zakona o osnovama bezbednosti saobraćaja na putevima). 



8. ELEMENTI SAOBRAĆAJNE TRASOLOGIJE 


Lipovac, P. Krsto 


Bezbednost saobraćaja 


Šta raditi u slučaju propusta u obezbeđenju? 

Nisu retki slučajevi da se naprave i značajni propusti u obezbeđenju tragova 
i predmeta saobraćajne nezgode. Mada bi trebalo smanjiti učestalost ovih propu- 
sta, značajno je da se ovi propusti na odgovarajući način registruju. Stručnjaci 
koji koriste tragove u analizi nezgode ceniće svaki od načinjenih propusta. U za- 
visnosti od konkretnih uslova, oni će svoj postupak u manjoj ili većoj meri pri- 
lagođavati situaciji. Vrlo je opasno načinjene propuste kriti, jer se tako sud i veš- 
taci dovode u zabludu, a nekad navode i na pogrešne zaključke. 


8.4.3. Markiranje tragova saobraćajnih nezgoda 
Šta je markiranje? 


Markiranje tragova je postupak iscrtavanja neisprekidanih (punih) ili 
isprekidanih linija pored tragova i/ili predmeta na licu mesta. 

Zašto se vrši markiranje? (U kojim situacijama se vrši markiranje?) 

Markiranje se vrši da bi se neki deo zatečenog stanja (predmet, trag ili detalj 
na njima) učinio markantnim (dobro uočljivim). Ovo je vrlo važan postupak na 
licu mesta, a posebno u sledećim situacijama: 

1) ako preti opasnost da se trag uništi za vreme vršenja uviđaja (na primer, 
vlažan trag vožnje će se isušiti i nestati), 

2) ako postoji potreba da se neki trag (ili predmet) pomeri pre završetka uvi- 
đaja (na primer, često se pomeraju vozila, odnose se povređena lica, po- 
meraju se predmeti koji su pripadali povređenim i sl.), 

3) ako preti opasnost da će se neki trag (predmet) slučajno pomeriti ili rasuti 
(na primer, slučajno se mogu šutnuti delovi otpali sa vozila, rasuti zemlja, 
staklo i drugi materijali otpali sa vozila i sl.), 

4) ako se markiranjem olakšava merenje tragova (na primer, merenje traga 
kočenja je olakšano - ako se kvalitetno odrede i markiraju početak i za- 
vršetak traga, merenje zone rasutih komadića vetrobranskog stakla je lakše 
- ako se kvalitetno markira zona ovog traga i sl.), 

5) ako očekujemo fotogrametrijsko korišćenje fotografija, da bi obezbedili 
što preciznije određivanje pojedinih tačaka na tragu (proces digitalizacije), 

6) da u grupi dobro vidljivih tragova istakne (skrene pažnju na) važan trag 
predmet (na primer, ako se na fotografiji dobro vide lokva ulja i lokva krvi, 
a mi želimo da istaknemo lokvu krvi), 

7) ako preti opasnost da se neki trag ili važan detalj na tragu neće dobro videti 
na fotografiji (na primer, tačan položaj početka traga kočenja ne bi se 
video, ako ga ne markiramo, položaj tragova stakla, ljuspica boje i drugih 
sitnih tragova ne bi se mogao odrediti sa fotografije, ako ih nismo markirali 
i sl.). 

Kako se vrši markiranje? 

Markiranje se vrši tako što kredom, ciglom, crepom, kamenom ili na neki 
drugi način iscrtavamo linije pored važnih tragova i predmeta saobraćajne nezgo- 

de. Ove linije mogu biti isprekidane i neisprekidane, one prate pravac pružanja 
linijskih tragova, odnosno oblik predmeta ili zone koncentrisanog i površinskog 
traga. 4 Markime linije ne smeju zaklanjati druge tragove (predmete). Ako na pravcu 
pružanja markirne linije postoji neki trag, onda se markima linija prekida. Pri mar- 
kiranju položaja predmeta, koncentrisanih i površinskih tragova markime linije bi 
trebalo da prate oblik traga (predmeta). 

Ukoliko se tragovi nalaze na makadamu, zemljanim, travnatim i drugim 
površinama (nije moguće ispisivanje linija), onda se markiranje vrši posebnim 
trakama i strelicama koje upućuju na važan trag (predmet). Tragovi na licima, le- 
ševima, vozilima i objektima takođe se markiraju na jedan od ova dva načina. 

Kad se vrši markiranje? 

Markiranje se najčešće vrši na licu mesta. Ukoliko markiranje na licu mesta 
nije bilo praktično, markiranje se može izvršiti i na fotografijama. Ovo se postiže 
tako što lice koje je bilo na uviđaju i analiziralo tragove, na fotografiji pažljivo 
nalazi nemarkiran, važan trag i pored njega ucrtava liniju kontrastne boje 
(najbolje crnim ili belim tušem) ili strelicom upućuje na mali trag ili detalj na tra- 
gu. Tako se mogu markirati povrede lica, oštećenja predmeta, a izuzetno i drugi 
tragovi (predmeti), odnosno detalji na ovim tragovima. 

Ako se markiranje vrši na licu mesta, onda bi trebalo obezbediti makar 
jednu fotografiju na kojoj se vide tragovi pre markiranja. Ovo je posebno važno 
zbog verodostojnosti sadržaja fotografija, zbog mogućnosti dodatnih analiza tra- 
gova, kao i zbog otklanjanja eventualnih grešaka pri markiranju. Dakle, praktičan 
postupak na licu mesta bio bi: fotografisati raspored i izgled tragova (2-3 fotog- 
rafije), markirati tragove, pa detaljno fotografisati lice mesta nezgode. 

Najčešće greške pri markiranju su: 

- važni tragovi nisu markirani, pa se na fotografiji ne mogu precizno identi- 
fikovati, 

- markirne linije zaklanjaju neke važne tragove nezgode, 

- markirne linije ne prate pravac pružanja traga, odnosno oblik zone traga. 

Šta se podrazumeva pod označavanjem tragova? 

Označavanje tragova je postupak pridodavanja odgovarajućih oznaka - 
simbola svakom tragu pojedinačno. Ove oznake mogu biti: 

- brojčane (numeričke) oznake (1,2, 3, ...), 

- slovne (alfabetske) oznake (A, B C, ... a, b c, ...) i 
-kombinovane slovno-brojčane (alfanumeričke) oznake (1A, ld, Al, ...). 

U našoj praksi najčešće se koriste brojčane oznake. 


4 Trebalo bi voditi računa da se pri analizi fotografija često dobro vide samo markirne linije, pa se one i 
analiziraju. Sa druge strane na licu mesta je lakše i pouzdanije odrediti granice tragova nego na fotogra- 
fijama. Zato če se veštaci češče rukovoditi markiranim granicama tragova, nego onim koje oni odrede na 
fotografijama. Ovo je posebno izraženo kod određivanja granica tragova kočenja, tragova stakla i slično. 

Zašto se tragovi označavaju? 

Označavanje tragova i predmeta je obavezan i veoma značajan postupak 
kojim se postižu sledeći važni efekti: 

- olakšava se rad na uviđaju, 

- ističu se važni detalji na fotografijama, 

- olakšava se kompletiranje uviđajne dokumentacije, 

- rasterećuju se svi elementi uviđajne dokumentacije, 

- povezuju se i usaglašavaju različiti elementi uviđajne dokumentacije, 

- olakšava se korišćenje uviđajne dokumentacije. 

Kad i kako se vrši označavanje tragova? 

Tragovi se, po pravilu, označavaju na licu mesta, a izuzetno i naknadno - na 
fotografijama. Na licu mesta tragovi se označavaju tako što se pored važnog traga 
(predmeta) postavi odgovarajuća oznaka. Ove oznake su obavezni deo nesesera 
za uviđaj. Mogu biti u vidu pločice koja se postavlja na postolje ili u vidu pirami- 
de (najčešće četvorostranične). Na obe strane pločice ispisane su oznake, i to: na 
jednoj strani crna oznaka na beloj podlozi, a na drugoj strani bela oznaka na crnoj 
podlozi. Na stranicama piramide takođe su naizmenično ispisane oznake: crna na 
beloj podlozi i bela oznaka na crnoj podlozi. Pločica (piramida) se okreće u 
zavisnosti od pozadine i vidljivosti. 

Ukoliko nemamo odgovarajuće oznake (nemamo neseser ili su u neseseru 
oštećene oznake), jednostavno se mogu napraviti priručne oznake od kartona, 
plastike i sličnih materijala. Ako na licu mesta nemamo ni priručne oznake, onda 
se neke ili sve oznake mogu ispisati kredom (ciglom, crepom i sl.). Trebalo bi 
voditi računa da oznake budu dovoljno velike, tako da se dobro vide na 
fotografijama. 

Označavanje tragova se, po pravilu, vrši pre fotografisanja. Ove oznake se 
mogu pomerati pri fotografisanju, tako da se bolje vide i ne zaklanjaju tragove. Izu- 
zetno, ako se radi o sitnim tragovima koje bi oznake zaklonile, može se prvo napra- 
viti snimak tragova, a zatim označavati i detaljno fotografisati. 

Ukoliko iz bilo kojih razloga važan trag nije označen na licu mesta, on se 
može označiti na fotografijama. To se postiže tako što se pored traga crnim ili be- 
lim tušem ispiše njegova oznaka. Ovakav način označavanja bi trebalo samo izu- 
zetno primenjivati. 

Kako pri označavanju biti dosledan? 

Pri određivanju redosleda oznaka trebalo bi poštovati neku logiku. Obično 
se, kod uviđaja saobraćajnih nezgoda, označava sledećim redosledom: 

1) prve oznake se pridodaju vozilima, 

2) sledeće oznake se pridodaju leševima ili povređenim, 

3) označe se linijski tragovi, 

4) označe se ostali postojeći tragovi i detalji (ostali tragovi na kolovozu, 
važna oštećenja vozila, tragovi na objektima i slično), 

5) označe se nepostojeći detalji (pravci kretanja vozila i pešaka, položaj 
vozila pre pomeranja, položaj svedoka i sl.). 

Tragove i predmete saobraćajne nezgode bi trebalo označavati pojedinačno. 
Ako želimo da naglasimo grupnu pripadnost više tragova, oni se mogu označiti 
oznakama koje imaju nešto zajedničko. Pri tome bi takođe trebalo pratiti neku lo- 
giku, tako da se pojednostavi korišćenje dokumentacije. Na primer, praktično je 
za tragove kočenja koristiti oznake: 2pd (trag kočenja prednjeg desnog točka 
vozila 2), 2zd (trag kočenja zadnjeg desnog točka vozila 2), 21 (trag kočenja levih 
točkova vozila 2) i slično. 

Označavanje na licu mesta trebalo bi koristiti i pri kompletiranju uviđajne 
dokumentacije. Oznake u svim elementima dokumentacije trebalo bi da budu 
usaglašene. 

Koje su najčešće greške u vezi označavanja tragova? 

Na licu mesta se često prave greške, u vezi označavanja. Kao najčešće i 
najznačajnije mogu se istaći sledeće: 

- uopšte se ne vrši označavanje na licu mesta, 

- ne razlikuju se pojmovi markiranje i označavanje, 

- vrši se delimično označavanje (označavaju se samo neki tragovi), 

- oznake se koriste samo u nekim delovima dokumentacije (skica, plan), a u 
drugim se ne navode (zapisnik), 

- oznake na licu mesta nisu usaglašene sa oznakama u dokumentaciji i 

- nisu usaglešene oznake u različitim elementima uviđajne dokumentacije. 


8.4.5. Načini fiksiranja tragova i predmeta saobraćajne nezgode 

Kao što je istaknuto osnovni cilj uviđaja je stručno i sveobuhvatno fiksira- 
nje zatečenog stanja, a najvažniji element zatečenog stanja su tragovi i predmeti 
saobraćajne nezgode. 



Osnovne metode registrovanja i fiksiranja tragova saobraćajne nezgode 
su: 

- izuzimanje (mulažiranje - izlivanje), 

- fotografisanje i videosnimanje, 

- grafički metod (skiciranje i crtanje u razmeri) i 

- opisni (verbalni) metod. 


Dakle, pri obradi traga trebalo bi ga opisati (u zapisniku o uviđaju), snimiti 
(fotografisati izgled traga, odnosno detalja na njemu), ucrtati, izmeriti i kotirati 
značajne veličine (odrediti položaj i dimenzije traga) i, po potrebi, izuzeti predmet 
koji nosi trag ili mulažirati trag. U zavisnosti od značaja traga, veća ili manja 
pažnja će se posvetiti jednom ili drugima metodama fiksiranja traga. 

8.5. NAJZNAČAJNIJI TRAGOVI SAOBRAĆAJNE 
NEZGODE: ZNAČAJ I OBRADA 

Na licu mesta saobraćajne nezgode nalaze se tragovi kao i kod ostalih dela. 
Međutim, postoje i neki tragovi koji su specifični za uviđaj saobraćajne nezgode, 
tj. koji se ne nalaze kod ostalih uviđaja (tragovi kočenja, promene na tragu nastale 
pri sudaru, tahografski zapis itd). Pored toga značaj nekih tragova, pa i njihov 
način obrade bitno su drukčiji kod uviđaja saobraćajnih nezgoda nego kod ostalih 
uviđaja (tragovi na točkovima, oštećenja vozila, krajnji položaj predmeta i 
tragova itd.). Zato postoji potreba da se posebna pažnja posveti nekim tragovima 
saobraćajnih nezgoda. 

Na ovom mestu ćemo izdvojiti neke specifične tragove saobraćajnih nezgo- 
da i njihovu obradu detaljno analizirati. Pri tome ćemo posebnu pažnju posvetiti 
onim tragovima koji zahtevaju specifičan postupak obrade, odnosno koji su naj- 
češći ili najznačajniji za analizu nezgode. 


Na licu mesta bi trebalo: 

- efikasno i brzo naći sve tragove, 

- tačno protumačiti sve tragove i 

- pravilno i potpuno obraditi sve bitne tragove. 

Da bi se ovo moglo stručno uraditi, neophodno je znati: 

- kako i kada nastaju ovi tragovi, 

- kako izgledaju i kako se raspoznaju tragovi, 

- koji je značaj tragova i 

- kako se tragovi obrađuju (u skladu sa njihovim značajem). 

8.5.1. Tragovi kretanja vozila 

Tragovi kretanja vozila su, svakako, najčešći i najznačajniji tragovi koji se 
mogu naći na kolovozu i drugim površinama. 


Prema vrsti kretanja i uslovima u kojima su nastali, tragovi kretanja 
mogu biti: 

a) tragovi vožnje, 

b) tragovi kočenja, 

c) tragovi zanošenja, 

d) tragovi klizanja i 

e) tragovi grebanja. 

a) Tragovi vožnje (bez proklizavanja) 

Ovi tragovi nastaju ako se točkovi okreću bez proklizavanja, tj. ako nisu 
forsirano kočeni, niti ekstremno ubrzavani. Tragovi vožnje (bez proklizavanja) 
mogu biti utisnuti ili otisnuti. 

Utisnuti tragovi vožnje nastaju pri kretanju po mekim površinama (mekšim 
od pneumatika): po zemlji, po snegu, po rastopljenom asfaltu, po prljavštinama uz 
ivice kolovoza i slično. Pri tome se šara pneumatika utiskuje u mekšu podlogu ili 
se samo remeti forma podloge (bez uočljivih šara) kao u travi i sl. Ova promena 
na površini podloge (utisak, povaljana trava i sl.) predstavlja trag vožnje. 

Otisnuti tragovi vožnje nastaju pri kretanju mokrog ili prljavog pneumatika 
po suvom i čistom kolovozu. Pri tome se delovi materijala sa pneumatika prenose 
na podlogu (i obratno) i oni fizički predstavljaju trag vožnje. Na njima mogu biti 
bolje ili slabije izražene šare pneumatika. Međutim, na nekim tragovima vožnje 
šare nisu uopšte uočljive. 

Saobraćajni značaj tragova vožnje sastoji se u sledećem: 

- samo postojanje traga vožnje ukazuje na način kretanja vozila (vozilo nije 
forsirano kočeno, niti je ekstremno ubrzavano), 

- položaj traga vožnje određuje putanju vozila i 

- položaj i izgled traga vožnje određuju smer kretanja vozila itd. 

Kriminalistički značaj tragova vožnje, dolaze do izražaja pri traganju za 

vozilom koje je učestvovalo u nezgodi. Tragovi vožnje omogućuju eliminaciju 
vozila koja nisu učestvovala u nezgodi, i to na osnovu: 

- određivanja širine pneumatika, 

- određivanja razmaka između točkova, 

- određivanja međuosovinskog razmaka, 

- određivanja tipa šara na pneumatiku, 

- određivanja tipa pneumatika i 

- određivanja obima pneumatika. 

Nekad tragovi vožnje mogu omogućiti i identifikaciju vozila koje je učes- 
tvovalo u nezgodi, i to, pre svega, na osnovu: 

- određivanja individualnih karakteristika na pneumatiku i 

- uporedne analize prljavština (materijala) na tragu vožnje i na pneumatiku. 

Obrada tragova vožnje sastoji se u sledećem: 

- pronaći trag vožnje i utvrditi od kog vozila (točka) potiče, 

- označiti trag vožnje, 

- markirati trag, ako je slabo vidljiv ili može biti uništen, 

- fotografisati trag, 

- skicirati trag, 

- izmeriti trag, 

- opisati trag u zapisniku o uviđaju i 

- po potrebi, mulažirati trag. 

b) Tragovi kočenja 

Da bismo lakše razumeli nastajanje i značaj tragova kočenja, upoznaćemo 
se sa nekim elementima procesa kočenja. Ma koliko vozači ovaj proces doživlja- 
vaju kao trenutan, proces kočenja traje po nekoliko sekundi. Na Slici 8.1., prika- 
zane su faze procesa forsiranog kočenja, a na Slici 8.2. dijagrami brzine i uspo- 
renja pri forsiranom kočenju. 

Slika 8.1. Faze forsiranog kočenja vozila (a) i dijagram usporenja vozila pri ovom 
kočenju. 5 


U trenutku T 0 stvorena je opasna situacija zbog koje će vozač forsirano 
kočiti. U trenutku Tj noga vozača dodiruje kočnicu, a u trenutku T 2 započinje 
kočenje točka (kočione obloge dodiruju doboš). Do trenutka T 3 obloge sve više 


5 Lipovac, K., Uviđaj saobraćajnih nezgoda — Elementi saobraćajne trasologije, Viša škola unutrašnjih 
poslova, Beograd, Zemun, 2000, str. 72. 

pritiskaju doboš i točak se sve sporije okreće. U trenutku T 3 prekida se okretanje 
točka (točak blokira), tj. na kontaktu točka sa podlogom dolazi do potpunog 
proklizavanja. Od trenutka proklizavanja, usporenje kratko opada (jer je trenje 
kretanja manje od trenja mirovanja), da bi se stabilizovalo oko neke srednje vred- 
nosti realizovanog usporenja, b 0 (m/h 2 ). 

Dakle, ukupno vreme kočenja možemo razložiti na: 

- vreme reagovanja vozača (tj), 

- vreme odziva kočionog sistema (t 2 ), 

- vreme porasta usporenja (t 3 ) i 

- vreme intenzivnog kočenja (t k ). 

U toku ovih vremena vozilo prelazi odgovarajuće puteve kao na slici... 

Vreme reagovanja vozača (tj) je vremenski period od trenutka stvaranja 
opasne situacije (T G ) do trenutka dodirivanja kočnice (T|). U toku ovog vremena 
vozač opaža opasnu situaciju, obrađuje informaciju o opasnoj situaciji, odlučuje 
da preduzme određene mere (svira, ablenduje, skreće, koči i slično), prenosi ko- 
mandu do nogu i ruku, diže nogu sa „gasa” i premešta je na kočnicu. 

Vreme reagovanja vozača zavisi od vozača i od vrste opasne situacije: 

- sporije reaguju stariji vozači, alkoholisani vozači, vozači pod uticajem 
droga i lekova, umorni vozači, slabije obučeni vozači (vozači u prvim go- 
dinama vozačkog staža), 

- isti vozači brže reaguju, ako je situacija opasnija i prostija. 

Vreme reagovanja vozača varira (u zavisnosti od nabrojanih činilaca) od 0,5 
do 1,5 sekundi. 

Vreme odziva kočionog sistema (t 2 ) je period od dodirivanja papučice 
kočnice (T 2 ) do trenutka kad se kočenjem počinje usporavati 6 okretanje točka 
(T 2 ). U toku ovog perioda sila kočenja se prenosi sa papučice kočnice do glavnog 
kočionog cilindra na točku, odnosno do kočionih diskova ili doboša. Ovo vreme 
zavisi od vrste i podešenosti kočionog sistema i kod ispravnih kočionih uređaja 
varira od 0,15 do 0,2 sekunde. 

Vreme porasta usporenja (t 3 ) je vreme od početka usporavanja vozila (T 2 ) 
do trenutka kad usporenje dostigne najveću vrednost (T 3 ). Ovo vreme zavisi od: 

- vrste kočionog sistema, 

- opterećenosti vozila, 

- stanja kolovoznog zastora itd. 

Kod mehaničkih kočnica vreme porasta usporenja je zanemarljivo. Kod 
hidrauličnih kočnica ovo vreme varira od 0,15 do 0,25 sekundi, a kod pneumat- 
skih kočnica od 0,3 do 0,7 sekundi. 

Vreme intenzivnog kočenja (t k ) je period od ostvarivanja najvećeg uspo- 
renja - potpunog blokiranja točka (T 3 ) do zaustavljanja vozila (T z ). Ovo vreme 
zavisi od: 

- realizovanog usporenja (b (( ) i 

- brzine vozila (v 0 ). 


6 Od trenutka podizanja noge sa papučice „gasa” vozilo se usporava zbog sila otpora kretanju. Ovo uspo- 
ravanje je posebno značajno, ako se vozilo kreće na uzbrdici. Međutim, ovde se misli na usporavanje 
okretanja točka usled pritiska kočionih obloga na doboš točka, a pod dejstvom sila kočenja. 

Vreme intenzivnog kočenja je duže, ako je realizovano usporenje manje 
(neispravni kočioni uređaji, klizav kolovoz, loši pneumatici i slično), odnosno, 
ako je veća brzina vozila . 7 

Tragovi kočenja nastaju pri forsiranom kočenju vozila. Naime, kad sila 
kočenja premaši graničnu silu prianjanja pneumatika i podloge, dolazi do prokli- 
zavanja pneumatika, odnosno do blokiranja pneumatika. Na kontaktu pneumatika 
sa kolovozom guma tare o podlogu, zagreva se i topi. Na kolovozu ostaju tragovi 
sagorele gume, a na obodu pneumatika izraženo zacrnjenje i uzdužni tragovi- 
obrisi. Ukoliko se u šarama pneumatika ili na kolovozu nalaze kamenčići, onda 
ovi tragovi mogu biti praćeni tankim i kratkim tragovima grebanja. Ako je kolo- 
voz prekriven zemljom ili peskom, mogu potpuno izostati zacrnjenja kolovoza, a 
da skidanje materijala (prljavština) bude praćeno tragovima grebanja. 

U prvoj fazi, dok točak ne blokira (do trenutka T 3 ), proklizavanje je manje, 
a tragovi na podlozi i na pneumatiku slabije uočljivi. To su tragovi kočenja ok- 
rećućim točkom (nastaju u fazi porasta usporenja). U drugoj fazi, kada točak 
prestane da se okreće (blokira), proklizavanje je potpuno, pa ostaju jasnija 
zacrnjenja na tački dodira pneumatika i kolovoza, odnosno crnji tragovi na kolo- 
vozu. To su traogvi kočenja blokiranim točkom. 

Pri forsiranom kočenju, ostaju tragovi na pneumatiku i na podlozi. Trag 
kočenja okrećućim točkom je manje zacrnjen trag na podlozi, a poprečne šare na 
ovom tragu su izdužene, ako se mogu uočiti. Trag kočenja blokiranim točkom je 
crnji i na njemu se mogu uočiti samo uzdužne šare. Trag kočenja na savremenom 
kolovozu približno odgovara širini pneumatika. Na obodu pneumatika lako se uo- 
čavaju mestimična zacrnjenja i uzdužni obrisi, nastali u toku kočenja okrećućim 
točkom. Na donjoj površini gazećeg sloja pneumatika (koja je dodirivala podlogu 
u vazi kad je točak bio blokiran) lako se nalazi izraženo zacrnjenje i mesta na ko- 
jima je guma oštećena ili čak otpala . 8 

Trag kočenja prednjeg točka putničkog vozila (ili nenapumpanog pneumati- 
ka), po pravilu, ima izražene spoljašnje ivice, a sredina traga je slabije zacrnjena ili 
čak neuočljiva. Trag kočenja zadnjih točkova putničkog vozila (ili prenapumpanih 
pneumatika) ima izraženu sredinu traga, a ivice slabije izražene ili čak nevidljive. 
Međutim, opterećenje vozila, a posebno odstupanja pritiska u pneumatiku od pred- 
viđenog, mogu bitno izmeniti tragove kočenja, tako da ovaj kriterijum nije pouzdan 
i ne bi samo po njemu trebalo određivati poreklo tragovakočenja. Ukoliko se vozilo 
zaustavilo na kraju tragova kočenja i nije pomerano, najsigurniji kriterijum za 
utvrđivanje porekla tragova jeste položaj traga u odnosu na točkove. Tragovi potiču 
od onih točkova ispod kojih se završavaju i u čijem pravcu se pružaju. 


7 Vreme koćenja: 


h ~ 


V , 


gde su: 

t k - vreme intenzivnog kočenja (s) 

V| - brzina voziia na početku intenzivnog kočenja, tj. u trenutku T3 (m/h) i 
b 0 - realizovano usporenje vozila (m/h'). 

8 Tragovi na gazećem sloju pneumatika se iako uništavaju, ako se vozilo nastavi kretati, jer ove tra- 
gove prekriju prljavštine sa podloge. 

Saobraćajni značaj tragova kočenja je ogroman i sastoji se u sledećem: 

- ako smo na licu mesta našli tragove kočenja i utvrdili da potiču od datog 
vozila to znači da je to vozilo bilo forsirano kočeno. Međutim, ako nismo 
našli tragove kočenja to ne znači da vozilo nije bilo kočeno, pa čak ni da 
vozilo nije forsirano kočeno , 9 

- na osnovu položaja traga kočenja lako se određuje položaj vozila u svim 
trenucima posle započinjanja kočenja (putanja vozila), 

- na osnovu dužine tragova kočenja saobraćajno-tehnički veštak može iz- 
računati brzinu vozila neposredno pre započinjanja kočenja i u svim pozi- 
cijama posle toga , 10 

- na osnovu pružanja traga kočenja može se odrediti pravac kretanja vozila 
i neposredno pre kočenja, 

- na osnovu izgleda i međusobnog položaja tragova kočenja i drugih trago- 
va i predmeta, može se na licu mesta odrediti smer kretanja vozila, i to: 

-Ako vozilo nije pomerano posle nezgode (zatekli smo vozilo i tragove 
kočenja), onda se tragovi kočenja nalaze iza vozila koje je kočilo, 

- Ako je vozilo pomereno, ali postoje tragovi kočenja levih i desnih točko- 
va (iste osovine), onda se smer kretanja može odrediti i na osnovu 
međusobnog položaja tragova kočenja. Počeci tragova kočenja levog i 
desnog točka iste osovine nisu u istoj visini (već su smaknuti), a završeci 
tragova su u istoj visini. Ovaj kriterijum ne mora biti valjan, ako vozilo 
nije stalo. 

- Konačno smer kretanja se može odrediti i na osnovu samo jednog traga 
kočenja. Na početku traga kočenja zacrnjenje je postepeno, a na završetku 
trag se oštro prekida. Ovaj kriterijum je korektan i ukoliko vozilo nije sta- 
lo na kraju tragova kočenja. Naime, vreme otkočivanja je kraće od vreme- 
na zakočivanja. Zato je dužina slabije zacrnjenog traga u fazi otkočivanja 
kraća od dužine traga iz faze zakočivanja. 

- Na osnovu izgleda početka traga kočenja, veštak može zaključiti kako je 
vozač reagovao kočenjem (naglo - refleksno ili ležerno - polako). 

-Na osnovu izgleda i međusobnog položaja završetaka tragova kočenja, 
može se odrediti da li se vozilo zaustavilo ili samo prikočilo (pa nastavilo 
kretanje), i to: 

- ako se tragovi kočenja završavaju oštro i u istoj visini (ravno), onda se vo- 
zilo kočenjem zaustavilo i 

- ako se trag kočenja završava postepeno i smaknuti, onda je vozilo samo 
prikočeno, pa nastavilo vožnju, 






9 Vozila se veoma često zaustavljaju neforsiranim kočenjem, pa ne ostavljaju nikakve tragove. Vozila sa 
ABS i pri forsiranom kočenju ne ostavljaju lako uočljive tragove. Konačno, česte su situacije kad vozilo 
ostavi slabo uočljive tragove kočenja, pa ih na licu mesta ne možemo da nađemo. 

10 Kinetička energija se, u procesu kočenja, pretvara u rad sila kočenja, pa se jednostavno pokazuje da je 
brzinaizgubljenaprikočenjupribližnojednaka: v = 2bs, gde su: b - realizovano usporenje koje određuje 
veštak, a s - ukupna dužina najdužeg traga kočenja. 

- na osnovu izgleda i međusobnog položaja tragova kočenja može se osno- 
vano posumnjati u ispravnost sistema za kočenje , 11 

- ako nema traga kočenja od nekog točka, posumnjaćemo 12 da ovaj točak 
nije bio kočen. Pri tome bi trebalo proveriti ima li tragova na obodu pneu- 
matika , 13 

- ako neki trag kočenja počinje znatno pre drugoga, posumnjaćemo da toč- 
kovi ne koče jednovremeno i 

- ako tragovi kočenja skreću i prelaze u tragove kočenja sa zanošenjem, 
posumnjaćemo da je razlika sila kočenja na istoj osovini nedopušteno ve- 
lika itd. 

Tragovi kočenja imaju i veliki kriminalistički značaj. Na osnovu detaljne 
analize tragova kočenja može se izvršiti eliminacija tipova vozila koja nisu 
učestvovala u nezgodi. S ciljem eliminacije na osnovu tragova kočenja može se 
dovoljno precizno odrediti: 

- broj pneumatika na osovini, 

- širina pneumatika, 

- razmak između točkova na istoj osovini, 

- međuosovinski razmak i 

- vrsta i raspored uzdužnih šara pneumatika. 

Izuzetno, detaljna analiza tragova kočenja može pomoći identifikaciji vozi- 
la, i to na osnovu: 

- individualnih karakteristika pneumatika (vrste i rasporeda oštećenja šara 
pneumatika, ukleštenog kamena u odgovarajuće šare pneumatika i sl.); 

- komada gume koji su otpali u toku kočenja i 

- analize drugih materijala koji su otpali sa pneumatika u toku kočenja. 

Da bi se zadovoljio veliki značaj tragova kočenja, na licu mesta trebalo bi: 

- pronaći sve tragove kočenja na obodu pneumatika i na kolovozu; 

- odrediti poreklo svakog traga kočenja; 

- odrediti i markirati početak svakog traga pojedinačno; 

- odrediti i markirati završetak svakog traga pojedinačno; 

- detaljno pregledati svaki trag kočenja i eventualno, naći karakteristične, 
detalje (promene) na tragu, a posebno one koji nastaju pri sudaru; 

- markirati tragove kočenja (po potrebi); 

- označiti svaki trag pojedinačno; 

- legendom objasniti oznake; 

- fotografije bi trebalo da prikažu; 

- skicirati tragove kočenja; 

- izmeriti tragove kočenja (odrediti položaj , dužinu i, po potrebi, širinu traga); 

- u zapisniku o uviđaju opisati izgled, položaj i veličine tragove kočenja. 


11 Ako se trag pruža lučno, to može biti izazvano slabijim kočenjem jednog točka. Ako nekog traga kočenja 
nema, to može značiti da taj točak nije blokirao, tj. da je slabije kočio i slično. Međutim, na licu mesta 
se samo sumnja, pa upućuje na vanredni tehnički pregled, gde će se, eventualno, utvrditi i dokumento- 
vati neispravnost. 

12 Dakle, na licu mesta ćemo posumnjati, a na vanrednom tehničkom pregledu dokazati i dokumentovati 
neispravnost. 

13 Nekad je lakše naći tragove kočenja na obodu pneumatika nego na kolovozu. 

Slika 8.2. Ucrtavanje tragova kočenja i merenje njihove dužnine. 14 


14 Lipovac, K., Uviđaj saobraćajnih nezgoda - Elementi saobraćajne trasologije, Viša škola unutrašnjih 
poslova, Beograd, Žemun, 2000, str. 92. 

Pri kočenju klasičnim kočnicama dolazi do blokiranja točkova. Kada su up- 
ravljački točkovi blokirani otežano je ili, čak, onemogućeno upravljanje vozilom. 
Ako točkovi blokiraju u krivini vozilo će nastaviti da se kreće tangencijalno, tj. 
sići će sa puta. Ako jedan točak naiđe na klizav kolovoz, on će brže proklizati i 
realizovaće se različite sile kočenja, zbog čega može doći do zanošenja vozila. Da 
bi se ove nebezbedne situacije (nemogućnost upravljanja pri kočenju i zanošenje 
vozila pri kočenju) sprečile danas se sve češće ugrađuju, tzv. anti blokirajući sis- 
temi (ABS). 

Mada postoje različite varijante ABS, grubo možemo reći da je zadatak 
ABS da dozira sile kočenja tako da se održavaju na granici proklizavanja. Čim 
dođe do proklizavanja na jednom točku ABS smanjuje sve sile kočenja tako da se 
točak odblokira (nastavi se okretanje točka), bez obzira što vozaač snažno pritiska 
papučicu kočnice. Tako se ostvaruje najefikasnije bezbedno kočenje u datim uslo- 
vima, sprečava se potpuno proklizavanje, a vozilo ostaje stabilno i upravljivo. 
Vozila sa ABS ostaju stabilna i upravljiva i pri kočenju na klizavom kolovozu 
(sneg, led, voda, prljavštine i slično) kao i pri kočenju u krivini. S obzirom da 
ABS sprečava blokiranje točkova, proklizavanje pneumatika se svodi na mini- 
mum, pa se smanjuje i trenje pneumatika i kolovoza. Zato vozila sa ABS ostavlja- 
ju tragove kočenja koji nisu lako uočljivi. Tragovi kočenja sa ABS su svetliji i is- 
prekidani, a često se ne mogu ni uočiti golim okom. Ukoliko kolovozni zastor nije 
ravnomernog kvaliteta, onda će se tragovi bolje uočavati na onoj strani koja obez- 
beđuje lošije prianjanje (na primer, uz desnu ivicu kolovoza ima prljavština i slič- 
no). Danas se radi na optimiziranju opreme i metodologije za lakše uočavanje tra- 
gova kočenja vozila sa ABS. 

Tragovi kočenja vozila sa ABS se lakše uočavaju na obodu pneumatika 
nego na podlozi. Posebno će se lako uočiti na obodu onog pneumatika koji je ra- 
nije proklizao. Na obodu pneumatika ne može se uočiti jedna tačka zacrnjenja (jer 
nema potpunog proklizavanja), već su zacrnjenja ravnomerno raspoređena po 
obodu pneumatika (posledica kočenja okrećućim točkom). O ovom se mora vodi- 
ti računa prilikom traženja tragova kočenja. Podatak o tome da li vozilo ima ABS 
mora se evidentirati u uviđajnoj dokumentaciji ili bar evidentirati tačnu marku, tip 
i godinu proizvodnje vozila. 

c) Karakteristični detalji na tragovima kočenja 

Kad pronađemo tragove kočenja, trebalo bi ih detaljno analizirati kako bi na 
njima našli neke promene - karakteristične detalje. Najznačajniji su oni karakte- 
ristični detalji koji su nastali u trenutku sudara ili neposredno posle sudara, i to: 

- kratki prekid (slabljenje) traga, 

- nagle promene pravca pružanja traga, 

- kratko zadebljanje ili zacrnjenje traga, 

- prelazak traga kočenja u trag zanošenja i 

- kombinacija prethodno navedenih detalja. 

Opisane karakteristične detalje bi trebalo obrađivati slično drugim važnim 
tragovima saobraćajne nezgode. Zato bi tragove kretanja trebalo posebno detaljno 

analizirati u pretpostavljenoj zoni mesta sudara. Naime, na osnovu ostalih tragova 
saobraćajne nezgode (otpali delovi i metarijali sa vozila ili prepreke) može se gru- 
bo odrediti očekivana šira zona mesta sudara. U ovako određenoj zoni sudara tre- 
balo bi tragati za karakterističnim detaljima. 

Neki detalji se mogu naći posmatranjem iz neposredne blizine (prekid, sla- 
bljenje, zacrnjenje i zadebljanje traga), a druge ćemo lakše otkriti pažljivim pos- 
matranjem duž traga sa većeg rastojanja (nagla skretanja traga) ili kombinacijom 
ovih postupaka. 

Karakteristični detalji koji ukazuju na mesto sudara mogu da nastanu i na 
drugim tragovima kretanja, a posebno na tragovima vožnje. 

Kada smo pronašli tražene detalje na tragovima, pristupamo njihovoj obradi. 

U našoj praksi se ne posvećuje dovoljno pažnje obradi karakterističnih deta- 
lja, što često onemogućuje precizno utvrđivanje mesta i mehanizma sudara, čime 
se ugrožavaju i ostali delovi saobraćajno-tehničke analize. 

Važno je naglasiti da stručno i sveobuhvatno tumačenje i korišćenje ovih 
tragova mogu da vrše samo saobraćajno-tehnički veštaci. Kriminalistički tehniča- 
ri i drugi članovi uviđajne ekipe nisu stručno osposobljeni, nid ovlašćeni da 
određuju mesto sudara. Zato je osnovni zadatak ekipe na licu mesta da stručno i 
sveobuhvatno obradi ove tragove, kako bi ih sobraćajno-tehnički veštak mogao 
stručno analizirati i uklopiti u svoj nalaz. 

d) Tragovi zanošenja 

Tragovi zanošenja nastaju kad bočne sile koje deluju na vozilo premaše 
maksimalnu bočnu silu prianjanja. Pri tome se vozilo kreće bočno i unapred 
(translatorno i rotaciono kretanje) ili samo bočno (rotaciono kretanje oko jedne 
fiksirane tačke), za razliku od kočenja, kad se vozilo kreće unapred (samo transla- 
torno). Do zanošenja vozila dolazi: 

- pri skretanju (na primer, u krivini ili raskrsnici), ako se vozilo kreće veli- 
kom brzinom (centrifugalna sila dovodi do zanošenja); 

- u pravcu pri nejednakom kočenju na levim i desnim točkovima (razlika 
sila kočenja stvara momenat koji izaziva zanošenje) i 

- pri dejstvu drugih bočnih sila prilikom sudara, jakog bočnog vetra i sli- 
čno. 

U ovim situacijama bočno trenje je veliko i pri zanošenju dolazi do topljenja 
gume. Na podlozi (kolovozu) ostaju izražena zacrnjenja - tragovi zanošenja, koji 
su po prirodi isti kao i tragovi kočenja. 

Tragovi zanošenja ostaju na pneumatiku i na podlozi. Na pneumatiku su uo- 
čljive poprečne šare - obrisi, koji mogu zahvatiti ceo obim pneumatika (čisto 
zanošenje) ili samo deo obima (zanošenje sa kočenjem). Slični poprečni obrisi 
mogu se naći i na tragovima zanošenja na podlozi. U nekim situacijama tragovi 
zanošenja prethode prevrtanju vozila. 

Raspoznavanje tragova zanošenja je sasvim jednostavno: 

-tragovi zanošenja su vezani za zanošenje vozila (zato će se ovi tragovi 
potražiti u svim situacijama kad je došlo do zanošenja vozila), 

- tragovi zanošenja su uvek krivolinijski, 

- tragovi zanošenja od različitih točkova nikad se ne preklapaju, 

- širina tragova zanošenja se menja duž tragova, 

- šare pneumatika na tragu su deformisane i pružaju se ukoso ili poprečno. 

Značaj tragova zanošenja je, u nekim situacijama, presudan za saobraćaj- 

no-tehničku analizu nezgode i sastoji se u sledećem: 

- postojanje tragova zanošenja ukazuje na način kretanja vozila: dakle, doš- 
lo je do zanošenja. Na licu mesta bi trebalo naći i dokumentovati uzrok 
zanošenja vozila - neispravne kočnice, klizav kolovoz, sudar i slično; 

- ako je do zanošenja došlo zbog sudara, onda početak tragova zanošenja 
precizno određuje mesto sudara; 

- na osnovu položaja tragova zanošenja, određuje se položaj vozila u raz- 
ličitim fazama zanošenja (putanja vozila); 

- na osnovu postojanja tragova zanošenja u krivini saobraćajno-tehnički 
veštak može približno odrediti najmanju brzinu vozila u krivini; 15 

- na osnovu postojanja tragova zanošenja u pravcu pouzdano se može 
posumnjati u ispravnost kočionih uređaja. Ako posumnja da je do 
zanošenja došlo zbog realizacije različitih sila kočenja na točkovima, kva- 
litetno ćemo fiksirati stanje podloge (fotografisati i opisati) i stanje pneu- 
matika, a vozilo ćemo uputiti na vanredni tehnički pregled. 

Obrada tragova zanošenja je slična obradi ostalih linijskih tragova i sastoji 
se u sledećem: 

1) pronači tragove zanošenja i utvrditi njihovo poreklo. Posebno je važno 
detaljno pretražiti potencijalnu zonu sudara, putanju vozila u skretanju, putanju 
pre prevrtanja i put kočenja. Tragovi zanošenja mogu biti i znatno ispred mesta 
prevrtanja vozila ili sudara sa drugim vozilima; 

2) otkriti i dokumentovati uzrok zanošenja: 

- ako se posumnja da je do zanošenja došlo zbog blata na kolovozu, ovaj 
detalj fotografisati, u zapisniku opisati i na crtežu ucrtati; 

- ako se posumnja da je do zanošenja došlo zbog oštre krivine, izmeriti me- 
rodavni segment krivine ili putanje vozila; 

- ako se posumnja da je do zanošenja došlo zbog neispravnih kočnica, vozi- 
lo uputiti na vanredni tehnički pregled, ako se posumnja da je zanošenje 
izazvano lošim stanjem pneumatika posebno detaljno fiksirati stanje 
pneumatika (fotografisati, opisati, dubinometrom i šormetrom izmeriti 
odgovarajuće karakteristike); 

- ako je do zanošenja došlo zbog sudara, detaljno obraditi tragove sudara, a 
pre svega oštećenja vozila; 

3) označiti i markirati svaki trag zanošenja (slično tragovima kočenja); 

4) legendom pojasniti oznake - napisati vrstu i poreklo svakog traga poje- 
dinačno; 


15 Naime, veštak može izračunati graničnu brzinu (v gr ) na bočno zanošenje u datim uslovima (za dati ra- 
dijus krivine, bočni nagib kolovoza, kvalitet kolovoza i kvalitet pneumatika). Kako je do zanošenja 
došlo zbog velike brzine, brzina vozila (v 0 ) bila je veća od određene granične brzine(v gr ). 

5) fotografisati tragove zanošenja i važne detalje na ovim tragovima; 

6) skicirati tragove zanošenja. Ovi tragovi se šematski crtaju u vidu kosih 
linija duž pravca kretanja vozila. Kose linije na tragu prikazuju kose obrise na tra- 
gu zanošenja. Ako je do zanošenja došlo u toku kočenja, onda kažemo da su ostali 
tragovi kočenja sa zanošenjem i ove tragove prikazujemo tako što nacrtamo jednu 
liniju (trag kočenja), a zatim poprečno iscrtavamo crtice (tragovi zanošenja) duž 
ove linije; 

7) izmeriti tragove zanošenja: merenje se obično svodi na određivanje po- 
ložaja početka i završetka traga. Izuzetno, ako je trag zanošenja dug, pa se ne bi 
mogao precizno ucrtati na osnovu dve tačke, određivaće se i položaj nekoliko 
tačaka na tragu. Ako se radi o tragu kočenja sa zanošenjem, onda je značajno iz- 
meriti i dužinu traga; 

8) opisati tragove u zapisniku: u zapisniku bi trebalo detaljno opisati izgled 
i položaj tragova zanošenja. Posebno bi trebalo posvetiti pažnju uzroku 
zanošenja, navesti šta nas je navelo da zaključimo o uzroku i šta smo preduzeli da 
ovaj uzrok dokumentujemo. 

e) Tragovi klizanja 

Tragovi klizanja nastaju na klizavom kolovozu, tj. u situacijama kada su 
sile prianjanja male, i to: 

- pri kočenju, 

- pri ubrzavanju i 

- pri naglom skretanju. 

U svakom od ovih slučajeva, pri klizanju, dolazi do smanjene upravljivosti 
vozila (a nekad i do nekontrolisanog kreatnja vozila). 

Pri raspoznavanju trebalo bi voditi računa o sledećem: 

- tragovi klizanja su svetliji od tragova kočenja ili tragova zanošenja. Nai- 
me, zbog klizavog kolovoza sile trenja pri kontaktu pneumatika i podloge 
su male, pa je malo zagrevanje i sagorevanje gume. Veoma često tragovi 
klizanja su teško uočljivi, pa ih nećemo naći na pneumaticima, ni na pod- 
lozi; 

- pravac pružanja tragova klizanja često se menja, a nekad se ovaj pravac ne 
može ni odrediti pouzdano. Rastojanje između tragova klizanja menja se 
duž tragova, pa se na osnovu toga ne može pouzdano odrediti razmak iz- 
među točkova; 

- poprečne šare pneumatika su retko kad jasno uočljive, a ako su uočljive 
one su ukošene. Ako je točak blokiran poprečne šare se ocrtavaju pod ošt- 
rim uglom; 

- tragovi klizanja su često isprekidani, tj. ne vide se celom dužinom; 

- tragovi klizanja različitih točkova su razdvojeni, njihovo rastojanje je pro- 
menljivo; 

- veoma često se ovi tragovi prepliću, pa je teško odrediti koji je trag od 
koga točka. 

Značaj tragova klizanja može biti veliki: 

- samo postojanje tragova klizanja određuje način kretanja vozila. Ako je 
ostao trag klizanja onda je vozilo klizalo, tj. došlo je do nekontrolisanog 
kretanja. Na uviđaju bi trebalo odrediti i dokumentaovati uzroke klizanja, 
tj. kvalitetno fiksirati stanje podloge; 

- na osnovu početka prvog traga klizanja određuje se položaj vozila u tre- 
nutku smanjivanja - gubljenja upravljivosti; 

- pravac pružanja traga klizanja određuje putanju vozila u različitim fazama 
klizanja. 

Obrada tragova klizanja je slična obradi tragova zanošenja, s tim što se tra- 
govi klizanja crtaju kao isprekidane linije (zato što su tragovi klizanja slabo vidljivi 
i često isprekidani). Merenje ovih tragova je isto kao i merenje drugih linijskih tra- 
gova, s tim što dužina tragova klizanja nije značajna, pa se ne meri pojedinačno. 

f) Tragovi grebanja 

Ovde se misli na tragove koji nastaju kada se dve čvrste podloge kreću jed- 
na u odnosu na drugu. Najznačajniji su tragovi grebanja koji nastaju u sledećim 
situacijama: 

-pri prevrtanju vozila kad metalni delovi vozila kontaktiraju sa čvrstom 
podlogom, 

-pri pucanju pneumatika, kad naplatak pneumatika grebe kolovoz. Ovaj 
trag je praćen vijugavim tragovima gume - masnicama, koji mestimično 
prekidaju tragove grebanja, 

- pri snažnim sudarima vozila, kad se donji delovi vozila deformišu, spušta- 
ju i grebu po kolovozu, 

- pri bočnim i drugim sudarima vozila kada se pneumatik ošteti ili tako de- 
formiše, da metalni delovi točka dodirnu kolovoz, pri sudarima vozila, 
kad metalne površine jednog vozila grebu čvrste delove drugog vozila, 

- pri udaru metalnih delova vozila u ograde, ivičnjake, objekte i slično. 

U zoni tragova grebanja često se nalaze tragovi boje, tragovi zemlje i trago- 
vi gume (kojima su obloženi metalni delovi vozila). Trebalo bi napomenuti da tra- 
govi grebanja nastaju na obe površine (na oba vozila, na vozilu i kolovozu, na vo- 
zilu i objektu itd.). Na licu mesta se najčešće, jednostavno određuju odgovarajući 
parovi tragova grebanja, odnosno njihovo poreklo. 

Značaj tragova grebanja je veliki i sastoji se u sledećem: 

- trag grebanja na kolovozu ili drugim objektima određuje način kretanja 
vozila (vozilo je iz nekog razloga metalnim delovima dodirnulo kolovoz 
ili neki čvrst objekat), 

- ako je grebanje posledica sudara, onda početak traga grebanja određuje 
položaj vozila u trenutku sudara, 

- pravac pružanja traga grebanja određuje pravac kretanja vozila, 

- ako trag grebanja potiče od naplatka točka, onda se pouzdano može odre- 
diti da li je do pucanja pneumatika došlo pre sudara ili je pucanje pneuma- 
tika posledica sudara. 

- na osnovu uporedne analize parova tragova grebanja utvrđuje se koji de- 
lovi vozila su kontaktirali pojedine delove drugog vozila, kolovoza ili 
prepreke. Tako se jednostavno određuje mehanizam sudara, odnosno me- 
hanizam saobraćajne nezgode, 

Tragovi grebanja kod sudara u krivini određuju položaj vozila u trenutku 
sudara, odnosno koje vozilo je i koliko bilo prešlo na kolovoznu traku za suprotan 
smer. Na osnovu detaljne analize izgleda tragova grebanja na vozilima, može se 
utvrditi smer relativnog kretanja vozila, što je u nekim situacijama veoma važno. 

Obrada tragova grebanja je slična obradi ostalih linijskih tragova: 

- pronaći tragove grebanja na očekivanim mestima. Kad je na licu mesta 
stručno rekonstruisana nezgoda, mogu se tačno odrediti mesta gde se 
mogu pojaviti tragovi grebanja, i to: mesta prevrtanja vozila, oštećeni de- 
lovi vozila, mesta snažnih sudara vozila, mesta eksplozije pneumatika, 
mesta obaranja bicikla, motora i slično. Da bi se ova pretraga olakšala, 
praktično je prvo pronaći tragove grebanje na vozilima, a zatim pronaći 
odgovarajuće tragove grebanja na kolovozu; 

- otkriti poreklo tragova grebanja. Pri tome bi za svaki trag grebanja trebalo 
otkriti od koga vozila i od koga dela potiče. Ovo je vrlo jednostavno otkri- 
ti i dokumentovati na licu mesta, a često, nemoguće dokazivati naknadno. 
Nažalost, u praksi su česti primeri da se na licu mesta ne otkrije poreklo 
tragova grebanja, što često umanjuje njihov značaj: 

- označiti i markirati tragove grebanja; 

- legendom tačno objasniti poreklo svakog traga grebanja (od koga vozila i 
od koga dela vozila potiče); 

- fotografisati tragove grebanja (u parovima); 

- skicirati tragove grebanja (crtaju se kao neisprekidane linije); 

- izmeriti tragove grebanja (odrediti položaj početka i završetka traga); 

- u zapisniku detaljno opisati izgled, položaj, veličinu i poreklo tragova 
grebanja. 



8.5.2. Otpali delovi i materijali sa vozila 

Pri kretanju vozila, a posebno pri sudarima često dolazi do otpadanja raz- 
ličitih delova i materijala sa vozila kao što su: komadi migavca, komadi razbije- 
nog stakla, delovi spoljnjih ogledala, delovi ukrasnih lajsni, ljuspice boje i gita, 
staklo, zemlja, led, sneg i slično. 

Ovi delovi i materijali otpadaju: 

- pri kretanju pre sudara, 

- pri sudaru, 

- pri kretanju posle sudara, 

- pri prevrtanju i 

- pri zaustavljanju vozila. 

Predmeti padaju na podlogu po pravilima kosog ili horizontalnog hica uz 
manji ili veći otpor vazduha. Pri tome nastaju tragovi na vozilu i tragovi na podlozi. 

Nalaženje i raspoznavanje ovih tragova vrlo je prosto, a psoebno ako je 
lice mesta bilo stručno obezbeđeno, a vozila se nisu pomerala posle nezgode. Pri 
tome bi trebalo uporedo nalaziti i analizirati odgovarajuće tragove na vozilu i na 
podlozi (na primer, ako je oštećen blatobran i otpala boja na mestu oštećenja, na 
podlozi bi trebalo tražiti odgovarajuće ljuspice boje i sl.). Na ovaj način se 
određuje i poreklo svakog traga pojedinačno. 

Značaj ovih tragova je višestruk: 

- na osnovu položaja otpalih delova i materijala sa vozila saobraćajno-teh- 
nički veštak može približno odrediti mesto sudara i sudarne brzine . 16 Pri 
tome bi trebalo imati u vidu da veštak analizira odbačaj ovih tragova, upo- 
redo sa analizom ostalih tragova. Ovaj odbačaj zavisi od visine sa koje 
pada predmet, od oblika i mase predmeta, od vrste sudara , 17 od toga da li 
je bilo prepreka odletanju ovih predmeta, od atmosferskih prilika i slično; 

- na osnovu vrste i veličine tragova može se oceniti vrsta, lokacija i intenzi- 
tet oštećenja vozila; 

-kod nezgoda sa NN vozilom, na osnovu postojanja ovih tragova jednos- 
tavno se usmerava pretraga na terenu (brza i jednostavna eliminacija). Na 
primer, ako se nađu ljuspice crvene boje uz levi trag kočenja tražimo crve- 
na vozila koja imaju oštećenja u levom delu sa otpalim ljuspicama crvene 
boje i slično; 

- na osnovu stručno izuzetih delova i materijala otpalih sa vozila, krimina- 
lističko-tehnički veštak može vršiti eliminaciju i identifikaciju vozila koja 
su učestvovala u nezgodi. 

Nalaženje ovih tragova je jednostavnije, ako se prvo detaljno pregledaju 
vozila ili se pregled vozila i kolovoza obavlja uporedo. Naime, ako se pri preg- 
ledu vozila uoči da je sa određenog mesta otpao određeni deo ili materijal, onda 
se na kolovozu traži isti takav deo/materijal. 

Poreklo ovih tragova mora se utvrditi na licu mesta. Naime, na licu mesta 
se lako i pouzdano može utvrditi sa kojeg dela vozila je otpala boja, zemlja, sneg i 
slično. 

Ovi tragovi se označavaju pojedinačno ili grupno. Ako su različiti materi- 
jali razdvojeni na kolovozu, označavamo ih i obrađujemo pojedinačno. Ako se 
različiti materijali prostiru na istoj površini i ne mogu se razdvojiti, onda ih oz- 
načavamo i obrađujemo grupno. 

Markiranje ovih tragova trebalo bi vršiti u svakoj situaciji, jer su podložni 
pomeranju i uništavanju. Kretanje vozila i ljudi, kiša, sneg, pa čak i vetar mogu 
lako pomeriti, sakriti ili uništiti ove tragove. Sa druge strane, neki materijali (de- 
lovi) se neće videti na fotografijama, ako nisu markirani. Zato bi ih trebalo redov- 
no markirati pre fotografisanja. 

Legendom bi trebalo potpuno odrediti vrstu i poreklo ovih tragova. Nekad 
je značajno u legendu uneti i gabaritne dimenzije otpalih materijala sa vozila (ka- 


16 Pod sudarnim brzinama podrazumevaju se brzine vozila neposredno pre sudara. 

17 Zato bi ove činjenice trebalo utvrđivati i dokumentovati na uviđaju. 

ko bi se skrenula pažnja na značaj ovih tragova, odnosno na silinu sudara ili druge 
važne okolnosti). U nekim situacijama merićemo i dimenzije otpalih delova sa 
vozila (kako bi ih što kvalitetnije ucrtali u planu ili da bi skrenuli pažnju na njihov 
značaj). 

Fotografisanje materijala i delova otpalih sa vozila trebalo bi da obezbedi 
kvalitetno prikazivanje izgleda i dimenzija ovih tragova i njihovog položaja u od- 
nosu na saobraćajnu površinu i druge tragove. Ovo podrazumeva korišćenje raz- 
mernika (razmerna fotografija), a često zahteva posebne tehničke uslove i/ili pri- 
premu pre fotografisanja. 

Skiciranje ovih tragova svodi se na njihovo slobodoručno crtanje i kotira- 
nje približno u njihovom obliku i dimenzijama. 

Merenje materijala i delova otpalih sa vozila zavisi od njihove veličine i 
koncentracije. Naime, ako nađemo izolovan deo vozila ili komad materijala sa 
vozila merimo ga kao tačkasti trag. Ako su dimenzije traga značajne, ali pravac 
pružanja traga nije važan ili nije poznat, merimo ga kao koncentrisan trag. Konač- 
no, ako su ovi tragovi rasuti na većoj površini, značajan je i pravac njihovog pru- 
žanja (po njemu se može odrediti pravac kretanja vozila), merićemo ih kao 
površinske tragove. 

U zapisniku o uviđaju detaljno bi trebalo opisati vrstu, poreklo, izgled, 
položaj i veličinu ovih tragova. 

Izuzimanje materijala i delova otpalih sa vozila, obavezno se vrši, ako vo- 
zilo nije poznato ili je sporno poreklo traga. Posebno je značajno, izuzeti sve ma- 
terijale i delove za vozila koji su podobni za identifikaciju NN-vozila. U tom smi- 
slu, trebalo bi napomenuti, da su za mehanoskopska uklapanja najbolji polomljeni 
komadi delova sa vozila, ako očekujemo da se preostali deo nalazi na vozilu (ko- 
madi migavca, okvira fara, ukrasnih lajsni, krupniji komadi stakla fara). 



8.5.3. Krajnji položaj vozila, lica i predmeta 

Posebno važnu posledicu nezgode predstavljaju krajnji položaji vozila, lica 
i predmeta na mesta nezgode. Krajnji položaj vozila zavisi od mesta sudara, vrste 
sudara, brzine vozila u trenutku sudara, načina kretanja vozila posle sudara i dru- 
gih okolnosti. Zato će korektno fiksiranje krajnjeg položaja vozila pomoći vešta- 
ku da pouzdano utvrdi mesto sudara, sudarnu brzinu, način kretanja vozila posle 
sudara i tako dalje. 

Krajnji položaj predmeta koji su otpali sa vozila, koje je nosio pešak ili bici- 
klista, u vezi je sa mehanizmom sudara, mestom sudara, sudarnim brzinama, obli- 
kom i težinom predmeta i tako dalje. Ukoliko na licu mesta korektno utvrdimo 
krajnji položaj ovih predmeta i dokumentujemo ostale važne okolnosti (vrstu, ob- 
lik i veličinu predmeta), pomoći ćemo veštaku da korektno analizira nezgodu, a 
posebno mehanizam sudara. 

Krajnji položaj vozila, lica i predmeta fiksira se skiciranjem, odnosno odgo- 
varajućim merenjima. Pri tome bi trebalo utvrditi da li su neki predmet i tragovi po- 
merani pre našeg dolaska na lice mesta i ovo jasno saopštiti u zapisniku o uviđaju. 

9.1. POSLOVI BEZBEDNOSTI SAOBRAĆAJA U FUNKCIJI 
BEZBEDNOSTI DRŽAVE I OSTVARIVANJA PRAVA I 
SLOBODA GRAĐANA 


Svaka država se brine o različitim aspektima bezbednosti svojih građana. 
Ovde se posebno misli na zaštitu života, zdravlja ljudi i na zaštitu njihove imovi- 
ne. S obzirom na to da se u saobraćaju dešava najveći broj nasilnih smrti, najveći 
broj povređivanja ljudi i ogromne materijalne štete, troškovi i gubici, umanjiva- 
nje ovih štetnih posledica je važan segment ukupne bezbednosti države. 

U tom smislu, svi poslovi i aktivnosti kojima se unapređuje bezbednost sao- 
braćaja, veoma su značajni za bezbednost države. 

Jedno od osnovnih prava čoveka je pravo na život. Život savremenog čove- 
ka je najviše ugrožen u saobraćaju. U saobraćaju kao legalno dozvoljenoj de- 
latnosti više stradaju ljudi nego u svim ilegalnim (nedozvoljenim) delatnosti- 
ma zajedno . 1 Zato je bezbednost saobraćaja u funkciji zaštite prava građana, a 
posebno u funkciji zaštite prava na život, prava na slobodu, prava na bezbednost i 
prava na zdravu životnu sredinu. 

9.2. ZAŠTITNI SISTEM U BEZBEDNOSTI SAOBRAĆAJA 

Da bi se moglo uspešno upravljati bezbednošću saobraćaja, neophodno je 
koordinirano sprovoditi niz vrlo opsežnih mera i aktivnosti. Ovo ne može da rea- 
lizuje ni jedan subjekt samostalno, već je neophodno uspostaviti i stalno jačati 
zaštitni sistem bezbednosti saobraćaja, koji obuhvata niz vrlo značajnih elemena- 
ta (subjekata). Svaki od ovih elemenata ima veoma važnu ulogu i značajan je za 
uspešno funkcionisanje zaštitnog sistema. 

Najznačajniji elementi zaštitnog sistema su: skupštine (zakonodavni orga- 
ni), državni organi (izvršni organi vlasti), privredni subjekti, obrazovne institucije 
i odgovarajući sistem obrazovanja, stručne organizacije, političke partije i organi- 



1 Inić, M., Bezbednost drumskog saobraćaja, FTN, N. Sad, 1997. 

zacije, nevladine organizacije, pravosuđe (organi sudske vlasti), naučno-obrazov- 
ne ustanove, zdravstvene ustanove, međunarodne organizacije i institucije, osigu- 
ranja, prirodni pomagači i ostali subjekti. 

Skupštine (republička, pokrajinska, gradska i opštinska) uređuju normativ- 
no-pravni ambijent u kome funkcioniše zaštitni sistem bezbednosti saobraćaja. U 
ovim telima se analiziraju izveštaji o stanju i tendencijama u bezbednosti sao- 
braćaja, utvrđuje se željeno stanje (vizije, dugoročni i kratkoročni ciljevi), ključne 
oblasti rada i upravljačke mere. Skupštine utvrđuju koncept, donose strategiju 
bezbednosti saobraćaja, utvrđuju odgovornosti i obaveze izvršnih organa i drugih 
subjekata. 

Izvršni organi (vlada, izvršni odbori gradova, gradsko veće, organi za sao- 
braćaj, organi unutrašnjih poslova, organi prosvete i obrazovanja, i sl.) realizuju 
mere iz svoje nadležnosti. Posebno je značajan rad vlade koja bi trebalo da nepre- 
kidno prati stanje bezbednosti saobraćaja, organizuje sve aktivnosti u bezbednosti 
saobraćaja, priprema i predlaže skupštini strategije bezbednosti saobraćaja, pri- 
prema i donosi akcione planove za sprovođenje strategija, podstiče i pomaže rad 
drugih subjekata i sl. 

Privreda bi trebalo da prepozna svoj interes u unapređivanju bezbednosti 
saobraćaja. Postoji direktno zainteresovana privreda (proizvođači vozila, prevo- 
znici, putari, tehnički pregledi vozila, autoškole i sl.), ali i ostatak privrede ima 
veliki interes u smanjivanju ukupnih štetnih posledica saobraćaja (jer sve posledi- 
ce na razne načine plaća privreda). 

Obrazovno-vaspitne ustanove (dečije predškolske ustanove, osnovne ško- 
le, srednje škole, više škole, fakulteti, autoškole itd.) su jedan od najznačajnijih 
subjekata koji doprinosi unapređenju znanja, stavova, veština i ponašanja učesni- 
ka u saobraćaju, ali i drugih subjekata. Ove ustanove treba da daju odlučujući do- 
prinos u kreiranju i unapređivanju svesti o značaju bezbednosti saobraćaja, o 
načinima i mogućnostima smanjivanja štetnih posledica saobraćaja. 

Političke partije i organizacije mogu u okviru svojih programa da izlože i 
koncepte unapređivanja bezbednosti saobraćaja za koje će se zalagati. Naime, 
ovo je značajan segment života za koji su građani vrlo zainteresovani i očekuju od 
partija da ga u svojim programima obrade i dosledno sprovode. 

Nevladine organizacije su slobodna i često vrlo kritički nastrojena udruže- 
nja građana koji koriste različite načine da podstiču aktivnosti u pojedinim seg- 
mentima društvenog života. Nevladine organizacije treba da kritički sagledavaju i 
javnosti saopšavaju drukčije poglede na stanje bezbednosti saobraćaja (od zvanič- 
nih stavova), na pojedine aktivnosti koje vlast realizuje, na propuste, na konkrct- 
ne probleme i mogućnosti njihovog rešavanja. S obzirom na to da su nevladine 
organizacije u dobroj vezi sa stručnom javnošću i da prate međunarnodna isku- 
stva, njihov rad može umnogome pomoći unapređivanju rada u bezbednosti sa- 
obraćaja. Nevladine organizacije često imaju odličnu saradnju sa sličnim organi- 
zacijama iz drugih zemalja, kao i podršku međunarodnih organizacija koje u pro- 
gramu imaju i unapređivanje bezbednosti saobraćaja. 


9.2. Zaštitni sistem u bezbednosti saobraćaja 


Stručne organizacije i udruženja okupljaju subjekte koji su vrlo zaintere- 
sovani za stanje bezbednosti saobraćaja ili za pojedine segmente ove oblasti. Ove 
organizacije okupljaju stručnu javnost i treba da budu glavni u kreiranju mera i 
zahteva pred pojedine odgovorne subjekte u bezbednosti saobraćaja. Stručne or- 
ganizacije pomažu svim drugim subjektima u domenu svoga delovanja. 

Pravosuđe (sudije za prekršaje, sudovi, tužilaštva, vaspitno-popravne usta- 
nove), svojim efikasnim i stručnim radom, mogu doprineti unapređivanju zaštit- 
nog mehanizma, a posebno iskorenjivanju najopasnijih pojava u saobraćaju, me- 
njanju stavova i unapređivanju ponašanja u saobraćaju. 

Zdravstvene ustanove pomažu u selekciji vozača, a posebno u stalnom 
praćenju zdravstvenog statusa vozača profesionalaca. Kroz redovno lečenje, 
mogu se uočiti vozači čije zdravlje je bitno oslabilo tako da više ne mogu da voze 
itd. Sa druge strane, zdravstvene ustanove efikasnim radom na zbrinjavanju i 
lečenju povređenih u saobraćajnim nezgodama, mogu bitno smanjiti posledice 
nezgoda na putevima. 

Međunarodne organizacije pomažu u upoređivanju i preuzimanju najbo- 
lje prakse u upravljanju bezbednošću saobraćaja. Preko ovih vladinih, mešovitih i 
nevladinih organizacija ujednačava se praksa, prenose se iskustva iz najrazvijeni- 
jih zemalja i stalno unapređuje nacionalni zaštitni sistem. Posebno su značajne or- 
ganizacije sa velikom političkom težinom (UN, EU i sl.), ali i međunarodne orga- 
nizacije koje okupljaju privrednike, stručne asocijacije i sl. 

Naučne ustanove su odgovorne za efikasan transfer znanja i iskustava, za 
razvoj domaćih znanja, razvoj i testiranje modela bezbednosti saobraćaja, za ne- 
prekidno praćenje stanja bezbednosti saobraćaja, za projektovanje mera i njihovo 
praćenje. Naučne organizacije moraju neprekidno održavati komunikaciju sa sve- 
tom, ali i sa svim subjektima bezbednosti saobraćaja u zemlji. 

Osiguranja su značajan subjekt koji ima važne poluge uticaja na ponašanje 
učesnika u saobraćaju, a posebno na vozače. Doslednim sprovođenjem savreme- 
nih koncepata osiguranja i naknade štete, osiguranja motivišu vozače da unapre- 
đuju svoje ponašanje, a posebno da ne čine saobraćajne prekršaje itd. Sa druge 
strane, ulaganjem u razvoj nauke, u preventivne aktivnosti, osiguranja bi trebalo 
da pomažu sve druge subjekte bezbednosti saobraćaja, na obostranu korist. Nai- 
me, osiguranja imaju najveću i najočigledniju korist od unapređivanja bezbedno- 
sti saobraćaja (manje isplate za nastale štete u nezgodama). 


Treba uočiti veliku ulogu javnosti u bezbednosti saobraćaja. Posebno su 
značajne stručna, politička, finansijska, medijska i najšira javnost. 


Stručna javnost treba da neprekidno obezbeđuje stručno i nepristrasno 
praćenje stanja bezbednosti saobraćaja, da prati savremena naučna dostignuća, 
vrši transfer znanja i iskustava, razvija naša znanja i praksu, određuje vizije, cilje- 
ve i načine upravljanja bezbednošću saobraćaja. Stručna javnost ima veliku odgo- 
vornost da stalno podstiče stručne rasprave o bezbednosti saobraćaja, da unapređ- 
uje stavove i razvija svest o značaju bezbednosti saobraćaja. 

Politička javnost ima podršku građana koja je verifikovana na demokrat- 
skim izborima. Na osnovu takve podrške, ova javnost najbolje predstavlja intere- 
se građana, najbolje može da izbalansira njihove potrebe i utvrdi prioritete. Poli- 
tička javnost najbolje može izbalansirati ulaganja i sve aktivnosti u bezbednost 
saobraćaja sa ostalim društvenim potrebama. Sa druge strane, politička javnost je 
nosilac i pokrovitelj najvažnijih aktivnosti u upravljanju bezbednošću saobraćaja. 
Stručna javnost treba da pomaže političkoj javnosti da donese adekvatne odluke. 

Zainteresovana fmansijska javnost, na osnovu stavova stručne javnosti i 
podrške političke javnosti, obezbeđuje ili unapređuje finansiranje poslova bez- 
bednosti saobraćaja. Stručna javnost pomaže finansijskoj javnosti da se opredeli 
za ulaganja u bezbednost saobraćaja, a s ciljem smanjivanja izdataka i povećavan- 
ja profita. U razvijenim zamljama država je prepoznala značaj teme i svojim od- 
lukama obezbeđuje osnove finansiranja, ali i podstiče druga ulaganja u bezbed- 
nost saobraćaja. Najrazvijenije zemlje (posebno SAD) ulažu napore da obezbede 
što direktniju vezu između privrede i subjekata bezbednosti saobraćaja, odnosno 
da pomognu privrednim subjektima da prepoznaju svoj interes i direktno ulažu u 
bezbednost saobraćaja. 

Medijska javnost, na osnovu stavova stručne javnosti, obezbeđuje komuni- 
kacione kanale ka najširoj javnosti, ali i ka političkoj i drugim javnostima. Obez- 
beđujući promociju ideja i aktivnosti u bezbednosti saobraćaja, mediji pomažu 
stručnjacima da proverene stručne stavove saopšte drugim javnostima i tako po- 
krenu društvene i druge aktivnosti. 

Konačno, najšira javnost, pod uticajem stručnjaka, medija i delom politič- 
kih i drugih lidera, unapređuje svoju svest o značaju teme, izgrađuje ispravne sta- 
vove i shvata značaj pojedinih aktivnosti. Najšira javnost podržava strategiju i 
plan koje donosi politička javnost na osnovu stručnih stavova. U nekim slučajevi- 
ma najšira javnost može i da zahteva sprovođenje određenih aktivnosti u bezbed- 
nosti saobraćaja, a na osnovu stručnih stavova koje saopštavaju mediji. 

Proces usaglašavanja navedenih i drugih javnosti je presudno važan za 
dobro funkcionisanje zaštitnog sistema u bezbednosti saobraćaja. Neprekidni me- 
đuuticaji ovih javnosti stalno menjaju njihove uloge i međusobno usaglašavaju 
stavove i interese. U jednom trenutku politička javnost nameće rešenja, najšira 
javnost ih prihvata, ali ima i drugačijih procesa kada najšira javnost traži od struč- 
ne i političke javnosti da preduzme neke mere i aktivnosti. 


9.3. MESTO I ULOGA OUP U ZAŠTITNOM SISTEMU 
BEZBEDNOSTI SAOBRAĆAJA 

OUP imaju značajnu funkciju u bezbednosti saobraćaja. Naime, u skladu sa 
zakonskim ovlašćenjima i odgovornostima, OUP u znatnoj meri participira u po- 
slovima zaštite građana i njihove bezbednosti uopšte, pa i u zaštiti građana u sa- 
obraćaju i u bezbednosti saobraćaja. 

Svrha policijskog rada u oblasti bezbednosti saobraćaja je zaštita organi- 
zovanog funkcionisanja drumskog saobraćaja i zaštita građana i materijalnih 


9.3. Mesto i uloga OUP u zaštitnom sistemu bezbednosti saobraćaja 


vrednosti u procesu prevoženja . 2 To se postiže primenom mera zaštite bezbedno- 
sti i sprovođenjem preventivnih aktivnosti, uz podršku jedinstvene baze podataka 
o vozilima, vozačima, saobraćajnim prekršajima i saobraćajnim nezgodama. 

Najvažnije usluge saobraćajne policije su: 

- obezbeđenje i poboljšanje protoka saobraćaja, 

- obezbeđenje poštovanja utvrđenog režima saobraćaja, otkrivanje i obrada 
delikata u saobraćaju i saobraćajnih nezgoda, 

- saobraćajno inženjerstvo - podrška bazama podataka, analitičko praćenje, 
predviđanje, planiranje i učešće u organizovanju bezbednosne zaštite, 

- podrška i doprinos optimalnoj obučenosti vozača i unapređenju bezbed- 
nosnih svojstava vozila u saobraćaju, 

-podrška i učešće u sprovođenju programa prevencije bezbednosti sa- 
obraćaja i u ostvarivanju posebnih programa zaštite rizičnih grupa i ranji- 
vih učesnika u saobraćaju, 

- iniciranje i pomoć unapređenju administrativno-regulativnog uređenja 
bezbednosti saobraćaja, u skladu sa evropskim standardima, 

- podrška drugim organizacionim jedinicama MUP-a i 

- upravljanje i stalno unapređivanje organizovanosti saobraćajne policije. 

Najvažniji korisnici usluga saobraćajne policije su: građani, učesnici u 

saobraćaju, lokalna samouprava, državna administracija, nevladine i druge orga- 
nizacije, stručne organizacije i institucije u oblasti saobraćaja, saobraćajna privre- 
da i industija vozila, institucije u oblasti obrazovanja i nauke i osiguravajuće 
kompanije. 

Zadaci saobraćajne policije su: 

- saobraćajno-policijski nadzor nad obavljanjem saobraćaja, 

- otkrivanje delikata u saobraćaju i sprovođenje saobraćajno-policijskih 
procedura, 

- policijsko obezbeđivanje saobraćaja u posebnim prilikama, 

- saobraćajno inženjerstvo - analitičko praćenje, predviđanje i podrška u 
organizovanju bezbednosne zaštite, 

- prevencija i unapređenje bezbednosti saobraćaja, 

-praćenje sticanja prava učešća vozača i bezbednosnih svojstava vozila u 
saobraćaju, 

- iniciranje administrativno-regulativnog uticaja na unapređenje bezbedno- 
sti saobraćaja, 

- posebni programi bezbednosne zaštite u saobraćaju, 

- podrška bazama podataka o saobraćaju i saobraćajnim nezgodama, 

- učešće u izvršavanju zadataka drugih organizacionih jedinica Ministarstva 
i 

- organizacija i menadžment saobraćajno-policijskih poslova . 3 

Dakle, uloga OUP u oblasti bezbednosti saobraćaja je vrlo specifična i 
realizuje se kroz vršenje vrlo različitih poslova bezbednosti saobraćaja. Osim ulo- 


2 Reforma saobraćajne policije (dokument MUP-a), Beograd, 2003. 

3 Isto. 

ge neposrednog izvršioca pojedinih poslova, OUP ima vrlo značajnu funkciju po- 
maganja, koordinacije, nadgledanja i nadzora u bezbednosti saobraćaja. 

Međutim, ma koliko bila velika uloga OUP-a, nikada ne treba zaboravi- 
ti da je OUP samo jedan od subjekata bezbednosti saobraćaja. Samo kao deo 
zaštitnog sistema bezbednosti saobraćaja, OUP može biti uspešan i efikasan. 
Ukoliko ceo zaštitni sistem dobro funkcioniše, lakše će i efikasnije funkcionisati i 
OUP. S druge strane, OUP može doprineti podsticanju i koordinaciji rada ostalih 
subjekata. Mnogo se gubi ako se OUP-u dodeljuju poslovi koji mu ne pripadaju. 
Naime, tada slabi efikasnost OUP-a u izvršavanju ostalih poslova (koji samo nje- 
mu pripadaju), slabi zainteresovanost ostalih subjekata da preuzmu svoj deo posla 
(i odgovornosti), slabi ugled saobraćajne policije i podrška građana u izvršavanju 
poslova. 


9.4. POSLOVI BEZBEDNOSTI SAOBRAĆAJA 
U NADLEŽNOSTI OUP-a 

Zakonom su uređena ovlašćenja i odgovornost OUPa u oblasti bezbednosti 
saobraćaja. U Uvodnim odredbama republičkog Zakona o bezbednosti saobraća- 
ja na putevima (čl. 3 i 4. ZoBS) predviđeno je: 


Član 3. 

Organi unutrašnjih poslova prate stanje bezbednosti saobraćaja na putevi- 
ma, vrše kontrolu i regulisanje saobraćaja na putevima i nadzor nad sprovođ- 
enjem propisa i preduzimaju druge mere koje se odnose na bezbednost sa- 
obraćaja na putevima. 

U vršenju poslova iz stava 1. ovog člana, organi unutrašnjih poslova, u okvim 
svog delokmga, preduzimaju i predlažu mere kojima se omogućuje uspešno ostvari- 
vanje prava i interesa organizacija udmženog rada, drugih organizacija i građana u 
oblasti saobraćaja na putevima, sarađuju sa organima dmštveno-političkih zajednica, 
stmčnim organizacijama u oblasti saobraćaja, udmženjima građana i građanima i pri- 
hvataju njihovu inicijativu za rešavanje pitanja bezbednosti saobraćaja na putevima. 

Član 4. 

Kontrolu i regulisanje saobraćaja na putevima, kao i kontrolu nad vozači- 
ma i vozilima na putevima vrše radnici milicije. 

Radnici milicije dužni su da učesnicima u saobraćaju pružaju odgovara- 
juću pomoć. 

U rejonima vojnih objekata, na obuci i pri vršenju saobraćaja vojnih jedi- 
nica i vozila na putevima, regulisanje saobraćaja izuzetno mogu da vrše i voj- 
ni organi u obimu kojim se osigurava bezbednost ostalih učesnika u saobraća- 
ju... 



Literatura 


U ovim odredbama Zakona određen je delokrug rada OUPa u bezbednosti 
saobraćaja. Vrlo je nezahvalno praviti klasifikacije i veštački deliti poslove OUPa 
u bezbednosti saobraćaja, jer su svi oni deo jedne celine - nastojanja OUPa da do- 
prinese efikasnom funkcionisanju sistema bezbednosti saobraćaja. Ipak, na osno- 
vu naše prakse, za potrebe ovog izlaganja, moguće je uočiti sledeće grupe struč- 
nih poslova bezbednosti saobraćaja koje obavlja OUP: 

1) neposredna kontrola i interventno regulisanje saobraćaja 

2) upravni poslovi bezbednosti saobraćaja 

3) praćenje i unapređenje propisa u bezbednosti saobraćaja 

4) obrada i rasvetljavanje saobraćajnih prekršaja i saobraćajnih nezgoda 

5) inspekcijsko-tehnički poslovi bezbednosti saobraćaja 

6) preventivno-propagandni poslovi bezbednosti saobraćaja i 

7) ostali poslovi bezbednosti saobraćaja. 

Ovi poslovi će biti detaljnije pojašnjeni u daljem izlaganju. 

10. NEPOSREDNA 
KONTROLA I INTERVENTN O 
REGULISANJE SAOBRAĆAJA 


10.1. Neposredna kontrola saobraćaja 

10.2. Neposredno (interventno) regulisanje saobraćaja 



Poslove neposredne kontrole i interventnog regulisanja saobraćaja vrše 
uniformisani pripadnici policije. Poželjno je da to budu posebno obučeni poli- 
cajci (pripadnici saobraćajne policije), ali zakonodavac je ostavio mogućnost da 
ovo rade i drugi uniformisani pripadnici policije (policijski službenici). U Zakonu 
o policiji kao jedan od policijskih poslova određen je i posao: „regulisanje, kon- 
trola, pružanje pomoći i nadzor u saobraćaju na putevima ”. * 1 Zakon o ministarstvi- 
ma 2 3 4 5 6 u delokrugu rada Ministarstva unutrašnjih poslova određuje i „poslove držav- 
ne uprave koji se odnose na: ... bezbednost, regulisanje i kontrolu saobraćaja na 
putevima ...” 

Poslovi neposredne kontrole i interventnog regulisanja se preklapaju i ne- 
prekidno smenjuju. Ipak, mogu se uslovno razdvojiti i pojedinačno objasniti. 

Da li je važno i zašto se naglašava „neposredna” (kontrola) i „interventno” 
(regulisanje)? Treba imati na umu da kontrolu i regulisanje saobraćaja vrši organ 
za saobraćaj. 

Organ za saobraćaj prati i kontroliše saobraćaj. On je odgovoran da u celini 
upravlja saobraćajem. Saobraćaj se stalno prilagođava korisnicima i obratno: ko- 
risnici se prilagođavaju stanju i mogućnostima saobraćajnog sistema. Veoma je 
složen mehanizam kontrole saobraćaja s ciljem uspešnog i bezbednog odvijanja 
saobraćaja u svim uslovima. Policajci svojim neposrednim prisustvom na putu 
samo dopunjuju proces kontrole saobraćaja, s ciljem nadzora, otkrivanja i doku- 
mentovanja prekršaja i sl. Zato ima smisla termin „neposredna” kontrola u smislu 
dopune kontrole koju vrši organ za saobraćaj. 


1 .”... Policijski poslovi, u smislu ovog zakona, jesu: 

1 ) bezbednosna zaštita života, prava, sloboda i ličnog integriteta lica, kao i podrška vladavini prava; 

2) bezbednosna zaštita imovine; 

3) sprečavanje, otkrivanje i rasvetljavanje krivičnih dela, prekršaja i drugih delikata (u daljem tekstu: kri- 
vična dela i prekršaji), drugi vidovi borbe protiv kriminala i otklanjanje njegovih organizovanih i drugih 
oblika; 

4) otkrivanje i hvatanje izvršilaca krivičnih dela i prekršaja i drugih lica za kojima se traga i njihovo pri- 
vođenje nadležnim organima; 

5) održavanje javnog reda, pružanje pomoći u slučaju opasnosti i pružanje druge bezbednosne pomoći 
onima kojima je neophodna; 

6) regulisanje, kontrola, pružanje pomoći i nadzor u saobraćaju na putevima; 

...” (Zakon o policiji, član 10). 

2 Zakon o ministarstvima, član 3. 

Bezbednost saobraćaja 


Organ za saobraćaj je nadležan da neprekidno reguliše (uređuje) sa- 
obraćaj i bez prisustva policajaca. Saobraćaj je regulisan režimom saobraćaja, 
pravilima saobraćaja, saobraćajnim znakovima, semaforima i drugom opremom. 
Samo izuzetno (interventno), uniformisani pripadnici policije suspenduju režim 
saobraćaja i oni preuzimaju regulisanje saobraćaja. Ovo se događa veoma retko i 
zato ima smisla koristiti termin „neposredno” ili „interventno” regulisanje. Ukoli- 
ko ovo regulisanje saobraćaja postane pravilo, onda je to znak lošeg režima sa- 
obraćaja i neuspeha u upravljanju saobraćajem. Tada bi organ za saobraćaj trebalo 
da preuzme svoj deo odgovornosti i unapredi regulisanje saobraćaja tako da sa- 
obraćaj može da se bezbedno odvija i bez policije. 

10.1. NEPOSREDNA KONTROLA SAOBRAĆAJA 


Neposredna kontrola saobraćaja se odnosi na učesnike u saobraćaju, vo- 
zila i put. Osnovni zadaci neposredne kontrole saobraćaja su: nadzor nad poš- 
tovanjem propisa (posebno nad poštovanjem režima saobraćaja), otkrivanje i 
dokumentovanje saobraćajnih prekršaja. 


10.1.1. Neposredna kontrola učesnika u saobraćaju 

Najznačajnija je neposredna kontrola vozača, ali može da obuhvati i pešake, 
putnike i druge učesnike u saobraćaju. Neposredna kontrola vozača u saobraća- 
ju obuhvata: 

1) kontrolu prava učešća vozača u saobraćaju: identifikacija vozača, pose- 
dovanje važeće vozačke dozvole za odgovarajuću kategoriju, vožnja pre 
sticanja prava na upravljanje, poštovanje mera bezbednosti i zaštitnih 
mera (vožnja za vreme zabrane upravljanja), poštovanje ograničenja (ko- 
rišćenje obaveznih pomagala) itd. 

2) kontrolu trenutnog psihofizičkog stanja vozača: alkoholisanost, upo- 
treba droga, lekova i dr. psihoaktivnih materija, umor i bolest. 

3) kontrolu ponašanja vozača (poštovanja propisa) u saobraćaju. 


10.1.2. Neposredna kontrola vozila u saobraćaju 

Neposredna kontrola vozila u saobraćaju obuhvata: 

1) kontrolu prava učešća vozila u saobraćaju: identifikacija vozila, posedo- 
vanje važeće saobraćajne dozvole, sravnjivanje podataka iz saobraćajne 
dozvole sa obeležjima vozila itd. 

2) kontrolu trenutnog stanja tehničke ispravnosti vozila (posedovanje 
opreme i ispravno funkcionisanje svih sklopova vozila): vizuelna kontro- 
la, kontrola primenom tehničkih sredstava na licu mesta, odnosno upući- 
vanje na vamedni tehnički pregled. 



10.1. Neposredna kontrola saobraćaja 


3) kontrolu tereta: poreklo, vlasništvo tereta, pravilan raspored tereta na 
vozilu, poštovanje ograničenja u pogledu mase i drugih dimenzija. 


10.1.3. Neposredna kontrola stanja puta i saobraćajne signalizacije 

Neposredna kontrola puta obuhvata: 

1) kontrolu stanja putnih površina: kolovoza, trotoara, bankina, bermi itd. 
(udarne rupe na kolovozu, odroni, prljavštine i druge prepreke koje ugro- 
žavaju prohodnost i bezbednost saobraćaja), 

2) kontrola saobraćajne signalizacije: postojanje predviđenih saobraćajnih 
znakova, stanje i vidljivost horizontalne i vertikalne signalizacije, funkci- 
onisanje semafora itd. 

3) kontrola opreme puta i objekata na putu: stanje tunela, propusta za vodu, 
potpornih zidova, ograda, smerokaza i dr. 

Treba imati na umu da organ za saobraćaj upravlja putevima i vrši kontrolu 
stanja puta. Policija dopunjuje ovu funkciju i pomaže organu za saobraćaj (izveš- 
tava o uočenim problemima i zahteva preduzimanje mera), 3 a posebno u slučaje- 
vima kada je neposredno ugrožena bezbednost saobraćaja (tada OUP nalaže pred- 
uzimanje hitnih mera o kojima obaveštava organ za saobraćaj). 4 


10.1.4. Najvažnija postupanja saobraćajne policije u neposrednoj 
kontroli saobraćaja 

Da bi se sagledali poslovi neposredne kontrole saobraćaja, treba objasniti 
najvažnija postupanja saobraćajnih policijaca u neposrednoj kontroli saobraćaja: 

a) nadzor nad odvijanjem saobraćaja, 

b) rutinska (slučajna) kontrola vozača (učesnika u saobraćaju) vozila i puta, 

c) opomena učesnika u saobraćaju, 

d) novčana kazna na licu mesta, 

e) pokretanje prekršajnog postupka, 

f) isključenje vozača iz saobraćaja, 

g) isključenje vozila iz saobraćaja, 

h) otkrivanje i prijavljivanje privrednog prestupa i 

i) otkrivanje i prijavljivanje krivičnog dela. 


3 „Nadzor nad saobraćajnim znakovima na putevima u pogledu bezbednosti saobraćaja vrši opštinski or- 
gan unutrašnjih poslova, odnosno Republički sekretarijat za unutrašnje poslove, na putevima na kojima 
ovaj organ vrši kontrolu i regulisanje saobraćaja. 

Ako na javnom putu nedostaje saobraćajni znak ili ako je takav znak nepravilno postavljen ili ako je su- 
višan, ili ako je dotrajao, organ iz stava 1. ovog člana narediće svojim rešenjem organizaciji ili organu 
koji postavlja saobraćajne znakove da takav znak postavi, odnosno ukloni ili zameni.” (ćlan 156. ZoBS). 

4 „Ако organizacija udruženog rada ili organ koji se stara o održavanju puteva ne održava put na način 
određen propisima o putevima i time dovede u neposrednu opasnost učesnike u saobraćaju, OUP iz člana 
154. stav 2 ovog zakona doneće rešenje kojim će narediti preduzimanje mera potrebnih za uspostavljanje 
uslova za bezbedan saobraćaj na putu.” (član 155. ZoBS) 

Bezbednost saobraćaja 


a) Nadzor nad odvijanjem saobraćaja je najznačajniji posao saobraćajnog 
policajca i obavlja se neprekidno. Na nadzor otpada najviše vremena u neposred- 
noj kontroli saobraćaja. Kvalitetan i stručan nadzor nad odvijanjem saobraćaja 
omogućuje stručno sagledavanje svih problema u sprovođenju režima saobraćaja 
i uočavanje saobraćajnih prekršaja, Neposrednim prisustvom u saobraćaju, unifor- 
misani policajac povećava stepen poštovanja propisa i uočava probleme odvijanja 
saobraćaja. Pravilan i stručan nadzor je osnova neposredne kontrole saobraćaja, jer 
omogućava uočavanje saobraćajnh prekršaja i dalja postupanja. Nadzor nad odvi- 
janjem saobraćaja može biti neposredan ili automatski - uz podršku tehničkih ure- 
đaja za nadzor (video kamere, fotoaparati kojima se snimaju određeni prekršaji i 
druge okolnosti u saobraćaju). Mada se, u našim uslovima, nadzor nad odvijanjem 
saobraćaja vezuje za policiju, ovaj nadzor mogu da vrše organi za saobraćaj, drugi 
državni organi, javni i privatni sektor, građani i drugi subjekti. 

b) Rutinska (slučajna) kontrola vozača (učesnika u saobraćaju) vozila i 
puta. To je kontrola slučajno odabranih vozača, vozila ili deonica puta. Dakle, iz- 
bor se vrši pre nego što se uoči neki prekršaj. Danas se razlikuju tri pristupa sluča- 
jnoj kontroli: 

- potpuno se zabranjuje rutinska kontrola da se ne bi ometao saobraćaj i ne- 
potrebno umanjivala pravna sigurnost građana (policajci mogu kontroli- 
sati samo kada su uočili prekršaj), 

- rutinska kontrola se vrši masovno i ničim nije ograničena: da bi se zahva- 
tilo što više prekršaja (posebno vožnja pod uticajem alkohola, vožnja pre 
sticanja prava i sl.), policajcima se daje pravo da sami vrše izbor koga će 
kontrolisati i 

- rutinska kontrola je ograničena i strogo kontrolisana: starešina određuje 
učestalost, odnosno pravilo slučajnog izbora na osnovu politike i strategi- 
je bezbednosti saobraćaja 5 (svako treće crveno vozilo, svako peto teretno 
vozilo i sl.) 

c) Opomena učesnika u saobraćaju se može izricati ako je lice učinilo 
grešku koja nije sankcionisana, ali može biti opasna (npr. upotreba mobilnog tele- 
fona za vreme vožnje) ili je lice učinilo lakši saobraćajni prekršaj za koji je pred- 
viđena novčana kazna na licu mesta i policajac, u skladu sa politikom OUPa (koju 
definiše starešina), proceni da će se efekti postići i opomenom. 

d) Novčana kazna na licu mesta 6 se može izreći, ako su ispunjeni sledeći 
uslovi : 7 


5 Na primer, u EU su preporučeni standardi učestalosti kontrole za pojedine prekršaje: svaki mesec bi tre- 
balo kontrolisati bzinu svakog drugog ili trećeg vozača (broj kontrola kreće se od trećine do polovine 
broja vozača), godišnje bi trebalo kontrolisati alkoholisanost svakog 8 do 10 vozača (broj rutinskih kont- 
rola alkohola jednak je od jedne desetine do jedne osmine vozača), godišnje bi trebalo kontrolisati svakog 
12 do 15 vozača da li koristi sigurnosni pojas itd. 

6 Mada je zakon definiše kao „Naplata novčane kazne na mestu izvršenja prekršaja”, često se koristi izraz 
„mandatna kazna”. Ovo nije ispravno, ali je vrlo rasprostranjeno. 

7 Kad je propisom o prekršaju predviđeno, ovlašćeno lice u organu uprave nadležnom za izvršenje pro- 

pisa koji je prekršajem povređen, naplatiće na mestu izvršenja prekršaja novčanu kaznu učiniocu koga 
zatekne u vršenju prekršaja. O naplaćenoj novčanoj kazni izdaje se potvrda u kojoj se označava koji je 
prekršaj učinjen i kolika je novčana kazna izrečena i naplaćena (Zakon o prekršajima, član 290). 

- lice je učinilo saobraćajni prekršaj za koji je zakonom predviđeno kažnja- 
vanje na licu mesta, 

- policajac je uočio prekršaj, odnosno može ga dokazati, 

- lice je dovoljno staro (starije od 16 godina) 8 i 

- lice pristane da plati kaznu. 

Kada je učinilac prekršaja lice mlađe od 16 godina, onda će se novčanom 
kaznom propisanom za učinjeni prekršaj kazniti roditelj, usvojilac, odnosno sta- 
ralac maloletnika, ako je prekršaj učinjen kao posledica propusta dužnog staranja 
o maloletniku. 9 

Pri tome neophodno je sprovesti pravilan postupak: bezbedno zaustaviti 
vozilo (učesnika u saobraćaju), izvršiti opštu kontrolu (vozača i vozila), utvrditi 
da je lice učinilo saobraćajni prekršaj za koji je zakonom predviđena novčana ka- 
zna na licu mesta i da su se stekli svi uslovi za naplatu novčane kazne na licu me- 
sta, predočiti licu da je učinilo prekršaj, saopštiti predviđenu kaznu i njegova pra- 
va (da plati kaznu na licu mesta, da plati isti iznos u roku od 8 dana, da vodi 
prekršajni postupak pred ovlašćenim licem u OUP-u, da uloži žalbu i vodi postu- 
pak pred sudijom za prekršaje), naplatiti novčanu kaznu u zakonom predviđenom 
iznosu (ako lice pristane), popuniti Potvrdu o naplaćenoj novčanoj kazni i predati 
je učiniocu prekršaja i omogućiti bezbedno uključivanje u saobraćaj. Ako lice 
plati novčanu kaznu na licu mesta ili plati novčanu kaznu u predviđenom roku (8 
dana), postupak je završen. 

Zakon je predvideo i postupanje u slučaju neplaćanja kazne . 10 Ako lice ne 
plati kaznu na licu mesta, popunjava se Zapisnik, 11 licu se izdaje Zapisnik sa Po- 
zivom da novčanu kaznu plati u roku 8 dana (na račun) ili da dođe u OUP radi vo- 
đenja prekršajnog postupka. Na Pozivu se nalazi i obaveštenje da lice može imati 
branioca, da se prekršajni postupak može okončati i bez njegovog učešća, kao i da 


8 Maloletnom učiniocu prekišaja koji je navršio 16 godina uručuje se Zapisnik na isti način kao i punolet- 
nom licu. Ako lice nije navršilo 14 godina (dete) ili nije navršilo 16 godina (mlađi maloletnik), neće se 
izricati novčana kazna na licu mesta, već će se sačiniti Službena beleška o učinjenom prekršaju. 

9 Zakon o osnovama bezbednosti saobraćaja, član 240. 

10 ,.... Ako novčana kazna iz člana 290. ovog zakona, ne bude naplaćena na licu mesta ovlašćeno lice od- 
mah će učiniocu prekršaja uručiti poziv da istu plati u roku od osam dana ili da određenog dana i časa 
pristupi u organ uprave radi vođenja prekršajnog postupka. 

Rok za dolazak po pozivu za vođenje prekršajnog postupka iz stava 1 . ovog člana ne može biti kraći od 
osam dana. 

Učinilac prekršaja će se u pozivu posebno poučiti o pravu na odbranu iz člana 85. ovog zakona. 

Na rešenje o prekršaju organa uprave donetom shodno odredbama ovog zakona, može se izjaviti žalba 
Višem prekršajnom sudu, preko organa uprave koji je doneo rešenje, u roku od osam dana od dana dos- 
tavljanja rešenja. 

Na odluku Višeg prekršajnog suda, žalba nije dozvoljena. 

Ako učinilac prekršaja u roku za žalbu ne plati novčanu kaznu, niti izjavi žalbu, rešenje o prekršaju dos- 
tavlja se na izvršenje prekršajnom sudu nadležnom po mestu prebivališta kažnjenog, sa zabeleškom da 
izrečena novčana kazna nije plaćena. 

Na izvršenje novčane kazne primenjuju se odredbe ovog zakona o zameni novčane kazne kaznom zat- 
vora ili radom u javnom interesu... „ (Zakon o prekršajima, član 291). 

1 1 Zapisnik o izvršenoj kontroli učesnika u saobraćaju - vozila. 

će Zapisnik posle isteka roka za plaćanje kazne postati Zahtev za pokretanje 
prekršajnog postupka. Nakon sačinjavanja Zapisnika policajac će omogućiti kon- 
trolisanom licu uvid u sadržaj i davanje primedbi koje će policajac što vernije 
uneti u Zapisnik ili nastavak Zapisnika. Policajac će ponuditi kontrolisanom licu 
da potpiše i uručiti mu Zapisnik. Ukoliko lice odbije da primi Zapisnik, policajac 
će Zapisnik ostaviti ispod brisača (ili na drugi način) i ovo konstatovati u nastav- 
ku Zapisnika. 

Nakon završenog službenog zadatka (posle patrolne službe), policajac će 
starešini (ili licu koje starešina ovlasti) predati Nalog za izvršenje službenog za- 
datka 12 i Zapisnike o izvršenoj kontroli učesnika u saobraćaju koje je sačinio to- 
kom smene . 13 

Ako lice ne plati novčanu kaznu u predviđenom roku, organizaciona jedini- 
ca MUP-a čiji radnik je uočio prekršaj podnosi SUP-u (službenom licu određe- 
nom za vođenje prekršajnog postupka) Zahtev za pokretanje prekršajnog postup- 
ka (Zapisnik o izvršenoj kontroli učesnika u saobraćaju ima ulogu Zahteva). Uz 
Zahtev se prilažu izvodi iz službenih evidencija i drugi dokazi . 14 

Kada utvrdi da su ispunjeni uslovi za pokretanje prekršajnog postupka, 
službeno lice donosi Zaključak kojim se prekršajni postupak pokreće. Prekršajni 
postupak u OUP-u (prvostepeni postupak) vodi službeno lice u OUP-u i donosi 
Rešenje o prekršaju (odustajanje od postupka, prekid postupka, odbacivanje Zah- 
teva ili kažnjavanje), na koje lice može uložiti Zalbu. Ako se lice ne žali, rešenje 
postaje pravosnažno i prekršilac je dužan da uplati novčanu kaznu na račun. Uko- 
liko lice uloži Zalbu, dokumentacija se dostavlja drugostepenom organu - veću za 
prekršaje koji vodi postupak i donosi rešenje u drugostepenom postupku. 

Ako lice ne plati novčanu kaznu u predviđenom roku, niti se pojavi u OUP- 
u, pravosnažno i izvršno rešenje o izrečenoj kazni i Beleška (da lice nije platilo 
kaznu u propisanom roku) dostavljaju se prvostepenom organu za prekršaje - su- 
diji za prekršaje (po mestu prebivališta prekršioca). Sudija za prekršaje sprovodi 
postupak i donosi Rešenje za prinudno izvršenje (naplata novčane kazne ili zame- 
na zatvorom). 

e) Prekršaji su povrede javnog poretka utvrđene zakonom (saveznim ili re- 
publičkim) ili drugim propisima (uredbe, odluke skupštine opštine, Skupštine 
grada Beograda i skupštine grada) za koje su propisane prekršajne kazne i zaštitne 
mere . 15 U Zakonu o prekršajima dati su okviri za prekršajne kazne i zaštitne me- 
re, kao i za prekršajni postupak, a u zakonima o bezbednosti saobraćaja i drugim 
zakonima precizno su opisani delikti i sankcije. Prekršajne sankcije su kazne 


12 Na poleđini Naloga policajac piše izveštaj o preduzetim aktivnostima u toku smene. 

13 Objašnjenje o postupanju u organizacionim jedinicama MUP-a kada učinilac saobraćajnog prekršaja ne 
plati na licu mesta izrečenu novčanu kaznu, MUP - USP, 2004. 

14 Uputstvo o postupanju OUP-a u prekršajnim stvarima kada učinilac prekršaja ne plati novčanu kaznu na 
licu mesta, MUP, 2004. 

15 Metodologija izrade zakona, Vlada Republike Srbije, Republički sekretarijat za zakonodavstvo, Agen- 
cija za unapređenje državne uprave, Beograd, 2002. 

(novčana kazna i kazna zatvora), opomena, zaštitne mere i vaspitne mere. Kazne 
zatvora mogu se propisati samo zakonom, a novčane kazne i zaštitne mere (odu- 
zimanje predmeta, zabrana vršenja određenih delatnosti, zabrana pravnom licu da 
vrši određene delatnosti, zabrana odgovornom licu da vrši određene poslove, za- 
brana upravljanja vozilom na motorni pogon, obavezno lečenje alkoholičara i nar- 
komana i udaljenje stranaca sa državne teritorije) zakonom ili uredbom. Prekršaji 
su propisani za pravna i fizička lica. 

Prekršajni postupak se pokreće, ako su ispunjeni sledeći uslovi: 

- lice je učinilo saobraćajni prekršaj za koji je Zakonom predviđeno vođe- 
nje prekršajnog postupka kod sudije za prekršaje, 

- policajac je uočio ovaj prekršaj, odnosno OUP može dokazati prekršaj, 

- lice je dovoljno staro da bude prekršajno odgovorno . 16 

Pri tome policajac sprovodi sledeći postupak: bezbedno zaustavlja učesni- 
ka u saobraćaju (vozilo, odnosno lice), vrši opštu kontrolu (vozila, tereta i vo- 
zača), utvrđuje da je lice učinilo prekršaj za koji je Zakonom predviđeno vođenje 
prekršajnog postupka, saopštava licu da da je učinilo prekršaj, saopštava predviđ- 
eni postupak (kod sudije za prekršaje), zaprećenu kaznu i njegova prava, sačinja- 
va Zapisnik o izvršenoj kontroli učesnika u saobraćaju - vozila, predočava licu, 
primenjuje zaštitne mere na licu mesta, ako su predviđene Zakonom (isključenje 
vozila ili vozača iz saobraćaja, upućivanje na vanredni tehnički pregled i sl.), iz- 
daje odgovarajuću potvrdu i omogućuje bezbedno uključivanje u saobraćaj. 

Policajac starešini podnosi Zapisnik o kontroli i ostale dokaze (dokaz o 
prekršaju, o prekršiocu, o ranijim kaznama, o značaju prekršaja itd.). Starešina 
analizira dokumentaciju i ceni osnovanost. Starešina može doneti Zaključak o is- 
pravci Zapisnika o kontroli. OUP obrađuje Zahtev za pokretanje prekršajnog po- 
stupka i starešina ovaj Zahtev podnosi sudiji za prekršaje koji vodi prekršajni po- 
stupaki donosi Rešenje. Kada Rešenje postane pravosnažno i izvršno, sprovodi se 
izvršni postupak: ovo rešenje se unosi u dosije vozača, upisuju se mere u vozačku 
dozvolu, lice plaća izrečenu kaznu, ide u zatvor, ide na doobuku itd. 

Učinilac prekršaja, odnosno OUP (stranke u postupku) mogu da ulože žalbu 
na Rešenje. O žalbi rešava drugostepeni organ (veće za prekršaje). 

f) Isključenje vozača iz saobračaja je posebna mera bezbednosti saobraća- 
ja koja ima funkciju direktne zaštite saobraćaja. Ovu meru sprovodi policajac 
kada osnovano posumnja da lice nije sposobno da upravlja vozilom, i to: ako lice 
upravlja vozilom pre sticanja prava na upravljanje, ako upravlja vozilom za vre- 
me trajanja izrečene mere bezbednosti ili zaštitne mere zabrane upravljanja tom 
kategorijom vozila, ako lice ne koristi pomagala koja su navedena u vozačkoj do- 
zvoli, odnosno ako je, s obzirom na trenutno psiho-fizičko stanje (alkoholisan, 
umoran, pod dejstvom droge ili psihoaktivnih lekova, odnosno bolestan), vozač, 
po Zakonu, nepodoban da upravlja vozilom. S obzirom na značaj ovog ovlašće- 


16 Mada je u Zakonu predviđeno da se za lice od 14 godina mogu izreći vaspitne mere, a za lice od 16 go- 
dina kazne, u praksi se najčešće podrazumeva minimalna starost od 1 8 godina. 

nja, Zakonom je precizno definisan postupak isključenja vozača iz saobraćaja: 17 
bezbedno zaustaviti vozilo, izvršiti opštu kontrolu vozila, vozača i tereta, utvrditi 
da su se stekli uslovi za isključenje vozača iz saobraćaja, narediti vozaču da od- 
mah prekine upravljati vozilom, uzeti podatke o vozaču (podaci za prekršajnu pri- 
javu), privremeno oduzeti vozačku dozvolu, izdati potvrdu o oduzimanju vozačke 
dozvole i narediti vozaču da na bezbednom mestu parkira vozilo (ako nema dru- 
gih vozača) i uveriti se da će vozač da poštuje naredbu (pod pretnjom privođenja). 

Vozaču se, u naznačenom roku (najviše 24 sata), vraća vozačka dozvola na 
mestu koje je navedeno u potvrdi o oduzimanju vozačke dozvole. Ako lice, u 
roku tri dana, ne preuzme vozačku dozvolu, dozvola se šalje u nadležni OUP koji 
vodi vozača u evidenciji (odlaže se u dosije vozača). Policajac kompletira 
Prekršajnu prijavu i druge značajne podneske (dokaz o prekršaju, dokaz o 
prekršiocu, izveštaj o ranijim kaznama, dokumente o značaju tog prekršaja za 
bezbednost saobraćaja). Starešina analizira osnovanost i podnosi Zahtev za po- 
kretanje prekršajnog postupka. OUP aktivno učestvuje u prekršajnom postupku 
(kao stranka). Organ za prekršaje (sudija za prekršaje) donosi Rešenje o prekrša- 
ju. Učinilac prekršaja i OUP imaju mogućnost Žalbe. Pravosnažno i izvršno 
Rešenje se ulaže u dosije vozača. 

g) Isključenje vozila iz saobraćaja je vrlo posebna mera bezbednosti i ima 
funkciju direktne zaštite bezbednosti saobraćaja. U zavisnosti od razloga za isk- 


17 „Ovlašćeno lice će na licu mesta privremeno oduzeti vozačku dozvolu i isključiti iz saobraćaja vozača 
koga zatekne da upravlja voziiom ili da pokušava da upravlja vozilom ako je očigledno da je vozač u 
takvom psihofizičkom stanju (umor, bolest, dejstvo opojnih droga ili lekova na kojima je označeno da 
se ne smeju upotrebljavati pre i za vreme vožnje) da nije sposoban da bezbedno upravlja vozilom. 
Ovlašćeno lice postupiće na način iz stava 1 . ovog člana prema vozaču iz člana 164. stav 3. ovog zakona 
za koga utvrdi da u organizmu ima alkohola ili da pokazuje znake alkoholne poremećenosti, kao i prema 
vozaču za koga utvrdi da je pod dejstvom alkohola u smislu člana 164. stav 2. ovog zakona. 

Ovlašćeno lice isključiće iz saobraćaja i vozača koga zatekne da upravlja motornim vozilom a nema vo- 
začku dozvolu određene kategorije ili da upravlja vozilom u vreme kad je na snazi mera bezbednosti ili 
zaštitna mera zabrane upravljanja motornim vozilom. 

Ovlašćeno lice postupiće na način i iz st. 1. i 3. ovog člana i prema vozaču instruktoru koga zatekne da 
osposobljava kandidata za vozača pod dejstvom alkohola u smislu člana 164. stav 3. ovog zakona, ili 
koji pokazuje znake alkoholne poremećenosti, kao i kad ga zatekne da osposobljava kanđidata za vozača 
a nema vozačku dozvolu određene kategorije ili u vreme kad je na snazi mera bezbednosti ili zaštitna 
mera zabrane upravljanja motornim vozilom. 

Ovlašćeno lice postupiće na način iz stava 1. ovog člana prema vozaču iz člana 188. ovog zakona koji 
neprekidno upravlja vozilom duže od pet časova, odnosno koji u toku 24 časa upravlja vozilom duže od 
osam časova, kao i prema vozaču iz člana 190. ovog zakona koji vozilom u toku 24 časa pređe više od 
500 km, odnosno koji upravlja vozilom duže od osam časova. 

Ovlašćeno lice postupiće na način iz stava 1 . ovog člana prema vozaču ili vozaču instruktoru iz člana 
209. stav 2. ovog zakona koji odbije da se podvrgne ispitivanju, odnosno stručnom pregledu na koji je 
upućen. 

Organ čiji je radnik oduzeo vozačku dozvolu prema ođređbama st. 1, 2, 4, 5. i 6. ovog člana dužan je da 
vozaču vrati dozvolu čim prestanu razlozi zbog kojih je oduzeta, a najdocnije u roku od 24 časa od časa 
oduzimanja. 

Ako vozač ne preuzme oduzetu vozačku dozvolu u roku od tri dana od dana oduzimanja, a vozačka doz- 
vola se ne vodi u evidenciji kod organa čiji je radnik tu dozvolu oduzeo, vozačka dozvola će se dostaviti 
organu u čijoj se evidenciji vodi. 

Ovlašćeno lice koje je oduzelo vozačku dozvolu po odredbama st. 1, 2, 4, 5. i 6. ovog člana dužno je da 
vozaču o tome izda potvrdu, koja sadrži: ime i prezime vozača, broj oduzete vozačke dozvole, dan i čas 
njenog oduzimanja i način njenog vraćanja.” (Clan 212, ZoOBS) 

ljučenje vozila iz saobraćaja, Zakonom su predviđen način isključenja: usmeno 
naređenje, pismeno naređenje, privremeno oduzimanje saobraćajne dozvole, od- 
nosno naređenje da vozač skine i preda registarske tablice. 

U slučajevima da policajac uoči: tehničku neispravnost vozila koja ugroža- 
va i ometa druge učesnike u saobraćaju, nepravilno razmešten teret na vozilu ili 
vangabaritni teret bez odgovarajuće dozvole, narediće vozaču da prekine sa- 
obraćaj i otkloni neipsravnost. Ukoliko vozač ne otkloni neispravnost, narediće 
vozaču da isključi vozilo iz saobraćaja i obezbedi ga na bezbednom mestu. 18 

Ukoliko policajac osnovano posumnja da su neispravni uređaji za upravlja- 
nje, uređaji za zaustavljanje ili uređaji za spajanje vučnog i priključnog vozila, 19 
odnosno ako su u saobraćajnoj nezgodi oštećeni bitni uređaji na vozilu, 20 isk- 
ljučiće vozilo iz saobraćaja i uputiti ga na vanredni tehnički pregled. 

Ukoliko policajac utvrdi da vozilo nije registrovano (registracija je istekla 
duže od 30 dana), da nema propisane registarske tablice (ima strane tablice koje 
nisu u skladu sa međunarodnom konvencijom), odnosno da su istekle probne ta- 
blice, isključiće vozilo iz saobraćaja tako što će oduzeti saobraćajnu dozvolu, na- 
rediti vozaču da skine registarske tablice i izdati Potvrdu o privremenom oduzi- 
manju saobraćajne dozvole i registarskih tablica. 21 


18 „Ако ovlašćeno lice zatekne vozilo koje zbog tehničke neispravnosti ugrožava ili ometa druge učesnike 
u saobraćaju, ili na kome je teret nepravilno smešten, odnosno nedovoljno obezbeđen, ili kojim se bez 
dozvole prevozi teret čije dimenzije, odnosno masa prekoračuju najveće dozvoljene dimenzije, odnosno 
masu ili osovinsko opterećenje, ili koje se kreće putem na kome je kretanje te vrste vozila zabranjeno, 
ili se kreće bez zimske opreme na delu puta i u vreme kad je zimska oprema obavezna, narediće vozaču 
da odmah prekine kretanje vozilom i otkloni neispravnost ili da vozilo odveze do određenog mesta gde 
može otkloniti neispravnost, odnosno da vozilom nastavi kretanje na putu na kome je kretanje te vrste 
vozila dozvoljeno, odnosno da upotrebi zimsku opremu. 

Ako vozač ne postupi po naređenju iz stava 1. ovog člana, ovlašćeno lice isključiće vozilo iz sa- 
obraćaja.” (član 216, ZoOBS, Posebne mere bezbednosti) 

19 ,,Na tehnički pregled uputiće se motomo ili priključno vozilo koje je isključeno iz saobraćaja zbog teh- 
ničke neispravnosti uređaja za upravljanje ili uređaja za zaustavljanje, vozilo koje je u saobraćajnoj nez- 
godi toliko oštećeno da se opravdano može zaključiti da su na njemu oštećeni sklopovi i uređaji koji su 
bitni sa stanovišta bezbednosti saobraćaja, kao i ako se osnovano posumnja da je na vozilu neispravan 
uređaj za spajanje vučnog i priključnog vozila.” (član 218, ZoOBS, Posebne mere bezbednosti) 

20 „Kad ovlašćeno lice prilikom vršenja uviđaja opravdano posumnja da su na vozilu koje je učestvovalo 
u saobraćajnoj nezgodi oštećeni sklopovi i uređaji koji su bitni za bezbednost saobraćaja, isključiće to 
vozilo iz saobraćaja i privremeno će oduzeti registarske tablice. 

Vozilo iz stava 1 . ovog člana može se uključiti u saobraćaj posle tehničkog pregleda na kome je utvrđeno 
da su otklonjena oštećenja i nedostaci zbog kojih je vozilo isključeno iz saobraćaja. 

Ovlašćeno lice koje je isključilo vozilo iz stava 1. ovog člana dužno je da izda potvrdu koja sadrži po- 
datke iz člana 217. stav 4. ovog zakona.” (član 219, ZoOBS, Posebne mere bezbednosti) 

21 „Ovlašćeno lice isključiće iz saobraćaja vozilo koje nije registrovano ili koje nema propisane registarske 
tablice. 

Ovlašćeno lice koje je isključilo vozilo iz saobraćaja vozaču će, na licu mesta, privremeno ođuzeti sa- 
obraćajnu dozvolu, a za prekršaje iz stava 1. ovog člana - i registarske tablice. 

Organ čiji je radnik privremeno oduzeo saobraćajnu dozvolu prema odredbama ovog člana dužan je da 
vozaču vrati tu dozvolu čim prestanu razlozi zbog kojih je oduzeta, a najdocnije u roku od 24 časa od 
časa oduzimanja, a registarske tablice da dostavi organu kod koga se vozilo vodi u evidenciji. 
Ovlašćeno lice koje je privremeno oduzelo saobraćajnu dozvolu ili registarske tablice po odredbama 
ovog člana dužno je da vozaču o tome izda potvrdu, koja sadrži: naziv i sedište organačiji je radnik odu- 
zeo saobraćajnu dozvolu i registarske tablice, vrstu i registarski broj vozila, naziv organa koji je izdao 
saobraćajnu dozvolu, ime i prezime vlasnika, odnosno naziv nosioca prava raspolaganja vozilom i nje- 
govu adresu, ime i prezime vlasnika, odnosno naziv nosioca prava raspolaganja vozilom i njegovu adresu. 

Ako policajac utvrdi da se vozilo kreće putem gde je zabranjeno kretanje te 
vrste vozila, odnosno putem koji nije naveden u Potvrdi o probnoj vožnji , 22 nare- 
diće da se vozilo isključi iz saobraćaja i o tome izdati potvrdu vozaču. 

U svim slučajevima kada policajac isključije vozilo iz saobraćaja, neophod- 
no je da to uradi po Zakonom predviđenom postupku: da bezbedno zaustavi vozi- 
lo, izvrši opštu kontrolu vozila, vozača i tereta, utvrdi da su se stekli uslovi za is- 
ključenje vozila iz saobraćaja, naredi vozaču da prekine saobraćaj vozilom, upiše 
sve podatke za prekršajnu prijavu, privremeno oduzme saobraćajnu dozvolu, od- 
nosno naredi skidanje registarskih tablica i izda odgovarajuću potvrdu. 

Treba naglasiti da je isključenje vozača, odnosno isključenje vozila iz sa- 
obraćaja vrlo značajno ovlašćenje koje zadire u prava građana (sloboda kretanja, 
odnosno raspolaganje svojim stvarima) i treba ga primenjivati vrlo obazrivo, uz 
strogo poštovanje Zakona. U praksi ima mnogo problema u primeni ovih ov- 
lašćenja, a posebno ako se dosledno ne sprovodi Zakon. 

h) Privredni prestup je društveno štetna povreda propisa o privrednom i fi- 
nansijskom poslovanju koja je prouzrokovala ili jemogla da prouzrokuje teže po- 
sledice i koja je propisom nadležnog organa određena kao privredni prestup . 23 
Privredni prestupi mogu biti određeni zakonom i uredbama. Propis koji utvrđuje 
privredni prestup sadrži obeležja privrednog prestupa i kaznu. Za privredni pre- 


ime i prezime vozača i njegovu adresu, razlog oduzimanja, datum, vreme, put i mesto oduzimanja, način 
i vreme vraćanja saobraćajne dozvole i pečat i potpis ovlašćenog lica. 

Ako vozač ne preuzme oduzetu saobraćajnu dozvolu u roku od tri dana od dana oduzimanja, a saobraća- 
jna dozvola se ne vodi u evidenciji kod organa čiji je radnik tu dozvolu oduzeo, saobraćajna dozvola 
dostaviće se organu u čijoj se evidenciji vozilo vodi. (član 217, ZoOBS, Posebne mere bezbednosti) 

22 „Ако radnik organa unutrašnjih poslova, vršeći poslove kontrole i regulisanje saobraćaja, zatekne u sa- 
obraćaju: 

1 . vozilo koje nije registrovano po važećim propisima ili je označeno stranim registarskim tablicama na 
kojima brojevi i oznake nisu u skladu sa međunarodnim ugovorima koje je Jugoslavija ratifikovala, ili 
se kreće po isteku važenja potvrde o izdavanju probnih tablica, zaustaviće vozilo i narediće vozaču da 
skine registarske tablice i da mu ih preda, a vozaču će izdati potvrdu o oduzimanju registarskih tablica 
sa napomenom da preduzme sve mere radi registracije vozila u skladu sa propisima, 

2. vozilo koje se kreće putem na kome je trajno ili u određeno vreme zabranjen saobraćaj vozila one ka- 
tegorije u koju to vozilo spada ili vozilo koje je označeno probnim tablicama, a kreće se putem koji nije 
naveden u potvrdi, narediće vozaču da odmah prekine saobraćaj na tom putu, a vozaču će izdati potvrdu 
o izdatom naređenju, 

3. vozilo koje se u zimskim uslovima kreće putem bez propisane zimske opreme, narediće vozaču da 
odmah prekine saobraćaj i da vozilo ukloni sa kolovoza. 

Ako vozač ne postupi po naređenju iz stava 1. ovog člana, radnik organa unutrašnjih poslova koji vrši 
poslove kontrole i regulisanja saobraćaja, isključiće vozilo iz saobraćaja. 

Ako ovlašćeno lice zatekne vozilo koje zbog tehničke neispravnosti ugrožava ili ometa druge učesnike 
u saobraćaju, ili na kome je teret nepravilno smešten, odnosno nedovoljno obezbeđen, ili kojim se bez 
dozvole prevozi teret čije dimenzije, odnosno masa prekoračuju najveće dozvoljene đimenzije, odnosno 
masu ili osovinsko opterećenje, ili koje se kreće putem na kome je kretanje te vrste vozila zabranjeno, 
ili se kreće bez zimske opreme na delu puta i u vreme kad je zimska oprema obavezna, narediće vozaču 
da odmah prekine kretanje vozilom i otkloni neispravnost ili da vozilo odveze do određenog mesta gde 
može otkloniti neispravnost, odnosno da vozilom nastavi kretanje na putu na kome je kretanje te vrste 
vozila dozvoljeno, odnosno da upotrebi zimsku opremu. 

Ako vozač ne postupi po naređenju iz stava 1. ovog člana, ovlašćeno lice isključiće vozilo iz sa- 
obraćaja." (član 259, ZoBS, Posebne mere za bezbednost saobraćaja) 

23 Metodologija izrade zakona, Vlada Republike Srbije, Republički sekretarijat za zakonodavstvo, Agen- 
cija za unapređenje državne uprave, Beograd, 2002. 

stup može biti odgovorno domaće ili strano pravno lice ili odgovorno lice u prav- 
nom licu. Za privredne prstupe propisane su samo novčane kazne i zaštitne mere 
(javno objavljivanje presude, oduzimanje predmeta, zabrana pravnom licu da se 
bavi određenom privrednom delatnošću i zabrana odgovornom licu da vrši odre- 
đene dužnosti). 

i) Krivično delo je društveno opasno delo koje je zakonom određeno kao 
krivično delo i čija su obeležja određena zakonom . 24 Biće krivičnog dela je skup 
posebnih elemenata (obeležja) krivičnog dela. Elementi bića krivičnog dela mogu 
biti objektivni: način izvršenja (npr. drzak način), sredstva izvršenja (npr. opasno 
oruđe - vozilo), vreme izvršenja (npr. vreme smanjene vidljivosti), mesto (npr. na 
nepreglednom putu), ličnom svojstvu (npr. vozač motornog vozila) i subjektivni: 
namera ili nehat. 

Za krivična dela propisani su kazna zatvora, novčana kazna i oduzimanje 
predmeta. Krivični postupak se sprovodi kada policajac osnovano posumnja da je 
učesnik u saobraćaju učinio krivično delo. Najčešće je reč o teškim saobraćajnim 
nezgodama sa obeležjima krivičnih dela. Na osnovu dokaza, OUP podnosi Kri- 
vičnu prijavu koju razmatra javni tužilac i odlučuje o pokretanju krivičnog po- 
stupka. Sudsko veće sprovodi krivični postupak i donosi presudu. 


10.2. NEPOSREDNO (INTERVENTNO) 
REGULISANJE SAOBRAĆAJA 


Regulisanje saobraćaja predstavlja sistem mera kojima se upravlja odvija- 
njem saobraćaja, a posebno obezbeđuje projektovanje, postavljanje i poštovanje 
režima saobraćaja. Pri tome se pod režimom saobraćaja podrazumeva skup pravi- 
la, ograničenja i zabrana kojima se uređuje način odvijanja saobraćaja i način ko- 
rišćenja saobraćajnih površina. Saobraćaj se reguliše opštim pravilima saobraćaja 
koja su utvrđena u međunarodnim konvencijama i Zakonu o osnovama bezbedno- 
sti saobraćaja na putevima, saobraćajnim znakovima i drugom opremom i uređa- 
jima koji omogućuju optimalno korišćenje saobraćajnih površina (detektori, auto- 
matski brojači, senzori, kamere, izmenljiva signalizacija itd. ). Opisano regulisa- 
nje saobraćaja vrši nadležni organ za saobraćaj (republičko ministarstvo za magi- 
stralne i regionalne puteve, a opštinski/gradski organ za ulice i lokalne puteve). 

Pod neposrednim (interventnim) regulisanjem saobraćaja podrazumeva 
se propisno izdavanje naređenja učesnicima u saobraćaju, od strane ovlašćenog 
lica, u skladu sa međunarodnim sporazumima, zakonom i podzakonskim aktima 
(ojima su propisani znaci koje učesnicima u saobraćaju daju ovlašćena službena 
lica). Neposredno (interventno) regulisanje saobraćaja se vrši položajem tela, 
zvučnim i svetlosnim znacima i pokretima ruku. S obzirom da se podrazumeva 
prisustvo ovlašćenog lica (policajac, vojnik, školska saobraćajna patrola, sa- 


24 Isto. 

obraćajna patrola građana ili radnici preduzeća za puteve), opravdan je termin 
„neposredno”. Sa druge strane, ovo regulisanje se sprovodi samo izuzetno (jer sa- 
obraćaj mora biti regulisan pravilima saobraćaja i tehničkim sredstvima, bez 
ovlašćenog lica, u svim situacijama koje su predvidive), pa je opravdano koristiti 
obeležje „interventno”. 

Kada se i zbog čega sprovodi interventno regulisanje saobraćaja? 
Najčešće se interventno regulisanje saobraćaja sprovodi u sledećim slučajevima: 

- u raskrsnicama da bi se omogućilo bezbedno ukrštanje saobraćajnih toko- 
va, 

- da se omogući bezbedno ulivanje vozila u saobraćaj, da se omogući ili 
pospeši protočnost saobraćaja, 

- da se omogući bezbedno kretanje određenih kategorija vozila (vozila pod 
pratnjom, opasni i vangabaritni tereti i sl.), 

- da se omogući kretanje ranjivih učesnika u saobraćaju (deca, stara lica, 
hendikepirana lica i sl.), 

- da se obezbede određene zone (zone škola, radovi na putu i sl.) i situacije 
(uviđaj saobraćajne nezgode, održavanje puta i sl.), 

- da se omogući bezbedno odstupanje od režima saobraćaja (kratko - dok 
postoje razlozi za odstupanje), 

- da se omogući bezbedna promena režima saobraćaja (u periodu uvođenja 
novog režima dok ga učesnici u saobraćaju ne prihvate), 

- da se omogući bezbedna kontrola saobraćaja itd. 

11 . 1 . UPRAVNI POSLOVI BEZBEDNOSTI SAOBRAĆAJA 

Mada se najveći broj poslova svodi na neku primenu prava, za naše potrebe 
ćemo definisati i izdvojiti posebnu grupu upravno-pravnih poslova. Uslovno se 
mogu razlikovati upravni i pravni poslovi bezbednosti saobraćaja. 

Pod upravnim poslovima bezbednosti saobraćaja podrazumevaćemo one 
poslova koji se odnose na sprovođenje nekih upravnih postupaka na zahtev 
stranke, odnosno po službenoj dužnosti. Za naše potrebe se mogu razlikovati sle- 
deće grupa upravnih poslova bezbednosti saobraćaja: 


- upravni poslovi u oblasti vozila, 

- upravni poslovi u oblasti vozača, 

- inspekcijsko tehnički upravni poslovi i 

- ostali upravni poslovi. 

Zakonom o opštem upravnom postupku propisan je način pokretanja, 
vođenja i okončanja upravnog postupka. 


11.1.1. Upravni poslovi u oblasti vozila 

Prema ZoOBS, motorna i priključna vozila koja učestvuju u saobraćaju na 
putu moraju biti registrovana. * 1 2 Prema ZoBS-u, registruju se i traktori, radne 


1 „... Motorna i priključna vozila koja učestvuju u saobračaju na putu moraju biti registrovana. 

Izuzetno od odredbe stava 1. ovog člana, ne moraju biti registrovani: 

1 ) lake prikolice; 

2) motorna i priključna vozila koja su prepravljena ili popravljena i kojima se vrši probna vožnja radi 
ispitivanja i prikazivanja njihovih svojstava ili koja se kreču od sedišta preduzeća u kome su proizvedena 
do skladišta, kao i motorna i priključna vozila koja se kreću od mesta u kome su preuzeta neregistrovana 
do mesta u kome će biti registrovana - pod uslovom da su označena posebnim tablicama za privremeno 
označavanje takvih vozila u saobraćaju na putu (probne tablice). 

Za vozila iz tačke 2. ovog člana izdaje se potvrda o korišćenju probnih tablica. Kad upravlja vozilom koje 
je označeno probnim tablicama, vozač mora kod sebe da ima važeću potvrdu i dužan je da je pokaže na 
zahtev ovlašćenog lica. 

O registrovanim vozilima vodi se evidencija. ...” (ZoOBS, član 195). 

mašine, motokultivatori, bicikli sa motorom, zaprežna vozila i priključna vozila 
koja vuku traktori i motokultivatori . 2 

Upravni poslovi u oblasti vozila su uređeni Z akonom o osnovama bezbed- 
nosti saobraćaja na putevima (ZoOBS), Zakonom o bezbednosti saobraćaja na 
putevima (ZoBS), Zakonom o opstem upravnom postupku, Pravilnikom o re- 
gistraciji motornih i priključnih vozila, internim aktima MUP-a (npr. Uputstvo o 
ukucavanju broja motora i šasije) itd. 

Najznačajniji upravni poslovi u oblasti vozila su: 

- prva registracija motornih i priključnih vozila i vozila na motorni pogon, 

- produženje važenja registracije vozila, 

- promena vlasnika vozila, 

- promena tehničkih podataka o vozilu, 

- odjava vozila, 

- zamena registarskih tablica (zbog gubitka ili nestanka), 

- registracija vozila sa drugih registracionih područja, 

- registracija diplomatskih vozila i vozila stranih predstavništava, 

- privremena registracija vozila (RP), 

- izdavanje privremene registarske tablice (RPE), 

- izdavanje tablica sa oznakom *PROBA*, 

- registracija vangabaritnih vozila, 

- registracija motocikla, 

- izdavanje treće tablice za lake prikolice, 

- izdavanje naloga za ukucavanje broja motora i šasije (PoUputstvuSupa), 

- izdavanje naloga za ispitivanje vozila, 

- izdavanje uverenja o vozilima, 

- izdavanje duplikata saobraćajnih dozvola i 

- upravni postupak poništenja registracije . 3 

Svaki od navedenih stručnih poslova je značajan i podrazumeva sprovođenje 
precizno uređene procedure koja se sastoji od više stručnih poslova OUPa. 

Prva registracija motornih i priključnih vozila obuhvata sledeće poslove: 

- provera svih pisanih podnesaka, 

- provera da li ima zakonskih smetnji da se vozilo registruje (kradena vozi- 
la, vozila pod hipotekom i sl.), 

- pridruživanje registarske oznake vozilu, 

- upisivanje osnovnih podataka o vozilu u ručni registar, 

- popunjavanje obrasca saobraćajne dozvole, 

- unošenje podataka o vozilu u informacioni sistem (IS) MUP-a, 

- provera vozila preko Interpola i u zemlji (evidencije ukradenih vozila). 


2 „ ... U saobraćaju na putevima mogu učestvovati traktori, radne mašine, motokultivatori, bicikli sa mo- 
torom, zaprežna vozila, kao i priključna vozila koja vuku traktori i motokultivatori, samo ako su regist- 
rovana. 

Za registrovano vozilo iz stava 1. ovog člana izdaje s potvrda o registraciji i registarske tablice. 
Registarska tablica sadrži naziv opštine i registarski broj vozila... „ (ZoBS, čian 132). 

3 Ovo je upravna, procesna kontrola. 


11.1. Upravni poslovi bezbednosti saobraćaja 


- formiranje dosijea vozila, 

- izdavanje saobraćajne dozvole i 

- izdavanje registarskih tablica. 

Dakle, kada stranka (vlasnik vozila) podnese zahtev za prvu registraciju vo- 
zila u OUPu se sprovode navedeni poslovi od kojih svaki ima svoj značaj u pogle- 
du bezbednosti saobraćaja, opšte bezbednosti ili poštovanja propisa. Stranka pok- 
reće ovaj proces, tako što podnosi sledeće pisane podneska: 

1) dokaz o poreklu vozila (račun za novo vozilo, stara saobraćajna dozvola, 
odnosno vlasnička knjižica za polovna vozila), 

2) dokaz o vlasništvu (račun od ovlašćenog distributera na ime lica na koje 
se vozilo registruje ili kupoprodajni ugovor za polovna vozila, rešenje o 
nasledstvu i sl.), 

3) dokaz o tehničkoj ispravnosti vozila (registracioni list 4 u kome ovlašćeno 
preduzeće za tehnički pregled overilo da je vozilo ispravno), 

4) dokaz o obaveznom osiguranju vlasnika vozila od odgovornosti (polisa 
autoosiguranja), 

5) dokaz o plaćenim dažbinama (carine, porez na dodatnu vrednost, nakna- 
da za puteve, komunalna taksa i druge dažbina 5 koje je propisala Repu- 
blika, odnosno opština) i naknadama koštanja (izrada saobraćane dozvo- 
le, registarskih tablica i drugo) i 

6) dokaz o istovetnosti 6 (lična karta ili dmgi identifikacioni dokument za fi- 
zička lica, odnosno rešenje o registraciji ili drugi dokaz za pravna lica). 

Prvih pet dokumenata se ulaže u posebnu fasciklu-dosije vozila i predsta- 
vljaju osnovne sadržaje dosijea vozila. Dakle, za svako vozilo se formira dosije 
vozila u kome su originalni pisani podnesci u vezi registracije vozila. Kasnije se, 
u ovaj dosije mogu dodavati dopunski sadržaji - novi dokumenti o vozilu (račun 
o kupovini novog motora, odnosno šasije, dokazi o promeni identifikacionih 
oznaka ili tehničkih podataka o vozilu, dokazi o plaćenim dažbinama, dokazi o is- 
punjavanju uslova bezbednosti saobraćaja itd.). 

Produženje važenja registracije vozila je upravni postupak koji se reali- 
zuje svake godine za motorna i priključna vozila. Ostala vozila na motorni pogon 
(traktori koji se koriste isključivo u poljoprivredi, motokultivatori, radne mašine, 
zaprežna vozila i bicikl sa motorom) se registruju trajno i podležu ponovnoj regi- 
straciji samo prilikom promene vlasnika. 

Za produženje registracije vozila podnose se sledeći pisani podnesci: 

1) dokaz o tehničkoj ispravnosti vozila (registracioni list 7 u kome je ov- 
lašćeno preduzeće za tehnički pregled overilo da je vozilo ispravno). 


4 Registracioni list ima funkciju i zahteva u ovom upravnom postupku. 

5 Neke države su propisale da se pri svakoj registraciji mora podneti dokaz o uplati poreza, kazni za sa- 
obraćajne prekršaje i dr. 

6 Ovaj dokaz se donosi na uvid, ali se može predvideti i njegovo fotokopiranje i čuvanje fotokopije u do- 
sijeu vozila. 

7 Registracioni list ima funkciju i zahteva u ovom upravnom postupku. 

2) dokaz o obaveznom osiguranju vlasnika vozila od odgovornosti (polisa 
autoosiguranja), 

3) dokaz o plaćenim dažbinama (naknada za puteve, komunalna taksa i dru- 
ge dažbine 8 koje je propisala Republika, odnosno opština) i 

4) dokaz o istovetnosti 9 (lična karta ili drugi identifikacioni dokument za fi- 
zička lica, odnosno rešenje o registraciji ili drugi dokaz za pravna lica). 

Dokazi o poreklu vozila i vlasništvu nad vozilom nisu neophodni, jer se već 
nalaze u dosijeu vozila koji je formiran pri prvoj registraciji. 

Pri produženju važenja registracije proveravaju se pisani podnesci i ažurira- 
ju sadržaji dosijea vozila. 

Promena vlasnika vozila. Prilikom otuđenja ili kupovine vozila, vlasnik 
vozila je dužan da tu promenu prijavi nadležnom organu u roku 15 dana (kao i 
svaku drugu promenu podataka u saobraćajnoj dozvoli). Pored zahteva za prome- 
nu vlasnika vozila, vlasnik vozila podnosi i sledeće dokaze: 

1 ) dokaz o poreklu vozila (stara saobraćajna dozvola), 

2) dokaz o vlasništvu vozila (kupoprodajni ugovor ili drugi dokument), 

3) dokaz o plaćenim dažbinama (porez na promet i sl.) i naknadama košta- 
nja (saobraćajna dozvola, a po potrebi i registarske tablice). 

Stara saobraćajna dozvola se ulaže u dosije vozila, izdaje se nova saobraćaj- 
na dozvola novom vlasniku vozila. Registarske oznake i registarske tablice ostaju 
iste, osim ako se menja registraciono područje ili ako je vozilo bilo odjavljeno po 
bilo kom osnovu. 

Promena tehničkih podataka o vozilu. Ukoliko se vozilo značajno ošteti, 
dođe do havarije vitalnih delova vozila ili se promene obeležja vozila (blok moto- 
ra, deo šasije na kome se nalazi utisnuta oznaka šasije, promena boje vozila, pro- 
mena nosivosti vozila ili broja mesta za putnike i sl.), vlasnik vozila je dužen da 
podnese zahtev za promenu tehničkih podataka o vozilu. Uz ovaj zahtev prilažu 
se dokazi o promeni tehničkih podataka, a ako se radi o promeni motora ili šasije 
vozila, podnosi se i dokaz o poreklu i vlasništvu tog dela vozila. 

OUP analizira sve dokaze po potrebi sprovodi neophodna veštačenja i na 
osnovu sveobuhvatne analize utvrđuje identitet vozila i izdaje novu saobraćajnu 
dozvolu. Svi značajni dokazi (računi, kupoprodajni ugovori, nalaz i mišljenje veš- 
taka i sl.) ulažu se u dosije vozila. 

Odjava motornih i priključnih vozila vrši se u sledećim slučajevima: 

- kada se vozilo otuđi i menja registraciono područje, 

- kada vlasnik vozila, odnosno nosilac prava raspolaganja promeni stalno 
mesto prebivališta (fizička lica), odnosno sedište (pravna lica) - preseli se 
u drugo registarsko podmčje, 

- ako je vozilo nestalo, 

- ako je vozilo uništeno, 


8 Neke države su propisale da se pri svakoj registraciji mora podneti dokaz o uplati poreza, kazni za sa- 
obraćajne prekršaje i dr. 

9 Ovaj dokaz se donosi na uvid, ali se može predvideti i njegovo fotokopiranje i čuvanje fotokopije u do- 
sijeu vozila. 

- ako je vozilu istekla registracija, odnosno saobraćajne dozvola istekla 
duže od 30 dana i sl. 

Vlasnik vozila je dužan da u roku 15 dana da podnese zahtev za odjavu, da 
preda registarske tablice i saobraćajnu dozvolu. Nadležni organ upisuje u sa- 
obraćajnu dozvolu da je vozilo odjavljeno, i da su registarske tablice vraćene i 
vraća saobraćajnu dozvolu vlasniku, odnosno nosiocu prava raspolaganja. 

Zamena registarskih tablica u slučaju gubitka ili nestanka. Ukoliko 
dođe do gubitka, oštećenja ili nestanka jedne ili obe registarske tablice, vlasnik 
vozila je dužan da to prijavi nadležnom organu. Vlasnik vozila podnosi zahtev za 
izdavanje drugih registarskih tablica sa drugom (novom) registarskom oznakom. 
Uz nove registarske tablice izdaje se i nova saobraćajna dozvola, a stara dozvola 
se ulaže u dosije vozila. Stare registarske oznake se ne mogu ponovo izdavati pre 
isteka dve godine od dana prijavljivanja. Ovo je posebno značajno zbog činjenice 
da se registarske tablice često otuđuju radi prevoza počinilaca krivičnih dela. 

Registracija motornih i priključnih vozila koja dolaze sa drugih regi- 
starskih područja za vozila koja su kupljena, ali su prethodno bila registrovana 
na drugom registarskom području ili se vlasnik vozila doseli sa drugog registar- 
skog područja, neophodno je promeniti registarske tablice i saobraćajnu dozvolu. 
Vlasnik vozila odjavljuje vozilo u prethodnom registarskom području (vraća regi- 
starske tablice i u saobraćajnu dozvolu se konstatuje da je vozilo odjavljeno), a 
zatim podnosi zahtev za registraciju vozila. Ukoliko je važila ranija registracija, 
onda vlasnik ne plaća osiguranje, niti naknade za puteve i druge naknade (već su 
uplaćene). Međutim, uz zahtev podnosi dokaz da je uplatio naknadu za registar- 
ske tablice i saobraćajnu dozvolu. OUP izdaje nove registarske tablice i saobraća- 
jnu dozvolu, a staru saobraćajnu dozvolu zadržava u dosijeu vozila. Ukoliko je 
stara registracija istekla, vlasnik plaća sve dažbine i prilaže dokaze o osiguranju i 
tehničkoj ispravnosti. 

Registracija diplomatskih vozila i vozila stranih predstavništava se vrši 
pod posebnim uslovima i za njih se vodi posebna evidencija. 

Privremena registracija (RP) se odnosi na registraciju motornih i priključ- 
nih vozila čiji su vlasnici stranci koji privremeno borave u našoj zemlji, na osno- 
vu važeće putne isprave. Uz zahtev za privremenom registracijom, vlasnik vozila 
prilaže i Rešenje carine o privremenom uvozu (za uvezena vozila) i dokaz o odo- 
brenom privremenom boravku. Na registarskoj tablici se upsuje i godina u kojoj 
ističe privremena registracija. Uz registarske tablice izdaje se i potvrda o privre- 
menoj registraciji vozila. Privremena registracija vozila, odnosno produženje pri- 
vremene registracije vrši se svake godine. 

Izdavanje privremene registarske tablice (RPE) odnosi se na vozila koja 
se odvoze iz naše zemlje, posle završenog boravka stranog državljanina iz zemlje 
i za vozila kupljena u Srbiji koja će se registrovati u drugoj zemlji. 

Uz zahtev za izdavanje privremene registarske teblice (RPE) prilaže se i iz- 
vozna deklaracija od strane carine. Uz tablice RPE se izdaje i Potvrda koja važi 
najduže 15 dana. 

Izdavanje tablica sa oznakom „PROBA” odnosi se na motorna i priključ- 
na vozila koja još nisu registrovana, a treba da učestvuju u saobraćaju na putu. To 
su prepravljana ili popravljana vozila koja idu na probnu vožnju radi ispitivanja 
njihovih bezbednosnih i drugih svojstava, vozila koja se kreću od mesta proiz- 
vodnje do mesta prodaje (skladišta) ili od mesta prodaje do mesta stanovanja vla- 
snika. 

Nadležni organ može poveriti zainteresovanom preduzeću da, u njegovo 
ime, izdaje tablice sa oznakom „PROBA”. Uz tablice sa oznakom „PROBA” iz- 
daje se Potvrda o korišćenju probnih tablica na period koji se računa u danima i 
ne može biti duži od 15 dana. U Potvrdu se upisuju podaci o periodu važenja (do 
15 dana), o vozačima koji će upravljati vozilom u tom periodu, o putu kojim će se 
kretati vozilo (deonice) i vremenu kada će se ovaj prevoz realizovati. Vozila sa 
oznakom proba podležu posebnom obaveznom - dnevnom osiguranju. 

Tablice sa oznakom „PROBA” su od kartona i posle upotrebe se ne vraćaju, 
već ih korisnik uništava. 

Registracija vangabaritnih vozila se odnosi na motorna i priključna vozila 
koja ne ispunjavaju propisane uslove u pogledu dimenzija (dužina, širina, visina), 
mase (najveća dozvoljena masa prelazi 40 tona) i osovinskih opterećenja. Za ova 
vozila se izdaju posebne registarske tablice crvene boje sa belim slovima i broje- 
vima. Treba naglasiti da ovakve registarske tablice ne oslobađaju ova vozila od 
procedura koje se odnose na svaki vangabaritni prevoz (zahtev za odobrenje). 

Registracija motocikla vrši se pod istim uslovima kao i registracija vozila, 
s tim što se za motocikle izdaje jedna registarska tablica četvrtastog oblika (koja 
stoji na zadnjoj strani moticikla). 

Izdavanje trećih tablica za lake prikolice. Da bi se mogle koristiti u jav- 
nom saobraćaju lake prikolice (do 750 kg) se registruju i za njih se izdaje jedna 
registarska tablica sa ponovljenom registarskom oznakom vučnog vozila (treća 
tablica). Za lake prikolice se ne izdaje saobraćajna dozvola, niti posebna potvrda, 
već se u saobraćajnu dozvolu vučnog vozila upisuje da je izdata treća tablica. 

Izdavanje naloga za ukucavanje broja motora i šasije je veoma važan 
upravni posao i odnosi se na vozila kod kojih je oznaka motora ili šasije uništena, 
oštećena, prepravljana ili nije ni postojala. Kada se ova činjenica utvrdi na redov- 
nom tehničkom pregledu vozila (u procesu identifikacije vozila) upisuje se u regi- 
stracionom listu. S obzirom na to da se na tehničkom pregledu ne može stručno i 
pouzdano utvrditi identifikacija vozila, vozilo ne može biti registrovano u redov- 
nom postupku. 

Vlasnik vozila OUP-u podnosi zahtev za izdavanje naloga za ukucavanje 
broja motora, odnosno šasije, sa svim dokazima koji mogu pomoći u identifikaci- 
ji. OUP vrši identifikaciju vozila, a na osnovu nalaza veštaka ili stručnog lica. 
Kada je izvršena pouzdana identifikacija vozila, starešina SUP-a izdaje nalog za 
ukucavanje posebnog broja (oznake). O izdatim nalozima vodi se posebna evi- 
dencija. Oznake ukucavaju posebno ovlašćeni servisi, a ispred oznake upisuje se 
oznaka PUS (Po Uputstvu SUP-a), tako da se ove oznake uvek razlikuju od međ- 
unarodnih oznaka vozila (VIN). 

Izdavanje naloga za ispitivanje vozila se odnosi na vozila koja se opra- 
vljaju ili prepravljaju ili za vozila koja se pojedinačno izrađuju (najčešće se lake 
prikolice izrađuju u zanatskim radnjama ili lično). S obzirom na to da ova vozila 
nemaju potvrdu o ispunjavanju bezbednosnih i drugih uslova za učešće u sa- 
obraćaju, neophodno je da se izvrši pojedinačno ispitivanje vozila (tzv. „atest”). 
Ispitivanje vozila vrše posebno ovlašćene organizacije (najčešće naučni instituti i 
fakulteti). Pri registraciji vozila prilaže se i dokaz o ispitivanju vozila koji se ulaže 
u dosije vozila. 

Izdavanje uverenja o vozilima vrši se na zahtev vlasnika vozila ili drugog 
zainteresovanog lica, a na osnovu dosijea vozila i evidencija koje vodi OUP. 
Najčešće se izdaju uverenja o vlasništvu vozila, o broju motora i broju šasije, o 
poreklu vozila, o prvoj registraciji, o registraciji, o osiguranju itd. 

Izdavanje duplikata saobraćajne dozvole se vrši u slučajevima gubitka 
saobraćjne dozvole, na zahtev stranke (izjava), na osnovu dosijea vozila . 10 U izja- 
vi se navode podaci o vozilu za koje se traži duplikat saobraćajne dozvole, mesto, 
vreme i način nestanka saobraćajne dozvole. Na novoj saobraćajnoj dozvoli se 
upisuje „DUPLIKAT”. 

Upravni postupak poništenja registracije se vrši po službenoj dužnosti, a 
na osnovu saznanja da je registracija vozila izvršena i vozilo registrovano na 
osnovu neispravne (falsifikovane) dokumentacije. Na primer, ukoliko se naknad- 
no utvrdi da su dokazi o poreklu ili vlasništvu vozila bili neispravni, pristupa se 
proveri (po potrebi i veštačenju). Ukoliko nalaz veštaka ukazuje da je reč o falsi- 
fikatu, poziva se vlasnik vozila radi davanja izjave u vezi nabavke vozila i drugih 
spornih okolnosti. Na osnovu sagledavanja svih dokaza utvrđuje se da li su se ste- 
kli uslovi za poništavanje registracije. Po službenoj dužnosti se donosi Rešenje i 
poništenju registracije i od vlasnika oduzima saobraćajna dozvola i registarske ta- 
blice. Protiv izvršioca krivičnih dela pokreće se poseban krivični postupak, u 
kome se od vlasnika može oduzeti i vozilo. 

Protiv rešenja koja su doneta u prvostepenom postupku može se uložiti žal- 
ba drugostepenom organu - Upravi saobraćajne policije u sedištu Ministarstva. 

11.1.2. Upravni poslovi u oblasti vozača 

Upravni poslovi u oblasti vozača su uređeni Zakonom o osnovama bezbed- 
nosti saobraćaja na putevima (ZoOBS), Zakonom o bezbednosti saobraćaja na 
putevima (ZoBS), Zakonom o opštem upravnom postupku, Pravilnikom o vozač- 
koj dozvoli itd. 

Da bi lice upravljalo vozilima u saobraćaju treba da ispunjava zdravstveni, 
starosni, stručni i uslov lepog ponašanja . * 11 Prema ZoOBS ovi uslovi su konkreti- 


10 Duplikat saobraćajne dozvole može izdati samo organ kod koga se vodi dosije vozila. 

11 Ovako su bili definisani uslovi u prvoj međunarodnoj Konvenciji o putovanjima automobilom čiji pot- 
pisnik je bila i Srbija, Pariz, 1909. 

zovani, tako da pravo na upravljanje motornim vozilima može steći lice koje ispu- 
njava sleđeće uslove: 

1) da je duševno i telesno sposobno da upravlja motornim vozilom, 

2) da je navršilo 1 8 godina života, 

3) da je položilo vozački ispit za upravljanje vozilim određene kategorije i 

4) da mu odlukom nadležnog organa nije zabranjeno upravljanje motornim 
vozilima. 12 

Upravne poslove izdavanja vozačkih dozvola i evidencije vozača vrši OUP. 
Najznačajniji upravni poslovi u oblasti vozača su: 

- izdavanje novih vozačkih dozvola, 

- zamena inostranih vozačkih dozvola za nacionalnu vozačku dozvolu, 

- upisivanje novopoloženih kategorija, 

- produženje važnosti vozačke dozvole, 

- izdavanje duplikata vozačke dozvole, 

- izdavanje vozačkih dozvola za vozače traktora, 

- izdavanje potvrde o poznavanju saobraćajnih propisa (PSP), 

- izdavanje instruktorskih dozvola, 

- prijava/odjava vozača (zbog promene prebivališta), 

- upućivanje vozača na kontrolni zdravstveni pregled, 

- oduzimanje vozačkih dozvola (zbog zdravstvenih razloga), 

- izdavanje uverenja i 

- donošenje rešenja o poništenju vozačke dozvole ili ispita. 

Svaki od nabrojanih stručnih poslova je složen i podrazumeva sprovođenje 
propisanih procedura. 

Izdavanje nove vozačke dozvole obuhvata sledeće poslove: 

- provera svih pisanih podnesaka, 

- pridruživanje oznake - broja vozaču, 

- upisivanje osnovnih podataka o vozaču u ručnu evidenciju, 

- popunjavanje obrasca vozačke dozvole, 

- provera da li je licu zabranjeno izdavanje vozačke dozvole (evidencije o 
zaštitnim merama i merama bezbednosti). 

- unošenje podataka o vozaču u jedinstveni informacioni sistem MUP-a, 

- formiranje dosijea vozača i 


12 ”... Pravo na upravljanje motornim vozilom može da stekne lice koje ispunjava sledeće uslove: 

1) da je duševno i telesno sposobno da upravlja motomim vozilom, 

2) da je navršilo 18 godina, 

3) da je položilo vozački ispit za upravljanje motornim vozilima određene kategorije, 

4) da mu odlukom nadležnog organa nije zabranjeno upravljanje motornim vozilom. 

Izuzetno od odredbe tačke 2. stav 1. ovog člana, pravo na upravljanje autobusima i trolejbusima može 
da stekne lice koje je navršilo 2 1 godinu, a pravo na upravljanje motociklima sa motorom čija zapremina 
ne prelazi 125 cm * 1 2 3 4 - lice koje je navršilo 16 godina. 

Pravo na upravljanje motornim vozilima kategorije D može da stekne vozač koji ima pravo da upravlja 
motornim vozilom kategorije C: 

1) ako je upravljao motornim vozilima kategorije C najmanje dve godine, 

2) ako je upravljao motomim vozilima kategorije B i C ukupno najmanje 3 godine (ZoOBS, član 

171 ). 

- izdavanje vozačke dozvole 

Dakle, kada stranka (lice koje je položilo vozački ispit) podnese zahtev za 
izdavanje vozačke dozvole, u OUPu se sprovode navedeni poslovi od kojih svaki 
ima svoj značaj. Stranka u ovom procesu podnosi sledeće pisane podneske: 

1) zahtev za izdavanje vozačke dozvole, 

2) dokaz o stručnosti (potvrdu o završenoj obuci i uverenje o položenom is- 
pitu), 

3) dokaz o ispunjavanju zdravstvenih uslova (lekarsko uverenje u kome je 
navedeno da je lice sposobno, odnosno uslovno sposobno da upravlja vo- 
zilom), 

4) dokaz o uplati propisanih dažbina (obrazac vozačke dozvole, administra- 
tivne i druge takse i sl.) i 

5) dve istovetne fotografije, 

6) dokaz o ispunjavanju starosnog uslova (lična karta ili drugi identifikacio- 
ni dokument na uvid). 

Prva četiri pisana podneska i jedna fotografija su osnovni sadržaji dosijea 
vozača koji se formira u postupku izdavanja nove (prve) vozačke dozvole. Pored 
ovih sadržaja, u dosije vozača se stavljaju i drugi važni pisani podnesci i doku- 
menti u vezi vozača. Ovi podnesci predstavljaju dopunske sadržaje dosijea vo- 
zača: nalaz i mišljenje lekara sa kontrolnog zdravstvenog pregleda, pravosnažna 
rešenja i presude za dela u saobraćaju, novo lekarsko uverenje itd. 

Zamena inostranih vozačkih dozvola se vrši na zahtev lica (naših građana 
ili stranaca) koja su položila vozački ispit u nekoj stranoj zemlji, poseduju ino- 
stranu vozačku dozvolu i žele da je zamene našom nacionalnom dozvolom. 

Uz zahtev za zamenu inostrane vozačke dozvole prilažu se i sledeči doku- 
menti: 

1) inostrana vozačka dozvola, 13 

2) overen prepis inostrane vozačke dozvole, 

3) dokaz da je lice boravilo duže od 6 meseci u zemlji čiju dozvolu poseduje 
(gde je polagalo vozački ispit), 

4) važeće lekarsko uverenje, 

5) dve istovetne fotografije, 

6) dokaz o uplaćenoj naknadi troškova vozačke dozvole i o uplaćenim daž- 
binama (takse) i 

7) lična karta (na uvid). 

Na osnovu inostrane vozačke dozvole, upoređivanjem uslova koji se zahte- 
vaju i vozačkih ispita u zemlji gde je vozač polagao i uslova u našoj zemlji oce- 
njuje se ispunjenost uslova za izdavanje naše nacionalne vozačke dozvole. Pri 
tome se ima na umu i princip reciprociteta, odnosno međunarodne obaveze. Prili- 
kom izdavanja naše nacionalne vozačke dozvole, inostrana dozvola se zadržava i 
ulaže u dosije vozača. 14 


13 Inostrana vozačka dozvola je osnov za dobijanje nacionalne vozačke dozvole. 

14 Prema Zakonu i međunarodnim ugovorima lice može imati samo jednu nacionalnu vozačku dozvolu. 

Upisivanje novopoloženih kategorija u vozačku dozvolu vrši se kada vo- 
zač (koji ima vozačku dozvolu i za kojeg je formiran dosije vozača) naknadno po- 
loži neku drugu kategoriju. Vozač, uz zahtev, prilaže vozačku dozvolu i dokaz o 
novopoloženoj kategoriji. Zahtev i uverenje o novopoloženoj kategoriji se ulaže u 
dosije vozača, to se unosi u evidencije vozača, a u vozačku dozvolu se upisuje 
(overava) nova kategorija. 

Produženje važnosti vozačke dozvole se vrši na zahtev stranke kojoj je is- 
tekla važnost vozačke dozvole. Vozačka dozvola se izdaje sa rokom važenja od 
10 godina. Ovaj rok se može smanjiti na osnovu lekarskog uverenja (ne kraće od 
jedne godine). Licima koja su navršila 65 godina vozačka dozvola se izdaje sa ro- 
kom važenja od 3 godine, odnosno rokom koji je određen lekarskim uverenjem. 

Za redovno produženje važenja vozačke dozvole podnosi se zahtev, a po 
potrebi i dve fotografije i drugi prilozi (dokazi o uplaćenim dažbinama i naknada- 
ma, lekarsko uverenje i sl.). Lica starija od 65 godina, pri svakom produženju 
važnosti vozačke dozvole prilažu i lekarsko uverenje. 

Izdavanje duplikata vozačke dozvole se vrši ukoliko vozač izgubi ili mu 
nestane vozačka dozvola. Vozač prilaže i izjavu o okolnostima nestanka, odnosno 
gubitka vozačke dozvole. Na vozačkoj dozvoli koja se izdaje upisuje se DUPLI- 
KAT i broj duplikata (prvi, drugi itd.). Zahtev se odlaže i ova činjenica se upisuje 
i u dosije vozača. Treba napomenuti da vozači veoma često, zadržavajući vozačku 
dozvolu (original), zahtevaju izdavanje duplikata i tako izbegavaju mere zabrane 
upravljanja vozilom (zaštitne mere ili mere bezbednosti). Zato je neophodno bo- 
lje uvezivanje upravnih poslova i poslova neposredne kontrole saobraćaja. 

Izdavanje vozačkih dozvola za vozače traktora se vrši na osnovu uvere- 
nja o položenom ispitu za vozače traktora. Ova dovzloa se razlikuje od vozačke 
dozvole, jer na njenoj trećoj strani nisu svrstane kategorije vozila. 

Izdavanje povrde o poznavanju saobračajnih propisa (PSP) vrši se na 
osnovu položenog testa o poznavanju saobraćajnih propisa. Ova potvrda daje pra- 
vo na upravljanje biciklom sa motorom, radnom mašinom i motokultivatorom. 
Danas veliki broj kandidata za vozače polaže PSP test i koristi mogućnost da, na 
osnovu Potvrde o poznavanju saobraćajnih propisa, skrati program obavezne 
obuke za vozača. 

Izdavanje instruktorske dozvole vrši OUP na zahtev stranke koja prilaže 
dokaze o ispunjavanju sledećih uslova: 

1) da je položila ispit za vozača instruktora, 

2) da je navršila 23 godine starosti, 

3) da ima odgovarajuću stručnu spremu (specijalizacija saobraćajne struke 
- peti stepen za vozača instruktora), 

4) da ima 3 godine vozačku dozvolu za upravljanje onom kategorijom vozi- 
la za koju se izdaje instruktorska dozvola i 

5) da za poslednjih 5 godina nije pravosnažno osuđivana za krivična dela 
ugrožavanja bezbednosti saobraćaja. 

Instruktorska dozvola se izdaje sa rokom važenja od 3 godine, a nakon toga 
se produžava. 


11.1. Upravni poslovi bezbednosti saobraćaja 


Prijava i odjava vozača zbog promene prebivališta se vrši na zahtev vo- 
zača kada promeni prebivalište - preseli se van sekretarijata u kome se vodi u 
evidenciji vozača. Vozač je dužan da se prijavi u novom mestu prebivališta, a novi 
sekretarijat će od prethodnog sekretarijata zatražiti dosije vozača i vozača upisati 
u svoju evidenciju vozača. 

Izvršenje zaštitnih mera i mera bezbednosti se vrši po službenoj dužno- 
sti, na osnovu pravosnažnih sudskih odluka. 

Kada OUP dobije pravosnažno rešenje ili presudu (dokument o izricanju 
mere), pronalazi vozača u evidenciji i proverava njegov dosije vozača. Na osnovu 
toga poziva vozača da dođe u OUP i donese vozačku dozvolu. Kada vozač pristu- 
pi, upisuje se mera u vozačku dozvolu, a rešenje/presudu ulaže u dosije vozača. O 
izvršenim merama vodi se evidencija. Treba naglasiti da zaštitne mere (zabrana 
upravljanja u periodu od tri do 12 meseci) izriče sudija za prekršaje i one traju od 
dana upisa u vozačku dozvolu. 15 S druge strane, mere bezbednosti izriču redovni 
sudovi i one teku od pravosnažnosti presude. 16 

Upućivanje vozača na kontrolni zdravstveni pregled se vrši u slučajevi- 
ma kada se osnovano posumnja da je bitno promenjen zdravstveni status vozača 
(nije više duševno i telesno sposoban da upravlja vozilom). Zdravstvene ustano- 
ve, preduzeće, sudovi, vojni organi, tužilaštva i drugi subjekti koji saznaju o pro- 
meni zdravstvenog statusa vozača, dužni su da to prijave organu kod koga se vo- 
zač vodi u evidenciji. Kada nadležni OUP dobije ovakva saznanja, pronaćiće vo- 
zača u evidenciji i u dosije vozača uložiti ovakvu informaciju (obaveštenje), a vo- 
zača pozvati da dođe i donese vozačku dozvolu. Na osnovu prikupljenih 
informacija, OUP će doneti Rešenje o upućivanju vozača na kontrolni zdravstveni 
pregled kod ovlašćene zdravstvene ustanove, na komisiju lekara specijalista za 
konkretnu bolest. Vozaču se privremeno oduzima vozačka dozvola, dok se ne 
podvrgne kontrolnom zdravstvenom pregledu, o čemu se izdaje potvrda. 

Oduzimanje vozačke dozvole zbog zdravstvenih razloga vrši se na osno- 
vu saznanja da je vozač koji se vodi u evidenciji oboleo od bolesti koja je nespoji- 
va sa upravljanjem motornim i priključnim vozilom za koju ima upisanu kategori- 
ju u vozačku dozvolu. 

Kada vozač koji je upućen na kontrolni lekarski pregled, donese lekarsko 
uverenje, nadležni organ donosi rešenje u skladu sa nalazom i mišljenjem lekar- 
ske komisije: 

- vozaču se vraća vozačka dozvola i u dosije vozača odlaže lekarsko uvere- 
nje da je vozač i dalje sposoban za upravljanje vozilima svih kategorija 
koje su upisane u vozačku dozvolu ili 

- u vozačku dozvolu se upisuju napomene - ograničenja za upravljanje vo- 
zilom (npr. samo za upravljanje vozilima koja su posebno prilagođena vo- 
začima koji nemaju ekstremitete i sl. ) ib 


15 U praksi se javlja problem kada vozač izbegava da mu se u vozačku dozvolu upše zaštitna mera, pa se 
smatra da mera ne teče, tj. nije izvršena. 

16 Ovo dovodi do apsurda da počinioci najtežih krivičnih dela i prekršaja upravljaju vozilom dok traje sid- 
ski proces. Sa druge strane, osuđenim licima može da istekne mera bezbednosti dok se nalaze u zatvoru. 

- donosi se Rešenje o oduzimanju prava na upravljanje onom kategorijom 
za koju je lekarska komisija konstatovala nesposobnost (npr. za C i D ka- 
tegoriju vozila), poništava se stara vozačka dozvola i izdaje nova vozačka 
dozvola u koju se upisuju samo kategorije za koje je vozač sposoban ili 

- donosi se Rešenje o oduzimanju prava na upravljanje svim kategorijama 
vozila koja su bila upisana u vozačku dozvolu, poništava se vozačka do- 
zvola, a u dosije vozača odlaže lekarski nalaz i mišljenje, Rešenje i poniš- 
tena vozačka dozvola. Ukoliko se oduzima pravo na upravljanje određe- 
nim kategorijama vozila (npr. C ili D), onda se stara vozačka dozvola po- 
ništava (upiše se poništeno), a izdaje se nova vozačka dozvola sa preosta- 
lim kategorijama. Ukoliko se oduzima pravo na upravljanje svim 
kategorijama, vozaču će se oduzeti i poništiti vozačka dozvola. Poništena 
vozačka dozvola, rešenje i lekarsko uverenje se odlažu u dosije vozača. 

Izdavanje uverenja na osnovu dosijea i evidencija vozača, vrši se na zah- 
tev vozača. Najčešće se izdaju uverenja o verodostojnosti vozačke dozvole, o po- 
loženim kategorijama, o nekažnjavanju vozača, o tome da je lice imalo vozačku 
dozvolu itd. 

Donošenje rešenja o poništenju vozačke dozvole ili ispita vrši se po služ- 
benoj dužnosti kada se dođe do saznanja da je vozačka dozvola izdata na osnovu 
neispravnih dokaza i falsifikovanih dokumenata (npr. falsifikovana inostrana vo- 
začka dozvola na osnovu koje je izdata naša nacionalna vozačka dozvola) ili je is- 
pit položen na nedozvoljen način (npr. lice nije boravilo duže od 6 meseci u mestu 
gde je polagalo ispit ili komisija nije bila formirana u skladu sa zakonom). Na 
osnovu utvrđenih činjenica donosi se Rešenje, poziva se lice da donese vozačku 
dozvolu koja se poništava i odlaže u dosije vozila (zajedno sa rešenjem i dokazi- 
ma o neispravnosti). Protiv lica i drugih koji su umešani u slučaj pokreće se odgo- 
varajući postupak pred sudom. 


11.1.3. Inspekcijsko-tehnički upravni poslovi bezbednosti saobraćaja 

Najznačajniji inspekcijsko-tehnički upravni poslovi bezbednosti saobraćaja 
su: 

- donošenje rešenja o otvaranju/zatvaranju tehničkih pregleda vozila, 

- donošenje rešenja o otvaranju/zatvaranju centara za obuku vozača, 

- izdavanje raznih rešenja i naloga u vezi puteva, 

- nalaganje mera za otklanjanje propusta u vršenju unutrašnje kontrole bez- 
bednosti saobraćaja (UKBS) i 

- davanje saglasnosti, odnosno mišljenja o prevozu vangabaritnih tereta. 
Ovo su upravni poslovi koji su u vezi sa nadzorom nad radom pojedinih su- 

bjekata bezbednosti saobraćaja. Sprovode se na osnovu zahteva stranke (otvara- 
nje tehničkih pregleda, otvaranje centara za obuku vozača, rešenja o vangabarit- 
nim prevozima i sl.) ili po službenoj dužnosti (donošenje rešenja o zabrani rada, 
odnosno o oduzimanju ovlašćenja za rad). 


11.2. Pravni poslovi bezbednosti saobraćaja 


Za svako preduzeće koje je registrovano za tehničke preglede vozila, ov- 
lašćeno lice OUPa treba da izađe na lice mesta i proveri da li ispunjava sve propi- 
sane uslove za obavljanje tehničkih pregleda vozila. OUP-u se podnose dokazi o 
ispunjavanju propisanih uslova i zahtev da ovlašćeno lice utvrdi ispunjenost uslo- 
va. Na osnovu ovog zahteva, ovlašćeno lice iz OUP-a, izlazi na lice mesta i pro- 
verava da li su ispunjeni uslovi, a posebno uslovi u pogledu: 

- kadrova (neophodan broj zaposlenih stručnjaka propisanih stručnih pro- 
fila i njihova stručnost za vršenje poslova tehničkog pregleda), 

-objekata (odgovarajućih dimenzija koje obezbeduju prolazak i pregled 
vozila za koja se izdaje ovlašćenje), 

-opreme (postojanje propisane opreme, njena ispravnost i dokumentacija 
o opremi, a posebno o baždarenju) i 

- dokumentacije (propisi koji uređuju ovu oblast, dokumentacija o pregle- 
danim vozilima, katalozi i druga neophodna stručna literatura). 

O izvršenom uvidu se sačinjava Zapisnik u kome se unose svi značajni na- 
lazi. Na osnovu ovog zapisnika donosi se Rešenje kojim se utvrđuje ispunjavanje 
uslova za vršenje tehničkih pregleda vozila. 

Prema Zakonu o bezbednosti saobraćaja na putevima, obuka kandidata za 
vozače i polaganje vozačkih ispita se vrše u ovlašćenim centrima za obuku vo- 
zača (COV). Da bi jedan COV dobio ovlašćenje, neophodno je podneti zahtev 
OUP-u. Ovlašćeno lice iz OUP-a izlazi na lice mesta i proverava da li su ispunjeni 
svi propisani uslovi za vršenje ove delatnosti, a posebno uslovi u pogledu: 

- kadrova (neophodan broj zaposlenih instruktora, nastavnika teorijske na- 
stave i dr. stručnjaka propisanih stručnih profila), 

- objekata (odgovarajuće učionice i prateće prostorije), 

- vozila (dovoljan broj tehnički ispravnih vozila prilagođenih za obuku), 

-nastavnih sredstava i druge opreme (postojanje šema vozila, panoa sa- 

obraćajnih znakova, grafoskopa i sl.) i 

- dokumentacije (propisi koji uređuju ovu oblast, Pravilnik o unutrašnjoj 
kontroli, dokumentacija o obuci i vozačkim ispitima). 

11.2. PRAVNI POSLOVI BEZBEDNOSTI SAOBRAĆAJA 

Mada svi poslovi bezbednosti saobraćaja podrazumevaju primenu prava, za 
naše potrebe ćemo pod pravnim poslovima bezbednosti saobraćaja podrazumevati: 

a) poslove pračenja i unapređenja propisa u bezbednosti saobraćaja i 

b) poslove neposredne primene prava u obradi i rasvetljavanju saobraćaj- 
nih prekršaja i saobraćajnih nezgoda. 

Možemo razlikovati sledeće poslove praćenja i unapređenja propisa u bez- 
bednosti saobraćaja: 

- učešće u pripremi nacrta zakona i drugih propisa koje donosi Skupština, 
odnosno Vlada. Na primer, stručnjaci iz OUP-a su članovi radnih grupa 
koje pripremaju Zakon o bezbednosti saobraćaja, drugih zakona, uredbi. 

odluka i sl. Sa druge strane, saobraćajna policija prati primenu propisa u 
bezbednosti saobraćaja i predlaže izmene i dopune ovih propisa. 

- pomoć drugim subjektima u pripremi i donošenju podzakonskih akata, 
u skladu sa zakonskim ovlašćenjima. Na primer, Ministarstvo nadležno za 
poslove saobraćaja priprema pravilnike koji uređuju oblast projektovanja, 
izgradnje i održavanja puteva, ali saobraćajna policija prati sprovođenje 
ovih propisa i pomaže u pripremi što kvalitetnijih propisa. 

- priprema i donošenje podzakonskih akata za koje je ovlašćeno Mini- 
starstvo unutrašnjih poslova, odnosno Ministar unutrašnjih poslova. Na 
primer, Ministar unutrašnjih poslova je ovlašćen da donosi pravilnike koji 
uređuju obuku i polaganje vozačkih ispita. Saobraćajna policija, u sarad- 
nji sa predstavnicima autoškola i drugim stručnim subjektima, priprema 
odgovarajuće predloge, prati njihovo sprovođenje i stalno predlaže izme- 
ne i dopune. 

- pomoć organima lokalne samouprave u pripremi i donošenju propisa iz 
svoje nadležnosti. Na primer, opštinski (gradski) organ nadležan za poslo- 
ve saobraćaja predlaže lokalnoj skupštini režim saobraćaja, a saobraćajna 
policija učestvuje u pripremi predloga, prati njegovu realizaciju i stalno 
predlaže unapređenje ovih propisa (opštinska, odnosno gradska odluka i 

sl.). 

- pomoć preduzećima i ustanovama da donose propise iz svoje nadležno- 
sti. Na primer, preduzeća za prevoz su obavezna da donesu interni akt o 
unutrašnjoj kontroli bezbednosti saobraćaja. Ovlašćena lica iz OUP-a po- 
mažu preduzećima da donesu što kvalitetniji akt, vrše nadzor da li je ovaj 
akt u saglasnosti sa zakonom, da li se i kako sprovodi. Oni mogu naložiti 
da se ovaj i drugi interni akti usaglase sa zahtevima bezbednosti saobraća- 

ја- 

Obrada i rasvetljavanje saobraćajnih prekršaja su poslovi kojima se ne- 
posrednom primenom prava dokazuju i sankcionišu saobraćajni prekršaji i druga 
dela u saobraćaju. 

Ovlašćeno službeno lice OUP-a (saobraćajni policajac) uočava i sankcio- 
niše soabraćajne prekršaje za koje je predviđeno plaćanje novčane kazne na me- 
stu izvršenja prekršaja. Ukoliko prekršilac ne plati kaznu na licu mesta, polica- 
jac izveštava starešinu i podnosi dokaze o prekršaju. U OUP-u se prati da li je 
prekršilac u zakonskom roku platio kaznu na račun ili je pristupio u OUP i platio 
kaznu. Ukoliko prekršilac nije platio kaznu, onda se u OUP-u vodi prvostepeni 
prekršajni postupak. Ovaj postupak vodi ovlašćeno službeno lice (diplomirani 
pravnik, sa tri godine iskustva i položenim pravosudnim ispitom) u službenim 
prostorijama OUP-a. Konačno, ako prekršilac uloži žalbu postupak se vodi pred 
drugostepenim organom - sudijom za prekršaje, a OUP se pojavljuje kao stranka 
u postupku. 

Kada lice načini prekršaj za koji je zakonom predviđeno vođenje prekršaj- 
nog postupka pred sudijom za prekršaje, u OUP-u se formira predmet sa svim 
dokazima (dokazi o prekršaju, u prekršiocu i o značaju tog prekršaja za bezbenost 

saobraćaja). OUP pokreće prekršajni postupak i učestvuje u njemu kao stranka u 
postupku, ima pravo da traži izvođenje dokaza, pravo žalbe itd. 

Kod saobraćajnih nezgoda sa obeležjima prekršaja, OUP vrši uviđaj i 
kompletira uviđajnu dokumentaciju, formira predmet i podnosi zahtev za pokre- 
tanje prekršajnog postupka pred sudijom za prekršaje, prati proces i učestvuje u 
njemu kao stranka u postupku. 

Kod saobraćajnih nezgoda sa obeležjima krivičnog dela, OUP učestvuje u 
vršenju uviđaja, kompletira uviđajnu dokumentaciju i predaje je istražnom sudiji, 
odnosno javnom tužiocu. 

O svim navedenim prekršajima i krivičnim delima, u OUP-u vode se propi- 
sane evidencije. 

12.1. INSPEKCIJSKI NADZOR - PRAVNI OSNOV 
I OPŠTA RAZMATRANJA 

Ustavom Republike Srbije određeno je da državni organi uprave vrše up- 
ravni nadzor nad primenom zakona. Zakonom o drzavnoj upravi određeno je da 
inspekcijski nadzor vrše organi državne uprave, a da se zakonom to može po- 
veriti organima teritorijalne autonomije ili lokalne samouprave. 

Cilj inspekcijskog nadzora je da se ispita sprovođenje zakona i drugih 
propisa. Ovo se ostvaruje neposrednim uvidom i upoređivanjem stvarnog stan- 
ja i ponašanja nadziranog subjekta sa propisanim stanjem i obavezama. U zavis- 
nosti od rezultata nadzora, izriču se zakonom određene mere, odnosno pokreću 
različiti postupci. 

Osnovni elementi nadzora su: metod vršenja, predmet nadzora i izricanje 
upravnih mera nakon utvrđenog stanja. 

Zakon o državnoj upravi („Službeni glasnik RS”, br. 79/05) bliže je odredio 
šta se podrazumeva pod inspekcijskim nadzorom. Zakon o bezbednosti saobraća- 
ja na putevima („Službeni glasnik SRS”, br. 53/82) je odredio nadležnosti i up- 
ravne mere koje Ministarstvo unutrašnjih poslova može preduzimati u vršenju 
nadzora u oblasti bezbednosti saobraćaja. Zakon o policiji uredio je organizaciju 
rada, obaveze i odgovornosti policijskih službenika koji obavljaju poslove 
inspekcijskog nadzora. 

Inspekcijski nadzor je upravna delatnost. S toga se, kao osnovni zakon ko- 
jim je uređen postupak vršenja nadzora, nameće Zakon o opštem upravnom pos- 
tupku („Službeni list SRJ”, br. 33/97). Na osnovu nadzora mogu se pokrenuti raz- 
ličiti postupci, pa su za nadzor značajne i pojedine odredbe Zakonika o krivičnom 
postupku, Zakona o privrednim prestupima i Zakon o prekršajima. 

Za bolje shvatanje nadzora (posebno mogućnosti i ograničenja u nadzoru) 
važne su i odredbe: 

- Zakona o privrednim društvima (kojim je propisan način osnivanja, pro- 
mene statusa, prestanak društva), 

-Zakona o privrednom registru (kojim je određeno da se privredna društva 
i njihovi ogranci moraju upisati u registar kod Agencije za privredne regis- 
tre), 

- Zakona o stečaju (zbog posledica koje nastupaju nakon otvaranja stečaja) i 

- Zakona o društvenim organizacijama i udruženjima građana (kojima je 
uređen način osnivanja, registrovanja i prestanak rada ovih organizacija, 
kao i obavljanje određenih privrednih delatnosti, što je značajno kod 
vršenja nadzora iz određenih oblasti bezbednosti saobraćaja na putevima). 

Najvažnija ovlašćenja ovlašćenog lica u nadzoru su: 

1) pregled opštih i pojedinačnih akta, evidencije i druge dokumentacije, 

2) saslušavanje i uzimanje izjava od odgovornih i zainteresovanih lica, 

3) pregledanje poslovnih prostorija, objekata, postrojenja, uređaja, predme- 
ta i robe, 

4) uzimanje uzoraka robe i drugih predmeta, radi naknadnih analiza i 

5) naređivanje merenja koja obavljaju stručne organizacije. 

Najvažnije propisane upravne mere koje inspektor (ovlašćeno lice u nad- 
zoru) može preduzeti su: 

1) donošenje rešenja o nalaganju izvršenja mera i radnji (uz određivanje ro- 
kova za izvršenje), 

2) izricanje mandatne kazne, 

3) podnošenje prijave nadležnom organu za učinjeno krivično delo ili pri- 
vredni prestup i podnošenje zahteva za pokretanje prekršajnog postupka, 

4) izdavanje privremenih naređenja, odnosno zabrana, u skladu sa zako- 
nom, 

5) donošenje mera obezbeđenja u slučaju opasnosti za život i zdravlje ljudi 
ili za druge javne interese, 

6) obaveštavanje drugog organa, ako postoje razlozi za preduzimanje mera 
za koje je taj organ nadležan, 

7) pokretanje kod ovlašćenog organa postupka za obustavljanje od izvršen- 
ja, odnosno poništenja ili ukidanje propisa ili drugog opšteg akta organa, 
organizacije, koja vrši poslove državne uprave, odnosno za obustavljanje 
od izvršenja opšteg akta preduzeća ustanove ili druge organizacije, ako 
nisu u skladu sa ustavom i zakonom i 

8) preduzimanje drugih mera i radnji za koje je zakonom ili drugim propi- 
som ovlašćen. 

Pored opštih načela (zakonitost, zaštita prava građana i javnog interesa, 
efikasnost, materijalna istina, saslušanje stranke, ocena dokaza, samostalnost u ra- 
du, pravo na žalbu, pravosnažnost rešenja, ekonomičnost postupka, pružanje po- 
moći neukoj stranci, upotreba jezika i pisma, javnost, službenost, istražno načelo i 
načelo kombinovanja pismenosti i usmenosti u vođenju postupka) u vršenju nad- 
zora treba primenjivati i posebna načela kao što su: obaveštavanje o dolasku u 
preduzeće, čuvanje službene i poslovne tajne, pismeno fiksiranje toka inspekcij- 
skog postupka, saradnja sa drugim organima i organizacijama. 1 

Postupak inspekcijskog nadzora se uvek pokreće po službenoj dužnosti, 
bez obzira na to da li građani to zahtevaju podnošenjem prijave zbog nezakonitog 


1 Kovačević, P., \nspekcijski nadzor u oblasti bezbednosti saobraćaja na putevima iz nadležnosti MUP-a. 


12.2. Inspekcijski nadzor - sadržaj i procedura 


ponašanja, pritužbe i drugog sličnog akta. Po pravilu, ne donosi se formalna odlu- 
ka o pokretanju postupka, već se smatra da je postupak pokrenut preduzimanjem 
bilo koje radnje s ciljem sprovođenja postupka. Ta prva radnja po pravilu je odla- 
zak kod subjekta čiji se rad želi kontrolisati. 

Upravni postupak inspekcijskog nadzora može se podeliti u dva dela: na 
prethodni postupak i postupak izricanja upravnih mera ili preduzimanja 
drugih mera i radnji. Prethodni postupak je postupak utvrđivanja pravnih činje- 
nica i prikupljanja dokaza bitnih za sprovođenje postupka izricanja upravnih mera 
ili preduzimanja drugih mera. U zavisnosti od rezultata prethodnog postupka, 
nadzor se može okončati: 1) izricanjem zakonom propisanih upravnih mera, 2) 
preduzimanjem drugih mera i radnji ili 3) konstatacijom i obaveštenjem da nema 
utvrđenih povreda zakona. 

12.2. INSPEKCIJSKI NADZOR - SADRŽAJ I PROCEDURA 

Najznačajnije radnje u postupku nadzora su: 

1. Obezbeđivanje dokaza - Pri dokazivanju se mogu koristiti isprave, iska- 
zi svedoka, izjave stranaka, nalazi i mišljenja veštaka i uviđaj. Ako postoji potre- 
ba, obezbeđivanje dokaza se može sprovesti u svakoj fazi postupka, pa i pre nego 
što je postupak pokrenut. Ovo se može vršiti po službenoj dužnosti ili po zahtevu 
stranke. 

2. Saslušanje lica - svedoka - Svedok u upravnom postupku može biti sva- 
ko fizičko lice sposobno da uoči činjenice o kojoj treba da svedoči i koje je u sta- 
nju da to svoje opažanje saopšti. Svedok je dužan da se odazove pozivu (može us- 
kratiti svedočenje iz razloga koje predviđa Zakon o opštem upravnom postku). 
Svedoci se saslušavaju pojedinačno i bez prisustva svedoka koji će se docnije sas- 
lušati. Svedoka treba prethodno upozoriti da je dužan da govori istinu, da ne sme 
ništa prećutati i da za svoj iskaz može biti zaklet i predočiće mu se posledice da- 
vanja lažnog iskaza. Od svedoka se uzimaju lični podaci (ime, prezime, zanima- 
nje, prebivalište ili boravište, mesto rođenja, godine života i bračno stanje). 

3. Neposredni uvid i primena pravila opšteg upravnog postupka o uviđ- 
aju - Ovde se primenjuju pravila opšteg upravnog postupka koja se odnose na 
uviđaj. Pregled poslovne prostorije i stvari vrši se na licu mesta. Stranka ima pra- 
vo da prisustvuje pregledu. Vlasnik - držalac stvari, prostorije i zemljišta dužan je 
da dopusti da se izvrši pregled. U protivnom, može se podneti prijava za prekršaj 
protiv pravnog i odgovornog lica u pravnom licu koji ne omogući vršenje nadzo- 
ra, ne stavi na uvid potrebna dokumenta i predmete, odnosno ne pruži drugu tra- 
ženu pomoć. 

4. Upoznavanje i omogućavanje izjašnjenja o utvrđenom činjeničnom 
stanju - Prema Zakonu o opštem upravnom postupku mora se omogućiti da se 
stranka upozna sa svim utvrđenim činjenicama, okolnostima i prikupljenim doka- 
zima, da se na to izjasni i da da svoje predloge. Upoznavanje se vrši, od strane ov- 
lašćenog lica, omogućavanjem uvida u spise predmeta, učešćem u izvođenju do- 

kaza, davanjem izjave na zapisnik ili putem pisane izjave. Ukoliko ovo ne bi bilo 
urađeno, to bi se smatralo bitnom povredom postupka, zbog čega se poništava 
rešenje. 

5. Pisanje zapisnika i rešenja - Zakon o opštem upravnom postupku propi- 
suje dve forme fiksiranja radnji koje se sprovode tokom upravnog postupka, to 
su: zapisnik i zabeleška u spisu. Zapisnik se sastavlja o usmenoj raspravi, kada 
se sprovode važnije radnje ili uzimaju važnije izjave stranaka ili trećih lica. U za- 
pisnik se unosi: naziv organa koji vrši nadzor, mesto i vreme nadzora (dan i čas), 
predmet u kome se vrši nadzor, imena službenih lica, prisutnih stranaka i njihovih 
zastupnika, punomoćnika ili predstavnika. Zapisnik treba da sadrži tok i sadržaj 
izvršenih radnji u postupku, kao i datih izjava. Pri tom, zapisnik treba da se ogra- 
niči na važne činjenice koje se tiču predmeta nadzora. Izjave stranaka, svedoka, 
veštaka i drugih lica koja učestvuju u postupku, a koje su od značaja za rešavanje 
u upravnoj stvari, upisuju se u zapisnik što tačnije, a, po potrebi i njihovim reči- 
ma. U zapisnik se upisuju i svi zaključci koji se u toku izvršenja radnje donesu. 
Zapisnik se vodi u toku vršenja službene radnje. Ako se radnja ne može završiti 
istog dana, svakog dana će se uneti (u isti zapisnik) ono što je tog dana urađeno i 
to će se propisno potpisati. Zapisniku se mogu priključiti planovi, skice, crteži, 
fotografije i drugi prilozi. 

Zapisnik se vodi uredno i u njemu se ne sme ništa brisati. Mesta koja su pre- 
crtana do zaključenja zapisnika moraju ostati čitljiva i overena potpisom službe- 
nog lica koje rukovodi radnjom postupka. U već potpisanom zapisniku ne sme se 
ništa dodavati niti menjati. Eventualne dopune se unose u dodatak zapisniku. 2 

Pre zaključenja zapisnik se čita licima koja učestvuju u postupku. Ta lica 
imaju pravo da i sama pregledaju zapisnik i da stave svoje primedbe. Na kraju za- 
pisnika će se navesti da je zapisnik pročitan i da nisu stavljene nikakve primedbe 
ili, ako jesu, ukratko će se upisati sadržaj primedbi. Zatim će zapisnik potpisati 
lice koje je učestvovalo u radnji, a na kraju će ga overiti službeno lice koje je ru- 
kovodilo radnjom, kao i zapisničar - ako ga je bilo. Ako zapisnik sadrži saslušan- 
je više lica, svako će se od njih potpisati ispod onog dela zapisnika u kome je upi- 
sana njegova izjava. Ako se zapisnik sastoji od više listova, oni će se označiti red- 
nim brojevima. Svaki list će na kraju overiti svojim potpisom službeno lice koje 
rukovodi radnjom postupka i lice čija je izjava upisana na tom listu. Ako neko lice 
neće da potpiše zapisnik ili se udalji pre zaključenja zapisnika, to će se konstato- 
vati u zapisniku i navesti razlog zbog kojeg je potpis uskraćen. 

Na osnovu činjenica utvrđenih u postupku, organ nadležan za rešavanje do- 
nosi Rešenje o upravnoj stvari koja je predmet postupka. Izuzetno, posebnim 
propisima može se predvideti da se rešenju može dati i drugi naziv. 

Rešenje se donosi pismeno. Izuzetno, u slučajevima predviđenim zakonom, 
rešenje se može doneti i usmeno. Pismeno rešenje sadrži: uvod, dispozitiv (izre- 
ku), obrazloženje, uputstvo o pravnom sredstvu, naziv organa sa brojem i datu- 
mom rešenja, potpis službenog lica i pečat organa. U slučajevima predviđenim za- 

konom ili drugim propisom, rešenje ne mora sadržavati neke od navedenih delova. 
Ako se rešenje obrađuje mehanografski, umesto potpisa i pečata može da sadrži 
faksimil. Rešenje se mora dostaviti stranci u originalu ili u overenom prepisu. 

Uvod rešenja sadrži: naziv organa koji donosi rešenje, propis o nadležnosti 
tog organa, ime stranke i njenog zakonskog zastupnika ili punomoćnika (ako ga 
ima) i kratko označenje predmeta postupka. 

Dispozitivom (izrekom) se rešava o predmetu postupka u celini i o poje- 
dinačnim zahtevima stranaka o kojima u toku postupka nije posebno rešeno. Dis- 
pozitiv treba da bude kratak i određen, a ako je potrebno, može se podebti i na 
više tačaka. Ako se rešenjem nalaže izvršenje neke radnje, u dispozitivu će se od- 
rediti i rok u kome se ta radnja mora izvršiti. Ako je propisano da žalba ne odlaže 
izvršenje rešenja, to mora biti navedeno u dispozitivu. 

Obrazloženje rešenja sadrži: kratko izlaganje zahteva stranaka, utvrđeno čin- 
jenično stanje, po potrebi i razloge koji su bib odlučujući pri oceni dokaza, razloge 
zbog kojih nije uvažen koji od zahteva stranaka, pravne propise i razloge koji 
upućuju na rešenje kakvo je dato u dispozitivu. Ako žalba ne odlaže izvršenje 
rešenja, obrazloženje sadrži i pozivanje na propis koji to predviđa. U obrazloženju 
rešenja moraju se obrazložiti i zaključci protiv kojih nije dopuštena posebna žalba. 

6. Računanje rokova - Rokovi se određuju zakonom, drugim propisom ili 
ih određuje službeno lice koje vodi postupak. Rokovi se računaju na dane, mesece 
i godine, a mogu se računati i na časove. Kad je rok određen po danima, dan u 
koji je dostavljanje ili saopštenje izvršeno, odnosno u koji pada događaj od kog 
treba računati trajanje roka, ne uračunava se u rok, već se za početak roka uzima 
prvi naredni dan. Rok koji je određen po mesecima, odnosno po godinama 
završava se istekom onog dana, meseca, odnosno godine, koji po svom broju od- 
govara danu kad je dostavljanje ili saopštenje izvršeno, odnosno danu u koji pada 
događaj od kog se računa trajanje roka. Ako nema tog dana u poslednjem mesecu, 
rok se završava poslednjeg dana tog meseca. Završetak roka može se označiti i 
određenim kalendarskim danom. 

Početak i tok rokova ne sprečavaju nedelje i dani državnih praznika. Ako 
poslednji dan roka pada u nedelju ili na dan državnog praznika, ili u neki drugi 
dan kad organ pred kojim treba preduzeti radnju ne radi, rok ističe istekom prvog 
narednog radnog dana. Podnesak je podnesen u roku, ako je pre nego što rok is- 
tekne stigao organu kome je trebalo da bude predat. Kad je podnesak upućen poš- 
tom preporučeno ili telegrafski, odnosno telefaksom, dan predaje pošti, odnosno 
dan prijema telefaksa smatra se kao dan predaje organu kome je upućen. 

7. Dostavljanje pismena pravnim licima - Dostavljanje državnim organi- 
ma, preduzećima i drugim pravnim licima vrši se predajom pismena službenom 
bcu, odnosno bcu određenom za primanje pismena, ako za pojedine slučajeve 
nije drukčije propisano. Ako u postupku učestvuju organizacija, naselje, grupa 
bca i drugi koji nemaju svojstvo pravnog lica, dostavljanje se vrši predajom pi- 
smena licu koje su oni ovlastili, odnosno odredib. Ako dostavljač u određenom 
radnom vremenu ne nađe lice određeno za primanje pismena, predaju pismena 
može izvršiti bilo kom licu zaposlenom u državnom organu, preduzeću ib drugom 
pravnom licu iz stava 1 . ovog člana koje se zatekne u njihovim prostorijama. 

8. Izjavljivanje žalbe - Protiv rešenja donesenog u prvom stepenu stranka 
ima pravo na žalbu. Državni, odnosno javni tužilac, javni pravobranilac i drugi 
državni organi, kad su zakonom ovlašćeni, mogu izjaviti žalbu protiv rešenja ko- 
jim je povređen zakon u korist fizičkog ili pravnog lica, a na štetu javnog interesa. 

Za rešavanje u drugom stepenu nadležan je organ određen zakonom. U 
oblasti inspekcijskog nadzora u oblasti bezbednosti saobraćaja, iz nadležnosti 
OUP-a, nadležno je Ministarstvo unutrašnjih poslova, odnosno Uprava saobraćaj- 
ne policije u sedištu Ministarstva, a u skladu sa Zakonom o policiji. 

Žalba se podnosi u roku od 15 dana od dana dostavljanja rešenja, ako zako- 
nom nije drukčije određeno. 

U toku roka za žalbu rešenje se ne može izvršiti. Kad je žalba propisno izja- 
vljena, rešenje se ne može izvršiti sve dok se rešenje koje je doneseno po žalbi ne 
dostavi stranci. 

Izuzetno, rešenje se može izvršiti u žalbenom roku, kao i pošto je žalba iz- 
javljena, ako je to zakonom predviđeno, ako je reč o preduzimanju hitnih mera ili 
ako bi usled odlaganja izvršenja bila nanesena nekoj stranci šteta koja se ne bi 
mogla popraviti. U poslednjem slučaju može se tražiti odgovarajuće obezbeđenje 
od stranke u čijem se interesu sprovodi izvršenje i ovim obezbeđenjem usloviti iz- 
vršenje. 

Žalba se neposredno predaje ili šalje poštom organu koji je doneo prvoste- 
peno rešenje. Ako je žalba predata ili poslata neposredno drugostepenom organu, 
on je odmah šalje prvostepenom organu. Blagovremenost ove žalbe prvostepeni 
organ ceni prema danu kad je predata, odnosno poslata drugostepenom organu. 

Prvostepeni organ ispituje da li je žalba dopuštena, blagovremena i izjavlje- 
na od ovlašćenog lica. Nedopuštenu, neblagovremenu ili od neovlašćenog lica iz- 
javljenu žalbu prvostepeni organ odbaciće svojim zaključkom. 

9. Postupanje po žalbi - Ako organ koji je doneo prvostepeno rešenje nađe 
da je žalba osnovana, a nije potrebno sprovoditi nov posebni ispitni postupak, 
može stvar rešiti drukčije i novim rešenjem zameniti rešenje koje se žalbom pobi- 
ja. Protiv novog rešenja stranka ima pravo žalbe. 

Ako organ koji je doneo prvostepeno rešenje nađe povodom žalbe da je 
sprovedeni postupak bio nepotpun, a da je to moglo biti od uticaja na rešavanje 
upravne stvari, on može postupak dopuniti. Organ koji je doneo prvostepeno 
rešenje dopuniće postupak i onda kad žalilac iznese u žalbi činjenice i dokaze koji 
bi mogli biti od uticaja za drukčije rešenje upravne stvari, ako je žaliocu morala 
biti data mogućnost da učestvuje u postupku koji je prethodio donošenju rešenja, 
a ta mu mogućnost nije bila data ili mu je bila data, a on je propustio da je koristi, 
ali je u žalbi opravdao to propuštanje. 

Prema rezultatu dopunjenog postupka, organ koji je doneo prvostepeno 
rešenje može, u granicama zahteva stranke, upravnu stvar rešiti drukčije i novim 
rešenjem zameniti rešenje koje se žalbom pobija. Protiv novog rešenja stranka 
ima pravo na žalbu. 


12.3. Inspekcijsko-tehnički poslovi u oblasti osposobljavanja vozača i polaganja vozačkih ispita 


Kad organ koji je doneo prvostepeno rešenje nađe da je podneta žalba do- 
puštena, blagovremena i izjavljena od ovlašćenog lica, a nije novim rešenjem za- 
menio rešenje koje se žalbom pobija, dužan je, bez odlaganja, a najdocnije u roku 
od 15 dana od dana prijema žalbe, dostaviti žalbu organu nadležnom za rešavanje 
po žalbi. Prvostepeni organ je dužan da, uz žalbu, priloži sve spise koji se odnose 
na predmet. 

Zakon o bezbednosti saobraćaja na putevima („Službeni glasnik SRS”, broj 
53/82) bliže određuje poslove koje vrše organi državne uprave nadležni za unut- 
rašnje poslove, odnosno Ministarstvo unutrašnjih poslova. Tako, u uvodnim od- 
redbama ZoBS-a, predviđeno je to da OUP vrši nadzor nad sprovođenjem pro- 
pisa i preduzima druge mere koje se odnose na bezbednost saobraćaja na putevi- 
ma. 3 U skladu sa ovim ovlašćenjima, OUP danas vrši inspekcijsko-tehničke po- 
slove u oblasti: 

1) osposobljavanja vozača i polaganje vozačkih ispita, 

2) tehničkih pregleda vozila, 

3) održavanja puteva i tehničkog uređenja saobraćaja i 

4) prevoza (vršenje unutrašnje kontrole bezbednosti saobraćaja u oblasti 
javnog prevoza i prevoza za sopstvene potrebe). 

12.3. INSPEKCI J S KO-TEHNIČKI POSLOVI U OBLASTI 
OSPOSOBLJAVANJA VOZAČA I POLAGANJA 
VOZAČKIH ISPITA 

Prema savremenoj teoriji i praksi, osposobljavanje vozača realizuje se u tri 
faze : 4 

I - pre dolaska u autoškolu, u procesu saobraćajnog obrazovanja i vaspita- 
nja (u porodici, u predškolskim ustanovama, u osnovnim i srednjim školama), 
stiču se najvažniji stavovi, znanja i ukorenjuje navika (ne)pravilnog ponašanja u 
saobraćaju, 

II - u autoškoli, u procesu osposobljavanja kandidata za vozače, sistemati- 
zuju se i unapređuju znanja, ispravljaju neispravni i ukorenjuju ispravni stavovi, 
uče osnovne veštine za upravljanje vozilom i uvežbava pravilno ponašanje u sa- 
obraćaju i 

III -posle polaganja vozačkog ispita, kroz učešće u saobraćaju, ispravljaju 
se nepravilna i opasna ponašanja, uvežbavaju i ukorenjuju ispravna ponašanja, iz- 
građuju ispravni stavovi i unapređuju veštine značajne za bezbedno učestvovanje 
u saobraćaju. 


3 „Organi unutrašnjih poslova prate stanje bezbednosti saobraćaja na putevima, vrše kontrolu i regulisanje 
saobraćaja na putevima i nadzor nad sprovođenjem propisa i preduzimaju druge mere koje se odnose na 
bezbednost saobraćaja na putevima.” (ZoBS, ćlan 3). 

4 Lipovac, K., Koncepcija savremenog sistema obuke vozača, naučno-stručni skup Sistem obuke vozača, 
Zbornik radova (181-194). Apatin, 2002. 

Savremeni sistem obuke obuhvata sledeće elemente: 

1) saobraćajno obrazovanje i vaspitanje pre dolaska u autoškolu, selekci- 
ju kandidata za vozače, 

2) minimalne uslove za rad autoškola, 

3) instruktore i nastavnike teorijske nastave, 

4) teorijsku nastavu i polaganje teorijskog dela ispita, 

5) praktičnu nastavu i polaganje praktičnog dela ispita, 

6) doobuku kandidata koji su pali na ispitu, 

7) doobuku vozača, 

8) poseban tretman kandidata koji ne polože ispit iz tri pokušaja, 

9) sistem vozačkih dozvola, 

10) obuku za višu kategoriju, 

11) sistem kazni, 

12) rad sa vozačima recidivistima (praćenje, doobuka, oduzimanje vozač- 
ke dozvole i ponovna obuka), 

13) naknadno (neprekidno) saobraćajno obrazovanje, vaspitanje i unapre- 
đivanje vozača i 

14) organizacija poslova obuke i unapređivanja vozača. 

Obuku kandidata za vozače u Srbiji regulišu sledeći propisi: 

- ZoOBS - Zakon o osnovama bezbednosti saobraćaja na putevima („Služ- 
beni list SFRJ”, br. 63/80, 50/88, 80/89, ...), 

- ZoBS - Zakon o bezbednosti saobraćaja na putevima („Službeni glasnik 
SRS”, br. 53/82, ...), 

- Pravilnik o uslovima za rad centara za obuku vozača ( CoV) („Službeni 
glasnik SRS”, br. 2/83), 

- Pravilnik o nastavnom planu i programu COV i evidencijama koje ti cen- 
tri vode („Službeni glasnik SRS”, br. 2/83), 

- Pravilnik o načinu polaganja vozačkog ispita („Službeni glasnik SRS”, 
br. 2/83) i 

- Pravilnik o načinu obeležavanja vozila na kojima se vrši obučavanje kan- 
didata za vozače („Službeni glasnik SRS”, br. 2/83). 

Osposobljavanje kandidata za vozače vrše Centri za obuku vozača (COV) 
koje mogu organizovati privredna društva i druga pravna lica. COV organizuju i 
polaganje vozačkih ispita. Centri za obuku vozača su dužni da vrše obuku i orga- 
nizuju polaganje vozačkih ispita u skladu s propisima. 


OUP ima tri značajna ovlašćenja u vezi osposobljavanja kandidata za 
vozače i polaganja vozačkih ispita: 

a) proverava da li centar za obuku vozača ispunjava uslove za rad, 

b) vrši nadzor nad radom centara za obuku vozača i 

c) učestvuje u radu komisije na vozačkom ispitu. 




12.3. Inspekcijsko-tehnički poslovi u oblasti osposobljavanja vozača i polaganja vozačkih ispita 


a) Provera ispunjenosti uslova za rad COV (pre nego što COV počne sa 
radom): 

- zainteresovano lice podnosi ZAHTEV za utvrđivanje uslova (uz zahtev 
prilaže rešenje Agencije za privredne registre, overen nastavni plan i pro- 
gram, 5 saglasnost MUP-a na nastavni plan i program, akt o osnivanju, do- 
kaze da raspolaže poligonom, prostorijama, učilima, šemama, vozilima, 
dokaz da zapošljava instruktore i akt o unutrašnjoj kontroli bezbednosti 
saobraćaja), 

- ovlašćeno lice iz OUP-a izlazi na lice mesta i ostvaruje neposredni UVID 
u ispunjenost uslova, 

- na osnovu neposrednog uvida ovlašćeno lice sačinjava ZAPISNIK o iz- 
vršenom uvidu. 

Policijska uprava donosi REŠENJE o (ne)ispunjavanju propisanih uslova. 
COV može početi sa radom od momenta uručenja rešenja o ispunjavanju propisa- 
nih uslova. 

b) Nadzor nad radom COV: 

- ovlašćeno lice iz OUPa ostvaruje neposredni UVID u stanje (ispunjavanje 
uslova koji su zahtevani na početku rada, poštovanje nastavnog plana i 
programa, vršenje unutrašnje kontrole bezbednosti saobraćaja, poštovanje 
propisa i savestan rad), 

- sačinjava se ZAPISNIK o izvršenom nadzoru, 

Policijska uprava donosi REŠENJE kojim se nalaže sprovođenje određenih 
mera, odnosno 

Policijska uprava donosi REŠENJE o zabrani rada COV. 

c) OUP učestvuje u radu ispitne komisije na vozačkom ispitu 6 i provera 
ispunjavanja uslova, i to: 

- da li kandidat ispunjava uslove da pristupi ispitu, 

- da li vozilo ispunjava uslove, 

- da li mesto (naselje) ispunjava uslove (koje utvrđuje MUP), 

- da li komisija ispunjava uslove (predsednik i dva člana). 

Predmet vršenja nadzora u oblasti osposobljavanja vozača je poštovan- 
je propisa u vezi: 

a) ispunjenosti uslova za rad centara za obuku vozača (pri osnivanju i u toku 
rada COV) i 

b) izvođenja nastave prema nastavnom planu i programu. 

Provera da li su ispunjeni uslovi koji su propisani Zakonom o bezbednosti 
saobraćaja na putevima i Pravilnikom o uslovima z.a rad centara za obuku vozača 
(„Službeni glasnik SRS", br. 2/83) vrši se pre početka rada COV, a na osnovu zahteva. 
Proveravaju se: opšti uslovi za izvođenje nastave, sredstva, uređaji i učila, vozila 
na motorni pogon, stručni kadar za teoretsku i praktičnu nastavu. Međutim, pri sva- 
kom kasnijem nadzoru trebalo bi proveriti da li COV i dalje ispunjava ove uslove. 


5 Uprava saobraćajne policije u sedištu MUP-a daje saglasnost i overava nastavni plan i program, a na os- 
novu mišljenja ministarstva nadležnog za poslove prosvete i ministarstva zdravlja. 

6 COV imenuje komisiju od tri člana: predsednik (koji je iz COV), član iz COV i član iz MUP-a (kojeg 
rešenjem određuje načelnik SUP-a). 

Provera izvođenja nastave prema nastavnom planu i programu vrši se 
na osnovu ZoOBS, ZoBS i Pravilnika o nastavnom planu i programu centara za 
obuku vozača i evidencijama koje ti centri vode („Službeni glasnik SRS”, br. 2 /83). 
Proverava se da li COV ima overen nastavni plan program, odnosno da li realizuje 
nastavu prema ovom dokumentu. 

Pri učešću u vozačkim ispitima proverava se poštovanje ZoOBS, ZoBS i 
Pravilnika o polaganju vozačkog ispita („Službeni glasnik SRS”, br. 2/83). 

U procesu neposredne kontrole saobraćaja, saobraćajni policajci dopunja- 
vaju i pomažu nadzor nad radom COV i tako smanjuju mogućnost vozača instruk- 
tora da nesavesno obavljaju obuku kandidata za vozače. 7 

12.4. INSPEKCIJSKO-TEHNIČKI POSLOVI U OBLASTI 
ISPITIVANJA VOZILA I TEHNIČKIH PREGLEDA VOZILA 

Uslove i način vršenja tehničkih pregleda vozila utvrđuju ZoOBS, ZoBS, Pra- 
vilniko dimenzijama, ukupnim masama, o osovinskom opterećenju vozila i o osnov- 
nim uslovima koje moraju da ispunjavaju uređaji i oprema na vozilima u saobraćaju 
na putevima („Službeni glasnik SRS”, br. 23/84), Pravilnik o tehničkom pregledu 
vozda („Službeni glasnik SRS”, br. 23/84) i propisi o merilima i merenjima. 

Privredna društva i druga pravna lica koja su ovlašćena da vrše tehničke 
preglede vozila su dužna da vrše tehničke preglede u skladu sa propisima. Nadzor 
nad njihovim radom vrše mesno nadležni OUP-ovi (po mestu gde se nalazi teh- 
nički pregled vozila). MUP donosi rešenje kojim se ovlašćuje preduzeće ili drugo 
pravno lice da vrši tehnički pregled vozila, kao i rešenje o oduzimanju ovlašćenja. 


OUP ima dva različita ovlašćenja u oblasti tehničkih pregleda vozila: 

a) proverava ispunjenost uslova za rad, 

b) vrši inspekcijski nadzor nad radom. 


a) Proverava ispunjenost uslova za rad (pre nego što tehnički pregled 
počne sa radom): 

- zainteresovano lice podnosi Upravi saobraćajne policije u sedištu Mini- 
starstva ZAHTEV za utvrđivanje uslova (neophodni su odgovarajući 
objekat, propisana oprema, 8 stručni kadar, tehnička dokumentacija i evi- 
dencije), 

- ovlašćeno lice iz OUP-a izlazi na lice mesta i ostvaruje neposredni UVID 
u stanje, 

- ovlašćeno lice sačinjava ZAPISNIK o izvršenom pregledu. 


7 Vasiljević, }., Kontrola rada centara za obuku vozača u saobraćaju na putu, Stručni skup Bezbedtiost 
saobraćaja na putevima, seminar-savetovanje-razmena najbolje policijske prakse, Vmjačka Banja, 
2005 . 

8 U neophodnu opremu spadaju: kanal sa dizalicom, valjci (za merenje sila kočenja), regloskop (za kont- 
rolu farova), uređaji za kontrolu izduvnih gasova (za OTO i dizel motore), nagazna ploča i uglomer (za 
kontrolu uređaja za upravljanje), fonometar (za merenje buke), dubinometar (za merenje dubine šara na 
pneumaticima), merna letva, pantljika, štoperica i katalog boja. 



12.5. Inspekcijsko-tehnički poslovi u oblasti održavanja puteva i tehničkog regulisanja saobraćaja 


MUP donosi EŠENJE kojim se preduzeće ovlašćuje da vrši tehničke pre- 
glede vozila ili kojim se odbija zahtev. Rešenje se može odnositi na sva vozila ili 
na određene kategorije vozila. 

b) vrši inspekcijski nadzor nad radom preduzeća i drugih pravnih lica ov- 
lašćenih za vršenje tehničkih pregleda vozila, s ciljem provere: 

- da li pravno lice (i dalje) ispunjava uslove za rad, 

- da li su ispravni svi uređaji i oprema, 

- da li se u preduzeću pravilno i uredno vode sve evidencije (registar pre- 
gleda vozila i zapisnici o tehničkim pregledima), 

- stručnosti zaposlenih radnika (ovo može obuhvatati testiranje i praktičan 
rad) i 

- da li pravno lice i svi zaposleni vrše tehničke preglede pravilno i savesno. 

O nadzoru se sačinjava ZAPISNIK o izvršenom pregledu, na osnovu kojega 

se može doneti RESENJE o oduzimanju ovlašćenja za vršenje tehničkih pregle- 
da . 9 Posebne mere koje se mogu izreći su: oduzimanje ovlašćenja za rad (ako se u 
nadzoru utvrdi da više nisu ispunjeni uslovi za rad u pogledu uređaja i opreme, 
odnosno da se pregled ne vrši savesno i na propisan način), podnošenje prijave za 
privredni prestup ili prijave za prekršaj (ako ovlašćeno lice utvrdi da se ne vode 
uredno propisane evidencije). Prijava za privredni prestup se podnosi opštinskom 
javnom tužiocu po mestu izvršenja privrednog prestupa. 

12.5. INSPEKCIJSKO-TEHNIČKI POSLOVI U OBLASTI 
ODRŽAVANJA PUTEVA I TEHNIČKOG 
REGULISANJA SAOBRAĆAJA 

Upravljanje putevima izgradnje i održavanje puteva i tehničko uređenje sa- 
obraćaja su u nadležnosti organa za saobraćaj. (Državnim putevima I i II reda, od- 
nosno magistralnim i regionalnim putevima) upravlja republički organ za sa- 
obraćaj, odnosno posebno osnovano javno preduzeće za puteve (Javno preduzeće 
„Putevi Srbije”). Lokalnim putevima, nekategorisanim putevima i ulicama u na- 
selju upravljaju lokalni organi za saobraćaj, odnosno posebna preduzeća ili direk- 
cije za puteve. Ovi organi (organizacije) poveravaju izgradnju, rekonstrukciju i 
održavanje puteva preduzećima koja su za to osposobljena, opremljena i ovlašće- 
na. Organi za saobraćaj (direkcije), vrše nadzor nad stanjem puteva i nad 
održavanjem puteva. 

OUP, na osnovu neposredne kontrole saobraćaja, svakodnevno prati stanje 
puteva. S obzirom na to da je OUP nadležan za bezbednost saobraćaja, OUP vrši 
i nadzor na putevima sa gledišta bezbednosti saobraćaja, a posebno nadzor 
nad stanjem puteva i saobraćajne signalizacije sa gledišta bezbednosti saobraćaja. 
O uočenim nedostacima OUP obaveštava organ za saobraćaj koji nalaže predu- 
zeću koje gradi ili održava put (sa kojim je organ za saobraćaj sklopio ugovor) da 
otkloni nedostatke. Međutim, ukoliko se uoče nedostaci koji neposredno ugro- 


9 Rešenje o oduzimanju ovlašćenja za rad donosi Uprava saobraćajne policije u sedištu Ministarstva, sa- 
moinicijativno ili na predlog policijske uprave. 

žavaju bezbednost saobraćaja, OUP je ovlašćen da preduzme posebne mere 
bezbednosti: naloži ograničenje brzine (član 153, ZoBS), ograniči ili obustavi sa- 
obraćaj (član 154, ZoBS), naloži preduzeću ili organu da preduzme mere s ciljem 
uspostavljanja uslova za bezbedan saobraćaj (član 155, ZoBS), odnosno donese 
rešenje da se postavi, ukloni ili zameni saobraćajni znak (član 156, ZoBS). 

Preduzeća za puteve su dužna da organizuju i trajno vrše kontrolu nad sta- 
njem i održavanjem puteva i objekata na njima, nad postavljanjem saobraćajnih 
znakova i nad obezbeđenjem uslova za bezbedan i nesmetan saobraćaj (član 8, 
ZoOBS) o čemu OUP vrši nadzor. 

Posebno je značajna uloga OUP-a u vezi stvaranja uslova za bezbedno odvi- 
janje saobraćaja u otežanim zimskim uslovima (usaglašavanje planova rada 
zimske službe, učestvovanje u radu posebnih štabova i koordinacija subjekata, or- 
ganizacija i opremanje posebnih prostora za isključenje vozila itd.), u vreme tu- 
rističkih sezona, sportskih i sličnih događaja. 

12.6. INSPEKCI J S KO-TEHNIČKI POSLOVI 
U OBLASTI PREVOZA 

Prevoz je privredna delatnost koju obavljaju preduzeća kako za potrebe 
tržišta, tako i za sopstvene potrebe. Nadzor nad prevozom vrše organi za sa- 
obraćaj, a OUP vrši nadzor nad vršenjem unutrašnje kontrole bezbednosti 
saobraćaja (UKBS), odnosno nad bezbednošću prevoza. Osim nadzora u okviru 
neposredne kontrole saobraćaja, veoma je značajan i inspekcijski nadzor nad 
unutrašnjom kontrolom saobraćaja. 


Savezni ZoOBS je odredio KO je dužan da organizuje i trajno vrši po- 
slove unutrašnje kontrole bezbednosti saobraćaja (UKBS). U tom smislu su 
istaknuti subjekti: 

1) koji se staraju o javnim PUTEVIMA i održavaju javne puteve, 

2) koji vrše javni PREVOZ i prevoz za sopstvene potrebe, 

3) koji školuju ili OBUČAVAJU kandidate za vozače i 

4) kod kojih se polažu vozački ISPITI 10 (član 8, ZoOBS). 


10 ”... Samoupravne interesne zajednice, preduzeća i druge organizacije i organi koji se staraju o javnim 
putevima i održavaju ih dužni su da organizuju i trajno vrše kontrolu nad stanjem i održavanjem javnih 
puteva i objekata na njima, nad postavljanjem saobraćajnih znakova i nad obezbeđivanjem uslova za 
bezbedan i nesmetan saobraćaj na javnim putevima. 

Organizacije i zajednice iz stava 1. ovog člana dužne su da se staraju o postavljanju i održavanju sa- 
obraćajnih znakova i posebnih uređaja za odgovarajuće osvetljavanje i označavanje obeleženih pešačkih 
prelaza. 

Preduzeća i druge samoupravne organizacije i organi koji vrše javni prevoz i prevoz za sopstvene pot 
rebe, preduzeća i druge samoupravne organizacije i organi koji školuju ili obučavaju kandidate za vo- 
zače vozila na motorni pogon i organizacije kod kojih se polažu vozački ispiti dužni su da organizuju i 
trajno vrše kontrolu nad ispunjavanjem propisanih uslova rada vozača ili vozača instruktora, uslova za 
obučavanje kandidata za vozača vozila na motorni pogon i vozača koji polažu vozački ispit, nad tehnič- 
kom ispravnošču vozila i nad ispunjavanjem uslova predviđenih drugim propisima od kojih zavisi bez- 
bednost saobraćaja na putevima....” (ZoOBS član 8). 



12.6. Inspekcijsko-tehnički poslovi u oblasti prevoza 


UKBS se odnosi na: 

-kontrolu nad postavljanjem saobraćajnih znakova i nad obezbeđenjem 
uslova za bezbedan i nesmetan saobraćaj na javnim putevima, 

- staranje o postavljanju i održavanju saobraćajnih znakova, uređaja za 
osvetljavanje i označavanje obeleženih pešačkih prelaza i 

-kontrolu nad ispunjavanjem propisanih uslova rada vozača, vozača in- 
struktora, nad tehničkom ispravnošću vozila i dr. uslova predviđenih za- 
konom (ZoOBS, član 8). 

Prema republičkom ZoBS, subjekti koji organizuju i trajno vrše UKBS su 
dužni da svojim opštim aktima propišu: organizaciju, delokrug, ovlašćenja, 
način vršenja kontrole, način vođenja evidencija i odgovornost radnika koji oba- 
vljaju poslove UKBS (ZoBS, član 164), odnosno da utvrde KAKO će se vršiti 
UKBS. 

Republički ZoBS je predvideo i najvažnije poslove UKBS koji se odnose na: 

- zdravstvene uslove za vozače, 

- psihofizičko stanje vozača, 

- proveru poznavanja propisa za vozače, 

- radno vreme vozača, 

- posedanje vozila, 

- redove vožnje i način nagrađivanja, 

- tehničke preglede vozila (redovni, vanredni, periodični, dnevni i povre- 
meni), 

- korišćenje tahografa, kontrola i evidentiranje tah. uložaka, 

- opterećenje vozila, 

- evidencije, analizu i sprečavanje saobraćajnih nezgoda i saobraćajnih 
prekršaja, 

- saobraćajno-vaspitni i preventivni rad itd. 


Inspekcijski nadzor u preduzeću za prevoz (i drugim preduzećima koja 
su dužna da vrše UKBS) posebno obuhvata provere: 

1) da li postoji opšti akt (pravilnik) o UKBS, 

2) da li akt sadrži sve poslove predviđene ZoBS, 

3) da li se i kako realizuju zadaci UKBS i 

4) da li se uredno vode propisane evidencije. 

Ovlašćeno lice sačinjava Zapisnik o izvršenom pregledu i nalazima, OUP 
nalaže mere 1 1 i pokreće postupak pred nadležnim organom. 

UKBS ima veliki značaj za bezbednost saobraćaja i za rad OUPa. UKBS 
je mera generalne prevencije koja bi trebalo da zahvati sva vozila, svaki pravoz, 
svakog vozača koji je zaposlen kod prevoznika, svakog instruktora, svakog kandi- 
data za vozače, novog vozača i svaku deonicu puta. Dakle, UKBS obavezuje naj- 
značajnije subjekte da se trajno staraju o bezbednosti saobraćaja. Ovo obezbeđuje 



11 Sačinjava Zapisnik kojim se nalažu mere ili donosi posebno rešenje. 

sistematično i sveobuhvatno delovanje. Tako se proširuje krug zainteresovanih su- 
bjekata i podruštvljava funkcija bezbednosti saobraćaja. S druge strane, ovako se 
rasterećuje neposredna kontrola saobraćaja (policija ne mora često da kontroliše 
prevoznike na putu, niti vozila za obuku), što smanjuje ometanja saobraćaja i una- 
pređuje odnos saobraćajne policije i javnosti, ali ne ugrožava bezbednost sao- 
braćaja. Policija se može, u kontroli na putu, posvetiti drugim izvorima opasnosti. 
Ovako se obezbeđuju bolji i bezbedniji putevi, vozila, vozači i prevoz. 

Svi poslovi koje vrši OUP imaju i preventivno-propagandni smisao. Na 

primer, neposredna kontrola saobraćaja, otkrivanje i sankcionisanje prekršaja 
utiče preventivno i doprinosi unapređivanju stavova i ponašanja u saobraćaju. 
Međutim, postoje i poslovi koji se u osnovi vezuju za preventivu u bezbednosti 
saobraćaja. 


Najznačajniji preventivno-propagandni poslovi bezbednosti saobraćaja iz 
nadležnosti OUP-a su: 

1) snimanje i praćenje obeležja bezbednosti saobraćaja, 

2) informisanje građana o stanju bezbednosti saobraćaja, 

3) pomoć i podrška drugim subjektima bezbednosti saobraćaja, 

4) učešće u pripremi strategija bezbednosti saobraćaja, 

5) realizacija posebnih programa sa rizičnim i najugroženijim grupama, 

6) učešće u saobraćajnom obrazovanju i vaspitanju, 

7) pomoć i učešće u kampanjama bezbednosti saobraćaja i 

8) ostali preventivno-propagandni poslovi bezbednosti saobraćaja. 


13.1. SNIMANJE I PRAĆENJE OBELEŽJA 
BEZBEDNOSTI SAOBRAĆAJA 

Snimanje i praćenje značajnih obeležja bezbednosti saobraćaja je veoma 
značajno za prevenciju saobraćajnih nezgoda i unapređenje bezbednosti sao- 
braćaja. OUP, u okviru svoga redovnog posla, kontroliše saobraćaj, nadzire rad 
nekoliko važnih subjekata u bezbednosti saobraćaja, vrši značajne upravne poslo- 
ve u bezbednosti saobraćaja i vodi baze podataka o nekim značajnim obeležjima 
bezbednosti saobraćaja (o vozačima, o vozilima, o saobraćajnim prekršajima, o 
saobraćajnim nezgodama, o tehničkim pregledima, o radu centara za obuku vo- 
zača, o vozačkim ispitima itd.). 

S obzirom na ova i druga ovlašćenja, OUP ima značajna uloga u snima- 
nju i praćenju sledećih obeležja bezbednosti saobraćaja: 

- brzina vozila na putu, 

- stepena poštovanja propisa u saobraćaju, 

- stepena prihvatanja propisa, 

- konflikata u saobraćaju, 

- saobraćajnih prekršaja i 

- saobraćajnih nezgoda. 


Brzina vozila na putu je slučajna promenljiva koja bitno utiče na rizik na- 
stanka i težinu nezgode. Mada projektanti puta posebnu pažnju posvećuju upra- 
vljanju brzinama na putu, tek poznavanje stvarnih brzina na putu može pomoći u 
shvatanju opasnosti na tom putu. Stvarne brzine na putu svakodnevno mere i pra- 
te pripadnici policije. Međutim, treba imati na umu da prisustvo policije na putu 
bitno utiče na brzine vozila. Naime, vozači u toj zoni smanjuju brzine, tako da iz- 
merene brzine ne odgovaraju stvarnim, željenim brzinama koje se uspostavljaju 
kada ode patrola. Zato se bolji podaci o brzinama dobijaju nezavisnim merenji- 
ma koja nisu vezana za zaustavljanje i kažnjavanje (merenje bez vidno prisutnih 
patrola policije). Danas su razvijene nove tehnologije neprekidnog snimanja i 
praćenja brzina uz pomoć računara i posebne opreme koja se ugrađuje u putnu in- 
frastrukturu (detektori) ili postavlja pored puta (laseri i dr. senzori). Sa masovni- 
jom upotrebom ove tehnologije, snimanje i praćenje brzina će preuzimati organi 
za saobraćaj, odnosno preduzeće koje upravlja putem. Brojači saobraćaja novije 
generacije (koji postoje na našim putevima) razvrstavaju i broje vozila na putu 
(po kategorijama), ali i mere brzinu vozila neprekidno u toku 24 sata. Sa masov- 
nijom upotrebom ovih brojača omogućiće se neprekidno, kvalitetno merenje 
stvarnih brzina i uspostavljanje veoma važne baze podataka o brzinama. S obzi- 
rom na uticaj na bezbednost saobraćaja, trebalo bi snimati i pratiti raspodelu brzi- 
na na pojedinim opasnim deonicama puta (kao raspodelu slučajne promenljive), a 
posebno: srednju vrednost, procenat prekoračenja, veličinu prekoračenja, proce- 
nat sporih vozila i disperziju brzina. 

Stepen poštovanja propisa (odnos broja učesnika koji poštuju neki propis 
i ukupnog broja učesnika u saobraćaju) bitno determiniše nivo bezbednosti sao- 
braćaja na putu. Ne ulazeći u motive (ne)poštovanja propisa, na osnovu stepena 
poštovanja propisa se mogu donositi zaključci o stanju bezbednosti saobraćaja na 
putu, ali i o problemima bezbednosti saobraćaja i merama koje treba preduzimati. 
S tim u vezi značajno je pratiti poštovanje propisa, a posebno: poštovanje prava 
prvenstva, poštovanje ograničenja brzine, stepen upotrebe sigurnosnih pojaseva, 
procenat vozača koji voze pod uticajem alkohola, odnosno droga, stepen pošto- 
vanja svetlosnih signala, prelazak pešaka van obeleženog pešačkog prelaza, poš- 
tovanje zabrane parkiranja, poštovanje režima saobraćaja itd. Saobraćajni 
prekršaj je potencijalno opasan (stvara rizik ili povećava posledice nezgode) i 
zato se povećavanjem stepena poštovanja propisa povećava i bezbednost sao- 
braćaja. S druge strane, ovo je jednostavniji, humaniji, a nekad i pouzdaniji način 
praćenja stanja bezbednosti saobraćaja, nego praćenje nezgoda na putu. 



13.2. Informisanje građana o stanju bezbednosti saobraćaja 


Stepen prihvatanja propisa (odnos broja učesnika koji odobravaju i pri- 
hvataju neki propis i ukupnog broja učesnika u saobraćaju) veoma je značajan za 
održiv razvoj saobraćaja. Cilj primene propisa nije samo poštovanje, već i prihva- 
tanje propisa. Lakše je upravljati bezbednošću saobraćaja, ako je veći stepen pri- 
hvatanja propisa. 

Broj i strukture konflikata u saobraćaju su dobra mera opasnosti na putu. 
Konfliktna tehnika je poseban naučni metod praćenja stanja bezbednosti sa- 
obraćaja, tako što se prate konflikti na putu. Postoje objektivne (mere težinu kon- 
flikta pomoću vremena ili puta koji su preostali do sudara) i subjektivne (struč- 
njak svrstava konflikte prema svojoj proceni) metode konfliktne tehnike. U zavi- 
snosti od težine, konflikti se događaju od 10.000 do 100.000 hiljada puta češće 
nego saobraćajne nezgode. Ovako se bezbedno, lako i brzo prikuplja veliki uzo- 
rak konflikata, na osnovu kojega se analiziraju problemi i opasnosti na putu i pro- 
jektuju mere s ciljem unapređenja bezbednosti saobraćaja. Svaki saobraćajni poli- 
cajac, u toku rada, uočava veliki broj konflikata i shvata probleme bezbednosti 
saobraćaja. 

Broj i struktura saobraćajnih prekršaja u vremenu i prostoru značajni su 
pokazatelji poštovanja propisa i problema bezbednosti saobraćaja. Posebno je 
važno pratiti najznačajnije prekršaje (ključne oblasti rada koje su utvrđene u stra- 
tegijama i planovima bezbednosti saobraćaja). Pri tome treba imati na umu da 
saobraćajni prekršaji koje su otkrili i sankcionisali policajci nisu najbolji pokaza- 
telj stvarnog stanja, zbog uticaja prisustva policije, zavisnosti od načina i intenzi- 
teta kontrole itd. 

Broj i strukture saobraćajnih nezgoda i njihovih posledica su najvažniji 
pokazatelji bezbednosti saobraćaja. Praćenje nezgoda i njihovih posledica omo- 
gućuje da shvatamo probleme bezbednosti saobraćaja i projektujemo optimalne 
kontramere. 


13.2. INFORMISANJE GRAĐANA O STANJU 
BEZBEDNOSTI SAOBRAĆAJA 

Informisanje građana o stanju bezbednosti saobraćaja veoma doprinosi 
shvatanju problema, unapređivanju stavova građana o bezbednosti saobraćaja i 
unapređenju ponašanja u saobraćaju. OUP vodi veoma značajne evidencije o vo- 
začima, vozilima i saobraćajnim nezgodama. Značajno je stalno unapređivanje 
kvaliteta ovih evidencija i njihova otvorenost za sve korisnike, a posebno: 

- dostavljanje informacija AMSS, naučnim i stručnim institucijama, držav- 
nim organima i drugim subjektima, 

- periodične (dnevne, sedmične, mesečne, polugodišnje, godišnje) informa- 
cije o stanju bezbednosti saobraćaja (konferencije za javnost, saradnja sa 
medijima, zvanične informacije i drugi oblici informisanja), 

- publikovanje statističkih podataka u vidu stručnih radova, izveštaja i biltena, 

- pomoć stručnjacima i drugim zainteresovanim u stručnom sagledavanju 
stanja bezbednosti saobraćaja (pomoć i učešće u izradi studija, istraživa- 
nja, projekata itd.)- 

13.3. POMOĆ I PODRŠKA DRUGIM SUBJEKTIMA 
BEZBEDNOSTI SAOBRAĆAJA 

Pomoć i podrška drugim subjektima bezbednosti saobraćaja treba da dopri- 
nese njihovom radu i unapređenju pojedinih aspekata bezbednosti saobraćaja. Po- 
sebno su značajni: 

- pomoć u radu subjekata u oblasti obuke vozača, polaganja vozačkih ispi- 
ta, tehničkih pregleda, održavanja puteva, prevoza, stručnih udruženja, 
nevladinih i drugih organizacija koje se bave bezbednošću saobraćaja itd. 

- zajedničke aktivnosti MUP-a i drugih subjekata u oblasti bezbednosti sao- 
braćaja, 

- učešće MUP-a u realizaciji redovnih aktivnosti drugih subjekata kojima 
se unapređuje bezbednost saobraćaja, 

- usmeravanje aktivnosti drugih subjekata itd. 

13.4. UČEŠĆE U PRIPREMI STRATEGIJA 
BEZBEDNOSTI SAOBRAĆAJA 

Učešće OUP-a u pripremi i realizaciji strategija bezbednosti saobraćaja je 
od presudne važnosti za kreiranje kvalitetnih dokumenata i za njihovo sprovođe- 
nje u praksi. Posebno je značajno da OUP prati i analizira međunarodne strategije 
(programe) i strategijske planove i prepomke (kodeks dobre prakse) u bezbedno- 
sti saobraćaja na globalnom, na evropskom ili regionalnom nivou. U skladu sa 
najboljim međunarodnim iskustvima, OUP treba da stalno inicira donošenje, da 
učestvuje u kreiranju i podrži sprovođenje: nacionalne, regionalne i lokalne 
strategije bezbednosti saobraćaja, kao i strategije bezbednosti saobraćaja za 
pojedine subjekte. OUP može odlučujuće doprineti koordinaciji i usaglašavanju, 
realizaciji i praćenju, razvoju i unapređivanju strategija bezbednosti saobraćaja. 
Ovo se najefikasnije radi kreiranjem i sprovođenjem posebne strategije sa- 
obraćajno-policijske prinude. 

13.5. REALIZACIJA POSEBNIH PROGRAMA SA 
RIZIČNIM I NAJUGROŽENIJIM GRUPAMA 

Realizacija posebnih programa sa najugroženijim i rizičnim grupama ima 
cilj da se skromna sredstva i energija usmere na najznačajnije ciljne grupe bez- 
bednosti saobraćaja. OUP može mnogo doprineti iniciranju i realizaciji ovih pro- 
grama, tako što će: 


13.6 Učešće u saobraćajnom obrazovanju i vaspitanju 


- omogućiti identifikaciju ranjivih učesnika u saobraćaju (Vulnerable road 
users) i drugih najugroženijih grupa (stara lica, deca, pešaci, hendikepira- 
na lica, dvotočkaši), 

- pratiti rizik učešća u saobraćaju ovih i drugih grupa učesnika, 

- učestvovati u pripremi programa rada sa ovim grupama, 

-raditi sa najugroženim grupama (samostalno ili u saradnji sa drugim su- 
bjektima), 

- planirati mere i raditi sa drugim subjektima s ciljem zaštite najugroženijih 
grupa učesnika u saobraćaju itd. 

- identifikovati rizične grupe učesnika u saobraćaju (mladi vozači, višestru- 
ki počinioci saobraćajnih prekršaja, višestruki učesnici u saobraćajnim 
nezgodama), 

- identifikovati opasna ponašanja u saobraćaju i posebno pratiti opšti 1 i spe- 
cijalni recidivizam , 2 

- stalno pratiti rizik učešća u saobraćaju za uočene rizične grupe i pojedince, 

- učestvovati u pripremi programa rada sa rizičnim grupama, 

- učestvovati u realizaciji, pratiti efekte i unapređivati ove programe. 

13.6. UČEŠĆE U SAOBRAĆAJNOM OBRAZOVANJU 

I VASPITANJU 

Učešće u saobraćajnom obrazovanju i vaspitanju zakonom je utvrđeno, veo- 
ma značajno ovlašćenje OUP-a koje se ostvaruje u različitim oblicima: 


- dosledno poštovanje propisa od strane policijskih službenika, a posebno 
starešina, pri učešću u saobraćaju najviše doprinosi saobraćajnom obra- 
zovanju i vaspitanju građana. Dobar uzor policajca kada u saobraćaju 
učestvuje kao pešak ili kao vozač, a posebno kada koristi službena vozi- 
la, ne može se zameniti, niti nadoknaditi nikakvom drugom aktivnošću. 
Zato se jedan od najvažnijih zadataka policije odnosi na jačanje svesti o 
bezbednosti saobraćaja i unapređenje ponašanja svakog policijskog 
službenika. 


- stručan rad u neposrednoj kontroli saobraćaja predstavlja neprekidan i ne- 
zamenljiv proces edukacije s ciljem jednostavnog sticanja i koncentracije 
najvažnijih znanja, promocije i učvršćivanja ispravnih stavova i ponaša- 
nja u saobraćaju , 3 

- pomoć, podsticanje i usmeravanje saobraćajnog obrazovanja i vaspitanja 
u predškolskim ustanovama (predavanje, igre, filmovi, pozorišne predsta- 
ve, tribine za roditelje i vaspitače ...), 


1 Opšti recidivizam je pojava da jedna osoba ponavlja prekršaje iz različitih oblasti. 

2 Specijalni recidivizam je ponavljanje prekršaja iz iste oblasti. Nama je interesantan saobraćajni, speci- 
jalni recidivizam, tj. ponavljanje saobraćajnih prekršaja. 

3 Saobraćajni policajac je najvažniji učitelj bezbednosti saobraćaja. 

- saobraćajno obrazovanje i vaspitanje u osnovnim školama - rad sa uče- 
nicima, sa njihovim roditeljima i učiteljima (prvi školski čas, prvi roditelj- 
ski sastanak, učešće u obuci, pomoć u organizaciji takmičenja i sl.), 

- upoznavanje sa konkretnim problemima bezbednosti saobraćaja i podsti- 
canje vaspitača, učitelja, roditelja i drugih da stalno rade na unapređivanju 
znanja, stavova, veština i ponašanja u saobraćaju, 

-pomoć u izradi i ažuriranju elaborata bezbednosti saobraćaja, elaborata 
saobraćajnog obrazovanja i vaspitanja, saobraćajnih projekata okruženja 
škola i obdaništa, u izradi i realizaciji školskih strategija bezbednosti sa- 
obraćaja i uspostavljanju rnreže partnera. 

Školske saobraćajne patrole i saobraćajne patrole građana organizuje 
OUP, na zahtev obrazovno vaspitnih ustanova (osnovnih škola), odnosno predu- 
zeća, organa uprave i građana. OUP učestvuje u obučavanju pripadnika ovih pa- 
trola, vrši proveru njihovog znanja i donosi rešenje o radu patrola. OUP se stara 
da budu ispunjeni uslovi u pogledu: stručnosti , 4 legitimnosti 5 i uniformisano- 
sti 6 (ZoBS, član 163). Organizacijom i radom ŠSP 7 i SPG 8 unapređuje se sa- 
obraćajno obrazovanje i vaspitanje, unapređuje se ponašanje dece u saobraćaju i 
ukorenjuju ispravne navike, obezbeđuje se bolje prihvatanje rada saobraćajne po- 
licije i unapređuje odnos saobraćajne policije i javnosti, širi se mreža partnera i 
olakšava rad saobraćajne policije. 

13 . 7 . POMOĆ I UČEŠĆE U KAMPANJAMA BEZBEDNOSTI 

SAOBRAĆAJA 


Kampanja se definiše kao koordinirani sistem mera i aktivnosti unapred 
određenog trajanja, kojima se deluje na određene grupe ljudi radi ispunjenja 
unapred definisanog zadatka. Kampanja u bezbednosti saobraćaja je sistem 
aktivnosti čiji je opšti cilj promovisanje bezbednijeg korišćenja puteva. Kon- 
kretni ciljevi kampanja u bezbednosti saobraćaja odnose se na promenu zna- 
nja, stavova, veština i ponašanja u saobraćaju, a sve s ciljem unapređenja bez- 
bednosti saobraćaja. 

Algoritam kampanje u bezbednosti saobraćaja obuhvata sledeće poslove: 

1) analiza stanja i definisanje problema bezbednosti saobraćaja, 

2) izbor i analiza ciljnih grupa, 


4 OUP učestvuje u obuci i organizuje proveru znanja pripradnika patrole, a prema propisu koji donosi 
MUP. 

5 Ove patrole rade samo u prisustvu uniformisanog pripadnika policije, osim u školskom dvorištu i ispred 
škole. 

6 Pripadnici patrola imaju posebne uniforme ili oznake, koje propisuje MUP. 

7 SSP- Skolske saobraćajne patrole. 

8 SPG - Saobraćajne patrole građana. 

3) određivanje ciljeva i zadataka kampanje (menjamo, korigujemo, uteme- 
ljujemo i učvršćujemo znanje, stavove i ponašanje), 

4) analiza dosadašnjih istraživanja i kampanja, 

5) izbor optimalne strategije kampanje, 

6) određivanje uloge mas-medija, 

7) planiranje ostalih aktivnosti, 

8) planiranje aktivnosti koje će se nastaviti i posle kampanje, 

9) određivanje očekivanih rezultata (brojčano), 

10) određivanje sadržaja poruke, 

11) određivanje početka, trajanja i troškova kampanje, 

12) planiranje pratećih istraživanja, 

13) definisanje eksperimentalne i kontrolne grupe, 

14) definisanje kriterijuma za praćenje kampanje, 

15) koordinirana realizacija svih aktivnosti u kampanji i 

16) praćenje i razvoj kampanje. 


Osnovni elementi kampanje u bezbednosti saobraćaja su: 

1) cilj kampanje, 

2) ciljna grupa, 

3) poruka (kratka, jasna, jednoznačna), 

4) sredstvo prenošenja poruke, 

5) period (vreme) izvođenja kampanje, 

6) eksperimentalna i kontrolna grupa i 

7) podrška kampanji (stručna, politička, normativna, finansijska, medij- 
ska i policijska). 


Učešće OUP-a u kampanjama bezbednosti saobraćaja je presudno za 
uspeh kampanja ali i za uspešnu realizaciju policijske funkcije u bezbednosti 
saobraćaja. OUP bi trebalo da: 

- pomogne pri definisanju problema BS, ciljnih grupa i ciljeva kampanje, 

- pomogne u pripremi dinamičkog plana kampanje, 

- pruži policijsku podršku kampanji, 

- učestvuje u praćenju ponašanja kontrolne i ekperimentalne grupe u sa- 
obraćaju, 

- pomaže u sagledavanju efekata kampanje, 

- omogući praćenje i dalji razvoj kampanje i 

- sprovodi mere i aktivnosti posle kampanje. 

Danas se kampanjama u bezbednosti saobraćaja posvećuje sve veća pažnja. 
Na osnovu dosadašnjih iskustava može se mnogo naučiti o kampanjama, proble- 
mima, zabludama i metodama izvođenja. 

Ваггу Elliot navodi sledeće najčešće zablude i probleme u sprovođenju 
kampanja u bezbednosti saobraćaja: 

- traženje problema u ciljnoj grupi (Sta nije u redu sa ovim Ijudima? Zaš- 
to me ne razumeju?) umesto u metodama i načinu izvođenja kampanje (Sta nije u 
redu sa nama? Sta nismo dobro razumeli kod ciljne grupe Ijudi?; 

- neoprezno ponižavanje članova ciljne grupe ( Promeni ponašanje ! To 
što radiš nije dobro...), umesto da se stalno nudi izgovor za promenu po- 
našanja (novo znanje, novi naučni i stručni stavovi, ponašanje autoriteta iz 
oblasti sporta, glume, umetnosti, ponašanje policije, sankcije i sl. mogu 
biti dobar i prihvatljiv izgovor); 

- subjektivna ocena kvaliteta poruke i kampanje ( Poruka je odlična - 
baš mi se sviđa. Dakle, dobra je i kampanja), umesto objektivnog sagle- 
davanja efekata kampanje ( Dobra je samo ona kampanja koja postize 
unapred definisane ciljeve kampanje , tj. ako su efekti kampanje mali - 
kampanja je loša)\ 

- pridavanje prevelikog značaja poruci i reklami ( Poruka je sve. Kad je 
poruka dobra uspeće kampanja), umesto efektima poruke i celini kampa- 
nje (Nije vaina poruka - vazno je šta Ijudi rade sa porukom! Reklama je 
samo deo kampanje ); 

- preveliko naglašavanje značaja kampanje (Kampanja je čudo - ona 
moze sve) ili značaja policijske prinude (Policijska prinuda je čudo. Poli- 
cija moze sve. Kaznama se sve rešava ), umesto koordiniranog delovanja 
kampanja i policijske prinude (Optimalno je ako je policijska prinuda deo 
dobro osmišljene kampanje. Kampanja bez prinude je čisto bacanje para, 
a policijska prinuda bez dobre kampanje može da blamira i iscrpljuje po- 
liciju bez većih trajnih efekata na ponašanje Ijudi), 

- pokušaj da se kampanja podredi policijskoj prinudi i da kampanja bude 
samo podrška prinudi (Policija je planirala, a mediji treba samo da publi- 
kuju i objasne. Policija je odlučila i sprovodi, a društvo i struka treba da 
samo shvate i poštuju), umesto da prinuda bude deo sveobuhvatne kampa- 
nje (Struka i društvo su planirali i prihvatili, mediji podržavaju i utiču na 
najširu javnost, a policija shvata i podržava - služi saobraćajnoj struci i 
društvu). 

Najčešće i najznačajnije kampanje u bezbednosti saobraćaja usmerene su na: 

- povećavanje upotrebe sigurnosnih pojaseva, 

- smanjivanje vožnje pod uticajem alkohola, 

- povećavanje upotrebe zaštitne kacige, 

- povećanje poštovanja ograničenja brzine, 

- unapređivanje ponašanja (dece, mladih vozača, biciklista i dr. ciljnih gru- 
pa), 

- povećavanje upotrebe sistema zaštite dece u vozilu, 

- unapređivanje zaštite ranjivih učesnika u saobraćaju itd. 

U našim uslovima postoje mala, ali značajna iskustva u sprovođenju kam- 
panja u bezbednosti saobraćaja. S ciljem učenja, treba istaći sledeće kampanje: 

PRODUŽITE LINIJU ŽIVOTA - VEŽITE POJAS (CIBS, B. Luka, 
2000). Kampanja je projektovana u Centru za istraživanja u bezbednosti sa- 

obraćaja (CIBS) na Saobraćajnom fakultetu u Beogradu, a naručilac je bio AMS 
RS (Banja Luke, 2000). U projektantskom smislu ovo je jedna od najboljih kam- 
panja u našim uslovima, ali nije u celini realizovana zbog širih društvenopolitič- 
kih problema. Ipak, u periodu od 3 meseca povećana je upotreba sigurnosnih po- 
jaseva u Republici Srpskoj sa 3% na preko 60% (na prednjim sedištima). Mada je 
kampanja bila dobro prihvaćena u medijima i najširoj javnosti, u nastavku je sla- 
bila politička i policijska podrška kampanji, pa su efekti opali na ispod 20% u ne- 
kim regionima. 

ZAŠTITIMO DECU U SAOBRAĆAJU (CIBS, Beograd, 2001/2003). 
Osnova za ovu kampanju bilo je makroistraživanje stradanja dece u saobraćaju u 
Beogradu i serija stručnih skupova o zaštiti dece u saobraćaju. Na osnovu pilot 
projekta kampanje realizovane su podkampanje u Sekretarijatu za saobraćaj Beo- 
grada, u Upravi saobraćajne policije Beograd, a zatim i u upravi grada. Kampanja 
je zadobila odličnu podršku gradske vlasti, saobraćajne policije i medija. Na 
osnovu ove kampanje smanjen je broj nastradale dece u saobraćaju za preko 40%, 
ali su ostvareni i širi efekti u bezbednosti saobraćaja. Broj poginulih lica smanjen 
je sa 258 (2001), na 170 (2002), a zatim na 166 (2003), porastao je ugled sa- 
obraćajne policije, unapređeno saobraćajno obrazovanje u osnovnim školama, 
unapređeno ponašanje vozača i pešaka u saobraćaju itd. 

SPASITE 200 ŽIVOTA U SRBIJI - VEŽITE POJAS (CIBS, Beograd, 
2001/2003). Pilot istraživanje i projekat kampanje pripremio je CIBS. Na osnovu 
terenskih istraživanja koja su vršena širom Srbije, realizovana je podkampanja u 
medijima, policiji, a zatim u republičkoj vladi. Na osnovu jasne podrške stručne, 
političke i najšire javnosti započela je kampanja okrcnuta ka najširoj javnosti. 
Jednovremeno je otpočela represija unutar policije s ciljem unapređivanja po- 
našanja policajaca, a posebno uniformisanih pripadnika policije. Efekat je bilo 
povećavanje upotrebe sigurnosnih pojaseva među pripadnicima policije sa ispod 
1% na preko 90%, a zatim i povećavanje upotrebe sigurnosnih pojaseva među 
ostalim vozačima i suvozačima sa oko 3% na preko 80%. Istraživanja u nekim 
mestima su pokazala da su svi policajci koristili sigurnosne pojaseve (100%), a 
procenat vozača i suvozača koji koriste sigurnosne pojaseve je premašio 95% 
(2002). Ova kampanja je imala i druge značajne efekte: unapređeno je ponašanje 
vozača, posebno su smanjena ekstremna prekoračenja brzine, povećan je ugled 
saobraćajne policije i smanjen broj saobraćajnih nezgoda i broj nastradalih lica. 
Broj poginulih lica u Srbiji (bez pokrajine Kosovo i Metohija) je smanjen za treći- 
nu: sa 1275 poginulih u toku 2001. na 847 u toku 2002. Ipak, zbog loše medijske i 
finansijske podrške, saobraćajna policija je ostala usamljena, a efekti su vreme- 
nom slabili tako da su u toku 2004. procenjeni na ispod 60%. S druge strane, zbog 
nedostatka odgovarajuće kampanje među pripadnicima MUP-a, poraslo je nera- 
zumevanje između saobraćajne policije i ostalih delova MUP-a. 

U toku 2003. na Saobraćajnom fakultetu u Beogradu i na Vojnoj akademiji 
(saobraćajni smer) u okviru redovne nastave sa studentima prvi put je realizovan 
nagradni konkurs za najbolje kampanje u bezbednosti saobraćaja. Sedam naj- 
boljih kampanja su odabrane i, uz pomoć AMSS i MUP-a, su štampani flajeci (leci) 

koji su bili osnova mini kampanja u toku 2004. i 2005. Odabrane kampanje su u 
skladu sa odabranim ključnim oblastima u bezbednosti saobraćaja imale sledeće 
naslove: 

- poštuj ograničenje brzine - ne budi ograničen: samo koji km/h više - 
stotine života manje, 

- poštuj ograničenje brzine - ne budi ograničen: samo koji km/h manje - 
stotine života više, 

- sačekaj zeleno - bolje izgubiti trenutak u životu, nego život u trenut- 
ku, 

- sahrani alkohol, a ne sebe, ne dozvoli da alkohol upravlja tobom - budi 
trezan i oprezan, 

- uključite svetla - otvorite oči i sebi i drugima, 

- ne veži sebi omču oko vrata - veži pojas, 

- budi oprezan: poštovanje saobraćajnih propisa - preduslov je za bezbed- 
nu vožnju. 

Na osnovu dosadašnje prakse i iskustava možemo zaključiti: 

- velika su svetska i mala naša iskustva u realizaciji kampanja u bezbed- 
nosti saobraćaja, 

- postoji veliki potencijal u primeni društvenog marketinga u bezbednosti 
saobraćaja, 

- kampanju mora pratiti prinuda (sama kampanja je bacanje para, sama 
prinuda daje trenutne efekte, može biti opasna i ugroziti odnos saobraćaj- 
ne policije i javnosti), 

- umesto realizacije samo delova kampanja treba težiti stručnim, sveobu- 
hvatnim kampanjama u skladu sa najboljom praksom i svetskim preporu- 
kama u ovoj oblasti (kampanje, umesto kampanja), 

- kampanje treba pratiti, razvijati i stručno i nepristrasno analizirati, a re- 
zultate publikovati, tako da se može iz prošlosti učiti. 

14.1. DRUŠTVENE PROMENE, PROMENE POLICIJSKE 
FUNKCIJE I ODNOSI POLICIJE I JAVNOSTI 


Društvo, prema svojim potrebama, u zavisnosti od preovlađujućih stavo- 
va, određuje ulogu, svrhu, ciljeve i zadatke rada (saobraćajne) policije. Sa 
promenama u društvu može se menjati i odnos prema policiji. 

Danas se intenzivno menjaju javne uprave, pa i policije kod svih zemalja, a 
posebno u najrazvijenijim (SAD, V. Britanija, Kanada, N. Zeland, zemlje EU itd.) 
i zemljama u tranziciji. Teži se efikasnijem, jeftinijem radu i optimalnom ko- 
rišćenju sredstava koja društvo (privreda) izdvaja za pojedine usluge. „Javna 
uprava sve više postaje struktura која upravlja i olakšava proces društvenog i 
ekonomskog razvoja, smanjujući sopstvenu kontrolnu ulogu, a proširujući servi- 
sne funkcije. ’^ 1 

Promene u društvu zahtevaju i promene u policijskoj funkciji, u radu polici- 
je i u odnosu policije i javnosti. Prema tradicionalnom pristupu policija je zatvo- 
rena, izolovana i tajanstvena institucija koja ima prvenstveno kontrolnu funkciju i 
koje se građani plaše. 


Savremene društvene teorije sve više vide policiju kao servis građana koji 
je efikasan i efektivan, okrenut i otvoren ka građanima, odnosno poreskim 
obveznicima koji plaćaju uslugu policije. 

Privrženost vladaru i vladajućoj oligarhiji zamenjuje se privrženošću građa- 
ninu. Policija postaje servis građana. Promene u opštem položaju i ulozi policije 
izazivaju i promene policijske funkcije u bezbednosti saobraćaja, pa i promene 
odnosa saobraćajne policije i javnosti. 

Policija sve ćešće želi da poboljša svoje odnose sa javnošću. Međutim, za 
unapređenje ovih odnosa neophodno je da svaki policajac postane svestan značaja 
dobrih odnosa policije i javnosti. Takođe je neophodno da se neprekidno, nepristra- 


1 Kavran, D., Javna uprava, reforma. trenins, efikasnost, Savet za državnu upravu Vlade Republike Srbiie, 
Beograd, 2003, str. 52. 

sno, sistematski i organizovano istražuju i analiziraju stavovi javnosti o radu poli- 
cije, da se stalno sagledavaju očekivanja javnosti i ide u susret ovim očekivanjima. 

Usluge koje saobraćajna policija pruža korisnicima su javne. Javni su i cilje- 
vi rada, propisi koje sprovodi, procedure i ovlašćenja koja primenjuje. Odgovor- 
nost saobraćajne policije prema javnosti, odnosno prema građanima proističe iz 
svrhe rada i poverenih joj ovlašćenja. Saobraćajna policija direktno ili posredno 
utiče na postupanja učesnika u saobraćaju i smanjenje rizika nebezbednosti, šti- 
teći Ijudske živote i materijalne vrednosti u njemu. 

Stav javnosti prema saobraćajnoj policiji često je opterećen lošim nasle- 
đem, nepotpunim poznavanjem policijske nadležnosti i obima ovlašćenja u orga- 
nizaciji bezbednosti saobraćaja. Saobraćajna policija se često dovodi u neposred- 
nu uzročno-posledničnu vezu sa uslovima i stradanjima u saobraćaju, bez sagle- 
davanja delovanja drugih subjekata i njihove odgovornosti. Izraženi su nepovere- 
nje i netrpeljivost u pogledu primene ovlašćenja koja zadiru u prava i interese 
pojedinaca. Stvaranju nepoverenja javnosti prema saobraćajnoj policiji, posebno 
doprinose pojedinci (policijski službenici) koji svojom neprofesionalnošću krše 
osnovne principe rada, stvaraju konfliktne situacije, zloupotrebljavaju ovlašćenja, 
kao i pojedinci podložni korupciji. Nepotpuno informisanje o primerima neprofe- 
sionalnog odnosa prema građanima, o zloupotrebi ovlašćenja i preduzetim mera- 
ma na sprečavanju ovakvog ponašanja, otežavaju sticanje i održavanje poverenja 
javnosti prema saobraćajnoj policiji. Posebno loš efekat daje nezainteresovanost 
starešina u saobraćajnoj policiji da vide i shvate probleme građana (učesnika u sa- 
obraćaju), da se suoče sa istinom o korupciji (svi vide korupciju, samo je ne vide 
oni koji bi trebalo da je sprečavaju i smanjuju), o neefikasnom radu pojedinaca, o 
nekorektnim odnosima policajaca prema građanima, o nedoslednosti i nepra- 
vičnosti u primeni ovlašćenja itd. 

14.2. POJAM I ZNAČAJ ODNOSA SAOBRAĆAJNE 
POLICIJE I JAVNOSTI 


Odnos saobraćajne policije i javnosti ( public relations - PR) se može defi- 
nisati kao strateška komunikacija saobraćajne policije i njenih javnosti u cilju 
otklanjanja nepoverenja i uspostavljanja odnosa poverenja, razumevanja i sa- 
radnje, na obostranu korist. 

Treba naglasiti da je to strateški važna komunikacija i da njen značaj pre- 
vazilazi pojedinca, pa čak i najviše rukovodioce. Od ove komunikacije zavisi us- 
pešnost pružanja usluga za koje su građani veoma zainteresovani. Ovo je dugo- 
ročni cilj i niko ne sme da ga remeti. 

Treba uvažiti da ima više javnosti sa kojima mora da se gaje dobri odnosi 
(stručna javnost, mediji, politička javnost, najšira javnost, institucionalizovana i 
vaninstitucionalna javnost itd.). 



14.3. Specifičnosti odnosa saobraćajne policije i javnosti 


Konačno, cilj dobrih odnosa sa javnostima nije nikakva prevara. U ovom 
procesu svi dobijaju. Policija lakše i efikasnije vrši svoju funkciju. Građani dobi- 
jaju jeftiniju i kvalitetniju uslugu, bolje su zaštićeni u saobraćaju. Zato su i polici- 
ja i njene javnosti upućeni da izgrađuju odnose poverenja, da ih stalno prate i una- 
pređuju. Nije dobro stalno nastojanje policije da nju razumeju građani. U centru 
pažnje moraju biti građani i njihovi problemi. Policija se mora potruditi da bolje 
shvati građane, jer su oni naručioci usluge, oni plaćaju uslugu. Policija je samo 
servis građana koji mora pružati onakvu uslugu i na onaj način kako to žele kori- 
snici usluge - građani. 

U praksi se mogu desiti dve krajnjosti: 

1. Loši odnosi saobraćajne policije i javnosti otežavaju rad saobraćajne po- 
licije i ugrožavaju bezbednost saobraćaja. Ovo umanjuje ugled saobraćajne polici- 
je. Saobraćajna policija je zatvorena i postavlja se kao vrhovni kontrolor i nared- 
bodavac u saobraćaju. Učesnici u saobraćaju uspostavljaju čvrst front protiv sa- 
obraćajne policije, jer ne razumeju njenu funkciju i nemaju poverenje u njen rad. 
Saobraćajna policija ulaže sve veći napor, angažuje sve više potencijala, a ukupni 
efekti u bezbednosti saobraćaja su mali. Građani plaćaju sve veće troškove rada sa- 
obraćajne policije, a nisu zadovoljni njenim radom i nisu bezbedni u saobraćaju. U 
nameri da samostalno (izolovano) unapredi bezbednost saobraćaja, policija po- 
većava kontrolnu funkciju i prinudu, čak i kada to nije društveno prihvaćeno. Pre- 
terana policijska prinuda, bez društvene podrške, sve više ometa saobraćaj. U 
ovom ambijentu niko nije zadovoljan. Saobraćajna policija je nezadovoljna, jer se 
iscrpljuje, a njen rad nema podršku i ne daje očekivane efikte. Građani nisu zado- 
voljni, jer saobraćajnu policiju doživljavaju kao nametnutu, preskupu, a neefika- 
snu. Stanje bezbednosti saobraćaja je loše, a nekad je ugrožena i protočnost. 

2. Dobri odnosi saobraćajne policije i javnosti olakšavaju rad saobraćajne 
policije i unapređuju bezbednost saobraćaja. Javnost shvata da saobraćajna policija 
vrši veoma važan servis u cilju omogućavanja odvijanja saobraćaja, smanjivanja ri- 
zika povređivanja i pogibija u saobraćaju i smanjivanja materijalnih šteta, gubitaka 
i troškova. Javnost prepoznaje korist od saobraćajne policije, veruje da važnu funk- 
ciju obavlja savesno i efikasno. Građani, a posebno učesnici u saobraćaju prihva- 
taju saobraćajnu policiju kao svoju. Građani pomažu saobraćajnoj policiji u oba- 
vljanju nadzora nad odvijanjem saobraćaja, u otkrivanju i dokumentovanju sa- 
obraćajnih prekršaja itd. Zato saobraćajna policija ima manje ljudi, manje se eks- 
ponira i ometa saobraćaj, a daje veće pozitivne efekte u bezbednosti saobraćaja. 

14.3. SPECIFIČNOSTI ODNOSA SAOBRAĆAJNE 
POLICIJE I JAVNOSTI 

Analiza odnosa saobraćajne policije i javnosti je slična analizi odnosa dru- 
gih državnih organa i javnosti. Međutim, policijski odnosi s javnošću unekoliko 
su drugačiji od odnosa drugih državnih organa i javnosti. Ovo je rezultat istorij- 
skog nasleđa kome se obično duguju negativne predstave o policiji, zbog uloge 

koju je imala u revolucionarnim i drugim značajnim događajima u prošlosti, kao i 
činjenici da je ona uvek simbol države i političkog sistema, protiv koga mogu biti 
pripadnici rasnih, etničkih i drugih manjina, određenih društvenih klasa i slojeva. 
Osim toga policija kao najvidljiviji, najbrojniji i najskuplji deo represivnog meha- 
nizma svake države predstavlja i opomenu „tamnoj strani” ljudske prirode. Ona je 
pozvana da usmerava i daje naredbe običnim građanima ili da ograničava slobodu 
njihovog delovanja. Situacije u kojima policija dolazi u kontakt sa građanima u 
velikom broju slučajeva su neprijatne za građane i potencijalno konfliktne. 

Sve ovo stvara uslove da odnos javnosti prema policiji često bude apriori 
negativan. Zbog svih ovih činjenica, policija mora ulagati dodatne napore da 
ovakvo stanje prevaziđe i uspostavi što bolje odnose sa javnošću, kako bi mogla 
lakše da obavlja svoje poslove, ali i da pridobije javnost kao aktivnog saradnika u 
vršenju policijske funkcije. 

Prvi cilj uspostavljanja dobrih odnosa policije i javnosti je pridobijanje 
građana kao partnera u borbi protiv kriminala i u obezbeđivanju stabilnog jav- 
nog reda i mira. Otklanjanje nepoverenja javnosti u policijsku službu i razvijanje 
svesti o suštini policijske funkcije su preduslovi za uživanje niza ljudskih prava i 
sloboda. Policija treba da razvija ovakav pristup u neposrednoj kontroli i reguli- 
sanju saobraćaja, u pograničnim i poslovima u vezi sa strancima, u poslovima 
zaštite od požara i ostalim administrativno policijskim poslovima iz domena jav- 
ne bezbednosti (izdavanje putnih isprava, oružanih listova, ličnih karata, vozačkih 
i saobraćajnih dozvola, uverenja i potvrda i dr.). Za uspostavljanje dobrih među- 
sobnih odnosa policije i javnosti, prioritetno su značajni karakteristike policij- 
skog delovanja, ali i realno društveno i političko okruženje. Ukupna društvena 
stabilnost i niska konfliktnost su osnovni preduslov za uspostavljanje odnosa me- 
đusobnog poverenja. 

U celini odnosa policije i javnosti, izdvajanje odnosa saobračajne policije 
i javnosti ima smisla zbog značaja poverenih joj poslova u saobraćaju na zaštiti 
bezbednosti ljudi i imovine i zbog obima i učestalosti kontakata sa građanima. 
Kontrola saobraćaja i prinuda koju primenjuje saobraćajna policija, na određeni 
način direktno ili indirektno tangiraju većinu učesnika u saobraćaju. Za rad sa- 
obraćajne policije, javnost je i te kako zainteresovana, pre svega zbog krajnjih 
efekata zaštite bezbednosti građana i materijalnih vrednosti u saobraćaju. Zainte- 
resovanost javnosti, obavezuje saobraćajnu policiju u izgradnji strategije i takti- 
ke uspostavljanja dobrih odnosa sa istom. 

14.4. ZAŠTO JE VAŽAN ODNOS SAOBRAĆAJNE 
POLICIJE I JAVNOSTI? 


Odnosi sa javnošću (Public relations-PR) predstavlja stratešku komunika- 
ciju jedne organizacije i njenih javnosti (ciljnih grupa) radi uklanjanja međusob- 
nog nepoverenja i uspostavljanja odnosa poverenja i saradnje na obostranu ko- 


14.4. Zaštoje važan odnos saobraćajne policije i javnosti? 


rist . 2 Većina policijskih organizacija, na naučnim osnovama, zasniva odnose sa 
građanima u celini (opšta javnost) segmentiranim grupama po određenim bezbed- 
nosnim pojavama i kriterijumima (maloletnici, vozači, pešaci, prekomerna brzina 
i sl.), njihovim organizacijama, udruženjima, preduzećima i asocijacijama, (insti- 
tucionalizovana javnost) i faktorima koji oblikuju javno mnjenje (sredstva mas 
medija). Zadaci saobraćajne policije u organizaciji bezbednosti saobraćaja su jav- 
ni, njen metodološko-taktički nastup javan i poznat, ovlašćenja propisana, a aktiv- 
nost tangira većinu učesnika u saobraćaju. Iz fundamentalnog prava svakog gra- 
đanina da bude obavešten o radu organa državne uprave proističu obaveze Mini- 
starstva unutrašnjih poslova da obaveštava javnost o svom radu i radu specijalizo- 
vanih službi. 


Ma koliko zadaci saobraćajne policije bili u osnovi javni i humani, ona ne 
može pretendovati na simpatije i odobrenja njenog rada od strane svih građa- 
na. Međutim, ukoliko većina učesnika u saobraćaju ima negativan stav prema 
radu saobraćajne policije, efikasnost i efektivnost njenog postupanja biće mi- 
nimizirani. 

Nesaglasnost sa građanima uvek bi trebalo rešavati po principu nisu građa- 
ni stvoreni zbog policije, već policija zbog građana. Iz ovog proističe zajednički 
cilj, da većina građana posebno učesnika u saobraćaju, shvati da saobraćajna poli- 
cija štiti njihove živote i imovinu. Polazeći od činjenice da prekršioci propisa u 
saobraćaju ugrožavaju bezbednost građana i materijalne vrednosti u saobraćaju, 
saobraćajna policija, čak, očekuje pomoć u sprečavanju i otkrivanju saobraćajnih 
prekršaja i njihovih učinilaca. 

Aktivno uključivanje građana, efektivni doprinosi svih subjekata bez- 
bednosti saobraćaja i puna podrška mas-medija najširi su front borbe protiv 
nebezbednosti. Ovakav pristup i organizacija treba da omoguće delotvornije iz- 
vršavanje poslova i zadataka saobraćajne policije. Ovo se može smatrati krajnjim 
ciljem dobrih odnosa saobraćajne policije i javnosti. To bi dovelo do nekoliko po- 
zitivnih efekata: građani mogu uočiti mnogo više prekršaja nego saobraćajna po- 
licija; učesnici u saobraćaju poštuju propise i onda kada nema saobraćajne polici- 
je na putu (jer nailaze na osudu ostalih građana koji mogu i prijaviti uočeni 
prekršaj); dodatno se motivišu i aktiviraju drugi odgovorni subjekti bezbednosti 
saobraćaja; mas mediji podstiču i podržavaju angažovanje građana, kao i svih or- 
ganizacija i institucija itd. 

Dakle, uspostavljanjem uzajamno dobrih odnosa saobraćajne policije i jav- 

nosti: 

- povećava se odgovornost saobraćajne policije za zaštitu bezbednosti u sa- 
obraćaju, 

- povećava se efektivnost saobraćajne policije, 

- građani aktivno doprinose bezbednosti saobraćaja - poštuju propise, ot- 
krivaju one koji to ne čine, 


2 Kešetović, Ž., Odnos policije i javnosti. (projekat), Viša škola unutrašnjih poslova, Zemun, 1997. 

- konkretizuje se odgovornost drugih organizacija i institucija u oblasti bez- 
bednosti saobraćaja, 

- unapređuje se organizacija zaštite bezbednosti u saobraćaju, 

- povećava se odgovornost saobraćajne policije za sopstvene propuste, 

- saobraćajna policija stiče javno poštovanje, 

- smanjuju se troškovi funkcionisanja saobraćajne policije, 

- jača odnos poverenja javnosti prema drugim funkcionalnim linijama rada 
Ministarstva unutrašnjih poslova, 

- građani saobraćajnu policiju, policiju i državu u celini doživljavaju kao 
svoju, 

- unapređuje se zaštita ličnih prava i sloboda građana. 


Negativan stav javnosti prema saobraćajnoj policiji doprinosi: 

- stvaranju fronta protiv saobraćajne policije, 

- prihvatanju i učvršćivanju stava da je prinuda nepotrebna, 

- masovnom uskraćivanju aktivne saradnje sa policijom, 

- podozrivom prihvatanju efekata i vrednosti rada saobraćajne policije od 
subjekata bezbednosti u saobraćaju, 

- sumnji i stalnom proveravanju postupanja saobraćajne policije od stra- 
ne stručne javnosti, 

- brojčanom povećanju pripadnika saobraćajne policije, 

- slabljenju efektivnosti u radu, 

- slabljenju lične i kolektivne odgovornosti za aktivnosti i propuste, 

- nižem nivou zaštite bezbednosti građana i materijalnih vrednosti u sa- 
obraćaju. 


14.5. ODNOSI SAOBRAĆAJNE POLICIJE 
SA OPŠTOM JAVNOŠĆU 

Saobraćajna policija dolazi u direktan ili indirektan kontakt sa većinom gra- 
đana. Godišnje se, u Srbiji, ostvari oko 6 miliona direktnih kontakata sa građa- 
nima. Lica sa kojima nije ostvaren direktan kontakt, svoj stav o saobraćajnoj poli- 
ciji, izgrađuju posmatranjem njenog rada ili prenošenjem impresija onih koji su 
učestvovali u direktnom kontaktu. Sa većim brojem građana - učesnika u sa- 
obraćaju ostvaruje se više kontakata različitog sadržaja, što upotpunjava njihov 
stav o saobraćajnoj policiji. Zavisno od karaktera i sadržaja kontakta, mogu se de- 
finisati različite ciljne grupe. Da bi većina građana prihvatila saobraćajnu policiju 
„као svoju”, trebalo bi ostvarene komunikacije stalno pratiti, istraživati i prilago- 
đavati. 

Konflikti između građana i saobraćajne policije, posebno se mogu očekiva- 
ti pri sprovođenju mera direktne zaštite saobraćaja (isključivanje vozača i vozi- 
la iz saobračaja, zabrana kretanja određenom saobraćajnicom i sl.), sankcionisa- 



14.6. Neke karakteristike sadržaja rada saobraćajne policije značajne za odnose sa građanima 


nju otkrivenih prekršaja, neispunjavanju zahteva u upravnom postupku. Rizik 
konflikata raste ukoliko saobraćajna policija nema profesionalni pristup u 
svakom pojedinačnom slučaju. 


14.6. NEKE KARAKTERISTIKE SADRŽAJA RADA 
SAOBRAĆAJNE POLICIJE ZNAČAJNE ZA ODNOSE 
SA GRAĐANIMA 


Saobraćajna policija identifikuje se u javnosti, po vizuelnom identitetu, od- 
nosno uniformisanosti, funkcionalnim oznakama i obeležjima i znacima koje u 
kontroli i interventno regulisanju daje učesnicima u saobraćaju. 


Pripadnici saobraćajne policije kroz poslove kontrole i regulisanja sa- 
obraćaja, ostvaruju kontakt sa velikim brojem građana koji se razlikuju po 
kulturi, obrazovanju, socijalnom poreklu, statusu, funkciji u društvu, starosti, 
zdravstvenom stanju itd. Građani ostvaruju direktan kontakt sa saobraćajnom 
policijom, u svojstvu vozača, putnika ili pešaka. Sa druge strane, ovi i drugi 
građani ostvaruju i indirektan kontakt posmatranjem aktivnosti saobraćajne 
policije ili prepričavanjem onih koji su imali direktan kontakt. 


Ovako se formira pojedinačni stav, odnosno stav javnog mnjenja o radu sa- 
obraćajne policije. Sagledavanje obima i sadržaja ostvarenih kontakata sa građa- 
nima, preduzetih mera prinude, a posebno negativnih reakcija javnosti, mogu do- 
prineti upotpunjavanju objektivne slike o saobraćajnoj policiji. 

Neposrednu kontrolu i interventno regulisanje saobraćaja policija ostvaru- 
je primenom propisanih ovlašćenja, znakova i naredbi. 3 4 Godišnje se sankcioniše 
oko 1,7 miliona saobraćajnih prekršaja ( za oko 1,2 miliona prekršaja izvršiocima 
se izreknu novčane kazne na licu mesta i za oko 500 hiljada prekršaja podnesu se 
zahtevi za pokretanje prekršajnog postupka). U oko 400 hiljada slučajeva pri- 
menjuju se određeni vidovi prinude: oko 125 hiljada privremenih isključivanja 
vozača iz saobraćaja, oko 170 hiljada isključenja vozila iz saobraćaja, oko 80 hi- 
ljada vozila se upućuje na vanredni tehnički pregled i oko 30 hiljada ostalih sluča- 
jeva. Primenom navedenih policijskih ovlašćenja, građani su trpeli određene po- 
sledice, zbog čega je često bila prisutna apstraktna, ali i konkretna opasnost od 
konflikata na relaciji saobraćajni policajac - učesnik u saobraćaju. 

Kontakt sa potencijalno manjim stepenom konfliktnosti, ostvaruje se sa 
oko 500 hiljada učesnika u saobraćaju, opomenutih zbog učinjenih lakših prekrša- 


3 Lipovac, K. i Milinić, B., Odnos saobraćajne policije i javnosti u bezbednosti saobraćaja, Bezbednost, 
No 3, Beograd, 2002. 

4 Prekoračenje dozvoljene brzine kretanja do 10 km/h, nekompletna oprema i sl. 

Procenjuje se da u rutinskoj kontroli, zbog neprimerenog ponašanja pojedi- 
naca, postoji oko 800 hiljada potencijalnih konflikata sa učesnicima u saobraćaju, 
prema kojima se ne preduzimaju nikakve mere. 

Interventnim regulisanjem saobraćaja, policija pospešuje ili omogućuje 
protok saobraćaja. Sprovođenjem ovih mera ređe se ostvaruju pojedinačna komu- 
nikacija sa građanima, tako da su konfliktne situacije manje izražene. Bez obzira 
na to što dati znakovi i naredbe obavezuju i suštinski predstavljaju prinudu za 
učesnike u saobraćaju, impresije o radu saobraćajne policije grade se na osnovu 
trenutne efikasnosti i efektivnosti, te se vezuju za njenu kolektivnu stručnost i 
sposobnost. Građani saobraćajnu policiju dobro prihvataju, ako vide da ona obez- 
beđuje brz i bezbedan protok saobraćaja i obratno. 

Policijska ovlašćenja obavezuju saobraćajnu policiju, u kontroli i regulisa- 
nju saobraćaja da štiti bezbednost građana i imovine, ne samo od saobraćajnih, 
već i od drugih delikata u saobraćaju. Ovo se realizuje sprečavanjem i otkriva- 
njem učinilaca krivičnih dela, otkrivanjem i pronalaženjem predmeta krivičnih 
dela, postupanjem po problematici javnog reda i mira, pronalaženjem lica za koji- 
ma se traga, otkrivanjem delikata iz nadležnosti inspekcijskih službi i sl. Činjeni- 
ca da saobraćajna policija godišnje otkrije oko 8.000 izvršilaca krivičnih dela i 
„nesaobraćajnih” prekršaja doprinosi osećaju sigurnosti građana i pozitivno utiče 
na njihov stav prema policiji. 

Saobraćajna policija izvrši oko 2.500 nadzora nad radom centara za obu- 
ku vozača, oko 3.000 nadzora nad radom centara za tehničke preglede i oko 
1.500 nadzora nad radom preduzeća koja se bave prevozom. Sve ove nadzore 
prati preduzimanje konkretnih preventivnih i represivnih mera. To pruža mo- 
gućnost uspostavljanja sadržajnih komunikacija sa javnostima, ali i mogućnost 
konflikata različitog intenziteta. 

Pri realizaciji oko 150 hiljada vozačkih ispita, saobraćajna policija stupa u 
kontakte sa kandidatima i njihovim instruktorima, odnosno porodicama kandidata 
i autoškolama. Znatan broj ovih kontakata opterećen je sukobom interesa da se 
položi vozački ispit i policijske zaštite utvrđenih kriterijuma u pogledu potrebnih 
znanja i veština. 

Upravno-pravni poslovi iz nadležnosti saobraćajne policije, najčešće tan- 
giraju građane kroz primenu prava i izradu propisa. U postupku izdavanja javnih 
isprava, godišnje se ostvaruje direktan kontakt sa oko 400 hiljada vozača i oko 1,8 
miliona vlasnika motornih vozila. U obavljanju ovih poslova mogući su konflikti 
zbog: manjkavosti podnesaka, neažurnosti, loše komunikacije, nedoslednosti u 
primeni propisa, odbijanja zahteva, nerazumljivo dugog čekanja u redu, neefika- 
snosti službe itd. Zakonito, stručno i ažurno obavljanje ovih poslova, uspostavlja- 
nje dobre komunikacije, uz poštovanje dostojanstva ličnosti, doprinosi usposta- 
vljanju i održavanju dobrih odnosa sa javnošću. 

Upisivanje zaštitnih mera ili mera bezbednosti (zabrane upravljanja mo- 
tornim vozilom), saobraćajna policija vrši prema rešenju sudije za prekršaje ili 
prema presudi suda. Tako se direktno uskraćuju interesi vozača, a vozačima pro- 


14.6. Neke karakteristike sadržaja rada saobraćajne policije značajne za odnose sa građanima 


fesionalcima sprečava obavljanje njihovog zanimanja. Ovo izaziva konflikte, a 
„tretirani” vozači doživljavaju policiju kao neposrednog protivnika. Sa druge 
strane, većina ostalih građana odobrava ovu meru i zahteva od policije da bude 
dosledna i efikasna, jer u njoj vidi svoju zaštitu. 

Preventivno-propagandna delatnost saobraćajne policije stvara povoljni- 
je uslove zaštite bezbednosti u saobraćaju. Saobraćajna policija profesionalno 
prati i analizira stanje bezbednosti u saobraćaju i ažurira baze podataka o sa- 
obraćaju i saobraćajnim nezgodama. Otuda proističe njena obaveza obaveštavan- 
ja građana o bezbednosnim pojavama i događajima u saobraćaju. Na osnovu 
stručnog informisanja i propagande, javno mnjenje se uključuje u prevenciju bez- 
bednosti saobraćaja i upotpunjuje stav o saobraćajnoj policiji. 

Uslužni kontakti sa građanima značajno doprinose stvaranju poverenja 
građana prema saobraćajnoj policiji, a posebno: 

-pružanje različitih obaveštenja građanima (o putevima, rasporedu ulica, 
udaljenosti, objektima, institucijama, pravilima saobraćaja, uslovima za 
učešće u saobraćaju itd.); 

-pružanje pomoći i usluga građanima (u vezi saobraćajnih nezgoda, za 
učešće u saobraćaju u lošim vremenskim uslovima, rešavanje problema 
tehničke neispravnosti vozila na putu, pomoć u rešavanju različitih pro- 
blema, prenošenje poruka rođacima i prijateljima itd.) i 

- pomoć određenim kategorijama nezaštićenih učesnika u saobraćaju (deci, 
starim i hendikepiranim osobama) i dr. 


Danas nije dovoljno istraženo: kakav je stav opšte javnosti prema javnom 
liku saobraćajne policije, kako javnost doživljava saobraćajnu policiju, šta joj 
najviše zamera, niti u kom delu njenog rada je zadovoljna. 


Istraživani su samo pisani ili usmeno izneti konkretni negativni stavovi (pri- 
govori). Na primer, u toku 2000. nezadovoljstvo radom i postupanjem saobraćaj- 
ne policije pismeno je izrazilo 348 građana. U 61 slučaju utvrđeno je neprofesio- 
nalno i nezakonito postupanje saobraćajne policije, dok u 287 slučajeva nisu ut- 
vrđeni propusti. Pozitivan stav opšte javnosti prema saobraćajnoj policiji posebno 
narušavaju pojedinci - pripadnici saobraćajne policije, koji zloupotrebljavaju 
službeni položaj. 

U ekstremnim slučajevima osnovane sumnje na postojanje zloupotrebe, re- 
akcija policije je pozitivna. Počinioci zloupotrebe se udaljuju iz Ministarstva i 
protiv njih preduzimaju zakonom propisane mere. Veoma je važno da policija 
prepozna svoj veliki interes u otkrivanju ovakvih pojedinaca, sankcionisanju na- 
vedenih zloupotreba i korektnom izveštavanju javnosti o svakom pojedinačnom 
slučaju. To je osnov dobre interakcije saobraćajne policije sa okruženjem, jer raz- 
građuje svaki oblik zatvorenosti, izolacije ili samoizolacije. 

14.7. ODNOSI SA INSTITUCIONALIZOVANOM JAVNOŠĆU 

Odnos saobraćajne policije prema institucionalizovanoj javnosti, uglavnom 
se vezuje za odnose sa masovnim medijima, državnim organima, naučno - obra- 
zovnim institucijama, nevladinim i drugim organizacijama. 


Masovni mediji (televizija, radio, štampa) predstavljaju glavni izvor uti- 
caja na javno mnjenje. U procesu uspostavljanja poverenja sa javnošću, 
značajno je otvaranje Ministarstva prema masmedijima, tako da se o bezbed- 
nosti saobraćaja i saobraćajnoj policiji govori otvoreno i što češće. 


Na redovnim konferencijama za javnost daju se informacije o obeležjima 
i pokazateljima bezbednosti u saobraćaju, aktivnosti saobraćajne policije i even- 
tualnim zloupotrebama njenih pripadnika. Uz redovne oblike i sadržaje upozna- 
vanja javnosti, na tematskim konferencijama, trebalo bi blagovremeno upoznava- 
ti javnost sa konkretnim sadržajima koji utiču na protočnost i bezbednost sa- 
obraćaja, ukazati na nadležnost i obaveze, kao i na sadržaje i efekte preduzetih 
mera saobraćajne policije uz prezentiranje pozitivnih, ali i negativnih primera. 
Pripadnici saobraćajne policije bi trebalo da učestvuju u televizijskim i radio 
emisijama, kao i u intervjuima (neposrednim, telefonskim i intervjuima u pisa- 
noj formi), a u vezi sa problematikom bezbednosti saobraćaja. Veoma je značajno 
da saobraćajna policija, u rizičnim situacijama u saobraćaju ili povodom određe- 
nih problema, blagovremeno daje saopštenja preko masovnih medija. Povreme- 
nim saopštenjima, javnost se informiše o problemima u saobraćaju sa edukativ- 
nim porukama i uputstvima vezanim za pojedine situacije (nepropisna brzina, 
vožnja pod dejstvom alkohola, tehničke neispravnosti vozila, nepoštovanje sa- 
obraćajne signalizacije, nepoštovanje obaveze vozača prema pešacima, nepropi- 
sno kretanje pešaka i sl.). Građani žele da dobiju stručne informacije i pomoć u 
vezi registracije vozila, obuke vozača, akcijama pojačane kontrole saobraćaja, 
zaprećenim kaznama i dr. 

Internet prezentacije su posebno značajno sredstvo za obraćanje određe- 
nim ciljnim grupama koje su veoma važne za oblikovanje stavova javnosti o poli- 
ciji ( www.mup.srgov.yu ). Na sajtu bi trebalo da se daju ažurni podaci o broju sa- 
obraćajnih nezgoda, posledicama i strukturi nastradalih lica, sa tekućim aktuelnim 
informacijama o bezbednosti u saobraćaju i aktivnosti saobraćajne policije. O in- 
teresovanju javnosti za ove informacije govori broj posetilaca kojeg treba sva- 
kodnevno pratiti. 

U okviru prezentacije policije trebalo bi posebnu pažnju posvetiti javnosti 
rada i pravima građana. U tom smislu bi trebalo obezbediti mogućnosti da građani 
javno kritikuju rad policije; da podnose predstavke, peticije, pohvale i predloge. 
Međutim, važno je da se neko odgovorno i ažurno bavi ovom komunikacijom, tj. 
da odgovara na sve podneske građana i da ih stalno analizira. U protivnom, ako je 
prezentacija policije neažurna, ne obuhvata aktuelne sadržaje i interesovanja 
građana, ne obezbeđuje stalnu komunkaciju i odgovor na upite građana, ona može 
da se vrati kao bumerang i negativno utiče na odnos javnosti prema policiji. 

Značajna je saradnja policije sa drugim državnim organima. Time se obez- 
beđuje ugled policije kod jednog važnog dela javnosti, ali se obezbeđuje i koordi- 
niran nastup pred građanima i formira stav javnosti prema državi kao celini. 

Zbog svrhe, učestalosti i obima izuzetno je važna komunikacija saobraćajne 
policije sa organima pravosuđa. Ova komunikacija ostvaruje se putem pismena, 
odnosno preko zahteva za pokretanje prekršajnog postupka, preko uviđaja sa- 
obraćajnih nezgoda, krivičnih prijava, izveštaja i dr. podnesaka. Kvalitet rada sa- 
obraćajne policije, potvrđuje se kroz odluke pravosudnih organa o prihvatanju 
podnetih pismena, odbacivanju ili zahtevanju dodatnih provera i dokaza. S obzi- 
rom na to da saobraćajna policija učestvuje u prekršajnom/krivičnom procesu, 
njen rad u vezi saobraćajnih prekršaja, a posebno u vezi saobraćajnih nezgoda, 
bitno utiče na kvalitet i efikasnost ovih procesa. U izvršavanju upravno-pravnih 
poslova u vezi ostvarivanja određenih prava građana na obuku, polaganje vo- 
začkog ispita, priznavanje i izdavanje vozačke dozvole, registracije vozila i sl., 
saobraćajna policija ostvaruje kontakt sa nadležnim sudskim organima, koji u 
toku sudskih procesa sagledavaju kvalitet i korektnost rada saobraćajne policije. 

Aktivnost saobraćajne policije na saobraćajnom obrazovanju i vaspita- 
nju građana, posebno dece i omladine, snažno utiče na javni lik saobraćajne poli- 
cije i treba joj posvećivati posebnu pažnju. Saradnja sa školama i predškolskim 
ustanovama odnosi se na pripremu dece za bezbednije učešće u saobraćaju, ali se 
kroz ove komunikacije može doprineti uspostavljanju poverenja građana prema 
policiji. Obuka dece realizuje se kroz igru, crtanje, pisanje, gledanje filmova, pri- 
lagođena predavanja i praktičnu obuku bezbednog kretanja u saobraćaju. Navede- 
ne aktivnosti realizuju se zajedno sa vaspitačima, učiteljima, instruktorima za 
obuku vozača i roditeljima. Tako se uspostavljaju dobri odnosi sa decom i roditel- 
jima kojima se afirmiše javni lik saobraćajne policije. Saobraćajna policija pod- 
stiče organizovano sprovođenje drugih aktivnosti koje doprinose bezbednosti sa- 
obraćaja i shvatanju rada saobraćajne policije (takmičenja „bezbedno u saobraća- 
ju”, ,,šta znaš o saobraćaju”, školske saobraćajne patrole, saobraćajne patrole 
građana itd.). Rad sa decom se posebno intenzivira na početku i pri završetku 
školske godine. Primera radi, u septembru 2001. godine, u preko 900 škola i 
predškolskih ustanova, u Srbiji, saobraćajna policija je realizovala 1.392 sata 
obuke, kojom je obuhvaćeno 62.907 učenika. 

Nevladine organizacije koje se bave bezbednošću saobraćaja su nezaobi- 
lazni i nezamenljivi subjekti koji veoma često, neopterećeni trenutnim stanjem i 
interesima, a posebno neopterećeni dnevno političkim interesima, analiziraju i 
kritički prate različite aspekte bezbednosti saobraćaja. Po pravilu su kritički 
nastrojeni prema radu saobraćajne policije, potenciraju probleme i loše sprovede- 
ne aktivnosti, ističu one segmente bezbednosti saobraćaja u kojima su postignuti 
najlošiji rezultati i često nedovoljno uvažavaju probleme koje nameće okruženje. 
Ipak, uloga ovih organizacija je nezamenljiva i, uz korektnu saradnju sa saobraća- 
jnom policijom, mogu presudno doprineti unapređenju stavova o bezbednosti sa- 
obraćaja i statusu saobraćajne policije u društvu. 

14.8. ODNOSI SA STRUČNOM JAVNOŠĆU 

Naučne, obrazovne i stručne institucije i organizacije, stručna udruženja, us- 
tanove i asocijacije, koje u svom delokrugu rada daju stručni doprinos poboljšanju 
bezbednosti saobraćaja, mogu se opredeliti kao stručna javnost. Saobraćajna poli- 
cija ima poseban interes da uspostavi dobre odnose sa ovom javnošću, pre svega 
u cilju maksimalnog doprinosa bezbednosti saobraćaja. 


Saradnja sa naučno, obrazovnim i stručnim institucijama, za ove organiza- 
cije znači transfer, a za saobraćajnu policiju prihvatanje stručnih znanja, teori- 
jskih i praktičnih modela bezbednosti saobraćaja. Ovo doprinosi unapređenju 
rada saobraćajne policije, omogućuje stalno stručno vrednovanje i dalji razvoj 
metoda rada saobraćajne policije. Zato dobra saradnja i komunikacija sa 
stručnom javnošću, pomaže saobraćajnoj policiji u izgradnji njenog stručnog 
autoriteta. 


U centrima za obuku vozača saobraćajna policija uspostavlja odnose sa 
organizacijom, ali i pojedinačno sa licima koja se obučavaju za vozače. Uspostav- 
ljeni kontakti, ponekad su opterećeni izraženim interesima pojedinaca u procesu 
obuke i polaganju vozačkih ispita, koji odstupaju od opštih interesa, od zahteva 
kvalitetne obuke i propisanog polaganja vozačkog ispita. Veoma je značajno da 
policija otvoreno nastupa prema ovoj javnosti, da otklanja sve nepravilnosti, a po- 
jedinačne konflikte vešto prevazilazi i ne dozvoli da oni opterećuju odnose sa- 
obraćajne policije i javnosti. Ovo se može postići samo stručnim i savesnim ra- 
dom, principijelnim odnosom, definisanjem i sprovođenjem jasnih standarda u 
oblasti obuke. 

Saradnjom sa Auto-moto savezom, a posebno sa službom informacija i po- 
moći vozačima, koordinarno se informiše opšta javnost o saobraćajnim uslovima 
na putu i obeležjima bezbednosti saobraćaja. AMSS ima uspostavljenu infrastruk- 
turu i odnose sa javnošću (redovne konferencije za medije, prostor u radio i TV 
emisijama, prostor u novinama i sl.) koje bi trebalo da podrži saobraćajna policija, 
na obostranu korist. Daljim razvojem ove saradnje može se doprineti unapređenju 
odnosa saobraćajne policije i javnosti. 

Zakonom utemeljena tela za bezbednost saobraćaja (republički, gradski i 
opštinski saveti za bezbednosti saobraćaja, komisije i druga tela) trebalo bi da 
budu nosioci i glavni koordinatori aktivnosti u bezbednosti saobraćaja. Saobraćaj- 
na policija bi trebalo da svojom infrastrukturom, ažurnim bazama podataka, 
stručnim kadrovima i prisustvom na terenu podržava aktivnosti ovih tela. Preko 
tela za bezbednost saobraćaja policiji se pruža mogućnost da utiče na rad ostalih 
subjekata, ali i da dobije njihovu pomoć i podršku u svom radu. Ovde postoji i 
značajan prostor za unapređenje odnosa saobraćajne policije i stručne javnosti. 

Zahteve i kritiku stručne javnosti, saobraćajna policija treba da prihvata na 
konstruktivan način, u procesu uspostavljanja dobrih, na stručnim osnovama zas- 

pruža mogućnost bolje integracije u zaštitni sistem bezbednosti saobraćaja. Sa 
druge strane, može da pridobije naklonost i pomoć javnosti u ostvarivanju os- 
novnog cilja - zaštite bezbednosti lica i imovine u saobraćaju. Kreiranje pozitivne 
slike saobraćajne policije u sredstvima javnog medija i drugim institucionalizova- 
nim oblicima javnosti, od vitalnog je značaja za ostvarivanje njene funkcije. 


14.9. OSNOVNA NAČELA U ODNOSU SAOBRAĆAJNE 
POLICIJE I JAVNOSTI 


Odnos saobraćajne policije i javnosti gradi se svakodnevnim stručnim ra- 
dom, profesionalnim odnosom prema svakom učesniku u saobraćaju i stalnim 
unapređivanjem stanja bezbednosti saobraćaja. Ovo posebno podrazumeva od- 
sustvo korupcije, nepotizma i drugih zloupotreba položaja, ali i pridržavanje iz- 
vesnih opštih načela, od kojih su najvažniji načelo vladavine prava, načelo huma- 
nosti, načelo zakonitosti, načelo službenosti, načelo stalnosti, moralnosti i načelo 
kulturnog odnosa i korektnosti . 5 

Načelo vladavine prava podrazumeva da, u primeni ovlašćenja i izvrša- 
vanju poverenih zadataka, saobraćajna policija mora poštovati lična prava građa- 
na, uključujući ljudska prava i slobode. Ovo načelo je temeljno za definisanje svr- 
he, ciljeva i odgovornosti saobraćajne policije, odnosno za njeno funkcionisanje 
radi zaštite bezbednosti u drumskom saobraćaju. 

Načelo humanosti podrazumeva dve stvari: 

- osnovni smisao rada saobraćajne policije je human (zaštita života i zdrav- 
lja ljudi i zaštita materijalnih dobara) i 

- svaki pojedinačan odnos saobraćajne policije i građana prožet je huma- 
nošću. 

Primenom ovlašćenja, a posebno mera direktne zaštite bezbednosti sa- 
obraćaja, saobraćajni policajac spašava živote učesnika u saobraćaju i njihova (i 
druga) materijalna dobra. Primera radi, osnovni razlog za isključenje pijanog vo- 
zača iz saobraćaja, je zaštita njega samog, putnika u njegovom vozilu i drugih 
učesnika u saobraćaju. Zakonodavac je, ceneći značaj pojedinih prekršaja za bez- 
bednost saobraćaja, vrlo precizno definisao ko, kada i kako primenjuje pojedina 
ovlašćenja. Svako ovlašćenje saobraćajnog policajca je odmereno i u skladu je sa 
potencijalnom opasnošću koju izaziva pojedini prekršaj. Osnovni cilj nije kažnja- 
vanje građana i namicanje prihoda u državnu kasu, već omogućavanje nesmeta- 
nog odvijanja saobraćaja, sprečavanje saobraćajnih nezgoda, zaštita života i imo- 
vine ljudi. U svakodnevnom radu saobraćajni policajci ovaj cilj stalno moraju 
imati na umu i moraju ga prenositi i na učesnike u saobraćaju. 


5 Lipovac, K., Odnos saobraćajne policije i javnosti, Detendologija, br. 8-4, Banja Luka, 2000. 


14. 0DN0SI SAOBRAĆAJNE POLICIJE I 


Lipovac, P. Krsto 


Bezbednost saobraćaja 


Svaki kontakt pripadnika saobraćajne policije i učesnika u saobraćaju mora 
da bude prožet idejom humanosti, odnosno svešću da su čovek i ljudski život 
najveće vrednosti. Saobraćajni policajac je predstavnik države. Dražava svim ras- 
položivim instrumentima štiti saobraćajnog policajca u primeni zakonskih ov- 
lašćenja. U tom smislu, saobraćajni policajac nikako nije ravnopravan sa učes- 
nicima u saobraćaju. Međutim, saobraćajni policajac u primeni ovlašćenja ne sme 
da ističe ovu svoju ogromnu nadmoć. Posebno ne sme da se poziva na podršku 
države pri nezakonitom i nestručnom radu. Saobraćajni policajac je dužan, u sva- 
kom kontaktu, poštovati dostojanstvo građanina i na ljudski način se odnositi pre- 
ma njemu. Činjenje prekršaja, niti nedolično ponašanje građanina ne sme bitno 
menjati odnos saobraćajnog policajca prema građaninu, a posebno mu ne daje 
pravo da vređa dostojanstvo ličnosti. 

Načelo zakonitosti podrazumeva rad u skladu sa Ustavom, zakonima i pod- 
zakonskim aktima. Policajac javno primenjuje ovlašćenja. Zakon je predvideo us- 
love i postupak primene pojedinih ovlašćenja. Učesnici u saobraćaju su upoznati 
sa ovim ovlašćenjima policije (kroz opšte saobraćajno obrazovanje, a posebno 
obuka vozača). Dakle, unapred je definisano kada i kako saobraćajni policajac 
može primeniti koja ovlašćenja. Saobraćajni policajac je dužan da se stalno pozi- 
va na zakon i da građaninu (usmeno i/ili pismeno) saopštava zakonski osnov za 
primenu konkretnog ovlašćenja. Ovo je veoma važno zbog ukupne pravne sigur- 
nosti građanina. Da bi stručno radili svoj posao, pripadnici saobraćajne policije 
moraju poznavati odredbe svih zakona koje primenjuju, ali i njihov smisao i 
stvarnu intenciju zakonodavca (ne samo formu, već i ,,duh zakona”). 

Načelo službenosti podrazumeva da saobraćajni policajac uspostavlja služ- 
beni odnos povodom službenog posla i u tim okvirima treba da se zadrži. Prema 
ovom načelu, na ishod službenog posla ne smeju uticati: 

- predhodno uspostavljeni odnosi sa građanima, 

- očekivani - budući privatni odnosi, 

- socijalni status, nacionalna pripadnost, profesija i druge karakteristike 
ličnosti. 

S druge strane, službeni odnos se ne sme koristiti za uspostavljanje privat- 
nih odnosa, na štetu kvaliteta rada. Posebno nije dozvoljeno službeni odnos us- 
postavljati radi ostvarivanja ličnih koristi i privatnih odnosa. 

Načelo moralnosti podrazumeva da pripadnik saobraćajne policije mora i 
sam biti moralan čovek. Posebno je važno da saobraćajni policajac uvek poštuje 
saobraćajne i druge propise. Poštujući saobraćajne propise saobraćajni policajac 
uči druge i skreće pažnju na smisao i značaj saobraćajnih propisa. Nije moralno 
da policajac opominje, niti kažnjava vozača za nepoštovanje propisa koje ni on 
sam ne poštuje. Saobraćajni policajac mora ličnim stavom i ponašanjem služiti 
građanima za primer (npr. mora i sam koristiti sigurnosni pojas, kacigu i druge 
sisteme zaštite, voziti ispravno vozilo u skladu sa propisima i sl.), jer bi u suprot- 
nom bilo reči o homo duplexu, odnosno o čoveku koji ima jedne moralne standar- 
de za sebe i druge za sve ostale ljude. Nepotkupljivost i principijelnost naročito su 

važna moralna načela kojih treba da se drže saobraćajni policajci. Samo saobraća- 
jna policije čiji pripadnici su pojedinačno moralni i u javnosti poštovani ljudi 
može zadobiti poverenje javnosti. 

Načelo stalnosti govori o potrebi stalnog rada na odnosima javnosti prema 
policiji. Pozitivan odnos javnosti prema saobraćajnoj policiji gradi se dugo i teš- 
ko. Sa druge strane, ovaj odnos se veoma lako ruši i kvari. Odnosi sa javnošću i 
javni lik službe saobraćajni policajci moraju stalno imati u vidu, kako na dužnosti, 
tako i u privatnom životu. Rukovodeći kadar mora stalno istraživati javno 
mnjenje, analizirati ga i brzo izvlačiti pouke i reagovati. 

Načelo korektnosti i kulturnog odnosa je u osnovi svakog odnosa između 
ljudi. Uspeh komunikacije umnogome zavisi od načina komunikacije. Ovo je po- 
sebno važno u odnosima saobraćajne policije i javnosti. Koliko-god efikasnost 
posla zavisi od stručnosti saobraćajnog policajca, makar toliko je važan način ko- 
municiranja. Komunikacija saobraćajnog policajca i građana je slična svakoj dru- 
goj komunikaciji, ali ima i značajnih specifičnosti. Policajac je dužan da, u skladu 
sa zakonom, primeni predviđena ovlašćenja koja podrazumevaju i represiju ili 
prinudu. Međutim, i u ovim situacijama građani prema kojima se primenjuju ov- 
lašćenja, a posebno ostali građani, moraju biti zadovoljni. Ovo se može ostvariti 
stalnim isticanjem smisla ovlašćenja (zaštita života i dobara) i zakona (policajac 
je dužan i ovlašćen da primenjuje zakon). Kulturi i lakoj komunikativnosti poli- 
cajca mora se posvećivati pažnja pri izboru saobraćajnih policajaca, pri njihovom 
osnovnom osposobljavanju i pri kasnijem usavršavanju. Saobraćajni policajci su 
dužni da o ovome stalno vode računa i da, kroz analizu konkrctnih primera stalno 
razvijaju veštinu uspešne komunikacije. 

Načelo zaštite i sigurnosti se odnosi na saobraćajnog policajca i na građa- 
nina. Precizno utvrđivanje ovlašćenja saobraćajne policije, uslova i sredstava za 
njihovu primenu u pozitivnom zakonodavstvu, kao i upoznavanje sa njima svih 
učesnika u saobraćaju su osnovni preduslovi za uspostavljanje dobrih odnosa sa- 
obraćajnog policajca i javnosti. Odgovarajućim rešenjima bi trebalo u potpunosti 
zaštititi pripadnike saobraćajne policije koji svoja ovlašćenja primenjuju u skladu 
sa zakonom. Zakon bi trebalo da, za sve situacije u saobraćaju, predvidi vrstu i način 
primene ovlašćenja, tako da to bude efikasno i jednostavno. Sa druge strane, zakon 
i podzakonski akt bi trebalo da predvide jednostavno otkrivanje i eliminisanje svih 
zloupotreba od strane saobraćajne policije. Ovo je interes svakog saobraćajnog po- 
licajca, policije uopšte i društva u celini. Ove pretpostavke omogućuju, bar sa for- 
malno-pravne strane, da se građani u kontaktima sa saobraćajnom policijom ne 
osećaju ugroženim ili bespomoćnim, čak i ukoliko su načinili prekršaj saobraćajnih 
propisa. Svaki prekršilac saobraćajnih propisa bi trebalo da bude zaštićen kao 
ličnost, da bude unapred upoznat sa zaprećenim sankcijama i da snosi posledice 
prekršaja, u skladu sa zakonom. Saobraćajnog policajca bi trebalo da doživljava 
samo kao lice koje primenjuje pravo, pre svega u interesu bezbednosti saobraćaja. 

Navedena načela su samo pokušaj da se definišu smernice i osnovni stan- 
dardi za unapređivanje odnosa saobraćajne policije i javnosti. 

14.10. UNAPREĐENJE ODNOSA SAOBRAĆAJNE 
POLICIJE I JAVNOSTI 

Saobraćajna policija, odnose sa javnošću treba stalno da prati, istražuje i 
razvija. Iskustva saobraćajnih policija u razvijenim zemljama, sa visokim nivoom 
zaštite bezbednosti u saobraćaju ukazuju na kontinuitet stalne pažnje i održavanja 
dobrih odnosa sa javnošću. U našim uslovima, moguće je poboljšati i proširiti 
postojeći skup mera i aktivnosti u cilju unapređenja i poboljšanja odnosa sa- 
obraćajne policije i javnosti. 


Mogu se razlikovati dve grupe mera i aktivnosti koje doprinose pozi- 
tivnom odnosu javnosti prema saobraćajnoj policiji, i to: 

a) mere koje se tiču pojedinačnog odnosa svakog saobraćajnog policajca 
prema građaninu i 

b) mere koje se tiču odnosa institucije (policije) prema javnosti. 

a) U prvu grupu se mogu svrstati sledeće mere i aktivnosti: 

- Dobra selekcija budućih saobraćajnih policajaca pri kojoj se vodi računa 
o izgledu, temperamentu, kulturi, moralnosti i drugim vrlinama kandidata; 

- U stručnom usavršavanju budućih saobraćajnih policajaca posvećivati 
posebnu pažnju kulturi komuniciranja i odnosu saobraćajne policije pre- 
ma javnosti; 

- U procesu redovnog stručnog usavršavanja razvijati veštine dobre ko- 
munikacije; 

- U svakodnevnom radu posebnu pažnju posvećivati dobroj komunikaciji 
(kritički sagledavati iskustva, analizirati loše primere, destimulisati ili čak 
kažnjavati greške, isticati i nagrađivati dobre primere itd.); 

- U procesu kontrole nad radom saobraćajnih policajaca otkrivati i sank- 
cionisati primere koji negativno utiču na odnos saobraćajne policije i 
javnosti; 

- Pravedno i pravovremeno postupati po svim prigovorima građana (oba- 
viti korektan razgovor, uvažavati građanina, po potrebi se izviniti i nadok- 
naditi nastalu štetu). Ovo ispravlja negativne stavove i može ih pretvoriti 
u izrazito pozitivne u većini slučajeva. Naime, greške se događaju - treba 
ih priznati i javno saopštiti. Mnogo greše starešine koje nekritički pov- 
lađuju svojim radnicima, podržavaju ih i kada nisu u pravu, a na štetu 
građana. Ovako se nanosi nenadoknadiva šteta odnosu saobraćajne polici- 
je i javnosti; 

- Saobraćajni policajci moraju da budu upoznati sa osnovnim načelima, a 
starešine da ih stalno podsećaju s ciljem što doslednijeg poštovanja tih 
načela; 

- Policija mora biti spremna da izrazito negativne primere (zloupotreba, lo- 
povluk, ponižavanje ličnosti i sl.) eliminiše, pa makar i po cenu da poje- 
dince rasporedi na druga radna mesta ili suspenduje itd. 

b) U drugu grupu se mogu svrstati sledeće mere i aktivnosti: 

- Uspostavljanje i osmišljen rad organizacione jedinice MUP-a koja bi se 
bavila odnosima sa javnošću (public relations units ) može mnogo dopri- 
neti razvoju ovih odnosa. Portparol MUP-a i predstavnici saobraćajne po- 
licije treba da iznose podatke o bezbednosti saobraćaja i stručno ih tu- 
mače. Tako će javnosti stalno skretati pažnju da saobraćajna policija štiti 
građane i građanima odgovara za svoj posao; 

- Policija bi trebalo da organizuje nepristrasno kontinuirano istraživanje 
odnosa saobraćajne policije i javnosti. Nezavisni stručnjaci bi trebalo da 
organizuju redovne (godišnje ili šestomesečne) i vanredne ankete (posle 
nekih događaja u državi, policiji ili saobraćajnoj policiji koji bi mogli po- 
remetiti uspostavljene odnose sa javnošću), analiziraju i predočavaju re- 
zultate, predlažu mere i aktivnosti. Ovim istraživanjima i osmišljavanjem 
aktivnosti trebalo bi da se bave najviši rukovodioci policije i posebna or- 
ganizaciona jedinica MUPa (portparol MUPa). Sa osnovnim rezultatima 
bi trebalo da bude upoznat svaki saobraćajni policajac. Tako bi saobraćaj- 
ni policajci shvatili značaj odnosa sa javnošću, primetili da se rukovod- 
stvo ozbiljno bavi ovim odnosom i saznali kako pojedini incidenti utiču 
na ove odnose; 

- Redovne konferencije za štampu, dobra saradnja sa radio i TV stanica- 
ma koje se bave bezbednošću saobraćaja, redovna saradnja sa novinama i 
časopisima trebalo bi da omogući upoznavanje najšire javnosti sa proble- 
mima bezbednosti saobraćaja, sa preduzetim merama i postignutim rezul- 
tatima. Posebno bi trebalo razvijati i uvažavati kritički odnos prema radu 
policije, otvoriti mogućnosti dvosmerne komunikacije i objašnjavanja 
svakog postupka saobraćajne policije i td. 

- Internet prezentacija MUP-a je obavezan deo uspešnih odnosa policije i 
javnosti. Ovu prezentaciju bi trebalo dobro osmisliti i profesionalno prip- 
remiti, a za ažuriranje bi trebalo zadužiti Portparola MUPa, odnosno po 
jednog odgovornog radnika iz svake linije rada. Saobraćajna policija bi 
redovno ažurirala podatke o stanju i problemima bezbednosti saobraćaja, 
ali bi se otvorio i prostor za zanimljivosti, za savete, za kritička mišljenja, 
za prigovore, za sugestije itd.; 

- Saobraćajna policija bi trebalo da dobro osmisli i, u skladu sa zakonom, 
realizuje preventivno - propagandni rad u bezbednosti saobraćaja. 
Trebalo bi težiti da pretežni deo posla sobraćajne policije bude prevencija, 
a ne da se rad svede na represiju . 6 Posebno je važan rad sa najmlađima (u 
predškolskim ustanovama), rad školskih saobraćajnih patrola i saobraćaj- 
nih patrola građana; 

- Policija bi trebalo da, na istaknutim mestima, postavlja različita obaveš- 
tenja (panoe sa fotografijama sa uviđaja, najznačajnije izvode iz analiza 


6 U razvijenim zemljama, pri stanicama saobraćajne policije deluju posebna odeljenja koja se bave preven- 
cijom. Ova odeljenja zapošljavaju značajan broj ljuđi, a i rad ostalih pripadnika saobraćajne policije us- 
meravaju ka prevenciji. 

stanja bezbednosti saobraćaja i slično) radi upozoravanja učesnika u sa- 
obraćaju. U nekim zemljama se primenjuju i mere zastrašivanja tako što 
se teško oštećena vozila izlažu kraj puta uz naznaku broja mrtvih i ranje- 
nih, umnožavaju se veliki bilbordi živih boja koji upozoravaju na opas- 
nost, prave se video spotovi i sl . 7 Saobraćajna policija, u svakoj prilici, 
stručno tumači i objašnjava građanima izmene i dopune saobraćajnih pro- 
pisa; 

Saobraćajna policija bi trebalo da učestvuje u raznim manifestacijama i 
proslavama, ta da se otvori građanima, a posebno deci; 

Saobraćajna policija bi trebalo da aktivno sarađuje sa svim subjektima 
bezbednosti saobraćaja (auto-škole, tehnički pregledi, prevoznici, preduzeća za 
puteve, naučne i stručne ustanove, nevladine organizacije itd.) i da im pomaže u 
radu. Ova saradnja se ne sme svesti na inspekcijsko tehnički nadzor, jer se tako 
udaljava javnost od policije. 

Postoji veliki prostor za unapređivanje odnosa saobraćajne policije i javnos- 
ti, koji bi trebalo, u narednom periodu iskoristiti, za dobrobit građana, za prospe- 
ritet saobraćajne policije i zbog bezbednosti saobraćaja. 

U cilju unapređivanja odnosa sa javnošću, policija se mora prilagođavati 
javnosti i zahtevima transformacije policijske organizacije i načina rada. Nereal- 
no je očekivati brzo uspostavljanje odnosa punog poverenja, imajući u vidu pos- 
tojeće stanje saobraćajnog sistema, nizak nivo saobraćajne kulture i socio-eko- 
nomske uslove življenja. Na ovo ukazuju i iskustva zemalja koje su prošle kroz 
slične procese razvoja. 


Očekivanja da saobraćajna policija samostalno, primenom ovlašćenja i 
sredstava prinude, reši problem bezbednosti saobraćaja nisu realna. Zato 
javnost treba upoznati sa potrebom strateškog pristupa i donošenja nacio- 
nalnog programa bezbednosti saobraćaja sa jasno definisanim ciljevima, me- 
rama, sadržajima, organizacijom, obavezama i odgovornosti svih činilaca bez- 
bednosti saobraćaja. Trebalo bi zadobiti podršku najšire javnosti za navedeni 
program. Za ovo je potrebno aktivno učešće policije i državnih organa, priv- 
rede, građana, različitih organizacija i udruženja, uz aktivnu podršku sredstava 
mas medija. 


Odnosi saobraćajne policije i javnosti moraju se izgrađivati na temeljima 
obostrane potrebe. Suštinski je važno da svaki pripadnik saobraćajne policije 
shvati da mu dobri odnosi sa javnošću omogućuju bolje, sigurnije i efektnije oba- 
vljanje poslova. 


7 Negde ova upozorenja i zastrašivanja imaju zaista drastičan oblik. Tako se, primera radi, u Tokiju vozila 
koja su slupana u najtežim saobraćajnim nezgodama, sa svežim mrljama krvi, istog dana izlažu na 
najprometnijim raskrsnicama, uz bilbord sa imenima učesnika, podacima o ukupnim posledicama i uz- 
rocima nezgode. Smatra se da se tako najupečatljivije i najefikasnije upozorava učesnik u saobraćaju na 
opasnosti koje mu prete. 

15.1. PATROLNA SLUŽBA, VRSTE PATROLA 


Osnovna delatnost stanice policije (saobraćajno policijske ispostave) or- 
ganizuje se i odvija kroz rad patrolne službe. Patrolna delatnost je osnovni 
način organizovanja rada saobraćajne policije s ciljem da se obezbedi plansko 
prisustvo uniformisanih pripadnika policije na putu i u saobraćaju. Patrolna 
služba je osnovna udarna snaga policije, a patrolni policajac predstavlja prvu 
liniju odbrane od kriminala i kriminalaca. 1 

Patrolna delatnost se može vršiti pešice, biciklom, motociklom, putnič- 
kim vozilom i helikopterom. 2 Patrola obično ima jednog ili dva policajca u 
svom sastavu, a izuzetno i više ljudi koji su organizovani u jedan tim. 3 


Pešačke patrole su veoma česte u naseljima. Obično pokrivaju manji pros- 
tor u blizini kritičnih raskrsnica, mesta sa čestim nepravilnim parkiranjem, nepoš- 
tovanjem režima saobraćaja, nepropisnim kretanjem pešaka itd. Pešačke patrole 
mogu da dođu do izražaja u uslovima saobraćajnih gužvi. Može se očekivati da 
jedna patrola pokrije dužinu ulica od 5 do 20 km, u zavisnosti od toga da li se 
vraćaju istim putem i kakve aktivnosti realizuju. Pešačke patrole mogu odlično da 
obavljaju i poslove sprečavanja i otkrivanja kriminala, odnosno zaštite javnog 
reda i mira. Ako patrolni reon nije u blizini stanice policije, onda se određuje po- 
sebna autopatrola koja odvozi i dovozi policajce iz pešačke patrole u stanicu. Za 
prevoz pripadnika pešačkih patrola mogu se koristiti vozila javnog prevoza ili se 
policajci mogu prevoziti svojim vozilima do patrolnog reona (u tom slučaju bi 
trebalo planirati da se patrola završava na mestu gde je i započeta). 


1 Leonard and More, Police organization and management, Police Science Series, New York, 2000. 

2 Miletić, B., Kontrola i regulisanje saobraćaja, Viša škola unutrašnjih poslova, Beograd, 1999. 

3 Na primer, kod regulisanja i kontrole saobraćaja u zoni složenih raskrsnica mogu dva policajca da jed- 
novremeno koordinirano regulišu saobraćaj, a da treći policajac kontroliše saobraćaj; kod organizovane 
kontrole poštovanja svetala na semaforu, jedan ili više policajaca mogu da prate stanje semafora na pri- 
lazima raskrsnici, a drugi policajci da zaustavljaju vozila posle raskrsnice itd. 

Biciklistička saobraćajna patrola ima velike prednosti u odnosu na ostale 
vidove patroliranja. Ova patrola je vrlo pokretljiva (brža je od pešačke patrole, u 
uslovima gustog saobraćaja brža je i efikasnija od autopatrola), prilično je neza- 
visna i samostalna (ne zahteva poseban prevoz do patrolnog reona), efikasna je i 
vrlo ekonomična (nema potrošnje goriva), ekološki je prihvatljiva u svim uslovi- 
ma, a posebno u užem gradskom jezgru, u stambenim oblastima, u pešačkim zo- 
nama, u parkovima i u posebno zaštićenim - ekološkim zonama, (ne pravi buku, 
ne zagađuje okolinu izduvnim gasovima, ne ugrožava pešački saobraćaj). Konač- 
no, rad u biciklističkoj patroli je zdrav za policajce, jer obezbeđuje redovne fizič- 
ke aktivnosti. Ipak, u našim uslovima, biciklističke patrole su nepravedno zapos- 
tavljene kao staromodne i nepraktične. 4 U najrazvijenijim zemljama biciklističke 
patrole su veoma popularne i široko prihvaćene u svim uslovima, a posebno u us- 
lovima sve oštrijih zahteva za zaštitom životne sredine. Biciklistička patrola 
može uspešno da pokriva od 10 do 50 km puta, odnosno ulica. Vrlo su povoljne u 
uslovima saobraćajnih gužvi, u kontroli parkiranja i poštovanja režima saobraća- 
ja, u kontroli pešačkog saobraćaja, u kontroli saobraćaja na raskrsnicama i oda- 
branim zonama i sl. Ove patrole nisu poželjne u uslovima ugrožene bezbednosti 
biciklista (noć, uslovi smanjene vidljivosti, padavine, brz saobraćaj motornih vo- 
zila na uskim putevima bez izgrađenih biciklističkih staza itd. Biciklističke patro- 
le mogu da „vežu” nekoliko bliskih raskrsnica, opasnih mesta ili mesta sa izraže- 
nim problemima protočnosti. 

Motociklističke patrole su veoma važan način patroliranja. Nezamenljive 
su u uslovima otežanog pristupa (uske ulice, gust saobraćaj, spora vozila na putu, 
zastoji na putu, blokade puteva i sl.). Savremeni motocikli omogućavaju kretanje 
vrlo velikim brzinama, pa su ove patrole pogodne i za autoputeve i druge brze 
saobraćajnice. Mada je potrošnja goriva manja nego kod putničkih vozila, savre- 
meni motocikli i neophodna oprema su prilično skupi. Motociklističke patrole 
nisu pogodne zimi i u vreme padavina, pa se u tim uslovima slabije koriste. U let- 
njim uslovima kada je veoma toplo i sparno policajci u motociklističkim patrola- 
ma su prilično ugroženi. Naime, pri kretanju oni koriste teške kožne skafandere 
ili drugu odeću i kacige, kako bi se zaštitili od vetra pri velikim brzinama. Kada 
stanu da kontrolišu sobraćaj vrlo brzo se oznoje, a onda mokri nastavljaju vožnju. 
Ovo veoma često ugrožava zdravlje policajaca na motociklima. U toku jedne 
smene, motociklistička patrola može da pređe od 100 do 300 km, u zavisnosti od 
vremena posvećenog nadzoru, kontroli i regulisanju saobraćaja u mestu. 

Automobilske patrole su najčešće u našim uslovima. U njima, po pravilu, 
učestvuju dva policajca: vođa patrole i pratilac. Starešina određuje sastav patrole. 
Starešina određuje i vođu patrole koji je, po pravilu, stariji i iskusniji saobraćajni 


4 Zato su česte situacije da se u parkovima i drugim zonama u kojima je zabranjen saobraćaj motornih vo- 
zila mogu sresti samo policijska vozila. Ovo nepoštovanje zakona i opšteprihvaćenih normi ponašanja 
negativno utiče na ugled policije, a doprinosi i češćem kršenju zakona od strane drugih učenika u sa- 
obraćaju. 


15.1. Patrolna služba, vrste patrola 


policajac. Vođa patrole je odgovoran za izvršavanje zadataka, za materijalno teh- 
nička sredstva, za blagovremeno i uredno izveštavanje. Pratilac ravnopravno 
učestvuje u izvršavanju zadataka i pomaže vođi patrole koji rukovodi poslovima. 
Autopatrole se obično koriste na otvorenim putevima. Pogodne su i za vreme pa- 
davina i loših vremenskih uslova. Vozilo se koristi za zaklon od vremenskih ne- 
pogoda i može nositi kompletnu opremu. U vozilu se mogu prevoziti i druga lica: 
članovi pešačke patrole ili drugi policajci, lica koja patrola privodi kod sudije za 
prekršaje, u bolnicu ili u prostorije radi trežnjenja, ugroženi učesnici u saobraćaju 
i sl. Automobilska patrola može da pređe od 100 do 300 km u toku smene. 

Helikopterske patrole se koriste vrlo selektivno s ciljem dopunjavanja 
ostalih patrola. Po pravilu se koriste u uslovima vrlo intenzivnih saobraćajnih to- 
kova na magistralnim putevima, radi nadzora, praćenja, otkrivanja i snimanja od- 
ređenih vrsta prekršaja (posebno nepropisna preticanja, velika prekoračenja brzi- 
ne i sl.). Helikopterske patrole imaju najveću preventivnu ulogu i najznačajnije 
doprinose poštovanju propisa na putevima koje pokrivaju. Helikopteri su vrlo po- 
godni u uslovima saobraćajnih zastoja i blokada, kao i za brz dolazak na lice me- 
sta saobraćajnih nezgoda, za prevoz povređenih u najopremljenije zđravstvene 
ustanove i sl. S druge strane, helikopterske patrole su veoma skupe. Zato je neop- 
hodno da se njihov rad dobro isplanira, da se obezbedi mogućnost kvalitetnog vi- 
deosnimanja saobraćajnih prekršaja, da se obezbedi neprekidna komunikacija sa 
patrolama na zemlji koje ostvaruju neposredan kontakt sa učesnicima u saobraća- 
ju (vrše neposrednu kontrolu saobraćaja, uzimaju podatke o vozilima i licima radi 
kompletiranja Zahteva za pokretanje prekšajnog postupka itd.). Helikopterske pa- 
trole su imale izuzetne rezultate u letnjim turističkim sezonama kada su vrlo kva- 
btetno pokrivale najznačajnije putne pravce u zemlji. Zbog ekonomske krize, da- 
nas su helikopterske patrole svedene na minimum. 


U zavisnosti od načina rada, saobraćajne patrole mogu biti: redovne, po- 
vremene, specijalizovane, kombinovane (mešovite), mobilne i stacionarne. 5 


Redovne saobraćajne patrole su najčešći oblik vršenja patrolne delatnosti 
i obično se vezuju za određeni sektor ili reon (naselje, deo naselja ib deonica pu- 
ta) i za ustaljeni raspored smena. 

Povremene saobraćajne patrole rade povremeno i po potrebi: u jednom 
periodu u toku dana (ujutro i u vreme saobraćajnih gužvi), u toku sedmice (u dane 
vikenda, toku pijačnog dana itd. ), u toku godine (u vreme državnih i verskih pra- 
znika, u vreme turističke sezone, a posebno za vreme smena turista i sl.) ib po po- 
trebi (u vreme vašera, demonstracija, sportskih i drugih priredbi itd.). 

Specijalizovane saobraćajne patrole se formiraju radi izvršavanja poseb- 
nih zadataka kontrole saobraćaja. One nisu vezane za pojedine reone ili sektore, 



5 Miletić, B., Kontrola i regulisanje saobraćaja, Viša škola unutrašnjih poslova, Beograd, 1999. 

već deluju na širem prostoru koji zahvata više sektora, celo naselje, grad ili čak 
celu državu (helikopterske patrole). Ove patrole mogu biti specijalizovane, po- 
sebno obučene i opremljene za otkrivanje i dokumentovanje pojedinih prekršaja 
(za kontrolu brzine, kontrolu prolazaka na crveno, kontrolu tereta, kontrolu taho- 
grafa, kontrolu preticanja) za vršenje uviđaja itd. Specijalizovane patrole su vrlo 
korisne da umanje negativan uticaj lokalnih odnosa i veza policije i pojedinih 
učesnika u saobraćaju. 

Kombinovane (mešovite) patrole su sastavljene od saobraćajnih policaja- 
ca i policajaca drugih linija rada (kriminalistička policija, policija opšte nadležno- 
sti, protivpožarna policija, pogranična policija), predstavnika drugih državnih or- 
gana (carina, poreska policija, šumska uprava, vojska, saobraćajna inspekcija itd.) 
ili drugih subjekata koji, zajedno sa policijom, obavljaju neke uskostručne poslo- 
ve na putu (lekari, sudije za prekršaje itd.). 

Mobilne saobraćajne patrole su slične redovnim patrolama, ali nemaju 
određen reon na kome deluju, već mogu biti angažovane na celom području koje 
pokriva organ unutrašnjih poslova (stanica policije ili policijske uprave) ili na 
području Republike. Ove patrole pomažu redovnim patrolama, ali njihovi izveš- 
taji mogu služiti i za kontrolu pri utvrđivanju stanja na pojedinim sektorima i pri 
ocenjivanju kvaliteta rada redovnih patrola. 

Stacionarne patrole su obično smeštene u posebno uređenim mestima - 
punktovima na putevima. Obično su to kombinovane patrole sa veoma širokim 
zadacima u oblasti bezbednosti (zaštita javnog reda i mira, praćenje određenih ka- 
tegorija vozila, kontrola tereta, blokade puta, kontrola saobraćaja i sl.). Najčešće 
se lociraju na prilazima gradovima, u blizini graničnih prelaza, na prilazima odre- 
đenim zonama i važnim objektima. Stacionarne patrole su, u prošlosti, imale vrlo 
pozitivne efekte na sprečavanje krivičnih dela i na ukupnu bezbednost, ali i veliko 
preventivno dejstvo na bezbednost saobraćaja. Posebno su značajne za prevenciju 
i otkrivanje pojedinih saobraćajnih prekršaja: vožnja pre sticanja prava na uprav- 
ljanje vozilom, vožnja u pijanom stanju, vožnja ukradenih vozila, vožnja neregi- 
strovanih vozila, vožnja za vreme zabrane i sl. 


15.2. ODREĐIVANJE POTREBNOG BROJA POLICAJACA 

Jedno od prvih pitanja sa kojim se susreće zajednica je određivanje broja 
policajaca i broja saobraćajnih policajaca (odnosno broja policajaca koji će pr- 
venstveno raditi na neposrednoj kontroli i interventnom regulisanju saobraćaja). 
Mada je ranije postojalo pravilo : 6 ,Jedan policajac na hiljadu stanovnika ”, ovo 
treba shvatiti uslovno i samo kao grubi okvir. U međuvremenu se komplikovala 
policijska funkcija u društvu i rastao broj i obim zadataka policije. 


6 Leonard and More, Police Organization and Management, Police Science Series, New York, 2000. 


15.2. Određivanje potrebnog broja policajaca 


Naime, cilj policijske organizacije je efikasna i efektna realizacija zada- 
taka koje pred policiju postavlja društvena zajednica. Za uspešnu realizaciju 
ovih zadataka značajni su: broj policajaca, zdravlje i sposobnosti policajaca, 
obučenost i opremljenost policajaca i policijskih jedinica, zainteresovanost 
policajaca za uspeh policijske službe, veza između napredovanja u karijeri i 
efikasnosti rada, rasprostranjenost korupcije, zakonska rešenja, odnos polici- 
je i javnosti, moral policajaca, nivo ekonomskog i društvenog razvoja, vrsta 
zadataka koji su povereni policiji, organizacija i uspešnost preventivnog de- 
lovanja ostalih subjekata zaštite, kvalitet i uspešnost obrazovno-vaspitnog si- 
stema, 7 prostorne i demografske karakteristike prostora koji pokrivamo, ka- 
rakteristike putne mreže, obim i struktura saobraćaja, bezbednosna kultura u 
društvu, organizacija policijske službe i svake policijske jedinice, upravljanje 
policijskom službom i svakim pojedinačnim zadatkom, zahtevanim nivoom 
bezbednosti 8 itd. 


Ispravnije je reći da ne postoji opšta formula za određivanje potrebnog bro- 
ja policajaca, kao i da potreban broj policajaca nije fiksna, niti opšteprihvaćena 
veličina. Ipak, na osnovu dosadašnje prakse u SAD, Leonard i More navode neke 
okvire za određivanje broja policajaca sa punim radnim vremenom u odnosu na 
1000 stanovnika, 9 a u zavisnosti od veličine grada: 

2,5 policjaca/1000 stanovnika za gradove do 10.000 stanovnika, 

1.7 do 1,9 policajaca/1000 stanovnika za gradove od 10.000 do 250.000 sta- 
novnika i 

2.8 policajaca/1000 stanovnika za gradove od preko 250.000 stanovnika 

Među ovim policajcima se određuje potreban broj saobraćajnih policajaca 

(funkcionalna raspodela), u zavisnosti od globalne podele nadležnosti i ov- 
lašćenja. 

Na Kongresu o saobraćaju i vezama Jugoslavije (Beograd, 1972) predlože- 
no je korišćenje indeksa kontrole saobraćaja: 

/, = 0,85 • — + 0,15 • - 
n P s p 

gde su: 

I k - indeks kontrole, 

n - broj nezgoda sa nastradalim licima na posmatranoj deonici puta u pos- 
lednjih pet godina. 


7 Provalnici, prostitutke, ubice, zavisnici od droge, kradljivci vozila, agresivni vozači i dr. problematični 
članovi zajednice koje če u budućnosti goniti policija danas se nalaze u školskim klupama. 

8 Moguče je uz ogroman broj policajaca ostvariti skoro 100% bezbednost građana. Ali ovo bi bilo veoma 
skupo i besmisleno. Zato se svaki policijski starešina suočava sa problemom optimalne potrošnje raspo- 
loživog novca i drugih resursa. 

9 Leonard and More, Police Organization and Management, Police Science Series, New York, 2000. 

n p - prosečan broj nezgoda sa nastradalim licima na sličnim deonicama u 
regionu ili na teritoriji stanice u poslednjih pet godina, 

s - prosečan godišnji dnevni saobraćaj (PGDS) na posmatrnoj deonici puta, 

s p - prosečan godišnji dnevni saobraćaj (PGDS) na sličnim deonicama puta 
u regionu ili na teritoriji stanice, 

0,85 - procenjeni deo vremena koji patrola posvećuje kontroli saobraćaja i 

0,15 - procenjeni deo vremena koji patrola posvećuje regulisanju saobraća- 

ја- 

Ukoliko je indeks kontrole jednak jedinici (I k = 1,0), onda je posmatrana 
deonica ravnomerno pokrivena patrolama i ne treba menjati broj policajaca koji 
su angažovani na toj deonici. Ako je indeks kontrole manji od jedan (I k < 1,0), 
onda je posmatrana deonica slabije pokrivena od proseka, pa bi trebalo povećati 
broj patrola, odnosno broj saobraćajnih policajaca na toj deonici. Ako je indeks 
kontrole veći od jedan (I k > 1 , 0 ), onda je posmatrana deonica (sektor, reon ili 
područje) bolje pokrivena saobraćajnom policijom nego prosek, pa bi trebalo deo 
saobraćajne policije prebaciti na ostala područja. 

Za uspešno i efikasno rukovođenje radom saobraćajne policije, nophodno je 
obezbediti dovoljan broj kvalitetnih, dobro odabranih, osposobljenih i motivisa- 
nih starešina. Preporučuje se da broj starešina u policijskoj stanici određuje, pr- 
venstveno, na osnovu broja radnika, i to: 

- do 30 radnika - komandir i zamenik komandira, 

- od 30 do 50 radnika - komandir, zamenik i pomoćnik komandira, 

- od 50 do 80 radnika - komandir, zamenik i dva pomoćnika komandira, 

- preko 80 radnika - komandir, zamenik, tri i više pomoćnika komandira. 10 

Na ovo treba dodati i vođe sektora (koji rade i rukovode aktivnostima na 

sektoru), a u zavisnosti od veličine prostora i obima problematike koju pokriva 
stanica. 


15.3. RASPODELA LJUDSTVA I DRUGIH RESURSA 


Kada je određen broj policajaca neophodno je stručno vršiti raspodele 
ljudstva i resursa, i to: 

- raspodelu prema funkcijama (funkcionalna raspodela), 

- raspodelu u prostoru (prostorna raspodela), 

- raspodela prema vremenu (vremenska raspodela). 


10 Janković, D., Kontrola saobraćaja i metodi rada policije na saobraćajnom sektoru (magistarski rad), 
Saobraćajni fakultet, Beograd, 2003, str. 48. 



15.3. Raspodela Ijudsh’a i drugih resursa 


15.3.1. Funkcionalna raspodela ljudstva i drugih resursa 


Definisanje funkcionalne raspodele, može se odnositi na dva problema: 

a) raspodela adekvatnog broja policajaca (resursa) na saobraćajne poslove 
u stanici opšte nadležnosti i 

b) raspodela ljudskih i drugih resursa u okviru stanice saobraćajne policije. 

Pri tome treba imati na umu da poslovi bezbednosti saobraćaja nisu isključi- 
va nadležnost saobraćajne policije, tj. ne mogu se odvojiti od stanice opšte nad- 
ležnosti. Sa druge strane, ostali poslovi bezbednosti (sprečavanje i otkrivanje kri- 
minala, zaštita javnog reda i mira) će biti uvek prisutni u radu saobraćajnih poli- 
cajaca. 

Kod raspodele policajaca u okviru policijske stanice opšte nadležnosti, 
treba imati u vidu da je saobraćaj samo jedan od poslova koje vrši stanica policije. 
Pored saobraćaja tu su i poslovi: kriminala, javnog reda i mira, nasilja u porodici, 
preventivnog rada u školama, administracija, tehnička podrška, rukovođenje itd. 
U nekim stanicama se ne odvajaju posebne snage za saobraćaj (već svi policajci 
imaju nadležnosti i zaduženja u vezi saobraćaja), a u nekim se odvaja 5 % do 15% 
policajaca za poslove kontrole i regulisanja saobraćaja. 

Pri raspodeli ljudstva u stanici saobraćajne policije osim patrolne službe, 
treba planirati dovoljno ljudi za dežurnu službu, administraciju, obradu i rasvet- 
ljavanje saobraćajnih prekršaja, obrada i rasvetljavanje saobraćajnih nezgoda, 
podršku policijskim poslovima, posebne zadatke, preventivno-propagandne po- 
slove i rukovođenje. U našim uslovima organizuje se neprekidno dežurstvo u sta- 
nici policije, što podrazumeva makar jednog policajca u toku 24 sata. 11 Dežurni 
policajci mogu da rade u smenama po osam sati, ali su češće organizovani po sis- 
temu „12-24-12-48”, tj. 12 sati rada (dan), 24 sata odmora, 12 sati rada (noć) i 48 
sati odmora. Policijski poslovi podrazumevaju da ih prati odgovarajuća admi- 
nistracija: pisanje izveštaja o pojedinim poslovima, zaduživanje i razduživanje 
policajaca, priprema pisanih podnesaka i njihova obrada, vođenje evidencija i sl. 
Svaki saobraćajni prekršaj koji uoči saobraćajni policajac treba evidentirati i 
obraditi. Prekršaji za koje je naplaćena mandatna kazna samo se evidentiraju. Za 
prekršaje za koje se vodi prekršajni postupak u OUP-u moraju se pripremiti i 
obraditi dokazi neophodni za pravilno rasvetljavanje i efikasno donošenje pra- 
vičnog rešenja. Konačno, za prekršaje za koje će biti pokrenut prekršajni postu- 
pak pred sudijom za prekršaje, neophodno je pripremiti potrebne dokaze, komp- 
letirati zahtev za pokretanje postupka i pratiti prekršajni postupak. Po okončanju 
postupka policija realizuje neke mere kao što je unošenje mere zabrane upravlja- 


1 1 U svetu se sve češće prihvata mogućnost da stanica policije radi samo u toku dana, a da se noću angažuju 
samo po potrebi (pasivno dežurstvo). Ovo je veoma olakšano širenjem mobilne i fiksne telefonije, In- 
temeta, kablovskih i drugih savremenih komunikacionih tehnologija (policija je uvek dostupna, ali ne 
dežura u prostorijama). S druge strane, ovako se umanjuju troškovi rada jedinice policije i omogućuje 
bolja pokrivenost terena, a posebno manjih naselja (otvaranjem malih, operativnih jedinica koje su 
dobro prihvaćene i imaju odličnu podršku građana u manjim mestima). 

nja vozilom i slično. Kod saobraćajnih nezgoda policija kompletira uviđajnu do- 
kumentaciju, obavlja niz istražnih radnji (obavlja službene razgovore, prikuplja 
neophodne dokaze, nalaže sprovođenje mera, pomaže istražnom sudiji, odnosno 
tužiocu, nalaže veštačenja i sl. Za posebne zadatke kao što su obezbeđenje, prat- 
nja tereta, akcija pojačane kontrole i sl. neophodno je planirati dovoljno ljudi i 
drugih resursa. Treba imati na umu to da realizacija svakog posebnog zadatka sla- 
bi patrolnu službu, jer se za ove zadatke odvajaju resursi iz patrolne službe. Zato 
je važno posebne zadatke što češće planirati tako da podržavaju patrolnu službu. 
Preventivno propagandni poslovi bezbednosti saobraćaja su veoma važni poslo- 
vi u kojima učestvuju i uniformisani pripadnici policije. Saradnja sa medijima, sa- 
radnja sa školama, rad sa ranjivim učesnicima u saobraćaju, rad sa recidivistima i 
drugim rizičnim grupama učesnika u saobraćaju su veoma važni za ukupnu us- 
pešnost policijske službe u bezbednosti saobraćaja. Ovi poslovi značajno pomažu 
i podržavaju patrolnu službu, povećavaju efikasnost patrolne službe, odnosno sa 
patrolnom službom čine nerazdvojnu celinu. Međutim, neophodno je planirati 
određeni broj policajaca za ove poslove. Mada ovi policajci moraju biti i posebno 
obučeni, ne bi trebalo da oni budu razdvojeni i nezavisni od policijskih patrola, 
već je bolje da se menjaju tako da imaju stalni kontakt sa terenom. Starešine ta- 
kođe predstavljaju deo ljudstva. Broj rukovodilaca zavisi od veličine stanice, bro- 
ja i vrste saobraćajnih sektora. Svaki sektor bi trebalo da ima po jednog rukovo- 
dioca sektora. Na godišnjem nivou treba planirati odsustvovanja ljudi zbog go- 
dišnjih odmora, 12 stručne obuke i usavršavanja. 13 Konačno, deo ljudi odsustvuje 
sa posla zbog bolovanja i drugih razloga (slobodni dani). 


U proseku, starešina stanice saobraćajne policije može računati da sva- 
kodnevno ima oko 50% do 60% policajaca na raspolaganju za patrole. Svako 
potcenjivanje ostalih poslova u stanici policije i nerealno očekivanje da će 
skoro svi policajci biti na raspolaganju za patrole dovodi do problema u efi- 
kasnosti i efektivnosti rada, do povećavanja opterećenja i stresa, do nezado- 
voljstva, lošeg planiranja, loše realizacije i netačnih izveštaja. 


15.3.2. Prostorna raspodela ljudi i drugih resursa 

Prostor koji pokriva jedna stanica policije je podeljen na sektore i patrolne 
reone (oblasti). Patrolni reon je deo prostora kome je dodeljena jedna ili više pat- 
rola (jedan ili dva policajca) koja se smatra odgovornom za očuvanje reda i pošto- 
vanje zakona (javni red i mir), zaštitu života i imovine, za prevenciju kriminala, 


12 Zakonom su određeni trajanje godišnjih odmora, raspodela ovog perioda (npr. minimalno 15 radnih 
dana u prvom delu) i vreme korišćenja (od početka tekuće do polovine naredne godine). 

13 Nema opšteg pravila, ali se smatra da bi svaki policajac trebalo svake godine da provede makar 5 dana 
na stručnoj obuci i usavršavanju. U ovo vreme se ne računa osnovna obuka za saobraćajnog policajca. 
Minimalno vreme koje se planira za stručnu obuku i usavršavanje je veće kod policajaca početnika i kod 
starešina. 

odnosno za bezbedno odvijanje saobraćaja. Svi ostali poslovi stanice policije tre- 
ba da budu u najvećoj meri podređeni ovim zadacima. Policajac u patroli prva je 
linija društva u borbi protiv kriminala. On je pojedinačno odgovoran za stanje na 
svom patrolnom reonu. Tu dolazi do izražaja decentralizacija policijske funkcije, 
pojedinačna inicijativa, ali u okviru opšte strategije i taktike policijske službe. 

Pri formiranju patrolnih reona i planiranju patrola trebalo bi postići sledeće: 

1) decentralizovati ukupan problem na manje celine. Pri tome se polazi 
od stava da je uspešan rad na patrolnom reonu osnova uspeha rada polici- 
jske stanice, kao i da je efektivna patrolna služba temelj policijske orga- 
nizacije; 

2) kod svih učesnika u saobraćaju, a posebno kod počinilaca saobraćajnih 
prekršaja ostvariti utisak da se saobraćajni policajac može pojaviti 
uvek i na svakom mestu; 

3) približno jednako opterećenje patrola na različitim reonima u pogledu 
veličine oblasti (dužine putne mreže, obima saobraćaja, obima problema- 
tike bezbednosti saobraćaja i sl.); 

4) obezbediti jednako vreme reagovanja na nebezbedne pojave, a posebno 
na pozive građana i učesnika u saobraćaju, 

5) obezbediti mogućnost brze i efikasne pomoći svakom policajcu i u sva- 
kom vremenu od strane drugih policajaca na terenu; 

6) pokrivanje celokupne teritorije i svih puteva u skladu sa potrebama za 
policijskom uslugom. 


Ukoliko se loše planira raspodela policajaca na patrolne reone, a posebno 
ako sve ili neke policajce preopteretimo radnim zadacima, onda policajci 
postaju nezadovoljni i neefikasni, počinju izbegavati radne obaveze, žale se 
na neravnopravan položaj, rastu zahtevi da promene službu (da idu iz sa- 
obraćaja u druge linije rada, da idu u administraciju i sl.), raste sklonost ka 
korupciji i drugim nezakonitim poslovima. S druge strane, na pojedinim reo- 
nima javlja se sve više problema u odvijanju saobraćaja, češći su zastoji u sa- 
obraćaju, saobraćajni prekršaji i saobraćajne nezgode. 

U početku je raspodela policajaca vršena prema veličini prostora (tako da 
se cela površina grada ili staničnog reona podeli na reone jednake veličine), zatim 
prema dužini putne mreže (ukupna dužina putne mreže se podeli na jendake pat- 
rolne reone), prema veličini saobraćaja (pri podeli na patrolne reone vodi se raču- 
na o veličini saobraćaja) itd. Danas se pri podeli na patrolne reone uzimaju u ob- 
zir i drugi faktori: broj saobraćajnih prekršaja, struktura saobraćajnh prekršaja 
i drugih dela, broj raskrsnica, broj opasnih deonica i „crnih” tačaka na putu, 
gustina ulične mreže, vrsta i vremenska neravnomernost saobraćaja itd. 

Neki policijski autoriteti smatraju da ne postoji egzaktan metod određivanja 
patrolnih reona, jer se pri tome mora voditi računa o velikom broju faktora i nji- 
hovom različitom značaju u datim uslovima. Uvek se mora ostaviti dovoljno 
prostora za intuiciju i akumulirano iskustvo starešine. Naime, polazi se od os- 
novnog principa da bi patrolni policajci trebalo da budu raspoređeni po reonima 

proporcionalno problematici i veličini posla koji treba da obavljaju. Na osnovu 
analize (šestomesečnih i godišnjih) izveštaja određuje se srednji broj poslova po 
kategorijama i dužina vremena koja je potrebna za obavljanje pojedinih poslova. 
Tako se određuje radno opterećenje svakog patrolnog reona, odnosno svakog po- 
licajca. 

Brojni su primeri da je uspostavljanje patronih reona ili sektore doprinelo 
miru i bezbednosti u tim oblastima. Treba imati na umu to da uspostavljanje no- 
vih granica patronih reona može doprineti i „migraciji” kriminala u druge, slabije 
pokrivene oblasti. Zato je neophodno voditi dobre baze podataka o stanju bezbed- 
nosti (saobraćaja) i periodično (na period ne duži od 5 godina) preispitivati grani- 
ce patronih reona. 


Prostorna raspodela poslova na patrolnom reonu ili sektoru se vrši na os- 
novu analize obima i strukture problematike bezbednosti saobraćaja. 

Zato je neophodno neprekidno praćenje indikatora bezbednosti saobraćaja: 
prekoračenja brzine, vožnje pod uticajem alkohola, nepoštovanja režima sa- 
obraćaja (prolasci na crveno svetlo, nepoštovanje zabrana i ograničenja i sl.), 
vožnje pre sticanja prava na upravljanje, vožnje tehnički neispravnih i neregistro- 
vanih vozila, nepravilno kretanje pešaka i sl. Ukoliko se slabo i nesistemski prate 
navedena obeležja bezbednosti saobraćaja, onda bi trebalo prostornu raspodelu 
aktivnosti vršiti na osnovu stručne analize saobraćajnih nezgoda na mrcži puteva i 
ulica. Pri tome bi trebalo imati na umu: 

- trend saobraćajnih nezgoda i njihovih posledica u državi, u regionu i na 
posmatranom staničnom području, 

- prostornu raspodelu saobraćajnih nezgoda i njihovih posledica, 

- vremensku raspodelu saobraćajnih nezgoda i njihovih posledica, 

- strukturu saobraćajnih nezgoda prema vrsti i 

- strukturu grešaka koje najčešće doprinose nastanku saobraćajnih nezgoda. 


15.3.3. Vremenska raspodela ljudi i drugih resursa 

Intenzitet saobraćaja, niti problematika bezbednosti nisu konstantni u 
toku vremena. Na osnovu neprekidnog i sistematskog praćenja mogu se uočiti 
mesečna neravnomernost u toku godine, neravnomernost po danima u toku mese- 
ca, neravnomernost po danima u toku sedmice i časovna neravnomernost u toku 
dana. Pomenute neravnomernosti su različite za pojedine oblasti, za pojedine pu- 
teve, pa čak i za pojedine deonice puteva ili smerove saobraćaja na istoj deonici. 
Na primer, u zimskim mesecima veći je saobraćaj u gradskoj oblasti, ali je manji 
saobraćaj na otvorenim putevima. U letnjim mesecima (vreme godišnjih odmora) 
situacija je obrnuta: raste saobraćaj na otvorenim putevima (posebno na nekim 
magistralnim putnim pravcima), raste saobraćaj u turističkim centrima, ali opada 
saobraćaj u većim gradovima. U vreme praznika rastu intenziteti saobraćaja na 
pojedinim putnim pravcima. Ukoliko se primanje zarada može vezati za neki pe- 

riod u toku meseca (početak meseca) onda rastu intenziteti saobraćaja u tim perio- 
dima meseca. U dane vikenda raste saobraćaj na otvorenim putevima, a smanjuje 
se u većim gradovima. Na početku vikenda raste saobraćaj u smeru od velikih 
gradova, a na kraju vikenda u smeru ka gradovima. U jutarnjim satima intenzivni 
su saobraćajni tokovi prema gradovima, prema industrijskim i administrativnim 
centrima, a u popodnevnim satima je obratno. U ranim večernjim satima pojača- 
vaju se tokovi prema rekreativnim i drugim centrima atrakcije, a u kasnim 
večernjim i noćnim satima pojačava se saobraćaj prema mestima stanovanja. 


Ova opšta pravila se moraju, za svaki konkretan slučaj, proveravati re- 
dovnim i povremenim analizama intenziteta i strukture saobraćaja. 


Vremenska neravnomernost u broju i strukturi saobraćajnih prekršaja i 
drugih delikata u saobraćaju su sledeći važan ulazni podatak o kome se mora vo- 
diti računa pri raspoređivanju patrola na terenu i određivanju njihovih zadataka. 
Broj saobraćajnih prekršaja nije uvek proporcionalan veličini saobraćaja. Sa dru- 
ge strane, u različitim uslovima i pri različitim intenzitetima saobraćaja menja se 
struktura saobraćajnih prekršaja. Na primer, pri najintenzivnijem saobraćaju (sao- 
braćajne špice), u nekim saobraćajnim uslovima, nema najopasnijih saobraćajnih 
prekršaja, a posebno nema nekih vrsta saobraćajnih prekršaja (npr. nema značaj- 
nijih prekoračenja brzine, jer je saobraćaj veoma gust, nema nepropisnih preti- 
canja, jer nema uslova za preticanje, pešaci ne prelaze kolovoz na mestima van 
obeleženog pešačkog prelaza, jer je to fizički teško i očigledno opasno izvesti i 
sl.). Suprotno tome, u uslovima vrlo malih intenziteta saobraćaja, u nekim uslovi- 
ma puta i saobraćaja (noć, malo vozila na putu, prav i pregledan put i sl.) vozači i 
drugi učesnici u saobraćaju često čine vrlo opasne prekršaje: značajno prekoraču- 
ju ograničenu brzinu, voze pod uticajem alkohola, voze pre sticanja prava na up- 
ravljanje vozilom, voze za vreme zabrane, ne poštuju svetlosne signale na sema- 
foru, ne poštuju znak „stop”, prelaze kolovoz van obeleženog pešačkog prelaza, 
nepravilno se kreću kolovozom, nepravilno se zaustavljaju i parkiraju i sl. 

Konačno, broj i struktura sobraćajnih nezgoda su najvažniji ulazni poda- 
tak pri određivanju konačnog rasporeda patrola. Broj saobraćajnih nezgoda nije 
uvek proporcionalan veličini saobraćaja. Istraživanja pokazuju da se pre može 
tvrditi da je broj nezgoda proporcionalan broju određenih prekršaja u saobraćaju, 
nego intenzitetu saobraćaja. Na primer, broj nezgoda zbog prekoračenja brzine je 
proporcionalan broju prekršaja u vezi brzine, broj nezgoda naletanja na vozilo is- 
pred je proporcionalan broju prekršaja nedržanja potrebnog odstojanja između 
vozila i sl. S druge strane, pri najintenzivnijem saobraćaju (saobraćajne špice), u 
nekim saobraćajnim uslovima, nema saobraćajnih nezgoda ili nema nezgoda sa 
nastradalim licima (zbog malih brzina i drugih okolnosti). Suprotno tome, u uslo- 
vima vrlo malih intenziteta saobraćaja, u nekim uslovima puta i saobraćaja (noć, 
otvoreni putevi sa iznenadnim preprekama i sl.) događa se neproporcionalno veli- 
ki broj najtežih saobraćajnih nezgoda. 

Patrolna služba se najčešće planira u tri smene od po osam sati ili u četiri 
smene od po šest sati. Smene se mogu preklapati, tako da u periodu najvećeg oče- 
kivanog posla na teren izađu dve smene. Konačno, smene ne moraju da počinju u 
isto vreme, kako prekršioci ne bi mogli da shvate sistem planiranja i utvrde pravi- 
lo kada je put nepokriven patrolama. Bolje je da učesnici u saobraćaju uvek i na 
svakom mestu očekuju patrolu. Ipak, zbog jednostavnosti planiranja, najčešće 
postoji ustaljen šablon planiranja patrolne službe u tri konsantne smene, 14 a uba- 
civanjem posebnih patrola u različitim vremenima, povećava se kontrola u poje- 
dinim periodima i ostavlja utisak stalnog prisustva. 


15.4. PLANIRANJE RADA I RUKO V OĐENJE RADOM 
STANICE SAOBRAĆAJNE POLICIJE 


15.4.1. Planiranje rada saobraćajne policije 


Saobraćajna policija je jedan od subjekata u zaštitnom sistemu bezbed- 
nosti saobraćaja. Ona deluje u skladu sa zahtevima društva i u skladu sa 
društvenim vizijama, ciljevima, zadacima i prihvaćenim načinom rada. Ve- 
oma je važno shvatiti da saobraćajna policija ne može i ne sme delovati izolo- 
vano. Naprotiv ona je deo nacionalnog sistema zaštite koji se usaglašava i us- 
merava na globalnom nivou. 


Danas se na globalnom nivou razmatraju problemi bezbednosti saobraćaja i 
donose odgovarajući dokumenti među kojima je posebno važna međunarodna 
strategija bezbednosti saobraćaja (International Road Safety Strategy ). 15 
Ovaj dokument je pripremila međunarodna organizacija za preventivu na putevi- 
ma (PRI) 16 koja okuplja preko 50 država, a na osnovu izveštaja visoke ekspertske 
grupe za politiku evropske bezbednosti na putevima. Dokument obuhvata nekoli- 
ko važnih poglavlja: 

- osnove (osnovni problemi i pravci delovanja), 

- mere (koje su sistematizovane na ponašanje, vozila, puteve, propise, kazne, 
organizaciju pomoći povređenima, zaštitu životne sredine i kvalitet života), 

- mere s ciljem pomoći zemljama u razvoju (obuka osoblja, promene po- 
našanja, propisi, putevi, pomaganje povređenima u nezgodama, praćenje 
efekata preduzetih mera, razvoj metodologije planiranja, finansiranje, us- 
postavljanje partnerskih projekata) i 

- nadgledanje delotvornosti preventivnih akcija. 


14 Na primer, od 8 do 16 sati, od 16 do 24 sata i od 0 (24) do 8 sati. U našim uslovima prva smena često 
počinje od 6 sati. 

15 International Road Safety Strategy, White book, PRI, Lisabon, 2000. 

16 PRI - La Prevention Routiere Internationale. 

PRI je usvojila i Kodeks dobre prakse za izradu nacionalnih strateških 
planova bezbednosti saobraćaja . 17 

Na nivou velikih regiona vrši se strateško planiranje saobraćaja i bezbed- 
nosti saobraćaja. Npr. Evropska unija je definisala svoju saobraćajnu politiku do 
2010 18 u kojoj je ocenila sadašnje stanje transporta u EU i definisala oko 60 mera 
koje će se sprovesti do 2010. godine. Evropski savet za bezbednost saobraćaja 
(ETSC) 19 je pripremio Strateški plan bezbednosti saobraćaja za EU , 20 a EU je 
usvojila i Prioritete EU u bezbednosti saobraćaja 21 i druge dokumente. Značaj- 
ne međunarodne organizacije su usvojile svoje strateške dokumente o bezbednos- 
ti saobraćaja. Npr. KEMT (Konferencija evropskih ministara transporta) je 
donela dokument „Prošlost, sadašnjost i budućnost bezbednosti saobraćaja ” 22 
i druge strateške dokumente. 

Zbog izuzetnog značaja rada policije u bezbednosti saobraćaja, na međuna- 
rodnom planu se usaglašavaju i strategije policijske prinude u bezbednosti sa- 
obraćaja. Npr. u Evropi je prihvaćen Evropski kodeks policijskog rada 23 i Ev- 
ropska strategija policijske prinude u bezbednosti saobraćaja 24 u kome su 
dati okviri i standardi rada policije u saobraćaju. 

Svaka država bi trebalo da donese nacionalnu strategiju bezbednosti sao- 
braćaja. Na primer, Australija već tradicionalno donosi nacionalnu strategiju 
bezbednosti saobraćaja. 25 Nacionalne strategije definišu stanje, problem, vizije, 
ciljeve (dugoročne i kratkoročne), zadatke u bezbednosti saobraćaja, principe i 
strateške mere bezbednosti saobraćaja koje će se sprovoditi u narednom periodu. 
Na osnovu nacionalne strategije donose se nacionalni planovi bezbednosti sa- 
obraćaja (obično na godišnjem nivou) koji definišu zadatke pojedinih subjekata 
bezbednosti saobraćaja. 

Konačno, na osnovu svih nabrojanih dokumenata definiše se nacionalna 
strategija policijske prinude i godišnji planovi rada policije u bezbednosti 
saobraćaja . 26 Poslednja dva dokumenta su najvažniji okvir za planiranje rada 
saobraćajne policije, jer se u njima definišu i ključne oblasti rada u bezbednosti 
saobraćaja u planiranom periodu (npr. brzina, alkohol, sigurnosni pojasevi i pro- 
lasci na crveno). 


17 National Strategic Road Safety Plans - Code ofGood Practice, PRI, Lisabon, 2000. 

18 White Paper, European Transport Policy For 2010: time to Decide, Evropska komisija, 2001. 

19 ETSC - European Transport Safety Council. 

20 A Strategic Road Safetv Planfor the European Union, ETSC. Brisel, 1997. 

21 Priorities in EU Road Safety Progress Report and Ranking of Actions, COM(2000) 125 final, Brussels, 
2000 . 

22 Past, Present and Future Road Safety Work in Ecmt, CEMT/CS(2002)7/PROV, 2002. 

23 Evropski kodeks poUcijske etike, Preporuke, Komitet ministara saveta Evrope, Strazburg, 2001. 

24 Police Enforcement Strategies To Reduce Traffic Casualties in Europe, European Transport Safety 
Council (ETSC), Brisel, 1999. 

25 The National Road Safety Strategy 2001 - 2010, Australian Transport Council, Melburn, 2000. 

26 Lipovac, K., Strategije bezbednosti saobraćaja, Strućni skup Bezbednost saobraćaja na putevima, se- 
minar - savetovanje - razmena najbolje policijske prakse, Vrnjačka Banja, 2005. 

15.4.2. Rukovođenje radom stanice saobraćajne polieije 


Neposredno rukovođenje stanicom saobraćajne policije obuhvata: 

- utvrđivanje planova rada (godišnji, periodični i mesečni planovi) i 
praćenje njihove realizacije, 

- izrada dnevnih rasporeda službe, 

- izdavanje pismenih naređenja patrolama (priprema naloga za izvršenje 
službenog zadatka), 

- otpremanje patrola i pozornika u službu (ispraćaj patrole), 

- instruktivno-kontrolna delatnost, 

- prijem patrola po povratku sa službe, 

- nadzor nad radom i funkcionisanjem jedinice, 

- stručno osposobljavanje i usvršavanje radnika stanice, 

- praćenje stanja bezbednosti saobraćaja i aktivnosti policije, 

- saradnja sa ostalim subjektima zaštitnog sistema u bezbednosti sa- 
obraćaja, 

- saradnja sa drugim jedinicama OUP-a itd. 


Utvrđivanje planova rada. Planovi rada se prave na osnovu nacionalnih i 
regionalnih strateških dokumenata zajednice (država, region) i planova policij- 
skog rada na višem nivou (strategija policijske prinude u bezbednosti saobraćaja, 
nacionalni planovi rada policije u bezbednosti saobraćaja, planovi rada viših orga- 
nizacionih jedinica). Konkretni planovi rada policije se moraju temeljiti na struč- 
nim analizama stanja bezbednosti saobraćaja, ali moraju biti usaglašeni i sa strate- 
gijama i planovima lokalne zajednice. Policija ima velike mogućnosti i obavezu 
da pomogne lokalnoj zajednici da prati stanje bezbednosti saobraćaja, da podrži i 
pomogne strateško planiranje aktivnosti svih subjekata na lokalnom nivou, a za- 
tim da svoje aktivnosti dobro uklopi u rad ostalih subjekata . 27 

Neposredno rukovođenje stanicom saobraćajne policije će biti olakšano ako 
se pripremaju i realizuju planovi rada od godišnjeg do mesečnog nivoa. Ovi pla- 
novi rada bi trebalo da obuhvate kratak prikaz najvažnijih obeležja postojećeg 
stanja indikatora bezbednosti saobraćaja i saobraćajnih nezgoda, okvir koji je de- 
finisala zajednica i više organizacione jedinice, a zatim ključne oblasti rada, cilje- 
ve, zadatke i mere koje će se preduzimati u posmatranom periodu. Neophodno je 
u planovima predivdeti i kvantifikovati indikatore kojima će se meriti uspeh u 
realizaciji planova (broj radnih sati, broj odsustvovanja sa posla, broj akcija po- 
jačane kontrole, broj kontrola na putu, srednja brzina na putu, broj prekoračenja 
brzine, procenat učešća pijanih vozača u saobraćaju, procenat otkrivenih pijanih 
vozača u saobraćaju, procenat vozača koji voze pre sticanja prava i broj otkrive- 
nih u saobraćaju itd.). 


27 Milinić, B., Pogledi па strategijsko planiranje policijskih poslova u bezbednosti saobraćaja, Stručni 
skup Bezbednost saobraćaja na putevima, seminar - savetovanie - razmena naibolie policiiske prakse, 
Vrnjačka Banja, 2005. 

Izrada dnevnih rasporeda službe. Starešina u dnevnim rasporedima služ- 
be konkretizuje zadatke saobraćajne policije za posmatrani dan. U dnevnom 
rasporedu se precizno definiše vreme i prostor rada svake patrole i određuju poje- 
dinačna zaduženja policajaca. Ne treba dnevne rasporede praviti po inerciji (pre- 
pisivati iz dana u dan), već voditi računa o višim planovima i konkretnim uslovi- 

ma, a posebno o stanju indikatora i parametara bezbednosti saobraćaja na posmat- 
ranom području. 

Izdavanje pismenih naređenja patrolama. Na osnovu mesečnih planova i 
dnevnih rasporeda službe, starešina daje pismene zadatke svakoj patroli u vidu 
Naloga za izvršenje službenog zadatka (patrolni list). Ovaj nalog predstavlja 
konkretizaciju svih planova i rasporeda. U nalogu bi trebalo što preciznije naloži- 
ti izvršenje zadataka po vremenu i mestu izvršenja (npr. polazak patrole iz stanice 
u 6,00 sati, ... od 6,00 do 6,25 vršiti nadzor u pokretu nad odvijanjem saobraćaja, 
a posebno obratiti pažnju na prekršaje ekstremnog prekoračenja brzine ... od 7,45 
do 8,15 vršiti kontrolu saobraćaja u mestu, u raskrsnici ulica ..., a posebno kontro- 
lu upotrebe sigurnosnih pojaseva i zaustavljanja na znak „Stop” ..., u pravcu ne- 
posredno ispred oštre krivine ... vršiti merenje brzine vozila koja dolaze iz pravca 
... i zaustavljati sva vozila koja voze preko 95 km/h - dobro vidljiva kontrola - 
sačiniti poseban izveštaj o ekstremnim prekoračenjima brzine, ... u periodu od 

l l, 30 do 12,30 patrolno vozilo zaustaviti posle deonice - skrivena kontrola - .... i 
kontrolisati nepropisna preticanja - navesti u izveštaju rezultate kontrole ..., u 
mestu ... rutinski zaustavljati i kontrolisati svako peto, belo, putničko vozilo, a os- 
tala vozila zaustavljati samo u prekršaju ...). Starešina vodi računa da zadaci u 
Nalogu budu u skladu sa svim strateškim i planskim dokumentima i da budu što 
konkretniji. Saobraćajni policajci se staraju da dosledno sprovode postavljene za- 
datke, ne ulazeći dublje u osnove iz kojih su ovi zadaci proizašli. S obzirom na 
očekivani stepen konkretizacije zadataka u nalogu, jasno je da rukovođenje stani- 
com mogu vršiti samo iskusni i veoma stručni komandiri, odnosno njihovi zame- 
nici. Pripremu ovih zadataka treba shvatiti veoma ozbiljno i uvek je raditi u sa- 
radnji sa vođom sektora, odnosno pomoćnikom komandira. 

Otpremanje patrola i pozornika u službu (ispraćaj patrole). Mada je 
Nalog veoma konkrctan, neophodno je da starešina neposredno isprati svaku pat- 
rolu. Ispraćaj patrole se vrši oko 30 minuta pre početka patrolne službe, u službe- 
nim prostorijama. Neke stanice imaju posebnu prostoriju za ispraćaj patrola, ne- 
kad se koriste prostorije dežurne službe, garaža i sl. Na ispraćaju patrole starešina 
neposredno sagledava stanje svakog policajca i njegovu spremnost da izvrši pred- 
viđene zadatke: lični izgled, urednost, umor, stanje lične opreme i naoružanja, 
obučenost, spremnost i motivisanost za izvršenje konkretnih zadataka. Na isp- 
raćaju se sagledava i ispravnost vozila i opreme u vozilu, pripremljenost patrole 
za izvršenje zadataka (da li imaju potrebne obrasce, da li su shvatili zadatke i sl.). 
Starešina usmeno obrazlaže i pojašnjava svaki zadatak, pojašnjava aktuelne do- 
gađaje značajne za izvršenje zadataka: čita aktuelne depeše, pojašnjava najvažnije 
probleme na terenu (aktuelni problemi u saobraćaju, štrajkovi, domonstracije, 
blokade, saobraćajne nezgode i drugi zastoji) i naređuje postupanja saobraćajne 


15. PATR0LNA I P0Z0RNIČKA 
DELATNOST U BEZBEDN0STI 


Lipovac, P. Krsto 


Bezbednost saobraćaja 


policije. Tek kada je uveren da je svaki policajac shvatio zadatke i da ih može us- 
pešno izvršiti, starešina odobrava izlazak na teren. 

Prijem patrola po povratku sa službe treba da vrši starešina, odnosno lice 
koje on ovlasti. Ovako se zaokružuje proces planiranja i praćenja rada patrole. S 
druge strane, tako se uvažava najvažniji posao saobraćajne policije - patrolna de- 
latnost. Konačno, prijemom patrola i razgovorom o aktivnostima na terenu, sta- 
rešina se na najbolji način upoznaje sa stanjem i najvažnijim problemima sa koji- 
ma se susreće patrola u svom radu. Ovo je i dobra prilika da starešina shvati koli- 
ko su bili realni njegovi planovi i postavljeni radni zadaci. 

Izveštavanje o radu patrole vrši se pismeno i usmeno. Svaka patrola se 
posle patrolne službe vraća u stanicu i predaje službu starešini (najbolje je da 
službu preda starešini koji je patrolu ispratio u službu). Patrola kompletira pisani 
izveštaj na poleđini naloga i usmeno pojašnjava starešini najvažnije aktivnosti. 
Na osnovu sugestija starešine, patrola kompletira ostale pisane podneske i izveš- 
taje. Prijem službe je veoma značajan da bi starešina uspešno pratio i dobro shva- 
tao stanje i probleme sa terena, da bi pratio kvalitet rada i posvećenost policajaca 
svom poslu, da bi sagledavao način izvršenja zadataka koje je naložio, odnosno 
da bi ove zadatke u budućnosti bolje prilagođavao konkretnim mogućnostima po- 
bcajaca. Pismeni izveštaj na poledini naloga je osnovni vid izveštavanja o radu 
patrole i u njega se unose najznačajnije aktivnosti patrole: broj kontrola, broj i 
struktura uočenih prekršaja, preduzete mere u vezi otkrivenih prekršaja i ostale 
važne aktivnosti. Ostali pisani izveštaji (npr. izveštaj o upotrebi sredstava 
prinude, izveštaj o saobraćajnoj nezgodi ), 28 službene beleške, rešenja o prekršaji- 
ma, prijave, zapisnici o kontroli učesnika u saobraćaju, obaveštenja i drugi pisani 
dokumenti su najčešći pisani oblici izveštavanja o radu patrole. Usmeno izvešta- 
vanje se ostvaruje radio vezom u toku izvršavanja pojedinih zadataka, usmenim 
izveštavanjem o radu kada starešina izađe na lice mesta (radi kontrole ili pomoći i 
organizovanja složenijih zadataka) i pri predaji službe (posle patrolne službe). 

Nadzor nad radom i funkcionisanjem jedinice je veoma značajna funkci- 
ja rukovođenja. Starešina koristi razne metode da ostvari što bolji uvid u rad svoje 
jedinice i svakog pojedinca u jedinici. Posebno korisne informacije dobija na os- 
novu izveštaja patrola o patrolnoj delatnosti, pisanih podnesaka, staničnih eviden- 
cija i drugih dokumenata u stanici, prigovora na rad, izveštaja dežurne službe, 
rada administracije, izveštaja o kontrolnoj delatnosti i neposrednog uvida u iz- 
vršavanje pojedinih zadataka. Na osnovu stručnog i neprekidnog praćenja stanja u 
stanici, starešina upravlja stanicom. 

Instruktivno-kontrolna delatnost. U toku službe, starešina se upoznaje sa 
radom patrola kroz usmene kontakte putem radio veze, ali je neophodno i da ne- 
posredno izlazi na patrolne reone i lično se uveri u način rada policajaca na tere- 
nu. Kontrolna delatnost se odvija: 


28 Izveštaj o nezgođi popunjava patrola, ako ona obezbeđuje lice mesta, a drugi organ vrši uviđaj. 

- u stanici (starešina uz pomoć dežurne službe neprekidno nadzire rad pat- 
rola na terenu, a u ličnim kontaktima radio vezom ili na drugi način sagle- 
dava rad pojedinih patrola i način realizacije nekih zadataka), 

- neposredno na terenu, bez znanja patrole (starešina sa mesta na kome ga 
ne uočava patrola prati rad patrole i stiče odličan utisak o kvalitetu rada, o 
problemima i slabostima koje uočava), 

- naposredno na terenu uz znanje patrole (starešina dolazi na mesto rada 
patrole, prima izveštaj, prati rad, ukazuje na propuste i daje konkretna na- 
ređenja koja mogu podrazumevati i neposrednu demonstraciju ispravnog 
postupanja), 

- posredno na osnovu izveštaja i pisanih podnesaka, 

- posredno na osnovu pritužbi i prigovora građana i ostalih saznanja (sta- 
rešina ne sme da ignoriše nijedan prigovor, niti usmenu primedbu na rad 
svojih policajaca, a posebno službene izveštaje koji ukazuju na nepropi- 
san i nesavestan rad). 

Kontrolna delatnost na terenu i rad sa patrolom imaju elemente i instruktiv- 
ne delatnosti. Zato se podrazumeva da je komandir bio iskusan saobraćajni poli- 
cajac koji ima veliki ugled među policajcima i koji im može pomoći, podučiti ih 
kako da rade u konkretnim uslovima. U toku godine starešina bi trebalo da makar 
jednom izađe i radi sa svakom patrolom (instruktivno-kontrolna delatnost), a neš- 
to češće sa patrolom koju čine neiskusni ili policajci na čiji rad se građani češće 
žale. Veoma je korisno da se instruktivno-kontrolna delatnost realizuje u vreme 
izvršenja složenih zadataka, kada starešina ostvaruje uvid u rad policajaca, usme- 
rava i koordinira rad patrola i dežurne službe, a svojim prisustvom i stručnošću 
uliva poverenje među policajcima. Kontrolna delatnost se sprovodi na osnovu na- 
loga (patrolnog lista), a izveštaji o kontrolnoj delatnosti treba da pomognu u 
praćenju i usmeravanju rada policajaca. 

Stručno osposobljavanje i usavršavanje pripadnika policije je jedan od 
osnovnih uslova za stručan i efikasan rad saobraćajne policije. Starešina prati 
stručnost policajaca u stanici i planira njihovo usavršavanje, a posebno: vrši se- 
lekciju i upućivanje policajaca na osnovni saobraćajni kurs, rukovodi praktičnim 
delovima obuke saobraćajnih policajaca u stanici, bira i stimuliše policajce - 
mentore da kvalitetno realizuju praktičnu obuku u stanici, planira i organizuje 
stučno usavršavanje saobraćajnih policajaca u okviru redovne nastave u jedinici, 
sagledava obrazovne potrebe i upućuje saobraćajne policajce na specijalističke 
kurseve i seminare, prati i stimuliše obuku na kursevima i seminarima. Posebno je 
značajno da komandir stanice planira obuku svih starešina i da stalno radi na 
svom ostručavanju i stručnom razvoju. Obuka policajaca je neraskidivo vezana za 
njihov rad i tako bi je trebalo i planirati: u godišnjim planovima rada bi trebalo za 
svakog policajca predvideti vreme neophodno za obuku (pohađanje kurseva i se- 
minara u trening centrima, provere znanja, rad sa policajcima - mentorima u sta- 
nici, odlazak u druge jedinice, seminari i stručna predavanja u stanici, ostali vido- 
vi obuke u stanici i sl.). Starešina jedinice saobraćajne policije, zajedno sa ostalim 
starešinama treba da sagledava potrebe i organizuje stručno usavršavanje polica- 

jaca opšte nadležnosti (koji nisu završili osnovni saobraćajni kurs) koji se uk- 
ljučuju u kontrolu i regulisanje saobraćaja. 

Praćenje stanja bezbednosti saobraćaja i aktivnosti policije je osnov za 
uspešan rad i planiranje rada policije. Saobraćajna policija je odgovorna za struč- 
no i ažurno vođenje baza podataka o saobraćajnim nezgodama. Ove baze podata- 
ka pružaju ogromne mogućnosti za stručno sagledavanje stanja bezbednosti sao- 
braćaja na posmatranom području i trebalo bi ih maksimalno koristiti. Veoma 
kvalitetne analize stanja mogu se dobiti i od naučnih i stručnih ustanova koje ko- 
riste baze podataka o nezgodma, ali i druge izvore podataka o saobraćajnim obe- 
ležjima (podatke o putevima, o saobraćaju, o ponašanju učesnika u saobraćaju, o 
ranijim istraživanjima i sl.). Starešina bi trebalo da na osnovu uporedne analize 
stanja bezbednosti saobraćaja i aktivnosti policije stalno unapređuje rad policije, 
tako što će ga prilagođavati aktuelnim problemima i izvorima opasnosti. Na pri- 
mer, ako analize ukazuju da vrlo velike brzine često doprinose nastanku nezgoda, 
da su česte nezgode u semaforizovanim raskrsnicama, starešina će usmeriti rad na 
otkrivanje prekršaja prekoračenja brzina ili prolaska na crveno itd. Posebno su 
važni praćenje prostorne i vremenske raspodele saobraćajnih nezgoda, praćenje 
vrsta nezgoda na putnoj mreži, praćenje najčešćih i najopasnijih grešaka u sao- 
braćaju. U svakoj stanici saobraćajne policije trebalo bi da se svakodnevno ažuri- 
raju karte saobraćajnih nezgoda na kojima se jednostavno i pregledno prikazuje 
koje nezgode, kada, sa kojim posledicama i gde se događaju. Ovakve karte mogu 
pomoći u planiranju i usmeravanju rada. U budućnosti bi trebalo razviti snimanje 
i uspostaviti praćenje najvažnijih indikatora bezbednosti saobraćaja (brzine vozi- 
la, prolasci na crveno, nezaustavljanja na znak „Stop”, vožnja pod uticajem alko- 
hola, vožnja neispravnih vozila itd.). 

Saradnja sa ostalim subjektima zaštitnog sistema u bezbednosti sao- 
braćaja je veoma značajna za efikasan i efektan rad saobraćajne policije. Sao- 
braćajna policija je samo deo jedinstvenog zaštitnog sistema i to treba stalno isti- 
cati i uvažavati. Ako uspešno sarađuje sa ostalim subjektima, onda će rad sao- 
braćajne policije biti bolje podržan i uvažavan, a rezultati rada bolji. Saobraćajna 
policija može da podstakne druge subjekte da preuzmu svoj deo odgovornosti, da 
pomogne koordinaciju rada više subjekata, da pomogne i olakša rad drugih subje- 
kata i svoj rad stavi u funkciju zaštitnog sistema. Tako ćemo zadobiti bolju podršku 
zajednice, dobiti podršku u opremanju, obučavanju i u realizaciji svake naše ak- 
tivnosti. Tada će građani bolje prihvatati saobraćajnu policiju i pomagati joj u radu. 

Saradnja sa drugim linijama rada je veoma važan zadatak saobraćajne 
policije. Mnogi zadaci iz nadležnosti OUP-a, a posebno u suzbijanju kriminala i 
otkrivanju izvršioca krivičnih dela, mogu se uspešno rešiti u okviru rada sao- 
braćajne policije. Naime, danas se svako krivično delo realizuje i u saobraćaju i uz 
pomoć vozila. Saobraćajna policija ima brojne kontakte sa građanima, ali i mo- 
gućnost rutinske kontrole koja se može odlično iskoristiti za rad na rasvetljavanju 
brojnih krivičnih dela. Konačno, za rešavanje pojedinih dela u saobraćaju, a po- 
sebno za rasvetljavanje nezgoda sa nepoznatim učiniocima, neophodna je saradnja 
saobraćajne policije sa drugim linijama rada. Sa druge strane, nadzor nad odvija- 

njem saobraćaja, otkrivanje i sankcionisanje pojedinih saobraćajnih prekršaja 
mogu uspešno vršiti i pripadnici policije opšte nadležnosti. Tako se obezbeđuje 
bolja pokrivenost teritorije, bolja iskorišćenost ljudstva i tehnike, smanjuje broj 
saobraćajnih policajaca i povećava specifičan subjektivni rizik kažnjavanja poje- 
dinih prekršioca (nepropisna parkiranja i zaustavljanja, vožnja pre sticanja prava, 
vožnja neregistrovanih vozila, nepoštovanje režima saobraćaja itd.). 

Svi nabrojani poslovi se realizuju neprekidno, jednovremeno i koordinirano 
u svakoj stanici saobraćajne policije. Mada su pojedinačno objašnjeni, ovi poslovi 
su međusobno isprepletani, zavisni i međusobno uslovljeni. Uspešan rad patrole 
na terenu podrazumeva uspešan rad svakog policajca u patroli, ali i realizaciju i 
koordinaciju navedenih poslova rukovođenja stanicom. 

16.1. ORGANIZACIJA I NAČIN REALIZACIJE 
SEKTORSKOG RADA 


Da bi se unapredio i učinio što efikasnijim rad policije na terenu, pa i rad 
po pitanju bezbednosti saobraćaja, organizuje se po sektorima. Treba razliko- 
vati dve situacije - dve vrste sektora i sektorskog rada: 

a) bezbednosni sektor na kome se poslovi bezbednosti saobraćaja realizu- 
ju u sklopu ostalih poslova i 

b) saobraćajni sektor na kome se osnovni sadržaj poslova odnosi na bez- 
bednost saobraćaja. 


Organizaciju i način realizacije sektorskog rada u Srbiji je propisan poseb- 
nim, internim aktom - Uputstvom, kojeg donosi ministar unutrašnjih poslova . 1 
Ovim aktom su uređeni organizacija, zadaci i način vršenja poslova na sektoru i 
način vođenja evidencija. Sektor predstavlja prirodnu i bezbednosnu celinu, a 
može da obuhvata područje jedne ili više mesnih zajednica ili deonice puteva. 
Prema veličini sektora, obimu problematike i broju angažovanih ljudi razlikuju se 
sektor prve kategorije i sektor. Načelnik SUP-a predlaže (Ministru) podelu 
područja na sektore. Načelnik SUP-a donosi i Odluku kojom se utvrđuju patrolni 
i pozornički rejoni na sektoru. 

Poslovi i zadaci na sektoru obavljaju se po linijskom principu, ali tako da se 
obezbedi jedinstveno obavljanje unutrašnjih poslova na sektoru (planiranje, 
usmeravanje, koordinacija, kontrola i odgovornost). 


16.2. POSLOVI I ZADACI NA SEKTORU 


Najznačajniji poslovi i zadaci koji se realizuju na sektoru su: 
- zaštita bezbednosti i ustavnog poretka, 


1 Uputstvo o načinu organizovanja i vršenja unutrašnjili poslova na bezbednosnom sektoru ( 1 . 7 . 1997 ). 

- zaštita života, lične i imovinske sigurnosti građana, 

- održavanje javnog reda i mira, 

- obezbeđenje zborova i drugih okupljanja građana, 

- obezbeđenje određenih ličnosti i objekata i 

- bezbednost saobraćaja na putevima, 

- kontrola prelaženja preko državne granice, 

- kontrola kretanja i boravka stranaca, 

- nabavljanje, držanje i nošenje oružja i municije, 

- zaštita od požara, 

- lične karte, putne isprave, prebivalište i boravište građana i drugo. 

Na saobraćajnom sektoru se, pored nabrojanih, posebno realizuju i sle- 
deći poslovi i zadaci bezbednosti saobraćaja: 

- praćenje stanja bezbednosti saobraćaja na sektoru, 

- vršenje kontrole vozača, vozila i drugih učesnika u saobraćaju, 

- regulisanje saobraćaja i pružanje pomoći vozačima i dr. učesnicima u sa- 
obraćaju, 

- sprečavanje vršenja i otkrivanje krivičnih dela i prekršaja iz oblasti bez- 
bednosti saobraćaja, 

- obezbeđenje lica mesta i vršenje uviđaja saobraćajnih nezgoda, 

- vršenje nadzora i obezbeđenje vršenja vanrednog prevoza na putevima, 

- uočavanje opasnosti na putevima i preduzimanje mera za njihovo otkla- 
njanje, 

- vršenje nadzora i pružanje stručne pomoći organima, organizacijama i 
preduzećima kojima je zakonom povereno vršenje određenih poslova u 
vezi bezbednosti saobraćaja (tehnički pregledi, centri za obuku vozača, 
AMSA, preduzeća za održavanje puteva i dr.). 


16.3. MESTO I ULOGA VOĐE SEKTORA I KOMANDIRA 


Patrolna i pozornička delatnost, i neposredna kontrola i interventno re- 
gulisanje saobraćaja su osnovni vidovi delovanja na sektoru. 

Na sektoru se angažuje stalan tim koga čine vođa sektora i određeni broj po- 
licajaca (najmanje 7 radnika na sektoru 1. kategorije, odnosno 5 radnika na sekto- 
ru). Posebno je važno da vođa sektora bude stalno angažovan na istom sektoru. 
Radnici na sektoru o svim bezbednosnim pojavama obaveštavaju vođu sektora. 
Vođa sektora prati stanje na sektoru, prati i ocenjuje rad policajaca na sektoru, 
predlaže nagrađivanje i kažnjavanje radnika na sektoru, planira i neposredno ru- 
kovodi poslovima na sektoru. On, na osnovu dobrog poznavanja stanja na sekto- 
ru, izveštava starešinu o stanju i problemima na sektoru, na radnim sastancima sa 
starešinama analizira stanje na sektoru, daje predloge, učestvuje u planiranju služ- 
be i u pripremi zadataka patrolama. S druge strane, vođa sektora je policajac koji 



16.4. Dosije sektora 


neposredno vrši poslove na sektoru (zajedno s drugim policajcima), vrši uviđaje 
najtežih saobraćajnih nezgoda, neposredno prati rad i pruža stručnu pomoć osta- 
lim policajcima na sektoru (posebno kod složenih poslova). Ovo podrazumeva da 
se u liku vođe sektora stapaju funkcije odličnog policajca koji radi na sekto- 
ru i neposrednog rukovodioca. On je spona između starešine i policajaca - ne- 
posrednih izvršilaca poslova. 

Planiranje, organizovanje, usmeravanje i kontrola rada na sektoru vrši se na 
nivou SUP-a i stanice (odgovoran je komandir). U tom smislu, komandir (rukovo- 
deći radnik): 

- predlaže podelu staničnog područja na sektore, podelu sektora na patrolne 
i pozorničke reone, 

- predlaže broj radnika na sektorima, 

- planira, organizuje, stručno usmerava, koordinira i kontroliše rad na sek- 
toru, 

- planira, priprema i organizuje radne sastanke sa vođama sektora i odgova- 
rajućim linijama rada, 

- kontroliše vođenje dosijea sektora, 

- obezbeđuje ustaljenost vođa sektora i radnika na sektoru i 

- obezbeđuje jedinstveno vršenje poslova na sektoru. 

Na nivou policijske uprave, stanice i sektora vodi se dosije koji sadrži po- 
trebne podatke od značaja za vršenje poslova bezbednosti na posmatranom 
području. Vođa sektora je odgovoran za stanje bezbednosti saobraćaja i uredno 
vođenje evidencija na sektoru, a posebno za vođenje dosijea sektora. 


16.4. DOSIJE SEKTORA 

Dosije sektora sadrži propisane sadržaje počev od odluke o utvrđivanju sek- 
tora, preko analize postojećeg stanja i bezbednosnih procena, do nekih konkretnih 
podataka o licima i objektima koji su značajni za vršenje poslova na sektoru. U 
Uputstvu 2 su utvrđeni najvažniji sadržaji dosijea saobraćajnog sektora: odluka o 
utvrđivanju sektora, bezbednosna procena, skica područja sektora, dosije pozor- 
ničkog reona, spisak pripadnika policije koji obavljaju poslove na sektoru, pre- 
gled važnijih putnih objekata na sektoru, pregled objekata interesantnih sa aspek- 
ta bezbednosti saobraćaja, pregled servisa i radnji za popravku vozila, pregled 
preduzeća za održavanje puteva sa punktovima zimske službe, pregled preduzeća 
za šlepanje i uklanjanje vozila, pregled preduzeća koja raspolažu dizalicama, pre- 
gled važnijih transportnih preduzeća, pregled lica pod pojačanim nadzorom i lo- 
kalnom kontrolom, pregled objekata od posebnog značaja itd. Međutim, ovo tre- 
ba shvatiti samo kao okvir i minimum sadržaja. Imajući na umu osnovnu nameru 
da dosije omogući što kvalitetnije praćenje stanja i planiranje aktivnosti na sekto- 
ru, treba unaprediti sadržaje dosijea, a posebno u delu koji se odnosi na stručno 


2 Uputstvo o načinu organizovanja i vršenja unutrašnjili poslova na bezbednosnom sektoru. 

praćenje i procenu stanja na sektoru. U dosijeu bi trebalo ažurirati podatke o sa- 
obraćaju (PGDS, neravnomernost i struktura saobraćaja), o putu i putnim 
objektima, o radovima na putu, o saobraćajnim prekršajima, o važnim obe- 
ležjima bezbednosti saobraćaja i o saobraćajnim nezgodama. 


Posebno je važno da se u dosijeu sektora nađu kvalitetni podaci o sa- 
obraćajnim nezgodama, karte nezgoda na putu, pojedinačni dijagrami svake 
nezgode (ili makar svake nezgode sa nastradalim licima), prostorna i vremen- 
ska raspodela nezgoda itd. Kod svake nezgode bi trebalo da se evidentiraju i 
najvažniji propusti i okolnosti koji su prethodili nezgodi. Tako se omogućuje 
stručno usmeravanje rada na sektoru. 

Dosije sektora se vodi ručno, odnosno na sistemu za automatsku obradu po- 
dataka. 

16. 

Institut za istraživanje 
puteva i transporta 
(Svedska) 

Road and Transport 
Research Institute 

www.vti.se/ 

17. 

Institut za istraživanje 
puteva i transporta 
(Svedska) 

Kancelarija za 
bezbednost saobraćaja 
(Austrija) 

Office of road safety 

www.kfv.at/ 

18. 

Finska administracija za 
puteve 

Finnish Road 
Administration 

www.tiehallinto.fi/ 

19. 

Kraljevsko udruženje za 
prevenciju nezgoda (V. 
Britanija) 

Royal Society for the 
Prevention of Accidents 

www.rospa.co.uk/ 

20. 

Parlamentarni savet za 
bezbednost saobraćaja (V. 
Britanija) 

Parliamentary Advisory 
Council for Transport 
Safety 

www.pacts.org.uk/ 

21. 

Državno MISLI ! Šema 
bezbednosti saobraćaja (V. 
Britanija) 

Government’s THINK! 
Road Safety Scheme 

www.thinkroadsafety 

.gov.uk/ 

22. 

Agencija za licenciranje 
vozača i vozila (V. 
Britanija) 

Driver and Vehicle 
Licensing Agency 
(DVLA) 

www.dvla.gov.uk/ 

23. 

Laboratroija za istraživanje 
transporta (London) 

Transport research 
laboratory 

www.trl.co.uk/ 

24. 

Evropska opservatorija za 
bezbednost saobraćaja 

European Road Safety 
Observatory 

www.erso.eu/ 

25. 

Globalna mreža partnera u 
bezbednosti saobraćaja 

Global road safety 
partnership 

www.grsproadsafety. 
org / 

26. 

AAA Fondacija za 
bezbednost saobraćaja 

AAA Fondation for 
traffic safety 

www.aaafoundation. 

org 

27. 

Institut za obrazovanje u 
drumskom saobraćaja 

Institute of road traffic 
education 

www.irte.com 

28. 

Centar za istraživanja 
bezbednosti autoputeva 
(SAD) 

Highvvay Safety Research 
Center 

www.hsrc.unc.edu/ 

index.cfm 

29. 

Osiguravajući institut za 
bezbednost autoputeva 
(SAD) 

Insurance Institute for 
Highway Safety 

www.iihs.org/ 



Najznačajnije korišćene internet adrese 


30. 

Nacionalni savet za 
bezbednost (SAD) 

National Safety Council 

www.nsc.org/ 

31. 

Nacionalni centar za 
analizu sudara (SAD) 

National Crash Analysis 
Center 

www.ncac.gwu.edu/ 

32. 

Odbor za istraživanja 
transporta (SAD) 

Transportation Research 
Board 

gulliver.trb.org/ 

33. 

Nacionalna statistika o 
saobraćajnim nezgodama 
FARS (SAD) 

National Highway Traffic 
Safety Administration's 
FARS Query System 

www.fars.nhtsa.dot.g 

ov/Main/index.aspx 

34. 

Uprava za transport SAD, 
Federalna putna 
administracija 

US Department of 
transportation, Federal 
Highway Administration 

www.fhwa.dot.gov 

35. 

Međunarodno udruženje 
automobilista 

FIA Foundation 

www.fiafoundation.c 

om/ 

36. 

Nacionalna administracija 
za bezbednost saobraćaja 
(SAD) 

National highway traffic 
safety administration 

www.nhtsa.gov/ 

37. 

Odbor za istraživanje 
puteva (Australija) 

Australian road research 
bord 

www.arrb.com.au/ 

38. 

Francuski institut za 
istraživanje transporta i 
bezbednosti 

the French national 
institute for transport 
and safety research 

www.inrets.fr/ 

39. 

Kanadsko udruženje 
automobilista 

Canadian Automobile 
Association (CAA) 

www.caa.ca/ 

40. 

Drumski saobraćaj u 
Novom Zelandu 

Land transport New 
Zealand 

www.ltsa.govt.nz/ 

41. 

VTT Tehnički istraživački 
centar u Finskoj 

VTT Technical Research 
Centre of Finland 

www.vtt.fi/ 

42. 

Odeljenje za transport (V. 
Britanija) 

Department for transport 

www.dft.gov.uk/pgr/ 

roads/ 

43. 

Udruženje za preventivu na 
putevima (Francuska) 

Association Prevention 
Routiere 

www.preventionrouti 

ere.asso.fr/ 

44. 

Svetsko udruženje za 
puteve 

World Road Association 

www.piarc.org/ 

45. 

Odbor za istraživanja u 
transportu (SAD) 

Transportation Research 
Board 

gulliver.trb.org/ 

default.asp 

46. 

Evropski program za 
ocenjivanje novih vozila 

EUro New car assessment 
programme 

www.euroncap.com/ 

47. 

Međunarodni provajder 
usluga u bezbednosti 
saobraćaja 


www.dekra.de 

48. 

Sajt EU o transportu 


ec.europa.eu/ 

transport/ 

